
Capitolul 1 


JESS 

Jessica Thomas remarca ironia faptului că, din pricina unui dia¬ 
mant, îşi pierduse cea mai bună slujbă pe care o avusese vreodată. Şi 
nu pentru că-1 furase, ba din contră. 

Jess şi Nathalie făceau curat în casa de vacanţă a soţilor Ritter de 
aproape trei ani, încă de când satul de vacanţă Beachfront era pe ju¬ 
mătate paradis, pe jumătate şantier. Pe vremea când constructorii le 
promiteau familiilor din localitate acces la piscină şi le dădeau tuturor 
asigurări că o dezvoltare puternică a segmentului de lux avea să aducă 
beneficii orăşelului lor situat pe malul mării, în loc să-l stoarcă şi de 
ultima picătură de viaţă, soţii Ritter erau nişte locatari obişnuiţi. Veneau 
de la Londra aproape în fiecare weekend, împreună cu copiii lor. De 
regulă, doamna Ritter stătea acolo pe toată durata sărbătorilor, în vreme 
ce soţul ei rămânea în capitală. Cei doi îşi petreceau cea mai mare parte 
a timpului pe fâşia de plajă foarte bine întreţinută şi vizitau orăşelul 
doar pentru a face plinul la maşină ori pentru a-şi face cumpărăturile 
în centrul comercial. Jess şi Nathalie făceau curat în spaţioasa casă cu 
patru dormitoare, zugrăvită cu materiale de lux de la Farrow&Ball, de 
două ori pe săptămână, atunci când familia locuia acolo, şi o dată pe 
săptămână, în rest. 

Era luna aprilie şi, judecând după cutiile goale de suc şi prosoa¬ 
pele ude, soţii Ritter se aflau la casa de vacanţă. Nathalie curăţa baia 
uneia dintre camere, iar Jess schimba aşternuturile, fredonând în ton 

cu radioul pe care îl purtau cu ele de la o slujbă la alta. în timp ce scu¬ 
tura cearşaful plăpumii, a auzit un sunet asemănător trosnetului unei 
puşti cu aer comprimat. Pentru că locuia în orăşelul acela, cunoştea 
foarte bine zgomotul respectiv. Ar fi putut să parieze că nu exista nici 
o puşcă cu aer comprimat în Beachfront. 

Privirea i-a fost atrasă de ceva ce scânteia pe podea. S-a oprit lângă 
fereastră şi a luat cu două degete un cercel cu diamant. L-a ridicat în 
lumină, apoi a mers în camera alăturată, unde Nathalie stătea în ge¬ 
nunchi, frecând cada, în vreme ce dâre negre de sudoare îi conturau 
breteaua de la sutien. Fusese o dimineaţă lungă. 

- Ia uite! 

Nathalie s-a ridicat pe vine, mijind ochii. 

- Ce-i ăla? 

- Un diamant. A căzut din aşternut. 

-N-are cum să fie veritabil. Uită-te cât de mare e! 

Au studiat cu atenţie cercelul pe care Jess îl învârtea între degetul 
mare şi cel arătător. 

- Lisa Ritter n-ar purta diamante false. Nu, la banii lor. Diamantele 
nu taie sticla? 

Curioasă, l-a lăsat să alunece de-a lungul marginii geamului. 

-Grozavă idee, Jess! Dă-i înainte până o să-i cadă geamul femeii. 

Nathalie s-a săltat în picioare şi a mers să-şi clătească la robinet 
cârpa cu care spăla. 

- Mai important, unde e celălalt? 

Au scuturat cearşafurile, s-au uitat sub pat, apoi, stând în patru 
labe, şi-au trecut degetele prin ţesătura deasă a covorului bej, ca nişte 
poliţişti aflaţi la locul unei crime. într-un târziu, Jess a aruncat o pri¬ 
vire spre ceas. S-au uitat una la alta şi au oftat. 

Un singur cercel. Cel mai crunt coşmar al menajerelor. 

Lucruri pe care le găsiseră în timp ce făceau curat prin casele oa¬ 
menilor: 

• dinţi falşi 

• un porcuşor de Guineea scăpat din cuşcă 

• o verighetă de mult pierdută (pentru înapoierea ei, primiseră o 

cutie cu bomboane de ciocolată) 

• o fotografie a lui Cliff Richard, cu autograf (de data asta nu mai 
văzuseră nici o bomboană; proprietarul negase că ar fi ştiind 
ceva despre poză); 

• bani; nu doar mărunţiş, ci un întreg portofel turcoaz, doldora de 
bancnote de cincizeci de dolari, căzut în spatele unei comode. 
Când Jess i-1 înapoiase clientei (o anume doamnă Linder, care 
închiriase casa cu numărul patru din Beachfront pe perioada ce¬ 
lor trei luni de vară), aceasta îl privise cu o uşoară surprindere. 

- Mă întrebam eu pe unde o fi dispărut, spusese femeia, apoi vâ¬ 
râse portofelul în buzunar, fără să se mai uite înapoi, aşa cum ai face 
cu o agrafă sau cu o telecomandă rătăcită. 

Lăsând la o parte porcuşorii de Guineea, să descoperi lucruri de 
valoare nu e aşa de grozav pe cât s-ar crede. Un cercel sau un morman 
de bancnote împrăştiate îi face pe clienţi să te privească bănuitori, 
având în ochi acel licăr ce sugerează că se întreabă dacă nu cumva 
ai băgat restul în buzunar. Cu siguranţă, domnul Ritter avea să pre¬ 
supună că ele luaseră celălalt cercel. Era genul de om care le făcea să 
se simtă vinovate doar pentru că se aflau în casa lui. Asta, în zilele în 
care catadicsea să le observe prezenţa. 

- Deci, ce facem? 

Nathalie s-a apucat să adune ghem cearşaful plăpumii, pregă- 
tindu-1 pentru spălat. 

- îl punem deoparte. O să lăsăm un bilet în care o să scriem că 
n-am reuşit să-l găsim pe celălalt. 

Obişnuiau să lase câte un bilet sau două la sfârşitul programului 
de lucru, pentru a spune ce făcuseră. Sau pentru a aminti politicos că 
li se datorează bani. 

- Ăsta-i adevărul. 

- Să zicem că am scuturat tot aşternutul? 

- Mă rog. Pur şi simplu nu vreau să creadă că l-am luat noi. 

Jess a terminat de scris, după care a aşezat cu grijă cercelul pe bu¬ 
cata de hârtie. 

-S-ar putea ca doamna Ritter să-l aibă deja pe celălalt. Poate o să 
se bucure că l-am găsit. 

Nathalie a făcut o grimasă ce lăsa să se înţeleagă că Jess ar fi fost 
în stare să vadă partea plină a paharului chiar şi în mijlocul unei tra¬ 
gedii. 

- Eu, una, cred că aş şti dacă aş avea în patul meu un diamant cât 
ochiul de mare. 

A aruncat rufele murdare în faţa uşii dormitorului. 

- Corect. Tu dă cu aspiratorul pe hol, iar eu schimb aşternuturile 
din paturile copiilor. Dacă ne punem pe treabă, până la unsprezece şi 
jumătate suntem la familia Gordon. 

Nathalie Benson şi Jessica Thomas lucrau împreună de patru ani, 
făcând curăţenie de luni până vineri, sub numele, oarecum neinspi¬ 
rat, Serviciul de curăţenie Benson & Thomas, inscripţionat pe late¬ 
rala dubiţei lor albe. Nathalie imprimase dedesubt cuvintele „Puţin 
murdar? Vă putem ajuta noi?“ şi păstrase sloganul timp de două luni, 
până când Jess îi atrăsese atenţia că jumătate dintre telefoanele pe care 
le primeau nu aveau nici o legătură cu curăţenia. 

Acum, aproape toată munca lor se desfăşura în Beachfront. 
Aproape nimeni din acel orăşel nu avea banii necesari, sau intenţia, 
de a angaja o menajeră, cu excepţia doctorilor, a avocatului şi a câ¬ 
torva clienţi ocazionali, precum doamna Humphrey, pe care artrita o 
împiedica să deretice singură. Se număra printre acele femei care cred 
că ordinea şi curăţenia din casă e sfântă, măsurându-şi valoarea vieţii 
trăite în draperii apretate şi trepte proaspăt frecate. Uneori, Nathalie 
şi Jess bănuiau că bătrâna aduna subiecte cât pentru patruzeci şi opt 
de ore de conversaţie doar pentru acea oră în care erau ele acolo. 
Miercurea mergeau la doamna Humphrey după ce terminau lucrul 
în casele din Beachfront: cea a soţilor Ritter, cea a soţilor Gordon şi, 
dacă aveau noroc, oricare alta dintre vilele de vacanţă la care celelalte 
firme de curăţenie nu reuşeau să ajungă. 

Jess tocmai căra aspiratorul de-a lungul holului, când uşa din faţă 
s-a deschis. Doamna Ritter a strigat în susul scărilor: 

- Voi sunteţi, fetelor? 

Era genul de persoană pentru care toate femeile, chiar şi cele pen¬ 
sionare, sunt „fete“. 

- Sâmbătă am avut parte de cea mai grozavă seară în oraş cu fetele, 
obişnuia ea să spună, dându-şi ochii peste cap cu un aer poznaş. 

Sau: 

- Aşa că m-am dus la baia pentru fetiţe... 

Dar o simpatizau. Era mereu veselă şi nu-şi afişa cu ostentaţie bo¬ 
găţia. Şi niciodată nu le trata ca pe nişte femei de serviciu. 

Nathalie şi Jess s-au uitat una la alta. Fusese o dimineaţă lungă, 
deja curăţaseră două cuptoare (ce fel de oameni gătesc carne de porc 
în zi de sărbătoare?), iar ceaiurile doamnei Humphrey tindeau să aibă 
culoarea şi consistenţa lacului pentru scări. 

Zece minute mai târziu, şedeau toate în jurul mesei de la bucătă¬ 
rie, în vreme ce Lisa Ritter împingea către ele un platou cu biscuiţi. 

- Haide, luaţi câte unul! Dacă îi mâncaţi voi, eu n-o să mai fiu 
tentată. 

A strâns în mâini un inexistent colăcel de grăsime din jurul taliei. 
Nathalie şi Jess nu se puteau pune niciodată de acord dacă doamna 
Ritter îşi făcuse sau nu operaţii estetice. Era genul de femeie care se 
menţinea cu grijă în segmentul de vârstă cuprins între patruzeci şi 
şaizeci şi ceva de ani. Avea părul vopsit castaniu, uşor ondulat, juca 
tenis de trei ori pe săptămână, făcea Pilates cu un instructor privat, 
iar Nathalie cunoştea pe cineva de la salonul de înfrumuseţare din 
localitate, care-i spusese că, o dată pe lună. Lisa Ritter se epila din cap 
până în picioare. 

- Ce mai face Martin al tău? 

- E încă în viaţă. Din câte ştiu eu, a răspuns Nathalie. 

-Ah, da! a replicat doamna Ritter, amintindu-şi. Mi-ai spus. Se 
regăseşte, nu-i aşa? 

- Corect. 

-L-ai fi crezut în stare să se regăsească până acum. Era destul de 
mare. Doamna Ritter s-a oprit şi i-a aruncat lui Jess un surâs com¬ 
plice. Fetiţa ta stă tot cu nasul în cărţile de matematică? 

- întotdeauna. 

- Oh, ai tăi sunt copii buni. Jur că unele mame de pe aici habar n-au 
ce le fac plozii din zori şi până-n seară. Zilele trecute, Jason Fisher şi 
prietenii lui au aruncat cu ouă în ferestrele lui Dennis Grover. Cu ouă! 

Era greu să-ţi dai seama din tonul ei dacă o şocase mai mult actul 
de agresiune ori risipa de mâncare bună. 

Doamna Ritter tocmai povestea ceva despre manichiurista ei şi des¬ 
pre un căţeluş care suferea de incontinenţă, tot întrerupându-se pentru 
că nu mai putea de râs, când Nathalie şi-a ridicat telefonul mobil. 

-Doamna Humphrey a încercat să ne sune, a spus ea, împin- 
gându-şi scaunul în spate. Ar fi bine să plecăm. 

S-a ridicat uşor de pe taburet şi s-a îndreptat către hol, pentru a 
lua coşul cu produse de curăţenie. 

- Ei bine, casa arată încântător. Vă mulţumesc foarte mult amân¬ 
durora. Doamna Ritter a ridicat o mână pentru a-şi netezi părul, ră¬ 
mânând câteva clipe dusă pe gânduri. Oh, înainte să plecaţi, Jess, n-ai 
vrea să mă ajuţi cu ceva? 

Majoritatea clienţilor ştiau că Jess se pricepea la lucruri practice. 
Abia dacă trecea o zi fără ca vreunul dintre ei să nu-i ceară ajutorul la 
văruit sau la agăţatul vreunui tablou, treburi despre care jurau că o să 
dureze doar cinci minute. Pe Jess n-o deranja. 

-Dar dacă e o treabă mai complicată, s-ar putea să fiu nevoită să 
mă întorc, a spus ea. 

Şi să taxez, a adăugat în tăcere. 

- Oh, nu! a replicat Lisa Ritter, îndreptându-se către uşa din spate. 
Nu am nevoie decât de o mână de ajutor cu valizele. Mi-am rupt spa¬ 
tele în avion şi am nevoie să mi le ducă cineva până la etaj. 

- Avion? 

- Am fost să-mi vizitez sora în Mallorca. Mă rog, acum, că mi-au 
plecat copiii la universitate, am o groază de timp pentru mine, nu-i 
aşa? M-am gândit că ar fi frumos să-mi iau o minivacanţă de câteva 
zile. L-am lăsat pe Simon să-şi vadă de ale lui, Dumnezeu să-l bine¬ 
cuvânteze. 

- Şi când v-aţi întors? 

Femeia s-a uitat nedumerită la Jess. 

-M-ai văzut! Adineauri! 

I-au trebuit vreo două secunde până să-şi dea seama. Şi era bine că 
deja se pregătea să iasă la soare, pentru că Jess a simţit cum i se scurge 
toată culoarea din obraji. 

Asta e problema când faci curăţenie. Pe de o parte, e o slujbă bună, 
dacă nu te deranjează petele făcute de alţii şi să scoţi ghemotoace de 
păr din gurile de canalizare ale altor oameni (în mod straniu, ei nu i 
se întâmplase asta). Pe Jess n-o deranja nici măcar faptul că majorita¬ 
tea celor care închiriau case de vacanţă se simţeau obligaţi să stea ca 
în cocină timp de o săptămână, lăsând o mizerie pe care acasă n-ar fi 
suportat-o, deoarece ştiau că urmează să vină menajera. Puteai să fii 
propriul stăpân, să-ţi organizezi singur programul de lucru, ba chiar 
să-ţi alegi muşteriii, în vremurile bune. 

Ciudat lucru, neajunsul nu era reprezentat de clienţii meschini (şi 
întotdeauna exista cel puţin un client meschin) ori de murdărie, sau 
de faptul că, frecând toaleta altuia, te simţeai cumva cu o treaptă mai 
jos decât îţi puseseşi în cap să te afli. Nu îl constituiau nici măcar 
ameninţările permanente din partea altor companii, fluturaşii vârâţi 
prin uşile clienţilor tăi şi promisiunile unor servicii de curăţenie mai 
ieftine. Partea proastă era că ajungeai să afli mai multe despre vieţile 
oamenilor decât ţi-ai fi dorit cu adevărat. 

Jess v-ar fi putut povesti despre tainicul obicei al doamnei Eldridge 
de a face cumpărături, despre bonurile rămase după cumpărarea pan¬ 
tofilor de firmă, pe care le îndesa în coşul de gunoi din baie şi despre 
hainele nepurtate ţinute în sacii din şifonier, cu etichetele încă bine 
prinse de ele. V-ar putea spune că Lena Thompson încerca de patru 
ani să aibă un copil şi folosea câte două teste de sarcină pe lună (se 
zvonea că îşi lăsa dresul pe ea). V-ar putea spune că domnul Mitchell, 
care locuia în casa cea mare din spatele bisericii, câştiga un salariu cu 
şase cifre (omul îşi lăsa fluturaşii pe masa din hol; Nathalie jura că o 
făcea intenţionat) şi că fiica lui fuma pe ascuns în baie, aşezându-şi 
mucurile de ţigară în şiruri ordonate pe pervazul ferestrei. 

Dacă i-ar fi stat în caracter, Jess le-ar fi putut arăta cu degetul pe 
femeile care ieşeau din casă îmbrăcate la patru ace, cu părul perfect 
coafat, cu manichiura făcută, date discret cu parfum scump, dar că¬ 
rora li se părea perfect firesc să-şi lase chiloţii murdari la vedere, pe 
podea. Ori pe băieţii adolescenţi, ale căror prosoape scorţoase n-ar 
vrea să le ridice de jos fără un cleşte. Mai erau şi cuplurile care îşi 

petreceau fiecare noapte în paturi separate, soţiile insistând apoi ve¬ 
sele, când cereau să le fie schimbate aşternuturile din camerele de 
oaspeţi, că avuseseră „o groază de musafiri în ultima vreme“. Sau to¬ 
aletele care necesitau o mască de gaze şi un avertisment ca pentru 
substanţe toxice. 

Iar din când în când nimereai câte o clientă de treabă, ca Lisa 
Ritter, dădeai o raită pe la ea să-i aspiri podelele şi te întorceai acasă 
cu o mulţime de informaţii de care zău că te-ai fi putut lipsi! 

Jess a urmărit-o pe Nathalie cum iese din casă, ţinând la subraţ 
coşul cu produse de curăţenie, şi i-a fost clar ca bună ziua ce avea 
să se întâmple în continuare. A revăzut cu ochii minţii patul de la 
etaj, aranjat impecabil în aşternuturi curate, suprafaţa lustruită a mă¬ 
suţei de toaletă din camera doamnei Ritter, pernele înfoiate cu grijă 
pe micuţa canapea din bovindou. A revăzut diamantul acolo unde îl 
lăsase, pe măsuţă, alături de biletul mâzgălit de mâna ei, ca o micuţă 
şi scânteietoare grenadă. 

- De fapt, a spus Jess, târând valiza pe lângă Nathalie, îmi dai voie 
să-ţi zic o vorbă. Nat? 

A încercat să-i atragă atenţia colegei sale, însă Nathalie era ocu¬ 
pată să se holbeze la încălţările doamnei Ritter. 

- îmi plac la nebunie pantofii dumneavoastră cu toc, a spus ea. 

- Serios, Nathalie? I-am cumpărat când am fost plecată. Au fost un 
adevărat chilipir. 

- Doamna Ritter a fost în Spania, Nat, a spus Jess apăsat, oprin- 
du-se lângă colega ei. într-o minivacanţăl 

Nathalie a ridicat ochii şi a zâmbit. Nimic. 

-S-a întors azi-dimineaţă. 

-Minunat! a replicat Nathalie, radiind. 

Jess a simţit cum o cuprinde groaza, precum un val de nestăvilit. 

- Ştiţi ce, o să vă duc eu asta sus! a spus ea, repezindu-se pe lângă 
doamna Ritter. 

- Nu-i nevoie! 

- Nu mă deranjează. 

Se întreba dacă Lisa Ritter îi observase expresia ciudată de pe chip. 
Se gândea că putea să ajungă la timp la etaj. Putea să dea fuga în dor¬ 
mitor, să înşface cercelul, să-l ascundă în buzunar şi s-o împingă pe 
Nathalie în maşină, înainte ca aceasta să apuce să zică ceva. Doamna 
Ritter n-ar fi aflat niciodată. Aveau să decidă mai târziu ce era de făcut 
în privinţa diamantului. 

însă chiar în timp ce se năpustea pe uşa din spate, în mare măsură 
ştia deja ce urma să se întâmple. 

- Deci, v-a spus Jess? 

Ajunsese la jumătatea scării. Vocea lui Nathalie răsuna limpede ca 
un clopoţel prin fereastra deschisă. 

-Am găsit unul dintre cerceii dumneavoastră. Ne-am gândit că 
s-ar putea să-l aveţi pe celălalt pus deoparte. 

- Cercei? s-a mirat doamna Ritter. 

- Cu diamante. Cred că montura e de platină. A căzut din aşter¬ 
nut. Aveţi noroc că nu l-am aspirat. 

A urmat un scurt moment de tăcere. 

Jess a închis ochii, a rămas neclintită pe trepte şi a aşteptat inevita¬ 
bilele cuvinte să se înalţe până la ea. 

- De unde era să ştiu că doamna Ritter n-are găuri în urechi? 

Stăteau prăbuşite pe scaune, în dubiţa de serviciu. Nathalie fuma. 

Se lăsase cu şase săptămâni în urmă. Pentru a patra oară. 

-Eu nu mă uit la urechile oamenilor. Tu te uiţi la urechile oa¬ 
menilor? 

- Cred că trebuie să vă fi înşelat, le spusese Lisa Ritter, cu vocea 
uşor tremurândă din pricina efortului, în vreme ce ţinea cercelul în 
mână. Probabil e al fiicei mele, rămas de când a venit acasă ultima 
oară. Are o pereche identică. 

- Bineînţeles, replicase Jess. Probabil a fost lovit cu piciorul şi îm¬ 
pins aici. Sau l-a luat cineva pe talpă. Ne-am dat seama că trebuie să 
fie vorba de ceva de genul ăsta. 

Iar în clipa aceea, când doamna Ritter i-a întors spatele, a ştiut că 
se terminase. Nimeni nu-ţi mulţumeşte dacă eşti mesagerul veştilor 
proaste. Nici un om nu vrea ca o menajeră să-i afle problemele. 

- Opt lire pe săptămână, garantat. Şi bani de sărbători. 

Nathalie a scos brusc un ţipăt. 

- Fir-ar al naibii să fie! Chiar aş vrea s-o găsesc pe stricata cu afu¬ 
risitul ăla de cercel şi s-o bumbăcesc pentru că am pierdut cea mai 
bună clientă. 

- Poate n-a ştiut că e însurat. 

- Oh, ba a ştiut! 

înainte să-l cunoască pe Dean, Nathalie avusese o relaţie, doi ani 
de zile, cu un bărbat care se dovedise a avea nu una, ci două familii în 
cealaltă parte din Southampton. 

- Nici un burlac nu ţine pe pat pernuţe decorative aranjate pe cu¬ 
lori. 

- Neil Brewster ţine, a spus Jess. 

- Neil Brewster are o colecţie muzicală formată şaizeci şi şapte la 
sută din Judy Garland şi treizeci şi trei la sută din Pet Shop Boys. 

La capătul drumului, un copilaş bine înfofolit s-a prăvălit încet 
la pământ, precum un copac retezat, şi, după un scurt moment de 
tăcere, a izbucnit intr-un vaiet ascuţit. Mama lui, care-şi ţinea intr-un 
echilibru perfect braţele încărcate cu pungi de cumpărături, a rămas 
pe loc, privindu-1 cu o spaimă mută. 

- Uite ce e, ai auzit-o săptămâna trecută spunând că mai degrabă 
s-ar descotorosi de coafeza ei decât de noi. 

- Decât de „menajere" E altceva. Nu-i pasă dacă e vorba de noi, de 
Speedicleanz ori de Fete cu mopuri. 

Nathalie a scuturat din cap. 

- Nu. De-acum înainte, din punctul de vedere al doamnei Ritter, 
noi o să fim întotdeauna menajerele care ştiu adevărul în legătură cu 
soţul ei. Pentru o femeie ca ea e ceva important. Pe ele nu le intere¬ 
sează decât aparenţele, nu-i aşa? 

Mama şi-a lăsat jos sacoşele şi s-a oprit să-şi ridice copilaşul. 
Câteva case mai departe, Terry Blackstone a ieşit de sub capota auto¬ 
mobilului său Ford Focus, o maşină care nu mai funcţionase de opt 
luni, şi s-a uitat în zare pentru a vedea de unde vine zgomotul. 

Jess şi-a sprijinit picioarele goale de bordul dubiţei, apoi şi-a cu¬ 
prins faţa în palme. 

- La naiba! Cum o să ne scoatem banii, Nat? Era cea mai bună 
slujbă a noastră! 

- Casa arăta impecabil. Practic, nu era nevoie decât să-i dăm un 
lustru de două ori pe săptămână. 

Nathalie s-a uitat lung pe geam. 

- Şi ne plătea mereu la timp. 

- Şi ne dădea lucruri. 

Jess tot vedea în faţa ochilor cercelul cu diamant. De ce nu-1 igno¬ 
raseră pur şi simplu? Ar fi fost mai bine dacă una din ele l-ar fi furat. 

- Bun, deci, o să ne anuleze contractul. Hai să schimbăm subiec¬ 
tul, Nat! Nu-mi permit să plâng înainte să intru în tură la bar. 

- Şi, te-a sunat Marty săptămâna asta? 

-Nu spuneam să schimbi subiectul cu ăsta! 

- Ei bine, te-a sunat? 

Jess a oftat. 

- Deah. 

-Ţi-a spus de ce n-a dat nici un telefon săptămâna trecută? a în¬ 
trebat Nathalie şi i-a împins picioarele jos de pe bord. 

-Nu. Jess îi simţea privirea insistentă. Şi nu, n-a trimis nici un 
ban. 

- Oh, haide\ Trebuie să sesizezi Protecţia copilului! Nu poţi s-o ţii 
aşa. Ar trebui să trimită nişte bani pentru propriii copii. 

Era o discuţie veche. 

- încă... încă nu se simte bine, a spus Jess. Nu pot să-l presez mai 
mult. încă nu şi-a găsit o slujbă. 

- Ei bine, acum o să ai nevoie de banii ăia. Până când o să găsim o 
altă clientă ca Lisa Ritter. Nicky ce mai face? 

- Oh, am trecut pe la Jason Fisher, ca să discut cu mama lui. 

-Glumeşti! Femeia aia mă sperie de moarte. Ţi-a spus că o să-l 

convingă pe fi-su să-l lase în pace pe Nicky? 

- Ceva de genul ăsta. 

Nathalie a rămas cu privirea aţintită asupra lui Jess, dar şi-a cobo¬ 
rât uşor bărbia. 

-Mi-a spus că, dacă mai pun piciorul la uşa ei, mă bate de să-mi 
meargă fulgii. Pe mine şi pe... cum a zis?... pe mine şi pe „ciudaţii ăia 

de copii" ai mei. Jess a tras în jos oglinda din dreptul pasagerului şi s-a 
apucat să-şi aranjeze părul, strângându-1 într-o coadă de cai. Ah, şi pe 
urmă mi-a spus că Jason al ei n-ar face rău nici unei muşte! 

- Tipic! 

-Nu-i nimic. îl aveam pe Norman cu mine. Şi, ce să vezi? S-a 
uşurat zdravăn chiar lângă Toyota lor şi cumva am uitat că aveam o 
pungă de plastic în buzunar. 

Jess şi-a ridicat din nou picioarele. Nathalie i le-a împins iar în jos, 
apoi a şters bordul cu un şerveţel umed. 

- Totuşi, serios vorbind, Jess. De cât timp a plecat Marty? De doi 
ani? Trebuie să mergi mai departe! Eşti tânără. Nu poţi să-l tot aştepţi 
să-şi pună ordine în viaţă, a zis Nat, strâmbându-se. 

- Să merg mai departe. Frumos! 

- Lui Liam Stubbs îi place de tine. Pe el categoric l-ai putea călări. 

- Oricine l-ar putea călări pe Liam Stubbs, a replicat Jess şi a închis 
geamul. Mai bine citesc o carte. în plus, cred că puştii mei au avut 
parte de suficiente schimbări şi fără să se joace de-a „faceţi cunoş¬ 
tinţă cu noul vostru unchi“. Bun! A ridicat ochii spre cer, strâmbând 
din nas. Trebuie să fac ceaiul şi pe urmă să mă pregătesc pentru bar. 
înainte să plec, o să dau repede câteva telefoane, să văd dacă vreunul 
dintre clienţi are nevoie de câte ceva în plus. Şi, cine ştie, poate nu ne 
anulează contractul. 

Nathalie a lăsat geamul în jos şi a scos prelung fumul. 

- Sigur, Dorothy. Iar următoarea noastră slujbă o să fie să facem 
curat în Oraşul de Smarald de la capătul Cărării Galbene. 

Locuinţa aflată pe Seacove Avenue, la numărul paisprezece, era 
plină de zgomotele unor explozii îndepărtate. Tanzie calculase de cu¬ 
rând că, de când împlinise şaisprezece ani, Nicky îşi petrecuse optzeci 
şi opt la sută din timpul liber în dormitorul lui. Jess nu prea putea să-l 
învinuiască pentru asta. 

Şi-a lăsat în hol coşul cu produse de curăţenie, şi-a atârnat haina 
în cuier, apoi a urcat la etaj, cuprinsă de obişnuitul sentiment, nedes¬ 
luşit, de spaimă văzând covorul jerpelit, şi a împins uşa de la camera 

fiului său. Acesta avea căştile în urechi şi trăgea în cineva. Mirosul de 
iarbă era atât de puternic, încât o ameţea. 

- Nicky, a spus ea, şi în clipa aceea un personaj a explodat sub o 
ploaie de gloanţe. Nicky! 

Jess s-a dus la el şi i-a smuls căştile, astfel că el s-a întors, afişând 
preţ de o clipă o mină uluită de parcă tocmai fusese trezit din somn. 

- Aşadar, munceşti din greu? 

- Am făcut o pauză de la recapitulare. 

Jess a luat o scrumieră şi a ridicat-o înspre el. 

- Parcă ţi-am mai spus. 

- E de-aseară. Nu puteam să dorm. 

- Nu în casă, Nicky. 

Nu avea nici un rost să-i ceară să renunţe complet la acest viciu. 
Toţi cei din împrejurimi fumau. îşi spunea că era norocoasă pentru 
că el se apucase abia la cincisprezece ani. 

- Tanzie s-a întors deja? 

Jess s-a oprit pentru a aduna de pe podea şosete şi căni împrăştiate. 

-Nu. Ah! După prânz, a sunat cineva de la şcoală. 

-Ce? 

Băiatul a tastat ceva la computer, după care s-a întors către ea. 

- Nu ştiu. Ceva legat de şcoală. 

Atunci a văzut-o. Jess i-a dat la o parte o şuviţă din părul vopsit 
negru, şi iat-o: o nouă vânătaie pe obraz. Nicky s-a ferit. 

- Eşti bine? 

El a ridicat din umeri, ferindu-şi privirea. 

- Iar s-au legat de tine? 

-N-am păţit nimic. 

- De ce nu m-ai sunat? 

-Nu mai aveam credit. Băiatul s-a lăsat pe spate şi a azvârlit o 
grenadă virtuală. Ecranul a explodat într-un ghem de foc. Numărul 
e pe masă. Dacă-i vorba despre mine, să ştii că vineri am fost acolo. 
Probabil că pur şi simplu nu m-au văzut. 

Şi-a pus căştile la loc şi s-a întors din nou către ecranul calcu¬ 
latorului. 

Nicky se mutase la Jess cu opt ani în urmă. Era fiul lui Marty şi al 
Dellei, o femeie cu care acesta avusese o scurtă relaţie în adolescenţă. 
Când venise, băiatul era tăcut şi sfios, avea mâinile şi picioarele lungi 
şi subţiri, şi un apetit de speriat. Mama lui îşi făcuse cunoştinţe noi 
şi, în cele din urmă, dispăruse undeva în inima ţării, împreună cu un 
bărbat zis Marele Al, care nu voia să privească pe nimeni în ochi şi 
care strângea permanent în pumnul lui uriaş o cutie de bere Tennents 
Extra, ca pe o grenadă. Nicky fusese găsit dormind în vestiarul şcolii, 
iar când cei de la asistenţa socială sunaseră pentru a doua oară, Jess le 
spusese că poate veni să locuiască împreună cu ei. 

- Asta-ţi mai lipsea! îi spusese atunci Nat. încă o gură de hrănit. 

- E fiul meu vitreg. 

-L-ai întâlnit de două ori în patru ani. Şi n-ai nici măcar douăzeci 
de ani. 

-Ei bine, aşa sunt familiile din ziua de azi. Nu toate sunt ca la 
carte. 

Mai târziu, avea să se întrebe câteodată dacă nu cumva asta fusese 
picătura care umpluse paharul, factorul care îl determinase pe Marty 
să renunţe complet la responsabilităţile pe care le avea faţă de familia 
lui. Dar, făcând abstracţie de părul vopsit negru ca pana corbului şi de 
creioanele dermatograf pe care le folosea, Nicky era un copil bun. Se 
purta frumos cu Tanzie şi, în zilele lui bune, vorbea, râdea, ba îi mai 
îngăduia şi lui Jess câte o îmbrăţişare stingheră, iar ea se bucura de el, 
chiar dacă uneori simţea că, în esenţă, nu făcuse decât să-şi ia pe cap 
încă o persoană pentru care să-şi facă griji. 

Cu telefonul în mână, Jess a ieşit în grădină şi a tras adânc aer în 
piept. Stomacul i se făcuse ghem din pricina neliniştii. 

-Ăăm... alo? Jessica Thomas la telefon. Am primit un mesaj să 
vă sun. 

Tăcere. 

- Dacă-i vorba de Nicky, i-am verificat orarul. Mi-a spus că are 
voie să facă recapitularea acasă, şi am crezut că aşa se... 

- Doamnă Thomas, v-am căutat în legătură cu Tanzie. 

O strângere de inimă. Jess şi-a aruncat ochii în jos, la număr, re- 
ţinându-1. 

- Tanzie? E... e totul în regulă? 

-îmi pare rău. Ar li trebuit să vă spun. Sunt domnul Tsvangarai, 
profesorul de matematică al lui Tanzie. 

-Ah! 

Şi-l imagina: un bărbat înalt, îmbrăcat într-un costum gri. Mutră 
de antreprenor de pompe funebre. 

-Voiam să vă vorbesc, pentru că acum câteva săptămâni am avut 
o foarte interesantă discuţie cu un fost coleg al meu care lucrează 
pentru St. Anne’s. 

-St. Anne’s? s-a încruntat Jess. Şcoala particulară? 

- Da. Au un program de burse pentru copiii extrem de talentaţi la 
matematică. Şi, după cum ştiţi, eu deja am remarcat-o pe Tanzie ca 
fiind dotată şi talentată. 

- Pentru că e bună la matematică. 

- Mai mult decât bună. Ei bine, săptămâna trecută i-am dat testul 
de admitere. Nu ştiu dacă v-a pomenit despre el. V-am trimis o scri¬ 
soare acasă, dar nu sunt sigur că aţi văzut-o. 

Jess a mijit ochii către cer. Pescăruşii dădeau roată, plonjând pe 
fundalul cenuşiu. Câteva curţi mai încolo, Terry Blackstone începuse 
să cânte la unison cu radioul. Se ştia că îl imita de-a dreptul pe Rod 
Stewart atunci când credea că nu-1 vede nimeni. 

-Am primit rezultatele în dimineaţa asta. Şi s-a descurcat bine. 
Extrem de bine. Doamnă Thomas, dacă sunteţi de acord, cei de acolo 
ar vrea ca Tanzie să meargă la un interviu pentru un loc subvenţionat. 

Jess s-a trezit repetând ca papagalul. 

- Un loc subvenţionat? 

-Pentru anumiţi copii înzestraţi cu aptitudini excepţionale, St. 
Anne’s este dispusă să renunţe la o parte semnificativă din taxele şco¬ 
lare. Asta înseamnă că Tanzie ar primi o educaţie de primă clasă. Are 
o vocaţie extraordinară pentru cifre, doamnă Thomas. Chiar cred că 
asta ar putea fi o şansă grozavă pentru ea. 

-St. Anne’s? Dar... ar trebui să traverseze oraşul cu autobuzul. 
Ar avea nevoie de uniformă şi de rechizite. Ea... ea n-ar cunoaşte pe 
nimeni. 

- Şi-ar face prieteni. Dar astea sunt doar detalii, doamnă Thomas. 
Haideţi să aşteptăm şi să vedem cu ce propunere vine şcoala. Tanzie 
e o fată excepţional de talentată. Bărbatul a făcut o pauză. Văzând 
că Jess nu spune nimic, a continuat pe un ton mai scăzut. Predau 
matematica de aproape douăzeci şi doi de ani, doamnă Thomas. Şi 
niciodată n-am întâlnit un copil care să stăpânească la fel de bine ca 
ea conceptele matematice. Cred că chiar e pe cale să depăşească limita 
până la care mai am ce s-o învăţ. Algoritmi, teoria probabilităţilor, 
numere prime... 

-OK. Aici m-aţi pierdut, domnule Tsvangarai. O să mă mulţu¬ 
mesc doar cu dotată şi talentată. 

Profesorul a izbucnit în râs. 

- Ţinem legătura. 

Jess a lăsat jos telefonul şi s-a aşezat cu greutate pe scaunul alb 
de grădină din plastic, care probabil că se afla acolo de când se mu¬ 
taseră şi pe care acum crescuse un strat subţire de muşchi verde ca 
smaraldul. S-a uitat în gol, prin geam, la draperiile care lui Marty i se 
păruseră întotdeauna prea vesele, la tricicleta roşie din plastic de care 
nu apucase să se descotorosească, la mucurile de ţigară aruncate de 
vecinul de alături şi presărate ca nişte confetti pe aleea ei, la ulucile 
putrezite din gard, printre care câinele nu înceta să-şi vâre capul. în 
ciuda a ceea ce Nathalie numea optimismul ei cu adevărat eronat, Jess 
s-a trezit că ochii i se umpluseră de lacrimi pe neaşteptate. 

Sunt multe lucruri îngrozitoare cu care te confrunţi după ce tatăl 
copiilor tăi pleacă de acasă: probleme cu banii, furia înăbuşită în nu¬ 
mele copiilor, felul în care majoritatea prietenelor aflate într-o relaţie 
te tratează acum ca pe o potenţială hoaţă de bărbaţi. Dar mai rău 
decât toate acestea, mai rău decât nesfârşita, necontenita, afurisita şi 
istovitoarea luptă financiară, e faptul că nimeni nu se simte mai sin¬ 
gur pe pământ decât un părinte rămas pe cont propriu, care e complet 
depăşit de situaţie. 




Capitolul 2 


TANZIE 

Douăzeci şi şase de maşini stăteau în parcarea şcolii St. Anne’s. 
Două şiruri a câte treisprezece automobile 4x4 lucioase, aşezate faţă 
în faţă, de o parte şi de alta a unei alei acoperite cu pietriş. Unele ie¬ 
şeau, altele intrau lin în spaţiile libere, poziţionându-se în unghiuri 
ce aveau în medie patruzeci şi unu de grade, înainte ca următorul 
vehicul din şir să înainteze. 

Tanzie le urmărea în vreme ce ea şi mama traversau strada din 
staţia de autobuz, pe lângă şoferii care vorbeau la telefoanele mobile, 
încălcând legea, sau se strâmbau către bebeluşi blonzi, cu ochii mari, 
care stăteau pe banchetele din spate. Mama şi-a ridicat bărbia şi a 
început să se joace cu cheile pe care le ţinea în mâna liberă, ca şi cum 
ar fi fost cheile de la maşină, iar ea şi Tanzie tocmai parcaseră întâm¬ 
plător undeva în apropiere. Se tot uita peste umăr. Tanzie bănuia că-şi 
facea griji să nu dea nas în nas cu vreunul dintre clienţii pentru care 
făcea curăţenie, iar acesta să o întrebe ce căuta acolo. 

Tanzie nu mai fusese niciodată în incinta şcolii St. Anne’s, deşi tre¬ 
cuse de cel puţin zece ori cu autobuzul pe lângă ea, pentru că dentis¬ 
tul ei plătit de sistemul de asigurări îşi avea cabinetul pe drumul acela. 
De afară, se vedeau doar un nesfârşit gard viu, tuns într-un unghi de 
exact nouăzeci de grade (se întreba dacă grădinarul folosea un rapor¬ 
tor) şi acei arbori uriaşi, ale căror ramuri atârnau prietenoase până 

aproape de pământ, întinzându-se peste terenul de joacă, de parcă ar 
fi încercat să-i ocrotească pe copiii de sub ele. 

Copiii de la St. Anne’s nu se băteau cu ghiozdane, nici nu se adu¬ 
nau buluc în câte un colţ al terenului de joacă, lipind pe cineva de 
zid pentru a-i confisca banii de prânz. Nu existau profesori cu voci 
plictisite, care să încerce să-i mâne pe adolescenţi către sălile de clasă. 
Fetele nu aveau fustele răsucite de câte şase ori peste curea, nici părul 
pieptănat pe spate. Nimeni nu fuma. Mulţi purtau ochelari. Mama 
ei a strâns-o uşor de mână. Tanzie ar fi vrut să nu mai pară atât de 
neliniştită. 

- E frumos, nu-i aşa, mamă? 

Femeia a încuviinţat din cap. 

-Da. 

Răspunsul a sunat ca un chiţăit. 

- Domnul Tsvangarai mi-a spus că absolut toţi elevii lor din clasa 
a douăsprezecea care au făcut matematică au luat 10 sau 10 plus. Asta 
e bine, nu? 

- Grozav! 

Tanzie a tras-o uşor de mână pe mama ei, astfel încât să poată 
ajunge mai repede în biroul directorului. 

- Crezi că lui Norman o să-i fie dor de mine când o să am program 
lung? 

- Program lung. 

- La St. Anne’s orele se termină la şase. Iar marţea şi joia e cercul 
de matematică, şi bineînţeles că o să vreau să particip. 

-Tanze, a spus mama şi s-a oprit. 

-Mamă! Uite! 

O fată mergea citind dintr-o carte. O carte adevărată! Nicky spu¬ 
nea că la McArthur, dacă traversezi terenul de joacă cu ochii într-o 
carte, mănânci bătaie. Cărţile trebuie ascunse, ca ţigările. 

Mama s-a uitat spre ea. Părea foarte obosită. în ultima vreme, era 
mereu obosită. A afişat unul dintre acele zâmbete false şi au intrat. 

-Bună ziua, doamnă Thomas! Bună, Costanza! îmi pare foarte 
bine să vă cunosc. Vă rog, luaţi loc. 

Biroul directorului avea un tavan înalt, alb şi perfect decorat pre¬ 
cum un tort nupţial. La distanţe de câte douăzeci de centimetri erau 
aşezate mici rozete din ipsos alb şi exact la jumătatea distanţei dintre 
ele se iveau minusculi boboci de trandafir. Camera era ticsită cu mo¬ 
bilă veche, iar printr-un uriaş bovindou se zărea un bărbat urcat pe 
un tăvălug, care se mişca înainte şi înapoi în mijlocul unui teren de 
crichet. Cineva aşezase pe o măsuţă o tavă cu cafele şi biscuiţi de casă. 
Lui Tanzie i-au trebuit câteva minute până să-şi dea seama că erau 
pentru ele. 

- Pot să iau unul? a întrebat, iar directorul a împins platoul către ea. 

- Bineînţeles. 

- Cu gura închisă, a murmurat mama. 

Erau aşa de bune! Se vedea că erau de casă. Şi mama obişnuia să 
facă biscuiţi înainte ca tata să plece de acasă, şi arătau exact la fel. 
Tanzie s-a aşezat pe marginea canapelei şi s-a uitat la cei doi bărbaţi 
din faţa ei. Cel cu mustaţă zâmbea întocmai ca o asistentă care se 
pregăteşte să-ţi facă o injecţie. Mama îşi trăsese poşeta în poală, şi 
Tanzie putea să vadă că acoperea cu mâna colţul ros de Norman. îşi 
legăna un picior. 

- Dumnealui e domnul Cruikshank. Şeful catedrei de matematică. 
Iar eu sunt Daly. Conduc şcoala aceasta de doi ani. 

Mama le-a strâns mâinile şi le-a zâmbit la rândul ei. Tanzie ar fi 
trebuit să repete gestul mamei, dar nu avea urechi decât pentru cu¬ 
vintele „şeful catedrei de matematică''. A ridicat ochii de la biscuit. 

- Predaţi despre şiruri? 

- Predăm. 

- Şi teoria probabilităţilor? 

- Şi asta. 

Domnul Cruikshank s-a aplecat spre ea. 

-Am văzut rezultatele obţinute de tine la teste. Şi credem, 
Costanza, că ar trebui să-ţi dai GCSE-ul 1 la matematică anul viitor, ca 

1 General Certificate of Secondary Education, calificare foarte riguroasă din 
punct de vedere academic, recunoscută pe plan internaţional de către ţările 
cu sistem educaţional similar celui din Marea Britanie, obţinută pentru fiecare 
materie în parte de către elevii din ciclul gimnazial (n.tr.) 

să scapi de asta. Fiindcă mie mi se pare că ţi-ar cam plăcea problemele 
de nivel avansat. 

Tanzie s-a uitat la el. 

- Aveţi nişte teste concrete? 

-Am câteva în sala de alături. Ai vrea să le vezi? 

Lui Tanzie nu-i venea să creadă că o mai întreba. S-a abţinut să 
răspundă în maniera zeflemitoare a lui Nicky, mulţumindu-se doar 
să încuviinţeze din cap. 

Domnul Daly a servit-o pe mama cu o cafea. 

- O să fiu direct, doamnă Thomas. Ştiţi foarte bine că fiica dum¬ 
neavoastră are un talent ieşit din comun. Rezultate ca ale ei am mai 
văzut doar o singură dată, şi atunci din partea unui elev care a ajuns 
cercetător ştiinţific la Trinity. 

Tanzie a dat din cap aprobator, deşi era destul de sigură că ea nu 
voia să facă muncă de cercetare. Toată lumea ştie că fetele sunt mai 
bune la matematică. 

Directorul nu s-a oprit din vorbit. Tanzie şi-a cam pierdut atenţia, 
fiindcă încerca să vadă câţi biscuiţi poate să mănânce, aşa că n-a auzit 
decât: 

-... pentru un foarte select grup de elevi, care dau dovadă de o 
aptitudine neobişnuită, am creat un nou tip de bursă, ce oferă acces 
egal. Bla, bla, bla. Aceasta i-ar oferi unui copil, care altminteri poate 
că n-ar beneficia de avantajele unei şcoli ca aceasta, şansa de a-şi re¬ 
aliza potenţialul în... Bla, bla. Cu toate că suntem foarte nerăbdători 
să aflăm cât de mult poate progresa Costanza în domeniul matemati¬ 
cii, am vrea să ne asigurăm că se dezvoltă pe deplin şi în alte aspecte 
ale vieţii ei de elev. Avem programe de studii complete în domeniul 
sportului şi al muzicii. Bla, bla, bla... copiii talentaţi la matematică au 
deseori vocaţie şi pentru limbi străine. Bla, bla... şi teatru. Acesta e un 
domeniu foarte popular printre fetele de vârsta ei. 

- Mie nu-mi place cu adevărat decât matematica, i-a spus Tanzie. 
Şi câinii. 

- Păi, în privinţa câinilor nu avem prea multe de oferit, dar cu si¬ 
guranţă ţi-am oferi o mulţime de oportunităţi să îţi dezvolţi talentul 

matematic. Dar cred că s-ar putea să descoperi cu surprindere ce alte 
materii îţi plac. Cânţi la vreun instrument? 

Ea a scuturat din cap. 

-Vreo limbă străină? 

în cameră s-a aşternut tăcerea. 

- Alte pasiuni? 

- Vinerea mergem la înot, a spus mama. 

- N-am mai fost la înot de când a plecat tata de acasă. 

Mama a zâmbit pieziş. 

- Ba am fost, Tanzie! 

- O dată. Pe treisprezece mai. Dar acum tu lucrezi vinerea. 

Atunci, zâmbetul mamei a devenit cu adevărat ciudat, de parcă se 

chinuia să-şi ţină colţurile gurii ridicate. 

Domnul Cruikshank a ieşit din încăpere şi s-a întors cu testele 
peste câteva clipe. Tanzie şi-a îndesat în gură ultimul biscuit, apoi 
s-a ridicat pentru a i se alătura profesorului. Avea un teanc întreg de 
lucrări! Chestii pe care încă nici nu începuse să le înveţe! 

S-a apucat să le răsfoiască împreună cu el, arătându-i ce studiase şi 
ce nu, în timp ce pe fundal auzea vocea mamei şi pe cea a directorului 
murmurând mai departe. 

- Suntem foarte conştienţi de pericolele, psihologice şi de altă na¬ 
tură, care se pot ivi atunci când copiii sunt încurajaţi să avanseze doar 
într-o singură direcţie... Bla, bla, bla.... în cazul în care Costanza va 
veni la noi, deşi îi vom considera talentul la matematică un avantaj, 
îndrumarea de care va avea parte ar fi... 

Se părea că totul decurge bine. Tanzie şi-a îndreptat atenţia spre 
conţinutul foii din faţa ei. Putea fi teoria reînnoirii. 

- Da, spunea încet domnul Cruikshank, ţinând un deget pe pagină. 
Dar trăsătura curioasă a procesului de reînnoire este aceea că, dacă aş¬ 
teptăm o perioadă predeterminată şi apoi observăm cât de mare este 
intervalul de reînnoire conţinut, ar trebui să ne aşteptăm să fie mai 
mare decât un interval de reînnoire mediu. 

Ştia despre asta! 

- Aşadar, maimuţelor le-ar lua mai mult să scrie Macbeth ? a între¬ 
bat ea. 

- Corect! i-a zâmbit profesorul. Nu ştiam sigur dacă ai studiat ceva 
despre teoria reînnoirii. 

-De fapt, n-am studiat-o. Dar domnul Tsvangarai mi-a spus 
cândva despre ea, şi am căutat-o pe internet. Mi-a plăcut toată poves¬ 
tea cu maimuţele. 

A răsfoit hârtiile. Erau tone de lucrări acolo! Numerele erau pen¬ 
tru ea ca o muzică. îşi simţea creierul parcă fremătând, atât de mult îşi 
dorea să le citească. Ştia că trebuie să meargă la şcoala aceea. 

- Mamă! a spus ea. Nu avea obiceiul să întrerupă pe cineva, dar era 
prea entuziasmată şi nu mai ţinea cont de bunele maniere. Crezi că 
am putea să facem rost de câteva dintre lucrările astea? 

Domnul Daly s-a uitat spre ea. Nu părea deranjat de lipsa mani¬ 
erelor. 

- Domnule Cruikshank, avem unele în plus? 

- Le poţi lua pe acestea. 

I le-a dat! Aşa, pur şi simplu! Tanzie a început să se uite pe ele. 
Afară s-a auzit un clopoţel sunând şi a văzut copii trecând pe lângă 
fereastra biroului, paşii lor scârţâind pe aleea acoperită cu pietriş. 
A ridicat capul pentru a-i privi. Voia să vadă dacă mai erau şi alţii care 
citeau în timp ce mergeau. 

- Aşadar... ce urmează? 

-Ei bine, am dori să-i oferim Costanzei... lui tanzie... o bursă 
şcolară. Directorul a ridicat un dosar lucios de pe masă. Aici se află 
programa noastră şi documentaţia relevantă. Bursa acoperă nouăzeci 
la sută din taxe. E cea mai generoasă pe care a oferit-o vreodată şcoala 
aceasta. De regulă, cuantumul maxim este de cincizeci la sută, dată 
fiind lunga listă de elevi care aspiră să intre aici. Noua bursă este me¬ 
nită să recunoască meritele copiilor înzestraţi cu abilităţi deosebite. 

- Ca mine, a spus Tanzie. 

- Ca tine. 

Directorul a împins platoul spre ea. Cumva înlocuiseră biscuiţii 
de pe platou cu unii noi. Asta chiar era cea mai grozavă şcoală care a 
existat vreodată! 

-Nouăzeci la sută, a repetat mama. 

Şi-a pus biscuitul la loc pe farfurioară. 

-înţeleg că există în continuare un angajament financiar consi¬ 
derabil. La care se vor adăuga cheltuielile cu transportul, uniforma şi 
alte activităţi extraşcolare pe care poate că fata doreşte să le facă, de 
pildă muzica sau excursiile. însă aş vrea să subliniez faptul că e o oca¬ 
zie incredibilă. Bărbatul s-a aplecat spre ea. Ne-ar plăcea nespus să te 
avem aici, Tanzie. Profesorul tău de matematică spune că e o bucurie 
să lucreze cu tine. 

- îmi place şcoala, a răspuns ea, întinzând mâna după un alt bis- 
cuit. Ştiu că multora dintre prietenii mei li se pare plictisitoare. Dar 
eu prefer să stau la şcoală decât acasă. 

Toţi au râs stânjeniţi. 

- Nu din cauza ta, mami! a spus ea şi a mai luat un biscuit. Dar 
mama mea trebuie să muncească mult. 

Toată lumea a rămas tăcută. 

-Toţi trebuie să muncim mult în ziua de azi, a întărit domnul 
Cruikshank. 

- Bun! Sunt multe chestiuni la care să vă gândiţi. Şi sunt sigur că 
aveţi alte întrebări pentru noi. însă ce-ar fi să vă terminaţi cafeaua 
cât mai stăm de vorbă, apoi să-l chem pe unul dintre elevii noştri ca 
să vă facă un tur al şcolii? După aceea veţi putea discuta împreună 
propunerea noastră. 

în seara aceea, mama s-a dus în camera lui Nicky şi i-a cerut să 
intre pe Skype. în fiecare duminică, obişnuia să-i trimită tatei un SMS 
cu o jumătate de oră înainte, iar el îşi pregătea calculatorul din casa 
bunicii, astfel încât Tanzie să poată vorbi cu el. Fata şedea la biroul 
lui Nicky şi încerca să nu se lase distrasă de mica fereastră din colţul 
ecranului, în care apărea imaginea ei. întotdeauna o făcea să arate ca 
şi cum ar fi avut un cap de o formă de-a dreptul ciudată. 

Doar că nu era duminică. 

Tanzie era jos, în grădină, aruncându-i o minge lui Norman. Era 
convinsă că, într-o bună zi, câinele avea să alerge după minge şi să o 
aducă înapoi. Citise undeva că, prin repetiţie, creşte de patru ori pro¬ 
babilitatea ca un animal să înveţe să facă ceva. Totuşi, nu era sigură că 
Norman putea să numere. 

îl luaseră de la adăpostul pentru animale după ce tata plecase de 
acasă, iar mama stătuse trează unsprezece nopţi la rând, temându-se 
că aveau să fie ucişi în paturile lor de îndată ce lumea îşi dădea seama 
că el nu mai era acolo. Minunat cu copiii, un câine de pază fantastic, 
le spuseseră cei de la centru. Mama tot zicea: 

- Dar e atât de mare! 

-Cu atât mai descurajator, îi răspunseseră ei, zâmbind jovial. Şi 
am menţionat că se înţelege de minune cu copiii? 

Doi ani mai târziu, mama spunea că, în esenţă, Norman e doar o 
uriaşă maşinărie de mâncat şi făcut nevoile. Se ţâra prin casă, năpâr¬ 
lind şi lăsând în urma lui tot felul de mirosuri urâte. Saliva pe perne 
şi urla în somn, bătând aerul cu labele lui uriaşe, de parcă ar fi înotat. 
Mama zicea că cei de la centru avuseseră dreptate: nimeni nu le-ar fi 
intrat pe furiş în casă de frică să nu fie asfixiat de Norman. 

Renunţase să-i mai interzică să intre în dormitorul lui Tanzie. Când 
se trezea dimineaţa, îl găsea întotdeauna întins pe trei sferturi din 
pat, cu labele lui blănoase aşezate de-a curmezişul saltelei, lăsând-o 
pe fată să dârdâie sub un colţişor de plapumă. Mama bombănea în¬ 
truna din pricina părului şi a igienei, dar pe Tanzie n-o deranja. între 
ea şi Norman se crease o legătură specială. Ştia că într-o zi el avea să 
arate asta. 

Pe Nicky îl primiseră când ea avea doi ani. într-o seară, Tanzie a 
mers la culcare ca de obicei, iar când s-a trezit, l-a văzut în camera de 
oaspeţi, iar mama a anunţat-o că băiatul avea să rămână şi că era fra¬ 
tele ei. Nu ştia dacă avea o legătură specială şi cu el, în ciuda faptului 
că erau pe jumătate înrudiţi. Tanzie îl întrebase cândva ce părere are 
despre zestrea genetică pe care o împărtăşesc, iar el îi spusese: 

- Gena de fraier ciudat. 

I se păruse că putea fi o glumă, însă nu avea destule cunoştinţe 
despre genetică încât să poată verifica. 

Tocmai îşi clătea mâinile la robinetul de afară, când i-a auzit vor¬ 
bind. Fereastra camerei lui Nicky era deschisă, iar vocile lor răzbăteau 
până în grădină. 

- Ai plătit factura la apă? a întrebat Nicky. 

- Nu. N-am apucat să ajung la poştă. 

- Scrie că e un ultim avertisment. 

- Ştiu că e un ultim avertisment! 

Mama era arţăgoasă, ca întotdeauna când vorbea despre bani. A 
urmat o pauză. Norman a ridicat mingea, apoi a lăsat-o să cadă lângă 
picioarele lui Tanzie. A rămas acolo, lipicioasă şi dezgustătoare. 

-îmi pare rău, Nicky. Eu... trebuie doar să scap de discuţia asta. 
O să rezolv mâine-dimineaţă. îţi promit. Vrei să vorbeşti cu tatăl tău? 

Tanzie ştia care avea să fie răspunsul. De la o vreme, Nicky nu voia 
niciodată să stea de vorbă cu tata. 

- Bună! 

Tanzie s-a dus chiar sub fereastră şi a rămas neclintită. Auzea vo¬ 
cea tatei. 

- E totul în regulă? 

Tata părea încordat. Se întreba dacă el bănuia că se întâmplase 
ceva rău. Poate că, dacă ar fi crezut că Tanzie e bolnavă de leucemie, 
s-ar fi întors acasă. Văzuse cândva, la televizor, un film în care părinţii 
unei fete erau divorţaţi, dar s-au împăcat pentru că ea avea leucemie. 
Tanzie nu-şi dorea cu adevărat să se îmbolnăvească de leucemie, pen¬ 
tru că injecţiile o făceau să leşine şi avea un păr destul de frumos. 

- Totul e în regulă, a spus mama. 

Nu i-a zis despre bătaia încasată de Nicky. 

- Ce s-a întâmplat? 

O pauză. 

- Mama ta a renovat? a întrebat mama. 

-Ce? 

- Tapet nou. 

-Ah! Asta. 

Casa bunicii avea tapet nou? Pe Tanzie a cuprins-o un sentiment 
ciudat. Tata şi bunica locuiau într-o casă pe care ea poate că nici n-ar 
mai fi recunoscut-o. Trecuseră trei sute patruzeci şi opt de zile de când 
îşi văzuse ultima oară tatăl şi patru sute treizeci şi trei de zile de când 
îşi văzuse bunica. 

-Trebuie să discut cu tine despre situaţia şcolară a lui Tanzie. 

- De ce? Exagerează cu învăţatul? 

-Nimic de genul ăsta, Marty. I s-a oferit o bursă la St. Anne’s. 

- St. Anne’s? 

- Cei de acolo consideră că talentul ei la matematică e neobişnuit. 

- St. Anne’sl O spunea de parcă nu i-ar fi venit a crede. Ştiam că e 
deşteaptă, dar... 

Părea realmente mulţumit. Tanzie s-a lipit cu spatele de zid şi s-a 
ridicat în vârful picioarelor, ca să poată auzi mai bine. Poate că tata 
avea să se întoarcă dacă ea urma să meargă la St. Anne’s. 

- Fetiţa noastră la o şcoală de fiţe, eh? 

Vocea îi trăda sentimentul de mândrie. Tanzie şi-l imagina pregă- 
tindu-şi deja povestea pentru amicii lui de la bar. Doar că el nu putea 
să meargă la bar. Pentru că îi spunea mereu mamei că nu are bani să 
se distreze. 

- Deci, care-i problema? 

-Păi... e o bursă importantă. Dar nu acoperă toate costurile. 

-Adică? 

- Adică tot ar trebui să facem rost de cinci sute de lire pe trimes¬ 
tru. Plus uniforma. Şi taxa de înscriere de cinci sute de lire. 

Tăcerea care a urmat a fost atât de lungă, încât Tanzie se întreba 
dacă nu cumva se blocase computerul. 

- Au spus că după primul an vom putea depune dosarul pentru 
o bursă socială. E o subvenţie, sau ceva de genul ăsta, iar dacă eşti 
un caz care merită, îţi pot da ceva în plus. Dar, practic, noi trebuie 
să facem rost de aproape două mii de lire ca s-o scoatem la capăt în 
primul an. 

Atunci tata a izbucnit în râs. Un râs adevărat. 

-Mă tragi pe sfoară, nu-i aşa? 

- Nu, nu te trag pe sfoară. 

- De unde să scot eu două mii, Jess? 

- Mă gândeam doar că aş... 

-Eu încă n-am nici măcar o slujbă ca lumea. Pe aici nimic 
nu merge. Abia... abia mă pun din nou pe picioare. îmi pare rău, 
scumpo, dar e imposibil. 

- Nu poate să ne ajute mama ta? E posibil să aibă nişte economii. 
Pot să vorbesc cu ea? 



Un bărbat şi o femeie 33 

- Nu. E... plecată. Şi nu vreau s-o tapezi de bani. Are şi aşa destule 

griji- 

- N-o tapez de bani, Marty! Mă gândeam că poate vrea să-şi ajute 
singurii nepoţi. 

- Nu mai sunt singurii ei nepoţi. Elena a născut un băieţel. 

Tanzie stătea nemişcată. 

- Nici măcar n-am ştiut că era însărcinată. 

- Da, am vrut să-ţi zic. 

Tanzie avea un verişor. Şi nici măcar nu aflase. Norman s-a trântit 
la picioarele ei. A privit-o cu ochii lui mari, căprui, apoi s-a rostogolit 
încet, scoţând un geamăt, ca şi cum ar fi fost o treabă extrem de grea 
doar să zacă întins pe jos. Se tot uita la stăpâna lui, aşteptând ca ea 
să-l mângâie pe burtă, însă Tanzie se străduia prea mult să asculte 
discuţia din casă. 

- Păi... ce-ar fi dacă am vinde Rollsul? 

- Nu pot să vând Rollsul! O să mă reapuc de afacerea cu nunţi. 

- Rugineşte în garajul nostru de aproape doi ani. 

- Ştiu. Şi o să vin să-l iau. Aici pur şi simplu n-am un loc sigur în 
care să-l ţin. 

Acum vocile deveniseră tăioase. Conversaţiile lor se sfârşeau dese¬ 
ori în felul acesta. La început, mama se purta foarte frumos, apoi ceva 
se întâmpla, şi amândoi începeau să-şi vorbească pe un ton răstit şi 
încordat. Tanzie a auzit-o pe mama trăgând adânc aer în piept. 

- Ai putea măcar să te mai gândeşti, Marty? Ea chiar îşi doreşte să 
meargă la şcoala asta. îşi doreşte foarte, foarte mult. Când i-a vorbit 
profesorul de matematică, toată faţa i s-a luminat, aşa cum n-am mai 
văzut-o de când... 

- De când am plecat. 

-N-am vrut să sune aşa. 

- Deci, totul e din vina mea. 

- Nu, nu e deloc din vina ta, Marty. Dar n-am de gând să stau aici 
şi să mă prefac că plecarea ta a fost o mare distracţie pentru ei. Tanzie 
nu pricepe de ce nu vii s-o vizitezi. Nu pricepe de ce te vede foarte rar. 

-Nu-mi permit costul drumului, Jess. Ştii asta. N-are nici un rost 
să te legi iar şi iar de mine. Am fost bolnav. 

-Ştiu că ai fost bolnav. 

-Ea poate să vină să mă vadă oricând. Ţi-am mai spus. Trimite-i 
pe amândoi în vacanţă. 

-Nu pot. Sunt prea mici ca să bată singuri atâta drum. Şi nu-mi 
permit să plătesc bilete pentru toţi trei. 

- Presupun că şi asta e tot din vina mea. 

- Of, pentru Dumnezeu! 

Tanzie şi-a înfipt unghiile în carnea palmelor. Norman se uita în 
continuare la ea, aşteptând. 

- Nu vreau să mă cert cu tine, Marty, a spus mama cu glas scăzut şi 
precaut, ca atunci când un profesor încearcă să-ţi explice un lucru pe 
care ar fi trebuit să-l ştii deja. Vreau doar să te gândeşti dacă ai putea 
contribui în vreun fel la treaba asta. I-ar schimba viaţa lui Tanzie. 
Ar însemna că ea nu va trebui să se chinuie niciodată aşa cum... ne 
chinuim noi. 

- Nu poţi să spui asta. 

- Cum adică? 

- Tu nu te uiţi la ştiri, Jess? Toţi absolvenţii de facultăţi sunt şo¬ 
meri. Nu contează studiile. Tot va trebui să se lupte. Tot va trebui să se 
zbată. Tata a făcut o pauză. Nu. N-are nici un rost să ne îngropăm în 
datorii doar pentru asta. Bineînţeles că asemenea şcoli o să-ţi spună 
că totul e special, şi că ea e specială, şi că şansele ei în viaţă o să fie 
uimitoare dacă o să fie eleva lor, et cetera, et cetera. Cu asta se ocupă. 

Mama n-a spus nimic. 

- Nu, dacă e atât de deşteaptă pe cât zic ei, atunci o să-şi croiască 
propriul drum. Va trebui să meargă la McArthur ca toţi ceilalţi copii. 

- Ca nemernicii ăia mici, care-şi petrec tot timpul punând la cale 
cum să-l stâlcească în bătaie pe Nicky. Sau ca fetele care poartă un 
strat de fard de zece centimetri şi nu vor să participe la ora de educa¬ 
ţie fizică ca nu cumva să-şi rupă vreo unghie. Ea n-o să se integreze 
acolo, Marty! Pur şi simplu, n-o să-şi găsească locul. 

-Acum vorbeşti ca o snoabă. 

- Nu, vorbesc ca o persoană care acceptă că fiica ei e puţin diferită. 
Şi că s-ar putea să aibă nevoie de o şcoală care să primească asta cu 
bucurie. 

- Nu pot, Jess. îmi pare rău. Acum părea distrat, ca şi cum ar fi 
auzit ceva în depărtate. Uite ce e. Trebuie să plec. Roag-o să mă caute 
duminică pe Skype. 

A urmat o lungă tăcere. 

Tanzie a numărat până la paisprezece. 

A auzit uşa deschizându-se, apoi glasul lui Nicky. 

- A mers bine, deci. 

S-a aplecat şi l-a mângâiat în sfârşit pe burtă pe Norman. A închis 
ochii, ca să nu vadă lacrima care căzuse pe blana lui. 

- Noi am mai jucat la loterie în ultima vreme? 

-Nu. 

De data asta tăcerea a durat nouă secunde. Apoi, în aerul încreme¬ 
nit, a răsunat glasul mamei: 

- Ei bine, cred că am face bine să începem. 

ED 

Ed se afla în sala destinată programatorilor, bând cafea cu Ronan, 
când pe uşă a intrat Sidney. în spatele lui se afla un bărbat pe care îl 
recunoştea vag. încă unul dintre Ăia La Costum. în hainele lor gri, 
mohorâte, cu mutrele lor care parcă prevesteau sfârşitul lumii, semă¬ 
nau cu doi Martori ai lui Iehova. 

- Te căutam. 

- Ei bine, ne-ai găsit. 

- Nu pe Ronan, pe tine. 

Ed i-a studiat preţ de câteva clipe, aşteptând, apoi a aruncat o 
minge roşie cu spumă înspre tavan şi a prins-o. S-a uitat pieziş la 
Ronan. Trecuseră optsprezece luni în cap de când Investacorp cum¬ 
părase jumătate din acţiunile companiei, însă ei tot îi considerau Ăia 
La Costum. Era una dintre cele mai eufemistice porecle pe care le 
foloseau în particular. 

- Cunoşti o femeie pe nume Deanna Lewis? 

- De ce? 

- I-ai dat vreo informaţie despre lansarea noului software? 

-Ce? 

- E o simplă întrebare. 

Ed s-a uitat când la unul, când la altul. Atmosfera devenise ciudat 
de apăsătoare. A simţit o greutate în stomac. 

- S-ar putea să fi sporovăit despre serviciu. Nimic anume, din câte 
îmi amintesc. 

- Deanna Lewis? a spus Ronan. 

- Trebuie să fii explicit în privinţa asta, Ed. I-ai dat vreo informaţie 
despre lansarea SFAX? 

-Nu. Poate. Ce-i asta? 

-Poliţia e jos, îţi perchiziţionează biroul, împreună cu doi cara¬ 
ghioşi de la FSA 1 . Fratele ei a fost arestat pentru tranzacţionare la 
bursă bazată pe deţinere de informaţii confidenţiale, pe care tu le-ai 
divulgat despre lansarea softului. 

- Ha-ha-ha! Amuzant. 

- Deanna Lewis? Deanna Lewis a noastră? 

Ronan a început să-şi şteargă ochelarii, gest pe care îl făcea când 
era neliniştit. 

- Deanna Lewis a voastră? 

- O ştim din facultate. 

- Zău? Ei bine, fondul de investiţii al fratelui ei a câştigat 2,6 mi¬ 
lioane de dolari în prima zi de tranzacţionare. Ea singură a încasat o 
sută nouăzeci de mii în contul personal. 

Cei doi nu râdeau. 

- Fondul de investiţii al fratelui ei? 

- Da, fondul lui de investiţii. 

- Nu pricep, a spus Ronan. Ce-i asta? 

- O să-ţi explic în amănunt. Deanna Lewis a fost înregistrată dis¬ 
cutând cu fratele ei despre ce i-a zis Ed cu priviri la lansarea SFAX. 
Potrivit spuselor ei, a aflat de la Ed că urma să fie un eveniment uriaş. 
Şi ghici ce? Două zile mai târziu, fondul fratelui ei era printre cei mai 
mari cumpărători de acţiuni. Ce i-ai spus mai exact? 

Ronan s-a uitat lung la el. Ed se lupta să-şi adune gândurile. Când 
a înghiţit în sec, s-a auzit groaznic de tare. Prin toată sala, cei din 

'Financial Services Authority (FSA), instituţie guvernamentală înfiinţată în 
1997, cu scopul de a reglementa piaţa serviciilor financiare din Marea Britanie. 
A fost desfiinţată în 2013, în urma eşecului politicilor de reglementare pe 
fondul crizei financiare mondiale, (n.tr.) 

echipa de dezvoltare trăgeau cu ochiul pe deasupra panourilor des¬ 
părţitoare ale birourilor. 

- Nu i-am spus nimic, a clipit Ed. Nu ştiu. Poate i-oi fi zis ceva. De 
parcă era un secret de stat. 

-Era un nenorocit de secret de stat, Ed! Asta se numeşte 
tranzacţionare bazată pe informaţii confidenţiale. Ea susţine că i-ai 
divulgat date, ore. I-a spus că firma urma să facă o avere. 

- Atunci minte! îndrugă verzi şi uscate. Am avut o... aventură. 
-Voiai să i-o tragi fetei, aşa că tu i-ai îndrugat verzi şi uscate, ca 

s-o impresionezi. 

-N-a fost aşa. 

-Ai făcut sex cu Deanna Lewis? 

Ed simţea că îl arde privirea mioapă a lui Ronan. Sidney a ridicat 
mâinile şi s-a întors către bărbatul din spatele lui. 

- Trebuie să-ţi suni avocatul. 

- Dar cum se poate ca eu să am probleme? Ca şi când aş fi tras 
vreun folos din asta. 

- Fondul de investiţii al lui Michael Lewis a fost singurul şi cel mai 
mare investitor în Mayfly în săptămâna dinaintea lansării SFAX. 

- Eu nici măcar nu ştiam că fratele ei are un fond de investiţii. 
Sidney a aruncat o privire peste umăr. Ochii din sală au găsit brusc 

chestii interesante de văzut pe birourile lor. El a coborât glasul. 
-Trebuie să pleci acum. Vor să te interogheze la secţia de poliţie. 
-Ce? E o nebunie. Am o şedinţă în douăzeci de minute. Nu mă 
duc la nici o secţie de poliţie. 

-Şi, evident, eşti suspendat până când lămurim povestea asta. 

Ed i-a râs în faţă. 

- Glumeşti? N-ai cum să mă suspenzi. E compania mea! A aruncat 
mingea în aer şi a prins-o iar, întorcându-le spatele celor doi. Nimeni 
nu s-a clintit din loc. Nu plec. Compania e a noastră. Spune-le, Ronan! 

S-a uitat la Ronan, însă acesta şi-a ferit privirea. Atunci Ed s-a 
uitat la Sidney, care n-a făcut decât să clatine din cap. Apoi s-a uitat la 
cei doi bărbaţi în uniformă, care apăruseră în spatele lui, la secretara 
lui, care-şi dusese mâna la gură, şi la fâşia de mochetă care deja se 

eliberase între el şi uşa biroului. Mingea de spumă a căzut fără zgo¬ 
mot pe podea, între picioarele lui. 

Deanna Lewis. Poate nu cea mai frumoasă fată, dar categoric cea 
care primise cel mai mare punctaj din tot campusul în sistemul de 
notare „Fete cu care ţi-ai trage-o fără să trebuiască să bei patru halbe 
de bere mai întâi", inventat de Ed şi Ronan. De parcă ea s-ar fi uitat 
la vreunul din ei! Ed bănuia că atunci când Deanna trecea prin labo¬ 
ratorul de informatică, ei aveau mutrele a doi baseţi care se uită cum 
trece un hamburger. 

Ar fi fost în stare să pună pariu că ea nu-i observase existenţa nici 
măcar o dată în cei trei ani de facultate, cu excepţia acelei zile în care 
ploua cu găleata, iar Deanna era Ia gară şi îl rugase s-o ducă cu Miniul 
lui înapoi la cămin. Se fâstâcise atât de tare cât timp ea stătuse pe locul 
pasagerului, încât abia dacă reuşise să îngaime ceva în afară de cuvin¬ 
tele „nici o problemă", puţin gâtuite, rostite în clipa în care o lăsase să 
coboare la destinaţie. Ea îi aruncase o privire ce-i dădea de înţeles că 
se uita la prea multe telenovele australiene, apoi se oprise să-şi dez¬ 
lipească un ambalaj gol de chipsuri de pe talpa cizmei, lăsându-1 cu 
delicateţe să cadă înapoi pe podeaua maşinii. 

Iar dacă Ed era îndrăgostit, Ronan era lulea. Pe el, iubirea îl trăgea 
în jos ca o ganteră din desenele animate, speranţele lui bazându-se 
pe dovezi mai puţin consistente decât firele de praf. îi scria poezii, îi 
trimitea flori anonime de Sfântul Valentin, îi zâmbea plin de speranţă 
când stăteau la coadă pentru cină şi încerca să nu se arate zdrobit 
când ea nu-1 lua în seamă. în cele din urmă, a devenit filosof. Nu i-au 
trebuit decât trei ani. El şi Ed au înţeles amândoi că o fată atât de fru¬ 
moasă, aflată atât de sus în ierarhia socială a campusului, nu şi-ar face 
timp pentru nici unul din ei. Iar după ce au absolvit, şi-au pus aface¬ 
rea pe picioare şi au înlocuit gândurile legate de femei cu cele legate 
de software, până când au ajuns chiar să le prefere pe cele din urmă. 
Deanna Lewis a intrat în acel ciudat sertăraş cu amintiri pe care-1 
scoţi la lumină când bei prea mult şi vrei să le demonstrezi colegilor 
că ai avut un soi de viaţă socială în facultate, că nu ţi-ai petrecut toţi 
cei trei ani pitit în spatele unui ecran. 

-Ah... Deanna Lewis! obişnuiau să-şi spună ei unul altuia, pri¬ 
vind în zare, ca şi cum ar fi putut s-o vadă plutind cu încetinitorul 
peste capetele tovarăşilor de pahar. 

Sau, din când în când, despre vreo altă fată care stătea la bar: 

- E drăguţă. Dar nu-i Lewis. 

Iar apoi, cu trei luni în urmă, la vreo şase luni după ce Lara ple¬ 
case, luând cu ea apartamentul din Roma, jumătate din pachetul lui 
de acţiuni şi ceea ce mai rămăsese din apetitul lui Ed pentru relaţii, 
Deanna Lewis îl contactase pe Facebook. Locuise la New York timp 
de doi ani, dar urma să se întoarcă şi voia să reia legătura cu câţiva 
dintre vechii prieteni din facultate. El îşi mai amintea de Reena? Şi de 
Sam? Era prin preajmă ca să bea ceva cu ei? 

Mai târziu, avea să i se facă ruşine că nu-i spusese lui Ronan. Dar, 
îşi zisese el, Ronan era ocupat cu îmbunătăţirea noului soft. îi luase 
o groază de timp să o uite pe Deanna. Era la primele întâlniri cu fata 
aceea de la cantina pentru săraci. De ce să tulbure din nou apele? La 
drept vorbind, Ed încă se simţea prins în mocirla de după divorţ. Nu 
mai ieşise în oraş cu o femeie de o veşnicie. Iar o părticică din fiinţa 
lui voia ca Deanna Lewis să vadă în ce fel se transformase de un an 
încoace, de când îşi vânduse compania. 

Deoarece se dovedea că banii pot să-ţi cumpere pe cineva care să-ţi 
pună la punct garderoba, tenul şi părul. Pot să-ţi cumpere un antrenor 
personal. Ed Nicholls nu mai semăna cu acel tocilar fâstâcit din Mini 
Cooper. Nu afişa cu ostentaţie semnele bogăţiei, însă ştia că, la treizeci 
şi trei de ani, acestea îl învăluiau precum un parfum nevăzut. 

S-au întâlnit la un bar din Soho. Deanna şi-a cerut scuze: Reena (o 
mai ţinea minte pe Reena?) contramandase în ultima clipă. Avea un 
copil. Deanna a ridicat uşor batjocoritor dintr-o sprânceană în mo¬ 
mentul în care a rostit cuvintele. Sam, şi-a dat el seama mult după 
aceea, n-a mai apărut niciodată. Deanna nu a întrebat nici măcar o 
dată despre Ronan. 

Ed nu-şi mai putea lua ochii de la ea. Arăta exact la fel, dar mai 
bine. Avea un păr brunet, frumos coafat, ce-i sălta pe umeri ca într-o 
reclamă la şampon, şi pierduse orice urmă de grăsime din obraji. Era 
mai amabilă decât şi-o amintea, mai umană. Poate că până şi fetele 

df aur sunt aduse puţin cu picioarele pe pământ, odată ieşite dintre 
lldurile universităţii. Râdea la toate glumele lui. Din când în când, 
Kd o privea pieziş, ca s-o vadă clipind spre el, observându-i acel licăr 
de surprindere pricinuit de faptul că el nu mai era omul pe care şi-l 
amintea. Asta îl facea să se simtă bine. 

S-au despărţit după două ore, şi el s-a mirat întru câtva când ea 
l-a sunat, două zile mai târziu, pentru a-i sugera o nouă întâlnire. De 
data asta, au mers într-un club, şi Ed a dansat cu ea, iar când Deanna 
şl-a ridicat braţele deasupra capului, a trebuit să se concentreze din 
răsputeri să nu şi-o imagineze ţintuită de un pat. După al treilea sau 
al patrulea pahar, femeia i-a explicat că tocmai ieşise dintr-o relaţie. 
Despărţirea fusese îngrozitoare. Nu ştia sigur dacă voia să se mai im¬ 
plice în ceva serios. El a rostit toate replicile cuvenite. I-a povestit 
despre Lara, fosta lui soţie, şi despre felul în care îi spusese ea că pro¬ 
fesia avea să rămână întotdeauna prima ei dragoste şi că e nevoită să-l 
părăsească pentru a-şi păstra sănătatea mintală. 

- Cam melodramatic, a comentat Deanna. 

- E italiancă. Şi actriţă. La ea totul e melodramatic. 

- A fost, l-a corectat Deanna. 

L-a privit drept în ochi când i-a spus asta. L-a întrebat despre ser¬ 
viciu şi n-a ezitat să-şi manifeste admiraţia pentru ceea ce realizase el 
cu compania. 

- Vreau să zic, eu sunt complet nepricepută la tehnologie, i-a măr¬ 
turisit ea. Dar sună grozav. 

Căpătase un uşor accent american. îşi ţinea piciorul lipit de al lui. 

Ed a încercat să-i explice. Ea îi privea gura în timp ce vorbea, ceea 
ce îi distrăgea atenţia într-un fel ciudat. I-a povestit tot: primele versi¬ 
uni de probă pe care el şi Ronan le creaseră în dormitorul lui, hibele 
programelor, întâlnirile cu un magnat din mass-media care îi dusese 
în Texas cu avionul lui particular şi îi înjurase când ei îi refuzaseră 
oferta de cumpărare. 

I-a vorbit despre ziua în care făcuseră oferta publică, când stătuse 
pe marginea căzii din baie, uitându-se pe telefon cum preţul acţiuni¬ 
lor creşte vertiginos, şi începuse să tremure pe măsură ce realiza cât 
de mult urma să i se schimbe viaţa. 


L 

- Chiar atât de bogat eşti? 

- îmi merge bine. 

- Defineşte „bine". 

Şi-a dat seama că mai avea doar atâtica până să pară un neobrăzat. 

- Mă rog... îmi mergea mai bine înainte să divorţez, evident... îmi 
merge bine. Ştii, mie nu prea-mi pasă de bani. A ridicat din umeri. 
Pur şi simplu îmi place munca mea. îmi place compania. îmi place să 
am idei şi să le transpun în lucruri care chiar funcţionează în benefi¬ 
ciul oamenilor. 

- Dar aţi vândut firma? 

- începea să se extindă prea mult, şi mi s-a spus că, dacă am vinde-o, 
tipii la costum s-ar putea ocupa de toate chestiunile financiare. Pe 
mine nu m-a interesat niciodată aspectul ăsta. Pur şi simplu deţin o 
grămadă de acţiuni. S-a uitat cu atenţie la ea. Ai un păr foarte frumos. 

Habar n-avea de ce Dumnezeu spusese aşa ceva. 

în taxi, ea l-a sărutat. Cu o mână subţire, ale cărei unghii erau per¬ 
fect îngrijite, Deanna Lewis i-a întors încet faţa către a ei şi l-a sărutat. 
Deşi trecuseră mai bine de doisprezece ani de la absolvirea facultăţii 
(perioadă în care Ed Nicholls fusese pentru scurtă vreme căsătorit cu 
o manechină/actriţă/orice o mai fi fost), un glas firav în mintea lui re¬ 
peta neîncetat: Deanna Lewis mă sărută. Şi nu numai atât: şi-a ridicat 
fusta, şi-a lăsat un picior lung şi subţire să-i alunece peste trupul lui şi, 
aparent fără să-l ia în seamă pe taximetrist, l-a sărutat pe Ed pe faţă, 
apoi pe gât, strecurându-şi mâinile pe sub cămaşa lui, până când el nu 
a mai fost în stare să vorbească ori să gândească. Iar când a ajuns în 
faţa casei lui, trebuind să achite cursa, a vorbit cu glas răguşit, ca un 
neghiob, şi nu numai că n-a aşteptat restul, dar nici măcar nu s-a uitat 
să vadă ce se afla în teancul de bancnote pe care i l-a întins şoferului. 

Sexul a fost grozav. Oh, Doamne, ce bine a fost! Deanna ştia tru¬ 
curi de filme porno, pentru Dumnezeu! Când făcea sex cu Lara, în 
ultimele luni ale căsniciei lor, Ed se simţea de parcă soţia lui i-ar fi 
acordat o favoare, condiţionată de nişte reguli numai de ea pricepute: 
dacă el îi acordase suficientă atenţie, dacă petrecuseră îndeajuns de 
mult timp împreună, dacă o scosese la cină în oraş, dacă înţelegea 

cât îi rănise sentimentele. Uneori, imediat după ce terminau, Lara îi 
întorcea spatele, ca şi cum el ar fi făcut ceva îngrozitor. 

însă când Deanna Lewis îl privea, ochii ei păreau a se aprinde 
cu un soi de lăcomie venită din interior. Oh, Dumnezeule! Deanna 
Lewis! 

La sfârşit, ea s-a întins în pat, şi-a aprins o ţigară şi a spus: 

-Aproape că m-am lăsat de fumat, dar după asta... 

Şi a chicotit gutural. 

- S-ar putea să mă apuc şi eu. 

Apoi, după ce ea şi-a terminat ţigara, i-a făcut un sex oral grozav, 
încât Ed a bănuit că până şi vecinii de jos s-ar putea să-şi aprindă câte 
o ţigară. 

Noaptea următoare, Deanna a rămas la Ed, apoi a plecat acasă fără 
tragere de inimă. De luni până vineri, ea stătea în Fulham, împreună 
cu fratele ei, iar weekendurile şi le petrecea în Bristol, la părinţii ei. în 
acea primă săptămână, i-a scris zilnic e-mailuri şi l-a sunat de trei ori. 
Ed nu i-a spus lui Ronan. I-a trimis mesaje Deannei în timp ce stătea 
în patul lui, cu laptopul, un ocean de lumină, în mijlocul plăpumii 
uriaşe, şi a încercat să nu se gândească la ea. Doar îşi omorau timpul, 
şi-a spus el. Nu era nimic serios. Era puţin probabil ca Ronan să dea 
vreodată nas în nas cu ea. 

în plus, el şi Deanna tocmai trecuseră prin nişte despărţiri dure¬ 
roase. Discutaseră despre cinismul cu care priveau relaţiile, despre 
cât de bine e să te pui pe picioare de unul singur. Apoi, într-o seară, 
Ed a băut câteva pahare. Era într-o dispoziţie cam melancolică. A stat 
pe gânduri timp de treizeci de secunde, apoi a tastat: „Vino la mine 
weekendul ăsta“. 

„Nu pot“, a urmat replica. 

„De ce?“ 

„Falită." 

Ed s-a gândit la felul în care părul ei lung, brunet se revărsa printre 
degetele lui, cât de bine era să aibă pe altcineva în minte în afară de 
Lara. Şi a scris: „Plătesc eu. Vino!" 

Deanna a sosit vineri seară. Au colindat barurile din împrejurimi, 
s-au plimbat pe malul fluviului, au luat prânzul la un pub. Ea l-a luat 

de braţ, iar Ed s-a trezit holbându-se la degetele ei şi exclamând în 
sinea lui: Deanna Lewis! Mă culc cu Deanna Lewis! Era amuzantă şi 
plină de viaţă. Avea un zâmbet care te facea să-i zâmbeşti la rândul 
tău. Şi era atât de bine să facă sex fără să fie măcinat de sentimente de 
vinovăţie şi fără să se teamă că femeia de lângă el îi fură portofelul în 
timp ce doarme. 

Duminică seară au servit o masă pe cinste, au băut multă şam¬ 
panie, apoi s-au întors în apartamentul lui. Ea purta nişte chiloţi din 
mătase înnebunitori, cu funde de o parte şi de alta, de care puteai să 
tragi astfel încât bucata de material să-i alunece în jos pe coapse, ca o 
undă de apă. După ce au terminat, Deanna a rulat o ţigară de mariju¬ 
ana şi, cu toate că el nu obişnuia să fumeze, Ed s-a lăsat cuprins de o 
ameţeală plăcută, şi-a odihnit degetele în părul ei mătăsos şi a simţit 
că, de fapt, viaţa e destul de frumoasă. 

Atunci, ea i-a spus: 

-Le-am povestit părinţilor mei despre noi. 

Lui îi venea greu să se concentreze. 

- Părinţilor tăi? 

- Nu te deranjează, nu-i aşa? Pur şi simplu, e atât de bine... să simt 
că... mi-am găsit din nou locul undeva, ştii? 

Ed s-a pomenit fixând cu privirea un punct din tavan. E în regulă, 
şi-a spus el. Mulţi oameni le spun tot felul de chestii părinţilor. Chiar 
şi după două săptămâni. 

-Am fost tare deprimată. Iar acum mă simt pur şi simplu... S-a 
uitat la el, radiind.... fericită. Parc-aş fi nebună de fericire. Adică mă 
trezesc şi mă gândesc la tine. Ca şi cum totul o să fie bine. 

Ed îşi simţea gura ciudat de uscată. Nu ştia sigur dacă din cauza 
ţigării. 

- Deprimată? a întrebat el. 

-Acum sunt bine. Mă rog, părinţii mei au fost foarte înţelegători. 
După ultimul episod, m-au dus Ia doctor şi mi-au făcut rost de pastile. 
Iar asta categoric m-a ajutat. Se pare că medicamentele îţi diminuează 
inhibiţiile, dar nu pot spune că s-a plâns cineva! HA-HA-HA-HA! 

Ed i-a întins ţigara. 



Un bărbat şi o femeie 


45 


- Pur şi simplu simt totul foarte intens, ştii? Psihiatrul meu zice că 
funt neobişnuit de sensibilă. Unii oameni trec valvârtej prin viaţă. Eu 
nu sunt aşa. Uneori, citesc despre un animal care a murit sau despre 
un copil care a fost ucis undeva, într-o altă ţară, şi pe urmă plâng, la 
propriu, toată ziua. La propriu! Aşa eram şi în facultate. Mai ţii minte? 

-Nu. 

Deanna şi-a aşezat mâna pe mădularul lui. Ed şi-a dat brusc seama 
că acesta nu avea să se trezească la viaţă. 

Femeia a ridicat ochii spre el. Părul îi acoperea jumătate din faţă, 
iţa că a suflat pentru a-1 îndepărta. 

-E o mare dezamăgire să-ţi pierzi slujba şi casa. N-ai idee cum te 
simţi când eşti cu adevărat falit. S-a uitat la Ed, ca şi cum ar fi cumpă¬ 
nit cât să-i spună. Vreau să spun falit în adevăratul sens al cuvântului. 

- Cum... cum adică? 

-Păi... de exemplu, îi datorez fostului meu o grămadă de bani, 
dar i-am zis că nu pot să-i dai înapoi. în momentul de faţă am prea 
multe restanţe pe cârdul de credit. Cu toate astea, el continuă să mă 
sune întruna şi să mă bată la cap. E foarte stresant! Nu pricepe cât de 
stresată ajung să fiu. 

- Despre ce sumă e vorba? 

-Oh! Una considerabilă. 

- Cât? a insistat Ed, deşi nu era sigur că voia să afle. 

Deanna i-a spus. în timp ce el rămăsese uluit, ea a continuat: 

- Şi nu te oferi să mă împrumuţi. N-aş lua bani de la iubitul meu. 
Asta complică prea mult lucrurile. Dar e un coşmar. 

Ed a încercat să nu se gândească la semnificaţia faptului că ea folo¬ 
sise cuvântul „iubit". Şi-a coborât privirea şi a văzut că buza ei de jos 
începuse să tremure. A înghiţit în sec. 

-Ăăm... eşti bine? 

Zâmbetul ei a fost prea grăbit, prea larg. 

- Sunt bine! Mulţumită ţie, acum mă simt cu adevărat bine. 

Deanna şi-a trecut un deget peste pieptul lui. 

- Oricum. A fost grozav că nu am fost nevoită să mă gândesc la 
bani. M-am simţit ca-n rai când am ieşit la cină în localuri frumoase, 
fără să mă întreb cum o să mi le permit. 

I-a sărutat un sfârc. 

în noaptea aceea, ea a dormit cu un picior aşezat peste trupul lui. 
Ed însă a rămas perfect treaz, dorindu-şi să-l poată suna pe Ronan. 

Deanna s-a întors şi în vinerea următoare, şi în vinerea de după 
aceea. Nu a înţeles aluziile lui Ed când spunea că are treburi de făcut 
în weekend. Tatăl ei îi dăduse bani pentru ca ei doi să poată lua masa 
în oraş. 

-Zice că e o mare uşurare să mă vadă din nou fericită. 

Când a văzut-o cum traversează în pas vioi strada dinspre staţia 
de metrou, Ed i-a spus că e răcit. Poate ar fi mai bine să nu-1 sărute. 

-Nu mă deranjează. Ce-i al tău e şi al meu, i-a răspuns ea şi s-a 
lipit de faţa lui timp de treizeci de secunde. 

Au mâncat la pizzeria locală. Pe Ed începuse să-l cuprindă, auto¬ 
mat, o vagă senzaţie de panică ori de câte ori dădea cu ochii de ea. 
Deanna avea mereu „emoţii" legate de diverse lucruri. Vederea unui 
autobuz roşu o făcea fericită, vederea unei plante ce se ofilea într-un 
ghiveci din vitrina unei cafenele o făcea să se smiorcăie. Avea reacţii 
deplasate în toate privinţele. Le zâmbea prea multor oameni. Uneori 
era atât de ocupată să vorbească, încât uita să mănânce cu gura în¬ 
chisă. Când se afla în apartamentul lui, lăsa uşa deschisă la baie atunci 
când urina. Se auzea de parcă s-ar fi uşurat un cal venit în vizită. 

Ed nu se simţea pregătit pentru aşa ceva. Femeia era pur şi simplu 
prea dependentă. Prea dezordonată. Prea din cale-afară. Ed îşi dorea 
să rămână singur în apartament. Tânjea după liniştea, după ordinea 
rutinei lui. Nu-i venea să creadă că se simţise vreodată singur. 

în noaptea aceea, i-a spus că nu vrea să facă sex. 

- Mă simt foarte obosit. 

- Sunt sigură că te-aş putea trezi... 

Deanna a început să scormonească în josul plăpumii, iar Ed s-a 
văzut nevoit s-o târască efectiv în sus. A urmat o luptă care, în alte 
condiţii, poate că ar fi fost amuzantă: ea, cu gura deschisă, gata să-i 
apuce organele genitale, el, trăgând-o cu disperare de subsuori. 

-Zău! Deanna! Nu... nu acum. 

- Atunci putem să ne cuibărim unul lângă altul. Acum ştiu că nu 
mă vrei doar pentru trupul meu! 

L-a împresurat cu braţul şi a scos un mic scâncet de plăcere, ase¬ 
menea unui animăluţ. 

Ed Nicholls a rămas întins acolo, în întuneric, cu ochii larg des¬ 
chişi. Uitase, în cei patru ani de întâlniri şi apoi de căsnicie cu Lara, 
cât de repede îţi poţi schimba percepţia despre o persoană care din 
cea mai dezirabilă pe care ai văzut-o vreodată se poate transforma 
Intr-o fiinţă din pricina căreia ai fi în stare şi să-ţi rupi o mână ori un 
picior, dacă asta ar însemna să scapi de ea. A tras aer în piept. 

-Deci... Deanna... ăăm... weekendul viitor va trebui să plec 
intr-o călătorie de afaceri. 

- în vreun loc plăcut? a întrebat ea, trecându-şi gânditoare degetul 
de-a lungul coapsei lui. 

-Ăăm... Geneva. 

- Ooh, frumos! Să mă pitesc la tine în valiză? 

-Ce? 

- Aş fi acolo, aşteptându-te în camera de hotel. Când te-ai întoarce 
de la întâlniri, ţi-aş putea descreţi fruntea. 

A întins un deget şi l-a mângâiat pe frunte. Ed a reuşit cu greu să 
nu se cutremure. 

- Serios? Drăguţ. Dar nu e genul ăla de călătorie. 

-Ai mare noroc. Mie-mi place la nebunie să călătoresc. Dacă n-aş 
fi atât de lefteră, imediat m-aş urca din nou într-un avion. 

- Chiar aşa? 

- Călătoriile sunt pasiunea mea. Ador să fiu un spirit liber, să merg 
încotro am chef. 

Ea s-a întins, a scos o ţigară din pachetul de pe noptieră şi a aprins-o. 

- Aşadar, ţi-ar plăcea să călătoreşti iar? 

- Aş zbughi-o ca din puşcă. 

Ed a mai stat o vreme, cufundat în gânduri. 

- Ai ceva hârtii de valoare? 

Deanna s-a rostogolit jos de pe el şi s-a sprijinit pe perna ei. 

-Câteva. Cred că mi-au rămas moştenire de la bunica. O sută 
de acţiuni la nu ştiu ce societate de construcţii şi alte două sute la 

Woolworth. Hah! a râs ea cu jumătate de gură. Şi să nu-mi sugerezi 
să pariez pe bursă, Ed! Nu mi-au mai rămas destui bani pentru jocuri 
de noroc. ; 

El s-a trezit vorbind înainte să-şi dea seama cu adevărat ce spune. 

- Nu e un joc de noroc. 

- Ce nu e? 

- Avem o chestie care urmează să iasă pe piaţă. Peste câteva săptă¬ 
mâni. O să revoluţioneze domeniul. 

- O chestie? 

- Nu pot să-ţi spun prea multe. Dar lucrăm la ea de ceva vreme. 

O să ne propulseze acţiunile foarte sus. Tipii care se ocupă de afacerea 
noastră sunt grămadă pe treaba asta. 

Ea a rămas tăcută lângă el. 

-Mă rog, ştiu că n-am vorbit cine ştie cât despre munca mea, dar 
chestia asta o să aducă bani frumoşi. 

Deanna nu părea convinsă. 

- îmi ceri să-mi pun la bătaie ultimele lire pentru ceva ce nici mă¬ 
car nu ştiu cum se cheamă? 

- Nu trebuie să ştii cum se cheamă. Trebuie doar să cumperi câ¬ 
teva acţiuni ale companiei mele. Ed s-a răsucit pe o parte. Uite ce e, 
tu faci rost de câteva mii de lire, iar eu îţi garantez că în două săptă¬ 
mâni o să ai destul cât să-ţi achiţi datoria faţă de fostul tău iubit. Şi pe 
urmă o să fii liberă. Şi o să poţi face tot ce-ţi doreşti! O să poţi merge 
unde pofteşti! 

A urmat o lungă tăcere. 

- Aşa faci tu bani, Ed Nicholls? Te culci cu femeile şi pe urmă le 
convingi să dea mii de lire pe acţiuni ale companiei tale? 

-Nu, e... 

Deanna s-a întors către el, şi atunci a văzut că glumise. L-a mân¬ 
gâiat pe obraz. 

-Eşti tare dulce cu mine. Iar intenţia ta e minunată. Dar în clipa 
asta n-am câteva mii de lire la îndemână. 

Ed a eliberat pe gură cuvintele până să realizeze ce spunea. 

- îţi împrumut eu banii. Dacă o să te alegi cu un câştig, o să mi-i 
dai înapoi. Dacă nu, atunci e vina mea că ţi-am dat un sfat bun prost. 

Deanna a început să râdă, dar s-a oprit când a înţeles că el nu 
glumea. 

- Ai face tu asta de dragul meu? 

El a ridicat din umeri. 

- Sincer? Cinci mii de lire n-au prea mare importanţă pentru mine 
tn momentul de faţă. 

Aş da şi de zece ori mai mult, dacă asta ar însemna să te văd plecată. 

Ochii ei s-au mărit de uimire. 

- Uau! E cel mai frumos gest pe care l-a făcut vreodată cineva pen¬ 
tru mine. 

- Oh... mă îndoiesc. 

în dimineaţa următoare, înainte ca ea să plece, Ed i-a scris un 
cec. Deanna tocmai îşi prindea părul într-o agrafă, strâmbându-se în 
oglinda de pe hol. Răspândea un vag miros de mere. 

- Lasă-1 necompletat, i-a spus ea, când a observat ce făcea Ed. O 
să-l rog pe fratele meu să se ocupe. Se pricepe la chestiile astea cu 
hârtii de valoare. Ce ziceai că trebuie să cumpăr? 

- Tu vorbeşti serios? 

- N-am ce face. Nu-s în stare să gândesc limpede când sunt lângă 
tine. Şi-a strecurat mâna în chiloţii lui. O să-ţi înapoiez banii cât pot 
de repede. Promit! 

- Poftim! Ed a întins mâna spre o carte de vizită şi a făcut un pas 
înapoi. Ăsta e numele firmei. Şi să faci ce ţi-am spus! Pe cuvântul meu 
că o să te ajute. Nu pot accepta să te simţi încolţită! 

înăbuşise acea voce din mintea lui care-1 avertiza că se află în pri¬ 
mejdie. Falsa lui veselie răsuna între pereţii apartamentului. 

După aceea, Ed a răspuns la aproape toate e-mailurile ei. S-a arătat 
jovial, fără a-şi lua vreun angajament. I-a scris despre plăcerea de a-şi 
fi petrecut timpul cu cineva care înţelege cât de ciudat te simţi când 
tocmai ai ieşit dintr-o relaţie serioasă şi cât de important e să stai sin¬ 
gur pentru o vreme. Ea nu i-a dat nici o replică. în mod bizar, nu i-a 
spus nimic anume nici despre lansarea produsului, nici despre faptul 
că valoarea acţiunilor atinsese cote astronomice. Negreşit câştigase 
peste o sută de mii de lire. Poate că era prea ocupată să înfigă ace 

într-o poză cu el. Poate că pierduse cecul. Poate că era în Guadalupe. 1 
De fiecare dată când se gândea la ce făcuse, lui Ed i se întorcea stoma- f 
cui pe dos. A încercat să nu se mai gândească. 

Şi-a schimbat numărul de mobil, spunându-şi că din greşeală a 
uitat să o anunţe şi pe Deanna. în cele din urmă, e-mailurile ei au 
început să se rărească. S-au scurs două luni, timp în care Ed l-a invitat 
pe Ronan de câteva ori, seara, în oraş. Amândoi se plângeau de Ăia 
La Costum, iar Ed îşi asculta prietenul cumpănind avantajele şi deza¬ 
vantajele fetei de la cantina pentru săraci şi simţea că învăţase o lecţie 
valoroasă. Sau evitase un pericol. Nu ştia sigur care din cele două. 

Apoi, la două săptămâni după lansarea SFAX, Ed stătea tolănit în 
sala programatorilor, aruncând alene cu o minge de spumă spre tavan 
şi ascultându-1 pe Ronan cum discută despre cea mai bună soluţie de 
a remedia o eroare a programului de plată, când a intrat Sidney, direc¬ 
torul financiar, iar el a înţeles brusc că îţi poţi crea singur probleme 
mult mai mari decât iubitele prea insistente. 

-Ed! 

-Ce? 

O scurtă pauză. 

- Aşa răspunzi tu la telefon? Pe bune? Mai exact, la ce vârstă o să 
capeţi şi tu nişte bune maniere? 

- Bună, Gemma, a oftat Ed, apoi şi-a aruncat un picior peste mar¬ 
ginea patului, astfel încât să stea aşezat. 

- Ai zis că o să dai un telefon. Acum o săptămână. Prin urmare, 
m-am gândit că trebuie să fi rămas prins sub vreo piesă imensă de 
mobilier. 

Ed a aruncat o privire prin dormitor. S-a uitat la sacoul ce atârna 
pe scaun şi la ceasul care arăta ora şapte şi un sfert. A început să-şi 
maseze ceafa. 

- Da. Mă rog. Au intervenit nişte chestii. 

- Am sunat la tine la serviciu. Mi-au spus că eşti acasă. Eşti bol¬ 
nav? 

- Nu, nu sunt bolnav, doar... lucrez la ceva. 

- Asta înseamnă că o să ai timp să treci pe la tata? 

El a închis ochii. 

-Acum sunt cam ocupat. 

Tăcerea ei era grăitoare. Ed şi-a imaginat-o pe sora lui la celălalt 
capăt al firului, cu maxilarul încordat şi cu privirea îndreptată spre cer. 

- întreabă de tine. întreabă de tine de o veşnicie. 

- O să vin. Gem! Doar că... sunt... sunt plecat din oraş. Am nişte 
lucruri de lămurit. 

- Toţi avem lucruri de lămurit. Măcar sună-1, bine? Chiar dacă nu 
poţi să te sui efectiv într-una din cele optsprezece maşini de lux ale 
tale şi să-i faci o vizită. Sună-1! A fost mutat în secţia Victoria. Dacă 
suni, o să ţi-1 dea ei la telefon. 

- Bine. 

Credea că sora lui e pe punctul de a închide, dar se înşela. A auzit 
un scurt oftat. 

- Sunt foarte obosită, Ed. Şefii mei nu sunt prea binevoitori când 
vine vorba să-mi iau zile libere. Aşa că trebuie să mă duc acolo în 
fiecare weekend. Mama abia dacă-şi mai ţine firea. Mi-ar prinde fo- 
ooarte bine puţin sprijin aici. 

Ed a simţit o strângere de inimă din pricina vinovăţiei. Sora lui nu 
era genul care să se plângă. 

-Ţi-am spus că o să încerc să ajung acolo. 

-Aşa ai zis şi săptămâna trecută. Uite ce e, cu maşina ai putea 
ajunge acolo în patru ore. 

-Nu sunt la Londra. 

- Dar unde eşti? 

El s-a uitat pe fereastră, la cerul care începuse să se întunece. 

- Pe coasta de sud. 

- Eşti în vacanţă? 

-Nu în vacanţă. E complicat. 

- Nu poate fi atât de complicat. N-ai absolut nici un angajament. 

- Da. Mersi că mi-ai amintit. 

- Ei, haide! Compania e a ta. Tu faci regulile, nu-i aşa? Pur şi sim¬ 
plu, ia-ţi un concediu suplimentar de două săptămâni. Fii conducăto¬ 
rul suprem al firmei tale. Dă ordine! 

Un alt moment prelung de tăcere. 

-Te porţi ciudat, a spus ea în cele din urmă. 

Ed a tras adânc aer în piept înainte de a-i răspunde. 

- O să aranjez ceva. îţi promit. 

- Bine. Şi sun-o pe mama! 

- Aşa o să fac. 

S-a auzit un clic în momentul în care convorbirea s-a încheiat. Ed 
s-a uitat la telefon preţ de câteva clipe, apoi a format numărul de la 
biroul avocatului său. Apelul a fost preluat direct de robotul telefonic. 

Anchetatorii îi deschiseseră fiecare sertar din apartament. Nu 
aruncaseră afară toate lucrurile, aşa cum se întâmpla în filme, dar le 
controlaseră metodic, cu mănuşi, scotocind între cutele tricourilor şi 
verificând fiecare dosar în parte. îi fuseseră luate ambele laptopuri, 
stickurile de memorie şi cele două telefoane. Ed fusese nevoit să sem¬ 
neze pentru toate, de parcă totul s-ar fi făcut în beneficiul lui. 

- Pleacă din oraş, Ed! îi spusese avocatul lui. Du-te şi încearcă să 
nu te gândeşti prea mult. O să te sun dacă am nevoie să te întorci. 

Din câte se pare, îi perchiziţionaseră şi casa în care se afla acum. 
Erau atât de puţine lucruri acolo, încât le luase mai puţin de oră să le 
cerceteze. 

Ed s-a uitat împrejurul său, la dormitorul locuinţei de vacanţă, 
la plapuma îmbrăcată în cearşaf curat, pe care echipa de curăţenie 
îl întinsese pe pat în dimineaţa aceea, la sertarele în care se găsea o 
garderobă de urgenţă, alcătuită din blugi, pantaloni, şosete şi tricouri. 

- Pleacă din oraş! îi spusese şi Sidney. Dacă o să se afle despre po¬ 
vestea asta, o să ne duci de râpă preţul acţiunilor. 

Ronan nu mai vorbise cu el din ziua în care poliţia apăruse în bi¬ 
roul lor. 

Ed s-a uitat îndelung la telefon. în afară de Gemma, nu exista nici 
măcar un singur om pe care să-l poată suna doar ca să vorbească, fără 
să fie nevoit să dea explicaţii despre cele întâmplate. Toţi cunoscuţii 
lui lucrau în domeniul tehnologiei şi, cu excepţia lui Ronan, nu ştia 
sigur câţi dintre ei s-ar fi putut numi cu adevărat prieteni. Şi-a aţintit 
privirea spre perete. Se gândea că săptămâna trecută condusese de pa¬ 
tru ori până la Londra şi înapoi, numai pentru că, fără muncă, habar 
nu avea cu ce să-şi omoare timpul. Şi-a amintit de seara precedentă, 

când fusese atât de furios pe Deanna Lewis, pe Sidney, pe ce dracu’ se 
întâmplase cu viaţa lui, încât azvârlise o sticlă plină cu vin alb în zid 
fl o făcuse ţăndări. Se gândea la probabilitatea de a repeta gestul, dacă 
era lăsat de capul lui. 

Nu mai era nimic de făcut. Şi-a tras haina pe umeri, a luat un mă¬ 
nunchi de chei din dulapul încuiat aflat lângă uşa din spate şi a ieşit 
la maşină. 


Capitolul 4 


JESS 

Tanzie fusese întotdeauna puţin diferită. La vârsta de un an, îşi 
înşira cuburile ori le organiza astfel încât să formeze un model, apoi 
scotea unul sau două şi crea o altă formă. La doi ani, deja era obse¬ 
dată de numere. încă dinainte să înceapă şcoala, obişnuia să răsfo¬ 
iască acele cărţi pline cu probleme de matematică şi să pună întrebări 
de genul „de ce se scrie unu ca 1 şi nu ca 2?“ sau să-i spună lui Jess că 
înmulţirea e „doar un alt fel de a aduna“. La şase ani, putea să explice 
ce înseamnă „mozaicare". 

Lui Marty nu-i plăcea asta. îl stânjenea. Dar, la urma urmei, pe 
Marty îl stânjenea orice nu era „normal". Iar pe Tanzie asta o făcea 
fericită: să stea acolo, căznindu-se să rezolve, una după alta probleme, 
pe care nici unul dintre ei nici măcar nu le înţelegea. în rarele ocazii 
cu care îi vizita, mama lui Marty obişnuia s-o numească „tocilară". 
O spunea ca şi cum n-ar fi fost un lucru bun. 

- Deci, ce-o să faci? 

-în clipa asta n-am ce face. 

- N-o să fie ciudat să se amestece cu toţi copiii ăia de la şcoala 
privată? 

- Nu ştiu. Da. Dar asta ar fi problema noastră. Nu a ei. 

- Şi dacă o să se îndepărteze de tine? Dacă se înhăitează cu vreo 
clică dintr-alea care umblă cu nasul pe sus şi începe să se ruşineze de 
originile ei? 

-Ce? 

- Zic şi eu. Cred că s-ar putea s-o zăpăceşti. Mă gândesc că riscă să 
uite de unde provine. 

|ess s-a uitat la Nathalie, care conducea. 

- Provine din mizerabila clasă socială a celor blestemaţi. Nat. Din 
punctul ăsta de vedere, aş fi fericită dacă s-ar îmbolnăvi de Alzheimer 
înainte de vreme. 

Ceva ciudat se petrecea încă de când Jess îi povestise lui Nathalie 
despre întrevederea de la şcoală. Colega ei părea să o fi luat personal. 
Toată dimineaţa îi vorbise întruna despre cât de fericiţi sunt copiii ei 
la şcoala din localitate, cât se bucură că sunt „normali", despre faptul 
ci unui copil nu-i prieşte să fie „diferit". 

Jess se gândea că, la drept vorbind, Tanzie se întorsese acasă de la 
interviu entuziasmată cum nu mai fusese de luni întregi. Obţinuse un 
punctaj de o sută de procente la matematică şi de nouăzeci şi nouă 
de procente la raţionament nonverbal (chiar era supărată din pricina 
acelui procent pierdut). Când o sunase pentru a-i comunica rezul¬ 
tatele, domnul Tsvangarai spusese că ar putea exista şi alte surse de 
finanţare. El le tot numea „detalii", deşi Jess nu-şi putea alunga gândul 
că oamenii care consideră banii un „detaliu" sunt dintre cei care nu 
au fost niciodată nevoiţi să-şi facă griji din pricina lor. 

- Şi ştii că ar fi obligată să poarte uniforma aia pentru fandosiţi, a 
continuat Nathalie, în timp ce opreau în Beachfront. 

-N-o să poarte nici o uniformă pentru fandosiţi, i-a răspuns Jess 
nervoasă. 

-Atunci o să fie luată peste picior pentru că nu e ca toţi ceilalţi. 

- N-o să poarte o uniformă pentru fandosiţi, fiindcă n-o să meargă 
acolo, fir-ar să fie! N-am nici o speranţă s-o trimit, Nathalie! Da? 

Jess a coborât din maşină, trântind portiera în urma ei, şi a intrat 
în casă înaintea colegei sale, ca să nu fie nevoită să mai audă nimic 
altceva. 

Numai localnicii spuneau despre Beachfront că e un „sat de va¬ 
canţă". Dezvoltatorii imobiliari îl numeau „staţiune de lux". Pentru că 
acesta nu era un complex turistic precum campingul Sea Bright din 
vârful dealului, o învălmăşeală de rulote bătute de vânt şi de corturi 


56 


Jojo Moyes 


cu umbrare. Beachfront însemna o imaculată suită de „spaţii pentru] 
locuit" concepute de arhitecţi, clădite printre alei şi pensiuni îngri*. 
jite cu meticulozitate, pe terenuri împădurite şi bine păzite. Existau] 
acolo un club sportiv, un spa, terenuri de tenis, un uriaş complex cu 
bazine de înot - pe care, până la urmă, localnicii nu aveau voie să îl 
folosească -, câteva buticuri cu preţuri exagerate şi un minimarket, 
astfel încât rezidenţii să nu fie nevoiţi să se aventureze în cartierele 
mai pestriţe ale oraşului. 

Marţea, joia şi vinerea, Benson & ’lhomas făceau curat în cele 
două proprietăţi închiriate care dădeau înspre sediul clubului, fiecare 
cu câte trei dormitoare, apoi treceau la clădirile mai noi: şase case 
moderne, cu pereţi de sticlă, care se ridicau pe stânca de cretă şi aveau 
vedere drept spre ocean. 

Domnul Nicholls ţinea pe aleea din faţa casei sale un Audi ima¬ 
culat, pe care ele nu-1 văzuseră nici măcar o dată clintindu-se din 
loc. O femeie, care spusese că e sora lui, venise cândva împreună cu 


doi copii şi cu un soţ posomorât (lăsaseră casa impecabilă). Domnul 
Nicholls însuşi venea rareori în vizită şi niciodată, de un an de când 
munceau ele acolo, nu folosise bucătăria ori spălătoria. Jess câştiga 
bani în plus ocupându-se de prosoapele şi aşternuturile lui, spălân- 
du-le şi călcându-Ie săptămână de săptămână pentru oaspeţi care nu 
veneau nicicând. 

Era o locuinţă uriaşă. Podelele de ardezie făceau ca zgomotele să 
se audă cu ecou, camerele erau îmbrăcate în covoare uriaşe, iar în 
pereţi era încastrat un foarte scump sistem de sonorizare. Pereţii din 
sticlă dădeau înspre bolta albastră a orizontului. Dar pe ziduri nu 
exista nici o fotografie sau orice altă urmă de viaţă. Nathalie spunea 
că şi atunci când venea acolo, proprietarul parcă ar fi fost în tabără. 
Trebuie să fi existat şi femei în viaţa Iui (Nathalie găsise cândva un ruj 
în baie şi, anul trecut, descoperiseră sub pat nişte chiloţi minusculi 
de dantelă, marca La Perla, şi un sutien de la un costum de baie), dar 
existau puţine alte indicii care să sugereze orice altceva despre el. 

Jess s-a gândit la propria locuinţă, la scările înguste care scârţâ- 
iau, la tapetul ce se cojea şi, în mod neobişnuit (căci rareori făcea 


comparaţie între casele clienţilor săi şi a ei - asta chiar că ar fi dus-o la 

Atperare), a avut un sentiment fugar de melancolie pentru tot spaţiul 
ICela. lată un om care n-a fost niciodată nevoit să întindă un uscător 
di rufe pe palierul de la etaj ori să rămână fără spaţiu pentru rafturile 
CU cărţi. Iată un om care niciodată nu s-a frământat din pricina unei 
taxe de înscriere. 

- E aici, a şoptit Nathalie. 

In timp ce închideau uşa din faţă, pe coridor răsuna un glas de 
bărbat care vorbea tare, pe un ton arţăgos, ca şi cum s-ar fi certat la 
telefon. Nathalie a făcut o grimasă înspre Jess, apoi a înaintat încet 
de-a lungul holului. 

-Menajerele! a strigat ea. 

Bărbatul nu i-a răspuns, dar cu siguranţă o auzise. 

Convorbirea telefonică tensionată a continuat tot timpul cât au 
curăţat bucătăria (omul folosise o singură cană, iar în coşul de gunoi 
erau două cutii goale de mâncare semipreparată). în colţul de lângă 
frigider, erau împrăştiate cioburi de sticlă, aşchii mici, verzi, ca şi cum 
cineva ar fi adunat bucăţile mari, însă nu se mai obosise şi cu restul. 
Pereţii erau pătaţi de vin. Jess i-a spălat cu grijă. Camera mirosea ca o 
fabrică de bere. Iar el continua să se certe. Nu-1 auzea ce spunea, căci 
uşa camerei lui se afla prea departe şi era pe jumătate închisă, însă 
chiar şi aşa, înăbuşită şi de la distanţă, iritarea lui era evidentă. Jess şi 
Nathalie au continuat să muncească în tăcere, vorbind doar în şoaptă, 
încercând să se comporte ca şi cum nu l-ar auzi. 

După ce au terminat cu bucătăria, Nathalie a trecut în camera de 
zi, iar Jess a pornit de-a lungul coridorului. A făcut curat în toaleta 
de la parter, apoi în sufrageria unde erau o masă din lemn decolorat de 
stejar şi scaune perfect în ton cu masa. A şters cu o cârpă moale de praf 
ramele tablourilor, înclinând-o cu un centimetru sau doi pe cea care 
nu avea pereche, pentru a se vedea că fuseseră curăţate. Pe verandă se 
aflau o sticlă goală de Jack Daniel’s şi un pahar. Le-a adunat şi le-a adus 
înăuntru. 

în timp ce spăla, Jess se gândea la Nicky, care în ziua precedentă 
se întorsese de la şcoală cu o ureche zgâriată şi cu genunchii pan¬ 
talonilor târâţi prin noroi. Respinsese cu o ridicare din umeri orice 
încercare de a discuta despre ce se întâmplase. Acum, Nicky prefera 

o viaţă populată de oameni aflaţi de cealaltă parte a unui ecran, puşti 
pe care Jess nu-i întâlnise şi nici nu avea să-i întâlnească vreodată, pe 
nume SK8RBOI şi TERM-N-ATOR, care se distrau împuşcându-se 
ori eviscerându-se unul pe celălalt. Şi cine l-ar fi putut învinovăţi? 
Viaţa lui reală părea să fie adevăratul câmp de luptă. 

Se mai gândea şi la Tanzie, cum arătase ea în timp ce discuta cu 
profesorul de matematică. încă din ziua interviului, Jess nu mai pu¬ 
sese noaptea geană pe geană, făcând calcule în cap, adunând şi scă¬ 
zând într-un fel care ar fi făcut-o pe fiica ei să izbucnească în râs. Bursa 
aceea nu-i mai ieşea din minte. I se înfipsese acolo precum o durere 
de măsele, iar Jess se tot frământa din pricina ei, încercând, prin toate 
metodele posibile, să se facă luntre şi punte pentru a o scoate la ca¬ 
păt. îşi imagina cum îşi vinde lucrurile. Recapitula în minte lista cu 
absolut toate persoanele de la care ar fi putut împrumuta nişte bani 
şi care nu s-ar fi supărat dacă ar fi întârziat cu returnarea lor. îi lua în 
calcul pe cei mai dispuşi şi pe cei mai puţin dispuşi s-o ajute: mama 
ei, mătuşa Nell din Dorset, profesoara ieşită la pensie, căreia îi făcea 
curat pe vremuri şi care îi spusese că vede în Tanzie o fată isteaţă. 
Dar, cu toate că ar fi putut să se roage pentru câte cincizeci de lire ici 
şi colo, nimeni nu i-ar fi împrumutat de zece ori pe atât. Nici măcar 
unul dintre cunoscuţii ei nu dispunea de o asemenea sumă. 

Singurii care probabil i-ar fi oferit lui Jess atâţia bani erau rechinii 
care se vânzoleau prin cartier, cu dobânzile lor ascunse de câte patru 
cifre. Văzuse cum unii vecini împrumutaseră bani de la reprezentanţi 
prietenoşi, care mai apoi începuseră să-i urmărească cu priviri sfre¬ 
delitoare, dându-le târcoale precum nişte vulturi. Aşa că revenea iar 
şi iar la vorbele lui Marty. Oare oferta gratuită de la McArthur era 
chiar atât de rea? Unii copii o duceau bine acolo. Nu exista nici un 
motiv pentru care Tanzie nu s-ar fi putut număra printre ei, dacă se 
ţinea departe de puşlamale. 

Crudul adevăr se înălţa în faţa ei ca un zid de cărămidă. Jess tre¬ 
buia să-i spună fiicei sale că n-are cum s-o scoată la liman. Jess 
Thomas, femeia care întotdeauna găsea o cale de scăpare, care-şi pe¬ 
trecuse viaţa spunându-le celor doi că Totul O Să Se Rezolve, nu mai 
reuşea s-o scoată la capăt. 

A terminat de făcut curat în sufrageria în care nu fusese servită 
masa niciodată, şi ceva îndepărtat din fiinţa ei a remarcat că vocea 
ridicată încetase să mai vorbească. Probabil că domnul Nicholls îşi 
încheiase în sfârşit convorbirea telefonică. Jess a târât aspiratorul 
dc-a lungul holului, tresărind când acesta i-a lovit fluierul piciorului, 
fi a bătut la uşa bărbatului, pentru a-1 întreba dacă vrea să-i cureţe 
ţi biroul. N-a primit nici un răspuns, dar tocmai când să bată a doua 
oară, el a ţipat brusc: 

- Da, îmi dau foarte bine seama, Sidney. Ai mai spus de cincispre- 
tece ori, dar nu înseamnă că... 

Prea târziu: Jess apucase să deschidă pe jumătate uşa încăperii. 
A dat să-şi ceară scuze, însă bărbatul, care abia dacă-i aruncase o pri¬ 
vire, a ridicat palma, de parcă ea ar fi fost un soi de câine (şezi!), apoi 
i-a aplecat şi i-a trântit uşa în nas. Zgomotul a răsunat în toată casa. 

Jess a rămas pe loc, împietrită de uimire, cu pielea ca de găină din 
pricina ruşinii. 

-Ţi-am zis eu! i s-a adresat Nathalie câteva minute mai târziu, în 
vreme ce freca furioasă baia pentru oaspeţi. Şcolile alea particulare 
nu-i învaţă neam bunele maniere. 

După alte patruzeci de minute, terminaseră. Jess a strâns în sacoşa 
ci prosoapele şi cearşafurile albe, imaculate, ale domnului Nicholls, 
Indesându-le cu ceva mai multă forţă decât ar fi fost necesar. A cobo¬ 
rât la parter şi a aşezat sacoşa în hol, lângă coşul cu produse de curăţe¬ 
nie. Nathalie lustruia clanţele. Era unul dintre fixurile ei. Nu suporta 
sâ vadă urme de degete pe robinete ori pe mânerele uşilor. Uneori le 
trebuiau chiar şi zece minute până să plece dintr-o casă. 

- Domnule Nicholls, noi plecăm. 

Bărbatul stătea în bucătărie şi se holba pur şi simplu pe fereastră, 
la ocean, ţinându-şi o mână pe creştetul capului, de parcă ar fi uitat 
că apa se află acolo. Avea părul brunet şi purta nişte ochelari, chipu¬ 
rile, la modă, care, de fapt, te fac să arăţi de parcă te-ai fi costumat în 
Woody Allen. Costumul îi stătea ca pe un puşti de doisprezece ani, 
silit să meargă la un botez. 

- Domnule Nicholls. 

Bărbatul a scuturat uşor din cap, apoi a oftat şi a pornit-o pe hoL 

- Corect, a spus el, cu un aer distrat. s 

Tot trăgea cu ochiul în jos, la ecranul telefonului mobil. i 

- Mersi. 

Cele două femei au aşteptat. 

- Ăăm, am vrea să ne luăm banii, vă rugăm. 

Nathalie terminase de lustruit şi îşi făcea de lucru cu cârpa, împă- 
turind-o şi despăturind-o iar. Detesta discuţiile despre bani. 

- Credeam că sunteţi plătite de administraţie. 

-Administraţia nu ne-a mai plătit de trei săptămâni. Şi niciodată 

nu e nimeni la biroul lor. Dacă vreţi să continuăm, trebuie să fim 
plătite la zi. 

Bărbatul s-a scotocit prin buzunare şi a scos un portofel. 

- Corect. Cât vă datorez? 

- Treizeci ori trei săptămâni. Plus rufele pe trei săptămâni. 

El a ridicat privirea, întrebător. 

- V-am lăsat un mesaj pe telefon, săptămâna trecută. i 

Bărbatul a scuturat din cap, de parcă nimeni nu i-ar fi putut pre¬ 
tinde să-şi amintească asemenea lucruri. 

- Cât înseamnă asta? 

- în total, o sută treizeci şi cinci. \ 

El a numărat bancnotele din portofel. 

- N-am atâţia bani gheaţă. Uite ce e, vă dau şaizeci şi pentru restul 
o să-i pun să vă trimită un cec. în regulă? 

Altădată, Jess ar fi fost de acord. Altădată, s-ar fi lăsat păgubaşă. La 
urma urmei, el nu avea să le tragă pe sfoară. Dar, brusc, se săturase de 
bogătaşii care nu plăteau niciodată la timp, care presupuneau că dacă 
pentru ei şaptezeci şi cinci de lire sunt o nimica toată, atunci şi pentru 
ea trebuie să fie tot un fleac. Se săturase de clienţii care considerau că 
ea reprezintă atât de puţin, încât îi pot trânti uşa în nas fără măcar un 
cuvânt de scuză. 

-Nu, a replicat ea, iar vocea i-a sunat ciudat de limpede. Am ne¬ 
voie de bani acum, vă rog. 

Pentru prima dată, bărbatul a privit-o în ochi. în spatele ei, 
Nathalie freca obsesiv o clanţă. j 


Un bărbat şi o femeie 


61 


- Am facturi de achitat. Iar cei care mi le trimit n-o să mă lase să 
•mân plăţile săptămână după săptămână. 

Nu-i mai ieşeau din minte: gestul respingător, lipsit de vlagă al 
mâinii lui, felul în care pur şi simplu îi trântise uşa în nas. 

Bărbatul s-a încruntat la ea, de parcă Jess ar fi fost o persoană de- 
otebit de dificilă. Asta a facut-o să-l antipatizeze şi mai rău. Pentru o 
dlpă, s-a gândit să-i spună să-şi bage undeva slujba asta stupidă. Dar 
au Iţi poţi permite să spui orice. 

- Va trebui să mă uit sus, a spus el, dispărând. 

Cele două au rămas într-o tăcere stânjenitoare, în timp ce auzeau 
iertare trântite ostentativ, apoi zgomote de umeraşe lovite între ele 
Intr-un şifonier. în cele din urmă, domnul Nicholls s-a întors cu un 
pumn de bancnote. 

Fără să se uite la Jess, a desprins câteva dintre ele şi i le-a întins. Ea 
• dat să-i spună ceva, despre faptul că nu trebuia să se poarte ca un 
măgar, despre felul în care viaţa se scurge puţin mai lin atunci când ne 
purtăm omeneşte unii cu alţii, ceva ce, fără îndoială, ar fi neliniştit-o 
atât de mult pe Nathalie, încât ar fi facut-o să frece clanţa aia până 
când n-ar mai fi rămas decât jumătate din ea. Lui Jess nu-i mai păsa. 
Până şi felul în care el îi întinsese banii lăsa de înţeles că-i dă ceva ce 
nu prea merită. însă tocmai când a deschis gura să vorbească, lui i-a 
nunat telefonul. Fără nici o vorbă, domnul Nicholls i-a întors spatele 
fi s-a îndepărtat de-a lungul holului, pentru a răspunde. 

-Ce-i ăla din coşul lui Norman? 

-Nimic. 

Jess despacheta cumpărăturile, golind pungile cu un ochi la ceas. 
Avea o tură de trei ore la Feathers şi puţin mai mult de o oră la dispo- 
xiţie pentru a pregăti ceaiul şi a se schimba. A împins două conserve 
In partea din spate a raftului, ascunzându-le în spatele cutiilor cu ce¬ 
reale. Se săturase de etichetele vesele prin care cei de la supermarket 
anunţau un „preţ mic“. Avea impresia că, de fiecare dată când des¬ 
chide dulapul, cineva ţipă la ea: 

-HEI! EŞTI SĂRACĂ! 

Nicky s-a oprit şi a tras de bucata de ţesătură, până când câinele 
s-a ridicat, fără tragere de inimă, în picioare. 

- E un prosop alb. Jess, ăsta e unul scump! Norman l-a umplut de 
păr. Şi de bale. 

L-a ridicat, ţinându-1 între două degete. 

- O să-l spăl mai târziu, a spus Jess, fără să se uite la el. 

- E de la tata? 

- Nu, nu e de la tatăl tău. 

-Nu pricep... 

- Pur şi simplu, mă face pe mine să mă simt mai bine, OK? Poţi să 
pui alea în congelator? 

Nicky s-a sprijinit de dulapurile din bucătărie, uitându-se atent 
la grădina din faţă. Uscătorul de rufe se rotea în bătaia vântului, câr¬ 
pele curate, prinse în cârlige, fluturând ca nişte fanioane pe deasupra 
muşcatelor din ghivece şi a bicicletei căreia Jess îi aplicase un strat de 
vopsea roz, sclipitoare, care acum se cojea ca lacul de unghii. 

- Shona Bryant a râs de Tanzie în staţia de autobuz. Din cauza 
hainelor ei. 

- Ce e cu hainele ei? 

Jess s-a întors către Nicky, ţinând în mână o conservă de roşii. 

- Pentru că sunt făcute de tine. 

- De unde ştie ea că sunt făcute de mine? 

- A întrebat-o pe Tanzie de unde le are, iar Tanzie i-a spus. Ştii 
cum e ea. 

-Dar ei îi plac hainele pe care i le fac. Adică... le poartă bucu¬ 
roasă. 

- Shona Bryant e aia care-a zis că e ciudat la noi în casă, pentru că 
avem prea multe cărţi. 

- Shona Bryant e o idioată. 

Băiatul s-a aplecat pentru a-1 mângâia pe Norman. 

-Ah! Am primit o notificare de la compania de electricitate. 

Jess a oftat scurt. 

-Cât? 

Nicky s-a îndreptat către mormanul de hârtii de pe măsuţă şi a 
început să le răsfoiască. 

- Ajunge la peste două sute, cu totul. 

jess a scos o cutie cu cereale din pungă. 

- O să mă ocup eu. 

Nicky a deschis uşa frigiderului. 

- Ar trebui să vinzi maşina. 

- Nu pot s-o vând. E singurul bun de valoare al tatălui tău. 

- Dar el ar putea să se folosească de ea ca să câştige bani. Şi pe 
Urmă să-ţi dea ţie o parte. 

Uneori Jess nu ştia sigur de ce continua să îi ia apărarea lui Marty. 

- La mama lui n-are un loc sigur în care s-o ţină. Oricum, o să 
lămurească el situaţia când o să se pună pe picioare. Acum, du-te sus. 
Aştept pe cineva. 

O vedea apropiindu-se pe aleea din spate. 

- Cumpărăm chestii de la Aileen Trent? 

Nicky s-a uitat cum femeia deschide poarta, apoi o închide cu 
grijă în urma ei. Jess nu-şi putea ascunde roşeaţa din obraji. 

- Doar de data asta. 

Băiatul s-a uitat lung la ea. 

- Ziceai că n-avem nici o leţcaie. 

- Uite ce e, le iau ca să-i mai distrag atenţia lui Tanzie de la chestia 
cu şcoala atunci când va trebui să-i spun. 

Jess luase hotărârea în drum spre casă. Toată ideea era ridicolă. Şi 
aşa abia reuşeau să se menţină pe linia de plutire. Nu avea nici un rost 
iâ continue cu asta. 

Nicky nu îşi lua privirea de la ea. 

- Dar Aileen Trent... Ai spus că... 

- Iar tu tocmai mi-ai spus că Tanzie e hărţuită din cauza hainelor 
ei, Uneori, Nicky... 

Jess şi-a aruncat braţele în aer. Uneori scopul scuză mijloacele. 

Băiatul a mai rămas cu ochii aţintiţi asupra ei îndeajuns de mult 
încât s-o facă să se simtă stânjenită. Apoi a urcat la etaj. 

- Deci, am adus o colecţie grozavă pentru isteaţa domnişoară. Ştii 
că toate adoră hainele de firmă. Mi-am permis să vin şi cu câteva mă¬ 
runţişuri în plus, chiar dacă mi-ai zis că nu te interesează. 

Tonul de „afaceri" al lui Aileen era formal, cu o dicţie extrem _ 
clară. Părea foarte ciudat, având în vedere că aparţinea unei fenM 
pe care Jess o văzuse în mod regulat scoasă cu forţa afară din locali 
King’s Arms. Aileen s-a aşezat turceşte pe podea şi a băgat mâna 
valiza ei neagră, de unde a scos un rând de haine, pe care le-a întii 
cu grijă pe covor, aşezând articolele asortate unele peste altele. 

-Aici avem o bluză Hollister. Toate fetele se dau în vânt după 
Hollister. Sunt şocant de scumpe în magazine. Mai am nişte chestii 
de firmă şi în geanta cealaltă, deşi mi-ai zis că n-ai nevoie de lux. Ah,| 
şi două linguriţe de zahăr, dacă faci ceai. 

Aileen, cu pielea ei ca de ceară, târând după ea încăpătoarea valiză 
neagră pe roţi, dădea săptămânal câte o raită prin acea zonă îndepăr¬ 
tată a cartierului. Era la fel de obişnuită prin acele locuri ca poştaşul. 
Şi venea la fel de regulat. 

- Trebuie să fii profesionist ca să ai succes în afaceri, declara ea cu 
înţelepciune, clipind încet din ochii spălăciţi, aşezaţi în mijlocul unei 
feţe ca de stafie. 

Până atunci, Jess îi răspunsese de fiecare dată cu un ferm „mersi, 
dar nu am nevoie". Nimeni din cartier nu vorbea despre felul în care 
Aileen facea rost de chilipirurile ei, de hainele la preţ redus, care 
aveau încă etichete pe ele, dar toată lumea ştia. Jess îi spunea mereu 
lui Marty că nu-i place exemplul pe care-1 dă copiilor. 

Dar asta era înainte. 

Acum, a luat în mâini bluzele asortate, una cu dungi, cealaltă de 
un roz pal. Deja o vedea pe Tanzie îmbrăcată cu ele. 

-Cât? 


-Zece pentru bluză, cinci pentru tricou şi douăzeci pentru adi- 
daşi. Se vede pe etichetă că preţul lor de vânzare era optzeci şi cinci. 
E o reduce substanţială. 

- N-am de unde să dau atât de mult. 

- Ei bine, întrucât eşti o clientă nouă, pot să-ţi ofer un bonus de 
început. Aileen şi-a ridicat carneţelul şi a mijit ochii la cifre. Cumpără 
trei articole, iar eu îţi ofer şi blugii. Ca o favoare. A zâmbit, dând la 
iveală gaura ce i se căsca veselă între dinţi. Treizeci şi cinci de lire 

Ijţtuni toată ţinuta, inclusiv încălţămintea. Şi, numai luna asta, dau 
Iqrus şi o mică brăţară. N-o să găseşti aşa preţuri la TK Maxx. 

Jess s-a uitat îndelung la hainele fără cusur întinse pe podea. îşi 
S-O vadă pe Tanzie surâzând. Voia ca fata ei să simtă că viaţa 
poate sâ-i ofere şi bucurii neaşteptate, nu doar o mamă chinuită, is¬ 
tovită, care nu avea niciodată timp să stea cu ea, şi un tată absent, cu 
OK comunica o dată pe săptămână, prin intermediul unui ecran de 
«•kulator. 

Voia ca Tanzie să aibă ceva care s-o facă să se simtă mai bine atunci 
când urma să-i dea vestea. 

- Stai aşa. 

Jess a traversat bucătăria şi a scos din dulap cutia de cacao în care 
ţinea banii pentru plata electricităţii. A numărat monedele, apoi le-a 
pus în palma lipicioasă a lui Aileen înainte să se poată gândi la ceea 
CC făcea. 

- E o plăcere să fac afaceri cu tine, i-a spus femeia, în timp ce îm¬ 
păturea restul hainelor şi le punea cu grijă înapoi în valiză. O să mă 
întorc peste două săptămâni. între timp, orice ai vrea, ştii unde mă 
găseşti. 

- Cred că asta o să fie tot, mersi. 

Aileen i-a aruncat o privire de cunoscător. Da. Toţi spun aşa, 
scumpo. 

Nicky nu şi-a ridicat privirea de la calculator atunci când Jess a 
intrat în camera lui. 

-Nathalie o s-o aducă pe Tanzie înapoi de la cercul de matema¬ 
tică. Te descurci aici de unul singur? 

-Sigur. 

- Fără fumat! 

-Mm. 

- O să mai recapitulezi câte ceva? 

- Sigur. 

Uneori, Jess îşi imagina ce fel de mamă ar fi putut să fie dacă n-ar 
fi muncit întruna. Ar fi făcut prăjituri împreună cu copiii şi i-ar fi 
lăsat să adune cu limba resturile de aluat din castron. Ar fi zâmbit 

mai mult. Ar fi stat pe canapea şi ar fi vorbit cu ei în adevăratul sens 
al cuvântului. S-ar fi aplecat asupra lor la masa din bucătărie, în timp 
ce-şi făceau temele, arătându-le unde au greşit şi asigurându-se că iau 
cele mai bune note cu putinţă. Ar fi făcut ce-şi doreau ei, în loc să le 
răspundă mereu: 

• îmi pare rău, iubire, doar că trebuie să pun cina la făcut. 

• După ce bag rufele în maşină. 

• Trebuie să plec, scumpete. Spune-mi când mă întorc de la serviciu, j 
S-a uitat la Nicky, la expresia de nepătruns de pe chipul lui, şi a j 

avut un presentiment ciudat. 

- Nu uita să-l plimbi pe Norman. Dar n-o lua pe lângă magazinul 1 
cu băuturi! 

- Vezi să nu! \ 

- Şi nu sta toată seara la calculator! ] 

Dar Nicky deja îşi îndreptase din nou atenţia spre ecran. Jess i-a ' 

tras în sus partea din spate a blugilor. 

- Şi aşază-ţi pantalonii ca lumea, înainte să-mi pierd eu cumpătul 
şi să ţi-i trag până la gât. 

El s-a întors şi, atunci, pentru o clipă, l-a zărit schiţând un surâs. I 
In timp ce ieşea din cameră, Jess şi-a dat seama că nu-şi mai amintea j 
când îl văzuse ultima dată zâmbind. 


Capitolul 5 


NICKY 

Taică-meu e o mare jigodie. 


Capitolul 6 


JESS 

Barul The Feathers se afla între biblioteca publică (închisă din ia¬ 
nuarie) şi Happy Plaice (deschis între unsprezece dimineaţa şi unspre¬ 
zece seara, tot anul), iar în lumina potrivită puteai să crezi că înăuntru ] 
e încă anul 1989. Des, proprietarul, nu fusese văzut niciodată purtând j 
altceva decât tricouri uzate, căpătate pe la concerte, blugi şi, dacă era J 
frig, un bluzon de piele. într-o seară cu puţini clienţi, dacă aveai ghi¬ 
nion, îţi detalia calităţile unei chitare electrice Fender Stratocaster în 
comparaţie cu o Rickenbacker 330 sau îţi recita, cu o veneraţie de 
poet, toate versurile melodiei Moneyfor Nothing. 

The Feathers nu era un local şic, în stilul celor din Beachfront, şi 
nu oferea fructe de mare proaspete sau vinuri rafinate, nici meniuri 
pentru toată familia, puse pe masă în faţa unor copii gălăgioşi. Servea 
diverse soiuri de animale moarte cu garnitură de cartofi prăjiţi şi lua 
în derâdere cuvântul „salată" (chipsurile erau de departe preferate: 
era aprovizionat cu nu mai puţin de douăzeci şi opt de sortimente). 
Cele mai îndrăzneţe lucruri de acolo erau Tom Petty la tonomat, o ta¬ 
blă jerpelită de darts pe perete şi un covor care dimineaţa duhnea atât 
de tare a bere şi a ţigări stătute, încât se ştia că ar fi existat localnici 
care ajunseseră la serviciu pe jumătate beţi, doar pentru că trecuseră 
prea încet pe lângă el. 

Dar reţeta funcţiona. The Feathers era genul acela de raritate 
tetr-un oraş de pe malul mării: plin tot anul. 

- Roxanne e aici? 

Jess atârna în cui o porţie proaspătă de jumări de porc, în timp 
a Des tocmai ieşea din pivniţă, unde se pilise cu un butoi de bere 
adevărată, abia desfăcut. 

- Neah! S-a dus undeva cu maică-sa. 

Des s-a gândit preţ de câteva clipe. 

- Vindecător. Nu, ghicitor. Psihiatru. Psiholog. 

- Spiritist? 

-Ala de-ţi zice chestii pe care le ştii deja şi tu trebuie să pari im¬ 
presionat. 

- Mentalist. 

- Treizeci de lire biletul, atât plătesc ca să stea acolo cu un pahar 
de vin alb ieftin şi să strige „da! 44 atunci când cineva îi întreabă dacă 
vreunul dintre spectatori are vreo rudă al cărei nume începe cu J. S-a 
oprit şi, scoţând un mârâit, a trântit uşa pivniţei. Aş putea să prezic 
eu câteva chestii, Jess. Şi n-o să te taxez cu treizeci de lire pentru asta. 
Prezic că omul ăla stă acum acasă, frecându-şi mâinile şi gândin- 
du-se: „Ce adunătură de prostănaci!' 4 

Jess a scos tava cu pahare curate din maşina de spălat vase şi a 
început să le aşeze pe rafturile de deasupra barului. 

-Tu crezi toate tâmpeniile alea? 

-Nu. 

- Bineînţeles că nu. Tu eşti o fată cu scaun la cap. Uneori, nu ştiu 
ce să zic despre Roxanne. Maică-sa e şi mai rău. Crede că are un înger 
păzitor al ei. Un înger! A imitat-o, uitându-se la propriul umăr şi lo- 
vindu-1 uşor. Cică o apără. N-a apărat-o când şi-a cheltuit tot ajutorul 
de şomaj pe teleshopping, nu-i aşa? Ai fi zis că îngerul o să aibă un 
cuvânt de spus. „Aici, Maureen! Zău că nu vrei să-ţi iei scândura aia 
de călcat de lux, cu poza unui câine pe ea. Pe bune, scumpo. Pune, în 
schimb, câţiva bănuţi deoparte pentru pensie. 44 

Aşa amărâtă cum era, Jess nu s-a putut abţine să nu râdă. La 
bar era chiar greu să nu râzi. Bărbaţii care veneau se purtau cuviin¬ 
cios {atât de cuviincios pe cât se pot purta nişte bărbaţi care râgâie 

alfabetul), discuţiile erau vesele şi, vreme de două seri şi două prân 
zuri pe săptămână, avea prilejul de a nu sta acasă, cu rufele alton 
făcute morman în faţă, frământându-se din pricina lucrurilor pe care 
nu le putea controla. 

- Ai venit mai devreme. i 

Des s-a uitat la ceas cu subînţeles. : 

-O urgenţă cu încălţămintea. Chelsea ş-a aruncat geanta sub 

bar, apoi şi-a aranjat părul. M-am luat la vorbă pe net cu unul dintre 
iubiţii mei, i-a spus ea lui Jess, de parcă Des nici n-ar fi fost acolo, 

E absolut superb! 

Toţi iubiţii de pe internet ai lui Chelsea erau superbi. Până când îi 
întâlnea în persoană. 

- David îl cheamă. Caută pe cineva căruia să-i placă să gătească, să 
facă curat şi să calce. Şi să iasă din când în când în oraş. 

-Până la supermarket? a intervenit Des. 

Chelsea nu l-a băgat în seamă. A luat o cârpă pentru vase şi s-a \ 
apucat să şteargă paharele. 

-Ar fi bine să ieşi în lume, Jess. Mai umblă puţin, în loc să 
putrezeşti aici cu gaşca asta de boşorogi fleşcăiţi. \ 

- Hei, tu, mai uşor cu boşorogii! 

Urma să înceapă meciul de fotbal, ceea ce însemna că Des pu¬ 
nea pe masă chipsuri şi cubuleţe de brânză gratis, iar dacă era într-o 
dispoziţie deosebit de generoasă, şi minirulouri cu cârnaţi, Jess obiş¬ 
nuia să ia acasă cubuleţele rămase, cu binecuvântarea lui Des, pentru 
a face macaroane cu brânză, asta până când a aflat de la Nathalie sta¬ 
tisticile privind numărul bărbaţilor care chiar nu se spală pe mâini 
după ce merg la toaletă. 

Barul s-a umplut, meciul a început, seara se scurgea fără eveni¬ 
mente. Jess umplea halbe de bere în pauzele dintre comentarii, tre¬ 
băluind în tăcere pe fundalul televizorului din perete care răcnea la 
volum maxim şi gândindu-se, din nou, la bani. Până la sfârşitul lunii, 
îi spuseseră cei de la şcoală. Dacă nu se înscria până atunci, gata. Ar 
fi putut să economisească vreme de un an şi apoi să încerce s-o înma¬ 
triculeze pe Tanzie la doisprezece ani, dar nu exista nici o garanţie că 
avea să se mai acorde bursa. 

Jess era atât de adâncită în gânduri, încât aproape că nu l-a auzit 
pe Des, înainte ca acesta să trântească un castron cu pufuleţi pe bar, 
Ungă ea. 

- Voiam să-ţi zic. Săptămâna viitoare ne vine o casă de marcat 
nouă. E una dintr-alea în care e notat tot. Nu trebuie decât să atingi 

«cranul. 

Jess s-a întors cu spatele la dozatoare. 

- O casă de marcat nouă? De ce? 

- Asta e mai bătrână decât mine. Şi nu toate barmaniţele ştiu să 
socotească la fel de bine ca tine, Jess. Ultima dată când Chelsea a ră¬ 
mas singură, am adunat banii şi ne lipseau unsprezece lire. Cere-i să 
focă socoteala pentru un gin dublu, o halbă de Webster şi o pungă de 
«tune, şi i se încrucişează ochii-n cap. Tre’ să ţinem pasul cu vremu¬ 
rile. 

Des şi-a trecut mâna peste un ecran digital imaginar. 

-Acurateţe digitală. O să-ţi placă la nebunie. Nu va mai trebui 
să-ţi foloseşti deloc mintea. Exact ca Chelsea. 

-N-aş putea să rămân pur şi simplu cu casa asta? N-am nici o 
speranţă să mă învăţ cu computerele. 

- O să te descurci tu. O să oferim pregătire pentru personal. 

- Pregătire pentru personal. 

- O jumătate de zi. Fără plată, mă tem. Ne vine un tip. 

- Fără plată? 

-Doar ţac-ţac-hâşti pe un ecran. O să fie ca-n filmul Raport 
Special. Dar fără chelioşi. Ţine minte, o să-l avem în continuare pe 
Pete. PETE! 

Liam Stubbs a venit la nouă şi un sfert. Jess era cu spatele la bar, 
aşa că el s-a aplecat şi i-a şoptit la ureche: 

- Salut, frumuseţe! 

Ea nu s-a întors. 

- Ah! Iar tu. 

-Asta da primire călduroasă. O halbă de Stella, te rog, Jess. 
Bărbatul a aruncat o privire prin bar, apoi a continuat. Şi orice altceva 
mai ai de oferit. 

- Avem nişte alune prăjite foarte gustoase. 

- Eu mă gândeam la ceva puţin mai... umed. ! 

- Atunci să-ţi aduc halba aia. 

- încă te laşi greu, eh? j 

Pe Liam îl cunoştea încă din şcoală. Era unul dintre acei bărbaţi \ 

care sunt în stare să-ţi zdrobească inima, dacă-i laşi. Genul cu ochi al- j 
baştri şi gură slobodă, care te ignoră pe tot parcursul clasei a zecea şi ; 
a unsprezecea, iar apoi, după ce ţi-ai scos aparatul dentar şi ţi-ai lăsat 
părul lung, te fac să râzi până te bagă în pat şi pe urmă nu-ţi mai oferă 
în veci nimic altceva decât un salut voios din mână ori un semn cu 
ochiul. Liam avea păr castaniu, pomeţi înalţi şi pielea uşor bronzată. 
Ţinea o tarabă cu flori în piaţă şi, ori de câte ori Jess trecea pe lângă el, 
îi şoptea: „Tu. Eu. în spatele daliilor, acum!“ pe un ton îndeajuns de 
serios, încât să o facă să se împiedice. 

Soţia lui îl părăsise cam tot atunci când plecase şi Marty de acasă 
(„O mică problemă cu infidelităţile în serie. Unele femei sunt atât de 
pretenţioase!"), şi, cu şase luni în urmă, într-o seară, după ce Des în- 
cuiase barul, sfârşiseră în toaleta femeilor, Liam cu mâinile pe sub 
bluza ei, iar Jess umblând apoi zile în şir cu un zâmbet pieziş întipărit 
pe faţă. 

Până să plece Marty de acasă, el şi Jess ajunseseră să trăiască îm¬ 
preună ca doi fraţi ţâfnoşi. Câteodată, el îi spunea că e obosit. De cele 
mai multe ori o acuza că-i taie cheful cu cicăleala ei. 

Uneori, Jess se gândea că-i e dor de treaba aia, dar nu şi de Marty. 

Tocmai ducea la tomberon cutiile goale în care fuseseră chipsurile, 
când Liam şi-a făcut apariţia pe poarta din spate. S-a apropiat de ea 
cu un soi de aroganţă tăcută, care a facut-o să se retragă încet înspre 
gardul grădinii de lângă bar. Bărbatul îi zâmbea de parcă amândoi 
ar fi fost părtaşi la cine ştie ce glumă intimă. S-a oprit la doar câţiva 
centimetri de ea şi i-a spus încet: 

-Nu mi te pot scoate din minte. 

îşi ţinea mâna cu ţigara cât mai departe de ea. Era un gentleman 
din punctul acesta de vedere. 

- Pun pariu că aşa le spui tuturor fetelor. 

-îmi place să mă uit cum te învârţi pe lângă bar. Jumătate din 
timp sunt cu ochii la meci, iar în cealaltă jumătate îmi imaginez că te 
tfdec peste tejghea. 

- Cine zice că romantismul a murit? 

Doamne, cât de bine mirosea! Jess s-a zvârcolit puţin, încercând 
li iasă de sub el, înainte să facă ceva regretabil. Apropierea de Liam 
Stubbs trezea la viaţă fărâme din fiinţa ei despre a căror existenţă şi 
ttllase şi a căror scânteie refuza să se stingă. 

- Atunci lasă-mă să fiu romantic cu tine. Lasă-mă să te scot în 
oraş. Tu şi cu mine. La o întâlnire aşa cum se cuvine. Haide, Jess! Să 
lacem o încercare! 

Jess s-a îndepărtat de el. 

-Ce? 

- M-ai auzit. 

Ea a făcut ochii mari. 

- Vrei să avem o relaţie ? 

- O spui de parcă ar fi un cuvânt murdar. 

Jess s-a strecurat de sub el şi a aruncat o privire înspre uşa din 

ipate. 

- Trebuie să mă întorc la bar, Liam. 

- De ce nu vrei să ieşi cu mine? a întrebat-o bărbatul, făcând un 
pas mai aproape. Ştii că ar fi grozav... 

Vocea i se prefăcuse într-o şoaptă. 

- Mai ştiu şi că am doi copii şi două slujbe, iar tu îţi petreci viaţa 
tn maşină, aşa că ne-ar lua vreo trei săptămâni până să ajungem să 
nc dondănim pe canapea, pentru că nu cădem de acord cui i-a venit 
rândul să ducă gunoiul. I-a oferit un zâmbet încântător. Şi atunci am 
pierde pentru totdeauna nemaipomenitul romantism al schimburilor 
de replici ca ăsta de acum. 

Liam i-a desprins o şuviţă din păr şi a lăsat-o să-i alunece printre 
degete. Glasul lui se transformase într-un mârâit blând. 

-Atât de cinică! O să-mi frângi inima, Jess Thomas! 

- Iar tu o să mă faci să fiu concediată. 

Era genul de bărbat pe care nu îndrăzneşti să-l iei vreodată în sefl 
rios. Jess se gândea că probabil Liam o plăcea tocmai pentru că eiţfl 
singura femeie din împrejurimi care nu-1 lua niciodată în serios, X 

- Să înţeleg din asta că o partidă pe fugă iese din discuţie? fl 

Ea s-a eliberat şi s-a îndreptat către uşa din spate, încercând să-şfl 

alunge roşeaţa din obraji. Apoi s-a oprit. 

-Hei, Liam! ,1 

Bărbatul şi-a ridicat ochii de la mucul de ţigară pe care îl zdrobea,® 

- N-ai vrea să-mi împrumuţi cinci sute de lire, nu-i aşa? ® 

- Dacă le-aş avea, scumpo, ţi le-aş da. ® 

l-a trimis o bezea, în timp ce ea dispărea înapoi în interior. M 

\ fl 

încă îmbujorată, Jess a început să dea o raită prin bar, pentru afl 
strânge paharele goale, şi atunci l-a văzut. S-a uitat mai bine. Stătea® 
singur, într-un colţ, cu trei halbe goale în faţă. I 

Se schimbase într-o pereche de încălţări sport Converse, în blugi ■ 
şi tricou, iar acum se holba la telefonul mobil, atingându-i uşor ecra¬ 
nul şi ridicând uneori privirea, atunci când toată lumea izbucnea în 
urale pentru că se marcase un gol. Sub ochii lui Jess, a luat o halbă de 
bere şi a dat-o peste cap. Probabil credea că aşa, îmbrăcat în blugi, 
avea să se amestece în mulţime, dar pe fruntea lui scria „intrus". Când \ 
l-a văzut că se uită înspre bar, s-a întors repede cu spatele, simţind 
cum i se risipeşte puţina bună dispoziţie. ■: 

- Dau o fugă până jos să mai aduc gustări, i-a spus ea lui Chelsea şi | 

a pornit către pivniţă. îh! a mormăit în barbă. îh! îh! îh! { 

Când s-a întors, el avea o halbă proaspătă şi abia dacă-şi mai dez¬ 
lipea ochii de la telefon. 

Seara s-a scurs mai departe. Chelsea a vorbit despre opţiunile ei 
de pe internet, domnul Nicholls a băut încă trei halbe, iar Jess, care 
dispărea ori de câte ori el se apropia de bar, a jonglat cu datorii şi 
câştiguri imaginare la loterie, în timp ce încerca să nu-i întâlnească 
privirea lui Liam. La unsprezece fără zece, în bar mai rămăseseră doar 
câţiva întârziaţi. Delincvenţii obişnuiţi, cum le spunea Des. Chelsea 
şi-a pus haina pe ea. 

- Unde te duci? 

Fata s-a oprit pentru a se ruja în oglinda din spatele dozatoarelor. 

- Des mi-a zis că pot să plec un pic mai devreme. Şi-a ţuguiat bu¬ 
lele. O întâlnire. 

- întâlnire? Cine se duce la întâlnire la ora asta? 

- E o întâlnire la David acasă. E în regulă, a continuat Chelsea, 
li vreme ce Jess se holba la ea. Vine şi soră-mea. El a zis că o să fie 
«trâguţ în trei. 

- Chels, tu ai auzit vreodată expresia „a fi în călduri"? 

-Ce? 

Jess a privit-o lung. 

- Nimic. Doar... distracţie plăcută! 

Se apucase să încarce maşina de spălat vase, când el şi-a făcut apa¬ 
riţia lângă tejghea. Avea ochii pe jumătate închişi şi se legăna uşurel, 
de parcă s-ar fi pregătit să înceapă un soi de dans liber. 

- Halbă, te rog! 

Jess a mai înghesuit două pahare în fundul suportului de sârmă. 

- Nu mai servim. E trecut de ora unsprezece. 

Bărbatul a ridicat ochii către ceas. Limba i se împleticea în gură, 

- Mai e un minut. 

- Aţi băut destul. 

El a clipit încet, uitându-se lung la ea. Părul scurt, închis la culoare 
i *c ridicase uşor pe o parte a capului, ca şi cum, la un moment dat pe 
parcursul ultimei ore, începuse să alunece în josul banchetei. 

- Cine eşti tu să-mi zici că am băut destul? 

- Persoana care serveşte băuturile. De obicei aşa merge treaba. Jess 
i-a uitat în ochii lui. Nici măcar nu mă recunoaşteţi, nu-i aşa? 

- Ar trebui? 

Ea a continuat să-l fixeze cu privirea preţ de câteva clipe. 

-Staţi aşa! A ieşit din spatele barului, s-a dus la uşa batantă şi, în 
vreme ce el stătea în loc, buimăcit, a deschis-o, apoi a lăsat-o să se în¬ 
chidă la loc în nasul ei, ridicând în acest timp o mână şi căscând gura, 
ca şi cum ar fi dat să zică ceva. Apoi a deschis iar uşa şi a rămas acolo, 
In faţa lui. Acum mă recunoaşteţi? 

Bărbatul a clipit. Jess aproape că îi auzea rotiţele creierului învâr- 
lindu-i-se. 

- Eşti cumva... Te-am văzut ieri? ] 

-Menajera. Da. 

El şi-a trecut o mână prin păr. 

-Ah! Toată chestia aia cu uşa. Eu doar... purtam o conversaţie 
delicată. j 

-Găsesc că un „nu acum, mersi" tinde să funcţioneze la fel dej 
bine. 

- Corect. Am luat notă. j 

Bărbatul s-a aplecat peste bar. Jess a încercat să nu râdă atunci j 

când cotul i-a alunecat pe tejghea. 

-Aşadar, ăsta e un fel de a vă cere scuze, nu? 

El a cercetat-o cu nişte ochi tulburi. 

-Scuze. îmi pare foarte, foarte, foarte rău. Foarte rău, o, tu,j 
Doamnă de la Bar! Acum pot să primesc ceva de băut? j 

- Nu. E trecut de ora unsprezece. 

- Numai pentru că m-ai ţinut de vorbă. 

- N-am timp să stau aici cât trageţi dumneavoastră de încă o halbă. 
-Atunci, dă-mi un shot. Haide! Am nevoie de încă o băutură. 

Dă-mi un shot de votcă. Poftim! Poţi să păstrezi restul. 

A trântit o bancnotă de douăzeci de dolari pe tejghea. Forţa im¬ 
pactului i-a reverberat în tot trupul, aşa încât capul i-a zvâcnit uşor 
spre spate. 

- Doar una. De fapt, dă-mi una dublă! O să-mi ia două secunde cu 
totul ca s-o dau pe gât. O secundă! 

- Nu. Aţi băut destul. j 

Din bucătărie, s-a auzit vocea lui Des. 

- Oh, pentru Dumnezeu, Jess, dă-i să bea! 

Jess a rămas un moment locului, cu maxilarul încordat, apoi s-a 
întors şi a turnat două măsuri într-un pahar. A încasat banii, după 
care a pus în tăcere restul pe tejghea. Bărbatul a băut votca, înghiţind 
cu zgomot în timp ce lăsa jos paharul, apoi i-a întors spatele, clăti*! 
nându-se uşor. 

- V-aţi uitat restul. 

- Păstrează-1! 

- Nu-1 vreau. 

- Atunci pune-1 în cutia milei. 

Jess a adunat banii şi i-a îndesat în mâna lui. 

-Acţiunea caritabilă preferată a lui Des este Fondul Pentru 

Vacanţa în Memphis A Lui Des Harris, a spus ea. Zău! Luaţi-vă banii! 

Domnul Nicholls a clipit, apoi a făcut doi paşi nesiguri în lateral, 
In vreme ce ea îi deschidea uşa. Atunci ea a observat ce scosese băr¬ 
batul din buzunar. Şi a zărit un Audi strălucitor aşteptând în parcare. 

- N-o să conduceţi până acasă. 

- Sunt bine. Bărbatul şi-a fluturat mâna pentru a o împiedica să 
protesteze. Oricum, pe aici nu-i nici o maşină noaptea. 

- Nu puteţi conduce. 

- Suntem în plină pustietate, în caz că n-ai observat, a spus el, ară¬ 
tând înspre cer. Mă aflu la kilometri distanţă de toate şi sunt blocat 
•ici, în mijlocul pustietăţii ăsteia nenorocite! S-a aplecat, cu răsuflarea 
duhnind a alcool. O să merg foarte, foarte încet. 

Era atât de beat, încât lui Jess i-a fost extrem de uşor să-i smulgă 
Cheile din mână. 

- Nu, a spus ea, dând să intre înapoi în bar. N-o să fiu răspunză¬ 
toare pentru un eventual accident al dumneavoastră, pe lângă toate 
celelalte. întoarceţi-vă înăuntru, şi o să vă chem un taxi. 

- Dă-mi cheile! 

-Nu. 

- îmi furi cheile. 

- Vă salvez de la a rămâne fără permis. 

A ridicat cheile în aer şi a pornit înapoi către bar. 

- Of, pentru Dumnezeu! a exclamat el. 

Vorbea de parcă ea ar fi fost ultima dintr-un lung şir de motive de 
iritare. Asta o făcea să vrea să-i tragă un şut. 

- Vă chem un taxi. Doar... doar staţi acolo. O să vă înapoiez cheile 
Când o să vă văd urcat în siguranţă în el. 

I-a trimis un mesaj lui Liam de pe telefonul aflat în camera din 

ţttte. 

Asta înseamnă că o să am noroc? i-a răspuns el. 

Dacă-ţi plac pline de păr. Şi masculine. 

Jess s-a întors afară, însă domnul Nicholls dispăruse. Maşina 
era încă acolo. L-a strigat de două ori, întrebându-se dacă nu cumvtj 
se dusese să se uşureze în vreo tufa, apoi şi-a coborât privirea şi, ce 
vezi? Dormea dus pe banca din faţă. Unghiul în care îşi ţinea mâinilî 
şi picioarele sugera că pur şi simplu căzuse din şezut şi i se rupsese- 
filmul. 

Pentru o clipă, s-a gândit să-l lase acolo. Dar se făcuse frig, ceaţă 
din largul mării era imprevizibilă, iar el probabil s-ar fi trezit fără por¬ 
tofel. 

- Eu nu-1 iau pe-ăla, i-a spus Liam prin geamul de pe partea şofe* 
rului, în timp ce intra cu taxiul în parcare. 

- N-are nimic. Doarme doar. Pot să-ţi zic unde trebuie să ajungă. 

-Nuh-uh! Ultimul adormit pe care l-am avut în maşină s-a trezit 

şi mi-a umplut de vomă husele noi de pe scaune. Pe urmă, a reuşit 
cumva să se dezmeticească suficient încât s-o şteargă fără să plătească. 

-Ăsta locuieşte în Beachfront. Puţin probabil s-o şteargă. Jess s-a 
uitat la ceas. Ei, haide, Liam! E târziu. Vreau doar să ajung acasă. 

-Atunci lasă-1 acolo. îmi pare rău, Jess. 

- Bine. Ce-ar fi să stau în maşină până când îl laşi acasă? Dacă 1 
se face rău, curăţ eu. Pe urmă poţi să mă duci şi pe mine până acasă. 
Plăteşte el. A ridicat restul pe care domnul Nicholls îl scăpase pe jos, 
lângă bancă, şi l-a numărat. Treisprezece lire ar trebui să ajungă, da? 

Liam s-a strâmbat. 

- Of, Jess! Nu-mi îngreuna viaţa! 

-Te rog, Liam! i-a zâmbit ea. Şi-a pus o mână pe braţul iui. Te rog 


frumos! 

El s-a uitat de-a lungul drumului. 

- Bine. Dar dacă i se face rău, costă treizeci de lire pentru câştigu¬ 
rile pierdute. Şi tu va trebui să faci curat. 

Jess şi-a lăsat urechea în jos, către faţa adormită a domnului 
Nicholls, apoi s-a îndreptat şi a încuviinţat. 

- El zice că e bine. 

Liam a clătinat din cap. Efectul flirtului de mai devreme dispăruse. 

- Ei, haide, Liam! Ajută-mă să-l urc în maşină. Trebuie să mă duc 
acasă. 

L-a aşezat cu capul în poala ei, ca pe un copil bolnav. Jess nu ştia 
Itnde să-şi ţină mâinile. Şi le-a aşezat pe spătarul banchetei din spate, 
Itr apoi s-a rugat tot drumul ca bărbatului să nu i se facă rău. De 
iecare dată când acesta gemea sau se mişca, ea cobora un geam ori 
K apleca pentru a-i studia chipul. „Să nu îndrăzneşti", îi spunea ea 
In tăcere. „Să nu care cumva să îndrăzneşti." Mai aveau două minute 
până să ajungă în satul de vacanţă, când lui Jess i-a sunat telefonul. 
Era Belinda, vecina ei. A citit cu ochii mijiţi ce scria pe ecranul lumi¬ 
nos: Băieţii s-au legat iar de Nicky al tău. L-au prins în faţa dughenei 
iu cartofi prăjiţi. Nigel l-a dus la spital. 

O greutate mare şi rece s-a aşezat pe pieptul lui Jess. Sunt pe drum , 
a tastat ea. 

Nigel zice că o să stea cu el până ajungi. Eu rămân aici cu Tanzie. 

Mersi, Belinda. Mă grăbesc cât pot. 

A cuprins-o neliniştea. Domnul Nicholls şi-a schimbat poziţia şi a 
icos un sforăit prelung. Jess s-a holbat la el, la tunsoarea lui scumpă, 
la blugii prea albaştri, şi brusc a cuprins-o furia. Dacă n-ar fi fost el, 
poate că ar fi ajuns deja acasă. Poate că ea ar fi ieşit cu câinele la plim¬ 
bare, nu Nicky. 

- Am ajuns. 

Jess l-a îndrumat pe Liam către casa domnului Nicholls, unde l-au 
Urât împreună până în interior, ţinându-i braţele aşezate pe după 
umerii lor; Jess simţea că i se cam înmoaie genunchii sub greutatea 
Iul surprinzător de mare. Bărbatul s-a foit puţin când au ajuns în 
faţa uşii, iar ea a început să scotocească printre cheile lui, încercând 
*■0 găsească pe cea potrivită, până când s-a hotărât că ar fi mai uşor 
i*o folosească pe a ei. 

- Unde vrei să-l punem? a întrebat Liam, gâfâind. 

- Pe canapea. Eu nu-1 car până sus. 

- Are noroc că l-am cărat şi până aici. 

Jess l-a împins energic în poziţia culcat. I-a scos ochelarii, a arun¬ 
cat pe el o haină aflată prin apropiere, apoi i-a lăsat cheile să cadă pe 
măsuţa pe care o lustruise mai devreme, în acea zi. 

Abia apoi s-a simţit în stare să rostească vorbele: 

- Liam, poţi să mă laşi la spital? Nicky a avut un accident. 

Maşina gonea în tăcere pe benzile goale de circulaţie. Lui Jess i 
învălmăşeau în minte tot felul de gânduri. Se temea de ceea ce ar 
putut să afle. Ce se întâmplase? Cât de grav era rănit? Tanzie văzusi\ 
oare ceva din cele petrecute? Iar apoi> în spatele fricii, banalităţi stu*j 
pide ca Oare o să stau ore întregi la spital? Un taxi de acolo ar costa cd\ 
puţin cincisprezece lire. Naiba să-l ia pe domnul Nicholls cu prostia Iul 
de votcă! i 

-Vrei să te aştept? a întrebat-o Liam când a tras la secţia de ur* 
genţă. 

-Ai putea? Durează doar două minute. Trebuie numai să aflu cât 
de grav e. 

S-a dat jos din maşină înainte chiar ca el să oprească maşina. 

Nicky se afla într-un separeu din laterală. Când asistenta a con¬ 
dus-o pe Jess dincolo de perdeaua despărţitoare, Nigel s-a ridicat de 
pe scaunul de plastic pe care şezuse, cu chipul lui blând şi palid încre¬ 
menit din pricina îngrijorării. Nicky avea privirea întoarsă în direcţia 
opusă. Pometele îi era acoperit cu un bandaj, iar ochiul de deasupra 
acestuia începea deja să se învineţească. Un alt bandaj temporar era 
încolăcit în jurul frunţii, la rădăcina părului. 

Jess abia s-a abţinut să nu izbucnească într-un hohot de plâns. 

- O să-i sutureze rana. Dar vor să-l mai ţină. Să verifice dacă n-are 
fracturi şi mai ştiu eu ce. Nigel părea stânjenit; N-a vrut să chem po¬ 
liţia, a continuat el, făcând un gest larg înspre exterior. Dacă eşti bine, 
atunci eu o să mă întorc la Belinda. S-a făcut târziu... 

Jess i-a mulţumit în şoaptă şi s-a apropiat de Nicky. Şi-a aşezat o 
mână pe pătură, lângă umărul lui. 

- Tanzie e bine, a murmurat băiatul, fără să se uite la ea. 

- Ştiu, scumpule. S-a aşezat pe scaunul din plastic de lângă patul 
lui. Ce s-a întâmplat? 

El a ridicat fără vlagă din umeri. Nicky nu voia niciodată să vor¬ 
bească despre ce i se întâmpla. La urma urmei, ce rost ar fi avut? Toţi 
ştiau cum stă treaba. Arăţi ca un ciudat, mănânci bătaie. Continui să 
arăţi ca un ciudat, ei continuă să se lege de tine. Asta e logica imuabilă 
a unui orăşel de pe malul oceanului. 

Şi, pentru prima dată, Jess nu ştia ce să-i zică. Nu-i putea spune 
d totul avea să fie bine, deoarece, în mod evident, nu era bine. Nu-i 
putea spune că poliţiştii aveau să pună mâna pe familia Fisher, deoa- 
l*ce n-o făceau niciodată. Nu-i putea spune că lucrurile aveau să se 
•dilmbe cât ai clipi, deoarece, atunci când eşti adolescent, viaţa nu 
W întinde, în imaginaţia ta, decât pe vreo două săptămâni înainte, şi 
amândoi ştiau că situaţia nu avea să se îmbunătăţească până atunci. 
Şt, probabil, nici curând după aceea. 

l-a luat mâna zgâriată şi i-a cuprins-o între ale ei. 

- O să fie bine, să ştii, a spus ea încet. Lucrurile o să se îndrepte. 
Trebuie să te agăţi de gândul ăsta. Serios! Lucrurile o să se îndrepte. 

El şi-a întors pentru o clipă ochii şi i-a întâlnit pe ai ei, apoi şi-a 
ferit iar privirea. 

- Se simte bine? a întrebat-o Liam pe Jess, când aceasta s-a întors 
Încet la maşină. 

Adrenalina i se scursese din trup şi avea umerii aduşi în faţă de 
oboseală. A deschis portiera din spate pentru a-şi lua haina şi geanta, 
tn vreme ce el o studia în oglinda retrovizoare. 

- O să supravieţuiască. 

- Ticăloşii ăia mici! Tocmai vorbeam cu vecinul tău. Cineva ar tre¬ 
bui să facă ceva. Bărbatul şi-a reglat oglinda. Le-aş da chiar eu o lecţie, 
dacă n-ar trebui să-mi păzesc licenţa de taximetrist. Plictiseala, asta e. 
Nu ştiu cu ce altceva să se ocupe în afară de a se lega de unul şi altul. 
Ai grijă să-ţi iei toate lucrurile, Jess. 

A fost nevoită să se urce pe jumătate în maşină ca să ajungă la 
haina ei. în timp ce se întindea către ea, a simţit ceva sub tălpi. Ceva 
cilindric, semisolid. Şi-a mişcat piciorul, a întins mâna către podea 
f) a ridicat un sul gros de bancnote. S-a holbat la el în semiîntuneric, 
•poi s-a uitat la ce căzuse alături. Un ecuson laminat, în genul celor 
folosite pe la birouri. Probabil că toate căzuseră din buzunarul dom¬ 
nului Nicholls în timp ce acesta zăcuse pe bancheta din spate. Jess n-a 
mai stat pe gânduri şi a îndesat banii şi ecusonul la ea în geantă. 

- Poftim, a spus ea, dând să scoată ceva din poşetă, însă Liam a 
ridicat o mână. 

- Nu. Mă ocup eu. Tu ai destule pe cap. I-a făcut cu ochiul. Sună«| 

pe unul din noi când vrei să fii luată cu maşina. Din partea casei. Dtuî 
şi-a dat acordul. -ij 

-Dar... ,,1 

M 

- Nici un dar. Acum dă-te jos, Jess. Ai grijă ca băiatul ăla al tău st 

fie bine. Ne vedem la bar. , 

Lui Jess aproape că i-au dat lacrimile de recunoştinţă. A rămas lo* 
cului, cu o mână ridicată, în timp ce Liam întorcea maşina în parcare, 
aşa că l-a auzit strigându-i pe geamul şoferului: 

- Ar trebui să-i spui, totuşi, că dacă ar încerca şi el să arate un pic 
mai normal, poate că nu şi-ar mai lua chelfaneală atât de des. 




Capitolul 7 


JESS 

Jess şi-a petrecut primele ore ale dimineţii moţăind pe scaunul de 
plastic, trezindu-se din când în când din pricina disconfortului şi a zgo¬ 
motelor care răzbăteau dinspre tragediile îndepărtate care se petreceau 
In secţia de dincolo de perdea. îl veghease pe Nicky după ce îi suturase 
rana până când acesta adormise în sfârşit, întrebându-se cum ar trebui 
lfi-1 protejeze. Se mai întreba, de asemenea, şi ce s-o fi petrecând oare 
(n capul băiatului. Şi, cu un nod în stomac ce părea să nu mai dispară, 
K întreba ce avea să se întâmple în continuare. La ora şapte, o asistentă 
a băgat capul pe după perdea pentru a-i spune lui Jess că îi pregătise 
nişte ceai şi pâine prăjită. Acest mărunt gest de bunătate a facut-o să-şi 
înghită lacrimile încărcate de ruşine. Medicul a trecut pe acolo puţin 
după ora opt şi i-a zis că Nicky avea să mai petreacă probabil încă o 
noapte acolo, răstimp în care aveau să se asigure că nu exista riscul 
vreunei hemoragii interne. Pe radiografie se distinsese o umbră pe care 
Încă n-o desluşiseră pe deplin, şi voiau să fie siguri. Cel mai bun lucru 
pe care l-ar fi putut face Jess ar fi fost să meargă acasă şi să se odih¬ 
nească puţin. Nathalie a sunat-o pentru a-i spune că o dusese pe Tanzie 
ia şcoală împreună cu copiii ei şi că totul era bine. 

Totul era bine. 

Jess a coborând din autobuz cu două staţii înainte de casa ei, a 
mers pe jos până la locuinţa lui Leanne Fisher, a bătut la uşa acesteia 

şi i-a zis pe cel mai politicos ton de care era în stare, că, dacă Jason s< 
mai apropia vreodată de Nicky, avea să îl dea pe mâna poliţiei. Drept 
răspuns, Leanne Fisher a scuipat-o şi a ameninţat-o că, dacă nu s# 
cară dracului imediat, avea să-i arunce o cărămidă prin nenorocitul 
ei de geam. în timp ce Jess se îndepărta, din casă s-a auzit izbucnind 
un hohot de râs. 

Cam asta era reacţia la care se aşteptase. 

A ajuns la ea acasă, unde nu era nimeni. A plătit factura la apă cu 
banii pentru impozit. A plătit factura Ia electricitate cu banii câştigaţi 
din curăţenie. A făcut duş, s-a schimbat, apoi şi-a început tura de 
prânz la bar; atât era de pierdută în gânduri, încât Stewart Pringle a 
stat cu mâna pe fundul ei mai bine de treizeci de secunde, înainte ca 
ea să bage de seamă. Drept răsplată, i-a turnat încet pe pantofi sfertul 
de litru de bere de cea mai bună calitate, pe care îl comandase. 

- Pentru ce ai făcut asta? a ţipat Des, când Stewart Pringle s-a plâns. 

- Dacă ţi se pare atât de în regulă, stai tu acolo şi lasă-1 să-şi ţină 1 
mâna pe curu’ tău, i-a răspuns Jess şi s-a întors la spălat pahare. 

- Are dreptate, a zis Des. 

Până să ajungă Tanzie acasă, Jess a dat cu aspiratorul prin toată | 
casa. Ar fi trebuit să fie deja ruptă de oboseală, dar, de fapt, se simţea - 
atât de furioasă, încât nu era exclus să fi făcut totul la viteză mărită. 
Nu se putea opri. Făcea curat, împăturea şi deretica, pentru că altfel ar 
fi dat jos vechiul baros al lui Marty din cele două cuie în care atârna în 
garajul plin de mucegai, s-ar fi dus acasă la familia Fisher şi ar fi făcut 
ceva ce i-ar fi terminat complet pe toţi. Făcea curat, pentru că altfel 
ar fi stat în grădiniţa ei din spate, năpădită de bălării, şi-ar fi ridicat 
ochii spre cer şi ar fi ţipat iar şi iar, şi nu era sigură că ar mai fi fost în 
stare să se oprească. 

Când a auzit paşi apropiindu-se pe alee, casa plutea într-un nor 
toxic de soluţie pentru lustruit mobila şi detergent pentru bucătărie. 
Jess a inspirat adânc de două ori, a tuşit puţin, apoi s-a silit să mai 
tragă o dată aer în piept înainte de a deschide uşa, cu un zâmbet liniş¬ 
titor întipărit pe chip. Nathalie aştepta pe alee, ţinându-şi mâinile pe 
umerii Iui Tanzie. Fetiţa s-a apropiat de Jess, i-a cuprins mijlocul cu 
braţele şi a strâns-o cu putere, ţinându-şi ochii închişi. 

- Nicky e bine, scumpo, i-a spus Jess, mângâindu-i părul. Totul 
*n regulă. A fost doar o încăierare între nişte băieţi prostuţi. 

Nathalie şi-a pus o mână pe braţul lui Jess, a clătinat scurt din cap, 
q»oi a plecat. 

- Ai grijă, i-a spus ea. 

Jess i-a făcut un sendviş lui Tanzie, apoi a privit-o cum se înde- 
ptrtează către colţul umbros al micuţei grădini, însoţită de câinele 
fi, pentru a face algoritmi. Şi-a spus că avea să-i vorbească a doua zi 
despre St. Anne’s. Categoric, avea să-i vorbească a doua zi. 

Apoi Jess a dispărut în baie, unde a despăturit banii găsiţi în taxiul 
domnului Nicholls. Patru sute optzeci de lire. Cu uşa încuiată, i-a în- 
ştrat pe podea în mici teancuri ordonate. 

Ştia ce ar fi trebuit să facă. Bineînţeles că ştia. Banii nu-i aparţi¬ 
neau. Asta era o lecţie pe care le-o băga zilnic în cap copiilor: Nu fu¬ 
raţi. Nu luaţi ceea ce nu e al vostru. Purtaţi-vă corect şi, până la urmă, 
veţi fi răsplătiţi. 

Purtaţi-vă corect. 

Şi atunci ea de ce nu ducea banii înapoi? 

O voce nouă, mai misterioasă, începuse să-i murmure în ureche. 
De ce ar trebui să-i duci înapoi? El n-o să le simtă lipsa. Dormea buş¬ 
tean în parcare, în taxi, la el acasă. Banii ar fi putut să-i cadă oriunde, 
ia urma urmei, doar norocul a făcut ca tu să-i găseşti. Şi dacă altci¬ 
neva de pe aici i-arfi cules de jos? Crezi că i-ar fi dat înapoi? Pe bune? 

Pe ecusonul bărbatului era inscripţionat numele companiei sale - 
Mayfly. Iar prenumele lui era Ed. 

Jess avea să-i ducă banii înapoi domnului Nicholls. Mintea îi vâ- 
jâia neîncetat în ritmul suportului pentru uscat rufe. 

Şi, totuşi, nu i-a dus. 

Pe vremuri, Jess nu se gândea niciodată la bani. Marty se ocupa de 
partea financiară şi, de regulă, aveau suficient cât să-şi poată permite 
ca el să meargă la bar două seri pe săptămână, iar ea să-şi petreacă 
uneori seara în oraş cu Nathalie. Din când în când, mergeau în va¬ 
canţă. Unii ani erau mai buni decât alţii, dar se descurcau. 

Apoi Marty s-a săturat să se descurce. Erau într-o excursie cu l 
tul în Ţara Galilor, unde a plouat opt zile la rând, iar Marty a încep,, 
să fie tot mai nemulţumit, de parcă vremea ar fi fost ceva ce putetfj 
luat ca un afront personal. ( 

-De ce nu putem merge în Spania sau altundeva, într-o zoi 
caldă? bombănea el, uitându-se prin deschizătura cortului ud leo« 
Asta-i o porcărie. Nu-i vacanţă, fir-ar ea să fie! 

Apoi s-a săturat de condus. Găsea tot mai multe motive de n< 
mulţumire. Ceilalţi şoferi erau împotriva lui. Controlorul îl trăgea 
piept. Pasagerii erau greu de suportat. Aşa că a început cu schemei 
Schema piramidală, în care au intrat cu două săptămâni prea târzii 
Tricourile la preţ redus, făcute pentru o trupă care a căzut în topuri] 
fel de repede cum a intrat. 

- Importurile şi exporturile sunt soluţia, i-a spus el cu convingere] 
lui Jess, când s-a întors într-o seară de la bar. '> 

Cunoscuse un tip care putea să-i aducă electrocasnice ieftine din 
India, pe care aveau să le vândă unei cunoştinţe. Dar apoi, surpriză! 
Cunoştinţa respectivă, care urma să vândă obiectele mai departe, s-a 
dovedit a nu fi o afacere sigură, aşa cum promisese Marty. Iar vara 
aceea a devenit una dintre cele mai ploioase înregistrate vreodată. 
Puţinii cumpărători s-au plâns că noile aparatele le scurtcircuitează 
tabloul electric, iar restul produselor au ruginit, deşi ţinute în garaj, 
aşa că micile lor economii s-au transformat într-un morman de elec¬ 


trocasnice care au trebuit încărcate, câte paisprezece pe săptămână, 
în maşina Iui Marty şi duse la groapa de gunoi. Jess avea şi acum 
ştecărele pe sub scări. 

A urmat Rolss-Royce-ul. Cel puţin planului acestuia putuse să-i 
găsească o noimă: Marty intenţiona să vopsească automobilul într-un 
gri metalizat, după care să se angajeze cu ora ca şofer pentru nunţi şi 
înmormântări. A cumpărat maşina de pe eBay, de la un tip din cen¬ 
trul ţării, dar n-a ajuns cu ea decât până la jumătatea autostrăzii M6 
înainte să se strice. Ceva legat de motorul de pornire, i-au spus cei de 
la service, uitându-se sub capotă. Dar cu cât se uitau mai mult, cu atât 
mai stricată părea. în prima iarnă în care au ţinut-o pe aleea din faţa 
casei, şoarecii au luat cu asalt tapiseria, prin urmare au avut nevoie 

■iteni pentru a înlocui banchetele din spate, căci cine ar vrea să stea 
Ifcsiua nunţii pe scaune lipite cu bandă adezivă? Apoi s-a dovedit că 
" itttchetele tapisate pentru Rolls-Royce sunt cam singurele lucruri pe 
ftft nu le poţi găsi pe eBay. Aşa că maşina a ramas în garaj, o amintire 
tfnlcă a faptului că niciodată n-au avut succes şi motivul pentru care 
togiderul ei trebuia să stea în holul de la parter. 

|ess a preluat controlul banilor când Marty s-a îmbolnăvit şi a în- 
Ctput să-şi petreacă cea mai mare parte a fiecărei zile în pat. Depresia 
•o boală, toată lumea zice asta. Deşi, din spusele amicilor lui, Marty 
Ut părea să sufere din pricina ei în cele două seri în care reuşea totuşi 
A ie târască până la bar. Jess scosese din plicuri toate extrasele de 
OOnt, luase carnetul de economii ţinut la locul lui, în biroul din an¬ 
treu, şi văzuse în sfârşit cu ochii ei în ce încurcătură se aflau. încercase 
to vreo două ori să discute cu Marty, dar el nu făcuse decât să-şi tragă 
pUpuma peste cap şi să spună că nu poate face faţă. Cam pe atunci 
ha sugerat Jess să meargă pentru o vreme acasă la mama lui. La drept 
vorbind, a fost uşurată să-l vadă plecând. Şi aşa abia o scotea la capăt 
Cu Nicky, care pe atunci era încă un băieţel uscăţiv şi tăcut, cu Tanzie 
ţi cu cele două slujbe. 

- Du-te! l-a îndemnat ea pe Marty, mângâindu-1 pe cap. Şi-a amin¬ 
tit cât de mult trecuse de când îl atinsese ultima oară. Du-te pentru 
vreo două săptămâni. O să te simţi mai bine dacă iei o mică pauză. 

El a privit-o mut, cu ochii înroşiţi, şi a strâns-o de mână. 

Asta se întâmpla cu doi ani în urmă. De atunci, nici unul din ei 
nu mai adusese vreodată în discuţie, la modul serios, posibilitatea în¬ 
toarcerii lui. 

Până la ora de culcare a lui Tanzie, Jess a încercat să menţină o 
atmosferă firească, întrebând-o pe fetiţă ce mâncase la Nathalie şi po- 
vestindu-i ce mai făcuse Norman în lipsa ei. A pieptănat-o, apoi s-a 
aşezat pe patul ei şi i-a citit o poveste, ca şi cum ar fi fost un copil 
mult mai mic. Şi, măcar de data asta, Tanzie nu i-a spus că, de fapt, ar 
prefera să mai lucreze la matematică. 

Când Jess a fost în sfârşit sigură că Tanzie doarme, a sunat la spi¬ 
tal, de unde i s-a spus că Nicky se simte bine şi că medicul avea să-l 

viziteze din nou a doua zi, la prima oră, după care, probabil, putea tf 
externat. Radiografia nu arătase nici un semn că plămânul ar fi perfbf 
rat, iar uşoara fractură facială trebuia să se vindece de la sine. 1 

L-a sunat şi pe Marty, care a ascultat-o în linişte, apoi a întrebat :\ 

- El încă îşi dă cu chestia aia pe faţă? t : 

- Se dă cu puţin rimei, da. A urmat o lungă tăcere. Să n-o spui,; 

Marty! Să nu îndrăzneşti s-o spui! I 

A închis telefonul înainte ca el să apuce s-o spună. ! 

Mai târziu, la zece fără un sfert, un poliţist i-a telefonat lui Jess şi j 
i-a spus că Fisher declarase că nu ştia absolut nimic de cele întâm* j 
plate. 

- Au fost paisprezece martori, a replicat ea, cu glasul încordat din 

pricina efortului de a nu ţipa. Inclusiv omul care ţine dugheana cu | 
peşte şi cartofi prăjiţi. Au sărit pe fiul meu. Erau patru. \ 

-Da, dar martorii sunt de folos doar dacă-i pot identifica pe făp¬ 
taşi, doamnă. Iar domnul Brent spune că n-a fost clar cine s-a bătut 
efectiv. Poliţistul a scos un oftat, de parcă genul acesta de conversaţii 
telefonice ar fi fost o nesfârşită corvoadă, de parcă ea ar fi trebuit să 
ştie cum sunt adolescenţii. Trebuie să vă spun, doamnă, familia Fisher 
susţine că fiul dumneavoastră a început. 

- El e în stare să sară la bătaie cam tot atât cât nenorocitul de Dalai 
Lama! Vorbim despre un băiat care nu poate să pună o plapumă în 
cearceaful ei fără să-şi facă griji că s-ar putea să rănească pe cineva. 

- Nu putem acţiona decât în baza probelor, doamnă. 

Tonul inflexibil al bărbatului dădea de înţeles că nu era prima oară 
când auzea toate acestea. 

Familia Fisher, şi-a zis Jess, în timp ce trântea telefonul. Ţinând 
cont de reputaţia lor, ar fi avut noroc dacă măcar o singură persoană 
şi-ar fi „amintit" ce văzuse. 

Preţ de o clipă, Jess şi-a lăsat capul să-i cadă în mâini. Ei nu aveau 
să înceteze niciodată. Iar următoarea Ia rând era Tanzie, odată ce avea 
să înceapă gimnaziul. Era o ţintă excelentă cu matematica ei, şi cu 
ciudăţeniile ei, şi cu totala lipsă de şiretenie. Gândul acesta îi dădea 
fiori reci. Şi-a amintit de barosul lui Marty, aflat în garaj. Şi-a imaginat 
cât de bine ar fi să se ducă acasă la familia Fisher şi... 

Atunci a sunat iar telefonul. Jess a înşfăcat aparatul. 

-Ce mai e acum? O să-mi spuneţi că tot el s-a bătut şi pe sine? 
Asta e? 

- Doamnă Thomas? 

Jess a clipit. 

- Doamnă Thomas? Sunt domnul Tsvangarai. 

- Oh! Domnule Tsvangarai, îmi pare rău. Nu e... nu e un moment 
grozav. 

Şi-a ridicat mâna în faţa ochilor. Tremura. 

- îmi pare rău că vă sun atât de târziu, dar e o chestiune oarecum 
urgentă. Am descoperit ceva interesant. Se numeşte olimpiadă de 
matematică. 

Bărbatul a rostit cu grijă cuvintele. 

-O ce? 

- E ceva nou, în Scoţia, pentru elevi talentaţi. O competiţie de ma¬ 
tematică. Şi încă avem timp s-o înscriem pe Tanzie. 

- O competiţie de matematică? Jess a închis ochii. Ştiţi, e foarte 
drăguţ, domnule Tsvangarai, dar în clipa asta avem cam multe pe cap 
fi nu cred că... 

-Doamnă Thomas. Ascultaţi-mă! Premiile sunt cinci sute, o mie 
fl cinci mii de lire. Cinci mii de lire! Dacă Tanzie ar câştiga, aţi rezolva 
măcar problema taxelor pentru primul an la şcoala St. Anne’s. 

- Mai ziceţi o dată? 

Profesorul a repetat. Jess s-a aşezat pe scaun, în timp ce el îi dădea 
explicaţii mai amănunţite. 

- Chestia asta chiar există? 

- Chiar există. 

- Şi dumneavoastră chiar credeţi că ar putea reuşi? 

- Există o categorie creată special pentru segmentul ei de vârstă. 
Nu văd cum ar putea eşua. 

Cinci mii de lire, cânta o voce în mintea lui Jess. Destul cât s-o ajute 
să treacă cel puţin de primul an. 

-Care-i şmecheria? 

-Nici o şmecherie. Mă rog, trebuie să ştii matematică la nivel 
avansat, evident. Dar nu văd în asta o problemă pentru Tanzie. 

Jess s-a ridicat în picioare, apoi s-a aşezat iar. 

- Şi, bineînţeles, va trebui să călătoriţi până în Scoţia. 

-Detalii, domnule Tsvangarai. Detalii. Capul i se învârtea. E treabli 

serioasă, nu? Nu-i vreo glumă? 

- Eu nu sunt un om glumeţ, doamnă 'Ihomas. 

- Fir-ar al dracului! FIR-AR AL DRACULUI! Domnule Tsvangarai, 
sunteţi absolut splendid! 

L-a auzit râzând jenat. Jess s-a gândit că bărbatul se ruşinase maţ 
puţin de înjurăturile ei decât de faptul că, probabil, ea era prima fe¬ 
meie care-i spusese vreodată că e splendid. 

- Deci... ce facem acum? 

- Păi, au renunţat la proba de calificare după ce le-am trimis câ¬ 
teva mostre din lucrările lui Tanzie. înţeleg că sunt foarte dornici si 
înscrie copii proveniţi din şcoli mai puţin avantajate. Şi, între noi fie 
vorba, faptul că e fată constituie, desigur, un imens atu. Dar trebuie 
să ne hotărâm repede. Vedeţi dumneavoastră, olimpiada de anul ăsta 
are loc peste doar cinci zile. 

Cinci zile. Termenul-limită pentru înscrierea la St. Anne’s era a 
doua zi. 

Jess a rămas în picioare în mijlocul camerei, gândindu-se. Apoi 
a dat fuga la etaj, a scos banii domnului Nicholls din ascunzătoarea 
pe care le-o găsise printre dresurile ei şi, fără să stea pe gânduri, i-a 
îndesat într-un plic, a scris în grabă un mesaj, după care a notat cu 
grijă adresa. 

Intenţiona să-i dea înapoi. Până la ultimul bănuţ. 

Dar în clipa aceea nu avea de ales. 


în noaptea respectivă, Jess a stat la masa din bucătărie, a studiat ci¬ 
frele şi a schiţat un plan. A plătit suma minimă pentru cârdul de credit, 
a trimis către compania furnizoare de gaze o cerere de amânare prin 
care contesta factura primită (asta avea să-i prilejuiască o amânare de 
cel puţin o lună a plăţii) şi a scris cecuri către creditorii despre care ştia 
că nu aveau să fie îngăduitori, ca de pildă asociaţia pentru locuinţe. A 
căutat preţul biletelor de tren până la Edinburgh, a râs oarecum isteric, 
apoi a căutat preţul biletelor de autocar (187 de lire, inclusiv 13 lire, cât 




Un bărbat şi o femeie 


91 


J*«r costa să ajungă până la autogara) şi costul de a-1 ţine pe Norman 
Intr -un adăpost pentru câini timp de o săptămână (94 de lire). Şi-a 
•coperit ochii cu palmele şi a rămas puţin aşa. Apoi, în timp ce copiii 
dormeau, a scos la lumină cheile Rolls-Royce-ului, a ieşit din casă, a 
măturat excrementele de şoareci de pe scaunul şoferului şi a încercat să 
pornească maşina. 

Motorul a început să toarcă la a treia cheie. 

Jess a stat în garajul care mirosea mereu a igrasie, chiar şi în to¬ 
iul verii, înconjurată de vechi piese de mobilier pentru grădină, de 
piese de maşină, găleţi din plastic, cazmale şi cutii goale rămase de la 
«paratele de aer condiţionat, lăsând motorul să meargă şi reflectând. 
Apoi s-a aplecat şi a dezlipit vinieta decolorată care atesta plata taxei 
dc circulaţie. Era expirată de aproape doi ani. Maşina nu avea nici 
«ligurare. 

Jess s-a uitat îndelung la vinietă, după care a răsucit cheia în con¬ 
tact şi a rămas acolo, pe întuneric, în timp ce motorul se răcea, poc¬ 
nind, iar mirosul de benzină se risipea treptat din aer, şi s-a gândit, 
pentru a suta oară: Procedează corect. 


Capitolul 8 


ED 

Ed.Nicholls@mayfly.com: Nu uita ce ţi-am spus. 

Pot să-ţi amintesc detaliile dacă pierzi cartea de vizită. 

Deannal@yahoo.com: N-o să uit. 

Am toată noaptea aia întipărită în memorie.;-) 

Ed.Nicholls@mayfly.com: Ai făcut ce ţi-am zis? 

Deannal@yahoo.com: Făcut. Mulţam. 

Ed.Nicholls@mayfly.com: Anunţă-mă dacă obţii rezultate bune. 

Deannal@yahoo.com: Ei bine, judecând după performanţele 
din trecut, aş fi uimită dacă rezultatele ar fi altfel decât bune!;-) 

Deannal@yahoo.com: Nimeni n-a mai făcut vreodată 
pentru mine ce ai făcut tu. 

Ed.Nicholls@mayfly.com: Serios. A fost o nimica toată. 
Deannal@yahoo.com: Vrei să ne întâlnim iar weekendul viitor? 
Ed.Nicholls@mayfly.com: Puţin ocupat acu". îţi zic eu. 
Deannal@yahoo.com: Cred că a ieşit bine pentru amândoi;-) 

Detectivul l-a lăsat să termine de citit cele două pagini, apoi le-a 
fcnpins către Paul Wilkes. 

- Aveţi vreun comentariu de făcut despre acele mesaje, domnule 
Nicholls? 

Era chinuitor să vadă e-mailuri private tipărite într-un document 
oficial. Nerăbdarea din primele lui răspunsuri, cuvintele cu dublu în¬ 
ţeles abia mascate, punctuaţia care sugera feţe zâmbitoare (Câţi ani 
*vea? Paisprezece?), toate văzute în lumina rece a sălii de interogato¬ 
riu, îi dădeau o strângere de inimă. 

- Nu trebuie să spui nimic, l-a sfătuit Paul. 

-Tot schimbul ăla de replici ar putea fi despre orice. Ed a împins 
hârtiile cât mai departe de el. „Anunţă-mă dacă obţii rezultate bune." 
Poate că-i spuneam să facă ceva de natură sexuală. Ar putea fi, de 
exemplu, sex prin e-mail. 

- La ora unsprezece şi paisprezece minute dimineaţa? 

-Şi ce? 

- într-un spaţiu de lucru comun? 

-Aşadar, sunt lipsit de inhibiţii. 

Detectivul şi-a scos ochelarii şi i-a aruncat o privire aspră. 

-Sex prin e-mail? Serios? Asta făceaţi aici? 

- Păi, nu. Nu în cazul de faţă. Dar nu asta-i ideea. 

-Eu aş sugera că tocmai asta-i ideea, domnule Nicholls. Există 
maldăre de asemenea documente. Există hârtii care atestă că v-aţi 
întâlnit de două ori. Vorbiţi despre intenţia de a păstra legătura... 
A răsfoit paginile.,ca să vedem dacă te mai pot ajuta". 

- Dar nu-i ceea ce pare. Era deprimată. îi venea greu să scape de 
fostul iubit. Voiam doar... să-i uşurez puţin situaţia. Vă tot spun. 

-Ed... 

Glasul lui Paul era un semnal de alarmă. 

-Doar câteva întrebări în plus. 

Şi aveau întrebări, nu glumă. Voiau să ştie cât de des se întâlnise cu 
Deanna. Unde merseseră. Care era, mai exact, natura relaţiei dintre 
ei. Nu-1 credeau când le spunea că nu aflase prea multe despre viaţa ei. 
Nu-1 credeau când ie spunea că nu ştiuse despre fratele ei. 

-Ei, haide! a protestat Ed. Dumneavoastră n-aţi avut niciodată o 
relaţie bazată pe sex? '; 

- Domnişoara Lewis nu spune că ar fi fost bazată pe sex. Ea zic# 
că aţi fost implicaţi într-o relaţie „strânsă şi intensa 1 , că vă cunoşteaţl 
încă din facultate şi că dumneavoastră eraţi hotărât s-o convingeţi să 
meargă înainte cu tranzacţia, că aţi insistat s-o facă. Conform declara* 1 
ţiilor ei, ea habar n-a avut că, ascultându-vă sfatul, comite o ilegalitate, "■ 

-Dar ea... ea creează impresia că am avut o relaţie mult mai seri* i 
oasă decât în realitate. Şi n-am obligat-o să facă nimic. | 

- Deci, recunoaşteţi că i-aţi oferit informaţia. | 

- Nu asta spun! Zic doar... ) 

- Ceea ce cred că vrea să spună clientul meu este că nu poate fi 
considerat răspunzător pentru orice idee greşită şi-ar fi putut face 3 
domnişoara Lewis despre relaţia lor, a intervenit Paul Wilkes. Sau I 
pentru informaţiile pe care aceasta i le-a transmis fratelui ei. 

- Şi nu aveam o relaţie. Nu genul ăla de relaţie. 

Detectivul a ridicat din umeri. 

-Ştiţi ce? Mie nu prea-mi pasă care era natura relaţiei dumnea¬ 
voastră. Nu-mi pasă dacă i-aţi tras-o până vi s-a aplecat. Ce mă inte¬ 
resează, domnule Nicholls, este că avem documente conform cărora 
i-aţi dat acestei tinerei informaţii despre care, pe data de 28 februarie, 
ea i-a spus unei prietene că „o să ne aducă nişte profituri serioase". Iar 
conturile ei şi ale fondului condus de fratele ei arată că, într-adevăr, 
le-au adus nişte „profituri serioase". 

O oră mai târziu, Ed, eliberat pe cauţiune pentru două săptămâni, 
se afla în biroul lui Paul Wilkes. Paul a turnat câte un whisky pen¬ 
tru fiecare, apoi au rămas în tăcere, până când Ed şi-a golit paharul, 
începea să se obişnuiască nefiresc de mult cu gustul băuturilor tari în 
plină zi. 

-Nu pot fi tras la răspundere pentru ce i-a spus ea fratelui ei. 
N-am cum să umblu şi să verific dacă fiecare potenţial partener n-are 
cumva vreun frate care lucrează în domeniul financiar. Cine face aşa 
ceva? Cu siguranţă, ei o să înţeleagă asta. 

Paul s-a lăsat pe spătarul scaunului şi a oftat, având aerul unui om 
foarte obişnuit să explice lucruri evidente. 

- Lanţul se întoarce la tine. Deanna şi fratele ei au câştigat o roabă 
ie bani, şi asta în mod ilegal, cu ajutorul informaţiilor pe care tu i 
le-ai dat ei. 

-încercam s-o ajut. 

- Ei bine, categoric ai reuşit. Dar celor de la SFA şi ŞOCA n-o să le 
pese care au fost motivele tale, Ed. 

-Putem să terminăm cu acronimele? Habar n-am despre cine 
vorbeşti. 

- Păi, în esenţă, încearcă să-ţi imaginezi toate instituţiile serioase 
care luptă împotriva infracţionalităţii şi care au cât de cât o legătură 
Cu domeniul financiar. Ori cu infracţionalitatea. Practic, astea te an¬ 
chetează în clipa de faţă. 

- Vorbeşti de parcă chiar o să fiu pus sub acuzare. 

Ed a aşezat paharul de whisky pe măsuţa de lângă el. 

- Cred că e foarte probabil, da. Şi cred că s-ar putea să ajungem 
destul de repede la tribunal. Statul încearcă să grăbească asemenea 
cazuri. 

Ed s-a holbat la el. Apoi şi-a lăsat capul în palme. 

- E un coşmar! Eu pur şi simplu... pur şi simplu îmi doream ca ea 
li dispară, Paul! îmi doresc să dispară toată povestea asta. 

- Ei bine, cel mai bun lucru la care putem spera acum e să reuşim 
să-i convingem că, în fond, tu nu eşti decât un tocilar depăşit de si¬ 
tuaţie. 

- Grozav! 

- Ai vreo idee mai bună? 

El a clătinat din cap. 

- Atunci stai cuminte. 

- Trebuie să fac ceva, Paul. Trebuie să mă întorc la muncă. Dacă 
nu lucrez, habar n-am cu ce să mă ocup. O iau razna aici, la capătul 
pământului. 

- Cum spuneam, ştiu că procurorii vor să închidă repede dosarul 
ăsta. Dar dacă aş fi în locul tău, aş sta locului. S-ar putea ca autoritatea 
financiară să lase să se scurgă nişte informaţii, şi atunci chiar o să iasă 

tărăboi. Am redactat o declaraţie prin care declarăm că eşti complet 1 
nevinovat şi că suntem pe deplin încrezători în faptul că vei fi reabili-f 
tat odată ce cazul va ajunge în instanţă. Dar, de cum o să se afle despre 
treaba asta, presa o să se ţină scai de tine. Cel mai bun lucru pe care 
îl poţi face e să rămâi ascuns aici, la capătul pământului, pentru încă 
o săptămână sau două. 

Paul a mâzgălit ceva în carnetul său. Ed s-a uitat la scrisul răstur- j 
nat. j 

- Chiar crezi că povestea o să apară în ziare? 

- Nu ştiu. Probabil. Oricum, poate ar fi o idee bună să vorbeşti j 
cu cei din familia ta, doar ca să fie pregătiţi pentru orice publicitate' 
negativă. 

Ed şi-a pus mâinile pe genunchi. 

- Nu pot. I 

- Ce nu poţi? j 

-Să-i spun tatei ce se întâmplă. E bolnav. Chestia asta l-ar... 

A scuturat din cap. Când în sfârşit şi-a ridicat privirea, Paul era cu 
ochii aţintiţi asupra lui. 

- Mă rog, tu trebuie să hotărăşti asta. Dar, cum spuneam, cred că 
ar fi înţelept să nu fii de găsit în momentul în care o să izbucnească 
scandalul. E evident că, până la clarificarea situaţiei, Mayfly nu te vrea 
nicicum în preajma biroului. Sunt prea mulţi bani în joc la lansarea 
produsului. Aşa că trebuie să te ţii departe de orice asociat al com¬ 
paniei. Fără telefoane. Fără e-mailuri. Iar dacă se întâmplă ca cineva 
să-ţi dea totuşi de urmă, pentru numele lui Dumnezeu, nu spune ni¬ 
mic! Nimănui! 

Paul a lovit uşor cu stiloul în masă, dând de înţeles că discuţia se 
încheiase. 

- Deci, practic, mă ascund în mijlocul pustietăţii, tac chitic şi tai 
frunză la câini până când sunt trimis la închisoare. 

Avocatul nu a făcut decât să se ridice în picioare şi să închidă do¬ 
sarul aflat pe biroul său. i 

- Ei bine, punem cea mai bună echipă să se ocupe de cazul ăsta. 
Vom face tot ce ne stă în putinţă ca să ne asigurăm că nu se ajunge 
acolo. 

Ed s-a ridicat şi a dat să plece, înţelegând pe îndelete faptul că avo¬ 
catul său nu negase nimic din cele spuse de el mai devreme. Paul i-a 
deschis uşa pentru a-1 conduce spre ieşire. 

- Iar data viitoare, Ed? Spune-i pur şi simplu că nu eşti cu adevărat 
interesat. Te scuteşti de multă bătaie de cap. 

Ed a rămas, clipind, pe treptele din faţa biroului lui Paul, înconju¬ 
rat de funcţionari şi de clădiri cu vitralii, de curieri pe biciclete, care-şi 
KOteau căştile de protecţie de pe capetele transpirate, de secretare 
cu picioare dezgolite, care râdeau în timp ce se îndreptau spre parc 
pentru a-şi mânca sendvişurile, şi brusc a început să-l chinuie dorul 
pentru vechea lui viaţă. Cea în.care avea un aparat Nespresso în bi¬ 
rou şi o secretară care dădea fuga să aducă sushi, cea în care avea un 
Ipartament cu vedere spre oraş şi în care cel mai rău lucru ce i se pu¬ 
tea întâmpla după-amiaza era să fie nevoit să zacă pe canapeaua din 
biroul lui şi să-i asculte pe Ăia ia Costum trăncănind despre profituri 
fi pierderi. Niciodată nu-şi comparase viaţa cu a altora, dar acum îl 
cuprinsese o invidie paralizantă faţă de toţi oamenii dimprejurul lui, 
cu grijile lor de fiecare zi, cu posibilitatea lor de a se urca în metrou şi 
dea se întoarce acasă, la familii. Plăcerea simplă de a ieşi la o masă cu 
prietenii, de a se întinde în faţa televizorului, cu braţul pe după ume¬ 
rii cuiva. El ce avea? Săptămâni întregi de stat blocat într-o casă goală, 
Ură vreun partener de conversaţie, confruntându-se cu perspectiva 
deafi pus sub urmărire penală. 

Şi-a amintit de săptămâna precedentă, când se trezise pe cana¬ 
peaua lui din Beachfront, fără să aibă vreo idee despre felul în care 
ajunsese acolo, simţindu-şi gura uscată de parcă ar fi fost plină cu 
Vită şi găsindu-şi ochelarii strânşi cu grijă pe măsuţa de cafea. Era a 
treia oară în tot atâtea săptămâni când se îmbătase atât de rău, încât 
nu-şi mai putea aminti cum ajunsese acasă. Prima dată se trezise cu 
buzunarele goale. 

Ed nu era un băutor adevărat. Lara insistase întotdeauna că din 
pricina alcoolului faci burtă şi se plângea că el sforăie după mai mult 
de două pahare. însă, în clipa aceea, îşi dorea o băutură cum rareori 
Ifi mai dorise ceva. 

Căci iată cum stătea treaba: Ed ducea dorul muncii mai mult de 
îi dusese vreodată dorul soţiei lui. Tânjea după ea ca după o am 
statornică şi simţea lipsa unei rutine zilnice. Se faceau deja apro 
cinci ani de când obişnuia să aibă cel mai regulat program din lume! 


- 7.00 se trezea, îşi bea cafeaua 

- 7.30 se întâlnea cu antrenorul personal, făcea duş, mergea la ser-; 

viciu, bea a doua cafea cu Ronan , 1 

-9.00 muncea 

- 20.30 termina munca, eventual bea în fugă ceva cu Ronan la ba¬ 
rul de jos, mergea acasă, poate stătea treaz şi mai muncea puţin ; 


Era un program ordonat. Liniştitor. Satisfăcător. Iar acum, în fie-1 
care dimineaţă în care se trezea, Ed Nicholls trebuia să se gândească i 
la un motiv doar pentru a se da jos din pat. Trebuia să se convingă 1 
singur că viaţa lui nu se sfârşise. f 

Stăpâneşte-te, Nicholls! A tras aer în piept. Gândeşte logic! Există 
o cale de scăpare din orice problemă. întotdeauna există o cale de 
scăpare. h 

Şi-a verificat telefonul (era nou, doar trei contacte salvate în ' 
agenda lui). Primise două mesaje vocale de la Gemma. Nimeni alt¬ 
cineva nu-1 sunase. Ed a oftat, a apăsat butonul de ştergere, apoi a 
pornit pe trotuarul scăldat în soare către parcare. 


Şi-a petrecut o vreme în apartamentul lui pustiu, a mâncat ceva 
într-o pizzerie, s-a întors în apartamentul Iui, apoi, pentru că nu avea 
nici un motiv să rămână în oraş, s-a urcat înapoi în maşină şi pornit la 
drum înspre coastă. Deanna Lewis i-a dansat în faţa ochilor tot dru¬ 
mul până la ieşirea din Londra, învârtindu-se pe fundalul parbrizului 
stropit de ploaie precum un derviş de mâna a doua. Ed s-a gândit la 
ochii aceia mari şi căprui, pe jumătate închişi de o plăcere înşelătoare, 
încreţindu-se cu încântare la vreuna dintre glumele lui. I-a văzut pri¬ 
vind drept în ai lui, ca şi cum i-ar fi îngăduit să se uite direct în sufle¬ 
tul ei. Gândurile i se învârtejeau cu rapiditate. Cum putuse să fie atât 
de prost? De ce nu se gândise la posibilitatea ca ea să spună altcuiva? 

fiu, de fapt, lui îi scăpa ceva şi mai cumplit în toată povestea? Oare 
Deanna şi fratele ei puseseră totul la cale? Oare asta era un soi de răz¬ 
bunare de psihopat pentru faptul că o părăsise? 

Conducea, iar mintea îi vuia de întrebări. I se făcuse pielea ca 
dc găină din pricina furiei, şi senzaţia se înteţea cu fiecare kilome¬ 
tru parcurs. Ar fi putut la fel de bine să-i dea Deannei cheile de la 
apartamentul lui şi datele bancare, aşa cum făcuse cu fosta sa soţie, 
şi s-o lase să-l ruineze. De fapt, aşa ar fi fost mai bine. Măcar şi-ar fi 
păstrat slujba şi prietenul. Mai avea puţin până să ajungă la ieşirea 
Godalming când, biruit de furie, Ed a oprit pe marginea autostrăzii 
şi a format numărul de telefon al Deannei. A fost nevoit să şi-l amin¬ 
tească, fiindcă autorităţile îi luaseră vechiul mobil, cu toate datele de 
contact din el, ca parte a probatoriului. Ce dracu credeai că faci? voia 
d să-i strige femeii. De ce i-ai face cuiva una ca asta? Cu ce dracu’ 
ţi-atn greşit eu ţie vreodată, de eşti îndreptăţită să-mi distrugi viaţa şi 
tă mă laşi într-un rahat monumental? 

Dar numărul era mort. 

Ed şedea pe banda de urgenţă, cu telefonul în mână, simţind cum 
mânia i se risipeşte. După o scurtă ezitare, l-a sunat pe Ronan. Era 
unul dintre puţinele numere pe care le ştia pe de rost. 

Mobilul a sunat de câteva ori înainte să primească un răspuns. 

-Ronan... 

-N-am voie să vorbesc cu tine, Ed. 

Ronan părea dezgustat. 

- Da. Ştiu. Eu doar... voiam doar să zic că... 

- Ce să zici? Ce vrei să zici, Ed? 

Furia din vocea lui era intimidantă. 

- Ştii ce? De fapt, mie nici nu-mi pasă atât de mult de chestia cu 
Informaţiile confidenţiale. Deşi, în mod evident, e un afurisit de dez¬ 
astru pentru firmă. Dar tu erai tovarăşul meu. Cel mai vechi prieten. 
Eu nu ţi-aş fi făcut niciodată aşa ceva. 

Un păcănit, apoi telefonul s-a închis. 

Ed a rămas acolo, lăsându-şi capul să-i cadă pe volan preţ de câ¬ 
teva minute. A aşteptat până când vuietul din mintea lui s-a stins 

complet, apoi a dat semnal, a ieşit încet pe autostradă şi a condus nttfl 
departe către Beachfront. I 

Telefonul a început să-i sune tocmai când ieşea de pe autostradă,! 
Ed s-a uitat la ecranul aprins, a oftat, apoi a apăsat butonul dispozitiv 


vului hands-free. fj 

- Ce vrei, Lara. k 

N-a rostit cuvintele cu intonaţie interogativă. t 

- Bună, scumpule. Ce mai faci? ( 

-Ăăă... nu prea bine. V 

-Oh, nu! Ce s-a întâmplat? f 


Ed nu ştiuse niciodată dacă e o trăsătură specifică italienilor, însil 
ea, fosta lui soţie, avea un fel de a te face să te simţi mai bine. Iţi strârn 1 
gea capul la piept, îşi trecea degetele prin părul tău, se agita pe lângll 
tine, se frământa cu un aer matern. La finalul căsniciei lor, toate aces*' 
tea ajunseseră să-l calce pe nervi, dar în clipa aceea, în toiul nopţii, pe 
drumul pustiu, pe Ed l-a cuprins nostalgia. 

- E... o chestie legată de serviciu. 

- Ah! O chestie de servicio. 

Tonul acela instinctiv arţăgos al ei. Ed se întreba dacă Lara crezuse 
că avea să-l audă mărturisindu-şi dorul de ea. 

Ştiuse că nu-i o idee bună să se însoare cu Lara. Aţi auzit oameni 
zicând: „încă de când stăteam în faţa altarului am simţit până în ; 
adâncul fiinţei mele că nu e bine" şi v-aţi gândit „Idiotule! Atunci, de 
ce ai mers mai departe?" Ei bine, aşa se întâmplase şi cu el. Ed fusese 
un astfel de om. Se căsătoriseră deoarece ştia că Lara îşi dorea asta \ 
foarte, foarte mult, iar el crezuse că avea să o facă fericită. îi trebuiseră 
doar vreo două săptămâni ca să-şi dea seama că o căsnicie nu avea s-o 1 
facă absolut deloc fericită. Sau, cel puţin, nu o căsnicie cu el. 1 

- E în regulă, Lara, Tu ce mai faci? 

- Mamma mă scoate din minţi. Şi avem o problemă cu acoperişul . 
de acasă. 

- Vreun rol? 

Femeia a scos un sunet cu dinţii lipiţi de buze. \ 

- Am fost chemată la o a doua audiţie pentru un spectacol în West 
Bnd şi mi-au zis că par prea bătrână. Prea bătrână! 

- Nu pari prea bătrână. 

-Ştiu! Pot să arăt de şaisprezece ani! Scumpule, trebuie să discut 
CU tine despre acoperiş. 

- Lara, e casa ta. Ai primit-o la partaj. 

- Dar muncitorii mi-au zis că o să mă coste o grămadă de bani. 
O grămadă de bani. Eu n-am nimic. 

Ed a păstrat un ton calm. 

- Ce s-a întâmplat cu suma primită la partaj? 

- N-a mai rămas nimic. Fratele meu a avut nevoie de nişte bani 
pentru afacerea lui, şi ştii că pupi nu stă prea bine cu sănătatea. 
Pe urmă, am avut nişte cârduri de credit... 

- Ai cheltuit tot? 

- N-am destul pentru acoperiş. Mi-au zis că la iarnă o să intre apa 
prin el. Eduardo... 

- Păi, poţi oricând să vinzi gravura pe care ai luat-o în decembrie 
din apartamentul meu. 

Avocatul lui dăduse de înţeles că fusese vina lui, fiindcă nu schim¬ 
base încuietorile. Din câte se pare, toată lumea gândea la fel. 

- Eram tristă, Eduardo. Mi se făcuse dor de tine. Voiam doar o 
amintire. 

- Sigur. O amintire de la omul despre care spuneai că nu mai su¬ 
porţi nici să-l vezi înaintea ochilor. 

- Eram furioasă când am spus asta. 

A pronunţat furiosă. Spre finalul căsniciei lor, ea era mereu furi¬ 
aşă. Ed s-a frecat la ochi şi a semnalizat că iese de pe autostradă pe 
drumul de coastă. 

- Voiam doar nişte amintiri de pe vremea când eram fericiţi. 

-Ştii, data viitoare când o să ţi se facă dor de mine, poate iei, 

de exemplu, o fotografie înrămată cu noi doi, nu portretul lui Mao 
Zedong într-o gravură în ediţie limitată, care valorează paisprezece 
mii de lire. 

Vocea ei a scăzut, transformându-se într-o şoaptă. A umplut inte¬ 
riorul întunecat al maşinii, aproape insuportabil de intimă. 

- Nu-ţi pasă că n-am la cine să apelez? 

Glasul ei era ca de felină, un murmur blând, trist. îi făcea testicu» 
lele să se încordeze din reflex. Iar ea ştia asta. 

Ed a aruncat o privire în oglinda retrovizoare. 

- Păi, de ce nu apelezi la Jim Leonards? 

-Ce? 

- M-a sunat soţia lui. Oarecum ciudat, nu e foarte fericită. 

- S-a întâmplat o singură dată! O singură dată am ieşit în oraş cu 
el. Şi nu e treaba nimănui cu cine mă văd eu! 

Ed a auzit-o răcnind de furie. Şi-o şi imagina, ţinând în sus o 
mână cu o manichiură perfectă, cu degetele răsfirate pentru a-şi arăta 
frustrarea pricinuită de faptul că trebuia să aibă de-a face cu „cel mai 
enervant bărbat de pe pământ". 

- M-ai părăsit! Ar trebui să trăiesc ca o călugăriţă pentru tot restul 
vieţii? 

- Tu m-ai părăsit pe mine, Lara. Pe douăzeci şi şapte mai, în timp 
ce ne întorceam de la Paris. Ai uitat? 

- Detalii! întotdeauna îmi răstălmăceşti vorbele cu detalii! Exact 
ăsta-i motivul pentru care a trebuit să te părăsesc! 

-Credeam că m-ai lăsat pentru că nu-mi iubeam decât munca şl 
nu pricepeam emoţiile umane. 

-Te-am lăsat pentru că ai o puţă minusculă! O puţă minusculă, 
MINUSCULĂ! Cât o cretă. 

- Vrei să spui crevete. 

-CREVETĂ! LANGUSTĂ! Care o fi mai mică! Minusculă! 

- Atunci, cred că, de fapt, vrei să spui crevete. Ştii, dat fiind că toc¬ 
mai ai plecat cu o preţioasă gravură în ediţie limitată, mă gândesc că 
ai fi putut să-mi îngădui să fiu măcar „homar". Dar, sigur. Cum zici tu. 

A auzit-o înjurând în italiană, apoi trântind cu stângăcie telefonul. Ed 
a condus în continuare cale de vreo câţiva kilometri, pe care ulterior nu 
şi-a mai amintit să-i fi parcurs. Apoi a oftat, a pornit radioul şi a rămas 
cu privirea aţintită asupra şoselei negre, ce părea că nu se mai sfârşeşte. 

Gemma l-a sunat tocmai când cotea pe drumul de coastă. Numele 
ei a luminat ecranul, iar Ed a răspuns înainte să apuce să se gândească 

U motivele pentru care n-ar fi trebuit să o facă. Avea impresia că de fi¬ 
ecare dată când îi suna telefonul era doar pentru ca altcineva să poată 
ţipa la el. 

- Nu-mi spune! Eşti foarte ocupat. 

- Conduc. 

- Şi ai o chestie din aia hands-free. Mama vrea să ştie dacă o să vii 
lc prânzul lor aniversar. 

- Ce prânz aniversar? 

- Of, haide, Ed! Ţi-am spus despre el de acum câteva luni. 

- îmi pare rău. în clipa asta n-am acces la agenda mea. 

A auzit-o trăgând aer în piept. 

- Marţea viitoare o să-l externeze pe tata. Aşa că mama pregăteşte 
un prânz special la ei acasă, în cinstea amândurora. Vrea să fim şi noi 
«colo. Tu i-ai zis că o să poţi ajunge. 

-Ah! Da. 

- Da, ce? îţi aminteşti? Sau da, vii? 

Ed a lovit cu degetele în volan. 

- Nu ştiu. 

- Uite ce e, ieri a întrebat tata de tine. I-am spus că eşti prins cu 
un proiect la serviciu, dar e atât de fragil, Ed! Chestia asta e foarte 
Importantă pentru el. Şi pentru mama. 

- Gemma, ţi-am zis... 

Vocea ei a explodat în habitaclul maşinii. 

-Da, ştiu, eşti prea ocupat! Mi-ai zis că ai multe pe cap. Mi-ai zis 
că ţi se întâmplă tot felul de lucruri. 

- Chiar mi se întâmplă tot felul de lucruri! Nici n-ai idee! 

- Oh, nu, n-am absolut nici o speranţă să înţeleg, nu-i aşa? Sunt 
doar o proastă de asistentă socială, care nu câştigă un salariu cu şase 
afurisite de cifre. E vorba despre tatăl nostru, Ed! Despre omul care a 
lacrificat totul ca să-ţi cumpere ţie o educaţie, fir-ar să fie! El crede că 
loarele răsare din dosul tău. Şi n-o s-o mai ducă mult. Trebuie să vii 
•ici, să-ţi arăţi mutra şi să zici lucrurile pe care s-ar cuveni ca fiii să le 
•pună taţilor aflaţi pe moarte, OK? 

- El nu e pe moarte. 

- De unde dracu ştii tu? N-ai mai trecut să-l vezi de două luni! 

- Uite, o să mă duc. Trebuie doar să... 

- De ce îţi tot găseşti scuze? 

- Nu-mi găsesc scuze. Gem... 

- Prostii! Eşti om de afaceri. Tu faci lucrurile să se întâmple. Fă st 
se întâmple şi asta. Altfel jur că... 

-Nu te mai aud. Gem. Scuze, pierd des semnalul aici. Eu... 

Ed a început să scoată sunete care imitau hârâitul unui telefonj 
apoi a întins mâna şi a apăsat pe buton. Aparatul s-a închis, dar nu 
înainte ca el să audă strigându-i-se înăbuşit „Jigodie!" 

A pornit radioul. Era un program monoton despre producţia de 
lapte. A schimbat postul, însă muzica i s-a părut stridentă, zgâriindu-i 
timpanul şi amintindu-i prea mult de sora lui. A încercat un post cu 
muzică clasică (prea melancolic), apoi un post comercial local (DJ-ul 
era prea enervant), după care a renunţat şi a închis radioul. 

Telefonul a sunat iar. Ed s-a uitat la număr şi a ignorat apelul. A 
sunat iar. L-a ignorat. A treia oară a oftat, după care a apăsat pe buton, 

- Un prânz, a spus Gemma pe tonul ei de asistentă socială, absolut 
calm şi conciliant. Un mic prânz, Ed. E tot ce-ţi cer. 

El a observat o maşină de poliţie în depărtare şi s-a uitat la vite- 
zometru, pregătit în mare măsură să vadă nişte fiare contorsionate, 
Un Rolls-Royce murdar, cu un far spart, stătea pe jumătate cocoţat 
pe bordură, sub lumina portocalie a unei lămpi cu vapori de sodiu. 
Lângă maşină se afla o fetiţă, care ţinea în lesă un câine enorm. Copila 
şi-a rotit încet capul când l-a văzut trecând. 


-înţeleg că ai multe angajamente şi că slujba ta e foarte impor¬ 
tantă. Cu toţii înţelegem asta, domnule Mare Tehnobaştan. Dar e nu¬ 
mai un incomod prânz în familie, alături de tatăl tău cel bolnav şi de 
sora ta cea surmenată, prost plătită şi pusă pe fapte mari. Ar fi prea 
mult? 

- Stai aşa. Gem. E un accident. 

Alături de fetiţă, un adolescent fantomatic (băiat? fată?), cu o claie 
de păr negru, îşi ţinea umerii încovoiaţi şi mâinile în buzunare, în 
vreme ce, întorcându-i pentru câteva clipe spatele unui poliţist care 
nota ceva, o altă copilă... ba nu, o femeie măruntă, cu părul strâns 

ţ htr-o coadă neglijentă, îşi arunca braţele în aer într-un gest exasperat 
Ctre îi amintea de Lara. Eşti atât de enervant! 

Ed a mai parcurs vreo câteva sute de metri până să înţeleagă ce-1 
fabise. O cunoştea pe femeia aceea! Şi-a stors creierii să-şi amintească: 
de la bar? Din satul de vacanţă? Brusc, i-a apărut in minte imaginea 
fi luându-i cheile de la maşină, apoi şi-a amintit-o scoţându-i oche- 
krii la el acasă. Ce căuta cu nişte copii pe şosea la ora aia? Ed a oprit 
pe marginea drumului şi a aruncat o privire în oglinda retrovizoare, 
urmărind ce se întâmpla. Abia dacă reuşea să distingă grupul. Fetiţa 
ie aşezase pe bordura întunecată, cu câinele arătând ca un uriaş mor¬ 
man negru alături de ea. 

- Ed? Eşti bine? 

Glasul Gemmei a spart tăcerea. 

Mai târziu, Ed nu avea să fie tocmai sigur ce-1 îndemnase să o 
focă, Poate era o încercare de a-şi amâna sosirea în casa lui goală, 
unde urma să se holbeze la ecranul televizorului până în zori. Poate 
t! atrăsese ciudăţenia situaţiei, faptul că implicarea într-o asemenea 
icenă nu i se mai părea un lucru bizar într-o viaţă care scăpase de sub 
control. 

Poate voia doar să se convingă singur, împotriva tuturor eviden¬ 
ţelor disponibile, că nu era pe de-a-ntregul o jigodie. 

- Gem, va trebui să te sun eu mai târziu. E o cunoştinţă. 

A virat şi a făcut o întoarcere din trei mişcări, după care a rulat 
Încet înapoi, pe şoseaua slab luminată, până când a ajuns în dreptul 
maşinii de poliţie. Acolo a oprit pe cealaltă parte a drumului. 

- Bună, a spus Ed, coborând geamul. Pot să fiu de ajutor? 


Capitolul 9 


TANZIE 

Pe Nicky l-au externat la ora cinci fără un sfert. Tanzie i-a dat jc 
cui Nintendo, pe care îl adusese cu autobuzul de acasă, şi l-a priv 
în tăcere cum apasă butoanele cu degetele zdrelite. Buna dispoziţrfj 
i se risipise când văzuse pentru prima oară faţa tumefiată a fratelii 
ei vitreg. Nu prea mai semăna cu el, iar Tanzie fusese nevoită să i 
silească să-şi ţină ochii aţintiţi spre ai lui, când, de fapt, ar fi vrut i 
şi-i îndrepte oriîncotro altundeva, fie şi spre tabloul acela stupid de | 
peretele opus, care înfăţişa nişte cai în galop care nici măcar nu semă*J 
nau a cai. Ar fi vrut să-i povestească lui Nicky despre felul în care i 
înscriseseră la St. Anne’s, însă îi venea greu să se gândească prea mu 
la asta în cămăruţa aceea, având în nări mirosul de spital şi văzând 
ochiul fratelui său complet deformat. 

Nicky scotea mici sunete ciudate în timp ce mergea şi încerca si’ 
le înăbuşe strângând din buze, ca şi cum n-ar fi vrut să se afle cât; 
de mult îl durea. Tanzie s-a trezit gândindu -se: familia Fisher a făcut 
asta, familia Fisher a făcut asta, şi a cam cuprins-o frica, deoarece 
nu-i venea să creadă că vreun cunoscut al lor ar fi fost în stare de aş« 
ceva fără nici un motiv. Mama fusese nevoită să poarte obişnuitele 
discuţii cu angajaţii spitalului, cum că nu ea era mama adevărată a Iuti 
Nicky, dar îi ţinea locul. Şi, într-adevăr, el nu avea un asistent soda 



Un bărbat şi o femeie 


107 


Alta o făcea întotdeauna pe Tanzie să se simtă ciudat, ca şi cum Nicky 
►ir fi făcut cu adevărat parte din familia lor, deşi făcea. 

Când Nicky s-a ridicat pentru a ieşi pe hol, Tanzie şi-a pus cu grijă 
■ftna într-a Iui şi, cu toate că, în mod normal, el i-ar fi spus „şterge-o, 
RUcoaso!" sau vreo altă prostie a lui, acum a strâns-o uşor de degete, 
fer buzele lui umflate au schiţat un zâmbet, ca şi cum, doar de data 
Rta, fata avea voie (cel puţin până când el i-a zis: „Tanze, amice, chiar 
•m nevoie să mă duc la budă“). 

Mama era albă la faţă şi îşi tot muşca buza, de parcă ar fi vrut să 
^ună mult mai multe decât zicea. Nicky nu s-a uitat nici măcar o 
dată la ea. 

Pe urmă, când o mulţime de doctori şi de alţi oameni au intrat în 
talonul lui, mama i-a cerut lui Tanzie să aştepte afară, iar copila a în¬ 
ceput să se plimbe încoace şi încolo pe coridoare, citind şi lucrând la 
problemele ei de algebră. Numerele o făceau întotdeauna să se simtă 
8Ul bine. Dacă le tratezi cum se cuvine, ele fac mereu ceea ce trebuie, 
<* şi cum de jur-împrejurul tău ar exista o ordine fermecată, pe care 
0 poţi descătuşa dacă ai cheia potrivită. 

Când Tanzie s-a întors în salon, Nicky era deja îmbrăcat. A ieşit 
foarte încet pe uşă, apoi şi-a amintit să-i mulţumească asistentei. 

-Simpatic flăcău, nu-i aşa? a spus femeia. Politicos. 

Mama îi strângea lucrurile. 

- Asta-i partea cea mai rea, a răspuns ea. Vrea doar să fie lăsat în 

pce. 

- Dar aşa merge treaba pe aici, nu? Asistenta i-a zâmbit lui Tanzie. 
II ai grijă de fratele tău, eh? 

In timp ce mergea în spatele fratelui ei către uşa principală, Tanzie 
M întreba ce spunea despre familia lor faptul că, în ultima vreme, 
Iccare conversaţie pe care o purtau părea să se încheie cu o privire 
Mranie şi cu vorbele „ai grijă". 

Mama a pregătit cina şi i-a dat lui Nicky trei pastile de culori di- 
fcrite, pe urmă au stat împreună pe canapea şi s-au uitat la televizor. 
6rt emisiunea Total Wipeout, care de obicei îl făcea pe Nicky să râdă 
CU mare poftă. însă, de când ajunseseră acasă, el abia dacă scosese o 

vorbă, iar Tanzie nu credea că asta se datora durerii de maxilar. Ni 
arăta ciudat. Fata s-a gândit la felul în care fusese atacat de băi< 
aceia şi la femeia care o târâse pe ea în magazin, ca să nu mai vadă 
se întâmplă, apoi a încercat să-şi alunge amintirea, pentru că sunel 
loviturilor încasate de fratele ei încă îi întorcea stomacul pe dos, 
dacă mama îi spusese că nu avea să mai permită absolut niciodi 
una ca asta şi că ea nu trebuia să se mai gândească vreodată la celfj 
întâmplate, da? 

Mama avea treabă la etaj. Tanzie o auzea trăgând sertare şi um 
blând de colo până colo prin hol. Era aşa de ocupată, încât nici măcafj 
n-a observat că trecuse ora de culcare. 

Tanzie l-a împuns foarte încet pe Nicky cu degetul. 

- Te doare? 

- Ce să mă doară? 

-Faţa. lf 

- Cum adică? 

Băiatul s-a uitat la ea de parcă n-ar fi ştiut despre ce vorbeşte. 

- Păi... are o formă ciudată. 

-Şi a ta la fel. Pe tine te doare? 

-Ha-ha! >il 

- Sunt bine, Titch. Las-o baltă! Pe urmă, când a văzut-o că se hol¬ 
bează la el, a continuat: Pe bune! Doar... uită de asta. Sunt bine. 

Mama a venit şi i-a pus lesa lui Norman. Câinele zăcea pe cana¬ 
pea şi nu avea chef să se ridice, astfel că a trebuit să facă vreo patrţ 
încercări ca să-l târască pe uşă afară. Tanzie a vrut s-o întrebe dacă-lj 
scoate la plimbare, dar tocmai atunci a început la televizor partea; 
aceea foarte amuzantă, în care roata îi răstoarnă pe concurenţi de pa 
micile lor piedestaluri şi îi aruncă în apă, aşa că a uitat. Apoi mama 
s-a întors. 

-OK, copii. Luaţi-vă hainele! 

- Hainele? De ce? 

- Pentru că plecăm. în Scoţia. 

A spus-o de parcă era ceva perfect normal. Nicky nici măcar ntt 

şi-a luat ochii de la televizor. 

- Plecăm în Scoţia. 

EI a îndreptat telecomanda către ecran, doar cât să se asigure că 
•ttzlse bine. 

- Da. O să mergem cu maşina. 

- Dar noi nu avem maşină. 

- Luăm Rollsul. 

Nicky s-a uitat la Tanzie, apoi din nou la mama. 

- Dar tu n-ai asigurare. 

-Conduc de la doisprezece ani. Şi niciodată n-am avut un acci¬ 
dent. Uite ce e, o să circulăm doar pe drumurile secundare şi cel mai 
mult pe timp de noapte. Atâta vreme cât nu ne opreşte nimeni, n-o să 
«Vtm probleme. 

Amândoi au privit-o lung. 

- Dar ai spus că... 

- Ştiu ce am spus. însă uneori scopul scuză mijloacele. 

- Ce înseamnă asta? 

Mama şi-a aruncat braţele în aer. 

- Există un concurs de matematică al cărui rezultat ne-ar putea 
•chimba viaţa, şi el se ţine în Scoţia. în clipa de faţă, nu avem bani 
pentru bilete de călătorie. Ăsta-i adevărul. Ştiu că nu e opţiunea ide- 
ftti să mergem cu maşina şi nu spun că-i corect, dar, dacă nu cumva 
«veţi voi doi o idee mai bună, atunci hai să ne urcăm în Rolls şi să-i 
dtm bătaie! 

- Ăăm, nu trebuie să ne facem bagajele? 

- Sunt toate în maşină. 

Tanzie ştia că Nicky se gândea la acelaşi lucru ca şi ea: că, în cele 
din urmă, mama o luase razna. însă ea citise undeva că nebunii sunt 
precum somnambulii - e mai bine să nu-i tulburi. Aşa că a încuviinţat 
Ittrte încet din cap, ca şi cum totul ar fi fost perfect logic, apoi şi-a 
ItUlt haina şi au ieşit cu toţii pe uşa ce dădea spre garaj, unde Norman 
B aştepta pe bancheta din spate, cu acea privire care spunea: „Mda, şi 
tu". Tanzie s-a urcat în Rolls. Mirosea puţin a mucegai, iar ea nu prea 
VOia să-şi pună mâinile pe scaune, deoarece citise undeva că şoarecii 
urinează tot timpul, chiar nonstop, iar urina de şoarece poate să cau- 
teze vreo opt sute de boli. 

- Nu pot să mă reped până în casă să-mi iau mănuşile? a întrebat ea. 

Mama a privit-o de parcă Tanzie ar fi fost cea nebună, dar a înc 
viinţat din cap, aşa că fata a zbughit-o, şi-a pus mănuşile şi s-a gând 
că probabil în felul acesta avea să se simtă ceva mai bine. 

Nicky s-a aşezat încet, cu grijă pe scaunul din faţă, după care a dat 
cu degetele peste praful de pe bord. Tanzie şi-ar fi dorit să-i spun!' 
despre urina de şoarece, dar nu voia să-i dea de veste mamei că ştii] 
despre asta. 

Mama a deschis uşa garajului, a pornit motorul şi a ieşit atent cu| 
spatele pe aleea din faţa casei. Jess s-a dat jos, a închis şi a zăvorât bihl] 
garajul, apoi s-a urcat la loc în maşină şi a rămas pe gânduri. 

- Tanze. Ai un creion şi o hârtie? 

Fata a scotocit prin ghiozdan şi i-a întins cele cerute. Mama n-ar fi j 
vrut ca ea să vadă ce scria, însă Tanzie a tras cu ochiul printre scaune, | 

FISHER, LICHEA MICĂ CE EŞTI, LE-AM SPUS POLIŢIŞTI -| 
LOR CĂ DACĂ CINEVA ÎMI SPARGE CASA, TU O SĂ FII ACELA. f 
ASA CĂ SUNT CU OCHII PE TINE. 


Mama a coborât iar din maşină şi a prins hârtia de marginea infe*| 
rioară a uşii, într-un loc în care nu putea fi văzută de pe stradă. DupŞi 
aceea, s-a aşezat la loc pe scaunul jumătate ros şi, torcând în surdinei 
Rollsul a pornit în noapte, lăsând în urmă căsuţa lucitoare. 

Le-au trebuit vreo zece minute până să-şi dea seama că mama uiţi 
tase să conducă. Lucrurile pe care până şi Tanzie le ştia (oglinzii^ 
semnalele, manevrele) ea le efectua întruna în ordinea greşită şi stătea 
aplecată peste volan, strângându-1 în mâini precum bunicuţele caif 
conduc cu douăzeci şi cinci de kilometri la oră prin centrul oraşului] 
şi îşi zgârie portierele de stâlpii din parcarea municipală. f | 

Au trecut pe lângă Rose and Crown, complexul industrial 
spălătoria de maşini la care lucrau cinci oameni şi cu depozitul de 
covoare. Tanzie şi-a lipit nasul de geam. Părăseau în mod oficial orat 
şui. Ultima dată ieşise din localitate într-o excursie cu şcoala până la 
Durdle Door, când lui Melanie Abbott i se făcuse rău şi vărsase pe ( 

tn autocar, stârnind o reacţie de vomă în lanţ printre toţi elevii clasei 
tcincea C. 

- Fii calmă, atâta tot, murmura mama ca pentru sine. Frumos şi 
ttlm. 

- Nu pari calmă, i-a spus Nicky. 

Juca Nintendo, iar degetele lui mari se mişcau rapid de o parte şi 
in alta a micului ecran luminat. 

-Nicky, am nevoie să-mi citeşti tu harta. Nu te juca acum! 

- Păi, cu siguranţă trebuie doar să mergem spre nord. 

-Dar încotro e nordul? N-am mai condus pe aici de ani de zile. 
Am nevoie să-mi spui pe unde trebuie s-o iau. 

El a ridicat ochii către un indicator. 

- O luăm pe M3? 

-Nu ştiu. Eu te întreb pe tine! 

- Stai să văd. 

Tanzie s-a întins din spate şi a luat harta pe care Nicky o ţinea în 
mâini. 

- Cum o ţin? 

Au făcut de două ori sensul giratoriu, cât timp ea s-a luptat cu 
hirta, apoi au ieşit pe centură. Tanzie îşi amintea vag de şoseaua 
•ceea: trecuseră cândva pe acolo, pe vremea când mama şi tata încer- 
cau să vândă aparatele de aer condiţionat. 

- Poţi să aprinzi lumina în spate, mamă? a întrebat ea. Nu văd ni¬ 
mic. 

Mama s-a răsucit pe scaunul ei. 

- Butonul ar trebui să fie deasupra capului tău. 

Tanzie a întins mâna şi l-a apăsat cu degetul mare. S-a gândit că 
|f fi putut să-şi scoată mănuşile. Şoarecii nu aveau cum să umble cu 
Opul în jos. Ca păianjenii. 

- Nu merge. 

- Nicky, va trebui să te uiţi tu pe hartă. 

Mama s-a întors exasperată către el. 

- Nicky! 

- Da. O să mă uit. Trebuie doar să câştig stelele astea aurii. Fac 
Cinci mii de puncte. 

Tanzie a împăturit harta cât a putut de bine şi a împins-o înap 
printre scaunele din faţă. Nicky stătea cu capul aplecat asupra joculu 
pierdut în concentrare. Ce-i drept, stelele aurii erau foarte greu i 
obţinut. 

- Vrei să laşi chestia aia? 

Băiatul a oftat şi a închis cu un pocnet jocul. Tocmai treceau; 
lângă un bar pe care Tanzie nu Ta recunoscut, iar acum de un hoţi 
nou construit. Mama zicea că încearcă să ajungă la autostrada 
însă fata nu mai văzuse de o veşnicie vreun indicator care să-i ÎHj> 
drume spre M3. Lângă ea, Norman a început să schelălăie în surdină 
Tanzie a socotit că mai aveau aproximativ treizeci şi opt de secundl 
înainte ca mama să spună că o calcă pe nervi. 

A rezistat până la douăzeci şi şapte. 

-Tanzie, te rog, fa câinele să tacă! Din cauza lui mi-e imposibil i 
mă concentrez. Nicky! Am mare nevoie să-mi citeşti harta. 

-Norman lasă bale peste tot. Cred că are nevoie afară, a sput| 
Tanzie şi s-a tras într-o parte. 

Nicky s-a uitat cu ochii mijiţi la indicatoarele din faţa lor. 

- Dacă rămâi pe şoseaua asta, cred că o să ajungem în Southampton,| 

- Dar e drumul greşit! 

- Asta am zis şi eu. 

Mirosul de ulei era foarte puternic. Tanzie s-a întrebat dacă nnf 
cumva se scurgea de undeva. Şi-a acoperit nasul cu mănuşa. 

- Cred că ar trebui să ne întoarcem unde eram şi s-o luăm de I 
capăt. 

Cu un mormăit, mama a virat la următoarea ieşire şi a revenit 1 
sensul giratoriu. Când lua viraje, tendoanele de pe gâtul ei se încorda 
ca nişte mici cabluri de oţel. Cu toţii au încercat să ignore scrâşnet 
ce s-a auzit când a rotit volanul către dreapta şi a pornit-o înapoi pa] 
celălalt sens al şoselei. 

- Tanzie! Te rog, fa ceva cu câinele ăla! Te rog! 

Mama a ridicat ochii şi a arătat către ieşirea spre oraş. 

- Ce fac, Nicky? Ies aici? 

- Oh, Doamne! Norman a tras un vânt. Mamă, mă sufoc! 

- Nicky, te rog, poţi să citeşti harta! 

Atunci şi-a amintit Tanzie că mama ei detesta şofatul. Nu avea 
abilitatea de a procesa informaţiile suficient de repede. Mereu spunea 
Ci n-are sinapsele potrivite. în plus, cinstit vorbind, duhoarea ce se 
împrăştia acum în maşină era groaznică, aşa că îţi venea greu să gân¬ 
deşti limpede. 

Tanzie a început să se înece. 

-Mor! 

Norman şi-a întors capul lui mare şi a privit-o cu ochi trişti, ca şi 
cum ar fi fost tare răutăcioasă. 

- Dar sunt două ieşiri. O iau pe asta sau pe următoarea? 

-Categoric pe următoarea. Oh, nu, scuze! Asta era. 

-Ce? 

Mama a forţat maşina să părăsească autostrada, evitând în ultima 
dlpă iarba de pe marginea drumului şi intrând pe banda de ieşire. 
Automobilul a trepidat în momentul în care au izbit bordura, iar 
Tanzie a fost nevoită să-şi ia mâna de la nas pentru a prinde zgarda 
hii Norman. 

- Pentru Dumnezeu, ai putea să... 

-Voiam să zic următoarea. Ieşirea asta ne abate kilometri întregi 
de la drumul nostru. 

- Bănănăim de aproape o jumătate de oră şi suntem mai departe 
decât atunci când am plecat. Doamne, Nicky, eu... 

Atunci a văzut Tanzie lumina albastră intermitentă. A ridicat ochii 
Către oglinda retrovizoare, apoi s-a întors ca să se uite prin lunetă, 
nevenindu-i să creadă. îşi dorea ca girofarul să treacă pe lângă ei, să 
fonească înspre locui vreunui accident. însă acesta s-a apropiat tot 
mai mult, până când lumina aceea albastră, rece a inundat habitaclul 
maşinii. 

Nicky s-a răsucit dureros pe scaunul lui. 

- Ăăm, Jess, cred că vor să tragi pe dreapta. 

- Rahat! Rahat, rahat, rahat! Tanzie, tu n-ai auzit asta! 

Mama a tras adânc aer în piept, apoi şi-a aşezat mai bine mâinile 
pe volan în timp ce încetinea. 

- O să fie bine. Totul o să fie bine. 

Nicky s-a lăsat puţin mai jos în scaun. 

- Ăăm, Jess? 

- Nu acum, Nicky. 

Lumina albastră oprea şi ea. Lui Tanzie începuseră să-i transpir» 
palmele. Totul o să fie bine. 

- Bănuiesc că nu e momentul să-ţi spun că mi-am luat provizia de 
iarbă cu mie. 



Capitolul 10 


JESS 

Aşadar, iat-o, stând pe iarba de pe marginea unei autostrăzi cu 
două benzi pe sens, la ora unsprezece şi patruzeci de minute seara, 
llături de doi poliţişti care o tratau nu ca pe o mare infractoare, lucru 
U care se cam aşteptase, ci mai rău, doar ca pe o femeie foarte, foarte 
neghioabă. îi vorbeau pe un ton condescendent: Aşadar, obişnuiţi să 
vi scoateţi des familia la o plimbare târzie cu maşina, doamnă? Cu un 
Singur far funcţional? Chiar nu ştiaţi, doamnă, că vinieta dumneavoas¬ 
tră e expirată de doi ani? încă nu verificaseră toată povestea cu lipsa 
•figurării. Deci, urma şi asta. 

Pe Nicky îl treceau sudorile pe marginea drumului, aşteptând ca 
poliţiştii să-i găsească iarba tăinuită. Tanzie era o fantomă tăcută, 
•ibă Ia faţă, care stătea la câţiva metri distanţă, îmbrăţişând gâtul lui 
Norman pentru a se linişti. 

Jess nu putea da vina pe nimeni altcineva în afară de ea însăşi. 
Situaţia cu greu s-ar mai fi putut înrăutăţi. 

Apoi a apărut domnul Nicholls. 

în clipa aceea, Jess a fost cât pe ce să izbucnească în râs: totul era 
ridicol de îngrozitor. Când geamul maşinii lui s-a lăsat în jos şi ea a 
Vizut cine era la volan, a simţit cum i se scurge şi ultimul firicel de 
linge din obraji. Şi a înţeles exact ce urma să se întâmple în continu- 
•re. Domnul Nicholls avea să le spună poliţiştilor: „Ştiţi ce? Pe lângă 

faptul că a condus o maşină fără asigurare, cu vin ie ta expirată şi ca 
probabil conţine câteva grame de iarbă dosite pe undeva prin tapis 
ria roasă de şoareci, femeia asta mai e şi HOAŢĂ“. 

Un milion de gânduri au năvălit în mintea lui Jess. De exemplu: cin#1 
avea să se îngrijească de copii cât timp ea urma să stea la închisoare? Itf | 
dacă acela avea să fie Marty, oare urma el să-şi amintească tot felul de j 
lucruri, cum ar fi faptul că lui Tanzie îi mai creşteau picioarele din când ] 
în când şi trebuia să-i cumpere pantofi noi, în loc să aştepte să-i intrt j 
unghiile în carne? Şi cine avea să aibă grijă de Norman? Şi de ce dracu 1 \ 
nu făcuse ea ceea ce ar fi trebuit să facă de la bun început, adică să-l | 
înapoieze lui Ed Nicholls nenorocitul ăla de sul de bancnote? 

însă el n-a spus nimic. Doar a urmărit scena şi a întrebat: 

- Pot să dau o mână de ajutor? 

Poliţistul Numărul Unu s-a întors încet ca să-l privească. Era un ! 

bărbat cu pieptul lat şi ţinută dreaptă, genul care se ia în serios şi st 
supără dacă restul lumii nu face la fel. 

- Iar dumneavoastră sunteţi... 

- Edward Nicholls. O cunosc pe femeia asta. Despre ce e vorbaî 
Probleme cu maşina? 

Se holba la Rolls ca şi cum nu i-ar fi venit să creadă că se află cu || 
adevărat pe şosea. 

- Eu n-aş zice, a intervenit Poliţistul Numărul Doi. 

-Vinietă expirată, a mormăit Jess, încercând să ignore bubuitul 
din pieptul ei. încercam să-i duc pe copii cu maşina undeva. Iar acum 
bănuiesc că o să mă întorc cu ea acasă. 

- N-o să vă duceţi nicăieri cu ea, a spus Poliţistul Numărul Unu. în 
clipa asta, maşina dumneavoastră e confiscată. Camionul de tractare 
e pe drum. Aţi încălcat articolul treizeci şi trei din Legea Accizării şi 
înmatriculării Vehiculelor conducând pe un drum public fără vinietă 
valabilă. Ceea ce înseamnă că şi asigurarea dumneavoastră va fi anu- | 
lată. 

-N-am aşa ceva. 

Amândoi poliţiştii s-au întors către ea. 

- Maşina nu are asigurare. Eu n-am asigurare. 

II vedea pe domnul Nicholls uitându-se la ea cu ochii cât cepele. 
Ce naiba? Oricum ar fi aflat asta în momentul în care ar fi intrat în 
detalii. 

-Am avut ceva probleme. Eram disperată. N-am găsit altă cale de 
••1 duce pe copii din punctul A în punctul B. 

- Sunteţi conştientă că e o infracţiune să conduceţi maşina perso¬ 
nală fără vinietă şi fără asigurare. 

Jess şi-a lăsat privirea în pământ. 

- Şi că puteţi fi pedepsită cu închisoarea. 

- Şi nu e maşina mea. 

A lovit cu piciorul o piatră din iarbă. 

- Ăsta e următorul lucru pe care o să-l aflaţi când o să verificaţi în 
baza voastră de date. 

- Aţi furat vehiculul, doamnă? 

-Nu, n-am furat vehiculul. Stă de doi ani în garajul meu. 

-Asta nu-i un răspuns la întrebarea pe care v-am adresat-o. 

- E maşina fostului meu soţ. 

- El ştie că aţi luat-o? 

- El n-ar şti nici dacă mi-aş face operaţie de schimbare de sex şi 
ml-aş spune Sid. Locuieşte în nordul ţinutului Yorkshire de... 

- Ştii, chiar ai face bine să nu mai spui nimic. 

Domnul Nicholls şi-a trecut o mână peste creştetul capului. 

- Cine sunteţi dumneavoastră, avocatul ei? 

-Are nevoie de unul? 

-Condusul fără vinietă şi asigurare constituie infracţiune con¬ 
form prevederilor articolului treizeci şi trei... 

- Da. Aţi mai spus. Ei bine, cred că ar fi bine să primeşti nişte sfa¬ 
turi înainte să mai spui ceva... 

-Jess. 

-Jess. Domnul Nicholls s-a uitat la poliţişti. Domnilor ofiţeri, e 
neapărat necesar ca femeia aceasta să meargă la secţie? Fiindcă, în 
mod evident, îi pare foarte, foarte rău. Şi, dată fiind ora înaintată, cred 
di cei mici trebuie să ajungă acasă. 

- Va fi acuzată de conducere fără vinietă şi asigurare. Numele şi 
•dresa dumneavoastră, doamnă? 

Jess i-a dat datele Poliţistului Numărul Unu. Nu reuşea să-şi co, 
pună o mină plină de regret. Era atât de supărată pe ea însăşi, în 
abia dacă reuşea să rostească vorbele. L-a văzut pe agent cum se 
toarce cu spatele şi repetă informaţiile în aparatul de emisie-recep 
Răspunsul care i-a parvenit pe calea undelor a părut să-l satisfacă, 
oarece atunci când a revenit, s-a uitat la copii şi a încuviinţat din capi 
-Maşina e înmatriculată la adresă, da. Dar e înregistrată 
SORN 1 , ceea ce înseamnă... 


- Că n-ar trebui condusă pe un drum public. Ştiu. 8 

- Ştiţi. Atunci e păcat că nu v-aţi gândit la asta înainte să plecaţi la9 

drum, nu? & 

Poliţistul a săgetat-o cu o privire ca aceea pe care le-o aruncă pro* ■ 
fesorii copiilor de opt ani pentru a-i face să se simtă neînsemnaţi® 
Şi ceva din privirea lui a scos-o pe Jess din sărite. 9 

-Ştiţi ce? a zis ea. Chiar credeţi că mi-aş fi urcat copiii în maşini* 
la ora unsprezece noaptea dacă n-aş fi fost disperată? Chiar credeţi ci | 
în seara asta stăteam aşa, pur şi simplu, în căsuţa mea şi mă gândeam: | 
„Ştiu! O să-mi iau copiii şi afurisitul de câine, şi o să plec aiurea, şi o I 
să-i bag pe toţi într-o groază de belele, şi...“ a 

- Pe mine nu mă priveşte ce aţi gândit dumneavoastră, doamnă* | 
Problema mea e faptul că aţi adus un vehicul neasigurat, posibil peri* * 
culos, pe un drum public. 

- Eram disperată, da? Şi n-o să mă găsiţi în afurisita voastră bază 

de date pentru că niciodată n-am făcut ceva rău... J 

- Sau pur şi simplu n-aţi fost prinsă niciodată. | 

Domnul Nicholls şi-a aşezat mâna pe umărul ei. 

-Ăăă, Jess? Cred că poate ar trebui să te opreşti acum. 

Cei doi poliţişti se uitau lung la ea. Pe marginea drumului, Norman 
se trântise pe jos, oftând din greu. Tanzie urmărea totul în tăcere, cu 


1 Statutory Off Road Notification, notificare pe care proprietarul unui automobil 
din Marea Britanie o poate trimite autorităţilor în cazul în care maşina sa nu 
circulă pe drumurile publice, ci este ţinută exclusiv pe o proprietate privaţi 
Această notificare îl scuteşte de plata impozitului pe vehicul pe durata 
staţionării acestuia, dar îi interzice să reintroducă maşina în circulaţie înainte 
de a fi plătit toate taxele, (n.tr.) 

•chii complet goi. Oh, Doamne! şi-a spus Jess. Acum nu mai vede în 
pirul ei decât haos. Şi-a înghiţit cuvintele şi a murmurat nişte scuze. 

- Veţi fi acuzată de conducere fără documentele necesare, doamnă 
Ihomas, a spus Poliţistul Numărul Unu, întinzându-i o foaie de hâr¬ 
tie. Trebuie să vă avertizez că veţi primi o citaţie şi că vă aşteaptă o 
imendă de până la cinci mii de lire. 

- Cinci mii de lire? 

Jess a început să râdă. 

- Dar acum puteţi pleca. 

- Cinci mii ? 

-Şi va trebui să plătiţi pentru a scoate... ofiţerul nu se putea în¬ 
dupleca să-i zică „maşină“... asta din custodia poliţiei. Trebuie să vă 
precizez că există o taxă de treizeci şi cinci de lire pentru fiecare zi în 
«are stă acolo. 

- Perfect! Şi cum se presupune că ar trebui s-o iau eu de la poliţie, 
dacă n-am voie s-o conduc? 

Jess îşi dădea seama că-i punea răbdarea la încercare. Dar nu se 
putea abţine. Cinci mii. 

- Plătiţi vinieta şi o asiguraţi, aşa cum face toată lumea, apoi puteţi 
l*o luaţi. Sau plătiţi un service s-o ia. Vă sfătuiesc să vă luaţi toate 
bunurile din ea înainte să ajungă aici camionul de tractare. Odată ce 
vehiculul va părăsi locul acesta, nu putem fi consideraţi răspunzători 
pentru conţinutul lui. 

-Desigur! Pentru că, în mod evident, ar fi prea mult să sper că o 
maşină e în siguranţă în custodia poliţiei! a bombănit Jess. 

-Jess... 

- Dar, mamă, cum o să ajungem acasă? 

A urmat un scurt moment de tăcere. Poliţiştii s-au întors cu spatele. 

-Vă duc eu, a intervenit domnul Nicholls. 

Jess s-a îndepărtat de el. 

-Oh! Nu! Nu, vă mulţumim. Suntem bine. O să mergem pe jos. 
Nu e departe. 

- Sunt aproape cinci kilometri. ^ 

Tanzie s-a uitat la ea cu ochii mijiţi, ca şi cum ar fi încercat să-şi 
dea seama dacă vorbeşte serios, apoi s-a ridicat obosită în picioare. 

Jess şi-a amintit că, pe sub haină, fetiţa purta doar o pijama. Dor 
Nicholls a aruncat o privire înspre copii. 

- Oricum mă întorc într-acolo. A făcut semn cu capul înspre or 
Ştii unde stau. 

Tanzie şi Nicky n-au scos nici un cuvânt, însă Jess l-a văzut pe 1 
iat şchiopătând până la maşină şi începând să târască afară bagaje 
Nu-1 putea sili să care toate lucrurile alea până acasă. Nici măcar ot| 
era sigură că putea să meargă atâta drum, în starea în care se afla. 

- Mulţumesc, a spus ea pe un ton formal. Sunteţi foarte amabil. 

Nu reuşea să-l privească în ochi. 

- Ce-a păţit băiatul dumneavoastră? a întrebat Poliţistul Numărul ! 
Doi, când Nicky şi-a scăpat valiza la picioarele lui. 

- Căutaţi în baza de date! s-a răstit Jess, apoi s-a dus către maldlj \ 
rul de bagaje. 


S-au îndepărtat în tăcere de maşina poliţiei. Jess şedea pe scau* 
nul din faţă al automobilului imaculat condus de domnul Nicholl», 
uitându-se drept înainte, la asfaltul drumului. Nu ştia sigur dacă w 


simţise vreodată mai stânjenită decât acum. Chiar dacă nu-i pute» * 
vedea, percepea tăcerea uluită a copiilor la fiecare întorsătură de situ¬ 
aţie. îi dezamăgise. Vedea cum şirurile de tufe se transformă în gar¬ 
duri şi ziduri de cărămidă, iar benzile întunecate ale autostrăzii, în 
străzi luminate. Nu-i venea să creadă că erau plecaţi de numai o ori 
şi jumătate. Parcă ar fi trecut o viaţă. O amendă de cinci mii de lirei 
O ridicare aproape sigură a permisului. O înfăţişare în faţa instanţei. 
Marty avea să-şi iasă din minţi. Şi tocmai ratase ultima şansă a lui 
Tanzie de a merge la St. Annes. 

Pentru prima oară în acea seară, Jess a simţit un nod în gât. 

- Eşti bine? 

-Bine. 

Stătea cu faţa întoarsă în direcţia opusă domnului Nicholls. El nu 
ştia. Bineînţeles că nu ştia. După ce fusese de acord să se urce în ma¬ 
şina lui, pentru o scurtă clipă înfricoşătoare, Jess se întrebase dacă nu 
cumva era un şiretlic. El avea să aştepte până la plecarea poliţiei, apoi 
să-i facă ceva îngrozitor, ca să i-o plătească pentru furt. 

Dar era mai rău! El încerca doar să le fie de ajutor. 

- Ăăm, puteţi să o luaţi la stânga aici? Noi locuim acolo. Mergeţi 
şină la capăt, cotiţi la stânga, apoi a doua intersecţie pe dreapta. 

Partea pitorească a oraşului rămăsese la vreo opt sute de metri în 
Urmă. Aici, în Danehall, copacii erau scheletici chiar şi pe timp de 
¥*ră, iar maşinile arse stăteau cocoţate pe stive de cărămizi, ca nişte 
Kulpturi cetăţeneşti cocoţate pe mici piedestaluri. Casele erau de trei 
Muri, în funcţie de strada pe care te aflai: dintre cele înşiruite, cu 
Itncuială scămoşată sau mici, clădite din cărămidă maro-închis, 
CU ferestre de PVC. Domnul Nicholls a întors maşina la stânga şi a 
fotrat pe Seacole Avenue, încetinind în momentul în care ea i-a arătat 
locuinţa. Jess s-a întors către bancheta din spate şi a văzut că în timpul 
tcurtei călătorii Tanzie aţipise, cu gura întredeschisă şi cu capul reze- 
Btat de Norman, care îşi proptise jumătate din trup de Nicky. Băiatul 
te uita nepăsător pe geam. Era ora de închidere la localul Hare and 
Tcrrier, şi pâlcuri de bărbaţi fumau la colţul străzii, unii pregătindu-se 
li plece acasă, alţii căutând o scuză să mai zăbovească. 

- Poate n-ar fi bine să întârziaţi prea mult pe aici, a spus Jess, ară¬ 
tând către indivizii respectivi. Maşina dumneavoastră e acelaşi model 
Ci a tipului care vinde iarbă pe-aici. 

- Deci, unde încercaţi să ajungeţi? 

- în Scoţia. Jess şi-a frecat nasul. E o poveste lungă. 

Domnul Nicholls aştepta. Jess a început să-şi legene involuntar un 
picior. 

- Trebuie să-mi duc fiica la o olimpiadă de matematică. Biletele 
de călătorie erau prea scumpe. Deşi se pare că te costă mai mult să fii 
oprit de gabori. 

- Olimpiadă de matematică. 

-Ştiu. Nici eu nu auzisem de aşa ceva până acum o săptămână. 
Cum ziceam, o poveste lungă. 

- Şi ce-o să faceţi? 

Jess s-a uitat spre bancheta din spate, la Tanzie, care sforăia uşor. 
A ridicat din umeri. Nu era în stare să pronunţe cuvintele. 

Deodată, privirea domnului Nicholls s-a oprit pe chipul lui Nicky. 
S-a holbat la el de parcă atunci l-ar fi văzut pentru prima dată. 

- Da. Asta-i altă poveste. 

-Ai multe poveşti. 

Bărbatul s-a întors la loc pe scaunul lui şi s-a uitat drept în faţă, ]| 
bărbaţii de la colţul străzii. Jess nu-şi dădea seama dacă era adâncit ta 
gânduri sau doar o aştepta să coboare din maşină. 0 

- Mersi. Că ne-aţi adus până acasă. Aţi fost drăguţ. 

- Mda, păi, ţi-eram dator. Sunt destul de sigur că tu m-ai dus acaai 
de la bar noaptea trecută. M-am trezit pe canapeaua mea, maşina «4 
în siguranţă în parcarea localului, şi eu am avut cea mai urâtă mah« 
mureală din lume. A făcut o pauză. De asemenea, îmi amintesc vag d 
m-am purtat ca un măgar. Posibil pentru a doua oară. 

- E-n regulă, a spus Jess, simţind cum i se înroşesc urechile. Seriofc 

Nicky deschisese portiera. Aerul rece a facut-o pe Tanzie să se tre? 

zească. S-a frecat la ochi şi a clipit către Jess. Apoi s-a uitat încet dt 
jur-împrejur, la maşină, chipul ei trădând faptul că evenimentele din 
ultima oră începeau să-i revină în minte. 

-Asta înseamnă că nu mai mergem? 

Jess şi-a adunat bagajele pe care le avea aşezate la picioare. Nu er* 
o discuţie pe care s-o poarte în public. 

- Hai să intrăm, Tanze! E târziu. 


k 


- Asta înseamnă că nu mai mergem în Scoţia? 

Jess i-a zâmbit jenată domnului Nicholls. 

- Mulţumesc încă o dată. 

A coborât bagajele pe trotuar. Aerul era surprinzător de rece, J 
Nicky era deja în faţa porţii, aşteptând. -J 

Glasul lui Tanzie s-a frânt în clipa în care fata şi-a dat brusc seama | 


ce se petrece. 

- Asta înseamnă că n-o să mă mai pot duce la St. Anne’s? 

Jess a încercat să-i zâmbească. 

- Hai să nu vorbim despre asta acum, scumpo! 

- Dar ce-o să facem? a întrebat Nicky. 

-Nu acum, Nicky. Hai să intrăm în casă! 

-Acum datorezi poliţiei cinci mii de lire. Cum o să mai ajungem 
în Scoţia? 

- Copii? Vă rog? Putem doar să intrăm? 

Gemând, Norman s-a ridicat cu greu de pe banchetă şi a coborât 
•gale din maşină. 

- N-ai spus că o s-o scoatem noi la capăt? a răbufnit Tanzie cu glas 
panicat. întotdeauna spui că o s-o scoatem noi la capăt. 

- O s-o scoatem noi la capăt, a zis Jess, în timp ce scotea plăpumile 
din portbagaj. 

- Asta nu e vocea pe care o foloseşti când chiar o s-o scoatem la capăt! 
Tanzie a început să plângă. A fost ceva atât de neaşteptat, încât, la 

început, Jess n-a fost în stare decât să rămână locului, şocată. 

- Ia astea! I-a împins plăpumile lui Nicky, apoi s-a aplecat şi a intrat 
Jumate în maşină, încercând s-o scoată pe Tanzie. Tanzie... scumpo. 
Coboară! E târziu. O să mai vorbim despre asta. 

- O să vorbim despre faptul că nu mă duc la St. Anne’s? 

Domnul Nicholls stătea cu privirea aţintită asupra volanului, dând 

Impresia că scena îl depăşea. Jess a început să-şi ceară scuze în şoaptă. 

- E obosită, a spus ea, încercând să-şi cuprindă fiica cu braţul. 
Tanzie s-a ferit. 

- îmi pare foarte rău. 

în clipa aceea, domnului Nicholls i-a sunat telefonul. 

-Gemma, a spus el pe un ton plictisit, de parcă s-ar fi aşteptat la asta. 
Jess a auzit un bâzâit furios, ca şi cum o viespe ar fi rămas captivă 
In receptor. 

- Ştiu, a răspuns el calm. 

- Vreau doar să merg la St. Anne’s, a ţipat Tanzie. Ochelarii îi căzu- 
icră (Jess nu avusese timp s-o ducă la oftalmolog pentru a-i repara), 
aţa că şi-a acoperit ochii cu mâinile. Te rog, lasă-mă să merg! Te rog, 
mami! O să fiu foarte cuminte. Doar lasă-mă să merg! 

-Şşşt! 

Lui Jess i s-a pus un nod în gât. Tanzie nu implora niciodată pen¬ 
tru nimic. Pur şi simplu, nu îi stătea în fire. 

-Tanze... 

Pe trotuar, Nicky s-a întors cu spatele, ca şi cum n-ar mai fi supor¬ 
tat să se uite. 

Domnul Nicholls a spus ceva în telefon, însă Jess n-a putut desluşi 
C«. Tanzie începuse să plângă în hohote. Era ca o piatră de moară. 
Parcă ar fi refuzat să se dea jos din maşină. 

- Haide, scumpo! a îndemnat-o Jess, trăgând de ea. 

Fetiţa se agăţase de portieră. 

- Te rog, mami! Te rog! Te rog! O să fiu foarte cuminte. 

- Tanzie, nu se poate să rămâi în maşină. 

-Te rog... 

- Afară! Hai, puiule! 

- Vă duc eu, a spus domnul Nicholls. 

Jess s-a lovit cu capul de rama uşii. 

-Ce? 

- Vă duc eu cu maşina până în Scoţia. Bărbatul îşi lăsase jos tel «fî 
fonul şi se uita ţintă la volan. Se vede treaba că trebuie să merg pân|| 
în Northumberland. Scoţia nu e cu mult mai departe. Vă las acolo. ^ 

Toată lumea a tăcut. Din capătul străzii, s-au auzit un hohot de râ|» 
apoi zgomotul unei portiere trântite. Jess şi-a îndreptat părul prins 
coadă la spate. ’< i 

- Uite ce e, sunteţi foarte amabil că vă oferiţi, dar nu putem ac* 
cepta să ne duceţi cu maşina. 

- Ba da, a spus Nicky, aplecându-se. Ba da, putem, Jess. Băiatul g 
aruncat o privire înspre Tanzie. Pe bune! Chiar putem. 

- Dar nici măcar nu vă cunoaştem. Nu vă pot cere să... 

Domnul Nicholls nu s-a întors către ea. 

- E doar un drum cu maşina. Chiar nu-i mare lucru. 

Tanzie a suspinat şi s-a frecat la nas. 

-Te rog? Mami? 

Jess s-a uitat la fetiţă, la chipul plin de vânătăi al lui Nicky şi dig 
nou la domnul Nicholls. Niciodată nu-şi mai dorise atât de mult s-o 
rupă la fugă de lângă o maşină. 

- Nu vă pot oferi nimic, a spus ea cu glas frânt. Absolut nimic. 

Bărbatul a ridicat o sprânceană şi a întors capul înspre câine. 

-Nu poţi nici măcar să-mi aspiri bancheta din spate când ajun¬ 
gem la destinaţie? 

Jess a răsuflat probabil ceva mai uşurată decât s-ar fi cuvenit. 

- Păi... bine, asta pot să fac. 

- în regulă, a replicat el. Atunci propun să dormim cu toţii câtevi 
ore, iar eu o să vin să vă iau mâine-dimineaţă, la prima oră. 

ED 

După ce a părăsit cartierul Danehall, lui Edward Nicholls i-a luat 
vreo cincisprezece minute ca să ajungă să se întrebe ce dracu’ făcuse. 
Tocmai fusese de acord să-şi transporte menajera cea ţâfnoasă, îm¬ 
preună cu cei doi copii ciudaţi ai ei şi cu un uriaş câine împuţit, toc¬ 
mai până în Scoţia. Ce naiba fusese în capul lui? în urechi îi răsunau 
glasul Gemmei şi scepticismul cu care aceasta îi repetase cuvintele: 

-Duci o fetiţă pe care n-o cunoşti şi familia ei până în celălalt 
capăt al ţării, iar asta e o „urgenţă 1 ". Sigur! 

Ed sesizase ironia din tonul ei. Urmase un moment de tăcere. 

-Frumuşică, nu-i aşa? 

-Ce? 

- Mama. Ţâţe mari? Gene lungi? Domniţă la ananghie? 

- Nu despre asta-i vorba. Er... 

Nu putuse să zică nimic cu ei toţi în maşină. 

- Atunci o să consider că răspunsul la toate întrebările e afirmativ. 
Gemma oftase adânc. Pentru Dumnezeu, Ed! 

A doua zi, Ed urma să treacă pe la ei la prima oră, să-şi ceară scuze 
fl să le explice că intervenise ceva. Femeia avea să-l înţeleagă. Probabil 
Că şi ei i se părea ciudat să meargă în aceeaşi maşină cu un străin, la 
urma urmelor. Nu se repezise să-i accepte oferta numaidecât. 

Avea să doneze ceva bani pentru biletele de tren ale copiilor. în de» fl 
finitiv, nu era vina lui că femeia (Jess?) se hotărâse să conducă o m»* jfl 
şină neasigurată, fără să-şi fi plătit taxa de drum. Dacă era să priveşti 1 
lucrurile din punct de vedere teoretic - poliţiştii, copiii ăia ciudaţi, Jfl 
umblatul creanga în toiul nopţii ea era un dezastru. Iar Ed Nicholli Im 
nu mai avea nevoie de alte necazuri în viaţa lui. Sg 

Având asta în minte, a făcut duş, s-a spălat pe dinţi, apoi s-a cu* 11 
fundat în primul somn bun din ultimele săptămâni. |1 

A tras în faţa porţii puţin după ora nouă dimineaţa. Intenţionase 19 
să ajungă mai devreme, dar nu reuşea să-şi amintească adresa casei şi, |1 
dat fiind că acel cartier era format dintr-o sumedenie de străzi iden* jl 
tice, condusese orbeşte încoace şi încolo timp de aproape jumătate de 9 
oră, până când recunoscuse Seacole Avenue. în cele din urmă, numai 1 
barul îl ajutase să ajungă la destinaţie. | 

Era o dimineaţă liniştită şi posomorâtă, cu multă umezeală în aer. 
Strada era pustie, cu excepţia unui motan roşcovan, care umbla ţanţoş 
pe trotuar, ţinându-şi coada în forma unui semn de întrebare. DanehaB 
părea ceva mai prietenos la lumina zilei, însă Ed tot s-a trezit că verifică % 
de două ori dacă a încuiat maşina după ce a coborât din ea. 

A ridicat privirea către ferestre, sperând să fi nimerit casa potri¬ 
vită. Steguleţe alb cu roz atârnau într-una din camerele de la etaj, iar 
pe veranda din faţă se legănau fără încetare două ghivece suspendate. , 
Pe aleea de alături se afla o maşină acoperită cu o husă. însă adevă- J 
râtul semn că se afla în locul potrivit tocmai umbla cu mişcări gre- \ 
oaie prin grădina din faţă, oprindu-se doar pentru a-şi ridica piciorul 
lângă o bicicletă de copil. Dumnezeule! Câinele ăla! Cât de mare era! 

Şi l-a amintit tolănit noaptea trecută pe bancheta lui din spate. O vagă 
urmă a mirosului său persista în maşină chiar şi în acea dimineaţă, 
când Ed se urcase la volan. 

Bărbatul a tras cu băgare de seamă zăvorul porţii, în caz că anima- ) 
Iul s-ar fi repezit la el, însă acesta n-a făcut decât să-şi întoarcă uriaşul 
cap cu un oarecare dezinteres, după care s-a dus spre umbra unul 
copac năpădit de buruieni şi s-a trântit pe o parte, ridicându-şi din | 

când în când una din labele din faţă, ca şi cum ar fi avut vaga speranţă 
cfi avea să fie scărpinat pe burtă. 

-Mă lipsesc, mersi! i-a spus Ed. 

A continuat să meargă pe alee şi s-a oprit în faţa uşii. îşi pregătise 
deja micul discurs. 

Bună, îmi pare foarte rău, dar a intervenit ceva foarte important la 
ttrviciu şi mă tem că n-o să-mi pot lua liber în următoarele două zile. 
Totuşi, m-aş bucura să contribui cu ceva la fondul pentru olimpiada 
fiicei tale. Mi separe grozav că munceşte atât de mult la şcoală. Aşadar, 
iată banii pentru biletul ei de tren. 

în dimineaţa aceasta, cuvintele sunau ceva mai puţin convingător 
In mintea lui decât cu o noapte în urmă, dar, mă rog, nu avea încotro. 
Era pe cale să bată la uşă, când a văzut biletul, fluturând în bătaia 
vântului, pe jumătate prins de uşă într-o piuneză: 

FISHER, LICHEA MICĂ CE EŞTI, LE-AM SPUS POLIŢIŞTILOR 
CĂ DACĂ CINEVA O SĂ-MI SPARGĂ CASA, TU O SĂ FII ACELA, 
AŞA CĂ SUNT CU OCHII PE TINE. 

Ed tocmai se îndrepta de spate, când uşa s-a deschis. în prag stătea 
fetiţa. 

-Suntem cu toate bagajele pregătite, i-a spus ea, privindu-1 cu 
ochii mijiţi şi cu capul lăsat într-o parte. Mama zicea că n-o să ve¬ 
niţi, dar eu ştiam c-o să veniţi, aşa că i-am spus că până la ora zece 
n-o las să despacheteze. Şi aţi ajuns cu cincizeci şi trei de minute mai 
devreme. Ceea ce e chiar cu treizeci şi trei de minute mai bine decât 
mă aşteptam. 

Ed a clipit. 

-Mamă! 

Fata a deschis larg uşa. Jess se oprise în hol, ca şi cum ar fi încre¬ 
menit brusc la jumătatea lui. Purta o pereche de blugi scurţi şi o bluză 
Cu mânecile suflecate. Părul îi era prins în sus cu o clamă. Nu arăta ca 
o persoană pregătită să traverseze ţara. 

-Bună! 

Ed i-a zâmbit stânjenit. 



128 


Jojo Moyes 


-Ah! Bine. 

Jess a scuturat din cap. Atunci şi-a dat el seama că fetiţa îi spusese 
adevărul: mama ei chiar nu se aşteptase ca el să apară. 

- V-aş oferi o cafea, dar m-am descotorosit de ultimele picături de | 

lapte aseară, înainte să plecăm. * 

înainte ca Ed să apuce să-i răspundă, băiatul a trecut pe lângă ei, 
frecându-se la ochi. Faţa îi era încă tumefiată, iar acum căpătase o pa* 
letă de nuanţe impresioniste de mov şi galben. S-a uitat la mormanul 
de valize şi saci din hol, apoi a întrebat: 

- Pe care din astea le luăm? , 

- Pe toate, i-a răspuns copila. Am împachetat şi pătura lui Normai». | 

Jess s-a uitat cu îngrijorare la Ed. Bărbatul a dat să deschidă gur% f 

dar n-a reuşit să scoată nici un sunet. Pe toată lungimea holului eratţ 
înşirate cărţi cu coperte ponosite. Nu ştia sigur de ce îl surprindea asU, 

-Puteţi să luaţi dumneavoastră sacul ăsta, domnule Nicholls? 
Fetiţa l-a tras înspre el. Eu am încercat să-l ridic mai devreme, pentru 
că Nicky nu poate să care acum, dar e prea greu pentru mine. 

- Sigur. 

Ed s-a trezit că se apleacă, dar s-a oprit pentru câteva clipe înainte 
de a ridica bagajul. Cum avea să facă asta? 

- Ascultaţi! Domnule Nicholls... Jess venise în faţa lui. Părea la fel 
de jenată ca el. în legătură cu călătoria asta... 

Atunci, uşa de la intrare s-a dat de perete. în prag, o femeie îmbrăcată 
în pantaloni de jogging şi un tricou ridica în mână o bâtă de baseball. 

- LASĂ-LE JOS! a urlat ea. 

Ed a încremenit. 

-MÂINILE SUS! 

- Nat! i-a strigat Jess. Nu-1 lovi! 

- Ce... 


Femeia s-a uitat pe lângă Ed, către Jess. 

- Jess? Oh, Doamne! Credeam că e cineva la tine în casă. | 

- E cineva la mine în casă. Eu! | 

Femeia a lăsat bâta în jos, apoi l-a privit îngrozită. | 

- Oh, Dumnezeule! E... oh, Doamne, oh, Doamne, îmi pare foarte 

rău! Am văzut uşa din faţă şi am crezut sincer că sunteţi un spărgător. ^ 
Am crezut că sunteţi... ştiţi voi cine. I 

A râs nervos, apoi a făcut o grimasă înspre Jess, de parcă Ed n-ar 
fi putut s-o vadă. 

El a scos un oftat. Femeia şi-a dus bâta la spate şi a încercat să 
lAmbească. 

-Ştiţi cum e pe aici... 

El a făcut un pas în spate şi a încuviinţat scurt din cap. 

-în regulă, păi... eu trebuie doar să-mi iau telefonul. L-am lăsat 
tn maşină. 

S-a strecurat pe lângă ea, cu palmele ridicate, şi a pornit-o pe alee. 
A deschis portiera maşinii, a închis-o, după care a încuiat-o iar, doar 
Ca să-şi facă de lucru în timp ce încerca să gândească limpede pe fun¬ 
dalul ţiuitului care-i răsuna în urechi. Pur şi simplu, ia-ţi maşina şi 
pleacă! îi spunea o voce. Du-te! Nu trebuie să mai dai vreodată ochii 
Cu ea. N-ai nevoie de aşa ceva acum. 

Lui Ed îi plăcea ordinea. îi plăcea să ştie ce urmează. Tot ce era 
legat de femeia aceea inspira ceva de genul... fără limite, care pe el 
il neliniştea. 

A mers din nou până la jumătatea aleii, încercând să formuleze 
Cuvintele potrivite. în timp ce se apropia de casă, i-a auzit pe cei din 
casă discutând în spatele uşii întredeschise, vocile lor răsunând până 
In celălalt capăt al grădiniţei. 

- O să-l refuz. 

-Nu poţi, Jess. 

Era vocea băiatului. 

- De ce? 

- Pentru că e prea complicat. Sunt angajata lui. 

- îi faci curat în casă, Nu e acelaşi lucru. 

-Atunci, pentru că nu-1 cunoaştem. Cum pot eu să-i spun lui 
Tanzie să nu se urce în maşină cu bărbaţi pe care nu-i cunoaşte şi pe 
Urmă să fac taman asta? 

- Poartă ochelari. Puţin probabil să fie un criminal în serie. 

- Spune-le asta victimelor lui Dennis Nielsen. Şi Harold Shipman. 

- Cunoşti mult prea mulţi criminali în serie. 

- Dacă face vreun lucru rău, îl asmuţim pe Norman pe el. 

Era din nou glasul băiatului. 

- Da! Pentru că în trecut Norman ne-a fost de mare ajutor în î 
rarea familiei! 

- Domnul Nicholls nu ştie asta, nu? 

- Uite care-i treaba! E doar un tip oarecare. Probabil că s-a înc 
cat în toată drama de azi-noapte. E evident că nu vrea să meargă. I 
să... o s-o luăm cu binişorul pe Tanzie. 

Tanzie. Ed a privit-o alergând prin grădina din spate, cu părul flu 
turându-i pe spate. A văzut câinele târându-se înapoi către uşă, 
sând în urma lui o dâră intermitentă de salivă. 

- îl obosesc, ca să doarmă cât mai mult pe drum. 

Fata se ivise în faţa lui Ed, gâfâind. 

- Corect. .. 

- Sunt foarte bună la matematică. Mergem la o olimpiadă ca 1|| 
câştig banii cu care să merg la o şcoală unde pot să fac matematici] 
la nivel avansat. Ştiţi care-i numele meu transcris în sistemul binar? j 

Ed s-a uitat la ea. 

- Tanzie e numele tău întreg? 

- Nu. Dar e cel pe care-1 folosesc. 

El şi-a umflat obrajii. 

-Ăăm. Bine. 01010100 01100001 01101110 01111010 01101001 
01100101. 

-La sfârşit aţi zis 0101? Sau 1010? 

-0101. Dăă! 

Obişnuia să joace jocul ăsta cu Ronan. 

- Uau! Chiar l-aţi scris corect. Fata a trecut pe lângă el şi a des¬ 
chis uşa. N-am mai fost niciodată în Scoţia. Nicky tot încearcă să-mi 
spună că acolo sunt turme de haggis ] sălbatici. Dar e o minciună, nu? 

- Din câte ştiu eu, în ziua de azi toţi sunt domesticiţi, a răspuns Ed. 

Tanzie s-a uitat lung la el, cu faţa radiindu-i de fericire. 

Iar Ed Nicholls şi-a dat seama că urma să pornească spre Scoţia. 


1 Creatură fictivă din folclorul scoţian, despre care se spune că ar fi ingredientul 
principal al preparatului culinar tradiţional asemănător cu drobul de miel, 
numit haggis (n.tr.) 

» Cele două femei au tăcut în clipa în care el a deschis uşa. Ochii lor 
mu îndreptat către bagajele pe care el le-a ridicat în ambele mâini. 

L - Trebuie să iau nişte chestii înainte să plecăm, a spus el, lăsând 
să se închidă în urma lui. Şi l-ai ratat pe Gary Ridgway. Ucigaşul 
An Green River. Dar n-o să ai probleme. Toţi ăştia erau miopi. Iar eu 
|R) ochelari pentru prezbitism. 

Le-a luat trei sferturi de oră ca să iasă din oraş. Semafoarele nu mer¬ 
geau în vârful dealului, şi asta, combinată cu traficul din preajma săr¬ 
itorilor de Paşte, încetinea coloana de maşini la viteza unui melc prost 
Atpus. Jess şedea în maşină lângă el, pe locul pasagerului, tăcută şi ciu¬ 
dat de jenată, presându-şi palmele între genunchi. Ed bănuia că femeia 
iţi dăduse seama de faptul că el auzise toată discuţia de mai devreme. 
Abia dacă scosese vreo vorbă de când plecaseră de la ea de acasă. 

Băiatul, Nicky, stătea lângă sora lui, ţinând câinele la mijloc, între ei. 
Ed pornise aerul condiţionat, însă nu reuşise să mascheze mirosul ani¬ 
malului, aşa că îl oprise şi, în schimb, mergeau cu toate cele patru geamuri 
coborâte. Iar în toată această linişte stranie, Tanzie turuia fără încetare. 

- Aţi mai fost vreodată în Scoţia? 

- De unde sunteţi? 

- Aveţi o casă acolo? 

- Şi, atunci, de ce staţi aici? 

I-a răspuns că are nişte treburi de pus la punct. Era mai uşor de¬ 
cât să-i spună: „Aştept începerea unei posibile urmăriri penale şi 
pronunţarea unei sentinţe de până la şapte ani de închisoare". 

-Aveţi soţie? 

-Nu mai am. 

-Aţi înşelat-o? 

-Tanzie! a exclamat Jess. 

El a clipit. A aruncat o privire în oglinda retrovizoare. 

-Nu. 

- La Jeremy Kyle 1 de obicei una dintre persoane o înşală pe cea¬ 
laltă. Uneori se naşte un copil şi trebuie să facă un test ADN, iar, dacă 

1 The Jeremy Kyle Show, controversată emisiune tabloidă, găzduită de celebrul 
prezentator de radio şi televiziune Jeremy Kyle (n.tr.) 

e corect, de regulă femeia arată ca şi cum ar vrea să lovească pe 
neva. Dar de cele mai multe ori începe doar să plângă. Fetiţa s-a 
tat cu ochii mijiţi pe geam. De cele mai multe ori, femeile astea si 
un pic furioase. Pentru că toţi bărbaţii au un copil cu altcineva, 
multe iubite. Aşa că, din punct de vedere statistic, e foarte prob; 
să înşele din nou. Dar nici una dintre femei nu pare să se gânde 
vreodată la statistici. 

-Eu nu prea mă uit la Jeremy Kyle, a spus Ed, uitându-se la siste¬ 
mul de navigaţie prin GPS al maşinii. 

- Nici eu. Doar când mă duc acasă la Nathalie, pentru că mama 
la serviciu. Ea înregistrează episoadele cât timp face curăţenie, ca să li 
poată vedea seara. Are patruzeci şi şapte de episoade pe hard. J 

- Tanzie. Cred că domnul Nicholls vrea probabil să se concentrez*! 

-E în regulă. * 

Jess îşi răsucea pe deget o şuviţă de păr. îşi ridicase picioarele p* 

scaun. Ed detesta ca oamenii să stea cu picioarele pe scaun. Chi^ 1| 
dacă îşi scoteau pantofii. 

-Deci, de ce v-a părăsit soţia dumneavoastră? 

- Tanzie! 

- Sunt politicoasă. Tu ai zis că e bine să conversezi politicos. 

- îmi pare rău, a spus Jess. 

-Zău! E-n regulă. Ed i s-a adresat lui Tanzie privind-o în oglinda 
retrovizoare. I se părea că muncesc prea mult. 

- Oamenii din Jeremy Kyle nu spun niciodată aşa ceva. 

Traficul se mai descongestionase şi ieşiseră pe autostradă. Ed a 

apăsat pedala de acceleraţie. Era o zi frumoasă şi se simţea tentat să 
o ia pe drumul de coastă, dar nu voia să rişte să fie prins iar în trafic. 
Câinele scâncea, băiatul se juca în tăcere cu un Nintendo, ţinându-şi 
capul plecat în timp ce se concentra intens, iar Tanzie devenea tot mal 
tăcută. Ed a pornit radioul (un post cu hituri), şi, pentru o clipă sau 
două, a început să creadă că totul avea să decurgă bine. Nu avea să-l 
răpească decât o zi din viaţă, dacă aveau noroc de un trafic lejer. Şi era 
mai bine decât să stea închis în casă. 

- GPS-ul estimează vreo opt ore de drum, dacă nu nimerim în 
vreun ambuteiaj, a spus el. 

r - Pe autostradă? 

- Păi, da. Ed a aruncat o privire spre stânga. Nici măcar un Audi 
? *rfde gamă nu are aripi. 

A încercat să zâmbească, pentru a-i arăta lui Jess că glumeşte, însă 
ii şi -a menţinut mina serioasă. 

- Âăh... există o mică problemă. 

-O problemă? 

- Lui Tanzie i se face rău dacă mergem cu viteză. 

- Ce înseamnă viteză? O sută douăzeci la oră? O sută patruzeci? 
-Ăăm... de fapt, optzeci. Bine, poate şaizeci. 

Ed a tras cu ochiul în oglinda retrovizoare. Oare i se părea lui, 
MU copila devenise cam palidă? Se uita pe geam, ţinându-şi mâna pe 
Upui câinelui. 

-Şaizeci? A încetinit maşina. Glumeşti, nu-i aşa? Vrei să zici că 
trebuie să conducem până în Scoţia numai pe drumurile secundare? 

- Nu. Mă rog, poate. Uite, e posibil să-i mai fi trecut odată cu vâr- 
tta. Dar nu călătoreşte prea des cu maşina, şi pe vremuri aveam mari 
probleme din cauza asta... Pur şi simplu, nu vreau să vă murdăresc 
maşina frumoasă. 

Ed a tras din nou cu ochiul în oglinda retrovizoare. 

-Nu putem s-o luăm pe rute ocolitoare. E ridicol! Ne-ar lua zile 
întregi ca să ajungem. Oricum, o să fie bine. Maşina asta e nou-nouţă. 
Are suspensii excelente. Nimănui nu i se face rău în ea. 

Jess s-a uitat drept în faţă. 

-N-aveţi copii, nu-i aşa? 

- De ce mă întrebi? 

- Fără motiv. 

Douăzeci şi cinci de minute le-a luat să dezinfecteze şi să spele cu 
şampon bancheta din spate, însă, chiar şi după aceea, de fiecare dată 
Când îşi vâra capul în interior, Ed simţea un iz de vomă. Jess a îm¬ 
prumutat o găleată de la o benzinărie şi a folosit şamponul pe care îl 
împachetase într-una din valizele copiilor. Nicky şedea pe bordura de 
lângă parcare, ascunzându-şi ochii în spatele unei perechi de ochelari 

supradimensionaţi, iar Tanzie şedea cu câinele, ţinându-şi o baţi 
mototolită în dreptul gurii, ca un bolnav de tuberculoză. 

- îmi pare foarte rău, tot spunea Jess, având mânecile suflecat^ 
buzele strânse într-o linie aspră din pricina concentrării. 

- Nu-i nici o problemă. Tu cureţi. 

- La sfârşit, o să plătesc să vă fie spălată maşina. 

Ed a ridicat o sprânceană spre ea. Tocmai întindea un sac de pil 

tic pe banchetă, astfel încât copiii să nu simtă umezeala când ave 
să se aşeze la loc. 

- Păi, bine, o s-o duc la spălat. Mă rog, o să miroasă mai bine. 

Ceva mai târziu, s-au urcat din nou în maşină. Nimeni n-a fâc 

vreun comentariu despre miros. Ed s-a asigurat că geamul lui e cotn») 
plet coborât şi a început să reprogrameze GPS-ul. 

- Deci, a spus el. Scoţia să fie. Pe rute ocolitoare. 

Ed a apăsat butonul pe care scria „destinaţie". 

- Glasgow sau Edinburgh? 

- Aberdeen. 

S-a întors către Jess. 

-Aberdeen. Desigur. S-a uitat peste umăr, încercând să nu lase ci 
disperarea să i se strecoare în voce. Toată lumea e fericită? Apă? Sac | 
de plastic pe banchetă? Pungi la îndemână pentru cei cărora li se face 
rău? Să mergem! 

în timp ce ieşea cu spatele pe şosea, Ed a auzit în minte glasul su* 
rorii sale. Ha-ha-ha, Ed! NA, POFTIM! 


La scurt timp după ce au trecut de Portsmouth, a început să ploui | 
Ed conducea pe drumurile lăturalnice, menţinând tot timpul viteza 
la şaizeci de kilometri pe oră, simţind cum stropii de ploaie pătrund 
prin crăpătura minusculă de geam pe care nu se simţise în stare să-l 
închidă. Descoperise că trebuia să se concentreze tot timpul ca si 
nu apese prea tare pedala de acceleraţie. Condusul la viteză reduşi 
era o frustrare continuă, ca o mâncărime pe care nu prea ai cum s-o 
domoleşti. în cele din urmă, a comutat pe modul pilot automat. 

Nicky a adormit. Jess a mormăit ceva despre faptul că băiatul abia 
ieşise din spital cu o zi în urmă. într-o oarecare măsură, Ed ar fi vrut J 

p#*o întrebe ce se întâmplase, dar nu ştia sigur dacă voia să afle exact 
t Câte necazuri era probabil să-i aducă familia aceasta. 

Dat fiind ritmul de melc în care înaintau, avea timp s-o studieze 
pe furiş pe Jess. Femeia rămânea tăcută, stând în cea mai mare parte 
t timpului cu capul întors în direcţia opusă lui, ca şi cum Ed ar fi 
ftcut ceva care s-o enerveze. Acum şi-o amintea stând în holul lui 
(Icerându-i bani, cu bărbia ridicată (era destul de scundă) şi fără să 
clipească din ochii ei neprietenoşi. Apoi şi-a amintit cum se purtase 
CU el la bar şi că fusese nevoită să-l dădăcească tot drumul până acasă. 
Se pare că încă îl considera un măgar. Haide, şi-a spus el. Două, trei 
Iile maximum. Şi pe urmă nu va mai trebui să-i vezi vreodată la faţă. 
Si ne purtăm frumos! 

- Deci... faci curat în multe case? 

Ea s-a încruntat puţin. 

-Da. 

- Ai mulţi clienţi stabili? 

- E un sat de vacanţă. 

- Ai... E ceva ce ţi-ai dorit să faci? 

-Dacă am crescut dorindu-mi să fac curat prin case? Femeia a 
ridicat o sprânceană, ca pentru a se asigura că el chiar îi adresase în¬ 
trebarea pe un ton serios. Ăăm, nu. îmi doream să fiu scafandru pro¬ 
fesionist. Dar am născut-o pe Tanzie şi n-am reuşit să-mi dau seama 
cum să fac căruciorul să plutească. 

-Bine, a fost o întrebare prostească. 

Ea şi-a frecat nasul. 

-Nu e slujba visurilor mele, nu. Dar merge. Pot să muncesc în 
(imcţie de programul copiilor şi îmi plac aproape toţi oamenii pentru 
care fac curat. 

Aproape toţi. 

- Poţi să trăieşti din asta? 

Jess a întors brusc capul. 

- Ce vreţi să spuneţi? 

- Exact ce am spus. Poţi să-ţi câştigi traiul? E o activitate profitabilă? 

Chipul ei a devenit de nepătruns. 

- Ne descurcăm. 

- Ba nu ne descurcăm, a spus Tanzie de pe bancheta din spate. 

- Tanze! 

- Mereu spui că n-avem destui bani. 

-E doar un fel de-a spune. 

Jess s-a înroşit. 

- Şi dumneavoastră cu ce vă ocupaţi, domnule Nicholls? a într 
Tanzie. 

-Lucrez pentru o companie care creează software. Ştii ce 
seamnă asta? * t 

-Bineînţeles. ■' 

Nicky a ridicat ochii. Ed l-a văzut în oglinda retrovizoare cum tft 
scoate căştile din urechi. Când băiatul l-a observat că se uită spre dj 
şi-a întors privirea. 

- Concepeţi jocuri? 

-Nu jocuri, nu. 

- Atunci, ce? 

- Păi, în ultimii ani am lucrat la un program care sperăm să r>ţ 
apropie de o societate în care nu se mai fac plăţi în numerar. 

- Cum ar funcţiona asta? 

- Ei bine, atunci când cumperi ceva sau achiţi o factură, doar Iţt 
fluturi telefonul, care conţine în el o chestie ce seamănă oarecum cu 
un cod de bare. Şi pentru fiecare tranzacţie plăteşti o sumă foarte 
mică, de exemplu 0,01 dintr-o liră. 

- Am plăti ca să plătim? a spus Jess. Nimeni n-o să vrea aşa ceva. 

- în privinţa asta, te înşeli. Băncile adoră ideea. Magazinelor le 
place, pentru că le oferă un sistem de plată uniform, în loc de cârduri, 
numerar, cecuri..., iar tu ai plăti mai puţin pentru o tranzacţie decât 
în cazul unui cârd de credit. Aşa că e avantajos pentru ambele părţi. 

- Unii nu folosesc cârdurile de credit decât dacă sunt disperaţi. 

- Atunci, softul ar fi legat doar de contul tău bancar. N-ar trebui să 
faci absolut nimic. 

- Deci, dacă toate băncile şi toate magazinele adoptă metoda asta, 
noi n-am mai avea de ales. 

- Mai e mult până acolo. 

A urmat un scurt moment de tăcere. Jess şi-a ridicat genunchii 
ă la bărbie şi i-a cuprins cu braţele. 

■ Aşadar, în esenţă, bogaţii se îmbogăţesc, adică băncile şi magazi- 
tele, iar săracii sărăcesc. 

■ Păi, în teorie, poate. Dar asta-i partea bună. Ar fi vorba despre 
m comision atât de mic, încât nici nu l-ai observa. Şi metoda va fi la 
îndemâna oricui. 

Jess a murmurat ceva ce el n-a putut desluşi. 

Mai spuneţi-mi încă o dată cât e? a întrebat Tanzie. 

0,01 per tranzacţie. Deci, iese la mai puţin de un penny. 

Câte tranzacţii pe zi? 

Douăzeci? Cincizeci? Depinde câte face fiecare. 

Deci, cincizeci de penny pe zi. 

Exact. Nimic. 

Trei lire şi jumătate pe săptămână, a spus Jess. 

- O sută optzeci şi două de lire pe an, a continuat Tanzie. Depinde 
cit de mult se apropie comisionul de un penny. Şi dacă e sau nu an 
bisect. 


Ed a ridicat o mână de pe volan. 

- Cel mult. Nici măcar voi nu puteţi spune că e foarte mult. 

Jess s-a răsucit pe scaun. 

- Ce cumpărăm noi cu o sută optzeci şi două de lire, Tanze? 

- Două perechi de pantaloni pentru şcoală de la supermarket, pa¬ 
tru bluze pentru şcoală, o pereche de pantofi. Un echipament sportiv 
|l un set format din cinci perechi de şosete albe. Dacă le iei de la su¬ 
permarket. Asta s-ar ridica la o sută optzeci şi cinci de lire şi nouăzeci 
fi şapte de penny. Suta de lire înseamnă exact 9,2 zile de cumpărături, 
depinzând dacă avem sau nu musafiri şi dacă mama cumpără o sticlă 
de vin. Din marca proprie a supermarketului. Fata a rămas o clipă pe 
gânduri. Sau o lună de impozit pentru o proprietate categoria D. Noi 
luntem categoria D, nu, mami? 

- Da, aşa e. Dacă nu cumva o să fim trecuţi în altă categorie. 

-Sau o vacanţă de trei zile, extrasezon, în satul de vacanţă din 

Kent. O sută şaptezeci şi cinci de lire, cu tot cu TVA. Tanzie s-a aple¬ 
cat spre ei. Acolo am fost anul trecut. Am primit o noapte în plus 

gratis, pentru că mama i-a cusut draperiile proprietarului. Şi av 
un tobogan cu apă. 

Preţ de câteva clipe, s-a lăsat tăcerea. Ed era pe cale să spună cev 
când capul fetiţei s-a iţit printre scaunele din faţă. 

- Sau cât câştigă mama într-o lună întreagă de făcut curăţenie întrn 
casă cu patru dormitoare, inclusiv spălat cearşafuri şi prosoape, | 
tarifele pe care le practică acum. Plus sau minus o liră. 

S-a sprijinit la loc de spătarul banchetei, aparent mulţumită de sinţ| 

Au continuat să înainteze cale de aproape cinci kilometri, au co 
la dreapta într-o intersecţie în formă de T, apoi la stânga pe o bandll 
îngustă. Ed ar fi vrut să spună ceva, însă a descoperit că momentlftl 
rămăsese fără glas. în spatele lui, Nicky şi-a pus din nou căştile ti.; 
urechi şi a întors capul. Soarele s-a ascuns pentru o vreme în spatdt:j 
unui nor. 

-Totuşi, a zis Jess, aşezându-şi picioarele goale pe bord şi aple*] 
cându-se pentru a da muzica mai tare, să sperăm că o să vă meargji j 
foarte bine, eh! 






Capitolul 12 


, JESS 

Bunica ei spunea deseori lui Jess că secretul unei vieţi fericite e o 
memorie scurtă. Ce-i drept, asta era înainte să se îmbolnăvească de 
demenţă şi să uite unde locuia, însă Jess înţelesese esenţa vorbelor ei. 
TVebuia să uite de banii aceia. Nu avea să supravieţuiască niciodată 
fcptului că era blocată într-o maşină cu domnul Nicholls dacă îşi în¬ 
găduia să se gândească prea mult la ceea ce făcuse. Marty obişnuia să-i 
ipună că nu se pricepe deloc să-şi ascundă trăirile, că sentimentele îi 
Şutesc pe chip ca nişte imagini oglindite în apa unui heleşteu liniştit. 
Avea să se dea în vileag în doar câteva ore şi să turuie vreo mărturisire 
‘ precum un nord-coreean. Sau avea să o ia razna din pricina încordă- 
!. iii şi să înceapă să smulgă bucăţi din tapiserie cu unghiile, 
i Jess şedea în maşină, ascultând-o pe Tanzie cum sporovăie, şi îşi 
[ ipunea că avea să găsească o cale de a înapoia toţi banii înainte ca el 
rt-i descopere fapta comisă. Avea să îi ia din câştigul Iui Tanzie. Avea 
li găsească ea o soluţie. îşi spunea că domnul Nicholls era doar un 
bârbat care se oferise să-i ducă cu maşina şi cu care trebuia să conver- 
leze politicos timp de câteva ore pe zi. 

Şi, la răstimpuri, arunca o privire în spate, la cei doi copii, şi se 
gândea: Ce altceva aş fi putut face? 

N-ar fi trebuit să-i vină atât de greu să se relaxeze şi să se bucure de 
călătorie. Drumurile de ţară erau mărginite de flori sălbatice, iar când 


140 


)ojo Moyes 


ploaia s-a potolit, norii au scos la iveală un cer azuriu ca-n cărţile | 
tale din anii 1950. Lui Tanzie nu i s-a mai făcut rău, şi, cu fiecare I 
metru cu care se depărtau de casă, Jess descoperea că umerii încep l 
i se relaxeze puţin câte puţin. Acum îşi dădea seama că trecuseră lu 
de zile de când nu se mai simţise nici pe departe în largul ei. în uit 
vreme, pe fundalul vieţii ei se auzea fără încetare răpăitul de tobi l 
grijilor: ce avea să facă în continuare familia Fisher? Ce era în mintali 
lui Nicky? Ce avea să se facă ea cu Tanzie? Şi, peste toate acestea, btt» ’ 
buitul neîndurător al basului: Bani. Bani. Bani. 

- Eşti bine? a întrebat-o domnul Nicholls. 

Smulsă din gândurile ei, Jess a mormăit: 

- Bine. Mersi. 

Au încuviinţat din cap cu stânjeneală unul înspre celălalt. El ntjj 
se relaxase. Asta se vedea clar după cum îşi încorda din când în când| 
maxilarul, după cum se adâncea în gânduri în spatele ochelarilor 
soare ori după cum i se albeau încheieturile degetelor pe volan. Jeii 
nu ştia sigur ce Dumnezeu declanşase hotărârea lui de a se oferi să*J 
ducă cu maşina, însă era convinsă că el îşi regretase decizia din clipi 
în care Tanzie se văitase pentru prima dată că are nevoie de o pungi 
în care să verse. * : 

- Ăăm, e posibil să nu mai baţi? 4 

-Să bat? 

- Din picioare. Pe bord. 

Jess şi-a privit picioarele. ! 

- Chiar îmi distrage atenţia. 

- Vreţi să nu mai bat din picioare? 

Domnul Nicholls se uita drept înainte prin parbriz. 

- Da. Te rog. 

Jess şi-a lăsat tălpile să-i alunece în jos, dar stătea incomod, aşa 
că, după câteva clipe, le-a ridicat şi le-a strâns sub ea pe scaun. Şi-l 
sprijinit capul de geam. 

- Mâna. 

-Ce? 

- Mâna. Acum îţi loveşti genunchiul. 

Fără să fie atentă, începuse să bată din degete pe genunchi. 

* • - Vreţi să stau complet nemişcată cât conduceţi. 

-N-am spus asta. Dar din cauza bătutului, îmi vine greu să mă 
concentrez. 

- Nu puteţi să conduceţi dacă îmi mişc orice parte a corpului? 

- Nu asta-i problema. 

-Atunci care? 

-Lovitul ritmic. Pur şi simplu, mi se pare că... bătutul... e ener- 
wnt. 

Jess a tras adânc aer în piept 

- Copii, nimeni nu mişcă. Bine? Nu vrem să-l enervăm pe domnul 
Ntcholls. 

- Copiii nu bat, a spus el blând. Doar tu. 

- Chiar te fâţâi mult, mami. 

- Mersi, Tanze! 

Jess şi-a încleştat mâinile în poală. Şedea pe scaun, strângea din 
dinţi şi se concentra să rămână nemişcată, încercând în acelaşi timp 
li vadă partea bună a lucrurilor, respectiv faptul că domnul Nicholls 
nu se răzgândise. Străbătuseră deja aproape o sută de kilometri, şi el 
nu se răzgândise. Iar când porţi pe umeri, practic, întreaga gospodă¬ 
rie, e oarecum plăcut să nu mai fii la conducere pentru o vreme. 

Şi-a sprijinit capul de tetieră, a închis ochii, şi-a alungat din minte 
banii, prostia de maşină a lui Marty şi grijile pentru copii, lăsându-le 
pe toate să plutească în urmă odată cu kilometrii parcurşi, şi a încer¬ 
cat să îngăduie murmurului unui motor scump să-i străbată trupul, 
adierii ce pătrundea prin geamul deschis să-i mângâie chipul, iar mu¬ 
jicii să-i umple urechile şi, doar pentru puţină vreme, s-a simţit ca o 
femeie într-o cu totul altă viaţă. 

S-au oprit pentru prânz în dreptul unui bar de pe lângă Oxford, în- 
tinzându-se şi scoţând mici suspine de uşurare în timp ce-şi trosneau 
încheieturile şi îşi relaxau membrele încordate. Domnul Nicholls a 
dispărut în local, iar Jess s-a aşezat la o masă de picnic şi a despachetat 
lendvişurile pe care le pregătise în grabă în acea dimineaţă, când se 
dovedise că până la urmă aveau să fie duşi cu maşina până în Scoţia. 

- Pastă de drojdie, a spus Nicky, întorcându-se şi desfacând do 
felii de pâine. 

- Mă grăbeam. 

- Mai avem şi altceva? 

-Gem. 

Băiatul a oftat şi a băgat mâna în pungă. Tanzie şedea la capătl 
băncii, deja cufundată în cărţile ei de matematică. Nu putea să le ( 
tească în maşină, fiindcă i se făcea greaţă, aşa că voia să profite dlj 
orice ocazie pentru a lucra. Jess o privea cum scrie în grabă, profund; 
concentrată, ecuaţii algebrice pe caietul de exerciţii şi se întreba, pea* 
tru a suta oară, de unde apăruse. 

- Poftim, a spus domnul Nicholls, apărând cu o tavă. M-am gând# 
că ne-ar prinde bine tuturor câte ceva de băut. A împins două sticla j 
de cola înspre copii. N-am ştiut ce vrei, aşa că am luat din mai multt| 
sortimente. 

Cumpărase o sticlă de bere italienească, ceea ce părea a fi o juml» 
tate de litru de cidru, un pahar cu vin alb, încă o cola, o limonadă şl o 
sticlă cu suc de portocale. El îşi luase o apă minerală. în mijlocul tăvii 
trona un mic morman de chipsuri cu diverse arome. 

- Aţi cumpărat toate astea? 

- Era coadă. N-am mai venit afară ca să te întreb. 

- Eu... eu n-am atâţia bani. 

Bărbatul s-a uitat la ea ca şi cum Jess ar fi fost cea ciudată. 

- E o băutură. Nu-ţi cumpăr o casă. 

în acel moment, lui i-a sunat telefonul. L-a înşfăcat şi a pornit spre 
celălalt capăt al parcării, vorbind deja în timp ce mergea. 

- Să mă duc să văd dacă vrea unul dintre sendvişurile noastre? t 
întrebat Tanzie. 

Jess l-a urmărit cum înaintează cu paşi mari de-a lungul aleii, ţi¬ 
nând o mână adânc vârâtă în buzunar, până când l-a pierdut din ochi. 

-Nu chiar acum, a răspuns ea. 

Nicky nu scotea o vorbă. Când Jess l-a întrebat unde-1 doare mai 
tare, s-a mulţumit să mormăie că e bine. 

- O să fie mai uşor, a spus ea, întinzând o mână. Serios. O să profi¬ 
tăm de şansa asta, o să rezolvăm cu Tanzie şi pe urmă vedem noi cura 

FAcem. Uneori, trebuie să te îndepărtezi pentru o vreme ca să-ţi pui 
Ordine în gânduri. Asta face ca totul să pară mai clar. 

- Nu cred că problema e în capul meu. 

|ess i-a dat calmantele şi l-a privit cum le înghite cu cola, apoi îşi 
întinde anevoie mâinile şi picioarele lui lungi. în maşină, încercase 
li mute câinele, astfel încât Nicky să nu stea lipit de portieră, dar era 
freu. Norman era prea mare ca să aibă loc pe podea. Putea să stea 
işezat pe mijlocul banchetei, ba chiar îi puseseră şi centura pentru o 
Weme, dar, treptat, se întindea, până ajungea să stea lungit, cu capul 
tn poală la Tanzie şi împingându-1 cu fundul lui mare pe Nicky până 
In capătul banchetei de piele. 

Nicky, cu umerii aduşi în faţă şi târându-şi picioarele, a plecat cu 
câinele la o plimbare. Jess se întreba dacă îşi luase ţigări la el. Era 
prost dispus pentru că jocul lui Nintendo rămăsese Iară baterie cu 
vreo treizeci de kilometri în urmă. Jess nu ştia sigur dacă băiatul avea 
Idee cu ce să-şi ocupe timpul atunci când nu era legat ombilical de un 
foc video. 

L-au privit în tăcere cum se îndepărtează. 

Jess se gândea la felul în care puţinele lui zâmbete deveniseră tot 
mai rare, la vigilenţa lui, la faptul că acum, în cele câteva ore pe care şi 
U petrecea în afara dormitorului, arăta ca un peşte scos din apă, palid 
fi vulnerabil. Se gândea cum arătase chipul lui pe patul de spital, re- 
lemnat şi inexpresiv. Cine era ăla care spunea că eşti tot atât de fericit 
cât cel mai nefericit dintre copiii tăi? 

Tanzie s-a aplecat peste cărţile ei. 

-Cred că atunci când o să fiu adolescentă, o să locuiesc în altă 
parte. 

Jess s-a întors către ea. 

- Poftim? 

- Cred că s-ar putea să locuiesc la o universitate. Nu prea vreau să 
cresc pe lângă familia Fisher. A scris repede un număr în caiet, apoi 
« şters o cifră, înlocuind-o cu un patru. Mă cam sperie, a continuat 
fetiţa cu glas scăzut. 

- Familia Fisher? 

- Am avut un coşmar cu ei. 

Jess a înghiţit în sec. 

- Nu trebuie să-ţi fie frică de ei, i-a spus ea. Sunt doar nişte băii 
prostuţi. Ce-au făcut ei e o laşitate. Sunt nişte nimicuri. 

-Nu par nişte nimicuri. 

- Tanze, o să găsesc eu o soluţie în privinţa lor şi o să îndrep 
lucrurile. Bine? Nu trebuie să ai coşmaruri. O să rezolv eu situaţia. S 

Au tăcut. Şoseaua era liniştită, cu excepţia unui tractor ce se au: 
din depărtare. Păsările se roteau pe deasupra lor în albastrul infinit 
văzduhului. Domnul Nicholls se întorcea agale către masa de pici 
Se îndreptase de spate, ca şi cum tocmai rezolvase ceva, şi nu 
strângea telefonul în mână. Jess s-a frecat la ochi. ‘fi 

- Cred că am terminat ecuaţiile complexe. Vrei să vezi? 

Tanzie a ridicat o pagină plină cu numere. Jess s-a uitat la adortf 

bilul chip senin al fiicei sale. A întins mâna şi i-a îndreptat ocheli 
pe nas. 

-Da, a răspuns ea, zâmbindu-i vesel. Categoric mi-ar face maif 
plăcere să mă uit la nişte ecuaţii complexe. î 


Următoarea porţiune de drum au parcurs-o în două ore şi jumă» 
tate. Domnul Nicholls bătea cu degetele în volan, ca şi cum ar fi foit 
blocaţi în trafic, deşi nu erau, a primit două telefoane în timp ce conJ 
ducea, unul de la o femeie pe nume Gemma, căreia i-a tăiat-o scurt 
(fosta lui soţie?), şi unul care, în mod evident, era legat de afacere* 
lui. A spus că îi caută el mai târziu. După cel de-al doilea apel a ri* 
mas tăcut mai bine de patruzeci de minute. Imediat după ce au intri! 
într-o benzinărie, l-a sunat o femeie cu accent italian şi, la auzul cu¬ 
vintelor „Eduardo, scumpule", domnul Nicholls a smuls telefonul din 
suportul său, a coborât şi s-a oprit lângă pompă. 

-Nu, Lara, a spus el, întorcându-se cu spatele către ei. Am mal 
vorbit despre asta... Ei bine, avocatul tău se înşeală... Nu, dacă-ml 
zici că sunt homar chiar nu se schimbă cu nimic lucrurile. 

Nicky a dormit timp de o oră, cu părul negru-albăstrui atârnân- 
du-i peste obrazul umflat şi cu chipul, pentru scurtă vreme, netulbu* 
rat în somn. Tanzie a fredonat în surdină şi l-a mângâiat pe Norman. 
Câinele a dormit, a tras câteva vânturi zgomotoase şi a umplut treptat 

P Buşi na cu duhoarea sa. Nimeni nu s-a plâns. De fapt, asta masca izul 
? de vomă ce stăruia în aer. 

-Copiii n-au nevoie să mănânce câte ceva? a întrebat domnul 
Nicholls, când au intrat în sfârşit în suburbia unui mare oraş. 

Jess deja încetase să mai reţină numele localităţilor. La distanţe 
de opt sute de metri, se înălţau uriaşe şi strălucitoare clădiri de bi- 
louri, faţadele lor purtând numele unor companii de management 
MU cu profil tehnologic, despre care ea nu auzise niciodată: ACCSYS, 
TECHNOLOGICA şi MEDLAPLUS. Drumurile erau mărginite de 
parcări nesfârşite. Nimeni nu mergea pe jos. 

- Am putea găsi un McDonald’s. Trebuie să fie o grămadă pe aici. 

- Noi nu mâncăm la McDonald’s, a spus Jess. 

- Nu mâncaţi la McDonald’s. 

- Nu. Pot s-o mai zic încă o dată, dacă doriţi. Noi nu mâncăm 1a 
McDonald’s. 

- Vegetarieni? 

- Nu. De fapt, n-am putea să găsim pur şi simplu un supermarket? 
0 să fac nişte sendvişuri. 

- McDonald’s probabil ar fi mai ieftin, dacă de bani e vorba. 

- Nu e vorba de bani. 

Jess nu-i putea spune: dacă eşti părinte singur, există anumite lu¬ 
cruri pe care nu le poţi face. în esenţă, sunt acele lucruri pe care toată 
lumea se aşteaptă să le faci: să pretinzi ajutoare de la stat, să fumezi, 
li stai într-o locuinţă socială, să-ţi hrăneşti copiii la McDonald’s. Pe 
Unele nu le putea evita, dar pe altele, da. 

Domnul Nicholls a oftat uşor, privind drept înainte. 

- Bine, păi, am putea să găsim un loc în care să ne cazăm, apoi să 
vedem dacă are şi un restaurant. 

- Eu cam plănuiam să dormim în maşină. 

Domnul Nicholls a oprit pe marginea drumului şi s-a întors cu 
(iţa către ea. 

- Să dormim în maşină? 

Din pricina ruşinii, a devenit irascibilă. 

- îl avem pe Norman. Nici un hotel n-o să-l primească. Ne e bine aici. 

Bărbatul şi-a scos telefonul şi a început să tasteze pe ecran. 

- Găsesc eu un loc care acceptă câini. Trebuie să fie unul pe 
deva, chiar dacă vom fi nevoiţi să conducem ceva mai mult. 

Jess simţea cum roşeaţa îi inundă obrajii. 

- De fapt, aş prefera să nu găsiţi. 1 \ 

El continua să apese cu degetul pe ecran. 

- Serios. Noi... noi nu avem bani pentru camere de hotel. 

Degetul domnului Nicholls s-a oprit pe telefon. .1 

- E o nebunie! N-aveţi cum să dormiţi în maşina mea. > 

- E vorba doar de două nopţi. O să ne descurcăm. Am fi dormit (I 

în Rolls. De-aia am luat cu noi plăpumile. I j 

Tanzie îi urmărea de pe bancheta din spate. 

- Am un buget zilnic. Şi mi-ar plăcea să mă ţin de el. Dacă nu vi 
supăraţi. 

Douăsprezece lire pe zi pentru mâncare. Maximum! 

Bărbatul s-a uitat la ea ca la o nebună. ‘ 

-Nu vă opresc pe dumneavoastră să mergeţi la un hotel, a adăugit 
Jess. 

Nu voia să-i spună că, de fapt, chiar ar fi preferat s-o facă. 

- E o nebunie, a zis el în cele din urmă. 

Abia când s-a întors din nou către volan, lui Jess i-a trecut prin 
minte că era posibil ca el să nu vrea să-i lase singuri în maşina lui. 


Au parcurs următorii câţiva kilometri în tăcere. Domnul Nicholli 
avea aerul unui om care clocoteşte de furie în tăcere. Oarecum ciudat, 4 
Jess îl prefera aşa. Două, cel mult trei zile, şi-a zis ea. De fapt, avea să-l j 
roage doar să-i lase la concursul de matematică şi să-i spună că aveau : 
să găsească ei o cale să se întoarcă. Nu era sigură că putea să suporte 
mai mult de încă patruzeci şi opt de ore de stat în aceeaşi maşină cu 
el. Iar dacă Tanzie urma să aibă atâta succes pe cât credea toată lumea, 
după câte se pare, atunci puteau să cheltuie ceva din câştigul ei pe 
bilete de tren. 

Gândul de a se descotorosi de domnul Nicholls i-a ridicat mora¬ 
lul atât de mult, încât n-a zis nimic atunci când el a oprit în faţă la 
Travel Inn. 

- Mă întorc într-o clipă, i-a zis bărbatul şi a traversat parcarea. s 

F Şi-a luat cheile cu el, scuturându-le nervos într-o mână. 

- O să stăm aici? a întrebat Tanzie, frecându-se la ochi şi privind 
înjur. 

- Domnul Nicholls o să stea. Noi o să rămânem în maşină. O să fie 
«aventură! a spus Jess. 

A urmat un scurt moment de tăcere. 

- Uau! a replicat Nicky. 

Jess ştia că băiatul nu stătea comod. Dar ce altceva ar fi putut face? 

- Tu poţi să te întinzi în spate. Eu şi Tanze o să dormim în faţă. 
0 să fie bine. 

Domnul Nicholls a ieşit din clădire, facându-şi mâna streaşină la 
Ochi pentru a-i feri de soarele aflat la asfinţit. Jess şi-a dat seama că era 
îmbrăcat exact cu aceleaşi haine ca în seara în care îl întâlnise la bar. 

- Aveau doar o cameră. Cu două paturi. Puteţi s-o luaţi voi. Eu o 
li văd dacă mai e ceva prin apropiere. 

-Oh, nu! a exclamat Jess. V-am zis. Nu mai pot accepta nimic din 
partea dumneavoastră. 

-N-o fac pentru tine. O fac pentru copii. 

- Nu, a răspuns ea, încercând să dea dovadă de ceva mai mult tact. 
Sunteţi foarte amabil, dar o să ne fie bine aici, afară. 

El şi-a trecut mâna prin păr. 

- Ştii ce? Nu pot să dorm într-o cameră de hotel ştiind că, la şase 
metri distanţă, un băiat care abia a ieşit din spital doarme pe bancheta 
din spate a unei maşini. Nicky poate să folosească celălalt pat. 

- Nu, a spus Jess din reflex. 

- De ce? 

N-a fost în stare să-i răspundă. Domnul Nicholls s-a făcut pămân¬ 
tiu la faţă. 

- Nu sunt un pervers. 

-N-am zis că aţi fi. 

-Atunci de ce nu-ţi laşi băiatul să împartă o cameră cu mine? 
Avem aceeaşi înălţime, pentru Dumnezeu! 

Jess a roşit. 

- A avut probleme în ultima vreme. Pur şi simplu, trebuie să stau 
cu ochii pe el. 

- Ce-i aia pervers? a intervenit Tanzie. 

- Mi-aş putea încărca jocul Nintendo, a spus Nicky de pe banchi 
din spate. 

- Ştii ce? Asta-i o discuţie ridicolă. Mie mi-e foame. Trebuie să 
iau ceva de mâncare. Domnul Nicholls a băgat capul în maşină. Nii 
vrei să dormi în maşină ori în camera de hotel? 

Băiatul s-a uitat pieziş la Jess. 

- Camera de hotel. Şi nici eu nu sunt un pervers. 

- Eu sunt perversă? s-a interesat Tanzie. 

- Bine, a zis domnul Nicholls. Uite cum facem: Nicky şi Tan: 
dorm în camera de hotel. Tu poţi să te culci pe podea, împreună cu 

- Dar n-am cum să vă las să plătiţi o cameră de hotel pentru noi ll 
apoi să vă silesc să dormiţi în maşină. în plus, câinele o să urle toaa 
noaptea. Nu vă cunoaşte. 

Bărbatul şi-a dat ochii peste cap. Era clar că începea să-şi piardţ 
răbdarea. 

- Bine, atunci. Copiii dorm în camera de hotel. Noi doi rămânem 

în maşină, cu câinele. Toată lumea e fericită. ' 

El nu părea fericit. 

- N-am stat niciodată într-un hotel. Am stat vreodată într-un ho¬ 
tel, mamă? ;gj 

Pentru câteva clipe, s-a aşternut tăcerea. Jess simţea cum situaţii 
îi scapă de sub control. 

- Am eu grijă de Tanzie, a spus Nicky. 

Părea plin de speranţă. în locul unde nu era învineţit, chipul lui 
căpătase o nuanţă de brun-cenuşiu. 

- Mi-ar prinde bine o baie. 

- îmi citeşti o poveste? 

- Numai dacă e una cu zombi. 

Jess l-a văzut pe băiat schiţând un zâmbet. Şi asta a convins-o. 

- Bine, a încuviinţat ea. 

Şi a încercat să se lupte cu valul de greaţă pe care i-1 stârnea gândul 
că acceptase acea ofertă. 

Magazinul dosit, bine luminat, stătea în umbra clădirii unei com¬ 
panii de logistică aflate de cealaltă parte a şoselei. Vitrinele lui erau 

încărcate cu semne de exclamare şi oferte la crochete de peşte ori su- 
r CUri carbogazoase. Jess a cumpărat chifle, caşcaval, chipsuri şi mere 
k suprapreţ, apoi le-a pregătit copiilor o cină sub formă de picnic, 

care au mâncat-o pe povârnişul acoperit cu iarbă din jurul parcă¬ 
rii. De cealaltă parte, maşinile rulau cu un vuiet asurzitor, pierzân- 
du -se înspre sud, într-o ceaţă purpurie. I-a oferit şi domnului Nicholls 
ceva de mâncare, însă acesta a cercetat conţinutul pungii, după care 
l*a mulţumit, dar i-a spus că avea să meargă la un restaurant. Jess a 
bAnuit că voia să ia o pauză de stat cu ei. 

După plecarea lui, Jess s-a relaxat şi ea. I-a instalat pe copii în ca¬ 
mera lor, simţind o umbră de regret că nu avea să stea acolo cu ei. 
Camera era la parter, cu vedere înspre parcare. îl rugase pe domnul 
Nicholls să parcheze cât mai aproape de fereastră, iar Tanzie a pus-o 
tl meargă de trei ori până afară, doar ca să-i poată face semne cu 
mâna de după perdea şi să-şi lipească obrazul de geam. 

Nicky a dispărut în baie preţ de o oră, ţinând robinetul deschis. 
Apoi a ieşit, a pornit televizorul şi s-a întins în pat, părând în acelaşi 
Ump epuizat şi uşurat. 

Jess i-a pregătit pastilele, i-a făcut baie lui Tanzie, a îmbrăcat-o în 
pijama şi i-a avertizat pe cei doi să nu stea treji până târziu. 

- Şi fără fumat, l-a atenţionat ea pe Nicky. Vorbesc serios! 

- Cum aş putea? a replicat el morocănos. Mi-ai luat iarba. 

Tanzie stătea întinsă pe o parte, preocupată cu studiul cărţilor de 

matematică, ferecată într-o lume tăcută a cifrelor. Jess a hrănit şi a 
plimbat câinele, după care s-a aşezat pe scaunul pasagerului, lăsând 
portiera deschisă, a mâncat o chiflă cu caşcaval şi l-a aşteptat pe dom- 
aul Nicholls să termine de luat masa. 

Se făcuse ora nouă şi un sfert, iar Jess se chinuia să citească un ziar 
In lumina tot mai scăzută a serii, când a apărut şi el. îşi ţinea telefonul 
Intr-un fel care sugera că tocmai încheiase o altă convorbire şi părea 
tot atât de încântat s-o vadă pe Jess pe cât era şi ea să-l vadă pe el. 
A deschis portiera maşinii, s-a urcat, apoi a închis-o în urma lui. 

- I-am rugat pe cei de la recepţie să-mi dea un telefon dacă cineva 
tşi anulează rezervarea. Se uita drept în faţă, prin parbriz. Evident, nu 
le-am zis că o să aştept în parcare. 

Norman zăcea pe asfalt, arătând de parcă ar fi fost aruncat de la 
înălţime. Jess s-a întrebat dacă nu cumva trebuia să îl urce în m 
Fără copii în spate şi cu întunericul care-şi făcea simţită prezenţa, 
părea şi mai ciudat să se afle în maşină alături de domnul Nicholls 

- Copiii sunt bine? 

- Sunt foarte fericiţi. Mulţumesc. 

- Băiatul tău pare să fi mâncat o bătaie zdravănă. >ri 

- O să fie bine. ll 

A urmat o lungă tăcere. Domnul Nicholls s-a uitat la ea. Apoi şi' 

pus ambele mâini pe volan şi s-a lăsat pe spătarul scaunului. S-a freol 
la ochi cu podurile palmelor, apoi s-a întors cu faţa către Jess. tl 

- OK... deci, te-am mai supărat cu ceva? N 

- Poftim? 

- Toată ziua te-ai purtat ca şi cum te-aş călca pe nervi. Mi-am 
rut scuze pentru ce s-a întâmplat acum câteva seri la bar. Am fă 
tot ce-am putut ca să te ajut. Şi tot am impresia că am greşit cu cev», 

- Nu... n-aţi greşit cu nimic, s-a bâlbâit ea. 

El a studiat-o preţ de câteva clipe. 

-Ăsta e un „nu s-a întâmplat nimic“ tipic feminin când, în reali» 
tate, vrei să spui că am comis-o zdravăn şi, de fapt, ar trebui să ghiceeC 
despre ce-i vorba? Şi pe urmă te enervezi foarte rău dacă nu ghicesc! I 

-Nu. 

-Vezi tu, acum nu mai ştiu. Pentru că „nu“ ar putea să facă partf 
din acel „nu s-a întâmplat nimic“ tipic feminin. 5 j 

- Nu vorbesc codat. Nu s-a întâmplat nimic. {« 

- Atunci am putea să ne mai relaxăm puţin unul în preajma celulţ i 
lalt? Mă faci să mă simt tare incomod. 

- Eu vă fac pe dumneavoastră să vă simţiţi incomod? 

El a întors încet capul. 

- Aţi dat impresia că regretaţi faptul că v-aţi oferit să ne duceţi 
cu maşina încă din secunda în care ne-am urcat în ea. De fapt, chhtf 
dinainte să ne urcăm. 

Taci din gură, Jess! s-a avertizat ea. Taci din gură! Taci din gură! 

-Ce? 

- Nimic, a răspuns femeia, întorcându-i spatele. Lăsaţi-o baltă! M 

F Domnul Nicholls privea drept în faţă, dincolo de parbriz. Brusc, 
Irita extrem de obosit. 

- De fapt, mâine-dimineaţă aţi putea să ne lăsaţi pur şi simplu la 
| 0 gară. N-o să vă mai deranjăm. 

' - Asta îţi doreşti? a întrebat-o el. 

i; Jess şi-a ridicat genunchii la piept. 

- Ar putea fi cel mai bun lucru. 

Au rămas aşa, în tăcere. împrejurul lor, cerul se făcea negru ca 
«ţoala. De două ori, Jess a deschis gura pentru a vorbi, însă n-a putut 
s icoate nici un sunet. Aparent cufundat în gânduri, domnul Nicholls se 
ttita prin parbriz, la draperiile care acopereau geamul camerei de hotel. 

Jess se gândea la Nicky şi la Tanzie, care dormeau liniştiţi de cea- 
Ultă parte a ferestrei şi îşi dorea să fie cu ei. Simţea că i se face rău. De 
\ ee nu fusese în stare să se prefacă? De ce nu putuse să fie mai drăguţă? 
N-ar fi durat decât două zile. Era o idioată. Iar stricase totul. 

începuse să se răcorească. în cele din urmă, a tras plapuma lui 
Nicky de pe bancheta din spate şi i-a întins-o bărbatului. 

- Poftim! i-a spus ea. 

-Oh! El s-a uitat lung la desenul uriaş cu Super Mario. Mersi! 

Jess a chemat câinele înăuntru, şi-a lăsat scaunul pe spate atât cât 
li nu-1 atingă, apoi s-a învelit cu plapuma lui Tanzie. 

- Noapte bună! 

Stătea cu ochii aţintiţi spre tapiseria luxoasă aflată la câţiva centime¬ 
tri de nasul ei, inspirând mirosul de maşină nouă, în timp ce mintea ei 
era o învălmăşeală de gânduri. Cât de departe era gara? Cât aveau să 
COSte biletele? Aveau să fie nevoiţi să plătească pentru cel puţin încă o 
li de cazare la vreun motel de pe undeva. Şi ce se făcea cu Norman? îl 
*uzea sforăind uşor în spatele ei şi se gândea cu înverşunare că nici în 
ruptul capului nu avea să mai dea cu aspiratorul pe banchetă. 

- E nouă şi jumătate. 

Vocea domnului Nicholls a rupt tăcerea. Jess a rămas neclintită. 

- Nouă. Şi. Jumătate. El a oftat adânc. Nu credeam că o s-o spun 
Vreodată, dar e chiar mai rău decât să fii căsătorit. 

- Ce... respir prea zgomotos? 

Bărbatul a deschis pe neaşteptate portiera. 

- Of, pentru Dumnezeu! a spus el şi a pornit de-a lungul parc 

Jess s-a ridicat în capul oaselor şi l-a urmărit cum traver 

agale şoseaua, înspre magazin, apoi dispare în interiorul luminat i 
neoane. A reapărut câteva minute mai târziu, ţinând în mâini o st 
de vin şi un set de pahare din plastic. 

-Probabil e groaznic, i-a spus el, urcându-se înapoi pe scaunul! 
şoferului. Dar în clipa asta puţin îmi pasă. 

Jess s-a uitat la sticlă. 

- Facem un armistiţiu, Jessica Thomas? A fost o zi lungă. Şi o săpt , 

tămână de rahat. Şi, oricât ar fi ea de spaţioasă, maşina asta nu-i îndutl 
ajuns de mare pentru doi oameni care nu-şi vorbesc. « 

S-a uitat la ea. Avea o privire istovită, şi fire de barbă începeau li: 
i se ivească pe bărbie. Asta-1 făcea să pară, în mod ciudat, vulnerabil! î 

Jess a luat un pahar. •-»f 

- Scuze. Nu sunt obişnuită ca oamenii să ne ajute. Asta mă face.4 

- Bănuitoare? Ţâfnoasâ? 

- Voiam să spun: mă face să mă gândesc că ar trebui să ies mai dtt 
în lume. 

El a răsuflat uşurat. 

-Corect. Şi-a coborât ochii către sticlă. Atunci hai să... Oh, fir-if 
să fie! 

-Ce? 

- Credeam că are dop cu filet. Se uita la sticlă de parcă ar fi foii 

încă un lucru menit să-l enerveze. Grozav! Presupun că n-ai un dei* 
făcător de sticle. “ 

-Nu. > 

- Crezi că o să-mi dea alta la schimb? ■ 

-Aţi luat bonul? 

Bărbatul a oftat adânc, însă Jess l-a întrerupt. 

- Nu-i nevoie, a spus ea, luându-i vinul din mână. 

A deschis portiera şi a coborât. Norman a ridicat numaidecât capul 

-Doar n-o s-o izbeşti de parbrizul meu? 

- Nu. Jess a rupt folia protectoare din jurul dopului. Scoateţi-vl 
un pantof. 

-Ce? 


Un bărbat şi o femeie 


153 


[ - Scoateţi-vă un pantof! Nu merge cu şlapi. 

\ -Te rog să nu-1 foloseşti pe post de pahar. Fosta mea nevastă a 
llcut odată asta cu un pantof cu toc> şi mi-a fost teribil de greu să mă 
prefac că şampania cu miros de picioare e o experienţă erotică. 

Ea a întins o mână. Bărbatul şi-a scos în sfârşit un pantof şi i l-a dat. 
Sub ochii lui, Jess a aşezat fundul sticlei în interior, apoi, ţinând cu grijă 
•mbele obiecte, s-a apropiat de hotel şi le-a izbit cu putere de zid. 

- Presupun că n-are nici un rost să te întreb ce faci. 

- Doar lăsaţi-mă o secundă, a scrâşnit ea şi a izbit încă o dată. 

Domnul Nicholls a clătinat încet din cap. Jess s-a îndreptat de 

ipate şi s-a uitat urât la el. 

-Sunteţi mai mult decât bine-venit să scoateţi dopul cu dinţii, 
dtcă preferaţi asta. 

El a ridicat o mână. 

-Nu, nu! Dă-i înainte! Exact aşa speram să-mi închei seara asta: 
CU cioburi în şosete. 

Jess s-a uitat la dop, după care a izbit iar. Şi iată: acesta a ieşit un 
centimetru în afara gâtului sticlei. Buf! încă un centimetru. A ţinut cu 
(Tijă sticla, a mai izbit încă o dată şi gata! A tras cu grijă restul dopu¬ 
lui, pe urmă i-a întins vinul domnului Nicholls. 

Acesta s-a uitat lung la el, apoi la ea. Jess i-a înapoiat pantoful. 

- Uau! Eşti e femeie pe care e util s-o cunoşti. 

- Pot chiar să montez rafturi, să înlocuiesc scânduri putrezite din 
podea şi să fac o curea de alternator dintr-un dres înnodat la capete. 

- Pe bune? 

- Mai puţin cureaua de alternator. S-a urcat în maşină şi a primit pa¬ 
harul de plastic cu vin. Am încercat cândva. S-a făcut zdrenţe după nici 
treizeci de metri de drum. O totală risipă a unui dres M&S opac. Jess a 
•Orbit din băutură. Iar maşina a puţit săptămâni întregi a ciorapi arşi. 

In spatele lor, Norman scâncea în somn. 

- Armistiţiu, a spus domnul Nicholls şi a ridicat paharul. 

-Armistiţiu. Dar n-o să conduceţi maşina după ce bem, nu? a re¬ 
plicat ea, ridicându-şi propriul pahar. 

- Nu, dacă nici tu nu conduci. 

- Oh, foarte amuzant. 

Şi, brusc, seara a devenit ceva mai plăcută. 

Aşadar, iată ce a descoperit Ed despre Jessica Thomas, după dl 
aceasta a băut un pahar-două (de fapt, patru sau cinci) şi a încetat iii 
mai fie arţăgoasă. Erau detalii despre viaţa ei, altele decât cele pe care Ift : 
observase pur şi simplu, cum ar fi faptul că, atunci când se simţea stân» 
jenită, îşi strângea părul la spate fără motiv, ca şi cum ar fi avut nevoi* ; 
să-şi facă de lucru, şi că râsul ei semăna cu un lătrat de focă: zgomotos i 
sacadat şi strident, nepotrivit cu statura şi silueta ei. Trupul zvelt trădl 
faptul că îşi câştiga traiul prestând muncă fizică, rădăcinile părului nu 
mai fuseseră vopsite de câteva luni şi purta blugi ieftini. Ed se detest* 
întru câtva pentru că observase acest ultim aspect, însă Lara obişnui* 
să-i atragă atenţia asupra amănuntelor, ca de exemplu culoarea materl* 
aiului sau cusătura, şi tocmai asemenea lucruri ciudate îi rămăseseră in ■ 
minte, spre deosebire de data naşterii fostei lui soţii. 1 


1. Băiatul nu era, de fapt, fiul lui Jess. Era al fostul ei soţ cu fosta Iul 
soţie şi, dat fiind că amândoi părinţii efectiv îl abandonaseră, ea er* 
singura persoană care-i mai rămăsese. 

- Amabil din partea ta, a spus Ed. 

-Nu tocmai, i-a replicat femeia. Nicky e ca şi al meu. Stă cu min* 
de când avea opt ani. Are grijă de Tanzie. Şi, pe lângă asta, familiile 
din ziua de azi sunt de toate felurile, nu-i aşa? Nu trebuie să mai fie 
ca la carte. 

1 1 Tonul defensiv pe care a rostit cuvintele l-a făcut pe Ed să creadă 
' (k mai purtase discuţia asta de multe ori. 

2. Fetiţa avea zece ani. A făcut câteva socoteli în minte, însă Jess a 
Intervenit până să apuce el să scoată vreo vorbă. 

- Şaptesprezece. 

-Erai... tânără. 

- Eram un copil nebun. Le ştiam pe toate. De fapt, nu ştiam nimic. 
A apărut Marty, m-am lăsat de şcoală şi pe urmă am rămas gravidă. 
Nu m-am născut ca să fac curat prin case, ştii. Mama era profesoară. 

Privirea i-a alunecat către el, ca şi cum ar fi ştiut că informaţia 
•ceasta avea să îl şocheze. 

-OK. 

- Acum a ieşit la pensie. Locuieşte în Cornwall. Nu ne prea înţe¬ 
legem. Nu e de acord cu ceea ce ea numeşte „alegerile pe care le-am 
ftcut în viaţă". Niciodată n-am reuşit să-i explic că, odată ce naşti un 
Copil la şaptesprezece ani, nu mai ai de ales. 

- Nici măcar acum? 

- Nu. Femeia şi-a răsucit o şuviţă de păr între degete. Pentru că 
niciodată nu-i mai ajungi pe ceilalţi din urmă. Prietenii tăi sunt Ia 
facultate, tu eşti acasă cu un bebeluş. Prietenii tăi îşi încep carierele, 
tu eşti la oficiul pentru locuinţe, încercând să găseşti un loc în care 
lt stai. Prietenii tăi îşi cumpără primele maşini şi case, tu încerci să 
giseşti o slujbă care să-ţi permită să ai grijă de copil. Şi toate slujbele 
Otre-ţi permit să ai grijă de copil sunt foarte prost plătite. Iar asta, îna¬ 
inte ca economia să se ducă de râpă. Oh, nu mă înţelegeţi greşit! Nu 
Itgret că o am pe Tanzie, nici măcar o clipă. Şi nu regret că l-am luat 
pe Nicky. Dar dacă ar fi s-o iau de la capăt, sigur i-aş avea după ce aş 
fi făcut ceva cu viaţa mea. Ar fi frumos să le pot oferi... ceva mai bun. 

Nu se deranjase să-şi ridice scaunul în timp ce-i povestea toate 
•cestea. Stătea sprijinită într-un cot, cu faţa întoarsă către el, învelită 
CU plapuma şi sprijinindu-şi picioarele goale de bordul maşinii. Ed a 
descoperit că gestul acesta nu îl mai deranja atât de mult. 

-Ai putea încă să-ţi faci o carieră, a spus el. Eşti tânără. Vreau H; 
zic... ai putea să angajezi o bonă pentru orele de după şcoală, sau ceV» j 
de genul ăsta? 


Ea a râs din toată inima. Un răsunător hohot, ca un lătrat de focţ | 
a explodat în incinta maşinii. Jess s-a ridicat, ţinându-şi spatele per» 
fect drept, şi a luat o înghiţitură zdravănă de vin. 

- Da. Aşa e, domnule Nicholls. Sigur că aş putea. I 


3. Ei îi plăcea să repare lucruri. Făcea tot felul de treburi prin car» 5 
tier, de la înnoit instalaţiile electrice ale oamenilor până la placat ctt J 
gresie în băi. 

- Eu făceam toate alea prin casă. Mă pricep să lucrez cu mâini», 
Pot chiar să imprim tapet. 


-îţi faci singură tapetul. 


-Nu vă uitaţi aşa la mine. E în camera lui Tanzie. Tot eu îi făceam J 
şi hainele, până de curând. 11 


-Tu chiar eşti din al Doilea Război Mondial? Păstrezi şi borcan» | 
de gem şi sfoară? 


- Şi dumneavoastră ce voiaţi să deveniţi? 


- Ce am devenit, a spus el. 


- dlll ucvcmi, a f ■. 

Apoi şi-a dat seama că nu voia să vorbească despre asta şi a schim» 
bat subiectul. 


4. Jess avea picioare foarte mici. Atât de mici, încât îşi cumpifll - 
pantofi de la raionul pentru copii. (Din câte se pare, erau mai ieftinii) 
După ce a aflat asta, Ed a fost nevoit să facă eforturi pentru a nu Hi 
uita pe furiş la picioarele ei, ca un ciudat. 


5. înainte să aibă copii, Jess putea să bea câte patru măsuri dubltj 
de votcă la rând, şi tot ţinea drumul drept. 

- Da, ţineam Ia băutură. Evident, nu îndeajuns de bine încât să-mi 
amintesc de contracepţie. 

Ed a crezut-o: goliseră două sticle de vin, şi bănuia că ea consu¬ 
mase de două ori mai mult decât el, însă cu toate că se mai relaxase 
puţin, nici o clipă nu i s-a părut că e măcar puţin beată. 

Acasă, Jess nu bea aproape niciodată. 

- Când lucrez la bar şi cineva îmi oferă un pahar, doar iau banii. 
Iar când sunt acasă, îmi fac griji că s-ar putea să li se întâmple ceva co¬ 
piilor, iar eu trebuie să am mintea limpede. S-a uitat pe geam. Acum, 
Ci mă gândesc, asta se apropie cel mai mult de o ieşire în oraş de care 
am avut parte în ultimele... cinci luni. 

- Cu un bărbat care ţi-a trântit o uşă în nas, două sticle de poşircă 
fi o parcare. 

- Nu critic. 

Nu a explicat de ce îşi făcea atâtea griji în privinţa copiilor. Ed şi-a 
amintit de chipul lui Nicky şi s-a hotărât să nu întrebe. 

6. Jess avea o cicatrice sub bărbie, de când căzuse de pe bicicletă 
fi o pietricică îi rămăsese înfiptă acolo vreme de două săptămâni. A 
încercat să i-o arate, însă lumina din maşină era prea slabă. Mai avea 
^ un tatuaj la baza coloanei. 

-O adevărată ştampilă de târfă, în opinia lui Marty. N-a mai vor¬ 
bit cu mine zile întregi după ce mi l-am făcut. Femeia a tăcut puţin. 
Cted că de-asta mi l-am şi făcut. 

7. Al doilea prenume al ei era Rae. Trebuia să-l spună pe litere de 
iecare dată. 

8. N-o deranja să facă curat, dar detesta nespus de mult ca oamenii 
po trateze ca şi cum ar fi „doar" o femeie de serviciu. (în momentul 
•Cela, el a roşit puţin, din bun-simţ.) 


9. Nu mai ieşise cu un bărbat de doi ani, de când o părăsise fostul soţ. 

- N-ai mai făcut sex de doi ani şi jumătate? 
-Am zis că el m-a părăsit acum doi ani. 

- E un calcul rezonabil. 


Jess s-a ridicat şi l-a privit pieziş. 

-Trei ani şi jumătate. Dacă ţinem socoteala. în afara unui.,, 
ăăm... episod de anul trecut. Şi nu trebuie să păreţi atât de şocat. * 


- Nu sunt şocat, a spus el şi a încercat să-şi compună altă mini, § 
Apoi a ridicat din umeri. Trei ani şi jumătate. Păi asta înseamnă doatţ a 
cât, un sfert din viata ta adultă? O nimica toată! 


- Da. Mersi pentru asta. 

Apoi, Ed nu şi-a dat seama ce s-a întâmplat, dar ceva din atmo¬ 
sferă s-a schimbat. Ea a murmurat nişte cuvinte pe care el nu le-l 
putut pricepe, apoi şi-a strâns din nou părul în coadă şi a zis că ert 
timpul să se culce. 


Ed credea că avea să rămână treaz o veşnicie. Era ceva ciudat dl 
tulburător să stea într-o maşină întunecată, la doar o lungime de braţ 
distanţă de o femeie atrăgătoare, cu care tocmai împărţise două sti¬ 
cle de vin. Chiar dacă ea era cuibărită sub o plapumă cu SpongeBob 
Pantaloni Pătraţi. Admira stelele prin trapa maşinii, asculta camioa* 
nele care treceau huruind către Londra şi scâncetele câinelui care doiv 
mea pe bancheta din spate şi se gândea că viaţa lui cea adevărată (cea 
cu firma, şi biroul, şi nesfârşitele neplăceri lăsate în urmă de Dean na 
Lewis) era acum la un milion de kilometri distanţă. 

- încă treaz? 

Ed a întors capul, întrebându-se dacă Jess îl urmărise. 

-Nu. 

- Bine, s-a auzit o şoaptă de pe scaunul pasagerului. Jocul adevă¬ 
rului. 

El a ridicat privirea către plafon. 

- începe tu, atunci. 

- Dumneavoastră primul. 

Lui Ed nu-i venea nici o idee. 

-Trebuie să vă puteţi gândi la ceva. 

- OK, de ce porţi şlapi? 

-Asta-i întrebarea? 

- E groaznic de frig afară. E cea mai rece şi mai ploioasă primăvară 
înregistrată vreodată. Şi tu porţi şlapi. 

-Chiar atât de mult vă deranjează? 

- Pur şi simplu nu pricep. E evident că ţi-e frig. 

Jess a arătat către un deget de la picior. 

- E primăvară. 

-Şi? 

-Şi. E primăvară. Aşadar, vremea o să se îmbunătăţească. 

- Porţi şlapi ca o expresie a credinţei. 

- Dacă vreţi. 

Ed n-a găsit nici o replică la asta. 

- OK, e rândul meu. 

El a aşteptat. 

-V-aţi gândit să plecaţi cu maşina şi să ne lăsaţi acasă azi-dimi- 
neaţă? 

-Nu. 

- Mincinos. 

- OK. Poate, puţin. Vecina ta voia să-mi crape capul cu o bâtă de 
baseball, iar câinele tău miroase de-ţi mută nasul. 

- Pff! Orice scuză! 

A auzit-o mişcându-se pe scaun. Picioarele i-au dispărut sub pla¬ 
pumă. Simţea mirosul şamponului ei. îl ducea cu gândul la ciocolata 
Bounty. 

- Şi de ce n-aţi plecat? 

Ed a rămas pe gânduri preţ de câteva clipe, înainte de a-i răs¬ 
punde. Poate pentru că nu putea să-i vadă chipul. Poate pentru că, Ia 
un moment dat, între al treilea şi al patrulea pahar de vin, se hotărâse 
ci Jess e o femeie de treabă. Poate pentru că din pricina băuturii şi 

a orei târzii lăsase garda jos, căci, în mod normal, n-ar fi răspuns tfl 
felul acesta. 1 

- Fiindcă am făcut nişte prostii în ultima vreme. Şi poate că o partJ 
din mine îşi dorea să fac un lucru de care să fiu mândru. 1 

A crezut că ea avea să-i spună ceva. într-un fel, spera s-o facă. Iiufl 
Jess a rămas tăcută. ] 

Ed a rămas acolo câteva minute, uitându-se la lămpile cu vapori 
de sodiu, ascultându-i respiraţia Jessicăi Rae ’lhomas şi gândindu-li 
cât de mult îi lipsea pur şi simplu să doarmă lângă o altă persoani,, 
în cea mai mare parte a timpului, se simţea cel mai singur om de pC 
planetă. S-a gândit la acele picioruşe minuscule şi la unghiile lor datf 
cu multă ojă. Apoi a văzut-o pe sora lui ridicând o sprânceană şi şi*|; 
dat seama că, probabil, băuse prea mult. Nu fi idiot, Nicholls, şi-a spui 
el, după care s-a întors cu spatele la Jess. 

S-a gândit la fosta lui soţie şi la Deanna Lewis, până când toatl 
gândurile plăcute, melancolice s-au risipit, iar în locul lor a rămâi 
doar mânia neînduplecată. Apoi, dintr-odată, afară s-a lăsat frigul şi 
totul a devenit cenuşiu, braţul stâng îi amorţise şi se simţea atât dl 
ameţit, încât i-a luat două minute întregi ca să-şi dea seama că bubu¬ 
itul pe care îl auzea era paznicul, ce bătea în geam pentru a le spune 
că nu aveau voie să doarmă acolo. 


Capitolul 14 


TANZIE 

La bufetul pentru micul dejun erau patru feluri de produse de 
patiserie, trei feluri de sucuri şi un raft întreg cu acele pacheţele 
porţionate de cereale, despre care mama spunea că nu sunt profitabile 
ţi că nu avea să le cumpere niciodată. Jess le bătuse în geam copiilor la 
ora opt şi un sfert pentru a-i anunţa că era timpul să meargă la micul 
dejun şi să-şi pună pe ei gecile ca să-şi îndese în buzunare cât mai 
multă mâncare. Mama avea părul turtit într-o parte şi nu era fardată. 
Tanzie bănuia că, până la urmă, maşina nu fusese o aventură chiar 
iţa grozavă. 

-Nu unt sau gemuri. Sau orice altceva pentru care e nevoie de 
tacâmuri. Chifle, brioşe, chestii de-astea. Să nu fiţi prinşi. S-a uitat în 
spatele ei, către locul în care domnul Nicholls părea a se certa cu un 
paznic. Şi mere. Merele sunt sănătoase. Şi poate câteva felii de şuncă 
pentru Norman. 

- Unde să pun şunca? 

-Sau un cârnat. înfaşoară-le într-un şerveţel. 

- Asta nu înseamnă să furăm? 

-Nu. 

- Dar... 

- înseamnă să luaţi puţin mai mult decât e posibil să mâncaţi chiar 
în momentul ăla. Sunteţi doar... imaginaţi-vă că sunteţi nişte musafiri 

care suferă de o boală hormonală, şi din cauza asta vă e foarte, foarte 
foame. 

- Dar eu n-am o boală hormonală. 

- Ai putea să ai. Asta-i şi ideea. Eşti acea persoană bolnavă şi înfo* 
metată, Tanzie. Ai plătit pentru micul dejun, însă trebuie să mânând | 
mult. Mai mult decât ai mânca în mod normal. 

Tanzie şi-a încrucişat braţele la piept. 

- Tu ai spus că e rău să furi. 

- Nu furi. Pur şi simplu profiţi de ceea ce ai plătit. 

- Dar noi n-am plătit. Domnul Nicholls a plătit. 

-Tanzie, fă doar cum îţi spun eu, te rog. Uite, eu şi domnul 
Nicholls va trebui să plecăm din parcare pentru o jumătate de ori 
Doar fă ce ţi-am cerut, pe urmă întoarce-te în cameră şi fiţi gata de 
plecare la nouă. OK? S-a aplecat prin cadrul ferestrei, a pupat-o pe 
Tanzie, apoi s-a târât înapoi la maşină, strângându-şi haina în jurul 
corpului. S-a oprit, s-a întors şi a strigat: Nu uita să te speli pe dinţi. Şi 
nu-ţi lăsa pe aici vreo carte de matematică. 

Nicky a ieşit din baie. Era îmbrăcat cu blugii lui negri, foarte 
strâmţi, şi cu un tricou inscripţionat pe piept WHEVS. 

-N-o să bagi niciodată un cârnat în ăia, a spus Tanzie, uitându-se 
la pantalonii lui. 

- Pun pariu că pot să ascund mai multă mâncare decât tine, i-l 
zis el. 

Fata l-a privit în ochi. 

-Ne luăm la întrecere, a replicat ea şi a dat fuga să se îmbrace. 

Domnul Nicholls s-a aplecat şi s-a uitat cu ochii mijiţi prin parbrtt 
la Tanzie şi la Nicky care traversau parcarea. Cinstit vorbind, s-a gân* 
dit fata, probabil că şi ea s-ar fi uitat cu ochii mijiţi la ei doi. Nicky iţi 
îndesase două portocale mari şi un măr în partea din faţă a blugilor, 
aşa că mergea clătinat pe asfalt, de parcă fiicu.se pe el. Ea se îmbrăcase 
cu geaca, în ciuda faptului că i se făcuse prea cald, fiindcă îşi umpluse 
buzunarele din faţă ale hanoracului cu pacheţele de cereale, iar daci 
n-ar fi purtat geaca pe deasupra, ar fi lăsat impresia că e însărcinaţi 
Cu bebeluşi de roboţi. 

Nu se mai puteau opri din râs. 

- Urcaţi-vă, urcaţi-vă! a spus mama, aruncându-le genţile în port¬ 
bagaj şi aproape îmbrâncindu-i în maşină, în vreme ce se uita peste 
Umăr. Ce-aţi luat? 

Domnul Nicholls a pornit la drum. Tanzie îl vedea trăgând cu 
ochiul în oglinda retrovizoare, în timp ce ei îşi descărcau pe rând 
prada şi i-o întindeau mamei. 

Nicky a scos din buzunar un pachet alb. 

-Trei pateuri. Ai grijă, glazura s-a lipit puţin de şerveţele. într-un 
pahar de hârtie, patru cârnaţi şi câteva felii de şuncă pentru Norman. 
Două felii de caşcaval, un iaurt şi... Şi-a tras geaca peste şliţ, a băgat 
mâna înăuntru, s-a strâmbat, s-a încordat şi a scos la iveală fructele. 
Nu -mi vine să cred că am reuşit să le îndes acolo. 

- Nu pot face nici un comentariu legat de asta; n-ar fi o discuţie 
adecvată între mamă şi fiu, a spus mama. 

Tanzie avea şase pacheţele de cereale, două banane şi un sendviş 
CU gem pe care îl făcuse din două felii de pâine albă prăjită. S-a pus pe 
mâncat, în timp ce Norman se uita la ea şi două fire de salivă îi atâr¬ 
nau tot mai lungi de o parte şi de alta a botului, până când au început 
li formeze o baltă pe bancheta maşinii domnului Nicholls. 

- Femeia care stătea în spatele vasului cu ouă ochiuri sigur ne-a 
vizut. 

-I-am zis că ai o boală hormonală, a spus Tanzie. I-am zis că tre¬ 
buie să mănânci de două ori greutatea corpului tău de câte trei ori pe 
ti, altfel leşini în sala lor de mese şi s-ar putea chiar să mori. 

- Mişto! a replicat Nicky. 

- Ai câştigat la numărătoare, a continuat ea, socotindu-i produ- 
lele. Dar eu primesc puncte suplimentare pentru îndemânare. 

S-a aplecat şi, sub privirile tuturor, a scos cu grijă cele două pahare 
de cafea din polistiren pe care le ascunsese în buzunare, înfăşurate în 
şerveţele, ca să nu se verse. Pe unul i Ta dat mamei, iar pe celălalt l-a 
aşezat în suportul de la bord, lângă domnul Nicholls. 

- Eşti genială! a spus mama, desfăcând capacul. Oh, Tanzie, n-ai 
Idee câtă nevoie aveam de cafea! 

A luat o înghiţitură, închizând ochii. Pentru o clipă, mama a păr 
mai fericită ca oricând de la plecarea tatei, iar Tanzie nu ştia dacă t 
se datora faptului că se descurcaseră atât de bine la bufet sau dfl 
faptului că Nicky râdea pentru prima oară de o veşnicie. 

Domnul Nicholls pur şi simplu se holba la ei, ca şi cum ar fi fost 4? 
ceată de extratereştri. 

- Bun, deci, cu caşcavalul, şunca şi cârnaţii putem să facem sendţ! 
vişuri pentru prânz. Pateurile puteţi să le mâncaţi voi acum. Fructele 
în loc de budincă. Vreţi vreunul? Mama i-a întins o portocală dom» 
nului Nicholls. încă e călduţă. Dar pot s-o decojesc. f 

-Ăăm... drăguţ din partea ta, a răspuns el, întorcându-şi privire^ 
Dar cred că o să mă opresc la un Starbucks. 


Următorul episod al călătoriei a fost chiar plăcut. N-au mai întâi» 
nit ambuteiaje în trafic odată ce au ieşit din oraş, iar mama l-a con» 
vins pe domnul Nicholls să dea pe postul ei de radio preferat, apoi • 
fredonat şase melodii la rând, cântând tot mai tare cu fiecare dintre 
ele. Obişnuia ca, atunci când nu ştia versurile, să le înlocuiască pur şl 
simplu cu vorbe alese la întâmplare, de exemplu „tarte cu cremă" sau 
„poliţişti cu chelie", iar uneori asta o facea pe Tanzie să se strâmbe, 
dar în ziua aceea a fost foarte amuzant. Mama i-a îndemnat pe copil 
să îi ţină isonul şi, cu toate că domnui Nicholls părea plictisit la înce¬ 
put, Tanzie a observat că după câţiva kilometri ajunsese să bată ritmul 
pe volan, ca şi cum s-ar fi distrat oarecum. Soarele a încins foarte 
tare atmosfera, şi atunci domnul Nicholls a deschis trapa. Norman 
s-a ridicat drept în şezut, ca să poate adulmeca aerul în mers, ceea ce 
însemna că nu-i mai înghesuia pe ei în portiere, lucru, de asemenea, 
foarte plăcut. 

Călătoria îi amintea puţin lui Tanzie de vremurile în care tata lo¬ 
cuia cu ei şi mergeau uneori în excursii cu maşina lui. Doar că tata 
conducea mereu prea repede şi devenea morocănos dacă mama 
îl ruga să încetinească. Şi niciodată nu cădeau de acord unde să se 
oprească pentru a mânca. Tata zicea că nu pricepe de ce nu pot să dea 
pur şi simplu nişte bani pe un prânz într-un local, iar mama îi spunea 
că avea sendvişuri gata făcute şi ar fi o prostie să le arunce. Pe urmă, 

; tata îi zicea lui Nicky să scoată nasul din jocul ăla, oricare ar fi el, şi 
•I se bucure naibii de peisaj, iar Nicky bombănea că, de fapt, el nu 
Ceruse să vină, ceea ce îl înfuria pe tata şi mai rău. 

Apoi Tanzie s-a gândit că, deşi îl iubea pe tata, prefera călătoria 
•ceasta iară el. 

După două ore, domnul Nicholls a spus că simte nevoia să se în¬ 
tindă, iar Norman trebuia să-şi facă nevoile, aşa că s-au oprit la mar¬ 
ginea unui parc. Mama a scos o parte din prada de la bufet şi s-au 
•şezat să mănânce într-un luminiş, la umbră, în jurul unei adevărate 
mese de picnic din lemn. Tanzie a mai recapitulat câte ceva (numerele 
prime şi ecuaţiile de gradul al doilea), după care l-a dus pe Norman 
U o plimbare prin pădure. Câinele era foarte fericit şi se oprea la fie¬ 
care două minute ca să miroasă câte ceva, soarele trimitea mici raze 
jucăuşe printre copaci, au văzut o căprioară şi doi fazani, şi parcă ar fi 
fost cu adevărat într-o vacanţă. 

-Eşti bine, scumpete? a întrebat-o mama, apropiindu-se cu bra¬ 
ţele încrucişate la piept. 

Din locul în care stăteau, abia dacă-1 vedeau printre copaci pe 
Nicky, care discuta la masă cu domnul Nicholls. 

- Eşti încrezătoare? 

- Cred că da, a răspuns Tanzie. 

- Ai reuşit să treci aseară prin ultimele capitole? 

- Da. Partea despre numere prime mi se pare puţin mai grea, dar 
!e-am scris pe toate şi, când le-am văzut înşirate pe hârtie, mi-a venit 
mai uşor. 

- Gata cu coşmarurile legate de familia Fisher? 

-Aseară, a spus Tanzie, am visat o varză care putea să se dea pe 
patine cu rotile. O chema Kevin. 

Mama s-a uitat lung la ea. 

- Bine. 

S-au mai plimbat puţin. în pădure era mai răcoare şi mirosea a 
umezeală plăcută, de muşchi verde viu, nu ca umezeala din camera 
aflată în fundul casei, care mirosea doar a mucegai. Mama s-a oprit pe 
cărare şi s-a întors către maşină. 

-Ţi-am spus că o să se întâmple lucruri bune, nu-i aşa? A 
tat-o pe Tanzie s-o ajungă din urmă. Mâine, domnul Nicholls o 
ne ducă la destinaţie. O să petrecem o seară liniştită, o să te ajul 
să treci de concursul ăsta şi pe urmă o să începi cursurile la şcoala 
cea nouă. Să sperăm că atunci vieţile noastre o să se schimbe puţin, 
bine. Şi e distractiv, nu-i aşa? E o călătorie plăcută? 

Mama se tot uita la maşină în timp ce-i vorbea, iar vocea ei capăt 
tonul acela pe care îl avea atunci când spunea ceva, dar mintea îi era 
totul în altă parte. Tanzie a observat că, pe drum, se fardase. Se înl 
sese pe jumătate cu spatele către domnul Nicholls, îşi ridicase pudri 
cu oglindă şi îşi aplicase mascara pe gene, deşi, de fiecare dată 
treceau peste câte un hop, sfârşea cu o pată neagră pe faţă. Tanzie 
ştia de ce se mai obosea. Arăta foarte frumos şi fără machiaj. 

- Mami, a spus ea. 

-Da? 

- Am cam furat mâncarea de la bufet, nu-i aşa? Vreau să zic, dadl 
priveşti proporţional, am luat mai mult decât ni se cuvenea. 

Mama a rămas cu ochii în pământ preţ de câteva secunde, gân* 
dindu-se. 

- Dacă tu chiar îţi faci griji din pricina asta, după ce-o să luăm 
banii câştigaţi de tine, o să punem cinci lire într-un plic şi o să le tri¬ 
mitem la hotel. Ce părere ai? 

- Cred că, date fiind produsele pe care le-am luat, suma s-ar apro* 
pia mai mult de şase lire. Probabil şase lire şi jumătate, a spus Tanzie, 

- Atunci, atât o să trimitem. Iar acum cred că ar trebui să ne stră« 
duim din răsputeri să convingem câinele ăsta bătrân şi gras al tău tl 
alerge puţin, din două motive: în felul ăsta o să fie suficient de obosit 
încât să doarmă până la următorul popas şi asta l-ar putea încuraji 
să-şi facă nevoile aici, în loc să-şi petreacă următorii o sută treizeci de 
kilometri trăgând vânturi. 


Au pornit din nou la drum. Ploua. Domnul Nicholls a purtat un* 
dintre obişnuitele lui iscuţii telefonice cu un bărbat pe nume Sidney, 
cu care a vorbit despre preţurile acţiunilor şi debitul pieţei, părând 
oarecum serios, aşa că mama n-a mai cântat o vreme. Toată lumea a 

pftcut. Tanzie încerca să nu tragă cu ochiul la cărţile ei de matematică 
Hirtama zicea că avea să i se facă rău), iar jocul lui Nicky rămăsese iar 
firi baterie, aşa că băiatul se mulţumea să se uite pe geam şi să ofteze 
\4/th. Partea asta de călătorie a părut să dureze o veşnicie. Nicky avea 
: tona din acele zile în care nu vorbea. Tanzie ar fi vrut să-i vorbească, 
; dar îţi dădeai seama când n-avea chef de taclale, pentru că buzele i se 
prefăceau într-o linie dreaptă şi nu te privea în ochi. Picioarele fetei se 
|0t lipeau de bancheta din piele a domnului Nicholls, ceea ce o facea 
•ft regrete că îşi pusese pantaloni scurţi. în plus, Norman se tăvălise în 
«va prin pădure, iar acum Tanzie tot simţea venind dinspre el un mi- 
IDS foarte neplăcut, însă nu voia să spună nimic, ca nu cumva domnul 
Nicholls să decidă că se săturase de ei şi de câinele lor împuţit. Aşa 
Ci s-a ţinut pur şi simplu de nas, încercând să respire doar pe gură şi 
fliberându-şi nările la fiecare treizeci de stâlpi de iluminare. 

Drumul a continuat. Cerul s-a înseninat. Au trecut pe lângă 
Coventry, apoi au urcat spre Derby, cu şoselele lui de centură şi fa¬ 
bricile de un roşu-închis, iar Tanzie a urmărit cu privirea peisajul ce 
devenea tot mai sălbatic şi mai dezordonat, în timp ce lăsa numerele 
li i se perinde prin minte în şiruri scurte, încercând să facă socoteli în 
Cap fără să se uite, de fapt, la cifre, ca să nu i se facă greaţă. 

Domnului Nicholls i-a sunat telefonul, şi o femeie a început nu¬ 
maidecât să ţipe în italiană. El nu a făcut decât să închidă aparatul 
Ară să spună nimic. 

Mama şedea în faţă şi îşi număra banii din poşetă. Avea 63,91 lire, 
dar încă nu observase că una dintre monedele de zece penny era, de 
fapt, o monedă străină, aşa că, până la urmă, totalul era 63,81 lire, 
dacă nu cumva reuşea să dea altcuiva moneda străină. 

- Nicky. 

Băiatul a ridicat privirea. Domnul Nicholls se uita la el în oglinda 
retrovizoare. 

-Vrei să-ţi dau telefonul meu? N-are prea multe jocuri, dar ai pu¬ 
tea să intri pe Twitter, sau Facebook, sau orice vă mai place vouă în 
ziua de azi. 

- Pe bune? 

Nicky s-a împins în sus din poziţia cocoşată în care şedea. 

- Sigur. E în buzunarul de la haina mea. 

Mama a scos telefonul şi i l-a întins băiatului. 

- Ai foarte mare grijă de el, Nicky! Am dezactivat PIN-ul. Doal 
ştii tu, fără filme. 

-Marfa! 

Nicky n-a zâmbit cu adevărat (Tanzie s-a gândit că în ultil 
vreme nu mai zâmbea prea des), dar se vedea că e mulţumit. 

-Tu nu, Tanzie! a răsunat vocea mamei printre scaune. Să nu 
uiţi la telefon, ca să nu ţi se facă rău. 

Tanzie a oftat. Uneori era ATÂT de plictisitor să fie ea însăşi! Cap 
lui Norman îi atârna foarte greu în poală şi a încercat să-l mişte uş< 
pentru că începuseră să-i amorţească picioarele. Se întreba cât ir 
era până în Scoţia. Era extrem de plictisită, dar ştia că dacă ar fi sptf ■ 
asta, mama i-ar fi replicat: „Cu toţii suntem plictisiţi, Tanzie. N-am dl' 
face". A început să aţipească, lovindu-se cu capul de rama geamuluL 
Mama şi domnul Nicholls se aşternuseră pe vorbă. Era posibil ca ei | 
fi uitat că se mai afla şi altcineva în maşină. 

- Deci, spuneţi-mi despre soţia dumneavoastră. 

- Fosta soţie. Şi nu, mersi! 

- De ce nu? Nu i-aţi fost infidel. Bănuiesc că nici ea nu v-a foşti 
altfel aţi fi făcut mutra aia. 

- Care mutră? 

A urmat un scurt moment de tăcere. Poate cale de zece stâlpi de 
iluminat. 

- Nu sunt sigur că aş fi făcut vreodată mutra aia. Dar, nu. Nu mi-t 
fost infidelă. Şi, nu, nu prea vreau să discut despre ea. E... 

-Ceva intim? 

- Pur şi simplu, nu-mi place să vorbesc despre chestii personale. 
Tu vrei să vorbeşti despre fostul tău bărbat? 

- De faţă cu copiii lui? Mda, asta-i întotdeauna o idee grozavă. 

Au parcurs în tăcere următorii câţiva kilometri. Mama a început 

să bată cu degetul în geam. Tanzie şi-a aruncat ochii către domnul 
Nicholls. De fiecare dată când mama bătea în ceva, Iui i se încorda un 
mic muşchi al maxilarului. 

- Atunci, despre ce să vorbim? Pe mine nu mă interesează foarte 
Suit softurile, iar pe dumneavoastră bănuiesc că nu vă interesează 

^CAtuşi de puţin ce fac eu. Şi de câte ori să mai arăt spre un câmp şi să 
' tic „Oh, uite, vaci!“? 

Domnul Nicholls a oftat. 

- Haide! E cale lungă până în Scoţia. 

A urmat o tăcere cale de treizeci de stâlpi de iluminat. 

- Aş putea să cânt, dacă vreţi. Am putea să cântăm cu toţii. Staţi să 
Vid dacă pot găsi ceva... 

- Lara. Italiancă. Manechin. 

-Manechin. Mama a izbucnit într-un râs lung şi zgomotos. 
Bineînţeles! 

-Ce vrea să însemne asta? a întrebat morocănos domnul Nicholls. 

- Toţi bărbaţii ca dumneavoastră ies cu manechine. 

- Cum adică, bărbaţii ca mine? 

Mama a strâns din buze. 

- Cum adică, bărbaţii ca mine? Haide! 

-Bărbaţii bogaţi. 

- Eu nu sunt bogat. 

Mama a scuturat din cap. 

- Nuuuu! 

- Nu sunt. 

-Cred că asta depinde de felul în care definiţi bogăţia. 

- Am văzut ce înseamnă bogăţie. Eu nu sunt bogat. O duc bine, da. 
Dar sunt departe de a fi bogat. 

Mama s-a întors către el. Domnul Nicholls chiar nu avea habar cu 
cine se pune. 

- Aveţi mai mult de o casă? 

Ei a dat semnal şi a tras de volan. 

- Poate. 

-Aveţi mai mult de o maşină? 

Bărbatul a aruncat o privire în lateral. 

-Da. 

- Atunci sunteţi bogat. 

-Nu. Bogat înseamnă avioane private şi iahturi. Bogat înseamnă j 
servitori. 

- Şi eu ce sunt? 

Domnul Nicholls a scuturat din cap. 

- Nu o servitoare. Eşti... 

-Ce? 

- încerc doar să-mi imaginez ce mutră ai face dacă te-aş numi ser* 
vitoarea mea. 

Mama a început să râdă. 

-Slujnica mea. Femeia mea de serviciu. 

- Da. Sau aşa. Bine, păi, ce înseamnă să fii bogat în accepţiunea taf 

Mama a scos unul dintre merele luate de la bufet şi a muşcat din 

el. A mestecat puţin înainte să răspundă. 

- Să fii bogat înseamnă să plăteşti absolut fiecare factură la timp 
fără să stai pe gânduri. Să fii bogat înseamnă să poţi pleca într-o vi* 
canţă sau să poţi sărbători Crăciunul fără să trebuiască să te împru* 
muţi până în ianuarie şi februarie. De fapt, să fii bogat înseamnă doar 
să nu fii nevoit să te gândeşti la bani în fiecare nenorocită de clipă. 

- Toţi se gândesc la bani. Chiar şi bogătaşii. 

- Da, dar voi vă gândiţi doar cum să-i folosiţi ca să faceţi şi mal 
mulţi bani. în timp ce eu mă gândesc cum naiba să strâng suficienţi 
încât s-o mai scald o săptămână. 

Domnul Nicholls şi-a dres cumva vocea. 

-Nu-mi vine să cred că eu te duc cu maşina până în Scoţia, iar 
tu te legi de mine deoarece ai decis, în mod eronat, că sunt un soi da 


Donald Trump. 

-Nu mă leg de dumneavoastră. 

-Nuuuu! 

- Doar atrag atenţia că există o diferenţă între ceea ce dumnea¬ 
voastră consideraţi a fi bogăţie şi ceea ce este, de fapt, bogăţia. 

A urmat un soi de tăcere stânjenitoare. Mama s-a înroşit, ca şl 
cum ar fi spus prea multe, şi a început să-şi mănânce mărul, muşcând 
din el bucăţi mari, cu zgomot, chiar dacă pe Tanzie ar fi luat-o la rost 
dacă ar fi mâncat aşa. Fata, care se trezise din nou, nu voia ca mama 






Un bărbat şi o femeie 


171 


fi domnul Nicholls să nu-şi mai vorbească, fiindcă aveau parte de o zi 
l»re plăcută, aşa că şi-a vârât capul printre scaunele din faţă. 

- De fapt, am citit undeva că, pentru a te califica între primii unu 
b sută din ţara asta, ar trebui să câştigi mai mult de o sută patruzeci 
de mii de lire pe an, a spus ea, sărindu-le în ajutor. Prin urmare, dacă 
domnul Nicholls nu câştigă atât de mult, atunci probabil că nu e bogat. 

A zâmbit şi s-a aşezat iar la locul ei. Mama s-a uitat fără încetare Ia 
domnul Nicholls. Bărbatul s-a scărpinat în capul. 

- Ştii ce, a spus el după o vreme, ce-ar fi să ne oprim şi să bem 
Un ceai? 

Moreton Marston arăta ca o localitate concepută pentru turişti. 
Totul era foarte vechi şi făcut din aceeaşi piatră gri, toţi aveau grădini 
perfecte, cu floricele albastre căţărate pe ziduri şi cu coşuleţe impe¬ 
cabile, din care se revărsau frunzele, ca într-o imagine dintr-o carte 
iau poate din serialul Crimele din Midsomer. în aer plutea un miros 
vag de oaie, şi chiar puteai să auzi animalele behăind în depărtare, 
iar vântul era rece, ca şi cum te-ar avertiza cum poate fi vremea într- 
o zi fără soare. Magazinele arătau toate ca acelea din felicitările de 
Crăciun. în piaţă, o femeie îmbrăcată ca în epoca victoriană vindea 
chifle de pe o tavă, iar un grup de turişti se plimba prin preajmă, po- 
lAnd totul. Tanzie era atât de ocupată să privească pe geam, încât la 
început nici nu l-a observat pe Nicky. Abia când au oprit în parcare, a 
remarcat că fratele ei devenise foarte tăcut. Nu se mai uita la telefon, 
deşi ea ştia că şi-l dorise foarte mult, şi era alb la faţă. L-a întrebat 
dacă-1 dor coastele, el a negat, apoi, când l-a întrebat dacă are un măr 
In pantaloni pe care nu poate să-l scoată, Nicky i-a spus: 

-Nu, Tanze, las-o baltă! 

Dar, judecând după felul în care îi vorbea, era clar că se întâmpla 
ceva. Tanzie s-a uitat la mama, care însă era ocupată să-şi ferească 
privirea de domnul Nicholls, iar acesta, la rândul lui, era ocupat să 
facă mare caz de găsirea unui loc de parcare. Norman s-a mulţumit 
lâ-şi ridice ochii spre Tanzie, ca şi cum ar fi spus: „Nici nu te deranja 
tă întrebi". 

Toţi au coborât, s-au întins, după care domnul Nicholls a spti 
toată lumea avea să primească ceai şi prăjituri, cinstea lui; i-a : 
însă să nu facă un mare tam-tam din pricina asta, pentru că e doar l 
ceai. Mama a ridicat din sprâncene, ca şi cum ar fi dat să spună ( 
dar pe urmă a mormăit doar „mulţumesc", nu foarte politicos. 

S-au aşezat la masă într-o cafenea numită Ye Spotted Sowe 
Shoppe 1 , deşi Tanzie ar fi putut să pună pariu că în epoca mediev 
nu exista nici o ceainărie. Era destul de sigură că pe atunci lu 
nici măcar nu bea ceai. Dar nimeni altcineva nu părea deranjat i 
asta. Nicky s-a ridicat pentru a merge la toaletă. Domnul Nichc 
şi mama s-au dus la tejghea, ca să aleagă ce să mănânce, aşa că i 
apăsat pe telefonul domnului Nicholls şi primul lucru care a apărut [ 
ecran a fost pagina de Facebook a lui Nicky. Tanzie a aşteptat câte 
secunde, pentru că Nicky se supăra foc dacă oamenii îşi băgau na 
în treburile Iui, apoi, când a fost sigură că el chiar era la toaletă, a 1 
rit imaginea, astfel încât să poată citi. Şi atunci a încremenit. FamlBiî 
Fisher postase pe perete mesaje şi poze în care nişte bărbaţi le făceMi 
lucruri obraznice altor bărbaţi. îl numeau pe Nicky ŞONTOROG Ofl l 
FĂTĂLĂU, şi chiar dacă Tanzie nu cunoştea sensul acestor cuvinte j 
nu se îndoia că erau peiorative. Brusc, a simţit că i se face rău. A ridt* \ 
cat privirea şi a văzut-o pe mama apropiindu-se cu o tavă. ) 

- Tanzie! Ai grijă cu telefonul domnuiui Nicholls! 

Aparatul căzuse cu zgomot pe marginea mesei. Tanzie nu mai voii 
să-l atingă. Se întreba dacă Nicky plângea în toaletă. Ea aşa ar fi făcut 

Când a ridicat din nou privirea, mama se uita lung la ea. 

- Ce s-a întâmplat? 

- Nimic. 


Mama s-a aşezat şi a împins către ea o prăjitură cu portocală aşe¬ 
zată pe o farfurie. Lui Tanzie îi pierise foamea, cu toate că prăjituri 
era acoperită cu topping de bomboane colorate. 

- Tanzie. Ce s-a întâmplat? Vorbeşte cu mine! 

Tanzie a împins încet telefonul de-a lungul mesei din lemn, ma- 
nevrându-I doar cu vârful degetului, ca şi cum ar fi ars-o sau ceva. 


1 în traducere aproximativă, „Aţi văzutără o oareşcare ceainărie", cuvinte 
specifice englezei din perioada medievală (n.tr.) 

■ftma s-a încruntat, apoi a coborât privirea spre el. A apăsat butonul 
■ll-a holbat la ecranul acestuia. 

p - Doamne Dumnezeule! a exclamat ea după un minut. 

Domnul Nicholls s-a aşezat lângă Jess. Avea în faţă cea mai mare 
Ifcti' de tort de ciocolată pe care o văzuse Tanzie vreodată. 
î • - Toată lumea fericită? a întrebat. 

El arăta fericit. 

-Ticăloşii ăia mici! a zis mama, şi ochii i s-au umplut de lacrimi. 
-Cee? 

Domnul Nicholls avea gura plină de tort. 

- Asta înseamnă pervers? 

Părea că mama n-o auzea pe Tanzie. Şi-a împins scaunul în spate, 
•coţând un scrâşnet teribil, apoi a pornit cu paşi mari către toalete. 

- Acolo e pentru bărbaţi, doamnă, i-a strigat o femeie, în timp ce 
Alama împingea uşa. 

- Ştiu să citesc, mersi! a replicat mama şi a dispărut în interior. 

- Ce e? Acum ce s-a mai întâmplat? 

Domnul Nicholls s-a chinuit să-şi înghită dumicatul. S-a uitat în 
direcţia în care dispăruse mama. Pe urmă, când a văzut că Tanzie 
nu zice nimic, şi-a coborât ochii către telefon şi a apăsat de două ori 
pe ecranul lui. N-a spus nimic, doar a privit lung. Pe urmă, a mişcat 
Imaginea, ca şi cum ar fi citit totul. Tanzie se simţea puţin ciudat. Nu 
ftla sigur dacă el ar fi trebuit să se uite acolo. 

- Asta... Are vreo legătură cu ce i s-a întâmplat fratelui tău? 

Lui Tanzie îi venea să plângă. Avea impresia că familia Fisher le 
Itricase frumuseţe de zi. Avea impresia că îi urmărise până acolo, că 
nu aveau să mai scape niciodată de ea. Nu era capabilă să vorbească. 

-Hei! a spus domnul Nicholls când o lacrimă mare a căzut pe 
masă. Hei! 

I-a întins un şerveţel de hârtie. Ea s-a şters la ochi, dar când n-a 
mai putut să-şi reţină suspinul care-i izbucnea din piept, domnul 
Nicholls a ocolit masa şi a cuprins-o cu braţul, trâgând-o într-o îm¬ 
brăţişare. Mirosea a lămâi şi a bărbat. Nu mai simţise parfumul acela 
bărbătesc de la plecarea tatei, iar asta a întristat-o şi mai tare. 

- Hei! Nu nlânee. 

- îmi pare rău. 

- N-ai de ce să-ţi pară rău. Şi eu aş plânge dacă cineva i-ar i 
una ca asta surorii mele. E... e... Domnul Nicholls a închis telefon 
Fir-ar să fie! A scuturat din cap, umflându-şi obrajii. îi fac des 
ceva? 

-Nu ştiu. Tanzie şi-a tras nasul. în ultima vreme nu mai spu 
prea multe. 

Domnul Nicholls a aşteptat-o să se oprească din plâns, apoi i 
întors la locul lui şi a comandat o ciocolată caldă cu bezele, fulgi ( 
ciocolată şi frişcă din belşug. 

-Vindecă toate relele, i-a spus el, împingând băutura către ea»l 
Crede-mă! Eu le ştiu pe toate. 

Şi, ciudat lucru, chiar avea dreptate. t- 

Până să iasă mama şi Nicky de la toaletă, Tanzie îşi terminase cio» 
colata caldă şi prăjitura. Mama afişa un zâmbet strălucitor, de pard 
nimic nu s-ar fi întâmplat, şi îl ţinea pe Nicky de după umeri, ceti 
ce părea chiar puţin ciudat, acum că el era cu un cap mai înalt decât i 
ea. Băiatul s-a strecurat pe scaun lângă sora lui şi a rămas cu ochii ÎS 
pironiţi la prăjitura pe care o avea în faţă, ca şi cum nu i-ar fi foit i 
foame. Chipul lui arăta la fel ca înainte de a pleca la toaletă: precum - 
cel al unui manechin dintr-o vitrină, astfel încât să nu-i poţi ghid 
gândurile. Tanzie l-a văzut pe domnul Nicholls uitându-se la el şi s>t 
întrebat dacă avea de gând să-i spună ceva despre cele văzute pe tele¬ 
fon, însă bărbatul a tăcut. S-a gândit, probabil, că nu voia să-l facă pe 
Nicky să se ruşineze. Oricum, şi-a zis ea cu tristeţe, ziua cea fericit! 
se încheiase. 

Apoi mama s-a ridicat şi s-a dus să vadă ce face Norman, care ert 
legat afară, iar domnul Nicholls şi-a mai comandat încă o cafea şi i 
început să amestece încet în ea, de parcă s-ar fi gândit la ceva. Apoi 
s-a uitat la Nicky pe sub sprâncene şi a spus încet: 

- Deci, Nicky. Tu ştii ceva despre hacking? 

Tanzie avea sentimentul că n-ar fi trebuit să tragă cu urechea, aşa 
că s-a concentrat intens asupra ecuaţiilor de gradul al doilea. 

- Nu, a răspuns Nicky. 

f Domnul Nicholls s-a aplecat peste masă, coborându-şi vocea. 

- Ei bine, cred că acum ar fi un moment bun să începi. 

Când s-a întors mama, Nicky şi domnul Nicholls dispăruseră. 

- Unde sunt? a întrebat ea, uitându-se prin local. 

-S-au dus la maşină. Domnul Nicholls a spus că nu trebuie să fie 
deranjaţi. 

Tanzie şi-a băgat în gură capătul creionului. Mama a ridicat din 
iprâncene, foarte contrariată. 

- Domnul Nicholls a zis că o să faci faţa asta. A zis să-ţi transmit 
Ci rezolvă el. Chestia cu Facebookul. 

- Ce face? Cum? 

|| - A zis şi că o să întrebi asta. Tanzie a şters un 2, care semăna pu¬ 

ii (in cam mult cu un 5, apoi a suflat firimiturile de radieră. A zis să-ţi 
transmit că te roagă să-i laşi douăzeci de minute, că ţi-a comandat 
tacă o ceaşcă de ceai şi că ar trebui să mănânci nişte tort cât aştepţi. Ei 
0 să se întoarcă şi o să ne ia când termină. Mi-a mai zis şi să-ţi spun 
[ Ci tortul de ciocolată e foarte bun. 

Mamei nu-i plăcea situaţia. Tanzie a rămas pe scaun şi a lucrat 
restul exerciţiilor până când a fost mulţumită de rezultate, în vreme 
Ct mama se foia, se uita pe geam şi deschidea gura de parcă ar fi vrut 
li vorbească, apoi o închidea la loc. N-a mâncat tort de ciocolată. Pur 
fi simplu a lăsat acolo cele cinci lire pe care domnul Nicholls le pusese 
; pe masă, iar Tanzie şi-a aşezat radiera peste ele, deoarece îşi făcea griji 
Ci ar fi putut să zboare când cineva deschidea uşa. 

în cele din urmă, tocmai când angajata localului s-a apucat să 
măture îndeajuns de aproape de masa lor, transmiţându-le un me- 
saj mut, s-a auzit un clopoţel, iar domnul Nicholls a intrat însoţit de 
Nicky. Acesta din urmă avea mâinile în buzunare şi părul căzut peste 
ochi, însă pe chip îi apăruse un surâs mândru. 

Mama s-a ridicat în picioare şi s-a uitat când la unul, când la ce¬ 
lălalt. Se vedea că ar fi vrut foarte mult să spună ceva, dar nu ştia ce. 

- Ai gustat tortul de ciocolată? a întrebat-o domnul Nicholls. 

Faţa lui era toată numai amabilitate, ca a unui prezentator de emi- 
liune-concurs. 

- Păcat. Era foarte gustos. Mulţumesc! Tortul dumneavoastră e di 
mai bun! i-a strigat el femeii, care i-a răspuns cu un zâmbet larg, sdi» 
pitor, deşi la mama nu se uitase aşa. 

Pe urmă, domnul Nicholls şi Nicky au ieşit din nou şi au travef» 
sat agale strada, de parcă ar fi fost prieteni de-o viaţă, lăsându-le pt 
Tanzie şi pe mama să-şi strângă lucrurile şi să se repeadă după ei. 


B 



Capitolul 15 


NICKY 

Citise cândva în ziar un articol despre o femelă de babuin pleşuvă. 
Pielea ei nu era complet neagră, aşa cum era de aşteptat, ci oarecum 
pestriţă, un amestec de roz şi negru. Ochii îi erau conturaţi cu negru, 
de parcă ar fi fost dată cu un creion dermatograf excelent, şi avea un 
ifiirc lung, roz, iar altul, negru, ca un soi de David Bowie nătăfleţ. 

Dar era complet singură. Se pare că babuinilor nu Ie plac cei care 
trată altfel. Şi, fără exagerare, nici măcar un singur babuin nu era 
pregătit să stea cu ea. Aşa că era fotografiată, poză după poză, doar 
Umblând după mâncare, golaşă şi vulnerabilă, fără măcar un singur 
tovarăş. Pentru că, deşi toţi ceilalţi babuini ştiau că şi ea e tot un ba¬ 
buin, repulsia lor faţă de aspectul diferit era mai puternică decât orice 
pornire genetică de asta laolaltă. 

Nicky se gândea destul de des la asta: că nu e nimic mai trist pe 
lume decât un babuin pleşuv şi singur. 

Era evident că domnul Nicholls intenţiona să-i ţină o predică des¬ 
pre pericolele reţelelor sociale ori să-i spună că era nevoit să le dea 
raportul profesorilor, sau poliţiştilor, sau ceva de genul ăsta. Dar n-a 
ftcut-o. A deschis portiera maşinii, şi-a scos laptopul din portbagaj, 
a băgat cablul de alimentare într-o priză aflată lângă schimbătorul de 
viteze, apoi a conectat un adaptor, astfel încât să aibă acces la lăţimea 
traficului de date. 

- Aşa, a zis el, în timp ce Nicky se aşeza cu băgare de seamă pi 
scaunul pasagerului. Spune-mi tot ce ştii despre cuceritorul ăsta mM 
Fraţi, surori, date de naştere, animale de companie, adrese... orice w 

- Poftim? 

- Trebuie să-i ghicim parola. Haide, nu se poate să nu ştii ceval '■ 

Şedeau în parcare. împrejurul lor, oamenii îşi încărcau cumpifftj 

turile în maşini sau se plimbau în căutarea vreunui bar ori a vreundj 
ceainării drăguţe. Pe acolo nu existau nici graffiti, nici cărucioare 
cumpărături abandonate. Era genul de loc în care oamenii chiar bt>; 
teau kilometri întregi ca să înapoieze un cărucior de cumpărături 
Nicky ar fi fost în stare să parieze pe bani că aveau şi una dintre acelt 
pancarte pe care scrie Cel Mai Bine îngrijit Sat. O femeie cărunţi* 
care îşi încărca bagajele în maşina de lângă ei, i-a surprins privirea fi 
i-a zâmbit. Chiar i-a zâmbit! Sau poate că îi zâmbea lui Norman, al 
cărui cap uriaş atârna peste umărul lui Nicky. 

- Nicky? 

- Da. Mă gândesc. 

A încercat să-şi limpezească gândurile. A înşirat tot ce ştia despit 
Fisher. I-a trecut în revistă adresa, numele surorii, numele mamei 
îi ştia chiar şi data de naştere, de vreme ce cu doar trei săptămâni tn 
urmă fusese ziua lui, iar taică-său îi cumpărase un ATV, pe care el d 
făcuse praf în câteva zile. 

Domnul Nicholls tasta fără încetare. 

-Nu. Nu. Haide! Trebuie să mai fie ceva. Ce muzică-i place? Cu 
ce echipă ţine? Oh, uite, are o adresă de hotmail! Grozav, putem s-o 
punem şi pe asta. 

Nicky i-a zis tot ce-şi amintea. Nimic nu mergea. Atunci i-a venit 
brusc o idee. 

- Tulisa. Are o slăbiciune pentru Tulisa. Cântăreaţa. 

Domnul Nicholls a tastat, apoi a scuturat din cap. 

- încercaţi „Curu Iu’ Tulisa", a spus Nicky. 

Domnul Nicholls a tastat. 

-Nu. 

- IamtrasoluTulisa. într-un singur cuvânt. 

-Nu. 

p» -Tulisa Fisher. 

- Mmm. Nu. Dar bună încercare. 

* Au rămas pe gânduri. 

- Aţi putea să încercaţi pur şi simplu cu numele lui, a propus Nicky. 

Domnul Nicholls a scuturat din cap. 

- Nimeni nu-i atât de prost încât să-şi folosească propriul nume 
pe post de parolă. 

Nicky s-a uitat lung la el. Domnul Nicholls a tastat câteva litere, 
după care a făcut ochii mari spre ecran. 

-Ei, ca să vezi! a exclamat el şi s-a lăsat pe spătarul scaunului. Ai 
HO talent înnăscut. 

- Deci, ce faceţi? 

- O să ne jucăm doar puţin cu pagina de Facebook a lui Jason 
Pisher. De fapt, nu eu. Sunt... ăăă... în momentul ăsta, chiar nu pot 
li risc nimic de pe IP-ul meu. Dar ştiu pe cineva care poate. 

A format un număr de telefon. 

- Dar el n-o să-şi dea seama că de la mine a pornit? 

- Cum? Acum noi suntem, practic, el. N-o să existe nici o urmă 
care să ducă la tine. Probabil că el nici n-o să observe. Stai aşa! Jez?... 
Salut! Ed sunt... Da. Da, stau puţin cu capul la cutie. Am nevoie 
li-mi faci o favoare. N-o să-ţi ia decât cinci minute. 

Nicky l-a ascultat cum îi spune lui „Jez“ parola şi adresa de e-mail 
lle lui Jason Fisher. Apoi domnul Nicholls a adăugat că Fisher i-a „fă¬ 
cut nişte probleme" unui prieten. în timp ce zicea asta, se uita într-o 
parte, la Nicky. 

-Doar distrează-te un pic cu el, da? Citeşte-i postările. O să-ţi faci 
o idee. M-aş ocupa chiar eu, dar în momentul ăsta trebuie să-mi păs¬ 
trez mâinile super curate... Da... Da, o să-ţi explic când ne vedem. 
Rămân recunoscător. 

Lui Nicky nu-i venea să creadă cât era de uşor. 

- Dar n-o să-mi spargă şi el contul? 

Domnul Nicholls a lăsat jos telefonul. 

-O să-mi asum un risc în privinţa asta. însă un băiat care nu-i 
în stare să gândească mai departe de propriul nume când îşi alege o 
parolă nu prea dă pe dinafară de talent cibernetic. 

Au stat în maşină şi au aşteptat, reîncărcând neîncetat pagina i 
Facebook a lui Fisher. Şi, ca prin magie, lucrurile au început si m| 
schimbe. Doamne, ce jigodie era Fisher! Peretele lui era plin de pol»] 
ţări despre cum urma el să „i-o pună" uneia sau alteia dintre fetele dl j 
la şcoală, cum că nu ştiu cine e o târâtură şi că îi bătuse cam pe toţii 
cei din afara găştii lui. Mesajele pe care le posta erau toate cam la fd, ■ 
Nicky a observat un text în conţinutul căruia se pomenea numele luţ} 
însă domnul Nicholls l-a citit foarte repede şi a spus doar: 

- Mda. Pe ăsta nu-i nevoie să-l vezi. 

După aceea a derulat în sus. Singurele contexte când Jason Fishlf I 

nu părea o jigodie erau acelea în care îi scria lui Chrissie Taylor. Il 1 
spunea c-o place cu adevărat şi o întreba dacă vrea să vină la el acasi, 1 
Ea nu părea foarte dornică, însă el continua să-i trimită mesaje. Zidi \ 
că avea să o ducă intr-un loc „foarte mişto" şi că ar putea împrumuţi : 
maşina tatălui său (nu putea, era minor). îi spunea că e cea mai fru* 
moaşă fată din şcoală, că îl înnebuneşte şi că, dacă amicii lui ar şti câ*l 
face să se simtă aşa, l-ar crede „un mentalist". 

- Cine zice că romantismul a murit? a murmurat domnul Nicholll, 

Şi aşa a început. Jez a trimis mesaje către doi dintre prietenii lu| 

Fisher, prin care le spunea că se hotărâse să fie pacifist şi că nu mâl 
vrea să umble cu ei. I-a scris lui Chrissie şi i-a zis că o place în conţi* 
nuare, dar trebuie să se trateze înainte să iasă cu ea în oraş, pentru d 
a „luat o prostie de infecţie pentru care doctorul zice că trebuie să iau 
medicamente. Dar o să fiu frumos şi curat când o să ne vedem, eh?" 

-Oh, frate! Nicky râdea cu atâta poftă, încât îl dureau coastele. 
Oh, frate! 

„Jason" i-a spus unei alte fete, pe nume Stacy, că o place foarte mult 
şi că maică-sa i-a ales nişte haine foarte drăguţe pe care să le poarte 
dacă ar accepta vreodată să iasă la o întâlnire cu el. Acelaşi lucru i 1-â 
zis şi unei fete pe nume Angela, din aceeaşi promoţie cu el, pe care o 
numise cândva „pocitanie". După aceea, Jez a şters un mesaj abia pri¬ 
mit de la Danny Kane, care avea bilete la un important meci de fotbal 
şi îi zicea lui Jason că poate să-i dea unul, dar trebuie să-i spună pâni 
la sfârşitul zilei dacă-1 vrea. Era vorba despre ziua respectivă. 

A schimbat poza de profil a lui Fisher cu imaginea unui măgar 
are zbiera. Atunci, domnul Nicholls s-a uitat atent la ecran, cufundat 
In gânduri, şi a pus mâna pe telefon. 

- De fapt, cred că, pentru moment, ar trebui să ne oprim aici, 
•mice, i-a spus el lui Jez. 

- De ce? l-a întrebat Nicky, după ce a închis telefonul. 

Chestia cu măgarul era excelentă. 

- Pentru că e mai bine să fim subtili. Dacă ne ocupăm deocamdată 
doar de mesajele lui private, e foarte probabil ca el să nici nu observe. 
Le trimitem, pe urmă le ştergem din contul lui. îi blocăm notificările 
primite prin e-mail. în felul ăsta, prietenii lui şi fata aia vor crede 
doar că a devenit şi mai idiot. Iar el habar n-o să aibă de ce. Tocmai 
•ita-i ideea. 

Lui Nicky nu-i venea să creadă. Nu-i venea să creadă că cineva 
poate să se joace astfel cu viaţa lui Fisher. 

Jez a sunat înapoi pentru a spune că a ieşit din cont, după care au 
Închis Facebook-ul. 

- Şi asta-i tot? a zis Nicky. 

- Pentru moment. Doar puţină distracţie. Dar te-a făcut să te simţi 
mai bine, nu? Şi Jez o să-ţi cureţe pagina, astfel încât să dispară toate 
chestiile pe care Fisher le-a postat acolo. 

A urmat un moment oarecum stânjenitor, pentru că atunci când 
â dat aerul afară, pe Nicky l-a apucat un soi de tremurat. Chiar se 
llmţea mai bine. Nu era ca şi cum ar fi rezolvat cu adevărat ceva, dar, 
măcar o dată, era plăcut să nu mai fie el ţinta tuturor glumelor. 

Nicky şi-a făcut de lucru cu tivul tricoului, până când respiraţia i-a 
revenit la normal. Era posibil ca domnul Nicholls să-şi fi dat seama ce 
ie petrecea, pentru că a început să se uite pe geam, ca şi cum ar fi fost 
foarte interesat de ceea ce se întâmpla afară, deşi nu se vedea nimic 
lltceva cu excepţia maşinilor şi a bătrânilor. 

- De ce aţi făcut toate astea? Chestia cu spartul contului şi faptul că 
ne duceţi până în Scoţia. Vreau să spun, nici nu ne cunoaşteţi. 

Domnul Nicholls a continuat să privească parcarea de dincolo de 
geam şi, doar pentru o clipă, părea că, de fapt, nu i se mai adresează 
lui Nicky. 

- I-am cam rămas dator mamei tale. în plus, cred că pur şi aii 
nu-mi plac oamenii care-şi bat joc de alţi oameni. Bătăuşii n-au 1 
put cu generaţia ta, să ştii. 

A rămas tăcut preţ de câteva secunde, iar lui Nicky i s-a făcut bni 
teamă că avea să încerce a-1 convinge să vorbească despre tot felul* 
lucruri. Că avea să îl abordeze precum consilierul de la şcoală, 
încerca să se poarte de parcă ţi-ar fi fost tovarăş şi îţi zicea de 
cincizeci de ori că tot ce-i spui „rămâne doar între noi“, până 
ajungea să-ţi dea fiori. 

- Să-ţi spun ceva! 

Hd Că . începe! s ’ a 8 ândit Nicky. S-a şters pe umăr, acolo 
Norman îi lăsase o urmă de salivă. 

- Toţi cei pe care i-am întâlnit şi pe care merita să-i cunoşti au I 
un pic altfel în şcoală. Trebuie doar să-i găseşti pe ai tăi. 

- Să-i găsesc pe ai mei. 

- Tribul tău. 

Nicky s-a strâmbat. 

- Ştii, îţi petreci toată viaţa simţind că nu-ţi găseşti locul pe nici* 
ieri. Şi, pe urmă, într-o bună zi, intri într-o cameră, fie Ia vreo univef. 
sitate, fie într-un birou, sau în cine ştie ce club, şi zici: „Ah! Aici erau!" 
Şi, brusc, te simţi ca acasă. 

-Eu nu mă simt nicăieri ca acasă. 

- Deocamdată. 

Nicky s-a gândit la asta. 

-Deci, ai dumneavoastră unde erau? 

- In sala de informatică de la universitate. Eram cam tocilar. Acolo 

I-am cunoscut pe cel mai bun prieten al meu, Ronan. Pe urmă la 
mine în firmă. 

După ce a spus asta, a căpătat o mină mai serioasă. 

-Dar eu sunt blocat în cartier până termin şcoala. Iar unde lo¬ 
cuim noi nu există nimic de genul ăsta, nici un trib. Nicky şi-a tras 
bretonul peste ochi. Faci cum vrea Fisher, sau te fereşti din calea lui. 
-Atunci găseşte-i pe ai tăi pe internet. 

-Cum? 

- Nu ştiu. Caută grupuri online pasionate de lucrurile care... te 
tteresează. Cu diverse stiluri de viaţă. 

Nicky i-a observat expresia de pe chip. 

- Oh! Şi dumneavoastră credeţi că sunt gay, nu-i aşa? 

-Nu, spun doar că internetul e un loc mare. întotdeauna există 

fteolo cineva care-ţi împărtăşeşte pasiunile, a cărui viaţă seamănă cu 

i«U. 

- Viaţa nimănui altcuiva nu seamănă cu a mea. 

Domnul Nicholls şi-a închis laptopul, pe care l-a strecurat la loc 

tn geanta lui. A scos toate firele din priză şi a aruncat o privire către 
afenea. 

- Ar trebui să ne întoarcem. Mama ta o să se întrebe ce punem la 
ale. A deschis portiera, dar s-a întors. Ştii, ai putea oricând să scrii 
an blog. 

- Un blog? 

- Nu trebuie să-l semnezi cu numele tău adevărat. însă e o cale 
bună de a vorbi despre ce se petrece în viaţa ta. Inserezi câteva cu- 
Vinte-cheie, şi oamenii o să te găsească. Oamenii ca tine, vreau să 
ipun. 

- Oamenii care se dau cu rimei. Şi cărora nu le plac nici meciurile 
de fotbal, nici musicalurile. 

- Şi care au ditamai câinii împuţiţi şi surori geniale la matematică. 
Pun pariu că pe undeva există cel puţin o persoană de genul ăsta. 
Domnul Nicholls a stat puţin pe gânduri. Poate. în Hoxton. Sau în 
TUpelo. 

- Eu nu sunt un babuin pleşuv, să ştiţi. 


-Ce? 

-Nimic. 

Nicky a mai tras puţin de breton, încercând să-şi acopere vânătaia. 
Aceasta căpătase o nuanţă groaznică de galben, care-1 făcea să pară 
bolnav de cine ştie ce maladie ciudată. 

-Mersi, dar blogurile nu sunt... tocmai pe gustul meu. Blogurile 
sunt mai degrabă pentru femei de vârstă mijlocie, care scriu despre 
divorţuri, şi pisici, şi alte chestii. Ori pentru ăia obsedaţi de datul un¬ 
ghiilor cu ojă. 

- Ţi-am dat doar o idee. 

- Dumneavoastră scrieţi unul? 

-Nu. Domnul Nicholls a coborât din maşină. Dar eu nu-mi do* 
resc să discut cu nimeni în mod deosebit. 

Nicky s-a dat jos după el. Bărbatul şi-a îndreptat telecomanda ci* 
tre maşină, iar aceasta s-a încuiat cu un clanc. 

- Până una, alta, a spus el, pe un ton mai scăzut, noi n-am purtai 
niciodată discuţia asta, OK? N-ar da prea bine dacă cineva ar afla că-1 
învăţ pe copiii inocenţi cum să spargă conturi private. 

- Pe Jess n-ar deranja-o. 

- Nu mă refer doar la Jess. 

Nicky l-a privit în ochi. 

-Prima regulă a Clubului Tocilarilor. Nu există un Club al 
Tocilarilor. 

-Bravo! Corect! Ai de gând să-ţi plimbi câinele ăsta dezgustător 
înainte să pornim la drum? 



Capitolul 16 


TANZIE 

Nimeni nu prea voia să se întoarcă în maşină. Entuziasmul de a pe¬ 
trece ore întregi într-un automobil, chiar şi intr-unui atât de frumos ca 
al domnului Nicholls, se risipise destul de repede. Ziua aceea era cea 
mai lungă, după cum îi anunţase mama, având aerul cuiva care e pe 
cale să-ţi facă o injecţie. Toţi trebuiau să se aşeze comod şi să se asigure 
că şi-au făcut nevoile, fiindcă domnul Nicholls îşi propusese să con¬ 
ducă până aproape de Newcastle, unde găsise o pensiune care accepta 
şi câini. Urmau să ajungă acolo în jurul orei zece seara. Apoi, calculase 
el, după încă o zi de drum ar fi trebuit să ajungă în Aberdeen. Domnul 
Nicholls avea să le găsească un loc de cazare în apropierea universităţii, 
iar Tanzie avea să fie vioaie şi odihnită pentru concursul de matematică 
de a doua zi. Bărbatul a privit-o cu speranţă. 

-Asta, dacă nu cumva crezi că te-ai obişnuit îndeajuns de mult cu 
maşina asta, încât să pot merge cu mai mult de şaizeci de kilometri 
pe oră? 

Tanzie a scuturat din cap. 

-Nu. Chipul lui s-a posomorât un pic. Of, bine! 

Domnul Nicholls a dat cu ochii de bancheta din spate şi a clipit. 
Două tablete de ciocolată se topiseră pe tapiseria din piele şi, cu toate 
că Tanzie o râcâise cât putuse de bine cu unghiile, în mod cert rămă¬ 
sese o pată maronie. Podeaua era plină de noroi şi de frunze, de când 

se plimbaseră prin pădure. Saliva lui Norman lăsase dâre peste tl 
Acasă, Tanzie putea să-i şteargă botul cu o cârpă, dar dacă încerca 
facă asta în maşină, o apuca greaţa. Domnul Nicholls i-a văzut prh 
rea fetiţei şi a schiţat un zâmbet, ca şi cum nu avea importanţă (de,, 
se vede treaba, pentru el avea), apoi s-a întors din nou către volan. 

- Bine, atunci! a spus el şi a pornit motorul. 

Cu toţii au rămas tăcuţi o oră, cât timp domnul Nicholls a ascult# 
la Radio 4 ceva despre tehnologie. Mama a citit dintr-o carte. De câni' 
se închisese biblioteca, obişnuia să cumpere câte două volume în fi* 
ecare săptămână, dar nu avea vreme să citească decât unul. Uneori 
dacă muncea ore suplimentare, Tanzie o găsea dimineaţa dorminl 
cu gura deschisă şi cu o carte sprijinită de pernă. Pentru că mam* 
nu prea înţelegea ecuaţiile simple, casa lor era acum plină de volum# 
zdrenţuite, pe care ea jura să le citească în curând. 

Ziua era la amiază, iar ploaia cădea ca o perdea groasă, lucioasă. 
Treceau cu maşina pe lângă nesfârşite câmpuri verzi, străbătând sat 
după sat, foindu-se pe scaune şi dezlipindu-şi de pe spinări bluzdf 
mototolite. După Coventry, toate localităţile începuseră să arate cant 
la fel. Tanzie se uita pe geam şi încerca să rezolve probleme de mate* 
matică în minte, însă îi venea greu să se concentreze când nu pute# 
să facă notiţe pe un caiet. Era aproape ora şase, când Nicky a început 
să se fâţâie, de parcă nu îşi mai putea găsi locul. 

- Când facem următorul popas? 

Mama aţipise. S-a ridicat brusc, prefacându-se că nu dormea, fi 
s-a uitat Ia ceas. 

- La şase şi zece, a spus domnul Nicholls. 

- Putem să ne oprim ca să luăm ceva de mâncare? a întrebat Tanzie. 

-Eu chiar am nevoie să mă mişc. încep să mă doară coastele. 

Picioarele lui Nicky erau prea lungi chiar şi pentru maşina aceea. 

Şedea cu genunchii lipiţi de scaunul domnului Nicholls şi părea în¬ 
ghesuit într-un colţ de către Norman, care zăcea întins peste el, cu 
limba lui mare şi roz atârnându-i printre dinţi. 

- Hai să găsim un loc în care să mâncăm! Am putea să trecem prin 
Leicester, pentru nişte curry. 

- Noi ne descurcăm cu sendvişuri. 

r Nicky a gemut încet. 

- Voi nu mâncaţi decât sendvişuri? 

( ~ Bineînţeles că nu. Dar sendvişurile simt convenabile. Şi n-avem 

| timp să stăm la masă ca să mâncăm curry. 

- îmi place ia nebunie curry-ul, a spus Nicky cu tristeţe. 

•- Ei bine, poate o să mâncăm în Aberdeen. 

- Dacă o să câştig. 

- Ai face bine să câştigi, ţâncule, a zis Nicky, încet. Dacă mai mă¬ 
nânc încă un sendviş rânced cu caşcaval, o să încep să mă veştejesc. 

Domnul Nicholls a traversat un orăşel, apoi altul, după care a ur¬ 
mat indicatoarele către un centru comercial. începuse să se întunece. 
Drumurile erau aglomerate din pricina traficului de sâmbătă seara 
0 a unor maşini care claxonau fără încetare, pline de suporteri care, 
tu chipuri voioase lipite de geamuri, sărbătoreau un meci între două 
echipe de fotbal despre care nu auzise nimeni. Audiul se ţâra printre 
de, cu ştergătoarele mişcându-se într-un ritm anost, insistent, până 
(And s-a oprit, în sfârşit, în faţa unui supermarket. Mama a coborât 
oftând zgomotos şi a dat fuga înăuntru. O vedeau prin vitrinele stro¬ 
pite de ploaie cum stă în faţa frigiderelor şi ia diverse produse, apoi 
le pune la loc. 

- De ce nu cumpără pur şi simplu sendvişurile gata făcute? a bom¬ 
bănit domnul Nicholls, uitându-se la ceas. S-ar fi întors în două mi¬ 
nute. 

- Prea scumpe, i-a răspuns Nicky. 

- Şi nu ştii cine şi-a băgat mâinile în ele. 

- Anul trecut, Jess a făcut timp de trei săptămâni sendvişuri pen¬ 
tru un supermarket. Ne-a zis că femeia de lângă ea se scobea în nas în 
timp ce toca puiul pentru pachetele cu salată Caesar. 

- Şi nici unul dintre angajaţi nu purta mănuşi. 

Domnul Nicholls a tăcut o vreme. 

Câteva minute mai târziu, Jess a ieşit din magazin ţinând în mână 
o punguţă de cumpărături, pe care a ridicat-o deasupra capului în 
timp ce străbătea în fugă scurta distanţă până la marginea trotuarului. 

-Pariu cinci la unu că aduce şuncă marca magazinului, a spus 
Nicky, urmărind-o cu privirea. Şi mere. întotdeauna cumpără mere. 

- Pariul pentru şuncă marca magazinului e doi la unu, a replia! 
Tanzie. 

- Cinci la unu că ia pâine de-aia de cauciuc. La promoţie. 

- Eu o să risc şi o să spun că aduce felii de caşcaval, a intervenit 
domnul Nicholls. Ce şanse îmi daţi pentru felii de caşcaval? 

-Nu-i îndeajuns de precis, i-a răspuns Niclcy. Trebuie să alegeţi 
Dairylea sau felii mai ieftine, dintr-alea portocalii, marca magazinu¬ 
lui. Probabil cu vreo denumire inventată. 

- „Caşcaval Valea Plăcută". 

- „Cheddar Adorabil". 

- Sună dezgustător! 

- „Felii Vaca Morocănoasă". 

- Oh, haideţi, Jess nu-i atât de rea! 

Tanzie şi Nicky au început să râdă. Mama a deschis portiera şl | 
ridicat punga. 

- Aşa, a spus ea veselă. Aveau pastă de ton la promoţie. Cine vre* 
un sendviş? 

- Dumneavoastră nu vreţi niciodată din sendvişurile noastre, a zii 
mama, în timp ce domnul Nicholls conducea prin oraş. 

El a dat semnal, apoi a ieşit pe şosea. 

-Nu-mi plac sendvişurile. îmi amintesc de şcoală. 

- Atunci ce mâncaţi? 

Mama se învelea. Nu fusese nevoie decât de câteva minute pentru 
ca maşina să se umple de mirosul peştelui. Tanzie s-a gândit că dom¬ 
nul Nicholls era prea politicos ca să comenteze ceva în privinţa asta. 

-La Londra? Pâine prăjită la micul dejun. Poate nişte sushi sau 
tăiţei la prânz. E un restaurant de la care comand mâncare la pachet 
pentru cină. 

- Comandaţi mâncare la pachet? în fiecare seară? 

- Dacă nu ies în oraş. 

- Cât de des ieşiţi în oraş? 

- în perioada asta? Niciodată. 

Mama s-a uitat cu asprime la el. 

- Mă rog, bine, doar atunci când mă îmbăt în barul tău. 

- Chiar mâncaţi aceleaşi lucruri în fiecare zi? 

De data asta, domnul Nicholls a părut puţin jenat. 

- Poţi să comanzi mai multe feluri de curry. 

- Probabil că vă costă o avere. Şi ce mâncaţi când staţi în Beach- 
front? 

- Comand. 

-De la Raj? 

- Da. îl ştii? 

-Oh, îl ştiu! 

In maşină, s-a aşternut tăcerea. 

-Ce? a întrebat domnul Nicholls. Voi nu mergeţi acolo? Care-i 
problema? E prea scump? O să-mi spui că e uşor să găteşti un cartof 
Copt în coajă, nu? Ei bine, mie nu-mi plac cartofii copţi. Nu-mi plac 
lendvişurile. Şi nu-mi place să gătesc. 

Brusc, devenise foarte morocănos, probabil din cauza faptului că 
tl era foame. 

Tanzie s-a aplecat printre scaune. 

- Nathalie a găsit odată un fir de păr în puiul Jalfrezi. 

Domnul Nicholls a deschis gura pentru a spune ceva, tocmai când 
ta adăuga: 

- Şi era de pe capul cuiva. 

Au trecut pe lângă douăzeci şi trei de stâlpi de iluminat. 

-Ajungi să-ţi faci prea multe griji pentru asemenea lucruri, a zis 
domnul Nicholls. 

Undeva după Nuneaton, Tanzie a început să-i dea pe furiş lui 
Norman bucăţi din sendvişul ei, fiindcă pasta de ton nu prea avea 
gust de ton, iar pâinea i se tot lipea de cerul gurii. Domnul Nicholls a 
Intrat într-o benzinărie dosită de pe marginea drumului, ca un OZN 
care tocmai aterizase. 

- Sendvişurile lor trebuie să fie oribile, a spus mama, uitându-se în 
chioşc. Probabil că zac acolo de săptămâni întregi. 

- Nu-mi cumpăr un sendviş. 

- Fac pateuri cu carne? a intervenit Nicky, privind cu atenţie în 
Interior. Pofta i se citea în glas. îmi plac la nebunie pateurile cu carne! 

- Alea sunt şi mai rele. Probabil au numai carne de câine. 

_ Tanzie l - a acoperit urechile lui Norman. Mama a aruncat o 
către Nicky şi a oftat. 

-Mergeţi înăuntru? l-a întrebat ea pe domnul Nicholls, în 
ce scotocea prin geantă. Le luaţi şi ăstora doi nişte ciocolată? 
specială. 

- Crunchie, vă rog! a zis Nicky, care s-a înveselit. 

- Aerată. Cu mentă, vă rog! a spus şi Tanzie. Pot să mănânc 
mare? 

Mama ţinea mâna întinsă. însă domnul Nicholls se uita 
dreapta. 

- Poţi să le cumperi tu? Eu o să dau o fugă până vizavi, a spus dţ 

- Unde mergeţi? 

Bărbatul s-a lovit uşor cu palma peste stomac, părând dintr 
foarte vesel. 

- Acolo. 


Keiths Kebabs avea şase scaune din plastic prinse cu şuruburi tu 
podea, paisprezece cutii de cola dietetică înşirate în vitrină, o firml 
de neon din care lipsea primul b şi o prăjitură rum baba care arăta df 
parcă s-ar fi aflat acolo de câteva decenii, Tanzie se uita prin geamul 
maşinii, urmărind cum mersul domnului Nicholls mai că deveni» 
sprinten în timp ce intra în incinta luminată de neoane. S-a uitat lt 
peretele din spatele tejghelei, pe urmă a vorbit cu vânzătorul, care i-i 
făcut semn către nişte tăvi din spatele unei vitrine, apoi a arătat spre 
o uriaşă halcă de carne maronie, ce se rotea lent pe o frigare. Tanzie 
s-a gândit ce animal ar fi putut avea forma aceea, şi singurul care i-i 
venit în minte a fost bivolul. Poate un bivol cu membrele amputate. 

- Oh, frate! a exclamat Nicky în momentul în care vânzătorul a 
început să taie, iar vocea i-a semănat cu un geamăt de poftă. Putem 
să luăm şi noi unul? 

- Nu, a răspuns mama. 

- Cât crezi că ar costa? 

- Prea mult. 

V' “ Pun pariu că domnul Nicholls ne-ar cumpăra unul dacă l-am 
Hga, a spus el. 

K* Mama s-a răstit: 

P 1 ' - Domnul Nicholls a făcut destule pentru noi. N-o să mai ciupim 
RMtnic altceva de la el. Bine? 

P Nicky s-a întors către Tanzie, apoi şi-a dat ochii peste cap. 
i" - Bine, a spus el abătut. 

[ Pe urmă, tustrei au tăcut. 

f - îmi pare rău, a zis mama, câteva clipe mai târziu. Pur şi simplu... 
f IU vreau să creadă că profităm de el. 

- Dar se mai poate considera că profiţi de cineva dacă persoana 
reipectivă îţi oferă ceva? a întrebat Tanzie. 

Se săturase peste poate de mâncarea rece, din pungi de plastic. Şi 
timţea că, dacă l-ar fi rugat, domnul Nicholls le-ar fi cumpărat un 
fcrbab. 

- Dacă vă mai e foame, mâncaţi câte un măr. Sau una dintre brio- 
|ele de la micul dejun. Sunt sigură că ne-au mai rămas câteva. 

Mama a început să scormonească din nou prin punga de plastic. 
Nicky şi-a ridicat în tăcere privirea. Tanzie a oftat. 

Domnul Nicholls a deschis portiera maşinii, aducând cu el aroma 
Cărnii fierbinţi, pline de grăsime. Când s-a aşezat, râdea satisfăcut. 
Kebabul iui era înfăşurat într-o hârtie albă, pătată de grăsime, iar fâ- 
fiile de salată verde se iveau de-o parte şi de alta a cărnii, ca mustăţile 
Contelui Kitchener. Două fire groase de salivă au început să atârne 
numaidecât din gura lui Norman. 

-Sigur nu vreţi? a întrebat vesel domnul Nicholls, întorcându-se 
către Nicky şi Tanzie. N-am pus decât puţin sos de ardei iute. 

- Nu. Sunteţi foarte amabil, dar nu, vă mulţumim, a răspuns cu 
hotărâre mama şi i-a aruncat o privire ameninţătoare lui Nicky. 

-Nu, mulţumesc, a zis încet Tanzie. 

Mirosea foarte apetisant. 

-Nu, mulţumesc, a spus şi Nicky, după care şi-a întors faţa. 

- Aşa. Cine mai vrea un sendviş? a întrebat mama. 

Nuneaton, Market Bosworth, Coalville, Ashby de la Zouch, 
catoarele fugeau pe lângă ei ca prin ceaţă. Pe ele putea la fel de bine# 
scrie Zanzibar şi Tanzania, că Tanzie tot nu ştia unde se aflau de fapt 
S-a trezit repetând „Ashby de la Zouch", „Ashby de la Zouch“ şi gâa* 
dindu-se că ar fi frumos să te cheme aşa. „Bună, cum te cheamă? SuOl 
Ashby de la Zouch. Bună, Ashby! Ce nume mişto!" Costanza Thomn 
era format tot din cinci silabe, dar nu avea acelaşi ritm. A luat în eonii* 
deraţie şi numele Costanza de la Zouch, care era format din şase silabţ 
pe urmă Ashby Thomas, care, spre deosebire de acela, suna sec. 

Costanza de Ia Zouch. 

Maşina a încetinit din pricina unui blocaj în trafic, ce părea să se fi 
iscat din senin, apoi au fost nevoiţi să refacă o bucată de drum, dupfi 
ce domnul Nicholls a luat-o pe un traseu greşit. 

Costanza de la Zouch. 

Reveniseră pe şosea de trei sute optzeci şi nouă de stâlpi de ilu¬ 
minat, când domnul Nicholls a spus că trebuie să facă un popas. De 
obicei, unul dintre ei cerea asta. Tanzie se tot deshidrata, bea prei 
multă apă, pe urmă avea nevoie la toaletă. Norman scâncea că vret 
să-şi facă nevoile la fiecare douăzeci de minute, dar niciodată nu-şi 
puteau da seama dacă într-adevăr trebuia să se uşureze sau doar ert 
la fel de plictisit ca ei şi voia să adulmece puţin împrejurimile. Mama 
se apucase iar de citit, cu plafoniera aprinsă, iar domnul Nicholls s-a 
foit fără încetare pe scaunul lui până când, în cele din urmă, a spus: 

— Harta aia... e vreun restaurant sau ceva în apropiere? 

- Tot vă mai e foame? 

Mama a ridicat ochii către el. 

- Nu. Am... am nevoie la toaletă. 

Mama s-a întors la cartea ei. 

- Oh, nu ne luaţi în seamă. Mergeţi după un copac. 

-Nu pentru asta am nevoie, a mormăit el. 

- Oh! Mama a scos harta din torpedo. Păi, judecând după ce văd 
aici, Kegworth e cel mai apropiat oraş. Sunt sigură că o să găsim acolo 
un loc în care să mergem. Sau ar putea exista o toaletă publică, dacă 
reuşim să ajungem pe autostradă. 

- Care-i mai aproape? 

| Mama a urmărit harta cu degetul, 
r - Greu de spus. Kegworth? 

• - Cât de departe? 

- Zece minute? 

~ OK. Domnul Nicholls a încuviinţat din cap, vorbind aproape ca 
pentru sine. Zece minute, e bine. A repetat asta, în timp ce faţa îi era 
Ciudat de lucioasă. Zece minute, e acceptabil. 

Nicky avea căştile în urechi şi asculta muzică. Tanzie mângâia ure¬ 
chile mari şi moi ale lui Norman, gândindu-se la teoria şirurilor. Apoi, 
dintr-odată, domnul Nicholls a virat brusc intr-un refugiu de popas. 
Toţi au fost aruncaţi în faţă. Câinele era cât pe ce să se rostogolească 
de pe banchetă. Domnul Nicholls a deschis cu putere portiera, a fugit 
prin spatele maşinii şi, tocmai când Tanzie se răsucea pe scaunul ei, s-a 
ghemuit lângă un şanţ, ţinându-şi o mână pe genunchi, şi a început să 
vomite. Era imposibil să nu-1 auzi, chiar şi cu geamurile ridicate. 

Toţi s-au holbat la el. 

- Uau! a zis Nicky. Iese mult din el. Parcâ-i... uau, parcă-i din Alienl 

- Dumnezeule! a exclamat mama. 

-E scârbos! a spus Tanzie, uitându-se peste spătarul banchetei. 

- Repede! a zis mama. Unde-s prosoapele alea de hârtie, Nicky? 

Au văzut-o cum se dă jos din maşină şi se duce să-l ajute pe dom¬ 
nul Nicholls. Acesta era îndoit de mijloc, ca şi cum l-ar fi durut foarte 
tare burta. Când mama i-a văzut pe Tanzie şi pe Nicky zgâindu-se 
prin lunetă, a fluturat mâna către ei, ca pentru a le face semn că n-au 
voie să se uite, deşi ea făcuse exact acelaşi lucru. 

- Mai vrei kebab? l-a întrebat Tanzie pe Nicky 

-Eşti un spiriduş malefic, i-a răspuns el, cutremurându-se. 

Domnul Nicholls s-a întors la maşină ca un om care abia învăţase 
să meargă. Faţa lui căpătase o nuanţă ciudată de galben-pal. Pielea îi 
era presărată cu mici broboane de sudoare. 

-Arătaţi groaznic, i-a spus Tanzie. 

El s-a aşezat cu grijă înapoi pe scaun, 

- O să-mi treacă, a şoptit. Acum ar trebui să-mi fie mai bine. 

Mama a întins mâna printre scaune şi a şoptit: 

- Punga de plastic. * 

Tanzie i-a întins-o pe a ei. I 

- Pentru orice eventualitate, a zis ea cu glas vesel, după care a dtt* 
chis puţin geamul. 

Domnul Nicholls a condus foarte încet următorii câţiva kilometrii 
Atât de încet, încât două maşini din spate le-au tot făcut semne Cţ 
farurile, iar unul dintre şoferi a apăsat cu furie pe claxon când a trectit 
pe lângă ei. Din când în când, trecea puţin peste linia albă, ca şi cua 
nu s-ar fi concentrat, dar Tanzie a observat tăcerea hotărâtă a mamei» 
aşa că s-a decis să nu comenteze. | 

- Acum, cât mai avem? murmura întruna domnul Nicholls. 

- Nu mult, îi răspundea mama, deşi probabil că habar nu avea. 0 
bătea uşurel pe braţ, ca pe un copil. Vă descurcaţi foarte bine. 

Insă când se uita la ea, chinul i se citea în privire. , i 

- Rezistaţi! îl încuraja ea încet, de parcă i-ar fi dat o instrucţiune. 

Şi, apoi, după vreo opt sute de metri, el a exclamat: 

- Oh, Doamne! Şi a apăsat iar cu putere pe frână. Trebuie să... 

- Bar! a strigat mama şi a arătat către unul a cărui lumină abia 
dacă se vedea la marginea unui sat. Uite! Puteţi ajunge la el! 

Domnul Nicholls a apăsat cu atâta forţă pe pedala de acceleraţie, 
încât Tanzie a fost lipită de spătarul banchetei. A intrat cu scârţâit de 
roţi în parcarea localului, a dat un brânci la portieră, a ieşit împleti* 
cindu-se şi s-a năpustit în incinta barului. 

Ei au rămas pe loc, aşteptând. în maşină era atâta linişte, încât 
auzeau ticăitul motorului. 

După vreo cinci minute, mama s-a aplecat şi a închis portiera din 
dreptul şoferului, ca să nu se facă frig în maşină. S-a întors şi le-a 
zâmbit celor doi copii. 

- Cum a fost ciocolata aia aerată? 

- Bună. 

- Şi mie-mi place ciocolata aerată. 

Un bărbat a intrat în parcare însoţit de o femeie cu părul prins în 
coadă şi s-a uitat urât la maşina lor. Mama le-a zâmbit, nu şi femeia 
respectivă. 

Astfel s-au scurs zece minute. 

F -Să mă duc după el? a întrebat Nicky, scoţându-şi căştile din 
Urechi şi privind atent la ceas. 

- Mai bine nu, i-a răspuns mama, care începuse să bată din picior. 
S-au mai scurs încă zece minute. în cele din urmă, după ce Tanzie 
(■< scos pe Norman la o plimbare prin parcare, iar mama a făcut câ¬ 
teva mişcări de gimnastică, sprijinită de partea din spate a maşinii, 
deoarece spunea că e agitată, domnul Nicholls a ieşit din bar. 

Era alb ca hârtia, mai alb decât oricare alt om pe care îl văzuse 
Ţanzie vreodată. Arăta ca şi cum cineva i-ar fi şters trăsăturile cu o 
radieră de proastă calitate. 

- Cred că s-ar putea să trebuiască să ne oprim aici pentru o vreme, 
a Spus el. 

- La bar? 

- Nu la bar, a zis domnul Nicholls, aruncându-şi ochii peste umăr. 
Categoric nu la bar. Poate... poate la vreo câţiva kilometri mai încolo. 
- Vreţi să conduc eu? l-a întrebat mama. 

- Nu, au răspuns toţi în cor, iar ea a zâmbit şi a încercat să nu se 
arate ofensată. 

Bluebell Haven era singurul loc de cazare, cale de şaisprezece ki¬ 
lometri, care nu avea toate camerele ocupate. Era compus din opt¬ 
sprezece căsuţe, un teren de joacă dotat cu două leagăne şi un loc 
amenajat cu nisip, plus o pancartă pe care scria „Nu primim câini". 
Domnul Nicholls şi-a lăsat capul pe volan. 

- O să găsim un alt loc, a spus el şi s-a încovoiat de durere. Doar 
lisaţi-mă un minut. 

- Nu-i nevoie. 

-Ai spus că nu poţi lăsa câinele în maşină. 

- N-o să-I lăsăm în maşină. Tanzie! a zis mama. Ochelarii de soare! 
Lângă poarta din faţă era o rulotă pe care scria „Recepţie". Mama 
l intrat prima, iar Tanzie şi-a pus ochelarii de soare şi a aşteptat 
afară, pe treaptă, uitându-se prin uşa cu geam din sticlă ornamentală. 
Bărbatul gras, care s-a ridicat plictisit de pe un scaun, i-a spus mamei 
că are noroc, fiindcă mai exista doar o unitate liberă şi o puteau lua la 
un preţ special. 

- Cât? a întrebat ea. 

- Optzeci de lire. 

- Pentru o noapte? într-un camping? 

- E sâmbătă. 

- Şi e şapte seara, iar dumneata n-ai pe nimeni acolo. 

- încă e posibil să vină cineva. 

- Da. Am auzit că Madonna dă o scurtă petrecere la jumătate* 
şoselei şi caută un loc în care să-şi parcheze anturajul. 

- Nu-i nevoie să fii sarcastică. 

- Nu-i nevoie să mă jecmăneşti. Treizeci de lire, a continuat mam*» 
scoţând bancnotele din buzunar. 

- Patruzeci. 

- Treizeci şi cinci. Mama a întins o mână. E tot ce am. Oh, şi sun» 
tem cu un câine. 

Bărbatul a ridicat o mână dolofană. 

-Citeşte pancarta. Nu primim câini. 

- E un câine însoţitor. Pentru fetiţa mea. Ţi-aş aminti că e ilegal să 
interzici accesul unei persoane cu dizabilităţi. 

Nicky a deschis uşa şi, ţinând-o de cot, a ghidat-o pe Tanzie înă¬ 
untru. Ea a rămas neclintită în spatele ochelarilor de soare, în vreme 
ce Norman aştepta răbdător în faţa ei. Mai făcuseră asta de două ori, 
când fuseseră nevoiţi să ia autocarul până la Portsmouth, după ple¬ 
carea tatei. 

-E bine dresat, a spus mama. N-o să facă nici un deranj. 

-E lumina ochilor mei, a zis Tanzie. Viaţa mea n-ar însemna ni¬ 
mic fără el. 

Bărbatul s-a uitat la mâna ei, apoi la ea. Fălcile lui îi aminteau Iul 
Tanzie de cele ale lui Norman. A trebuit să se controleze ca să nu ri¬ 
dice privirea către televizor. 

- Matale mă iei peste picior, cucoană. 

- Oh, sper că nu! i-a răspuns cu voioşie mama. 

Bărbatul a clătinat din cap, a lăsat în jos mâna uriaşă, apoi s-a în¬ 
dreptat greoi către dulapul cu chei. 

-Golden Acres. 1 A doua alee, a patra căsuţă pe dreapta. Lângă 
toalete. 


1 în traducere. Hectare de Aur (n.tr.) 

Până să ajungă la camping, domnului Nicholls i se făcuse deja atât 
de rău, încât e posibil să nici nu-şi fi dat seama unde erau. Tot gemea 
Încet şi se ţinea de burtă, iar când a văzut cuvântul „Toalete", a scos 
un ţipăt scurt şi a dispărut. Nu l-au mai văzut timp de aproape o oră. 

Golden Acres nu era de aur şi nu părea să aibă nici măcar jumă¬ 
tate de hectar, dar mama a spus că te faci frate şi cu dracul până treci 
puntea. Căsuţa avea două dormitoare minuscule şi o sufragerie ale 
Cărei canapele se transformau într-un pat suplimentar. Mama a zis că 
Nicky şi Tanzie puteau lua camera cu două paturi, domnul Nichols, 
pe cealaltă, în vreme ce ea avea să doarmă pe canapea. în dormito¬ 
rul lor era chiar bine, deşi încăperea duhnea a tutun, iar lui Nicky îi 
atârnau picioarele peste marginea patului. Mama a deschis pentru o 
vreme câteva dintre ferestre, pe urmă le-a pregătit paturile cu plăpu- 
mile şi a lăsat apa să curgă până când a venit fierbinte, fiindcă, zicea 
ea, domnul Nicholls voia probabil să facă un duş la întoarcere. 

Tanzie a deschis, unul după altul, toate dulapurile suspendate, care 
erau făcute din plăci aglomerate, a tras draperiile înflorate, a inspec¬ 
tat toaleta ecologică din baie, după care şi-a lipit nasul de geam şi a 
numărat luminile din celelalte căsuţe. (Numai două păreau ocupate. 
„Nemernicul ăla mincinos!", a spus mama.) 

în timp ce aşteptau întoarcerea domnului Nicholls, mama a stu¬ 
diat harta luată din maşina lui, urmărind cu degetul traseele. 

-Mai avem destul timp, a spus ea. Destul! O să fie bine. Şi, uite! 
Mai multă linişte pentru tine, ca să poţi recapitula. 

Dădea impresia că, de fapt, se linişteşte pe sine. îşi pusese telefonul 
la încărcat de exact cincisprezece secunde, când acesta a început să 
june. S-a speriat şi l-a dus la ureche aşa cum era, încă băgat în priză. 

- Alo? Vorbea de parcă era domnul Nicholls, care suna din toaletă 
pentru a cere mai multă hârtie igienică. Des? Mama şi-a acoperit gura 
cu mâna. Oh, Doamne! Des, n-o să mă pot întoarce la timp. 

De la celălalt capăt s-a auzit un şir de bombăneli înăbuşite. 

- îmi pare foarte rău! Ştiu ce am spus. Dar lucrurile au luat-o puţin 
razna. Sunt în... S-a strâmbat spre Tanzie. Unde suntem? 

- Lângă Ashby de la Zouch, i-a răspuns fata. 

-Ashby de la Zouch, a repetat mama. Pe urmă a continuat, bl»' 
gându-şi mâna în păr: Ştiu. îmi pare rău. Călătoria n-a mers tocmii 



Nu ştiu. Probabil nu mai devreme de marţi. Poate chiar miercuii 
Durează mai mult decât am bănuit. 

Atunci, Tanzie chiar că l-a auzit pe Des ţipând. , 

- Nu poate Chelsea să-mi ţină locul? Am făcut destule ture de-al# 
ei... Ştiu că e perioada aglomerată. Ştiu. Des, îmi pare foarte rău. Am 
spus că... Mama a făcut o pauză. Nu. Nu mă pot întoarce până atunci 
Nu. îmi pare foarte... Cum adică? N-am lipsit nici o zi de un an în« 
coace. Eu... Des?... Des? 

Legătura telefonică s-a întrerupt şi s-a uitat lung Ia telefon. 

- Era Des de la bar? 

Tanzie îl plăcea pe Des de la bar. Odată, într-o după-amiază de 
duminică, în timp ce şedea afară cu Norman, aşteptând-o pe mama, 
el îi dăduse o pungă de cartofi prăjiţi cu aromă de creveţi. 

în clipa aceea, uşa căsuţei s-a deschis, iar domnul Nicholls aproape 
că s-a prăbuşit înăuntru. 

-Să mă întind, a mormăit el; s-a îndreptat pentru o clipă, apoi s-a 
prăvălit peste pernele înflorate ale canapelei. A ridicat spre mama o faţă 
cenuşie şi nişte ochi adânciţi în orbite. Mă întind. Scuze, a bâiguit el. 

Ea rămăsese nemişcată, holbându-se la telefon. Domnul Nicholls 
a clipit, observând aparatul din mâna ei, şi a murmurat. 

- încercai să dai de mine? 

-M-a dat afară, a spus mama. Nu-mi vine să cred! La dracu’, m-a 
dat afară! 





Capitolul 17 


JESS 

Jess oricum n-ar fi dormit prea mult, având în vedere că acum, co- 
| lac peste pupăză, trebuia să se frământe şi pentru pierderea slujbei de 
[ la Feathers. însă şi-a petrecut aproape toată noaptea aceea îngrijindu-1 
pe domnul Nicholls. Niciodată nu mai văzuse un om căruia să-i fie 
atât de rău, fără să-şi scuipe efectiv un rinichi. Până la miezul nopţii 
arăta deja ca o epavă. Nu mai rămăsese, la propriu, nimic din el. 

-Mi-e mai bine, mi-e mai bine, insista bărbatul, încercând să o 
liniştească. 

Apoi, jumătate de oră mai târziu, înşfăca găleata pe care ea o luase 
de sub chiuvetă şi scuipa o dâră subţire de fiere verde. 

Noaptea a căpătat un aer ciudat, orele scurgându-se una după alta, 
ca un fluid, nesfârşite. Jess a renunţat la încercarea de a mai dormi. 
S-a uitat pe pereţii de culoarea caramelului, curăţaţi cu cârpa, a citit 
puţin, a moţăit. Domnul Nicholls gemea lângă ea, ridicându-se din 
când în când pentru a se târî până la toalete şi înapoi. Jess a închis uşa 
camerei copiilor, apoi s-a aşezat să-l aştepe în căsuţă, uneori aţipind 
In colţul extrem al canapelei în formă de L, întinzându-i apă şi şerve¬ 
ţele atunci când el se întorcea clătinându-se de la closet. 

La puţin timp după ora trei, domnul Nicholls a spus că vrea să 
facă un duş. Jess l-a silit să-i promită că lasă uşa băii descuiată, după 
care i-a dus hainele la spălătorie (un şopron în care se aflau o maşină 

de spălat şi un uscător), unde a cheltuit trei lire şi douăzeci de penaf 
pe un ciclu de spălare la şaizeci de grade. N-a mai avut mărunt |t 
pentru uscător. 

Când s-a întors în căsuţă, el era încă la duş. Jess i-a întins hainele pi 
umeraşe, deasupra caloriferului, sperând să le mai usuce puţin până dl* 
mineaţă, pe urmă a bătut încet în uşa băii. Nu a primit nici un răspunţ 
nimic în afară de sunetul apei care curgea şi de un nor de aburi. A tril 
cu ochiul pe după uşă. Geamul cabinei de duş era aburit, însă a reuşit 
să-l zărească pe domnul Nicholls, epuizat, prăbuşit pe podeaua băii. A 
aşteptat o clipă, zgâindu-se la umerii lui laţi, lipiţi de peretele din sticli, 
asemenea unui triunghi palid răsturnat, straniu de frumos, după care 
l-a văzut ridicându-şi mâna şi ştergându-şi vlăguit faţa. 

-Domnule Nicholls? i-a şoptit ea din spate, apoi, când a văzut d 
el nu spune nimic, a repetat: Domnule Nicholls? 

Atunci, bărbatul s-a întors şi a observat-o. Poate că apa era de 
vină, însă Jess nu credea să fi văzut vreodată un om care să arate mii 
înfrânt. Avea ochii injectaţi, iar capul i se afundase între umeri. 

- Fir-ar al dracului să fie! Nu pot nici măcar să mă ridic. Şi începe 
să se răcească apa, a spus el. 

- Vreţi să vă ajut? 

- Nu. Da. Doamne! 

- Staţi aşa! 

Jess a ridicat un prosop, nu ştia sigur dacă pentru a-1 acoperi pe el 
sau a se feri pe sine, după care a băgat mâna în cabină şi a oprit robi¬ 
netul, udându-şi leoarcă braţul. S-a lăsat pe vine, astfel încât bărbatul 
să se poată acoperi, şi s-a aplecat în interior. 

- Luaţi-mă pe după gât! 

-Eşti micuţă. O să te dărâm. 

- Sunt mai puternică decât par. 

El nu s-a clintit. 

- Va trebui să mă ajutaţi. încă n-am ajuns să iau oamenii pe sus ca 
un pompier. 

Domnul Nicholls a cuprins-o cu un braţ ud pe după gât, iar cu 
celălalt şi-a prins prosopul în jurul taliei. Jess s-a proptit de peretele 
cabinei de duş şi, în cele din urmă, tremurând, s-au săltat în picioare. 

Căsuţa era atât de mică, încât la fiecare pas el dădea peste câte un 
perete de care să se sprijine, ceea ce s-a dovedit un lucru util. S-au îm¬ 
pleticit până în spaţiul care servea drept cameră de zi, unde domnul 
Nicholls s-a prăbuşit peste pernele canapelei. 

- Aici a ajuns viaţa mea, a gemut el, cu ochii la găleata pe care Jess 
1-0 aşeza lângă pat. 

-Da. 

Ea s-a uitat la tapetul care se cojea, la zugrăveala pătată de nico¬ 
tină. 

- Ei bine, până şi eu am trăit seri de sâmbătă mai bune. 

Şi-a făcut un ceai. Abia trecuse de ora patru. Ochii o usturau, de 
parcă ar fi avut nisip în ei, şi o lua cu ameţeală. S-a aşezat şi i-a închis 
preţ de câteva clipe. 

- Mersi! i-a spus bărbatul cu glas slăbit. 

- Pentru ce? 

El s-a împins în sus. 

-Pentru că mi-ai adus hârtie igienică în toiul nopţii. Pentru că 
mi-ai spălat hainele dezgustătoare. Pentru că m-ai ajutat să ies din 
duş. Şi pentru că, nici măcar o secundă, nu te-ai purtat ca şi cum ar 
fi fost vina mea pentru că am cumpărat un kebab dubios dintr-un loc 
numit Keith’s Kebabs. 

- Deşi a fost vina dumneavoastră. 

- Vezi? Acum strici totul. 

Domnul Nicholls s-a întins pe pernă, punându-şi antebraţul peste 
ochi. Jess a încercat să nu se uite la pieptul lat care se ivea deasu¬ 
pra prosopului plasat strategic. Nici nu-şi mai amintea când văzuse 
ultima oară un bărbat la bustul gol, cu excepţia neinspiratului meci 
de volei pe plajă al barului, pe care Des îl organizase în august anul 
trecut. 

- Mergeţi şi culcaţi-vă în dormitor. O să staţi mai comod. 

El a deschis un ochi. 

-Primesc o plapumă cu SpongeBob? 

- O s-o primiţi pe a mea, cea cu dunguliţe roz. Dar promit să n-o 
consider sub nici o formă un afront la adresa masculinităţii dumnea¬ 
voastră. 

- Tu unde o să dormi? 

-Aici. E-n regulă, a continuat ea când l-a văzut că dă să protestem 

Oricum nu sunt sigură că o să dorm prea mult. ţ 

Domnul Nicholls s-a lăsat condus în dormitorul minuscul. A gM 
mut când s-a prăvălit pe pat, ca şi cum mişcarea i-ar fi făcut rău, iar 
Jess l-a învelit blând cu plapuma. Cearcănele de sub ochii lui căpăta 
seră nuanţa cenuşii, iar vocea îi era vlăguită. 

- O să fiu gata de plecare în câteva ore. 

-Sigur că da, a spus ea, observându-i paloarea fantomatici, 
Nu vă grăbiţi. 

- Până la urmă, unde naiba suntem? 

-Pe Cărarea Galbenă. 


- Asta e povestea cu leul care se poartă ca un zeu şi-i salveariţ 
pe toţi? 

- Dumneavoastră vă gândiţi la Cronicile din Narnia. Eu mă refe¬ 
ream la Vrăjitorul din Oz, iar leul de acolo e laş şi inutil. 

- Fireşte! 

Şi, în sfârşit, a adormit. 

Jess a ieşit în linişte din cameră, s-a întins pe canapeaua îngustă, 
sub o pătură de culoarea piersicii, care mirosea a umezeală şi a ţigări 
fumate pe furiş, şi a încercat să nu se uite Ia ceas. în seara aceea, în 
vreme ce domnul Nicholls era la toaletă, ea şi Nicky studiaseră harta 
şi refăcuseră traseul cum putuseră mai bine. 

încă avem destul timp, şi-a spus. Apoi, în sfârşit, a adormit şi ea. 


Nu s-a auzit nimic din camera domnului Nicholls până târziu în 
dimineaţa următoare. Jess s-a gândit să-l trezească, dar de fiecare dată 
când se îndrepta către uşă, şi-l amintea căzut lângă peretele cabinei 
de duş, şi degetele îi încremeneau pe clanţă. A deschis doar o dată, 
când Nicky i-a atras atenţia că era posibil ca bărbatul să fi murit înecat 
cu propria vomă. El a părut oarecum dezamăgit când s-a dovedit că 
domnul Nicholls doar dormea foarte profund. Copiii l-au luat cu ei 
pe Norman până la şosea, Tanzie purtând ochelarii de soare pentru 
autenticitate; au cumpărat provizii de la un magazin şi au servit mi¬ 
cul dejun vorbind în şoaptă. Jess a făcut sendvişuri cu pâinea rămasă 

(-Oh, Doamne!" a exclamat Nicky), a făcut curat prin căsuţă (ca să-şi 
ample timpul), apoi a ieşit afară şi a lăsat un mesaj pe robotul telefo¬ 
nic al lui Des, cerându-şi din nou scuze. Patronul nu i-a răspuns. 

La ora zece şi jumătate, uşa cămăruţei s-a deschis cu un scârţâit, 
tar domnul Nichols a ieşit clipind din ochi, îmbrăcat în tricou şi nişte 
boxeri. A ridicat o mână în semn de salut. Părea dezorientat, ca un 
naufragiat care se trezeşte pe o insulă. O cută lungă, lăsată de pernă, 
ti brăzda obrazul. 

-Suntem în... 

- Ashby de la Zouch. Sau pe undeva prin apropiere. Nu-i tocmai 
Beachfront. 

- E târziu? 

- Unsprezece fără un sfert. 

- Unsprezece fără un sfert. în regulă. 

Firele de barbă abia ieşite i se îndesiseră, iar părul îi stătea ridicat 
Intr-o parte. Jess s-a prefăcut că îşi citeşte cartea. Bărbatul avea un 
miros plăcut, de bărbat somnoros. Uitase ce putere ciudată avea par¬ 
fumul acela. 

- Unsprezece fără un sfert. El şi-a masat barba aspră, după care s-a 
îndreptat cu paşi nesiguri către fereastră şi s-a uitat afară. Mă simt ca 
Şi cum aş fi dormit un milion de ani. 

S-a aşezat greoi în celălalt capăt al canapelei, trecându-şi mâna 
peste falcă. 

-Omule! a spus Nicky de lângă Jess. Alertă de evadare! 

-Ce? 

Nicky i-a făcut semn cu un stilou. 

- Trebuie să băgaţi prizonierii înapoi în celulă. 

Domnul Nicholls s-a holbat la el, după care s-a întors către Jess, ca 
pentru a-i spune: „Băiatul tău a luat-o razna!" 

- Oh, Doamne! 

Bărbatul s-a încruntat. 

- Oh, Doamne, ce? 

Urmărindu-i privirea lui Nicky, Jess s-a uitat în jos, apoi şi-a întors 
repede privirea în altă parte. 

- Aţi fi putut măcar să mă scoateţi mai întâi la o cină în oraş, 1 1 
ea, ridicându-se pentru a strânge vasele de la micul dejun. 

-Oh! ,<t| 

Domnul Nicholls şi-a plecat ochii şi s-a acoperit. 

-Scuze! Corect! OK! S-a ridicat şi a pornit către baie. Eu o si,* i 
ăăă... Eu... E OK dacă mai fac un duş? ,4 J 

-V-am mai păstrat nişte apă caldă, i-a spus Tanzie, care şedfll^ 
într-un colţ, aplecată deasupra exerciţiilor ei. Mă rog, de fapt, v-aiţ; 
păstrat-o pe toată. Ieri miroseaţi tare urât. 

Bărbatul a revenit douăzeci de minute mai târziu, cu părul jiltţ: 
mirosind a şampon, cu obrazul proaspăt bărbierit. Jess era ocupată || 
amestece zahăr şi sare într-un pahar cu apă, încercând să nu se gin» 
dească la ceea ce tocmai văzuse. I-a întins băutura domnului Nicholll, 

- Ce-i aia? s-a strâmbat el. 

- O soluţie de rehidratare. Ca să înlocuiţi o parte din ce aţi pierdut 
azi-noapte. 

- Vrei să beau un pahar de apă cu sare? După ce mi-a fost rău toati 
noaptea? 

- Doar beţi-1! 

Era prea obosită ca să se mai certe cu el. în timp ce Ed înghiţea li» 
chidul, icnind şi făcând tot felul de grimase, Jess i-a pregătit nişte pâine 
prăjită şi o cafea neagră. Domnul Nicholls s-a aşezat în celălalt capăt al 
mesei melaminate, a luat o gură de cafea şi, fără tragere de inimă, câţiva 
dumicaţi din pâinea prăjită, apoi, zece minute mai târziu, oarecum sur¬ 
prins, a recunoscut că, într-adevăr, se simţea mai bine. 

- Mai bine, adică „pot să conduc fără să am un accident"? 

- Dacă prin accident înţelegi... 

- Să nu vă izbiţi de vreun parapet. 

- Mersi că m-ai lămurit. El a muşcat încă o dată, mai încrezător, 
din pâinea prăjită. Da. Dar mai lasă-mă douăzeci de minute. Vreau si 
mă asigur că... 

-... sunteţi în siguranţă în maşini. 

- Ha! Domnul Nicholls i-a zâmbit larg, şi a fost curios de plăcut 
să-l vadă surâzând. Da. Cam aşa. Oh, frate, chiar că mă simt mai binel 
Şi-a trecut o mână peste blatul din plastic al mesei şi a sorbit din cafea, 

ftAAnd aparent mulţumit. Şi-a terminat prima porţie de pâine prăjită, 
f i întrebat dacă mai este, pe urmă s-a uitat în jurul mesei. Deşi, să ştiţi 
j d m-aş simţi şi mai bine dacă nu v-aţi holba cu toţii la mine în timp 
CC mănânc. îmi fac griji că mi se vede vreo altă parte a corpului. 

- Aţi şti, i-a zis Nicky. Pentru că toţi am fugi ţipând. 

- Mama zicea că mai aveaţi puţin şi vă scuipaţi un organ, a inter¬ 
venit Tanzie. Mă întrebam cum a fost. 

Domnul Nicholls şi-a ridicat privirea către Jess şi a amestecat în 
cafea. Nu şi-a luat ochii de la ea decât atunci când a văzut-o roşind. 

-Sincer? Cam la fel ca în majoritatea serilor mele de sâmbătă din 
ultima vreme. A băut restul de cafea, apoi şi-a pus ceaşca pe masă. OK. 
Sunt bine. Kebabul potlogar a fost înfrânt. Hai s-o pornim la drum! 

In timp ce înaintau cu maşina în orele amiezii, peisajul se schimba 
de la un kilometru la altul, dealurile devenind mai abrupte şi mai puţin 
bucolice, zidurile dimprejurul lor transformându-se din garduri vii, în 
piatră aspră, cenuşie. Cerul s-a deschis, lumina a crescut în intensitate, 
fi In depărtare au început să se arate simbolurile unei zone industri¬ 
ale: fabrici din cărămidă roşie, termocentrale uriaşe, care scuipau nori 
de fum de culoarea muştarului. Jess îl urmărea pe furiş pe domnul 
Nicholls cum conduce, mai întâi cu precauţie, căci nu era exclus ca el să 
ie apuce brusc cu mâna de stomac, apoi cu oarecare satisfacţie, văzând 
ci faţa lui începe să-şi recapete culoarea normală. 

- Nu cred că o să ajungem azi în Aberdeen, a spus bărbatul, pe un 
ton de scuză. 

- Hai să mergem cât putem de mult şi să parcurgem ultima bucată 
de drum mâine-dimineaţă, la prima oră. 

- Exact asta voiam să sugerez şi eu. 

- încă avem o grămadă de timp. 

- O grămadă. 

în timp ce maşina rula, Jess a picotit şi a încercat să nu se fră¬ 
mânte din pricina tuturor lucrurilor care ar fi trebuit s-o îngrijoreze. 
Şi-a aşezat, pe neobservate, oglinda astfel încât să-l poată privi pe 
Nicky, care şedea în spate. Deşi nu trecuse mult timp de când pleca¬ 
seră de acasă, vânătăile începuseră să i se estompeze. Băiatul părea 

să vorbească ceva mai mult ca înainte. Dar încă era distant cu e% 
Uneori, Jess se temea că aşa avea să rămână pentru tot restul vieţiL 
Nimic nu părea să se schimbe, indiferent cât de des i-ar fi spus ea că li 
iubeşte ori că ele sunt familia lui. 

- Prea târziu, o avertizase mama ei, când Jess o anunţase că băiatul 
urma să vină să locuiască la ei. Cu un copil de vârsta asta, răul a foit 
deja făcut. Eu ar trebui să ştiu. 

Profesoară, mama ei putea să ţină treizeci de copii de opt ani 
într-un somn profund ori să-i îndrume în timpul testelor aşa cum 
un cioban îşi mână oile în ţarc. Dar Jess nu-şi amintea să o fi văzut 
vreodată zâmbindu-i cu plăcere, cu acea plăcere pe care ar trebui să 0 
simţi fie şi numai când te uiţi la omul căruia i-ai dat viaţă. 

Mama ei avusese dreptate în multe privinţe. îi spusese lui Jess In 
prima ei zi de gimnaziu: „Alegerile pe care le faci acum îţi vor deter* 
mina tot restul vieţii". 

Dar Jess nu auzise decât pe cineva care-i zicea că ar trebui să în* 
cremenească într-un loc, precum un fluture într-un insectar. Asta t 
problema: când înjoseşti fără încetare o persoană, în cele din urmă ea 
nu-ţi mai ascultă nici măcar poveţele de bun-simţ. 

Când o născuse pe Tanzie, aşa tânără şi fără minte cum era, Jen 
avusese suficientă înţelepciune încât să ştie că avea să îi spună zilnic 
fiicei sale cât de mult o iubeşte. Avea să o îmbrăţişeze, să îi şteargă 
lacrimile şi să se trântească pe canapea alături de ea, împletindu-şi pi¬ 
cioarele cu ale ei. Avea să o învăluie în iubire ca într-un cocon. Când 
Tanzie era mică, Jess obişnuia să doarmă cu ea în patul lor, ţinând-0 
în braţe şi făcându-1 pe Marty să se târască morocănos în camera pen¬ 
tru oaspeţi, văitându-se că nu mai rămăsese loc şi pentru el. Jess abia 
dacă-1 auzea. 

Apoi, doi ani mai târziu, când apăruse Nicky, şi toată lumea îi spu¬ 
sese că e nebună dacă ia în grijă copilul altcuiva, un copil în vârstă 
deja de opt ani şi cu un trecut tulbure („ştii ce se alege de asemenea 
băieţi"), ea îi ignorase pe toţi. Deoarece, din prima clipă, văzuse în 
micuţa umbră sfioasă, care se ţinea la minim treizeci de centimetri 
distanţă de oricine, chiar şi de tatăl lui, o fărâmă din ceea ce simţise 
ea. Deoarece ştia că se întâmplă ceva cu tine atunci când mama ta nu 

te strânge la piept sau nu-ţi spune mereu că eşti cel mai bun din lume, 
ori nici măcar nu observă că eşti acasă: o părticică din tine se închide. 
Ajungi să nu mai ai nevoie de mama. Să nu mai ai nevoie de nimeni. 
Şi, fără măcar să-ţi dai seama, aştepţi. Aştepţi ca orice om care se 
•propie de tine să vadă ceva ce nu-i place, ceva ce n-a remarcat de 
la început, şi să devină mai rece, apoi să dispară şi el, ca o perdea de 
ceaţă deasupra mării. Pentru că trebuie să fie ceva în neregulă, nu-i 
aşa, dacă nici măcar propria mamă nu te-a iubit cu adevărat? 

De aceea, Jess nu fusese distrusă după plecarea lui Marty. De ce ar fi 
fost? El n-o putea răni. Pe ea nu o interesau realmente decât binele ace¬ 
lor doi copii şi să le spună că îi place aşa cum sunt. Pentru că şi atunci 
când toată lumea azvârle cu pietre în tine, dacă îi ai încă în spate pe 
mama sau pe tatăl tău, atunci te descurci. O parte adânc înrădăcinată 
tn tine ştie că eşti iubit. Că meriţi să fii iubit. Jess nu făcuse prea multe 
lucruri cu care să se mândrească de-a lungul vieţii, dar cel mai mult se 
mândrea cu faptul că Tanzie ştia că este iubită. Aşa neobişnuită cum era 
micuţa, Jess îşi dădea seama că fiica ei ştia că este iubită. 

Cu Nicky mai avea de muncă. 

-We foame? 

Glasul domnului Nicholls a trezit-o din aţipeală. Jess s-a împins 
In sus. Gâtul îi înţepenise, devenind la fel de strâmb şi de rigid ca un 
umeraş de sârmă. 

-Sunt lihnită, i-a răspuns, întorcându-se jenată către el. Vreţi să 
ne oprim undeva pentru prânz? 

Soarele ieşise dintre nori. Arunca raze strălucitoare la stânga 
lor, scăldând în lumină un uriaş câmp verde, deschis. Degetele lui 
Dumnezeu, aşa numea Tanzie acele raze de lumină. Jess s-a întins 
Către harta din torpedo, gata să caute cel mai apropiat loc de popas cu 
servicii complete. 

Domnul Nicholls s-a uitat spre ea. Părea întru câtva ruşinat. 

- De fapt... ştii ce? Chiar aş fi în stare să înfulec unul dintre send- 
vişurile tale. 


Capitolul 18 


ED 

Pensiunea Stag and Hounds nu era trecută în nici un ghid tu* 
ristic. Nu avea nici site, nici broşuri. Şi nu era greu de ghicit de ce. 
Cârciuma se înălţa solitară la marginea unui câmp pustiu, măturat de 
vânturi, iar mobilierul de grădină din plastic îmbrăcat în muşchi, ce 
trona lângă faţada cenuşie, sugera absenţa vizitatorilor ocazionali sau, 
poate, triumful speranţei asupra experienţei. Dormitoarele păreau 
să nu mai fi fost redecorate de decenii bune şi ofereau un tapet roz, 
lucios, perdeluţe croşetate şi bibelouri de porţelan ici-colo, în locul 
unor lucruri cu adevărat utile ca, de exemplu, şampon sau şerveţele. 
Exista o baie comună la capătul culoarului de la etaj, unde obiectele 
sanitare purtau, în chip deloc ironic, o culoare asemănătoare cu cea 
a fructului de avocado, iar săpunul rozaliu era brăzdat de crăpături 
gri-închis. Un mic televizor pătrăţos, aşezat în camera cu două paturi, 
binevoia să prindă doar trei canale, şi pe acelea cu purici. Când Nicky 
a descoperit păpuşa Bărbie din plastic, îmbrăcată într-o rochie de bal 
croşetată, ce stătea ghemuită deasupra sulului de hârtie igienică, a 
fost cuprins de veneraţie. 

-Mie chiar îmi place la nebunie chestia asta! a spus el, ridicând 
jucăria în lumină, pentru a-i cerceta tivul lucios din material sintetic, 
E atât de urâtă, încât pare de-a dreptul mişto. 

Lui Ed nu-i venea să creadă că mai există asemenea locuri. Dar 
B Îşi petrecuse peste opt ore conducând cu şaizeci de kilometri pe oră, 

■ pensiunea Stag and Hounds costa douăzeci şi cinci de lire pe noapte 
B (un tarif de care până şi Jess era mulţumită) şi erau bucuroşi că-1 pri- 
B meau şi pe Norman. 

■ -Oh, noi iubim câinii! Doamna Deakins şi-a croit drum prin 
K: mijlocul unei mici turme de pomeranieni agitaţi. Şi-a netezit uşurel 

■ creştetul capului, pe care se înălţa, prins cu grijă în agrafe, un coc ce 
K âmintea de două pâinici rotunde şi roşcate, puse una peste alta. Iubim 

■ câinii mai mult decât pe oameni, nu-i aşa, Jack? 

De undeva de jos s-a auzit un mormăit. 

- Cu siguranţă, ei sunt mai uşor de mulţumit. Dacă vreţi, în seara 
- asta puteţi să-l aduceţi pe adorabilul dumneavoastră prieten voinic 
f la cârciumă. Fetele mele adoră să cunoască bărbaţi noi. Şi, spunând 
■ asta, i-a aruncat lui Ed o privire puţin obraznică. Apoi a deschis cele 

două uşi şi a fluturat o mână în interior. Aşadar, dumneavoastră veţi 
sta aici, domnule şi doamnă Nicholls. Iar copiii dumneavoastră vor 
sta alături. Sunt singurele două camere din aripa aceasta, aşa că veţi 
avea tot etajul la dispoziţia dumneavoastră. Avem o largă varietate de 
cereale pentru micul dejun, sau Jack vă poate pregăti ochiuri pe pâine 
prăjită. Face nişte ochiuri pe pâine prăjită delicioase. 

- Mulţumim. 

Gazda i-a întins cheile lui Ed, uitându-se în ochii lui cu o fracţiune 
| de secundă mai mult decât ar fi fost absolut necesar. 

- Ghicesc că dumneavoastră vă plac... doar puţin fierte în apă clo¬ 
cotită. Am dreptate? 

El s-a uitat peste umăr, pentru a verifica dacă lui i se adresează. 

- Am dreptate, nu-i aşa? 

-Ăăm... cum or fi. 

Nu voia să se gândească prea mult la albuşuri de ou gelatinoase. 

- Cum... or... fi, a repetat încet femeia, fără să-şi dezlipească pri¬ 
virea de a lui. 

A ridicat o sprânceană, după care a coborât, cu haita de căţeluşi 
mişunând ca o mare de blană în jurul gleznelor ei. Cu coada ochiului, 
Ed văzut-o pe Jess zâmbind în colţul gurii. 

-Scuteşte-mă! a spus el şi a trântit bagajele pe pat. 

- Primul la baie! a anunţat Nicky, masându-şi şalele. 

- Eu trebuie să recapitulez, a zis Tanzie. Mai am exact şaptesppp 
zece ore şi jumătate până ia olimpiadă. 

Şi-a strâns cărţile la subraţ şi a dispărut în camera de alături. 

- Mai întâi vino şi plimbă-1 pe Norman, scumpo! i-a strigat Jea, 
Ieşi puţin la aer curat. O să te ajute să dormi mai târziu. 

Jess a desfăcut fermoarul unei valize şi a scos un hanorac, pe cart 
şi l-a tras peste cap. Când a ridicat braţele, o fâşie de abdomen tft 
formă de semilună a rămas pentru o clipă dezgolită, de culoare det* 
chisă, surprinzătoare. Chipul femeii s-a ivit prin deschizătura de lâ 
gâtul hainei. 

-O să lipsesc cel puţin jumătate de oră. Sau... aş putea să staiţ 
chiar mai mult. în timp ce-şi aranja coada Ia spate, a aruncat o priviri 
înspre scări, apoi a ridicat o sprânceană către Ed. Doar... zic şi eu. 

- Amuzant! 

Ed a auzit-o râzând în timp ce se îndepărta. Apoi s-a întins pe aş* 
temutul din material sintetic, simţind cum i se ridică părul pe cap din 
pricina efectului electrizării, şi a scos telefonul din buzunar. 


- Deci, iată care-i vestea bună, i-a spus Paul Wilkes. Poliţia şi-a 
încheiat ancheta iniţială. Rezultatele preliminare arată că n-a existat 
nici o motivaţie evidentă din partea ta. Nu s-a găsit nici o dovadă ci 
ai fi profitat de pe urma activităţii de tranzacţionare a Deannei LewU 
ori a fratelui ei. Mai precis, nu există nici o dovadă că ai fi făcut vreun 
ban din lansarea SFAX, în afara aceluiaşi câştig pe acţiune pe care l-ar 
fi obţinut oricare alt angajat. Evident, procentul tău din profit e mal 
mare, dată fiind mărimea pachetul de acţiuni pe care îl deţii, dar n-au 
putut găsi vreo legătură cu conturi din străinătate ori vreo încercare 
a ta de a ascunde ceva. 

- Asta, pentru că n-a existat nici una. 

- De asemenea, investigatorii zic că au scos la iveală mai multe 
conturi deschise pe numele rudelor lui Michael Lewis, ceea ce indică 
o tentativă clară din partea lui de a-şi masca activitatea. Au obţinut 

Wgistre de tranzacţionare care arată că a tranzacţionat un volum mare 
de acţiuni chiar înaintea lansării - un alt semnal de alarmă pentru ei. 

- în regulă. 

Paul vorbea în continuare, dar semnalul se tot întrerupea, iar Ed 
fccea eforturi să-l audă. S-a ridicat în picioare şi s-a dus Ia fereastră. 
Tenzie alerga de jur-împrejurul grădinii din faţa cârciumii, ţipând 
fericită. Căţeluşii gălăgioşi se ţineau după ea. Norman stătea în mij¬ 
loc, privindu-i pe toţi cu aerul unei fiinţe caraghioase, ce stă năucă şi 
neclintită într-o mare de nebunie. Lui Ed i se părea că-1 înţelege. Şi-a 
icoperit cealaltă ureche cu mâna. 

- Asta înseamnă că acum pot să mă întorc? Că totul s-a lămurit? 

Brusc i-a apărut în faţa ochilor imaginea biroului său: un miraj în 

deşert. 

- Ia-o uşor! Uite care-i vestea mai puţin bună. Michael Lewis n-a 
tranzacţionat doar acţiuni, ci şi opţiuni caii 1 . 

-Ce-a tranzacţionat? a clipit Ed. OK! Acum vorbeşti în poloneză! 

- Pe bune? 

A urmat un scurt moment de tăcere. Ed şi l-a imaginat pe Paul în 
biroul său cu lambriuri de lemn, dându-şi ochii peste cap. 

- Opţiunile caii îi permit unui investitor sau, în cazul ăsta, unei 
investitoare, să profite de investiţie şi să obţină câştiguri substanţial 
mai mari. 

- Dar ce legătură are asta cu mine? 

- Păi, nivelul profitului generat din opţiuni e semnificativ, aşa că 
Întreg cazul a trecut la un alt nivel. Ceea ce mă aduce la vestea proastă. 

- Nu asta era vestea proastă? a oftat el. 

-Ed, de ce nu mi-ai zis că i-ai scris Deannei Lewis un afurisit 
de cec? 

Ed a clipit. Cecul! 

-A încasat, în contul ei bancar, un cec semnat de tine în valoare 
de cinci mii de lire. 

-Şi? 

1 Opţiunile caii îi dau cumpărătorului dreptul, dar nu şi obligaţia, ca până ia 
0 anumită dată să achiziţioneze o acţiune la un preţ prestabilit, indiferent de 
evoluţia pieţei, (n.tr.) 

- Şi - în acel moment, judecând după felul lent şi atent în cari 
vorbea, puteai să ţi-1 imaginezi din nou dându-şi ochii peste cap - ti 
leagă din punct de vedere financiar de faptele Deannei Lewis. T\i ai 
facilitat o parte din acele tranzacţii. 

- Dar au fost doar câteva mii de lire ca s-o ajute! N-avea nici un bani 

- Fie că ai obţinut profit din asta, fie că nu, e clar că ai avut un 
interes financiar legat de Lewis, şi acesta s-a materializat chiar înaint* 
de lansarea SFAX. Despre e-mailuri putem spune că sunt neconclu* 
dente. Dar cecul înseamnă că nu mai e doar cuvântul ei împotrivi 
cuvântului tău, Ed. 

El s-a uitat spre câmpul sterp. Tanzie ţopăia şi flutura un băţ In* 
spre câinele bălos. Ochelarii i se strâmbaseră pe nas şi râdea. Jess i 
cuprins-o în braţe din spate şi a strâns-o la piept. 

-Adică? 

-Adică, Ed, apărarea ta tocmai a devenit mult mai dificilă. 

Ed îşi dezamăgise tatăl, în adevăratul sens al cuvântului, doar o 
singură dată în viaţă. Asta neînsemnând că nu fusese o dezamăgire Ir 
general. Ştia că tatăl lui ar fi preferat un fiu făcut după chipul şi ase¬ 
mănarea lui: integru, dârz, ambiţios. Un soi de tovarăş puşcaş marin 
filial. Dar bătrânul reuşise să treacă peste orice disperare ar fi ascuns 
în sufletul lui cu privire la băiatul tăcut şi ciudat, hotărând în schimb 
că dacă el, în mod evident, nu-1 putea îndruma pe calea cea dreaptă, 
atunci o educaţie scumpă avea să o facă. 

Faptul că puţinele economii adunate de părinţi de-a lungul anilor 
de muncă îl trimiseseră pe Ed la o şcoală particulară, şi nu pe sora lui, 
era marele Resentiment Nemărturisit din familia lor. Deseori, el se 
întreba dacă mama şi tatăl lor ar mai fi procedat la fel, ştiind ce uriaş 
obstacol emoţional ridică în calea Gemmei. Nu reuşise niciodată 
să-şi convingă sora că alegerea fusese făcută pur şi simplu pentru că 
ea era atât de pricepută la toate, încât părinţii nu simţiseră nevoia s-o 
trimită la şcoli înalte. El era cel care-şi petrecea fiecare oră în camera 
lui sau lipit de vreun ecran. Era un caz fără speranţă în materie de 
sport. în momentul în care i-a spus tatălui său că se apucase să alerge 
zilnic (antrenorul lui personal avusese dreptate, până la urmă a ajuns 

*â-i placă), bătrânul a afişat aceeaşi expresie cu care ar fi primit vestea 
că, foarte curând, urmează să i se nască un nepot. 

Dar nu, împotriva tuturor evidenţelor, tatăl lui Ed era convins că 
o şcoală scumpă, cu mottoul „Sportul îl face pe om", avea să îl facă şi 
pe fiul lui om. 

-E o şansă extraordinară pe care ţi-o oferim, Edward. Mai bună de¬ 
cât orice am primit vreodată eu sau mama ta, îi tot repeta el. N-o irosi! 

Aşa se face că, la sfârşitul primului an de studii, când a scos din 
plic raportul situaţiei şcolare a fiului său, în care apăreau cuvintele 
detaşat, şi rezultate mediocre, şi, cel mai rău dintre toate, nu tocmai 
un jucător de echipă, tatăl s-a uitat lung la scrisoare, iar Ed a urmărit 
ruşinat cum culoarea i se scurge din obraji. 

N-a putut să-i spună că lui, de fapt, nu-i plăcea şcoala aceea, plină 
de găşti gălăgioase de bătăuşi răzgâiaţi. N-a putut să-i spună că, oricât 
de des ar fi fost pus să înconjoare în fugă terenul de rugbi, lui tot nu 
avea să-i placă vreodată rugbiul. N-a putut să-i explice că posibilită¬ 
ţile din spatele monitorului şi lucrurile pe care le puteai crea cu aju¬ 
torul lui erau cele care-1 interesau cu adevărat. Şi din care simţea că-şi 
poate câştiga traiul. Chipul tatălui său realmente pălise din pricina 
dezamăgirii, a felului în care pur şi simplu se ducea totul de râpă, iar 
atunci Ed şi-a dat seama că nu avea de ales. 

- O să mă descurc mai bine anul viitor, tată, i-a spus el. 

Ed Nicholls trebuia să se prezinte în câteva zile la sediul poliţiei 
din Londra. 

A încercat să-şi imagineze expresia de pe faţa tatălui său atunci 
când avea să audă că e foarte posibil ca fiul lui să fie pus sub urmă¬ 
rire penală pentru tranzacţionare pe bază de informaţii confidenţiale. 
Fiul lui, cel cu care acum se lăuda în faţa foştilor colegi din armată, 
spunându-le mândru: „Fireşte că nu pricep cu ce se ocupă de fapt, 
dar se pare că toată povestea asta cu softurile reprezintă Viitorul". 
A încercat să-şi imagineze cum avea să se întoarcă bătrânul spre el, 
rotindu-şi gâtul lui fragil, apoi felul în care şocul şi dezamăgirea aveau 
să-i tragă în jos toate trăsăturile, în ciuda încercărilor lui de a ascunde 
asta, în vreme ce, cu buzele uşor strânse, înţelegea că nu mai e nimic 
de zis ori de făcut. Şi l-a închipuit cum avea să încuviinţeze încet din 

cap, ca şi cum ar fi admis că, intr-adevăr, băiatul lui nu e cu nimic mii 
bun decât se aşteptase el de fapt. > 

Şi atunci Ed a luat o hotărâre. Avea să-i ceară avocatului său aft 
întârzie procedurile cât mai mult cu putinţă. Avea să-şi arunce toţi 
banii în gestionarea cazului, cu scopul de a întârzia anunţarea aşa-zfe 
sei lui infracţiuni. Dar nu putea să meargă la prânzul acela în familia 
indiferent cât de bolnav ar fi fost tatăl său. Astfel, îi făcea bătrânului® 
favoare. Ţinându-se la distanţă, de fapt, îl proteja. 

Ed Nicholls a rămas în micul dormitor roz al pensiunii, ce miroseş 
a parfum de cameră şi a dezamăgire, s-a uitat pe fereastră, la câmpul 
arid şi la fetiţa care se trântise pe iarba umedă şi îl trăgea de urechi 
pe câinele care şedea cu limba scoasă şi cu o expresie de extaz idiot 
pe chipul lui mare, şi s-a întrebat de ce - dat fiind că în mod evident 
proceda corect - se simţea ca un rahat. 

JESS 

Tanzie avea emoţii, chiar dacă nu voia să recunoască decât că e 
„treizeci şi şapte la sută emoţionată, poate treizeci şi opt“. A refuzat cina 
şi n-a acceptat să coboare nici măcar pentru o pauză, preferând să se 
cuibărească pe cuvertura roz din material sintetic şi să se căznească 
cu problemele ei, în timp ce ciugulea din rămăşiţele picnicului care le 
servise drept mic dejun. Jess se mira: fiica ei rareori se frământa din 
pricina unui lucru legat de matematică. A făcut tot ce i-a stat în putere 
ca s-o încurajeze, însă îi era greu când habar n-avea despre ce vorbea. 

- Aproape am ajuns! Totul e bine, Tanze! N-ai de ce să-ţi faci griji. 

- Crezi că o să dorm la noapte? 

- Sigur că o să dormi la noapte. 

-Dar, dacă nu dorm, atunci s-ar putea să iau un punctaj foarte mic. 

- Chiar şi dacă n-o să dormi, o să te descurci. Şi nu-mi amintesc ca 
tu să nu fi dormit vreodată. 

- îmi fac griji că n-o să pot dormi din cauza îngrijorării. 

- Eu nu-mi fac griji că o să fii îngrijorată. Doar relaxează-te! O să-ţi 
fie bine. Totul o să fie bine. 

Când a sărutat-o, Jess a observat că fetiţa îşi rosese unghiile până 
la carne. 

Domnul Nicholls era în grădină. Se plimba încoace şi-ncolo, prin 
acelaşi loc în care se aflaseră ea şi Tanzie cu o jumătate de oră în urmă. 

şi nu se mai sătura de vorbit la telefon. De câteva ori, s-a oprit şi 
uitat la ecran, apoi s-a cocoţat în picioare pe un scaun de grădină dlft 
plastic alb, probabil pentru a avea un semnal mai bun. A rămas acolţ 
clătinându-se, fără să observe privirile curioase cu care îl urmăreMI 
cei din interior în timp ce gesticula şi înjura. 

Jess s-a uitat pe fereastră, neştiind sigur dacă să se ducă să-l într*» 
rupă. La bar, câţiva bărbaţi în vârstă erau strânşi în jurul gazdei, cal* 
le vorbea din spatele tejghelei. Ei o priveau cu nepăsare peste halbele 
de bere. 

-Serviciul, nu-i aşa? 

Proprietara pensiunii se uita şi ea pe fereastră. 

- Ah! Da. Nu se mai termină, a zâmbit Jess. O să-i iau ceva de băut 

Când în sfârşit a ieşit din local, domnul Nicholls şedea pe un zid 

scund de piatră. îşi ţinea coatele pe genunchi şi se holba la firele de 
iarbă. 

Jess i-a întins halba, iar el s-a zgâit la ea preţ de câteva clipe, înainte 
de a i-o lua din mână. 

- Mersi. 

Părea epuizat. 

-Totul în regulă? 

-Nu, a răspuns bărbatul, luând o înghiţitură zdravănă de bere. 
Nimic nu-i în regulă. 

Jess s-a aşezat la câţiva metri distanţă. 

- Pot să ajut cu ceva? 

-Nu. 

Au rămas aşa, în tăcere. Cârciuma era sărăcăcioasă, însă ei îi plă¬ 
cea întru câtva. Părea un loc foarte paşnic, înconjurat doar de vântul 
ce sufla pe deasupra câmpiei uscate, de ţipetele păsărilor care se au¬ 
zeau din depărtare şi de murmurul blând al conversaţiilor din inte¬ 
rior. Jess tocmai se pregătea să facă o remarcă despre peisaj, când o 
voce a izbucnit în văduhul încremenit. 

- Fir-ar să fie! a spus cu vehemenţă domnul Nicholls. Fir-ar să fie! 

A fost ceva atât de neaşteptat, încât a facut-o să tresară. 

- Pur şi simplu, nu-mi vine să cred că nenorocita mea de viaţă 
s-a transformat în... mizeria asta. Vocea bărbatului s-a frânt. Nu-mi 

vine să cred că e posibil ca, ani de zile, să muncesc şi iar să muncesc. 
Iar apoi totul să se ducă de râpă în felul ăsta. Şi pentru ce? Pentru ce 
dracu’? 

- E doar o toxiinfecţie alimentară. O să... 

-Nu mă refer la afurisitul de kebab! Domnul Nicholls şi-a lăsat 
capul să-i cadă în mâini. Dar nu vreau să vorbesc despre ce s-a întâm¬ 
plat, a spus el şi i-a aruncat o privire furioasă. 

-OK. 

Jess a sorbit din bere. Ei nu-i prea plăcea berea, dar era la promo¬ 
ţie. La etaj, fereastra băii s-a deschis şi din interior a ţâşnit un norişor 
de abur. 

- Asta-i chestia. Din punct de vedere legal, n-ar trebui să vorbesc 
cu nimeni despre ce se petrece. 

Jess nu s-a uitat la el. învăţase trucul ăsta cu multă vreme în urmă: 
când Nicky venise să locuiască la ei, asistenta socială o învăţase că el 
ivea să se deschidă mai mult dacă nu îl privea în ochi. Bărbaţii sunt 
precum animalele. Prea mult contact direct li se pare ameninţător. 

- Nu pot să zic absolut nimănui. Din punct de vedere legal. 

Ea şi-a întins un picior şi a privit către apus. 

- Ei bine, eu nu intru la socoteală, nu? Sunt o simplă menajeră. 

Domnul Nicholls a oftat. 

- Fir-ar să fie! a repetat el. 

Şi după aceea, ţinându-şi capul plecat şi trecându-şi degetele prin 
părul scurt, negru, i-a povestit totul. I-a spus despre o iubită, de care 
nu ştiuse cum să se descotorosească amiabil, şi despre o fostă soţie 
care nu-1 lăsa niciodată în pace, şi despre felul în care toată viaţa lui 
se făcuse ţăndări. I-a spus despre firma lui şi despre faptul că, în clipa 
aceea, ar fi trebuit să se afle acolo, sărbătorind lansarea proiectului la 
care lucrase obsesiv în ultimii şase ani. Şi despre faptul că, în schimb, 
era nevoit să stea departe de toţi cunoscuţii şi de toate lucrurile pe 
carele ştia, confruntându-se în acelaşi timp cu perspectiva declanşării 
urmăririi penale. I-a povestit despre tatăl lui, bolnav, a cărui stare de 
sănătate avea să se deterioreze mai mult după ce avea să audă despre 
cele întâmplate. Şi despre avocatul care tocmai îl sunase pentru a-1 
informa că, la scurt timp după întoarcerea din călătorie, avea să fie 

solicitat să se prezinte la o secţie de poliţie din Londra, unde urmt 
să fie pus sub acuzare pentru tranzacţionare pe bază de informaţii 
confidenţiale, ceea ce îi putea aduce o pedeapsă de până la douăzeci 
de ani de închisoare. Când a încheiat întreaga relatare, Jess simţea d 
i se tăiase respiraţia. 

-Toată munca mea. Toate lucrurile la care am ţinut. N-am volt 
să intru în propriul birou. Nu pot nici măcar să mă întorc în aparti» 
mentul meu, ca nu cumva să prindă de veste presa şi să mai fac vreo 
prostie, lăsând să-mi scape ceva despre cele întâmplate. Nu pot si 
mă duc să-mi vizitez tatăl, pentru că atunci o să moară ştiind ce idiot 
nenorocit e fi-su. 

Jess a rămas pe gânduri preţ de câteva minute. El a zâmbit abătut, 
cu ochii spre cer. 

- Şi ştii care-i partea cea mai bună? E ziua mea. 

-Ce? 

- Azi. E ziua mea. 

- Azi? De ce n-aţi zis nimic? 

- Pentru că am treizeci şi patru de ani, iar un bărbat de treizeci şi 
patru de ani pare un tâmpit când vorbeşte despre aniversări. A luat 
o înghiţitură de bere. Iar după toată povestea cu toxiinfecţia alimen* 
tară, am simţit că nu prea am ce sărbători. A privit-o pieziş. în plus, 
începeai să-mi cânţi în maşină „Mulţi ani trăiască!" 

- O să vă cânt aici. 

- Te rog, nu! Situaţia e şi aşa destul de rea. 

Lui Jess i se învârtea capul. Nu-i venea să creadă ce povară purta 
domnul Nicholls. Dacă ar fi fost vorba despre oricine altcineva, poate 
că l-ar fi luat de după umeri şi ar fi încercat să-i spună un cuvânt 
liniştitor. însă domnului Nicholls îi sărea iute ţandăra. Şi cine l-ar fi 
putut învinovăţi? Era ca şi cum i-ai fi oferit un leucoplast cuiva căruia 
tocmai i-a fost amputat un braţ. 

- Lucrurile o să se îndrepte, să ştiţi, a zis Jess, când a văzut că nu-i 
vine în minte nici o altă idee. Karma o să-i vină de hac fetei ăleia care 
v-a îmbrobodit. 

Domnul Nicholls s-a strâmbat. 

- Karma? 

-Aşa le spun şi copiilor. Oamenilor buni li se întâmplă lucruri 
bune. Trebuie doar să nu-ţi pierzi credinţa... 

- Ei bine, eu trebuie să fi fost un mare ticălos într-o viaţă anterioară. 

- Haideţi! încă aveţi proprietăţi. încă aveţi maşini. încă aveţi pro¬ 
priul creier. Aveţi avocaţi scumpi. Puteţi s-o scoateţi la capăt. 

- Cum se face că eşti atât de optimistă? 

- Pentru că lucrurile chiar se îndreaptă. 

- Zise femeia căreia nu-i ajung banii nici pentru un bilet de tren. 

Jess a rămas cu privirea aţintită spre coasta pietroasă a dealului. 

- Pentru că e ziua dumneavoastră, o să mă fac că n-am auzit. 

Domnul Nicholls a oftat. 

-Scuze! Ştiu că încerci să mă ajuţi. Dar în clipa asta, optimismul 
tiu neabătut mi se pare extenuant. 

-Nu, să conduceţi sute de kilometri într-o maşină cu trei oameni 
necunoscuţi şi cu un câine uriaş vi se pare extenuant. Mergeţi sus, 
faceţi o baie lungă şi o să vă simţiţi mai bine. Haideţi! 

El s-a lăsat târât înăuntru, ca un om osândit, în timp ce Jess a ră¬ 
mas aşezată, cu ochii spre peticul de câmpie verde dinaintea ei. A în¬ 
cercat să-şi imagineze cum ar fi s-o aştepte nişte ani de închisoare, să 
nu aibă voie să se apropie de lucrurile sau de oamenii dragi. A încer¬ 
cat să-şi închipuie o persoană ca domnul Nicholls în spatele gratiilor. 
Apoi, s-a hotărât să nu se mai gândească la asta şi a sperat din suflet 
că Nicky nu folosise toată apa caldă. 

După o vreme, a intrat în cârciumă, luând şi paharele goale. S-a 
aplecat peste tejgheaua barului, în spatele căreia proprietăreasa urmă¬ 
rea un episod dintr-o emisiune dedicată renovărilor. Bărbaţii şedeau 
tăcuţi în spatele ei, uitându-se şi ei la televizor sau privind abătuţi spre 
halbele cu bere. 

- Doamnă Deakins? Taman azi e ziua soţului meu. Sunteţi ama¬ 
bilă să-mi faceţi o favoare? 

Domnul Nicholls a coborât în sfârşit la ora opt şi jumătate, îmbră¬ 
cat exact la fel ca în acea după-amiază. Şi ca în cea precedentă. Jess 
ştia că se îmbăiase, căci avea părul ud şi era bărbierit. 

- Deci, ce aveţi în valiză? Un cadavru? 

- Ce? a întrebat el, îndreptându-se către bar. 

Răspândea un uşor parfum de săpun Wilkinson Sword. 41 

- Purtaţi aceleaşi haine de când am plecat. t .l 

El s-a uitat în jos, de parcă ar fi vrut să verifice. , 1 

- Oh! Nu. Astea sunt curate. -f j 

- Aveţi tricouri şi blugi identici? Pentru fiecare zi? 

- Mă scuteşte de bătăi de cap. 

Ea l-a privit câteva clipe, apoi s-a hotărât să-l scutească de replic* | 
pe care intenţiona să i-o dea. La urma urmei, era ziua Iui. j 

- Oh! Dar tu arăţi bine, a spus el brusc, ca şi cum abia atunci ar 1 I 
observat. 

Jess se schimbase într-o rochie albastră cu bretele şi un pulovăr 
cu nasturi. Intenţionase să le păstreze pentru ziua olimpiadei, dar tt 
gândise că ocazia aceasta era mai importantă. 

- Ei, mulţumesc! Omul trebuie să facă efortul de a fi adecvat im» 
prejurării, nu-i aşa? 

- Ce... ai renunţat la bască şi la blugii cu păr de câine pe ei? 

- Sunteţi pe cale să vă pară rău pentru sarcasmul de care daţi do* 
vadă. Pentru că v-am pregătit o surpriză. 

- O surpriză. 

Dintr-odată, el a părut precaut. 

- Este una plăcută. Poftim! 

Jess i-a întins unul din cele două pahare pe care le pregătise mal 
devreme, spre amuzamentul doamnei Deakins. 

- Vă cunosc destul de bine. 

- Ce-i ăsta? a zis el, cercetând bănuitor băutura. 

în pensiunea aceea nu se mai făcuse un cocktail din anul 1987, 
după cum observase proprietăreasa, în timp ce Jess studia sticlele pră¬ 
fuite din spatele dozatoarelor. 

- Whisky triplu sec şi suc de portocale. 

Bărbatul a luat o înghiţitură. Apoi una şi mai zdravănă. 

- E bunicel. 

- Ştiam eu că o să vă placă. L-am pregătit special pentru dumnea¬ 
voastră. Se numeşte Ticălosul Smiorcăit. 

î Masa albă din plastic era aşezată în mijlocul peluzei jalnice, având 
pe ea două tacâmuri din oţel inoxidabil şi, în mijloc, o lumânare în¬ 
fiptă într-o sticlă de vin. Cu o cârpă luată de la bar, Jess curăţase scau¬ 
nele de muşchi, iar acum trăgea unul pentru domnul Nicholls. 

-Mâncăm în aer liber. Un răsfăţ de aniversare. N-a luat în seamă 
privirea pe care i-a aruncat-o el. Dacă doriţi să luaţi loc, eu mă duc 
ift-i informez pe cei de la bucătărie că sunteţi aici. 

- Nu primesc brioşele de la micul dejun, nu? 

- Bineînţeles că nu primiţi brioşele de la micul dejun. S-a prefăcut 
ofensată. în timp ce se îndrepta către bucătărie, Jess a mormăit: Pe 
alea le-au terminat Tanzie şi Nicky. 

Când s-a întors la masă, Norman se trântise pe piciorul domnului 
Nicholls. A bănuit că bărbatului i-ar fi plăcut foarte mult să-şi mişte 
laba piciorului, dar, de-a lungul timpului, mai trăise şi ea experienţa 
aceasta, prin urmare ştia că era ca o piatră de moară. Trebuia doar să 
rămâi pe loc şi să te rogi să-şi mişte corpul înainte ca piciorul să ţi se 
înnegrească şi să cadă. 

- Cum a fost aperitivul? 

Domnul Nicholls s-a uitat la paharul gol. 

- Delicios. 

- Ei bine, felul principal trebuie să sosească. Mă tem că în seara 
asta o să fim doar noi doi la masă, de vreme ce restul oaspeţilor aveau 
deja alte planuri. 

- Serialul Waterloo Road şi nişte ecuaţii complet trăsnite. 

-Ne cunoaşteţi prea bine. 

Jess s-a aşezat pe scaunul ei şi tocmai atunci s-a ivit doamna 
Deakins, traversând atent peluza, cu pomeranienii lătrându-i la pi¬ 
cioare. Cu aceeaşi grijă cu care un şef de sală aduce preparatele cordon 
bleu într-un restaurant de cinci stele, femeia ţinea ridicate două farfu¬ 
rii ce conţineau, fiecare, cartofi prăjiţi şi câte o uriaşă plăcintă învelită 
In folie de aluminiu. 

- Poftiţi, a spus ea, aşezând mâncarea pe masă. Plăcintă cu carne şi 
rinichi. De la Ian, mai sus de noi. Face o încântătoare plăcintă cu carne. 

Lui Jess îi era deja atât de foame, încât i se părea că ar fi fost în stare 
să-l mănânce şi pe Ian. 

- Fantastic! Mulţumim, a spus ea, întinzându-şi în poală un 
veţel de hârtie. 

Doamna Deakins a rămas pe loc şi s-a uitat în jur, ca şi cum ari 
văzut pentru prima oară decorul. 

-Noi nu mâncăm niciodată aici, afară. Adorabilă idee! S-ar putat 
să le propun şi celorlalţi clienţi ai mei. Şi cocktailurile alea! Aş puta| 
să transform asta într-o ofertă. 

Jess s-a gândit la bărbaţii din bar. 

-Ar fi păcat să n-o faceţi, a zis ea, întinzându-i oţetul domnului W 
Nicholls. 

Momentan, el părea buimăcit. Doamna Deakins şi-a şters mâinii* 
pe şorţ. 

- Ei bine, domnule Nicholls, soţia dumneavoastră cu siguranţă * g 
hotărâtă să vă distreze de ziua dumneavoastră, a spus ea, facându-l | 
cu ochiul. 


Bărbatul şi-a ridicat privirea. 

- Oh! Cu Jess nu există nici o clipă de linişte, a spus el, lăsându-ft 
ochii să-i alunece spre ai ei. 

- Deci, de câţi ani sunteţi căsătoriţi? 

- De zece. 

- De trei. 

- Copiii provin din celelalte căsnicii ale mele, a explicat Jess, tăind 
plăcinta. 

-Oh! E... 

- Eu am salvat-o, a intervenit domnul Nicholls. De pe marginea 
drumului. 

- Aşa e. 

- Ce romantic! 

Doamna Deakins a afişat un zâmbet prefăcut. 

- Nu prea. Era pe cale să fie arestată. 

- I-am explicat eu totul. Doamne, cartofii ăştia prăjiţi sunt deli- 
cioşi! 

-într-adevăr, mi-ai explicat. Iar poliţiştii ăia au fost foarte înţele¬ 
gători. Ţinând cont de situaţie. 

Doamna Deakins începuse să se retragă. 


: 

‘ - Ei bine, e încântător! Drăguţ că sunteţi încă împreună. 

- Ne descurcăm. 

- în clipa asta n-avem încotro. 

- Şi asta-i adevărat. 

- Ne-aţi putea aduce nişte sos picant? 

-Oh, bună idee! Draga mea. 

In timp ce gazda se îndepărta, domnul Nicholls a făcut semn cu 
capul înspre lumânare şi farfurii. Apoi şi-a ridicat privirea către Jess, 
Iar ea a observat că nu mai era încruntat. 

- într-adevăr, e cea mai bună plăcintă pe care am mâncat-o vreo¬ 
dată cu cartofi prăjiţi într-o pensiune ciudată, situată undeva Ia nord 
de câmpiile din Yorkshire, într-un loc despre care n-am auzit în viaţa 
mea. 

-Mă bucur foarte mult. La mulţi ani! 

Au mâncat într-o linişte confortabilă. E uluitor cât de mult îţi pot 
îmbunătăţi starea de spirit o masă caldă şi un cocktail înfricoşător de 
tare. De la etaj, Jess îl auzea pe Nicky, care se uita la televizor, scoţând 
din când în când gemete de nemulţumire atunci când puricii îi între- 
rupeau emisiunea. Ciorile cârâiau cu neruşinare pe un fir de telegraf 
din apropiere. Norman a scheunat şi s-a răsturnat pe o parte, elibe- 
rându-i piciorul domnului Nicholls. Acesta şi l-a întins cu băgare de 
seamă, poate încercând să vadă dacă şi-l mai simţea. 

Apoi s-a uitat la Jess, ridicându-şi paharul umplut din nou cu 
cocktail. 

- Vorbesc serios. Chiar mă simt mai bine. Mulţumesc! 

Pentru că nu mai purta ochelari, Jess a remarcat că avea nişte gene 
ridicol de lungi. Asta a facut-o să conştientizeze într-un fel ciudat 
prezenţa lumânării din mijlocul mesei. O ceruse oarecum în glumă. 

-Ei bine... măcar atât puteam să fac şi eu. Chiar ne-aţi salvat. De 
pe marginea drumului. Nu ştiu ce ne-am fi făcut. 

Bărbatul şi-a înfipt furculiţa într-un cartof prăjit şi l-a ridicat. 

- Păi, îmi place să am grijă de personalul meu. 

- Cred că preferam să fim căsătoriţi. 

- Noroc! i-a zâmbit el larg. 

Iar zâmbetul lui era atât de sincer şi neaşteptat, încât Jess s-a po*l 
menit zâmbind la rândul ei. 

- în cinstea zilei de mâine! Şi a viitorului lui Tanzie! * 

- Şi, în general, a absenţei altor necazuri. 

- Pentru asta o să beau. 

Seara s-a transformat pe nesimţite în noapte, ajutată de alcoolul 
tare şi de fericita convingere că nimeni nu urma să doarmă într-0 
maşină ori să aibă nevoie de vizite dese şi urgente la toaletă. Nicky 9 
coborât, şi-a mâncat plăcinta şi cartofii prăjiţi, s-a uitat bănuitor pt 
sub breton la bărbaţii din cârciumă, care l-au privit la rândul lor la &| 
de suspicioşi, apoi s-a retras în dormitor ca să se uite la televizor, Jesi 
a băut trei pahare dintr-un vin nemţesc cu o aciditate ridicată, dupl 
care a intrat să vadă ce face Tanzie şi să-i ducă fetei ceva de mâncare, 
îi ceruse să-i promită că nu avea să mai recapituleze după zece seara. 

- Pot să lucrez mai departe în camera voastră? Nicky stă cu tele¬ 
vizorul pornit. 

- Bine, i-a răspuns Jess. 

- Miroşi a vin, i-a spus Tanzie pe un ton critic. 

- Asta, pentru că suntem într-un fel de vacanţă. Mamele au voie să 
miroasă a vin când sunt într-un fel de vacanţă. 

-Hmm. 

Fata i-a aruncat o privire severă mamei sale, apoi s-a întors la căr¬ 
ţile ei. 

Nicky stătea tolănit pe unul din paturi, cu ochii la televizor. Jess a 
închis uşa în urma ei şi a mirosit aerul. 

-N-ai fumat, nu-i aşa? 

- Rezerva mea e încă la tine, dacă-ţi aminteşti. Ai zis c-o s-o arunci, 

- Ah, da! Uitase complet. Dar ai dormit fără ea. Şi azi-noapte, şi cu 
o noapte în urmă. 

-Mm. 

- Păi, asta-i bine, nu? 

Băiatul a ridicat din umeri. 

- Cred că vrei să te exprimi cam aşa: „Da, e grozav că nu mai am 
nevoie de substanţe ilegale doar ca să pot dormi“. Bun, ia ridică-te 

puţin! Am nevoie de ajutorul tău să car o saltea. Când a văzut că 
băiatul nici nu se clinteşte, a continuat: Nu pot să dorm cu domnul 
Nicholls. O să mai facem un pat pe podeaua camerei voastre, bine? 

Nicky a oftat, dar s-a ridicat şi i-a dat o mână de ajutor. Jess a ob¬ 
servat că el nu mai tresărea de durere când se mişca. Salteaua aşezată 
pe covor, chiar lângă patul lui Tanzie, le lăsa destul loc doar cât să se 
poată strecura pe uşa care acum se deschidea numai cincisprezece 
centimetri. 

- O să fie distractiv dacă o să am nevoie la baie în toiul nopţii. 

- Du-te chiar înainte să te culci! Eşti băiat mare. 

Jess i-a cerut lui Nicky să închidă televizorul la zece, ca să n-o de¬ 
ranjeze pe Tanzie, apoi i-a lăsat pe copii la etaj. 

Lumânarea se stinsese de mult în vântul aspru al serii, iar când 
au ajuns să nu se mai vadă unul pe celălalt pentru a putea vorbi, s-au 
mutat în interior, aşezându-se într-un colţ al cârciumii, cât mai de¬ 
parte cu putinţă de doamna Deakins şi de bărbaţii tăcuţi de la bar. 
Trecuseră de la discuţia legată de părinţi şi de primele slujbe la cea 
legată de relaţii. Jess a povestit despre Marty şi despre anul în care 
acesta îi oferise un prelungitor drept cadou de ziua ei, protestând: 
„Dar ziceai că-ţi trebuie unul!“ La rândul lui, domnul Nicholls i-a 
vorbit despre Fosta Lara şi despre cum îi sărbătorise una dintre ani¬ 
versări aranjând ca o maşină cu şofer s-o ducă la un hotel de fiţe, 
pentru un mic dejun-surpriză cu prietenele ei, urmat de o dimineaţă 
de cumpărături la Harvey Nichols, cu un asistent personal şi un bu¬ 
get nelimitat. Apoi, despre felul în care, atunci când se întâlniseră la 
prânz, ea se plânsese amarnic că el nu-şi luase toată ziua liber de la 
serviciu. Jess s-a gândit că i-ar plăcea să-i tragă nişte perechi de palme 
Fostei Laura peste faţa aia a ei prea bine machiată (o faţă pe care o 
inventase şi care probabil că semăna cu a unui travestit ceva mai mult 
decât ar fi fost absolut necesar). 

- A trebuit să-i plătiţi întreţinerea? 

-N-a trebuit, dar i-am plătit-o. Până când a intrat pentru a treia 
oară de capul ei la mine în apartament şi s-a servit din lucrurile mele. 

- Le-aţi mai recuperat? 

- Nu merita să mă cert. Dacă o gravură cu Mao Zedong e atât de 
importantă pentru ea, n-are decât s-o păstreze. 

- Cât valora? 

-Ce? 

- Tabloul? 

- Câteva mii de lire. 

- Noi doi vorbim limbi diferite, domnule Nicholls? Jess s-a uitat cu 
atenţie la el. Acum aţi schimbat încuietorile? 

Bărbatul s-a foit stânjenit pe scaunul lui. 

-Sunt doar nişte lucruri... Probabil că Jess a făcut o grimasă, fi¬ 
indcă el a continuat: Bine, fostul tău bărbat câţi bani îţi trimite? 

- Nici unul. 

- Nici unul? El a ridicat sprâncenele, părând complet uluit. Absolut 
nici un ban? 

- E vai de el. Nu poţi să pedepseşti pe cineva pentru că e vai de el. 

- Chiar dacă asta înseamnă că tu şi copiii trebuie să vă chinuiţi? Ai 
dreptate, noi doi chiar vorbim limbi diferite. 

Cum ar fi putut să-i explice? Ei înseşi îi trebuiseră doi ani ca să se 
lămurească. Ştia că cei mici îi duceau dorul tatălui, dar, în secret, ea era 
uşurată că Marty plecase. Era uşurată pentru că nu mai trebuia să-şi 
facă griji ca nu cumva el să le distrugă viitorul cu următoarea lui afa¬ 
cere nechibzuită. Se săturase de toanele lui proaste şi de faptul că era în 
permanenţă epuizat din pricina copiilor. Cel mai mult se săturase de 
faptul că niciodată nu era mulţumit de ea. Marty o îndrăgise pe Jess, 
fetişcana de şaisprezece ani, furtunoasă, impulsivă, lipsită de respon¬ 
sabilităţi. Apoi o împovărase cu răspunderi şi nu-i plăcuse rezultatul. 

- Când o să-şi facă ordine în viaţă, o să mă asigur că îşi aduce par¬ 
tea lui de contribuţie, da. Dar ne descurcăm. Jess s-a uitat în sus, către 
locul unde dormeau Nicky şi Tanzie. Cred că ăsta o să fie punctul 
nostru de cotitură. în plus, dumneavoastră probabil că n-o să înţe¬ 
legeţi asta, şi ştiu că tuturor li se pare puţin ciudat, dar eu sunt cea 
norocoasă pentru că-i am pe copii. Sunt buni şi amuzanţi. Au tot felul 
de idei. 

Jess şi-a turnat încă un pahar de vin şi a luat o înghiţitură. 
Categoric, îi venea tot mai uşor să bea. Doar că nu era sigură cât smalţ 
avea să-i mai rămână pe dinţi până la sfârşit. 

- Sunt copii de treabă. 

- Mulţumesc, a spus ea. De fapt, azi am constatat ceva. Zilele tre¬ 
cute au fost primele, nici nu mai ştiu de când, în care am putut doar 
să stau cu ei. Fără să muncesc, tară să alerg la treburile casei, la cum¬ 
părături sau încercând să recuperez acolo unde am rămas în urmă. 
A fost plăcut să-mi petrec pur şi simplu timpul cu ei, dacă asta nu 
cumva pare o neghiobie. 

-Nu pare. 

- Iar Nicky doarme. El nu doarme niciodată. Nu ştiu exact ce aţi 
făcut pentru el, dar pare... 

- Oh, doar am echilibrat puţin balanţa! 

Jess şi-a ridicat paharul. 

- Atunci, un lucru bun tot s-a întâmplat de ziua dumneavoastră: 
mi-aţi înveselit băiatul. 

- Asta a fost ieri. 

Ea a stat puţin pe gânduri. 

- N-aţi vomitat nici măcar o dată. 

-OK! Termină! 

Jess nu putea să-l vadă prea bine în timp ce stăteau unul lângă altul 
în separeu, dar, fie datorită mâncării, fie datorită, poate, celor doi litri 
de bere pe care-i băuse după cocktail, sau chiar datorită faptului că 
nu era obligat s-o privească în ochi, întreg trupul domnului Nicholls 
se relaxase în sfârşit. Stătea sprijinit de spătar, cu picioarele lui lungi 
întinse pe sub masă. De ceva timp, unul era lipit de al ei. Jess se gân¬ 
dise în treacăt să-şi schimbe poziţia, însă n-o făcuse, iar acum nu mai 
putea să-şi tragă piciorul fără să pară că face o aluzie. Simţea ceva, ca 
o prezenţă electrică, pe pielea ei dezgolită. 

Şi nu îi displăcea. 

Pentru că, la un moment dat, între plăcinte, cartofi prăjiţi şi ul¬ 
timul rând de băuturi, ceva se întâmplase, şi nu era vorba doar de 
alcool sau despre faptul că se aflau departe de toate, ori despre gân¬ 
dul că, în sfârşit, erau foarte aproape de destinaţie. Jess nu ştia sigur 

despre ce era vorba. îşi dorea ca domnul Nicholls să nu mai fie furiot 
şi deznădăjduit. îşi dorea să-i vadă zâmbetul acela larg şi somnoroi* 
cel care părea să dezamorseze toată mânia reprimată, astfel încât li 
poţi vedea cum ar fi fost el dacă nu ar fi căzut asemenea năpastă pc 
capul lui. Iar când bărbatul lăsa, totuşi, să-i scape unul dintre acela 
zâmbete, acesta era atât de vesel şi de neaşteptat, încât Jess nu-şi pute* 
reţine un zâmbet larg, involuntar, ce i se întipărea pe propriul chip. 
Şi, în felul acesta, au stat acolo, vorbind în linişte, ascultând zumzetul 
televizorului de la bar sau murmurul conversaţiilor din cârciumă fi 
zâmbind din când în când ca doi idioţi. 

- Ştii, n-am mai întâlnit niciodată pe cineva ca tine, a spus domnul 
Nicholls. 

Se holba la masă, aparent adâncit în gânduri. Jess a dat să facă 0 
glumă despre menajere, barmani şi servitori, însă chiar în clipa aceei 
a simţit un imens gol în stomac şi s-a trezit imaginându-şi V-ul pe 
care îl forma bustul Iui gol lipit de peretele cabinei de duş şi între- 
bându-se cum ar fi fost să se culce cu el. 

Gândul acesta i-a produs un şoc atât de puternic, încât Jess a fost 
cât pe ce să-l verbalizeze. Cred că ar fi chiar plăcut să fac sex cu dom¬ 
nul Nicholls. Şi-a ferit privirea şi a înghiţit pe nerăsuflate jumătatea 
rămasă din paharul ei de vin, simţind o arsură în semn de protest pe 
măsură ce băutura îi aluneca pe gâtlej. 

Domnul Nicholls se uita la ea. 

-Nu te simţi jignită. Am spus-o ca pe un compliment. 

-Nu m-am simţit jignită. 

Ea simţea că i se înroşiseră urechile. 

-Eşti pur şi simplu cea mai optimistă persoană pe care am cu¬ 
noscut-o în viaţa mea. Eşti pragmatică. Repari chestii. Nu pari să-ţi 
plângi vreodată de milă. Indiferent ce obstacol îţi iese în cale, lupţi să 
treci peste el. 

- Poticnindu-mă şi sfâşiindu-mi pantalonii în timpul ăsta. 

- Dar mergi mai departe. 

- Atunci când mă ajută cineva. 

-OK. Comparaţia asta devine derutantă. Bărbatul a sorbit cu 
poftă din bere. Eu doar... voiam să-ţi spun ceva. Ştiu că aproape s-a 

încheiat. Dar mi-a plăcut călătoria noastră. Mai mult decât mă aştep¬ 
tam, 

Lui Jess cuvintele i-au scăpat înainte să-şi dea seama ce spunea. 

-Da. Şi mie. 

Au rămas tăcuţi. El se uita la piciorul ei. Ea se întreba dacă se gân¬ 
deau amândoi la acelaşi lucru. 

-Ştii ceva, Jess? 

-Ce? 

- Nu te mai foieşti. 

-Poftim? 

- Nu te mai foieşti. 

Şi-au ridicat ochii unul spre celălalt, adresându-şi o întrebare 
tăcută. Jess ar fi vrut să-şi mute privirea, dar nu reuşea. Domnul 
Nicholls fusese doar un mijloc de a ieşi dintr-o încurcătură incredi¬ 
bilă. însă acum tot ce vedea la el erau ochii mari şi negri, felul în care 
părul i se înălţa de pe frunte, incredibil de bogat şi des. Felul hipnotic 
In care buza lui de sus era sculptată în forma unui leagăn minuscul. 

Trebuie să urci înapoi în şa! 

El a fost primul care şi-a mutat privirea. 

- Uau! Ia uite cât e ceasul! S-a făcut târziu. Chiar ar fi cazul să dor¬ 
mim puţin. Ai zis că mâine trebuie să ne trezim devreme. 

Glasul lui era parcă prea puternic. 

- Da. Deja mai e puţin şi se face de unsprezece. Am calculat, pa- 
re-mi-se, că trebuie să plecăm de aici până în şapte, ca să ajungem în 
jurul prânzului. Vi se pare corect? 

-Ăăă... sigur. 

Jess s-a clătinat puţin în momentul în care s-a ridicat şi a întins 
mâna către braţul lui, însă domnul Nicholls se îndepărtase deja. 

Au aranjat să ia micul dejun cât mai devreme, i-au urat, cu puţin 
prea mult entuziasm, „noapte bună“ doamnei Deakins, apoi au urcat 
Încet scările din spatele cârciumii. Jess abia dacă fusese atentă la ce 
vorbiseră. Căci simţea intens prezenţa lui în spatele ei. Felul în care 
şoldurile ei se legănau în timp ce mergea. Faptul că avea umerii dez¬ 
goliţi. Oare el o privea? Gândurile îi vâjâiau în cap şi o luau în direcţii 
neaşteptate. S-a întrebat, pentru o clipă, cum ar fi dacă el s-ar apleca 

şi ar săruta-o pe umărul gol. I s-a părut chiar că a scos un mic sunet 
involuntar când şi-a imaginat asta. 

S-au oprit pe palier, iar Jess s-a întors cu faţa către el. Avea impredl 
că, după trei zile de stat împreună, atunci îl vede pentru prima oară. 

- Atunci noapte bună, Jessica Rae Thomas! Cu un a şi un e. 

Ea a pus mâna pe clanţă. Apoi şi-a ridicat privirea spre el, spif 
umerii lui laţi, spre tricoul identic cu cel din ziua precedentă, spif 
ochii lui blânzi, trişti, şi i s-a tăiat răsuflarea. Trecuse atâta vreme! 
Oare ar fi fost o idee chiar aşa de rea? A apăsat pe clanţă şi s-a sprijinit 
de ea. 

-Ne vedem mâine-dimineaţă. 

-M-aş oferi să-ţi fac o cafea. Dar tu oricum te trezeşti prima. 

Jess n-a ştiut ce să-i spună. E posibil să nu fi făcut altceva decât si 
se uite la el. 

-Ăăm... Jess? 

-Cee? 

- Mersi. Pentru tot. Pentru când mi-a fost rău, pentru surpriza de ziua 
mea... în caz că n-o să apuc să-ţi zic mâine... 1-a zâmbit în colţul gurii 
... în ceea ce priveşte fostele soţii, tu eşti fără îndoială preferata mea. 

Femeia a încercat să-i zâmbească la rândul ei, însă replica i s-a 
oprit în gât. A împins uşa. Intenţiona să mai zică ceva, dar atenţia i-a 
fost atrasă de faptul că uşa nu se clintea. 

S-a răsucit şi a apăsat din nou pe clanţă. Uşa a cedat, dar nu s-a 
deschis mai mult de trei centimetri. 

-Ce e? 

-Nu pot să deschid, a zis Jess şi a împins cu ambele mâini. 

Nimic. Domnul Nicholls s-a apropiat şi a împins şi el. Uşa a mai 
cedat un pic. 

- Nu e încuiată, a zis el, mişcând clanţa. O blochează ceva. 

Jess s-a lăsat pe vine, încercând să vadă, iar domnul Nicholls a 
aprins lumina de pe palier. Prin deschizătura de cinci centimetri, abia 
a reuşit să întrezărească trupul masiv al lui Norman de cealaltă parte 
a uşii. Zăcea tolănit pe saltea, cu spatele lui uriaş întors către uşă. 

-Norman! a şuierat Jess. Mişcă! 

Nimic. 

- Norman! 

-Dacă împing, trebuie să se trezească, nu? Domnul Nicholls 
**a proptit în uşă. S-a lăsat cu toată greutatea pe ea. Apoi a împins. 
Doamne Dumnezeule! a exclamat el. 

Jess a clătinat din cap. 

- Nu-mi cunoaşteţi câinele. 

Bărbatul a dat drumul la clanţă, iar uşa s-a închis cu un uşor păcă- 
nit. S-au uitat lung unul la celălalt. 

-Ei bine... a zis el în cele din urmă. Aici sunt două paturi. O să 
fie bine. 

Jess s-a strâmbat. 

-Ăăm. Norman doarme pe salteaua unuia din ele. Am mutat-o 
acolo mai devreme. 

Atunci domnul Nicholls a privit-o cu îngrijorare. 

- Să batem la uşă? 

-Tanzie e stresată. Nu pot risca s-o trezesc. E în regulă. O să... 
o să... dorm pe scaun. 

Jess a coborât la baie înainte ca el să apuce s-o contrazică. A făcut 
duş şi s-a spălat pe dinţi, privindu-şi în oglinda cu ramă de plastic 
pielea îmbujorată din pricina alcoolului şi încercând să-şi domo¬ 
lească gândurile care i se învârtejeau în cap. 

Când s-a întors în cameră, domnul Nicholls ţinea ridicat unul din¬ 
tre tricourile lui gri. 

-Poftim, i-a spus el şi i l-a aruncat în timp ce trecea pe lângă ea, 
în drum spre baie. 

Jess s-a schimbat, încercând să evite vaga senzaţie erotică pe care 
i-o deştepta mirosul de bărbat al tricoului, apoi a scos din şifonier pă¬ 
tura de rezervă şi o pernă, cu care s-a cuibărit în fotoliu, chinuindu-se 
să-şi ridice genunchii într-o poziţie comodă. Urma o noapte lungă. 

Câteva minute mai târziu, domnul Nicholls a deschis uşa şi a stins 
lampa din tavan. Era îmbrăcat cu un tricou alb şi nişte boxeri de un 
albastru-închis. Jess a remarcat că picioarele lui dădeau la iveală acei 
muşchi lungi şi bine definiţi ai cuiva care face sport fără să-şi caute 
scuze. Şi-a dat seama imediat cum ar fi să-i simtă lipiţi de ai ei. Gândul 
i-a făcut gura iască. 

Micul pat s-a lăsat în jos cu zgomot în clipa în care bărbatul Hi' 
urcat în el. 

-Stai bine aşa? a întrebat-o el, privind-o peste aşternutul de CB* 
loarea lavandei. * 

-Foarte bine! i-a răspuns Jess, cu glas vioi. Dumneavoastră? 

- Dacă vreunul dintre arcurile astea o să mă înjunghie în somn, iţi 
dau permisiunea să-mi iei maşina pentru restul drumului. 

A mai rămas cu ochii la ea preţ de câteva clipe, apoi a stins lumini 
de pe noptieră. 

întunericul era de nepătruns. Afară, un vânt slab gemea printrt 
crăpăturile nevăzute ale zidurilor de piatră, făcând pomii să foş- 
nească. Portiera unei maşini s-a trântit, urmată de uruitul în semn d| 
protest al motorului. în camera de alături, Norman scâncea în somn* 
sunetul abia răzbătând înăbuşit prin peretele subţire din gips. Jess au¬ 
zea răsuflarea domnului Nicholls şi, cu toate că îşi petrecuse noaptea 
precedentă la doar câţiva centimetri distanţă de el, acum era profund 
conştientă de prezenţa lui, aşa cum nu fusese cu douăzeci şi patru de 
ore în urmă. Se gândea la felul în care el îl făcuse pe Nicky să zâm¬ 
bească şi la felul în care îşi ţinea degetele pe volan. Şi-l amintea stând 
adus de spate pe zidul de piatră, cu capul în mâini, în timp ce vorbea 
despre tot ceea ce pierduse, iar durerea şi furia îi erau adânc întipărite 
pe chip. 

După aceea, Jess s-a gândit la acronimul unei expresii pe care o 
auzise de la Nicky cu câteva săptămâni în urmă: DOVA - Doar O 
Viaţă Ai. Şi-a adus aminte cum îi spusese băiatului că ei asta i se pare 
doar un pretext pe care idioţii îl invocă pentru a face cam tot ce au 
chef, fără să ţină seama de consecinţe. 

S-a gândit la Liam, despre care instinctul îi spunea că probabil 
făcea sex cu cineva chiar în clipa aceea. Poate cu barmaniţa roşcată 
de la Blue Parrot ori cu olandeza care conducea dubiţa florăriei. S-a 
gândit la o discuţie purtată cu Chelsea, în care femeia îi spusese că ar 
trebui să mintă în privinţa celor mici, fiindcă nici un bărbat nu s-ar 
îndrăgosti de o mamă care creşte singură doi copii. Şi-a amintit cum 

le înfuriase, deoarece, în adâncul sufletului, probabil ştia că Chelsea 
ivea dreptate. 

S-a gândit că, chiar dacă domnul Nicholls nu ajungea la închi- 
loare, ea tot nu avea să-l mai vadă vreodată după acea călătorie. 

Şi atunci, înainte să apuce să mai stăruie prea mult asupra vreunui 
gând, Jess s-a ridicat încet, în linişte, de pe fotoliu, lăsând pătura să 
cadă pe podea. I-au trebuit doar patru paşi ca să ajungă lângă pat, dar 
l-a oprit şovăind, cu degetele goale de la picioare chircite pe covo¬ 
rul din acrilic, neştiind nici măcar în clipa aceea exact ce face. Doar 
o viaţă ai. O secundă mai târziu, în bezna aproape totală, s-a auzit o 
mişcare uşoară, iar Jess l-a văzut pe domnul Nicholls întorcându-se 
cu faţa către ea, chiar în timp ce ea ridica plapuma şi se urca în pat. 

Acum stăteau piept în piept, picioarele ei reci fiind lipite de picioa¬ 
rele Iui calde. Nu mai aveau unde altundeva să se ducă în patul acela 
minuscul, în care îndoitura saltelei îi împingea şi mai mult unul spre 
altul, iar marginea se înălţa ca o muchie de stâncă la doar câţiva cen¬ 
timetri în spatele ei. Erau atât de aproape, încât Jess putea să inspire 
aroma loţiunii, atât cât mai rămăsese, pe care o folosise el după ras, 
mirosul pastei lui de dinţi. îi simţea pieptul ridicându-se şi coborând, 
tn vreme ce inima ei bătea nebuneşte lângă a lui. Şi-a înclinat puţin 
capul, încercând să-i desluşească expresia chipului. El şi-a aşezat bra¬ 
ţul drept, surprinzător de greu, peste plapumă, trăgând-o încă şi mai 
aproape. Cu cealaltă mână, a cuprins-o pe a lui Jess şi a strâns-o încet 
In pumn. Degetele lui erau uscate şi moi, la doar câţiva centimetri de 
gura ei. Ar fi vrut să se lase în jos, să le sărute încheieturile şi să-şi lase 
buzele să-i alunece peste ele. Ar fi vrut să-şi ridice gura către a lui şi 
să-şi treacă uşor dinţii peste buza lui de sus. 

Doar o viaţă ai. 

Jess stătea întinsă în beznă, încremenită de propria dorinţă şi de 
faptul că, pentru prima dată în viaţa ei, nu ştia răspunsul, sau măcar 
întrebarea. 

- Vrei să fad sex cu mine? a întrebat ea în beznă. 

A urmat o lungă tăcere. 

-Ai auzit ce... 

- Da, i-a răspuns el. Şi... nu. A continuat înainte ca ea să se prefi 

în stană de piatră. Cred că ar complica prea mult lucrurile. s jj 

-Nu-i nimic complicat. Amândoi suntem tineri, singuri, un pic j 
scoşi din sărite. Iar după noaptea asta n-o să ne mai vedem niciodalfc, 

-Cum aşa? 

-Tu o să te întorci la Londra să-ţi continui viaţa în marele orcţ | 
iar eu o să rămân pe coastă, ducându-mi-o pe a mea. Nu trebuie 4 
fie mare scofală. 

O vreme, el n-a spus nimic. 

- Jess... nu cred. 

- Nu mă placi. 

A simţit fiori de ruşine pe piele, amintindu-şi brusc ce îi spusetl 
bărbatul despre fosta lui soţie. Lara era manechin, pentru Dumnezeul 
însă chiar în clipa în care a dat să se îndepărteze, el i-a strâns mâne | 
într-a lui şi i-a şoptit la ureche: 

- Eşti superbă. 

Jess a aşteptat. El şi-a trecut degetul mare pe palma ei. 

- Atunci... de ce nu vrei să te culci cu mine? 

Bărbatul n-a dat nici un răspuns. 

-Uite care-i treaba! Eu n-am mai făcut sex de trei ani. Ar cam 
trebui să mă urc înapoi în şa şi cred că... tu... ai fi grozav. 

- Vrei să fiu un cal. 

- Nu în sensul ăsta. Am nevoie de un cal metaforic. 

-Şi iată-ne din nou la metaforele derutante. 

- Ascultă, o femeie pe care spui că o consideri superbă îţi oferă sex 
fără obligaţii. Nu pricep care-i problema. 

- Nu există sex fără obligaţii. 

- Poftim? 

- întotdeauna cineva vrea ceva. 

- Eu nu vreau nimic de la tine. 

Jess l-a simţit cum ridică din umeri. 

- Poate nu acum. 

-Uau! 

S-a întors pe partea ei. 

- Chiar te-a afectat femeia aia, nu-i aşa? 

- Pur şi simplu... 

Jess şi-a lăsat piciorul să-i alunece pe lângă al lui. 

- Crezi că încerc să te seduc? Crezi că aşa te prind în capcană cu 
fermecele mele femeieşti? Farmecele mele femeieşti, un aşternut sin¬ 
tetic, plăcintă şi cartofi prăjiţi? Şi-a împletit degetele cu ale lui. Şi-a 
coborât glasul, transformându-1 într-o şoaptă. Se simţea descătuşată, 
nesăbuită. I se părea că e pe cale să leşine de-a binelea, atât de mult îl 
dorea. Nu vreau o relaţie, Ed. Nici cu tine, nici cu altcineva. în viaţa 
mea nu e loc pentru toată povestea aia cu unu plus unu. Şi-a lăsat 
faţa în jos, astfel încât gura să-i ajungă la câţiva centimetri de a Iui. 
Aproape că simţea gustul dulce al răsuflării lui cu miros de pastă de 
dinţi. Credeam că e evident. 

Bărbatul şi-a îndepărtat foarte puţin şoldurile de ale ei. 

- Eşti... incredibil de convingătoare. 

-Iar tu eşti... 

L-a cuprins cu un picior, trăgându-1 mai aproape. Tăria lui i-a dat 
ameţeli pentru o clipă. 

El a înghiţit în sec. 

Buzele ei erau acum la doar câţiva milimetri de ale lui. Pielea îi 
devenise un carusel de senzaţii. 

- E ultima noapte. Ştii... mâine poţi să ne laşi la concurs şi pe urmă 
$ă nu ne mai întâlneşti niciodată. în cel mai rău caz, o să ne aruncăm 
câte o privire pe deasupra aspiratorului, iar eu o să-mi amintesc epi- 
lodul ăsta doar ca pe o noapte plăcută, petrecută cu un tip simpatic, 
care chiar a fost de treabă. Şi-a lăsat buzele să-i atingă bărbia. A simţit 
uşoara asprime a bărbii abia crescute. Ar fi vrut să i-o muşte. Tu, desi¬ 
gur, o să-ţi aminteşti episodul ăsta ca pe cea mai bună partidă de sex de 
care ai avut parte vreodată. 

-Şi gata. 

Vocea lui era răguşită, distrată. Jess s-a apropiat mai mult. 

- Gata, a murmurat ea. 

- Ai fi fost un negociator grozav. 

- Tu mai şi taci? S-a tras în faţă, numai un pic, până când i-a atins 
buzele cu ale ei. Aproape că a tresărit. A simţit presiunea electrică a 
gurii lui lipite de a ei, în timp ce el îi ceda, oferindu-i dulceaţa lui, şi 

nu i-a mai păsat de nimic. îl dorea. Ardea de dorinţă. La mulţi anii 
i-a şoptit. I 

Bărbatul s-a retras puţin. Jess a simţit privirea lui Ed Nicholls atu* | 
pra ei, mai degrabă decât să o vadă. în întuneric, ochii lui erau neglfc 1 
de nepătruns. El şi-a mişcat mâna care o atingea pe abdomen, iar flt 1 
s-a înfiorat fără să vrea. , j 

-Fir-ar să fie! a rostit el încet. Fir-ar să fie de treabă! Apoi, gfc J 
mând, a continuat: Mâine chiar o să-mi mulţumeşti pentru asta. h 1 
După aceea s-a desprins blând de lângă ea, s-a dat jos din pat, t-i J 
dus către fotoliu, s-a aşezat şi, oftând din greu, s-a învelit cu pătura ţ( \ 
i-a întors spatele. 


Capitolul 20 


ED 

Ed Nicholls crezuse că să stai opt ore într-o parcare umedă e cel 
mai rău fel posibil de a-ţi petrece o noapte. Apoi ajunsese la conclu¬ 
zia că şi mai rău e să-ţi petreci noaptea vărsându-ţi maţele într-un 
Camping de pe lângă Derby. Se înşelase de ambele dăţi. Cea mai grea 
noapte s-a dovedit a fi cea petrecută într-o cameră minusculă, la doar 
câţiva paşi de o femeie frumoasă, ameţită de băutură, dornică să facă 
lex cu tine, pe care el, ca un idiot, o refuzase categoric. 

Jess a adormit, sau se prefăcea că doarme, era imposibil să-ţi dai 
zeama. Ed stătea pe cel mai incomod fotoliu din lume, uitându-se 
prin despărţitura dintre draperii la cerul negru, luminat de lună, sim¬ 
ţind cum piciorul drept îi amorţeşte, iar cel stâng îi îngheaţă de frig, 
pentru că nu încăpea sub pătură, şi încercând să nu se gândească la 
faptul că, dacă n-ar fi sărit din pat, în clipele acelea ar fi putut să fie 
•colo, cuibărit lângă ea, simţindu-i braţele pe după gât, lipindu-şi bu¬ 
lele de pielea ei, având acele picioare mlădioase încolăcite în jurul... 

Nu! 

îşi tot spunea că procedase corect. Trebuia să fi procedat corect. 
Viaţa lui era deja îndeajuns de complicată şi fără o menajeră impul- 
rivă, cu o familie excentrică (se detesta pentru că lăsase cuvântul 
.menajeră" să se strecoare în mica lui tiradă mentală). încă de când 
Jess, neobişnuit de liniştită în acele câteva momente, se întindea lângă 

el, iar creierul lui începea să se topească, Ed încercase să privească 
situaţia din punct de vedere logic şi, cu cele câteva celule încă func¬ 
ţionale, ajunsese la concluzia că povestea nu putea să aibă un final 
fericit. Ori (a) sexul ar fi fost groaznic, ei ar fi murit de ruşine după 
aceea, iar cele cinci ore de drum pe care le mai aveau de parcurs până 
la olimpiadă ar fi fost un chin. Ori (b) sexul ar fi fost satisfăcător, d 
s-ar fi trezit jenaţi, iar restul călătoriei tot un chin ar fi fost. Ori, mai 
rău, ar fi putut sfârşi cu (c): sexul ar fi fost excepţional (Ed avea 0 
vagă bănuială că aceasta era presupunerea corectă - se excita întruna 
numai când se gândea la gura ei), iar el şi Jess ar fi început să aibă 
sentimente unul pentru celălalt, bazate doar pe chimia sexuală, aşa ci 
(d) fie ar fi fost nevoiţi să se obişnuiască cu faptul că n-au nimic in 
comun şi că pur şi simplu nu se potrivesc din nici un alt punct dc 
vedere, fie (e) ar fi descoperit că nu sunt complet nepotriviţi, insă 
el ar fi fost ulterior trimis la închisoare. Şi toate acestea fără a lua in 
considerare (f), respectiv faptul că Jess avea copii, în viaţa cărora er» 
nevoie de stabilitate, nu de un om ca el. Lui Ed îi plăceau copiii, însi 
tot aşa cum îi plăcea şi subcontinentul indian, adică i se păruse drăguţ 
să afle de existenţa acetuia, dar nu ştia nimic despre el şi nu simţise 
niciodată vreo dorinţă reală de a-şi petrece timpul acolo. 

Şi, toate acestea fără a mai pune la socoteală factorul (g): că el er*, 
în mod evident, absolut lamentabil în materie de relaţii. Abia termi¬ 
nase cu două dintre cele mai dezastruoase exemple pe care şi le-ar 
putea imagina cineva, iar şansele de a avea succes cu o altă persoanl 
numai graţie unei lungi călătorii cu maşina, care începuse doar pen¬ 
tru că lui nu-i dăduse prin cap cum să scape de ea, erau cu adevărat 
foarte mici. 

în plus, toată discuţia despre cal fusese, sincer vorbind, foarte ciu¬ 
dată. 

Şi tuturor considerentelor anterioare li se puteau adăuga cele mal 
nebuneşti ipoteze pe care el omisese complet să le ia în calcul. Daci 
Jess era o psihopată, şi toată vorbăria despre faptul că nu îşi dorea 0 
relaţie nu fusese decât o cale de a-1 prinde în mrejele ei? Sigur, ea nu 
părea genul acela de fată. 

Dar nici Deanna nu păruse. i 


m 

Ed a stat, meditând la toate acestea şi la tot felul de alte lucruri 
complicate, dorindu-şi să-l poată discuta măcar pe unul dintre ele 
cu Ronan, până când cerul s-a făcut portocaliu, apoi albastru-neon, 
piciorul i-a amorţit de tot, iar mahmureala, care până atunci se ma¬ 
nifestase sub forma unei vagi presiuni în tâmple, i s-a transformat 
tntr-o persistentă şi chinuitoare durere de cap. Se străduia să nu se 
uite la femeia care dormea în pat, la numai câţiva metri distanţă de el, 
In timp ce trupul de sub pătură şi chipul îi deveneau tot mai limpezi 
In lumina crescândă a dimineţii. 

Şi încerca să nu regrete vremurile în care o partidă de sex cu o fe¬ 
meie care îţi place era doar o partidă de sex cu o femeie care îţi place, 
ftră să implice o serie de ecuaţii atât de complexe şi de neverosimile, 
încât probabil numai Tanzie s-ar fi putut apropia de a le pătrunde 
înţelesurile. 


f 



- Haide! întârziem! 

Jess îl mâna pe Nicky (o fiinţă palidă la faţă, îmbrăcată într-un 
tricou) înspre maşină. 

- N-am mâncat nimic la micul dejun. 

-Asta, pentru că n-ai vrut să te trezeşti când ţi-am zis. O să luăm 
ceva pe drum, Tanze. Tanzie? Câinele şi-a făcut nevoile? 

Cerul dimineţii era plumburiu şi părea să le fi coborât până lângă 
urechi. Burniţa ameninţa cu o ploaie zdravănă. Ed şedea la volan, în 
timp ce Jess alerga de colo până colo, organizând, dojenind şi pro¬ 
miţând, intr-o agitaţie teribilă. Se purta aşa încă de când se trezise 
el, ameţit, după ceea ce părea să fi fost un somn de doar douăzeci de 
minute, împăturind şi împachetând, târând bagajele la parter, supra¬ 
veghind micul dejun. Ed nu credea să-i fi întâlnit privirea nici măcar 
o dată. Tanzie s-a aşezat în tăcere pe bancheta din spate. 

- Eşti bine? 

A căscat şi a privit-o pe fetiţă în oglinda retrovizoare. Ea a 
încuviinţat din cap, fără să scoată o vorbă. 

- Emoţii? 

Micuţa n-a spus nimic. 

- Ţi-a fost rău? 

Ea a încuviinţat iar din cap. 

- E la ordinea zilei în călătoria asta. O să faci o treabă grozavă. Pi 
bune! 

Copila i-a aruncat exact aceeaşi privire pe care i-ar fi aruncat*Q 
şi el oricărui alt adult care ar fi spus acelaşi lucru, pe urmă s-a înton 
să se uite pe geam, cu chipul rotund şi palid, cu ochii încercănaţi df 
oboseală. Ed se întreba până la ce oră stătuse trează ca să recapitulez* 

-Aşa! 

Jess l-a împins pe Norman pe bancheta din spate. Acesta aducd 
cu el un miros dezgustător de câine ud. A verificat dacă Tanzie tfi 
prinsese centura, apoi s-a urcat pe locul de lângă şofer şi s-a întors ta 
sfârşit către Ed. Expresia de pe chipul ei era de nepătruns. 

- Să mergem! 

Maşina lui Ed nu mai semăna cu cea dinainte. în doar trei zile, In* 
teriorul imaculat, crem căpătase noi pete şi mirosuri, fusese presăra! 
cu un strat fin de păr de câine şi populat cu pulovere şi pantofi cart 
acum îşi găsiseră reşedinţă permanentă pe scaune ori înghesuite pt 
sub ele. Podeaua trosnea când călcâi pe ea din pricina ambalajelor de 
dulciuri şi a chipsurilor scăpate pe jos. Posturile de radio nu mai erau 
programate într-un fel pe care Ed să-l înţeleagă. 

Dar, în timp ce conducea cu şaizeci de kilometri pe oră, ceva se 
petrecuse. Vaga senzaţie că, de fapt, ar fi trebuit să se afle în altă parte 
începuse să-l părăsească, aproape fără ca el să-şi dea seama. Nu mal 
încerca să anticipeze ce avea să se întâmple în continuare, nu se mat 
temea de următorul apel telefonic, nu se mai întreba dacă exista vreo 
şansă ca Deanna Lewis să decidă a nu-1 trage la fund după ea... şi în* 
cepuse, pur şi simplu, să existe. Ed Nicholls parcurgea cu uşurinţă kilo* 
metru după kilometru, prin ceaţa din zorii zilei, mergând îndeajuns de 
încet încât să observe obiectivele turistice, subtilele schimbări de peisaj, 
vieţile care se desfăşurau împrejurul lui în micile localităţi sau în marile 
oraşe. S-a trezit că îi privea pe oamenii care treceau, mergând la cum* 
părături, conducându-şi maşinile, ducând-şi sau aducându-şi copiii de 
la şcoală, în lumi complet diferite de a lui, fără să ştie nimic despre 
mica lui dramă ce se petrecea la câteva sute de kilometri distanţă spre 



Un bărbat şi o femeie 


241 


«ud. Asta făcea ca totul să i se pară la scară redusă, precum un sătuc de 
probleme în miniatură, nu ceva ce se înălţa ameninţător deasupra lui. 

A continuat să conducă şi, în ciuda tăcerii chinuitoare cu care îl 
trata femeia de lângă el, a chipului somnoros al lui Nicky, pe care 
U vedea în oglinda retrovizoare („Adolescenţii nu prea servesc înainte 
De Ora Unsprezece", îi explicase Tanzie), şi a ocazionalelor danfuri 
puturoase din partea câinelui, treptat, pe măsură ce se apropiau de 
destinaţie, Ed şi-a dat seama că nu simţea câtuşi de puţin uşurarea la 
care se aşteptase în perspectiva de a-şi recăpăta maşina şi viaţa doar 
pentru sine. Sentimentele lui erau mult mai complexe. S-a apucat să 
regleze boxele, astfel încât muzica să se audă mai tare în spate şi să se 
Oprească momentan în faţă. 

- Eşti bine? 

Jess nu şi-a întors privirea. 

- Sunt bine. 

Ed s-a uitat în spate, asigurându-se că nu-i ascultă nimeni. 

- în legătură cu noaptea trecută, a început el. 

- Las-o baltă. 

Ar fi vrut să-i spună că regretă. Ar fi vrut să-i spună că efectiv îl 
duruse tot corpul din pricina efortului de a nu se urca la loc în patul 
«cela mic, cu salteaua lăsată. Dar ce rost mai avea? Aşa cum îi spusese 
şi ea în seara precedentă, erau doi oameni care nu mai aveau nici un 
motiv să se revadă. 

-Nu pot s-o las baltă. Voiam să-ţi explic... 

- Nu-i nimic de explicat. Ai avut dreptate. A fost o idee stupidă. 

Jess şi-a tras picioarele sub ea şi s-a întors cu ochii către geam. 

- Pur şi simplu viaţa mea e prea... 

-Zău! Nu-i nici o problemă. Doar... A oftat adânc.... vreau doar 
lă mă asigur că ajungem la timp la olimpiadă. 

-Dar nu vreau s-o terminăm aşa. 

-Nu-i nimic de terminat. Femeia şi-a pus picioarele pe bord. 
A părut o declaraţie. Să mergem! 

-Câţi kilometri sunt până în Aberdeen? 

Chipul lui Tanzie s-a iţit printre scaunele din faţă. 

- Ce, câţi au mai rămas? 

-Nu. Din Southampton. 

Ed şi-a scos telefonul din buzunarul hainei şi i l-a întins fetiţei. 

- Caută pe aplicaţia Hărţi. 

Ea a început să apese încruntată pe ecran. 

-Vreo nouă sute treizeci? 

- Pare corect. 

- Deci, dacă ne deplasăm cu şaizeci de kilometri pe oră, ar fi ti* 
buit să mergem cel puţin câte şase ore pe zi. Şi dacă mie nu mi-ar A 
fost rău, am fi putut să ajungem... 

- într-o singură zi. Forţând. 

- O zi. Tanzie a reflectat la acea informaţie, cu privirea aţintită ci* 
tre dealurile scoţiene care se vedeau în zare. Dar atunci nu ne-am nud 
fi distrat aşa de bine, nu? 

Ed s-a uitat pieziş la Jess. 

-Nu, nu ne-am mai fi distrat. 

Au trecut câteva clipe înainte ca Jess să-şi întoarcă din nou ochii 
către el. 

- Nu, scumpo, a spus ea, după o secundă. Iar pe chipul ei s-a ivit 
un zâmbet ciudat de mâhnit. Nu, nu ne-am mai fi distrat. 

Maşina străbătea kilometrii unul după altul, cu uşurinţă şi efici¬ 
enţă. Au trecut graniţa în Scoţia, iar Ed a încercat, fără succes, să în¬ 
veselească atmosfera. S-au oprit o dată pentru ca Tanzie să meargă la 
toaletă, încă o dată, douăzeci de minute mai târziu, pentru ca Nicky să 
meargă şi el („N-am ce-i face. Când a fost Tanzie, mie nu-mi venea") 
şi de trei ori pentru Norman (două dintre opriri au fost alarme false). 
Jess şedea tăcută lângă Ed, uitându-se la ceas şi rozându-şi unghiile. 
Era încălţată tot cu şlapi, iar el s-a întrebat în treacăt dacă nu-i înghe¬ 
ţaseră picioarele. Nicky se uita buimac pe geam, la peisajul anost şi li 
cele câteva case din piatră cuibărite printre dealurile abrupte. Ed se 
întreba ce avea să se întâmple cu băiatul la sfârşitul călătoriei. Ar 6 
vrut să-i dea cincizeci de alte sfaturi care să-i fie de ajutor, dar a încer¬ 
cat să-şi imagineze că cineva ar fi făcut asta pentru el pe vremea când 
avea aceeaşi vârstă şi s-a gândit că nici nu le-ar fi luat în seamă. S-a în¬ 
trebat cum urma să-l ocrotească Jess pe Nicky după întoarcerea acasă. 

Telefonul a început să-i sune şi s-a uitat către el, simţind o strân¬ 
gere de inimă. 

- Lara. 

-Eduardo. Iubitule. Trebuie să vorbesc cu tine despre acoperi¬ 
şul ăsta. 

Ed şi-a dat seama că Jess se încordase brusc, iar ochii ei scăpărau. 
Dintr-odată şi-a dorit să nu fi ales să răspundă. 

-Lara, n-o să discut despre asta acum. 

- Nu-i vorba de mulţi bani. Nu pentru tine. Am vorbit cu avocatul 
meu, şi zice că pentru tine ar fi o nimica toată să plăteşti. 

- Ţi-am mai zis, Lara, am făcut un partaj definitiv. 

Era conştient de tăcerea încremenită a celor trei ocupanţi ai ma¬ 
şinii. 

- Eduardo. Scumpule. Trebuie să lămuresc chestia asta cu tine. 

-Lara... 

N-a apucat să spună mai mult, căci Jess s-a întins şi a ridicat tele¬ 
fonul. 

- Alo, Lara, a început ea. Jess la aparat. îmi pare teribil de rău, dar 
el nu-ţi poate plăti acoperişul, aşa că n-are nici un rost să-l mai suni. 

A urmat un scurt moment de tăcere. Apoi a izbucnit un: 

-Cine-i acolo? 

- Sunt noua lui soţie. Ah, şi ar vrea să-i dai înapoi tabloul cu preşe¬ 
dintele Mao. Poate ar fi bine doar să i-1 laşi la avocatul lui. OK? Când 
poţi tu. Mersi mult! 

Liniştea care s-a aşternut semăna cu cele câteva secunde dinaintea 
unei explozii atomice. Dar înainte ca vreunul dintre ei să afle ce avea 
să se întâmple în continuare, Jess a oprit convorbirea şi i-a înapoiat 
telefonul lui Ed. Acesta l-a luat cu mişcări blânde şi l-a închis. 

-Mulţumesc, a spus el. Cred. 

-Cu plăcere. 

Nu l-a privit în timp ce i-a vorbit. 

Ed a tras cu ochiul în oglinda retrovizoare. Nu putea fi sigur, dar i 
s-a părut că Nicky se străduia din răsputeri să nu izbucnească în râs. 

Undeva între Edinburgh şi Dundee, pe un drum îngust, mărginit 
de pădure, au încetinit şi s-au oprit pentru ca o cireadă de vaci si 
poată traversa. Animalele au înconjurat maşina, privindu-i cu o oa¬ 
recare curiozitate pe ocupanţii ei, şi au continuat să înainteze precum 
o mare neagră, fremătândă, în care nişte ochi se roteau pe chipuri 
acoperite cu lână. Norman se holba la ele, cu trupul încremenit din 
pricina unei indignări tăcute, nedesluşite. Tanzie şi-a scos ochelarii şi 
s-a frecat la ochi, uitându-se la vaci pe jumătate oarbă. 

- Aberdeen Angus, a spus Nicky. 

Dintr-odată, ca din senin, Norman s-a aruncat cu tot corpul îna¬ 
inte, arătându-şi colţii şi mârâind înspre geam. Maşina s-a lăsat, la 
propriu, într-o parte, iar lătratul asurzitor a umplut tot habitaclul, 
amplificat de spaţiul îngust. Bancheta din spate s-a transformat într-o 
învălmăşeală de braţe, zgomote şi zbateri ale câinelui. Nicky şi Jess se 
luptau să ajungă la el. 

- Mamă! 

-Norman! Termină! 

Câinele se căţărase peste Tanzie, lipindu-şi faţa de geam. Ed abia 
dacă mai zărea jacheta roz a fetiţei, zbătându-se energic dedesubt. 

Jess s-a întins peste spătarul scaunului, încercând să-l apuce pe 
Norman de zgardă. în cele din urmă l-au tras jos de la geam. Acesta 
scotea nişte schelălăieli ascuţite şi isterice, smucindu-se din mâinile 
lor şi împroşcând interiorul cu tone de salivă. 

- Norman, idiot mare ce eşti! Ce dracu’... 

- N-a mai văzut niciodată o vacă. 

Tanzie se chinuia să se ridice, luându-i neîncetat apărarea câinelui. 

- Dumnezeule, Norman! 

-Eşti bine, Tanze? 

- Sunt bine. 

Vacile şi-au continuat drumul de ambele părţi ale maşinii, netul¬ 
burate de izbucnirea câinelui. Prin geamurile acum aburite, l-au pu¬ 
tut întrezări pe văcarul care venea în urma cirezii, înaintând încet şl 
nepăsător, cu acelaşi mers legănat ca al bovinelor pe care le mâna. 
Când a trecut pe lângă ei, a dat foarte uşor din cap în semn de salut, 

ca şi cum ar fi avut tot timpul din lume. Norman a scâncit şi a smucit 
lesa. 

-Niciodată nu l-am văzut făcând în halul ăsta. Jess şi-a netezit 
părul şi a răsuflat. Poate că i-a mirosit a carne de vită. 

- Nu-1 ştiam în stare de aşa ceva, a comentat Ed. 

-Ochelarii mei! Tanzie a ridicat sârma îndoită. Mamă! Norman 
mi-a stricat ochelarii. 

Era ora zece fără un sfert. 

- Nu văd nimic fără ei. 

Jess s-a uitat la Ed. Rahat! 

-OK, a spus bărbatul. Ia o pungă de plastic! Va trebui să apăs pe¬ 
dala de acceleraţie. 

S-au deplasat cu viteză, pe jumătate îngheţaţi, în timp ce vântul 
pătrundea prin geamurile deschise cu un vâjâit năprasnic, ce împie¬ 
dica orice conversaţie. Şoselele scoţiene erau late şi lipsite de trafic, 
aşa că Ed conducea cu aşa mare viteză, încât sistemul de navigaţie 
al maşinii trebuia să recalculeze în mod repetat timpul rămas până 
la destinaţie. Fiecare minut pe care-1 câştigau era, în imaginaţia lui, 
o reală izbândă. Tanzie vomitase de două ori. Ed refuza să oprească 
pentru a o lăsa să verse pe marginea drumului. 

- îi e foarte rău! 

- N-am nimic, tot spunea fetiţa, cu faţa băgată în punga de plastic. 
Serios! 

-Nu vrei să ne oprim, scumpo? Doar puţin? 

-Nu. Mergem mai departe. Bleah... 

Nu aveau vreme de popas. Nu că asta ar fi făcut călătoria cu ma¬ 
şina mai uşor de suportat. Nicky îi întorsese spatele surorii lui, acope- 
rindu-şi nasul cu mâna. Până şi Norman stătea cu capul îndreptat cât 
putea de mult înspre aerul proaspăt de afară. 

Ed conducea ca un şofer din reclamele la automobile de lux, vi¬ 
rând în goană pe drumurile pustii, pe la poalele unor dealuri stră¬ 
vechi, cu drumuri şerpuite, bătute de vânt. Maşina avea aderenţă la 
asfaltul alunecos ca şi cum pentru asta ar fi fost făcută. Ed uitase că-i 
era frig, că interiorul Audiului său era aproape distrus, că viaţa i se 

transformase în haos. Erau momente, în mijlocul acelui peisaj uluitor 
când toată fiinţa lui se concentra pe şofatul cât mai rapid şi cât mii 
sigur cu putinţă, în care i se părea că trăieşte o experienţă aproape 
iniţiatică, întreruptă doar de zgomotele ocazionale scoase de un copil 
care icnea într-o nouă pungă de plastic. 

Avea să-i ducă acolo! Era cât se poate de sigur. Se simţea motivtf 
cum nu mai fusese de luni întregi. Iar când Aberdeen s-a ivit în sfor* 
şit în faţa lor, cu clădirile lui mari, de un gri-argintiu, şi cu turnurile 
lui ciudat de moderne, care năzuiau spre văzduh, mintea lui Ed s-l 
prefăcut într-un vârtej de gânduri. Bărbatul a pornit către centrul 
oraşului, văzând cum drumurile se îngustează şi se transformă In 
străzi pietruite. Au pătruns în localitate prin zona docurilor, având 
la dreapta uriaşele tancuri petroliere, dar acolo traficul s-a îngreunat, 
iar încrederea lui Ed a început să se risipească treptat, necontenit. Au 
încetinit, apoi s-au oprit de tot, într-o linişte tot mai agitată, în timp 
ce Ed apăsa tastele GPS-ului, găsind rute alternative prin Aberdeen, 
care nu-i ofereau nici un câştig în privinţa timpului şi care, de cele 
mai multe ori, nu aveau nici o logică. Sistemul de navigaţie începuse 
să lucreze împotriva lui, adăugând la loc minutele pe care le câştigase. 
Mai aveau cincisprezece, nouăsprezece, douăzeci şi două de minute 
până să ajungă la clădirea universităţii. Douăzeci şi cinci de minute! 
Prea multe. 

- De ce întârziem? a întrebat Jess, fără a i se adresa cuiva anume, 
îşi facea de lucru cu butoanele radioului, încercând să găsească infor¬ 
maţii despre trafic. Unde-i blocajul? 

- Numărul de maşini e cauza, nimic altceva. 

- Asta-i o explicaţie jalnică, a spus Nicky. Bineînţeles că blocajul 
în trafic se produce din cauza numărului de maşini. La ce altceva s-ar 
reduce? 

- Ar putea fi din cauza unui accident, a zis Tanzie. 

- Dar ambuteiajul în sine tot ar îngreuna traficul. Deci, problema 
ar consta, în continuare, în numărul de maşini. 

- Nu, volumul traficului care încetineşte e cu totul altceva. 

- Dar rezultatul e acelaşi. 

- Dar e o descriere inexactă. 

Jess a studiat ecranul GPS-ului. 

- Suntem unde trebuie? Nu credeam că universitatea e în preajma 
docurilor. 

- Trebuie să trecem de docuri ca să ajungem la universitate. 

- Eşti sigur? 

- Sunt sigur, Jess! Ed a încercat să-şi reprime tensiunea din voce. 
Uită-te la GPS! 

Pentru scurtă vreme s-a aşternut liniştea. în faţa lor, culorile se¬ 
maforului s-au schimbat de două ori fără ca vreo maşină să se clin¬ 
tească. Pe de altă parte, Jess se foia întruna, fâţâindu-se pe scaun şi 
privind în jur pentru a vedea dacă nu cumva există vreo arteră liberă, 
care le scăpase. Ed n-o putea învinovăţi. Se simţea la fel. 

- Nu cred că avem timp să luăm ochelari noi, a murmurat el către 
Jess, în timp ce stăteau şi priveau cum semaforul se schimba a patra oară. 

- Dar nu poate să vadă fără ei! 

- Dacă umblăm să căutăm vreo optică, nu mai ajungem până la 
prânz. 

Jess şi-a muşcat buza, apoi s-a răsucit pe scaun. 

- Tanze? Ai putea cumva să vezi prin lentila care nu e spartă? Cât 
de cât? 

Din punga de plastic s-a ridicat o faţă de un verde-pal. 

- O să încerc, a răspuns ea. 

Traficul se blocase. Ei erau tot mai tăcuţi, în vreme ce în maşină 
încordarea lua amploare cu fiecare clipă. Când Norman a scos un 
scâncet, toţi au mârâit la unison: 

-Taci din gură, Norman! 

Ed simţea cum îi creşte tensiunea, pe măsură ce povara răspunde¬ 
rii de a-i duce până la destinaţie era tot mai mare. De ce nu plecaseră 
cu o jumătate de oră mai devreme? De ce nu făcuse el o treabă mai 
bună? Ce avea să se întâmple dacă ratau concursul? A aruncat o pri¬ 
vire spre Jess, care îşi lovea nervoasă genunchiul cu mâna, şi a bănuit 
că femeia se gândea la acelaşi lucru. Dar apoi, în mod inexplicabil, ca 
şi cum zeii s-ar fi jucat cu ei, traficul s-a deblocat. 

Ed a înaintat cu maşina pe străzile pietruite, Jess strigând „DĂ-I 
BĂTAIE! DĂ-I BĂTAIE!" şi aplecându-se peste bord precum un 



248 


fojo Moyes 


vizitiu care îşi mână calul. A virat cu scârţâit de roţi, aproape preţ | 
repede pentru sistemul de navigaţie, şi a intrat în campusul univer¬ 
sităţii pe două roţi, urmând micile indicatoare plasate la întâmple!» 
pe stâlpi, până când a găsit Clădirea Downes, o neatrăgătoare unitei» 
de birouri de prin anii ’70, făcută din acelaşi granit cenuşiu ca toet» 
celelalte 

Maşina a intrat cu scrâşnet pe un loc de parcare din faţă şi totul s-t 
oprit în loc. Ed a răsuflat îndelung, apoi s-a uitat la ceas. Mai erau şal» 
minute până la ora douăsprezece. 

- Gata? î 

- Gata. 

Jess părea că înţepenise brusc, ca şi cu nu i-ar fi venit să creadă d 
ajunseseră cu adevărat. Şi-a desfăcut centura şi s-a holbat la parcare» 
universităţii, la băieţii care se plimbau agale, de parcă ar fi avut toi 
timpul din lume, unii citind de pe dispozitive electronice, alţii um¬ 
blând însoţiţi de părinţi cu un aer încordat. Toţi purtau uniformele 
unor gimnazii publice. 

- Credeam că o să fie... mai mare, a spus ea. 

Nicky şi-a rotit privirea prin ploaia măruntă, cenuşie. 

- Da. Pentru că matematica de nivel avansat atrage mulţimi de oa¬ 
meni! 

- Nu văd nimic, a zis Tanzie. 


- Uite ce e, voi mergeţi şi vă înscrieţi! Eu o să cumpăr nişte oche¬ 
lari. 

Jess s-a întors către Ed. 

- Dar n-o să aibă dioptriile corecte. 

- Mă descurc eu. Tu doar du-te! DU-TE! 

A văzut-o uitându-se lung în urma lui în timp ce el părăsea în 
trombă parcarea şi se întorcea spre centrul oraşului. 


I-au trebuit şapte minute şi trei încercări ca să găsească o farmacie 
îndeajuns de mare ca să vândă şi ochelari de citit. Ed a pus o frână atât 
de impresionantă, încât Norman a fost aruncat în faţă, lovindu-se cu 
capul său uriaş de umărul lui. Mârâind, câinele s-a cuibărit la loc pe 
bancheta din spate. 

-Stai aici! i-a spus Ed şi s-a repezit în farmacie. 

înăuntru nu era nimeni, în afară de o bătrână cu un coş de cum¬ 
părături şi de doi farmacişti care discutau în şoaptă. Ed s-a deplasat 
rapid printre rafturi, trecând pe lângă tampoane şi periuţe de dinţi, pe 
lingă plasturi pentru bătături şi seturi-cadou pentru Crăciun aflate la 
reducere, până când a găsit, în sfârşit, standul de lângă casa de mar¬ 
cat. Fir-ar să fie! De ce naiba nu verificase dacă fetiţa suferea de mio¬ 
pie sau de prezbitism? A dat să-şi scoată telefonul, ca să întrebe, dar 
atunci şi-a amintit că nu avea numărul lui Jess. 

-La dracu’! La dracu’! La dracu’! 

Ed a rămas pe loc, încercând să ghicească. Ochelarii lui Tanzie 
păreau destul de puternici. Niciodată n-o văzuse fără ei. Oare asta 
însemna că era mai probabil ca fetiţa să nu vadă la distanţă? Nu toţi 
copiii tind să fie miopi? Cu siguranţă, adulţii sunt cei care îşi îndepăr¬ 
tează obiectele de ochi ca să le vadă mai bine. A stat pe gânduri preţ de 
vreo zece secunde, apoi, după o clipă de indecizie, a smuls toţi ochela¬ 
rii de pe raft, şi pe cei pentru miopie, şi pe cei pentru prezbitism, şi pe 
cei cu dioptrii mai mici, şi pe cei foarte puternici, trântindu-i pe toţi 
pe tejghea, într-un morman înfăşurat în plastic transparent. 

Fata de la casă şi-a întrerupt discuţia cu bătrâna. Şi-a coborât pri¬ 
virea spre perechile de ochelari, după care s-a uitat la Ed. El a văzut-o 
oprindu-se asupra urmelor de salivă de pe gulerul lui şi a încercat 
lă se şteargă pe furiş cu mâneca. N-a reuşit decât să le întindă şi pe 
reverul hainei. 

-Pe toate. Le iau pe toate! a spus el. Dar numai dacă mi le puteţi 
Incasa în mai puţin de treizeci de secunde. 

Fata a întors ochii către şeful ei, care l-a sfredelit pe Ed cu privirea, 
apoi a încuviinţat imperceptibil din cap. Fără nici un cuvânt, casiera 
a început să scaneze codurile de bare ale ochelarilor, aşezând cu grijă 
fiecare pereche într-o pungă. 

-Nu. N-am timp! Doar aruncaţi-le acolo! a cerut Ed, întinzând 
mâna pe lângă ea pentru a le arunca în sacoşa de plastic. 

- Aveţi cârd de fidelitate? 

-Nu. Fără cârd de fidelitate. 

-Azi avem o ofertă specială la batoane dietetice: trei la preţ de 
două. Aţi dori... 

Ed se chinuia să adune ochelarii căzuţi de pe tejghea. 

-Fără batoane dietetice! a răspuns el. Fără oferte! Mulţumesc. 

- Vă costă o sută şaptezeci şi patru de lire, a zis fata în cele din 
urmă. Domnule. 

După aceea, femeia s-a uitat peste umărul iui, ca şi cum s-ar fi 
aşteptat oarecum să vadă descinzând echipa vreunei emisiuni televi¬ 
zate cu camera ascunsă. Dar Ed şi-a tastat în grabă PIN-ul, a înşfăcat 
punga şi a dat fuga la maşină. în timp ce pleca, a auzit replica „Făli 
pic de maniere!" rostită cu un puternic accent scoţian. 

Când s-a întors, în parcare nu mai era nimeni. A oprit fix în faţa 
uşii de la intrare, lăsându-1 pe Norman să se caţăre obosit înapoi pe 
bancheta din spate, şi a alergat înăuntru, pe coridorul cu ecou. 

- Concursul de matematică? Concursul de matematică? le striga ei 
tuturor celor pe lângă care trecea. 

Un bărbat i-a arătat, fără nici o vorbă, un indicator laminat. Ed a 
ţâşnit în sus pe un rând de trepte, urcând câte două deodată, a străbă¬ 
tut în fugă un alt coridor şi a intrat într-o sală de aşteptare. Acolo, doi 
bărbaţi şedeau în spatele unui birou. în celălalt capăt al încăperii, se 
aflau Jess şi Nicky. Femeia a făcut un pas către el. 

- I-am luat! 

Ed a ridicat triumfător sacoşa. Gâfâia atât de rău, încât abia mal 
putea vorbi. 

- Tanzie a intrat deja, i-a spus Jess. Au început. 

El s-a uitat la ceas, răsuflând greu. Era ora douăsprezece şi şapte 
minute. 

- Mă scuzaţi? i-a zis bărbatului de la birou. Trebuie să-i dau oche¬ 
larii unei fetiţe dinăuntru. 

Bărbatul a ridicat încet privirea. A studiat punga de plastic pe care 
Ed o ţinea ridicată înaintea lui. 

Ed s-a aplecat peste birou şi i-a împins sacoşa sub nas. 

- Şi-a spart ochelarii în timp ce veneam încoace. Nu poate să vadă 
fără ei. 

- îmi pare rău, domnule. Acum nu mai pot lăsa pe nimeni să intre. 

V Ed a încuviinţat din cap. 

w - Ba da! Ba da, puteţi! Uite ce e, nu încerc să trişez sau să bag ceva 
| pe furiş în sală. Pur şi simplu nu ştiam ce fel de ochelari poartă, aşa 
J că a trebuit să cumpăr toate perechile. Puteţi să le verificaţi. Pe toate! 
Uite! Nu sunt coduri secrete. Doar nişte ochelari. A deschis punga în 
faţa bărbatului. Trebuie să i-i duceţi fetiţei, ca să poată găsi o pereche 
potrivită. 

Bărbatul a clătinat încet din cap. 

| - Domnule. Nu putem permite nimic care să tulbure ordinea... 

j - Ba da! Ba da, puteţi. E o urgenţă, 
f - Astea sunt regulile. 

j Ed 1-a privit cu atenţie preţ de zece secunde întregi. Apoi, s-a în- 
| dreptat, şi-a dus o mână la cap şi a dat să plece. Simţea cum o nouă 
[ tensiune se acumulează înăuntrul fiinţei lui, ca într-un ceainic ce tre¬ 
pidează pe o plită încinsă. 

- Ştiţi ceva? a început el, întorcându-se încet. Ne-au trebuit trei 
zile şi trei nopţi ca să ajungem până aici. Trei zile în care maşina mea 
superbă a fost umplută cu vomă, iar tapiţeria a îndurat lucruri de ne- 
descris din partea unui câine. Mie nici măcar nu-mi plac câinii! Am 
dormit în maşină cu o femeie care, în fond, mi-e străină. Am stat în 
locuri în care nici o persoană rezonabilă n-ar trebui să stea. Am mân¬ 
cat un măr care stătuse în pantalonii mult prea strâmţi ai unui ado¬ 
lescent şi un kebab care, după toate probabilităţile, putea să conţină 
şi carne de om. Am abandonat o uriaşă, dar uriaşă, criză personală la 
Londra şi am condus cale de nouă sute treizeci de kilometri, împre¬ 
ună cu nişte oameni pe care nu-i ştiu - oameni foarte de treabă -, de¬ 
oarece până şi eu mi-am dat seama că olimpiada asta e foarte, foarte 
importantă pentru ei. De o importanţă vitală! Fiindcă tot ce-o intere¬ 
sează pe fetiţa aia e matematica. Şi dacă n-o să primească o pereche 
de ochelari cu care chiar să poată vedea, n-o să poată concura cinstit 
In competiţia voastră. Iar dacă n-o să poată concura cinstit, o să-şi 
rateze singura şansă de a intra la o şcoală la care are nespus de mare 
nevoie să meargă. Şi dacă o să se întâmple aşa ceva, ştiţi ce-o să fac? 

Bărbatul îl privea cu ochii mari. 

- O să intru în sala aia a voastră, o să trec pe lângă absolut fiecare 
lucrare de matematică şi o s-o fac bucăţi-bucăţele. Şi o să mă mişc 
foarte, foarte repede, înainte să apucaţi voi să vă chemaţi paznicii. Şl 
ştiţi de ce-o să fac aşa? 

Bărbatul a înghiţit în sec. 

-Nu. 

-Pentru că toată povestea asta trebuie să fi însemnat ceva. Ed • 
revenit lângă birou şi s-a aplecat aproape de bărbat. Cu siguranţă! 
Şi pentru că acum, chiar în clipa asta, zău, nu simt că aş mai avea ce 
pierde. 

Pe chipul lui Ed se întâmplase ceva. Şi-a dat seama de asta după 
grimasele pe care i se părea că le face şi care nu-i erau familiare. Şi-# 
dat seama din privirea bărbatului care se holba la el. Şi-a dat seama şi 
din felul în care Jess s-a apropiat, a pus cu blândeţe o mână pe braţul 
lui, apoi i-a întins bărbatului punga cu ochelari. 

- V-am fi extrem de recunoscători dacă i-aţi duce dumneavoastră 
ochelarii, a spus ea încet. 

Bărbatul s-a ridicat şi a ocolit biroul, îndreptându-se către uşă. Nu 
şi-a luat nici o secundă ochii de la Ed. 

- O să văd ce pot face, a zis el. 

Şi uşa s-a închis uşor în urma lui. 

Au mers până la maşină în tăcere, nepăsători la ploaia care cădea, 
Jess a dat jos bagajele. Nicky a rămas deoparte, cu mâinile băgate căt 
mai adânc în buzunarele blugilor. De fapt, nu prea mult, având în 
vedere cât de strâmţi îi veneau pantalonii. 

- Ei bine, am reuşit. 

Jess şi-a îngăduit un mic surâs. 

-Am zis eu că o să reuşim. 

Ed a făcut semn cu capul înspre maşină. 

- Să aştept până termină? 

Femeia şi-a încreţit nasul. 

- Nu. E în regulă. Te-am reţinut suficient. 

Ed a simţit cum zâmbetul îi păleşte. 

- Unde-o să dormiţi la noapte? 

-Dacă Tanzie câştigă, s-ar putea să ne răsfăţăm cu un hotel ele¬ 
gant. Dacă nu... A ridicat din umeri.... staţia de autobuz. 

Felul în care o spusese dădea de înţeles că nu credea asta. 

Jess a ocolit maşina, îndreptându-se către portiera din spate. 
Norman, care aruncase o privire spre ploaie şi se hotărâse să nu co¬ 
boare, şi-a ridicat ochii către ea. Femeia a băgat capul în maşină. 

- Norman, e timpul să plecăm! 

O grămăjoară de bagaje stătea pe asfaltul ud din spatele Audiului. 
Jess a scos o haină dintr-o geantă şi i-a întins-o lui Nicky. 

- Hai, e frig! 

-Deci... asta-i... tot? 

în aer plutea mireasma puternică, sărată a mării. Asta l-a făcut pe 
Ed să se gândească dintr-odată la Beachfront. 

-Asta-i tot. îţi mulţumesc că ne-ai adus. Eu... noi... toţi îţi sun¬ 
tem recunoscători. Pentru ochelari. Pentru tot. 

Era prima dată când se uitau cum se cuvine unul la celălalt, iar el 
ar mai fi vrut să-i spună un miliard de lucruri. 

Nicky a ridicat stânjenit o mână. 

- Mda. Domnule Nicholls. Mersi. 

-Ah! Poftim! Ed a băgat mâna în buzunar după telefonul pe care-1 
scosese din torpedo şi i l-a aruncat băiatului. E de rezervă. Eu... 
iăm... nu mai am nevoie de el. 

- Pe bune? 

Nicky l-a prins într-o mână şi l-a privit, nevenindu-i a crede. Jess 
8-a încruntat. 

- Nu-1 putem primi. Ai făcut deja destule pentru noi. 

- Nu-i mare lucru. Zău! Dacă nu-1 ia Nicky, va trebui să-l trimit la 
unul dintre centrele de reciclare. Doar mă scutiţi de-o treabă. 

Jess a lăsat ochii în pământ, ca şi cum ar fi vrut să mai zică ceva. 
Apoi i-a ridicat iar şi din senin s-a apucat să-şi strângă părul într-o 
coadă la spate. 

- Păi. Mersi încă o dată. 

A întins o mână către el. Ed a şovăit, apoi i-a strâns-o, încercând 
lă ignore amintirea bruscă a nopţii precedente. 

- Mult succes cu tatăl tău! Şi cu prânzul în familie. Şi cu toate chef- 
tiile de la serviciu. Sunt sigură că o să iasă bine. Ţine minte, se întâm¬ 
plă şi lucruri bune! 

Când ea şi-a retras mâna, el s-a simţit ciudat, de parcă ar fi pierdut 
ceva. Femeia s-a întors şi s-a uitat peste umăr, deja atentă la altceva. 

- Aşa. Hai să găsim un loc uscat în care să ne băgăm lucrurile! 

- Stai aşa! Ed a scos o carte de vizită din buzunarul hainei, a mâx- 
gălit pe ea un număr de telefon, după care s-a îndreptat către Jess, 
Sună-mă! 

Una dintre cifre se mânjise. A văzut-o pe Jess că o studiază cu 



atenţie. | 

- Ăla e un trei. A modificat cifra, apoi şi-a îndesat mâinile în buzu- | 
nare, ca un adolescent stângaci. Mi-ar plăcea să ştiu cum se descurci J 
Tanzie. Te rog. 

Ea a încuviinţat din cap, cu o figură lipsită de expresie. După aceet 
a plecat, împingându-1 pe băiat în faţa ei. Ed s-a aşezat şi i-a urmărit 
cu privirea cum târau după ei valizele supradimensionate şi câinele 
îndărătnic, care sufla greu, până când au dispărut cu toţii după colţul 


clădirii din beton cenuşiu. 


în maşină era tăcere. Chiar şi în orele în care nimeni nu vorbea, 

Ed se obişnuise cu geamurile uşor aburite, cu vaga senzaţie de miş¬ 
care permanentă pe care o ai atunci când stai închis într-un spaţiu 
restrâns, laolaltă cu alţi oameni. Se obişnuise cu păcănitul înăbuşit 
scos de jocul lui Nicky. Cu foiala neîncetată a lui Jess. Acum îşi rotea 1 
privirea prin interiorul maşinii, observând firele lungi de păr negru şt ţ 
dârele fantomatice de salivă uscată de pe mijlocul banchetei pe care 
stătuse Norman, şi se simţea ca într-o casă pustie. Vedea firimiturile 
împrăştiate şi cotorul de măr îndesat în scrumiera din spate, cioco- , 
lata topită, ziarul împăturit în buzunarul de pe spătarul scaunului. î 
Hainele lui umede, atârnate pe umeraşe de sârmă în dreptul geamu- | 
rilor din spate. Vedea cartea de matematică, pe jumătate îngropat! | 
lângă banchetă, pe care Tanzie evident o uitase în graba ei de a cobori, | 
şi se întreba dacă să i-o dea înapoi. Dar ce rost ar fi avut? Era prea | 
târziu. 

Era prea târziu. 

Ed a rămas în parcarea cenuşie, bătută de vânt, uitându-se cum 
ultimii părinţi se îndreaptă spre maşinile lor, căutând să-şi omoare 
timpul în aşteptarea odraslelor. S-a lăsat în faţă şi s-a sprijinit cu ca¬ 
pul de volan, stând aşa o bună bucată de vreme. Apoi, când maşina 
lui a rămas ultima acolo, a băgat cheia în contact şi s-a pus în sfârşit 
In mişcare. 

A străbătut vreo treizeci de kilometri până să-şi dea seama cât de 
obosit era de fapt. Efectul celor trei nopţi de somn cu întreruperi şi 
de mahmureală şi al sutelor de kilometri petrecuţi la volan l-a izbit cu 
toată puterea şi a simţit că-i cad pleoapele. A dat radioul mai tare, a 
deschis geamul, iar când a văzut că nimic din toate acestea nu func¬ 
ţionează, a oprit la un local de la marginea drumului, pentru a-şi lua 
o cafea. 

Acesta era pe jumătate gol, în ciuda faptului că se făcuse ora prân¬ 
zului. într-un colţ, un bucătar cu boneta împinsă pe ceafa prăjea ceva 
nevăzut pe un grătar înnegrit de grăsime arsă. Doi bărbaţi îmbrăcaţi 
la costum şedeau în capete opuse ale încăperii, absorbiţi de ecranele 
telefoanelor mobile şi de hârtiile la care lucrau, în timp ce peretele 
din spatele lor oferea şaisprezece combinaţii diferite de cârnaţi, ouă, 
şuncă, fasole şi cartofi prăjiţi. Ed a luat un ziar din suport şi s-a în¬ 
dreptat către o masă. I-a cerut chelneriţei o cafea. 

-îmi pare rău, domnule, dar la ora aceasta rezervăm mesele pen¬ 
tru clienţii care servesc prânzul. 

Accentul femeii era atât de puternic, încât el a trebuit să stea destul 
de mult timp pe gânduri pentru a-şi da seama ce spusese. 

-Ah! Corect. Păi, eu... 

IMPORTANTĂ COMPANIE BRITANICĂ DIN DOMENIUL 
TEHNOLOGIEI, IMPLICATĂ ÎNTR-O SERIE DE TRANZACŢII 

MISTERIOASE 

Ed a rămas cu ochii holbaţi la titlul din ziar. 

- Domnule? 

-Mm? 

Simţea furnicături în tot trupul. 

-Trebuie să comandaţi ceva de mâncare. Dacă vreţi să staţi h 
masă. 

-Oh! 

Autoritatea pentru Servicii Financiare a confirmat ieri-seară ci 
anchetează o companie britanică din domeniul tehnologiei, listată la 
bursă, pentru tranzacţii în valoare de milioane de lire bazate pe infor¬ 
maţii confidenţiale. înţelegem că investigaţia urmează să se desfăşoare 
pe ambele maluri ale Atlanticului, implicând atât bursele de valori dtn 
Londra şi New York, cât şi SEC 1 , echivalentul american al FSA. 

Nici o persoană nu a fost încă arestată, dar o sursă din interiond 
poliţiei londoneze afirmă că este „doar o chestiune de timp “ 

-Domnule? 

Chelneriţa a rostit cuvântul de două ori înainte ca el s-o audă. Ed 
şi-a ridicat privirea. Era o femeie tânără, cu nasul pistruiat, cu părul 
natural pieptănat şi tapat într-o coafură lipsită de strălucire. Stătea tn 
faţa lui, aşteptând. 

- Ce aţi dori să mâncaţi? 

-Nu contează. 

Ed îşi simţea gura iască. A urmat o pauză. 

- Ăăm. Vreţi să vă spun care sunt ofertele speciale de azi? Sau care 
sunt câteva dintre cele mai populare feluri ale noastre? 

Doar o chestiune de timp. 

-Oferim pe toată durata zilei un mic dejun Burns... 

-Bine. 

-Şi... Vreţi micul dejun Burns? 

-Da. 

- Doriţi pâine albă sau neagră? 

- De care-o fi. 


1 Securities and Exchange Commission (SEC), agenţie federală americană dt 
reglementare şi supraveghere a pieţei de capital (n.tr.) 

O simţea holbându-se la el. Apoi femeia a mâzgălit ceva în car¬ 
neţelul ei, l-a prins cu grijă la brâu şi s-a îndepărtat. Ed a rămas cu 
ochii pironiţi în ziarul de pe masa de melamină. Poate că în ultimele 
şaptezeci şi două de ore simţise cum toată lumea se răstoarnă cu susul 
In jos, însă aceasta nu fusese nimic faţă de ceea ce avea să urmeze. 

- Sunt cu o clientă. 

- N-o să dureze decât un minut. 

Ed a tras aer în piept. 

- N-o să vin la prânzul tatei. 

A urmat o tăcere de rău augur. 

- Te rog spune-mi că nu aud bine. 

- Nu pot. A intervenit ceva. 

- Ceva, 

- O să-ţi explic mai târziu. 

- Nu. Aşteaptă! Stai aşa! 

A auzit zgomotul înfundat al unei mâini care acoperă telefonul. 
Putea fi un pumn încleştat. 

- Sandra. Trebuie să discut afară. Mă întorc în... 

Paşi. Apoi, ca şi cum cineva tocmai ar fi dat volumul la maxim: 

- Pe bune? La dracu’, ţie-ţi arde de glume? Pe bune? 

Ed s-a uitat la separeul din celălalt capăt al restaurantului. Doi 
vârstnici şedeau unul lângă celălalt, fără să-şi spună nimic, mân- 
cându-şi cu meticulozitate peştele şi cartofii prăjiţi. Se gândise că era 
un moment potrivit să-şi sune sora. Nu ar fi putut să fie mai prost! 

- îmi pare rău. 

- Nu-mi vine să cred că aud aşa ceva! Nu-mi vine să cred. E mâine, 
Ed! Ai idee cât de mult a muncit mama ca să pună totul la punct? 
Deirdre, Simon, soţii Graham, cuplul de pe stradă despre care vor¬ 
besc ei întruna? Vin cu toţii! Vin pentru că mama şi tata vor să se 
laude cu tine. Ai idee cât de nerăbdători sunt să te vadă? Săptămâna 
trecută, tata s-a aşezat şi a socotit cât timp a trecut de când nu te-a 
mai văzut. Din decembrie, Ed! Adică de patru luni. Patru luni în care 
boala lui s-a tot agravat, iar tu n-ai reuşit să faci naibii nimic util, în 
afară de a-i trimite nişte nenorocite de reviste. 

-A zis că-i place New Yorker. Credeam că revistele îi dau o preo¬ 
cupare. 

- Abia mai vede, Ed! Ceea ce ai fi ştiut, dacă te-ai fi deranjat să vU 
până aici. îi plac afurisitele alea de reviste dacă are cine să i le citească. 
Iar mama se plictiseşte atât de rău să citească articolele alea lungi, 
încât îi bubuie creierul. 

Şi a continuat în aceeaşi manieră. De parcă Ed ar fi avut un uscător 
de păr care-i sufla aerul în ureche cu toată puterea. 

- Mama e al dracului de disperată să te vadă. Ba chiar a gătit, pentru 
prânzul lor aniversar, mai degrabă mâncărurile tale preferate decât pe 
ale tatei. Atât de mult vrea să te vadă! Şi acum, cu douăzeci şi patru 
de ore înaintea evenimentului, tu anunţi tam-nesam că nu poţi veni? 
Aşa, pur şi simplu? Fără nici o explicaţie? Ce naiba-i asta? Nu-mi vine 
să cred! Ţi-am luat apărarea în faţa mătuşii Sheila când a zis că slujba 
asta te face îngâmfat şi că devii prea important pentru propria familie. 
Acum încep să mă întreb dacă nu cumva avea dreptate. 

Lui Ed chiar i se înfierbântaseră urechile. A rămas pe loc, închi¬ 
zând ochii. Când i-a deschis, era ora două fără douăzeci. Se scur¬ 
sese deja peste trei sferturi din timpul pentru olimpiadă. S-a gândit 
la Tanzie, care probabil şedea în acea sală de universitate, cu capul 
plecat asupra hârtiilor, având la picioare, de jur-împrejur, o grămadă 
de ochelari inutili. De dragul ei spera că, pusă în faţa unei pagini în¬ 
cărcate de cifre, avea să se relaxeze şi să facă treaba la care, evident, 
era foarte talentată. S-a gândit la Nicky, care probabil umbla pe afară, 
încercând să găsească vreun Ioc în care să tragă pe furiş dintr-o ţigară. 

S-a gândit la Jess, aşezată pe o valiză, cu câinele alături, cu mâinile 
încleştate pe genunchi, ca pentru rugăciune, convinsă că dacă îşi dorea 
îndeajuns de mult, până la urmă aveau să i se întâmple lucruri bune. 

-Eşti o ruşine de om, Ed. Zău aşa! 

Vocea surorii lui era înecată de lacrimi. 

- Ştiu. 

-Ah, şi să nu crezi că o să le zic eu. Nu-ţi fac nenorocitele tale de 
treburi murdare. 

-Gem! Te rog... există un motiv... 

- Nici să nu te gândeşti! Vrei să le frângi inimile, n-ai decât. Eu am 
terminat cu asta, Ed. Nu-mi vine să cred că mi-eşti frate. 

Ed a înghiţit în sec în momentul în care sora lui a închis telefonul. 
Apoi a scos un oftat lung, tremurător. Care era diferenţa? Cele auzite 
reprezentau doar jumătate din ceea ce ar fi spus cu toţii dacă ar fi ştiut 
adevărul. 

în felul acesta putea să fie doar un fiu nepăsător, cu prea mult 
succes. Prea ocupat ca să-şi viziteze familia. Mai bine decât un ratat. 
O ruşine. Un bărbat care i-a frânt inima tatălui său. 

Acolo, în restaurantul pe jumătate gol, aşezat pe o banchetă ro¬ 
şie din imitaţie de piele şi uitându-se la un mic dejun pe care nu-1 
dorea şi care se răcea treptat, Ed a înţeles în sfârşit cât de mult îi du¬ 
cea dorul tatălui său. Ar fi dat orice doar ca să vadă acea liniştitoare 
încuviinţare din cap, să privească acel zâmbet ciudat de şovăielnic 
arborat pe chipul bătrânului. De cincisprezece ani, de când plecase 
de acasă, nu simţise lipsa căminului părintesc şi, totuşi, dintr-odată, 
l-a cuprins un dor extrem de puternic, copleşitor. Şedea în local, ui¬ 
tându-se prin geamul cam soios la maşinile care vâjâiau pe şosea, şi 
ceva, nu putea identifica ce anume, se năpustea asupra lui asemenea 
unui val uriaş. Pentru prima dată în viaţa lui de adult - în ciuda di¬ 
vorţului, a anchetelor, a poveştii cu Deanna Lewis -, Ed Nicholls se 
trezea că luptă să-şi reţină lacrimile. 

A rămas pe loc, apăsându-şi ochii cu mâinile şi încleştându-şi ma¬ 
xilarul, până când nu s-a mai putut gândi la altceva decât la senzaţia 
pe care i-o dădeau măselele care se frecau unele de altele. 

- E totul în regulă? 

Tânăra chelneriţă avea o privire oarecum prudentă, ca şi cum ar 
fi încercat să ghicească dacă omul din faţa ei avea să-i facă probleme. 

- E bine, a răspuns el. Ed intenţionase să pară stăpân pe sine, însă 
vocea i se frânsese în clipa în care rostise cuvintele. Apoi, când a văzut 
că femeia nu pare convinsă, a continuat: Migrenă. 

Chipul ei s-a relaxat numaidecât. 

-Ah! Migrenă. îmi pare rău. Sunt groaznice. Aveţi vreo pastilă 
pentru aşa ceva? 

Ed a scuturat din cap, căci nu se mai bizuia pe el să mai vorbească. 

- Ştiam eu că-i ceva în neregulă. Tânăra a rămas în faţa lui câtevt 
clipe. Staţi un pic! 

S-a dus la tejghea, ducând o mână la ceafa, acolo unde părul îi en 
prins într-un coc elaborat. S-a aplecat şi a scotocit într-un loc pe care 
el nu putea să îl vadă, după care s-a întors cu paşi lenţi. S-a uitat peste 
umăr şi a lăsat pe masă două pastile ambalate într-o folie. 

- Evident, n-am voie să le dau clienţilor medicamente, dar astea 
sunt grozave. Singurele care funcţionează în cazul meu. Dar nu mii 
beţi cafea. O să agraveze durerea. Va aduc nişte apă. 

Ed a clipit spre ea, apoi şi-a lăsat ochii către pastile. 

- E-n regulă. N-au nimic dubios. Sunt doar nişte analgezice. 

- Sunteţi foarte drăguţă. 

- Durează cam douăzeci de minute până să-şi facă efectul. Dar pe 
urmă... oh! Uşurare! 

Femeii i se încreţea nasul atunci când zâmbea. Ed a observat acum 
că avea nişte ochi blânzi sub tot acel rimei. Şi un chip plăcut, deschis, 
pe care emoţiile nu fuseseră încă zdrobite de experienţa vieţii. 

I-a luat cana de cafea, ca pentru a-1 proteja de el însuşi. Ed s-a 
trezit gândindu-se la Jess. Se întâmplă şi lucruri bune. Uneori, când 
te aştepţi mai puţin. 

- Mulţumesc, a spus el încet. 

- Cu plăcere. 

Atunci i-a sunat telefonul. Tonul de apel a reverberat în localul de 
pe marginea drumului, iar Ed s-a uitat în jos spre ecran, în timp ce se 
străduia să reducă volumul soneriei. Era un număr necunoscut. 

- Domnule Nicholls? 

-Da? 

- Sunt Nicky. Nicky Thomas. Ăăm. îmi pare foarte rău că vă de¬ 
ranjez. Dar avem nevoie de ajutorul dumneavoastră. 

Lui Nicky i se păruse, categoric, o idee proastă încă din clipa în care 
intraseră în parcare. Absolut toţi ceilalţi copii din campusul univer¬ 
sităţii (poate cu una sau, cel mult, două excepţii) erau băieţi. Absolut 
toţi erau cu cel puţin doi ani mai mari decât Tanze. Majoritatea nu 
păreau străini de sindromul Asperger. Purtau pulovere de lână, tun¬ 
sori urâte, aparate dentare şi acele cămăşi peste măsură de neîngrijite, 
specifice oamenilor care fac parte cu adevărat din clasa de mijloc. 
Părinţii lor conduceau automobile Volvo. 

Pe lângă ei, familia Thomas era ca o marcă obişnuită pe lângă una 
de lux. Tanzie, îmbrăcată în pantalonii ei roz şi geaca de doc pe care 
jess i-o împodobise cu nasturi şi floricele de fetru cusute, era tot atât 
de stingheră ca un extraterestru aterizat acolo din spaţiul cosmic. 

Nicky ştia că fetiţa nu se simţise în largul ei încă dinainte ca 
Norman să-i distrugă ochelarii. în maşină devenise din ce în ce mai 
tăcută, claustrată în mica ei lume de emoţii şi greţuri. El încercase s-o 
înghioldească uşor cu cotul, ca s-o mai scoată din starea aceea (fusese 
un gest de adevărat altruism, de vreme ce Tanze mirosea destul de 
urât), dar până să ajungă în Aberdeen, ea se retrăsese atât de mult în 
carapacea ei, încât devenise inabordabilă. Jess era atât de concentrată 
să ajungă la timp la destinaţie, încât nu observa asta. Era complet 
absorbită de domnul Nicholls, de povestea cu ochelarii şi de răul de 

mişcare al fetiţei. Nu se gândise nici o secundă că puştii de la şcolilt 
particulare pot să fie la fel de răi ca cei de la McArthur. 

Jess se dusese s-o înscrie pe Tanzie, apoi să-i ia ecusonul şi ac¬ 
tele pentru concurs. Nicky studia telefonul împrumutat de la domnul 
Nicholls, aşa că nu le acordase nici o atenţie celor doi băieţi care se 
opriseră lângă sora lui, în timp ce ea se uita în sus, la planul sălilor, 
afişat lângă intrarea în hol. Nici nu-i auzea, căci avea căştile în urechi 
şi asculta Depeche Mode, fără să observe mai nimic în jur. Asta, pâni 
când a dat cu ochii de chipul abătut al lui Tanzie. Atunci şi-a scos O 
cască din ureche. 

Băiatul cu aparat dentar se uita lung la Tanzie, măsurând-o din 
cap până-n picioare. 

- Sigur eşti unde trebuie? Ştii că reuniunea fanilor lui Just in Bieber 
se ţine mai jos pe stradă? 

Băiatul mai slăbuţ a început să râdă. Tanzie îi privea cu nişte ochi 
miraţi. 

- Ai mai fost la vreo olimpiadă? 

- Nu, a răspuns ea. 

- Quel surprise! N-aş putea spune că sunt mulţi olimpici care si 
vină cu penare blănoase. James, tu ai un penar blănos? 

- Cred că eu mi l-am uitat pe al meu. Vai de mine! 

- Mama mi l-a făcut, a spus Tanzie cu glas încordat. 

- Mama ţi l-a făcut. Cei doi s-au uitat unul la altul. E penarul tău 
norocos? 

- Ştii ceva despre teoria şirurilor? 

- Cred că e mai probabil să ştie despre teoria putorilor. Sau... Hei, 
James, tu simţi un miros neplăcut? Ca de vomă? Crezi că cineva-i un 
pic cam emoţionat? 

Tanzie a lăsat capul în jos şi a trecut ca o săgeată pe lângă cei doi, 
îndreptându-se către toalete. 

- Aia-i pentru bărbaţi! i-au strigat ei şi s-au pus pe râs. 

Când băieţii au dat să pornească spre holul principal, Nicky a fă¬ 
cut un pas înainte şi l-a apucat de ceafă pe Aparat Dentar. 

- Hei, puştiule! HEI! 

Băiatul s-a răsucit. A făcut ochii cât cepele. Nicky s-a apropiat, 
astfel încât să poată vorbi în şoaptă. Brusc, se bucura că faţa lui avea 
o nuanţă ciudată de galben şi o cicatrice pe obraz. 

-Flăcăule! O vorbă. Dacă mai vorbeşti vreodată aşa cu soră-mea, 
sau cu sora oricui altcuiva, eu personal o să mă întorc aici şi o să-ţi 
Innod picioarele într-o ecuaţie complexă. Ai priceput? 

Copilul a încuviinţat din cap cu gura căscată. 

Nicky i-a aruncat cea mai grozavă privire în stil Fisher Psihopatul 
de care era în stare. Suficient de mult timp, încât băiatul să înghită 
o dată în sec, mişcându-şi vizibil mărul lui Adam. 

-Nu-i frumos să ai emoţii, nu-i aşa? 

Puştiul a scuturat din cap. Nicky I-a bătut cu palma pe umăr. 

-Bine. Mă bucur că ne-am înţeles. Du-te şi fă-ţi adunările. 

Apoi s-a întors şi a luat-o către toalete. Atunci, unul dintre pro¬ 
fesori a păşit în faţa lui, cu o mână ridicată şi o expresie întrebătoare 
pe chip. 

-Scuză-mă? Nu cumva tocmai te-am văzut... 

-... urându-i baftă? Ba da. Grozav băiat! Grozav băiat! 

Nicky a scuturat din cap, mimând un gest de admiraţie, apoi 
a intrat în toaleta bărbaţilor, ca s-o ia pe Tanzie. 

Când Jess a ieşit împreună cu Tanzie din toaleta pentru femei, fe¬ 
tiţa avea faţa pătată de lacrimi, palidă, şi bluza udă în locul în care 
mama ei i-o spălase cu apă şi săpun. 

- Nu trebuie să bagi în seamă un prăpădit mic ca ăla, Tanzie, a 
spus Nicky, ridicându-se în picioare. încerca doar să te descurajeze. 

- Care din ei e? Jess avea chipul împietrit. Zi-mi, Nicky! 

Mda! Pentru că Tanzie exact de asta avea nevoie ca să înceapă con¬ 
cursul: de Jess care să facă tărăboi. 

-Nu... ăăm... nu cred că l-aş mai putea recunoaşte. Oricum, am 
rezolvat eu problema. 

I-a cam plăcut cum au sunat cuvintele. Am rezolvat problema! 

- Dar nu văd, mami! Ce-o să fac dacă nu văd? 

-Domnul Nicholls o să-ţi aducă nişte ochelari. Nu-ţi face griji. 

- Dar dacă n-o să-mi aducă? Dacă n-o să se mai întoarcă niciodată. 

Dacă aş fi în locul iui, eu nu m-aş mai întoarce, s-a gândit Nicky, |] 
făcuseră praf maşina superbă. Iar el părea cu vreo zece ani mai bfitrfci 
decât în ziua plecării. 

- O să se întoarcă, a spus Jess. 

-Doamnă Thomas! Trebuie să începem. Fiica dumneavoastră ui 

treizeci de secunde la dispoziţie ca să-şi ocupe locul. 

- Fiţi drăguţă, nu s-ar putea cumva întârzia startul cu câteva mi¬ 
nute? Avem nespus de mare nevoie să-i facem rost de nişte ochelari 
Nu vede fără ei. 

- Nu, doamnă. Dacă în treizeci de secunde nu e la locul ei, mă tem 
că va trebui să începem fără ea. 

- Atunci, pot să intru şi eu? Pot să-i citesc întrebările? 

- Dar n-am cum să scriu fără ochelari. 

- Atunci scriu eu în locul tău. 

-Mami... 


Jess ştia că era înfrântă. S-a uitat spre Nicky şi a clătinat uşor din 
cap, ca pentru a-i spune: „Nu ştiu ce să mai fac!“ 

Nicky s-a lăsat pe vine lângă ea. 

- Poţi să reuşeşti, Tanze! Poţi! Poţi să faci chestia asta şi stând In 
cap! Doar ţine hârtia foarte, foarte aproape de ochi şi nu te grăbi. 

Fetiţa se uita orbeşte în lungul holului. în spatele uşii, elevii se 
foiau, ocupându-şi locurile, trăgându-şi scaunele sub pupitre, aran- 
jându-şi creioanele în faţa lor. 

-Imediat ce domnul Nicholls o să ajungă aici, o să-ţi aducem 
ochelarii în sală. 

- Pe bune! Tu doar intră, fa tot ce poţi, iar noi o să aşteptăm aicL 
Norman o să stea chiar de cealaltă parte a zidului. Toţi o să stăm 
acolo. Pe urmă, o să mergem să luăm prânzul. N-ai de ce să te stresezi. 

Femeia cu mapa în mână s-a apropiat de ei. 

- Ai de gând să iei parte la competiţia asta, Costanza? 

- O cheamă Tanzie, a spus Nicky. 

Femeia părea a nu-1 auzi. Sora lui a încuviinţat în tăcere din cap şi 
s-a lăsat condusă înspre o bancă. Arăta îngrozitor de mică. 

- Hai că poţi, Tanzie! Glasul a ţâşnit din pieptul lui, răsunând atât 
de puternic între pereţii sălii, încât un bărbat aflat în spate a început 
lă plescăie din limbă. Dă-i gata, Titch! 

- Of, pentru Dumnezeu! a bombănit cineva. 

- Dă-i gata! a ţipat încă o dată Nicky, făcând-o pe Jess să-l pri¬ 
vească uluită. 

Clopoţelul a sunat, uşa s-a închis în faţa lor cu un păcănit sonor, 
iar Nicky şi Jess au rămas singuri de cealaltă parte a ei, având două 
ore libere la dispoziţie. 

- Aşa, a spus Jess, când a reuşit să-şi ia în sfârşit ochii de la uşă. 
Şi-a băgat mâinile în buzunare, le-a scos iar, şi-a netezit părul şi a 
oftat. Aşa. 

- O să vină, a zis Nicky, care dintr-odată nu mai era atât de sigur. 

- Ştiu. 

Tăcerea care a urmat a fost atât de lungă, încât s-au văzut siliţi 
iă-şi zâmbească jenaţi unul altuia. Holul s-a golit treptat, cu excep¬ 
ţia unuia dintre organizatori, care murmura ceva ca pentru sine, în 
vreme ce îşi trecea creionul de-a lungul unei liste de nume. 

- Probabil a rămas blocat în trafic. 

- Era destul de aglomerat. 

Nicky şi-o imagina pe Tanzie de cealaltă parte a uşii, studiind cu 
ochi mijiţi foaia de hârtie, privind în jur după ajutorul care nu mai 
venea. Jess s-a uitat în tavan, a tras în şoaptă o înjurătură, apoi şi-a 
(trâns o dată şi încă o dată părul la spate. Nicky bănuia că şi ea îşi 
imagina acelaşi lucru. 

Atunci s-a auzit gălăgie undeva în depărtare, iar domnul Nicholls 
şi-a făcut apariţia pe culoar, alergând ca un nebun şi ţinând în sus o 
pungă de plastic ce părea plină numai cu perechi de ochelari. Când 
bărbatul s-a năpustit înspre biroul de la intrare şi a început să se ia la 
harţă cu organizatorii (era genul de ceartă iscată de cineva care ştie 
că nu-i chip să piardă), Nicky s-a simţit copleşit de o uşurare atât de 
puternică, încât a trebuit să iasă din încăpere, să se sprijine cu toată 
greutatea de un zid şi să-şi pună capul pe genunchi, până când şi-a 
reluat suflul normal şi şi-a înăbuşit un hohot de plâns. 

A fost ciudat să-şi ia rămas bun de la domnul Nicholls. Au sttt 
în ploaie, lângă maşina lui, Jess purtându-se de parcă ar fi vrut ll 
zică „eh, nu-mi pasă!“, deşi contrariul era evident. Nicky chiar vota 
să-i mulţumească omului pentru toată chestia cu spartul contului (ta 
Facebook, pentru că-i adusese atât amar de drum cu maşina şi pentru 
că fusese, de ce nu, straniu de cumsecade, dar tocmai atunci domnul 
Nicholls s-a apropiat de el şi i-a dat telefonul lui de rezervă, făcându*! 
să se emoţioneze în asemenea măsură, încât n-a mai reuşit să ros* 
tească decât un „mersi" gâtuit. Şi cu asta-basta. El şi Jess au pornit«0 
prin parcarea campusului, urmaţi de Norman, amândoi prefacân* 
du-se că nu aud cum maşina domnului Nicholls se îndepărtează. 

S-au oprit în dreptul culoarului, iar Jess a pitit bagajele la garde* 
robă. Pe urmă, s-a întors către Nicky, i-a scuturat o scamă inexil- 
tentă de pe umăr şi i-a vorbit pe un ton atât de răstit, încât, pentru o 
secundă, el nici n-a observat că mama lui avea maxilarul extrem de 
strâns încleştat. 

- Ei bine, a spus ea, hai să mergem şi să plimbăm câinele ăsta, ce zid? 

Era adevărat că Nicky nu vorbea prea mult. Asta nu însemna că nu 
avea lucruri de zis. Pur şi simplu, nu exista nici o persoană căreia si 
vrea cu adevărat să i le spună. încă de când avea opt ani şi se mutase 
împreună cu tatăl său şi cu Jess, oamenii tot încercau să-l determine 
să discute despre „sentimentele" lui, de parcă acestea ar fi fost un fd 
de rucsac uriaş, pe care putea să-l târască peste tot şi să-l deschid! 
pentru ca oricine să-i poată examina conţinutul. însă jumătate din 
timp nici măcar el nu ştia ce gândea. Nu avea păreri despre politică, 
ori despre economie, ori despre ce i se întâmpla. Nici măcar despre 
mama lui naturală nu avea vreo părere. Aceasta era o toxicomană. 
Ţinea la droguri mai mult decât la el. Ce altceva ar mai fi fost de zis? 

Nicky făcuse câteva şedinţe de consiliere psihologică, aşa cum 1 
se recomandase. Terapeuta dăduse impresia că voia să-l determine 
să se înfurie pentru ceea ce păţise. Nicky îi explicase că nu se simţet 
furios, deoarece înţelegea că mama lui nu putuse să aibă grijă de eL 
Nu fusese o chestiune personală. Dacă în locul lui s-ar fi aflat oricare 
alt copil, ea tot l-ar fi abandonat. Mama lui era pur şi simplu... tristă. 

O văzuse atât de rar în primii lui ani de viaţă, încât nici măcar nu 
simţea că mai are vreo legătură cu ea. 

însă terapeuta o ţinea una şi bună: 

- Trebuie să te descarci, Nicholas. Nu e bine să ţii în tine ceea ce ţi 
s-a întâmplat. 

I-a dat două jucării de pluş şi i-a cerut să redea „felul în care te-a 
fiicut să te simţi faptul că ai fost abandonat de mama ta“. 

Nicky n-ar fi vrut să-i spună că tocmai gândul de a fi nevoit să stea 
tn cabinetul ei şi să se joace cu păpuşile, în timp ce e apelat Nicholas 
era cel care îi scotea la lumină latura distructivă. Pur şi simplu, el nu 
era un om deosebit de mânios. Nu la adresa mamei lui naturale şi nici 
măcar la adresa lui Jason Fisher, deşi nu s-ar fi aşteptat să-l înţeleagă 
cineva. Fisher era doar un idiot pe care nu-1 ducea mintea să facă 
altceva decât să se ia la bătaie. Fisher ştia, în adâncul sufletului său, că 
nu are nimic. Că niciodată nu avea să să reuşească ceva în viaţă. Ştia 
că e un impostor şi că nimeni nu-1 place cu adevărat. Aşa că proiecta 
totul în exterior, revărsându-şi sentimentele negative asupra persoa¬ 
nei care îi era cel mai la îndemână (se vede treaba că terapia făcuse şi 
ea ceva util). 

Prin urmare, atunci când Jess i-a propus lui Nicky să iasă la o 
plimbare, a devenit oarecum precaut. Nu voia să intre în cine ştie ce 
discuţie serioasă despre sentimentele lui. Nu voia să vorbească sub 
nici o formă despre aşa ceva. Era pe deplin pregătit să schimbe su¬ 
biectul, când ea s-a scărpinat puţin în cap, apoi a zis: 

-Mi se pare mie, sau e puţin cam ciudat fără domnul Nicholls? 

Iată care au fost subiectele lor de discuţie: 

• neaşteptata frumuseţe a câtorva dintre clădirile oraşului 

Aberdeen; 

• câinele; 

• dacă vreunul din ei a luat pungi de plastic pentru câine; 

• care din ei să împingă cu piciorul murdăria sub o maşină par¬ 
cată, ca să nu calce nimeni în ea; 

• care e cea mai bună metodă de a-ţi curăţa vârful pantofului pe 

iarbă; 

• dacă, de fapt, poţi să-ţi cureţi vârful pantofului pe iarbă; ' 

• faţa lui Nicky, respectiv dacă-1 mai doare (răspuns: nu, nu-1 mal 
durea); 

• alte părţi din corpul lui, respectiv dacă-1 mai dor (răspunsuri; nu» 
nu, un pic, dar e mai bine); 

• blugii lui, respectiv de ce nu-i ridică suficient de sus, încât să nu 
i se mai vadă mereu chiloţii; 

• motivul pentru care îl priveşte ce face cu pantalonii lui; 

• dacă ar trebui să-i spună tatei despre Rolls. Nicky i-a sugerat Iul 
Jess să pretindă că maşina fusese şterpelită. De unde avea să ştia 
tata adevărul? Şi, oricum, aşa-i trebuie! Dar Jess a zis că nu poata 
să-l mintă pentru că nu ar fi corect. Apoi a rămas tăcută pentru 
o vreme. 

• dacă Nicky e bine. Se simţea mai bine departe de casă? Il îngri* 
jora întoarcerea? Acesta a fost momentul în care el a încetat ift 
mai vorbească şi a început să ridice din umeri. Ce era de spus In 
privinţa aceasta? 

Iată subiectele pe care nu le-au abordat: 

• Tanzie. I-au simţit prezenţa fetei tot timpul cât s-au plimbat prin 
campusul acelei universităţi. Nicky parcă o şi vedea în faţa ochi* 
lor: cu limba proptită în colţul gurii, cu capul în jos, scriind de 
zor în mica ei lume alcătuită din numere. Ştia că şi Jess se gândea 
la acelaşi lucru. 

• cum ar fi dacă ei chiar s-ar întoarce acasă cu cinci mii de lire; 

• dacă Jess ar vrea ca Nicky să plece de la cursuri înainte de ora a 
şasea şi s-o ia zilnic pe Tanzie de la şcoală, în caz că ea avea să 
meargă la St. Anne’s; 

• mâncarea la pachet cu care categoric aveau să sărbătorească în 
seara aceea. Probabil nu kebab. 

• faptul că Jess, negreşit, îngheţa de frig, deşi insista că e bine. 
Toate firişoarele de păr de pe braţe i se ridicaseră drept în sus. 

• domnul Nicholls. Mai ales, unde dormise, de fapt, Jess în noaptea 
precedentă. Şi de ce ea şi domnul Nicholls îşi aruncaseră priviri 
furişe toată dimineaţa, ca doi adolescenţi, în ciuda faptului că se 

arătaseră morocănoşi unul faţă de celălalt. Nicky credea sincer 
că, uneori, Jess îi consideră pe toţi de-a dreptul proşti. 

Dar a fost oarecum bine să stea de vorbă. Băiatul chiar s-a gândit 
că era posibil să facă asta mai des. 

La ora două, când uşile s-au deschis în sfârşit, Nicky şi Jess aştep¬ 
tau în faţa lor. Tanzie a ieşit odată cu primul grup de copii, ţinându-şi 
strâns într-o mână penarul cel pufos, iar Jess şi-a deschis larg braţele, 
gata să sărbătorească. 

- Ei? Cum a fost? 

Fetiţa i-a privit neclintită. 

- I-ai făcut praf, Titch? a întrebat Nicky, zâmbind. 

Şi atunci, dintr-odată, chipul lui Tanzie s-a schimonosit, ca atunci 
când era mică şi cădea, urmând o pauză de trei secunde între Lucrul 
Rău care tocmai se întâmplase şi uriaşul Vaiet Provocat de Lucrul Rău 
pe care să izbucnească. 

Jess a luat-o repede în braţe şi a strâns-o la piept, poate ca s-o liniş¬ 
tească, poate ca să-şi ascundă uimirea de pe chip. Nicky a cuprins-o şi 
el cu braţul de cealaltă parte, iar Norman s-a aşezat la picioarele ei, în 
vreme ce restul copiilor treceau în şir indian pe lângă ei, unii sporo- 
văind, alţii privind-o tăcuţi pe Tanzie care, printre suspine înăbuşite, 
povestea ce se întâmplase. 

-Am pierdut complet prima jumătate de oră. Şi n-am înţeles ac¬ 
centele unora dintre ei. Şi n-am putut să văd bine. M-am emoţionat 
foarte rău şi mă tot uitam la hârtia mea, iar când am primit ochela¬ 
rii, mi-au trebuit minute întregi ca să găsesc o pereche care să-mi fie 
bună, şi pe urmă nici măcar n-am înţeles prima întrebare. 

Jess cerceta cu privirea coridorul, în căutarea organizatorilor. 

-O să vorbesc eu cu ei. O să le explic ce s-a întâmplat. Mă refer 
la faptul că nu ai văzut. Asta trebuie să aibă vreo importanţă. Poate-i 
convingem să adapteze punctajul pentru a lua în considerare şi pro¬ 
blema ta. 

-Nu. Nu vreau să vorbeşti cu ei. N-am înţeles prima întrebare, 
nici măcar după ce am găsit ochelarii potriviţi. N-am reuşit să fac 
exerciţiul să obţin rezultatul care trebuia să iasă. 

- Dar poate... 

- Am dat-o-n bară! s-a tânguit Tanzie. Nu vreau să mai analizăm. 
Vreau doar să plecăm. 

-N-ai dat-o-n bară deloc, scumpo. Zău! Ai făcut tot ce-ai putut. 
Asta-i tot ce contează. 

Jess o mângâia fără încetare pe spate, ca şi cum asta ar fi putut 4 
îndrepte lucrurile. 

- Dar nu e tot ce contează, nu? Pentru că, fără bani, nu pot să merg 
la St. Anne’s. 

-Păi, trebuie să existe... Nu-ţi face griji, Tanze! O să găsesc euo 
soluţie. 

Era cel mai puţin convingător zâmbet pe care-1 afişase Jess vreo* 
dată. Iar Tanzie nu era proastă. Plângea în hohote ca un om cu ininu 
frântă. Nicky recunoştea sincer că nu o mai văzuse niciodată în starea 
aceea. Ba chiar îi venea şi lui să plângă puţin. 

- Hai să mergem acasă! a spus el, când situaţia a devenit de nesu* 
portat. 

însă asta a facut-o pe Tanzie să plângă şi mai tare. Jess şi-a ridi* 
cat ochii către el, albă la faţă şi complet pierdută, parcă întrebându-1; 
„Nicky, ce să fac?“ Iar faptul că, pentru prima dată, ea nu ştia cum si 
procedeze i-a dat băiatului impresia că lumea o luase de tot razna. 
Atunci s-a gândit că şi-ar fi dorit nespus de mult ca Jess să nu-i fi 
confiscat rezerva de iarbă. Nu credea să fi avut vreodată mai mare 
nevoie de o ţigară. 

Au aşteptat acolo, pe coridor, în vreme ce restul concurenţilor se 
adunau în grupuri, împărţeau sendvişuri sau se retrăgeau în maşini 
împreună cu părinţii lor şi, pentru prima dată, Nicky şi-a dat seama 
că era furios. Era furios pe neghiobii ăia de puşti care-i intimidaseră 
sora. Era furios pe prostia aia de concurs de matematică şi pe regulile 
lui intransigente, fără pic de înţelegere pentru o fetiţă care nu putea si 
vadă. Era furios că bătuseră atâta drum şi traversaseră o ţară întreagă, 
numai ca să dea din nou greş. Ca şi cum familia lor n-ar fi fost în stare 
să facă nimic care să iasă bine. Absolut nimic. 

Când culoarul s-a golit în sfârşit, Jess a băgat mâna în buzunarul 
de la spate şi a scos un cartonaş dreptunghiular. I l-a întins lui Nicky. 

-Sună-1 pe domnul Nicholls! 

- Dar e deja la jumătatea drumului spre casă! Şi ce poate el să facă? 

Jess şi-a muşcat buza. S-a întors pe jumătate cu spatele către el, 

apoi s-a răsucit iar. 

- Poate să ne ducă la Marty. 

Nicky a privit-o cu ochi mari. 

-Te rog! Ştiu că e jenant, dar nu-mi vine nici o altă idee. Tanzie 
are nevoie de ceva care s-o ajute să-şi revină, Nicky! Are nevoie să-şi 
vadă tatăl. 

Domnul Nicholls a revenit în nici o jumătate de oră. Le-a spus 
că se oprise doar puţin mai încolo, ca să mănânce ceva. Mai târziu, 
Nicky avea să-şi dea seama că, dacă ar fi avut mintea mai limpede, 
probabil că s-ar fi întrebat de ce Ed nu ajunsese prea departe şi de ce 
li luase atât timp numai pentru o gustare. însă, pe moment, era prea 
ocupat să se certe cu Jess. 

- Ştiu că nu vrei să te vezi cu taică-tău, dar... 

- Eu nu merg. 

- Tanzie are nevoie de asta. 

Pe chipul ei se citea acea hotărâre care te făcea să-ţi dai seama 
că, deşi se preface că-ţi ia în considerare părerea, de fapt, ulterior, te 
obligă să faci cum vrea ea. 

-Treaba asta chiar n-o să îmbunătăţească deloc situaţia. 

- Pentru tine, poate. Uite ce e, Nicky, ştiu că acum ai sentimente 
amestecate cu privire la tatăl tău, şi nu te învinovăţesc. Ştiu că a fost o 
perioadă foarte confuză... 

- Eu nu sunt confuz. 

- Tanzie e terminată. Are nevoie de ceva care să-i ridice moralul. 
Iar Marty nu stă aşa departe. A întins o mână şi i-a atins braţul băiatu¬ 
lui. Ascultă, dacă tu chiar nu vrei să-l vezi pe taică-tău, când ajungem 
acolo poţi să rămâi pur şi simplu în maşină, bine?... îmi pare rău, a 
continuat ea, când a văzut că el tace. Sinceră să fiu, nici eu nu salt în 
sus de bucurie că-1 văd. Dar trebuie să facem asta. 

Ce-ar fi putut să-i spună oare Nicky? Ce-ar fi putut să-i spuni 
pentru ca ea să-l creadă? Şi probabil că o fărâmă din fiinţa lui încă M 
întreba dacă nu cumva el era cel care se înşela. 

Jess s-a întors către domnul Nicholls, care stătea sprijinit de mi* 
şina lui şi îi urmărea în tăcere. 

-Te rog! Vrei să ne duci cu maşina până la Marty? Până la mamt 
lui, vreau să zic. îmi pare rău! Ştiu că probabil te-ai săturat de noi fi 
că am fost o pacoste pe capul tău, dar... dar n-am la cine altcinevt 
să apelez. Tanzie... are nevoie de tatăl ei. Indiferent ce-aş crede eu - 
ce-am crede noi - despre el, ea are nevoie să-l vadă. Stă la doar dotli 
ore de aici. 

Bărbatul a privit-o lung. 

- OK, poate mai mult, dacă mergem încet. Dar, te rog... trebuie 4 
schimb situaţia. Chiar trebuie să fac asta. 

Domnul Nicholls s-a dat la o parte şi a deschis portiera din stânga. 
S-a oprit pentru o clipă, astfel încât să-i poată zâmbi lui Tanzie. 

-Hai să mergem! 

Toţi păreau uşuraţi. Dar era o idee proastă. O idee foarte proastă. 
Nicky le-ar fi putut spune de ce, dacă măcar l-ar fi întrebat cineva 
despre tapet. 


Capitolul 22 


JESS 

Jess n-o mai văzuse pe Maria Costanza din ziua în care i-1 adusese 
pe Marty în furgoneta fratelui său, Liam. Cât străbătuseră ultimii o 
sută şaizeci de kilometri până la Glasgow, Marty nu făcuse altceva de¬ 
cât să doarmă sub o plapumă, iar apoi, când ea intrase în salonul ima¬ 
culat al soacrei sale şi încercase să-i explice acesteia căderea nervoasă 
pe care o suferise fiul ei, bătrâna o privise de parcă jess ar fi încercat 
să-şi omoare soţul cu mâna ei. 

Maria Costanza n-o plăcuse niciodată. Considera că fiul ei merita 
ceva mai bun decât o şcolăriţă de şaisprezece ani cu părul vopsit acasă 
şi unghiile date cu sclipici, şi nimic din ceea ce făcuse Jess vreodată nu 
reuşise să-i schimbe părerea complet proastă pe care şi-o făcuse des¬ 
pre ea. Bătrânei i se părea că felul în care îşi îngrijea nora ei casa era 
ciudat. I se părea un lucru dinadins excentric ca Jess să le croiască sin¬ 
gură hainele copiilor. Nu-i trecuse nici o clipă prin minte să întrebe 
de ce face ea hainele sau de ce nu-şi pot permite să plătească nişte 
muncitori ca să renoveze locuinţa. Sau de ce, atunci când se înfunda 
scurgerea, Jess era cea care ajungea să se bage sub chiuvetă, luptân- 
du-se cu ţeava în formă de U. 

Jess încercase. Chiar încercase. Era politicoasă, nu înjura şi nu se 
scărpina în public. îi fusese credincioasă lui Marty. Născuse o fetiţă 
uluitoare, iar acum se îngrijea ca ea să fie curată, hrănită şi fericită. 

Lui Jess îi trebuiseră vreo cinci ani de zile ca să priceapă că nu ave* 
nici o vină. Maria Costanza era pur şi simplu una dintre acriturile 
lumii. Nu credea să fi văzut vreodată un surâs ivit spontan pe chipul 
bătrânei, cu excepţia cazurilor în care raporta vreo noutate despre 
vreunul dintre prietenii ori vecinii ei: un cauciuc tăiat ori, poate, o 
boală în fază terminală. 

încercase s-o sune de două ori de pe telefonul domnului Nicholll, 
fără izbândă însă. 

- Bunica probabil e încă la serviciu, i-a spus Jess lui Tanzie, oprind 
mobilul. Sau poate că s-au dus să viziteze nou-născutul. 

-Mai vrei să merg într-acolo? i-a aruncat o privire domnul 
Nicholls. 

- Te rog! Sunt sigură că o să se-ntoarcă acasă până ajungem noL 
Ea nu iese niciodată seara. 

Ochii lui Nicky i-au întâlnit pe ai lui Jess în oglinda retrovizoare, 
apoi au alunecat în altă parte. Ea nu-1 învinovăţea pentru atitudine* 
lui negativă. Dacă atunci când venise pe lume Tanzie, reacţia Măriei 
Costanza se dovedise una oarecum lipsită de entuziasm, vestea ci 
avea un nepot despre care nici măcar nu ştia fusese primită cu acelaşi 
entuziasm cu care ar fi întâmpinat anunţul că există un caz de râie In 
familie. Jess n-ar fi putut spune dacă bătrâna se simţea ofensată de 
existenţa lui Nicky fără ca ea să fi ştiut atâta vreme sau dacă imposi¬ 
bilitatea de a explica prezenţa băiatului fără a face referire la (a) faptul 
că e copil din flori şi (b) la faptul că fiul ei fusese încurcat cu o toxico* 
mană făcea să-i fie mai uşor să-şi ignore complet nepotul. Acesta era 
unul dintre motivele pentru care, la şase luni după plecarea lui Marty, 
atunci când el anunţase că se simte ceva mai bine şi le propusese si 
vină cu toţii la el, lui Jess îi fusese foarte uşor să-l refuze invocând 
costurile prea mari. 

- Abia aştepţi să-l vezi pe tati, Tanze? 

Jess s-a răsucit pe scaunul ei. Tanzie şedea sprijinită de Norman, 
epuizată şi cu o expresie solemnă întipărită pe chip. Şi-a îndreptat 
ochii către mama ei şi a încuviinţat din cap abia perceptibil. 

- O să fie grozav să-l vezi. Şi pe bunica la fel, a continuat veselă 
Jess. Nu ştiu de ce nu ne-am gândit la asta mai devreme. 

Abia când a dat să-l sune pe Marty, şi-a dat seama că întotdeauna 
nu-i răspundea decât robotul lui telefonic. De el dădea numai pe 
Skype sau la telefonul mobil, pe care rareori îl prindea deschis. Asta, 
s-a gândit Jess, avea să se schimbe. Multe lucruri aveau să se schimbe. 

Mergeau cu maşina în linişte. Tanzie aţipise, rezemată de câine. 
Nicky privea tăcut cerul tot mai întunecat. Jess nu avea chef să por¬ 
nească muzica. Nu îndrăznea să le arate copiilor ce simţea, de fapt, 
cu privire la cele întâmplate în Aberdeen. Nu-şi putea îngădui să se 
gândească la asta. Fiecare lucru la vremea lui, îşi spunea ea. Doar s-o 
readuc pe Tanzie pe linia de plutire. Pe urmă văd eu ce mai fac. 

- Eşti bine? 

-Sunt bine. Şi-a dat seama că domnul Nicholls n-o credea, aşa că 
a adăugat: O să se simtă mai bine după ce o să-şi vadă tatăl. Ştiu eu. 

- în orice caz, poate să meargă la altă olimpiadă anul viitor. Atunci 
o să ştie la ce să se aştepte. 

Jess a încercat să zâmbească. 

-Domnule Nicholls! Asta seamănă suspect de mult a atitudine 
optimistă. 

Bărbatul s-a întors către ea, privind-o cu ochi plini de compasi¬ 
une. Era uşurată că se întorsese în maşina lui. începuse să se simtă 
ciudat de ocrotită acolo, ca şi cum nimic cu adevărat rău nu s-ar fi pu¬ 
tut întâmpla câtă vreme erau cu toţii acolo înăuntru. A încercat să-şi 
imagineze primirea pe care avea să le-o facă mama lui Marty, mai ales 
după ce bătrâna afla că erau nevoiţi să rămână la ea peste noapte. Jess 
se şi vedea stând în salonul din căsuţa Costanzei, încercând să explice 
evenimentele care-i aduseseră acolo. îşi închipuia figura pe care avea 
s-o facă Marty când ea avea să-i spună despre Rolls-Royce. Se vedea 
stând a doua zi cu copiii într-o staţie de autobuz, primul pas al unei 
interminabile călătorii până acasă. Pentru o clipă, s-a întrebat dacă nu 
cumva l-ar putea ruga pe domnul Nicholls să aibă grijă de Norman 
până la întoarcerea lor. Gândul acesta i-a amintit cât costase întreaga 
escapadă, aşa că l-a alungat. Fiecare lucru la vremea lui. 

Apoi, trebuie să fi aţipit, fiindcă cineva a apucat-o de braţ. 

-Jess? 

-Nngh? 

- Jess? Cred că am ajuns. GPS-ul zice că asta-i adresa ei. Ţi se pai* 
că suntem unde trebuie? 

Jess s-a împins în sus, dezmorţindu-şi gâtul. Ferestrele căsuţei cu* 
rate, albe o fixau iară să clipească. Stomacul i s-a strâns din reflex. 

- Cât e ceasul? 

- Mai e puţin până la şapte. 

Ed a aşteptat-o cât s-a frecat la ochi. 

- Ei bine, luminile sunt aprinse, a spus el. Bănuiesc că sunt acasă. 

S-a întors pe scaun, în timp ce Jess se ridica în capul oaselor. 

- Hei, copii, am ajuns! E timpul să vă vizitaţi tatăl. 

Tanzie o ţinea strâns de mână pe mama ei în timp ce străbăteau 
aleea. Nicky refuzase să coboare din maşină, spunând că el avea si 
aştepte împreună cu domnul Nicholls. Jess hotărâse s-o lase pe fetiţi 
să intre în casă şi apoi să se întoarcă pentru a încerca să-l convingă. 

- Eşti nerăbdătoare? 

Tanzie a încuviinţat din cap, cu feţişoara brusc luminată de o razi 
de speranţă şi, doar pentru o clipă, Jess a simţit că făcuse ceea ce tre¬ 
buia. Avea să salveze ceva din călătoria aceea chiar dacă asta avea s-o 
omoare. Indiferent ce probleme ar fi avut ea cu Marty, acestea puteau 
fi rezolvate mai târziu. S-au oprit pentru a se uita la tufa de trandafiri 
de culoarea piersicii, ce se înălţa la jumătatea aleii. Lui Jess i se pă¬ 
ruse întotdeauna că fusese aşezată acolo pentru a-i agăţa pe vizitatorii 
neatenţi. Lângă treptele de la intrare stăteau două ghivece noi, pline 
cu nişte flori purpurii, pe care nu le recunoştea. Jess şi-a îndreptat ha¬ 
ina, i-a netezit lui Tanzie părul pe frunte, s-a aplecat pentru a-i şterge 
ceva din colţul gurii, apoi a sunat la uşă. 

Maria Costanza a văzut-o mai întâi pe fetiţă. S-a uitat la ea, după 
care şi-a ridicat ochii către Jess, afişând pe chip o expresie nu tocmai 
identificabilă. 

Jess i-a răspuns cu cel mai vesel zâmbet al ei. 

- Bună, Maria! Noi, ăăm, eram prin zonă şi m-am gândit că nu 
putem trece pe aici fără să-i facem o vizită lui Marty. Şi ţie. 

Maria Costanza s-a holbat la ea. 

-Am încercat să sunăm, a continuat Jess, cu un glas tărăgănat şi 
neobişnuit pentru propriile urechi. Chiar de mai multe ori. Aş fi lăsat 
un mesaj, dar... 

- Bună, bunico! 

Tanzie a luat-o la fugă şi s-a aruncat în braţele bunicii sale. Maria 
Costanza şi-a lăsat mâna în jos, punând-o fără vlagă pe spatele copi¬ 
lei. Jess a observat în treacăt că soacra ei îşi vopsise părul într-o nu¬ 
anţă puţin prea închisă. Bătrâna a rămas câteva clipe în acea poziţie, 
apoi a aruncat o privire către maşina din care Nicky o urmărea nepă¬ 
sător prin lunetă. 

Doamne, ai muri dacă, măcar o dată, te-ai arăta şi tu entuzias¬ 
mată? s-a gândit Jess. 

-Nicky vine şi el imediat, a spus ea cu voce tare, păstrându-şi 
zâmbetul neclintit. Abia s-a trezit. îl... mai las un pic. 

Cele două femei au rămas faţă în faţă, aşteptând. 

- Deci... a început Jess, când a văzut că bătrâna nu răspunde, şi s-a 
uitat pe lângă ea, în lungul holului. 

- EI... el nu-i aici, a zis Maria Costanza. 

- E la serviciu? Jess păruse oarecum mai însufleţită decât intenţi¬ 
onase. Vreau să spun, e minunat dacă se simte... îndeajuns de bine, 
încât să meargă la muncă. 

- El nu-i aici, Jessica. 

- E bolnav? 

Oh, Dumnezeule! s-a gândit ea. Ceva s-a întâmplat! Şi atunci a 
văzut-o. O emoţie pe care nu credea s-o mai fi zărit vreodată pe trăsă¬ 
turile Măriei Costanza. Ruşine. 

Jess a observat cum bătrâna încearcă să o ascundă. S-a uitat în 
spatele ei, apoi şi-a încrucişat braţele la piept. 

- Ei bine, unde e? 

- Ar... Cred că ar trebui să stai de vorbă cu el. Maria Costanza şi-a 
acoperit gura cu mâna, ca pentru a se împiedica să spună mai multe, 
după care s-a desprins cu grijă din îmbrăţişarea nepoatei sale. Stai 
aşa! O să-ţi dau adresa lui. 

- Adresa lui? 

Le-a lăsat pe Tanzie şi pe Jess să stea în pragul uşii, iar ea a dispărui 
în hol, închizând pe jumătate uşa în urma ei. Fetiţa a ridicat o pri- 
vire întrebătoare. Jess i-a aruncat un zâmbet liniştitor. Nu-i mai venei 
chiar atât de uşor ca înainte. 

Uşa s-a deschis din nou. Bătrâna i-a întins o bucată de hârtie. 

- O să vă ia o oră, poate o oră şi jumătate să ajungeţi până acolo, 
în funcţie de trafic. 

Jess i-a remarcat figura rigidă, apoi s-a uitat pe lângă ea, spre micul 
hol în care nimic nu se schimbase în cei cincisprezece ani de când o 
cunoştea. Absolut nimic. Şi, undeva în adâncul minţii ei, un clopoţel 
a început să sune. 

- Bine, a spus ea şi a încetat să mai zâmbească. 

Maria Costanza n-a putut s-o privească în ochi. S-a aplecat şi i-a 
atins obrazul lui Tanzie. 

- Tu să te întorci curând şi să stai cu notina ta, da? Şi-a ridicat pri¬ 
virea către Jess. O s-o aduci înapoi? A trecut multă vreme. 

Expresia aceea de rugăminte mută, de recunoaştere a propriei du¬ 
plicităţi, era mai enervantă decât aproape orice altceva făcuse Maria 
Costanza de când se ştiau ele. 

Jess a dus-o repede pe Tanzie înspre maşină. 

Domnul Nicholls s-a uitat în sus. N-a spus nimic. 

-Poftim! Jess i-a întins hârtia. Aici trebuie să ajungem. 

Fără nici un cuvânt, el a început să programeze codul poştal în 
sistemul de navigaţie, prin GPS. 

Ei îi bubuia inima în piept. S-a uitat în oglinda retrovizoare. 

-Tu ştiai, a spus ea, după ce Tanzie şi-a pus în sfârşit căştile în 
urechi. 

Nicky şi-a tras bretonul în jos, privind către casa bunicii sale. 

-Mi-am dat seama după ultimele dăţi când am vorbit cu el pe 
Skype. Bunica nu şi-ar fi pus niciodată un asemenea tapet. 

Jess nu l-a întrebat unde se afla Marty. S-a gândit că deja avea şi 
ea o bănuială. 

Au mers o oră în tăcere. Jess ar fi vrut să rostească vorbe linişti¬ 
toare, dar nu era în stare să vorbească. Un milion de posibilităţi îi 
vâjâiau în minte. Din când în când, îşi arunca ochii în oglinda retrovi¬ 
zoare, urmărindu-1 pe Nicky. Băiatul avea chipul de nepătruns, întors 
cu hotărâre către drum. încet, încet, Jess a început să cumpănească 
din nou împotrivirea lui de a merge acolo, ba chiar de a vorbi cu tatăl 
său în ultimele câteva luni, privind-o într-o nouă lumină. 

Au străbătut cu maşina prăfuita zonă rurală, până când au ajuns 
la marginea unui oraş nou, într-un complex imobiliar în care casele 
erau ca scoase din cutie, iar maşinile noi sclipeau în faţa lor ca nişte 
declaraţii de intenţie. Domnul Nicholls a oprit în Castle Court, unde 
patru cireşi stăteau ca nişte santinele pe marginea trotuarului îngust, 
pe care Jess bănuia că nimeni nu mergea vreodată. Casa era abia con¬ 
struită. Ferestrele ei în stil Regency sclipeau, iar acoperişul de ardezie 
scânteia în bătaia ploii mărunte. 

Jess s-a uitat lung pe geamul maşinii. 

- Eşti bine? 

Erau singurele cuvinte pe care domnul Nicholls le rostise de-a 
lungul întregii călătorii. 

- Copii, aşteptaţi aici un minut! a spus Jess şi a coborât. 

S-a îndreptat către uşa din faţă, a verificat încă o dată adresa scrisă 
pe bucata de hârtie, apoi a bătut cu ciocănelul din alamă. Din interior 
a auzit zgomotul unui televizor pornit şi a zărit umbra cuiva care se 
mişca sub o lumină puternică. 

A bătut iar. Abia dacă simţea ploaia. 

Paşi pe hol. Uşa s-a deschis, şi în faţa ei s-a ivit o femeie blondă. 
Purta o rochie din lână de un roşu-închis şi pantofi cu tocuri înalte, 
iar părul îi era tuns într-unul din acele stiluri alese de femeile care 
lucrează în vânzări sau în bănci, dar nu vor să dea impresia de a fi 
renunţat complet la ideea de a fi ţipe atrăgătoare. 

- Marty e aici? a întrebat Jess. 

Femeia a dat să vorbească, apoi a măsurat-o din cap până în pi¬ 
cioare, uitându-se la şlapii ei, la pantalonii albi şifonaţi, şi în cele câ¬ 
teva secunde care au urmat, judecând după uşoara înăsprire a figurii 
ei, Jess şi-a dat seama că ştia. Ştia despre ea. 

- Aşteaptă aici, i-a spus femeia. 1 

Uşa s-a închis pe jumătate, iar Jess a auzit-o strigând în lungul | 

coridorului îngust. 

- Mart? Mart? j 

Mart. j 

A auzit glasul lui, înăbuşit, râzând, zicând ceva despre cele văzut# 

la televizor, apoi glasul ei, şoptit. A zărit umbrele celor doi în spatell : 
geamurilor mate de la intrare. Apoi uşa s-a deschis, şi Marty s-a ivit 
în prag. 

îşi lăsase părul să-i crească. Avea un breton lung, neglijent, piep- j 
tănat cu grijă într-o parte, ca al unui adolescent. Purta o pereche d# 
blugi pe care Jess n-o recunoştea, de un indigo-închis, şi slăbise. Arăt# 
ca un necunoscut. Şi devenise extrem de palid. 

-Jess. 

Ea nu era în stare să vorbească. S-au holbat unul la altul. Jess t I 
înghiţit în sec. 

- Voiam să-ţi zic. 

Până în clipa aceea, o parte din fiinţa ei refuzase să creadă că pute# 
fi adevărat. Până în clipa aceea, se gândise că trebuie să fie o uriaşi 
greşeală, că Marty locuia cu un prieten ori se îmbolnăvise din nou, 
iar Maria Costanza, cu mândria ei excesivă, pur şi simplu nu putuse 
s-o recunoască. Dar nu avea cum să se înşele cu privire la ceea ce se 
afla chiar în faţa ei. 

Lui Jess i-au trebuit câteva secunde până să-i revină graiul. 

-Asta? Asta e... casa în care locuieşti? 

S-a dat înapoi, împleticindu-se, abia acum observând grădina im¬ 
pecabilă şi cele trei încăperi noi care abia se zăreau prin fereastră. 
Şoldul i s-a izbit de o maşină parcată pe alee şi a atins-o cu mân*, 
încercând să se sprijine, dar, de îndată ce şi-a dat seama ce era, şi-* 
retras mâna ca arsă. 

-în tot timpul ăsta? De doi ani de zile noi râcâim fundul sacului 
doar ca să avem căldură şi mâncare, iar tu stai aici, într-o casă de di¬ 
rector şi cu o... o Toyota nou-nouţă? 

Marty a privit stânjenit peste umăr. 

- Trebuie să vorbim, Jess. 

Atunci a văzut ea tapetul din sufrageria lui. Dungile late. Şi le-a 
pus pe toate cap la cap. Insistenţa lui de a vorbi doar la ore prestabi¬ 
lite. Lipsa unui număr de telefon fix. Felul în care Maria Costanza o 
asigura pe Jess că Marty doarme ori de câte ori aceasta suna la o oră 
neobişnuită. Hotărârea ei de a încheia convorbirea cât mai repede. 

-Trebuie să vorbim? 

Jess începuse oarecum să râdă. 

-Da, hai să vorbim, Marty. Ce-ar fi să vorbesc eu? Doi ani de 
zile nu ţi-am cerut nici măcar un singur lucru. Nici bani, nici timp, 
nici să te îngrijeşti de copii, nici vreun ajutor de orice fel. Pentru că 
te-am crezut bolnav. Te-am crezut deprimat. Am crezut că locuieşti 
cu MAICĂ-TA! 

- Am locuit cu maică-mea. 

- Până când? 

El a strâns din buze. 

- Până când, Marty? a zbierat ea. 

- Cincisprezece luni. 

- Ai stat la mama ta timp de cincisprezece luni? 

Bărbatul şi-a lăsat ochii în pământ. 

- Stai aici de cincisprezece luni? Locuieşti aici de peste un an? 

- Am vrut să-ţi spun. Dar ştiam că o să... 

- Ce... că o s-o iau razna? Pentru că tu eşti aici, ducând o viaţă de 
lux, în vreme ce nevasta ta şi copiii tăi au rămas acasă, zbătându-se în 
mizeria pe care ai lăsat-o în urmă? 

-Jess... 

Pentru câteva clipe, ea n-a mai putut spune nimic, căci uşa s-a 
deschis brusc. în spatele lui Marty s-a ivit o fetiţă cu părul blond, 
îmbrăcată într-un pulover Hollister şi purtând tenişi Converse în pi¬ 
cioare. L-a tras de mânecă. 

-E emisiunea ta, Marty, a început ea, dar apoi a văzut-o pe Jess şi 
l-a oprit. 

-Du-te la mama ta, scumpo! a îndemnat-o el încet, aruncând 
icurte priviri în lături. I-a pus cu blândeţe o mână pe umăr. Intru şi 
eu imediat. 

Fetiţa s-a uitat cu precauţie către Jess, poate simţind o vibraţie ciu¬ 
dată în atmosferă. Era de-o seamă cu Tanzie. 

-Du-te! 

Marty a tras uşa în urma lui. Şi atunci inima lui Jess s-a frânt cu 
adevărat. 

- Ea... ea are copii? 

Bărbatul a înghiţit în sec. 

-Doi. 

Jess şi-a dus mâinile la faţă, după care le-a ridicat spre păr. S-a 
întors şi a pornit orbeşte înapoi pe alee. Nu ştia, de fapt, încotro se 
ducea. 

-Oh, Doamne! Oh, Doamne! 

- Jess... n-am intenţionat niciodată să... 

Ea s-a răsucit şi s-a năpustit către Marty. Voia să-l snopească în 
bătaie. Voia să-i zdrobească mutra stupidă şi freza scumpă. Voia ca el 
să cunoască durerea pe care le-o pricinuise propriilor copii. Voia să-l 
facă să plătească. Bărbatul s-a pitit pe după maşină şi, aproape fără 
să-şi dea seama ce face, Jess s-a trezit lovind cu piciorul în maşină, în 
roţile ei prea mari, în caroseria strălucitoare, în prostia aia de un alb 
scânteietor, în prostia aia imaculată, în prostia aia de maşină. 

-Ai minţit! Ne-ai minţit pe toţi! Şi eu, care încercam să te prote¬ 
jez! Nu-mi vine să cred... Nu-mi vine,.. 

A mai tras un şut şi a simţit o uşoară satisfacţie în clipa în care 
metalul a cedat, chiar dacă durerea i-a săgetat piciorul. A continuat si 
lovească iar şi iar, fără să-i pese, revărsând o ploaie de pumni asupra 
geamurilor. 

-Jess! Maşina! Ai înnebunit dracului? 

Ea revărsa ploaia de lovituri asupra maşinii, fiindcă n-o putea în¬ 
drepta asupra lui. Dădea cu pumnii şi cu picioarele, fără să se sinchi¬ 
sească, suspinând de furie şi auzindu-şi propriul gâfâit zgomotos. Iar 
când Marty a smuls-o de lângă maşină, ţinând-o strâns de braţe şl 
vârându-se între ea şi caroserie, Jess a simţit pentru o clipă o licărire 
de teamă că de acum pătrunseseră pe un nou tărâm al nebuniei, că 
viaţa ei scăpase complet de sub control. Apoi s-a uitat în ochii lui, în 

ochii lui de laş, şi un zumzet puternic s-a iscat în capul ei. îi venea să 
facă praf... 

- Jess! 

Braţul domnului Nicholls o cuprinsese de talie, trăgând-o uşurel 
înapoi. 

- Lasă-mă-n pace! 

-Se uită copiii la tine! Haide! 

Jess a simţit o mână pe braţ. Nu mai putea să respire. Un geamăt 
i s-a ridicat prin tot trupul. S-a lăsat trasă câţiva paşi înapoi. Marty 
ţipa ceva, însă ea nu-î putea auzi din pricina larmei din propria minte. 

-Haide... hai mai departe! 

Copiii! S-a uitat către maşină şi a văzut chipul lui Tanzie, privind-o 
cu ochii mari de uimire, apoi pe Nicky, o neclintită siluetă neagră 
în spatele fetiţei. S-a uitat în partea cealaltă, înspre casa directorială 
din care două feţişoare palide o urmăreau de la geamul sufrageriei, 
având-o în spate pe mama lor. Când femeia a văzut că Jess o privea, a 
coborât jaluzeaua. 

-Eşti nebună! a strigat Marty, holbându-se la caroseria îndoită a 
maşinii. Complet dusă, fir-ar să fie! 

Jess a început să tremure. Domnul Nicholls a cuprins-o în braţe şi 
a îndrumat-o către maşina sa. 

- Urcă! Stai jos! a spus el, închizând portiera după ea. 

Marty venea încet pe alee, apropiindu-se de ei, cu obişnuitul lui 
mers legănat dintr-odată vizibil, acum că ea era cea care greşise. Jess 
credea că era croit pe ceartă, însă când a ajuns la vreo patru metri 
de maşină, acesta s-a uitat cu atenţie în interior, oprindu-se puţin, 
ca pentru a se asigura. Şi atunci s-a auzit cum portiera din spate se 
deschide, iar Tanzie se repede afară, alergând către el. 

-Taţi! a strigat ea, iar Marty a luat-o în braţe, şi Jess n-a mai ştiut 
ce să creadă despre nimic. 

Nu ştia sigur de când stătea acolo, cu ochii pironiţi în podeaua 
maşinii. Nu era în stare să gândească. Nu era în stare să simtă. A auzit 
murmur de voci pe alee, apoi, la un moment dat, Nicky s-a întins şi a 
atins-o uşor pe umăr. 

- îmi pare rău, a spus el, şi glasul i s-a frânt. 

Jess s-a întins în spate şi l-a apucat cu înverşunare de mână. 

- Nu. E. Vina. Ta, i-a şoptit ea. 

Portiera s-a deschis în sfârşit, şi domnul Nicholls a băgat capul 
înăuntru. Avea faţa udă, şi de pe guler îi cădeau picături de ploaie. 

- OK. Tanzie o să stea aici vreo două ore. 

Jess s-a holbat la el, devenind brusc atentă. 

-Oh, nu! a început ea. N-are dreptul s-o ia. Nu după ce a... 

- Acum nu-i vorba despre tine şi el, Jess. 

Ea s-a întors către casă. Uşa din faţă era întredeschisă. Tanzie in¬ 
trase deja. 

- Dar nu se poate să rămână acolo. Nu cu ei... 

Domnul Nicholls s-a aşezat la volan, apoi a întins o mână şi a apu¬ 
cat-o pe a ei. Avea pielea rece şi umedă. 

- Tanzie are nevoie să-şi viziteze tatăl. îi vorbea pe tonul cuiva care 
îi explică unui copil o noţiune dificilă. A avut o zi proastă şi a întrebat 
dacă poate să petreacă puţin timp cu el. Şi, Jess, dacă asta e viaţa lut 
de-acum, atunci cu siguranţă şi Tanzie trebuie să facă parte din ea. 

-Dar nu-i... 

- Drept. Ştiu. 

Au stat acolo, toţi trei, uitându-se îndelung la căsuţa puternic lu¬ 
minată. Fiica ei era înăuntru. Cu noua familie a lui Marty. Parcă ci¬ 
neva i-a fi băgat mâna în piept, i-ar fi înhăţat inima şi i-ar fi smuls-o 
printre coaste. Nu reuşea să-şi mai ia ochii de la fereastra locuinţei. 

- Dacă Tanzie se răzgândeşte? O să fie complet singură. Şi nu-i 
cunoaştem. Eu n-o ştiu pe femeia aia. Ar putea fi... 

- E cu tatăl ei. O să fie bine. 

Jess l-a privit pe domnul Nicholls. Pe chipul lui se citea compasiu¬ 
nea. însă glasul îi era ciudat de ferm. 

- De ce eşti de partea lui? a şoptit ea. 

-Nu sunt de partea lui. Ed i-a strâns degetele între ale sale. Uite 
cum facem, căutăm cu toţii un loc unde să mâncăm. O să revenim 
peste vreo două ore. Stăm prin apropiere şi ne putem întoarce oricând 
după ea, dacă are nevoie de noi. 

- Nu. Eu rămân! a zis o voce din spate. Rămân cu Tanzie. Ca să nu 
fie singură. 

Jess s-a întors. Nicky se uita pe geam. 

- Eşti sigur? 

- N-o să păţesc nimic. Chipul lui era complet lipsit de expresie. 
Oricum, aş cam vrea să aud ce are el de spus. 

Domnul Nicholls l-a condus pe Nicky până la intrare. Jess se uita 
la fiul ei vitreg, la picioarele lui lungi şi uscăţive, îmbrăcate în blugii 
strâmţi, negri, la ţinuta stângace şi timidă cu care aştepta ca uşa să 
se deschidă pentru a fi lăsat înăuntru. Femeia blondă a încercat să-i 
zâmbească nou-venitului. Apoi a aruncat o privire furişă pe lângă el, 
către maşină. Jess a remarcat de departe că era posibil ca individei să-i 
fie teamă de ea. Uşa s-a închis în urma lor. Jess a strâns pleoapele, căci 
nu voia să-i vadă acolo, în casa aceea. Nu voia să-şi imagineze ce se 
petrecea dincolo de uşa închisă. 

Domnul Nicholls s-a urcat în maşină, aducând cu sine un val de 
aer rece. 

- Haide! a spus el. E-n regulă. O să ne întoarcem cât ai clipi. 

Au stat în cafeneaua de la marginea drumului. Jess nu putea să mă¬ 
nânce. Bea cafea, fără să-i pese că asta avea s-o ţină trează. Domnul 
Nicholls îşi cumpărase un sendviş şi se mulţumea să stea acolo, în faţa 
ei. Jess nu era sigură că el ştia ce să-i spună. Două ore, îşi tot zice ea. 
Două ore, şi pe urmă o să-i pot lua înapoi. După aceea, nu-şi mai do¬ 
rea decât să ajungă acasă. Voia să se vadă înapoi în maşină, cu copiii 
ei, departe de locurile acelea. Departe de Marty, şi de minciunile lui, 
şi de noua lui iubită, şi de aşa-zisa lui familie. Nu-i mai păsa de nimic 
altceva. Se uita cum acele ceasului se târau în jurul cadranului şi şi-a 
lăsat cafeaua să se răcească. Fiecare minut îi părea o veşnicie. 

Apoi, cu vreo zece minute înaintea orei de plecare, a sunat telefonul. 
Jess l-a înşfăcat. Un număr pe care nu-1 recunoştea. Vocea lui Marty. 

- Poţi să-i laşi la mine în noaptea asta? 

întrebarea i-a tăiat complet răsuflarea. 


286 


fojo Moyes 


-Oh, nu! a răspuns ea, când a reuşit să-şi recapete glasul. N-ai 
dreptul să-i ţii, aşa, pur şi simplu. 

- Doar... încerc să le explic totul. 

- Ei bine, mult noroc în privinţa asta. Pentru că eu a naibii să fiu 
dacă pricep. 

Jess ridicase tonul în micuţa cafenea. A văzut cum oamenii de la 
mesele apropiate îşi întorc capetele către ea. 

-N-am putut să-ţi zic adevărul, Jess, da? Eram sigur că o să reac¬ 
ţionezi aşa cum ai facut-o. 

- Aba, deci, e vina mea! Bineînţeles! 

- Relaţia noastră se terminase. Ştiai asta la fel de bine ca mine. 

Jess era în picioare. Nu şi-a dat seama când se ridicase. Din nu se 

ştie din ce motiv, domnul Nicholls se ridicase şi el. 

-Mă doare-n cot de relaţia noastră, OK? Dar de când ai plecat, 
noi ne ducem traiul de azi pe mâine, iar acum aflu că tu trăiai cu 
altcineva, stăteai pe canapeaua ta nou-nouţă, îţi conduceai maşina 
ta strălucitoare şi îi întreţineai pe copiii ei. Chiar în timp ce ziceai că 
pentru noi nu poţi mişca un deget. Da, e posibil să reacţionez prost 
la vestea asta, Marty! 

- Nu trăiesc din banii mei. Sunt banii lui Linzie. Nu-i pot folosi ca 
să plătesc pentru copiii tăi. 

- Copiii mei? Copiii mei? 

Jess ieşise deja din spatele mesei şi se îndrepta orbeşte către uşâ. 
L-a zărit ca prin ceaţă pe domnul Nicholls chemând chelneriţa. 

- Uite ce e, a spus Marty. Tanzie îşi doreşte foarte mult să rămână 
peste noapte. E evident supărată din cauza chestiei ăleia cu matema¬ 
tica. M-a rugat să-ţi cer eu voie. Te rog! 

Jess amuţise. Stătea pur şi simplu în parcarea rece, cu ochii închişi, 
ţinând atât de strâns telefonul în mână, încât i se albiseră încheieturile 
degetelor. 

- în plus, aş vrea foarte mult să lămuresc situaţia cu Nicky. 

-Eşti... incredibil. 

- Doar... doar lasă-mă să pun lucrurile la punct cu copiii, te rog? 
Noi doi putem vorbi după aceea. Dar lasă-i numai în noaptea asta, cât 
sunt aici. Mi-a fost dor de ei, Jess! Ştiu, ştiu că e numai vina mea. Ştiu 

că am fost un gunoi. Dar mă bucur sincer că totul a ieşit Ia lumină. 
Mă bucur că ştii ce se petrece. Şi vreau... acum vreau doar să merg 
Înainte. 

Jess se uita drept în faţă, Ia parcarea cafenelei. în depărtare, scân- 
teiau girofarurile albastre ale unei maşini de poliţie. Ea a început să 
bată din picior. A rămas în parcare, şi-a acoperit faţa cu mâna şi, în 
cele din urmă, a spus: 

- Dă-mi-o pe Tanzie la telefon. 

A urmat un scurt moment de tăcere, după care s-a auzit zgomotul 
unei uşi. Jess a tras adânc aer în piept. 

- Mami? 

-Tanze? Scumpo? Eşti bine? 

- Sunt bine, mami. Au broaşte ţestoase de apă dulce. Un mascul 
are un picior schilod. îl cheamă Mike. Putem să ne luăm şi noi o ţes¬ 
toasă de apă dulce? 

- Mai vorbim. Jess auzea pe fundal zgomot de cratiţe şi un robinet 
curgând. Ăăm, tu chiar vrei să rămâi acolo peste noapte? Nu eşti obli¬ 
gată, să ştii. Alege doar... Alege orice te face fericită. 

- Mi-ar plăcea foarte mult să rămân. Suzie e drăguţă. O să-mi îm¬ 
prumute pijamaua ei cu Liceul muzical. 

- Suzie? 

- Fata lui Linzie. O să fie ca o petrecere în pijamale. Şi are mărgele 
dintr-alea pentru care faci un desen şi pe urmă îl lipeşti cu un fier de 
călcat. 

-Aşa. 

Pentru scurtă vreme s-a lăsat liniştea. Jess auzea nişte voci nedes¬ 
luşite discutând pe fundal. 

- Deci, la ce oră vii mâine să mă iei? 

A înghiţit în sec şi a încercat să păstreze un ton calm. 

-După micul dejun. La ora nouă. Şi dacă te răzgândeşti, trebuie 
doar să mă suni, OK? La orice oră. Iar eu o să vin imediat să te iau. 
Chiar dacă e miezul nopţii. Nu contează. 

- Ştiu. 

-O să vin oricând. Te iubesc, scumpo! Sună-mă oricând vrei. 

- Bine. 

-mi-1 dai pe Nicky? 

-Te iubesc! Pa! 

în glasul lui Nicky nu se putea desluşi nimic. 

- l-am zis că rămân, a început el. Dar numai ca să stau cu ochii pe 
Tanzie. 

- Bine. Eu o să am grijă să ne oprim pe undeva prin apropiere, 
Ea... femeia... e în regulă? Vreau să spun, o să vă înţelegeţi bine cu 
toţii? 

- Linzie. E în regulă. 

- Şi tu... tu n-ai nici o problemă cu toate astea? El nu... 

- Sunt bine. 

A urmat o lungă tăcere. 

- Jess? 

-Da? 

-Tu eşti bine? 

în clipa aceea, chipul ei s-a încreţit. Femeia a tras adânc aer ia 
piept, apoi a ridicat o mână pentru a-şi şterge lacrimile care i se pre¬ 
lingeau mute pe obraji. Nu ştiuse că are atâtea lacrimi. Lui Nicky i-a 
răspuns abia atunci când a fost sigură că suspinul nu i se imprimase 
în voce. 

-Sunt bine, iubitule. Distracţie plăcută şi nu-ţi face griji pentru 
mine. O să vă văd pe amândoi mâine-dimineaţă. 

Domnul Nicholls stătea în spatele ei. I-a luat în tăcere telefonul 
din mână, fără să-şi desprindă privirea de la faţa ei. 

- Am găsit un loc de cazare unde ne primeşte cu câinele. 

- E vreun bar pe-aici? a întrebat Jess, ştergându-şi ochii cu dosul 
mâinii. 

-Ce? 

- Simt nevoia să mă îmbăt, Ed. Să mă îmbăt criţă. 

El i-a întins un braţ, iar ea l-a apucat. 

- în plus, e posibil să-mi fi rupt un deget de la picior. 

Aşadar, odată ca niciodată, Ed a cunoscut o fată care era cea mai 
optimistă persoană din câte întâlnise vreodată. O fată care purta şlapi 
In speranţa că avea să vină primăvara. Care părea să ţopăie prin viaţă 
precum tigrul din Winnie the Pooh. Lucruri care pe majoritatea oa¬ 
menilor i-ar fi doborât pe ea păreau să nici n-o atingă. Iar dacă to¬ 
tuşi cădea, se ridica numaidecât. Cădea iar, îşi întipărea un zâmbet 
pe chip, se scutura de praf şi mergea mai departe. Ed nu reuşea să-şi 
dea seama dacă era cea mai eroică atitudine pe care o văzuse în viaţa 
Iui sau cea mai stupidă. 

Dar apoi el s-a trezit pe undeva pe lângă Carlisle, stând pe mar¬ 
ginea drumului din faţa unei case pricopsite cu patru dormitoare şi 
uitându-se cum aceeaşi fată se vedea în ipostaza omului căruia i se 
răpiseră toate lucrurile în care crezuse vreodată, iar din ea nu avea să 
mai rămână decât o fiinţă fantomatică aşezată pe scaunul din stânga 
lui, privind în gol prin parbriz. Parcă se şi auzea zgomotul făcut de 
optimismul ce se scurgea treptat din ea. Şi, atunci, ceva s-a despicat 
în sufletul lui Ed. 

închiriase o cabană aflată pe malul lacului, la douăzeci de minute 
de locuinţa lui Marty - sau, mai degrabă, a iubitei acestuia. Nu re¬ 
uşise să găsească, pe o rază de o sută şaizeci de kilometri, un hotel 
care să primească şi câinele, iar ultima recepţioneră cu care discutase. 

o femeie jovială care i se adresase cu „drăguţule" de vreo opt ori, îi su¬ 
gerase să aleagă o unitate de cazare fără servicii şi îl îndrumase către 
un loc nou, pe care-1 ştia ea şi care era administrat de nora prietend 
sale. Ed fusese nevoit să plătească pentru trei zile - perioada minimi 
acceptată dar nu-i păsa. Jess nu l-a întrebat nimic. Nu era sigur nid 
măcar dacă ea observase unde se aflau. 

Au luat cheile de Ia recepţie, apoi Ed a străbătut cu maşina drumul 
printre copaci, a oprit în faţa cabanei, i-a dat jos pe Jess şi pe Normali 
şi i-a condus înăuntru. Ea deja şchiopăta rău. El şi-a amintit brusc 
înverşunarea cu care lovise ea în maşină. încălţată cu şlapi! 

-Fă o baie lungă, i-a spus Ed, în timp ce aprindea toate luminile 
şi trăgea draperiile. Se întunecase prea rău afară ca să mai vadă ceva. 
Du-te! încearcă să te relaxezi. Eu plec după ceva de mâncare. Şi poate 
o pungă cu gheaţă. 

Jess s-a întors către el şi a încuviinţat din cap. Zâmbetul pe care l-a 
schiţat în semn de mulţumire abia dacă semăna a zâmbet. 

Cel mai apropiat supermarket era supermarket doar cu numelei 
avea două coşuri cu legume veştede şi câteva rafturi cu conserve, de 
ale căror mărci Ed nu mai auzise niciodată, aşezate, probabil, de câ¬ 
teva luni bune sub neoanele care pâlpâiau din când în când. El a ales 
două pachete cu mâncare gata preparată, nişte pâine, cafea, lapte, ma¬ 
zăre congelată şi calmante pentru durerea de picior a lui Jess. Apoi s-a 
gândit să ia şi două sticle de vin. 

Stătea în faţa casei de marcat, când a auzit telefonul. S-a chinuit si 
şi-l scoată din buzunar, întrebându-se dacă era Jess. După aceea şi-a 
amintit că mobilul ei rămăsese fără credit cu două zile în urmă. 

Bună, dragule! Ne pare tare rău că nu poţi să vii mâine. Sperăm să 
te vedem curând. Cu drag, mama. P.S.: Tata îţi transmite dragostea luL 
Azi e cam suferind. 

- Douăzeci şi două de lire optzeci. 

Fata a rostit suma de două ori până să înţeleagă el. 

-Ah! Scuze! 

Şi-a căutat cârdul şi i l-a întins casierei. 


Un bărbat şi o femeie 


291 


-Aparatul pentru cârduri nu merge. E un afiş pus acolo. 

Ed i-a urmărit privirea. „Primim doar cash sau cecuri" scria pe o 
foaie cu litere îngroşate cu pixul. 

- Glumeşti, nu-i aşa? 

- De ce-aş glumi? l-a întrebat fata, mestecând gânditoare ce avea 
In gură. 

-Nu sunt sigur că am suficienţi bani la mine, a spus Ed. 

Ea l-a privit nepăsătoare. 

- Nu primiţi cârduri? 

- Aşa scrie pe afiş. 

- Păi... nu aveţi un bancomat? 

-Majoritatea oamenilor de pe-aici plătesc cash, i-a răspuns casi¬ 
era. 

Expresia de pe chipul ei arăta că, în mod evident, el nu era de pe- 
acolo. 

- OK. Unde-i cel mai apropiat bancomat? 

- în Carlisle. 

Ed a crezut că fata glumeşte. Nu glumea. 

- Dacă n-aveţi bani, va trebui să puneţi mâncarea la loc. 

-Am bani. Doar lasă-mă un minut. 

S-a scotocit prin toate buzunarele, ignorând pufniturile şi ochii 
daţi peste cap din partea celor care aşteptau la coadă în spatele lui, şi, 
printr-un miracol, a reuşit să adune din buzunarul interior al hainei 
şi de pe fundul portofelului suma necesară pentru toate produsele, cu 
excepţia gustărilor indiene cu ceapă. A numărat toţi banii, iar fata a 
ridicat ostentativ din sprâncene în timp ce îi încasa şi împingea gus¬ 
tările indiene într-o parte, de unde fără îndoială aveau să fie aruncate, 
ceva mai târziu, înapoi într-un congelator. La rândul lui, Ed şi-a în¬ 
ghesuit toate cumpărăturile într-o sacoşă ce avea să se rupă înainte să 
ajungă cu ea la maşină şi a încercat să nu se gândească la mama lui. 

Când Jess a coborât şchiopătând, el se apucase de gătit. Cel pu¬ 
ţin, pusese două tăvi de plastic să se rotească zgomotos în cuptorul 
cu microunde, acesta fiind nivelul maxim până la care se aventurase 
vreodată în arta culinară. Jess purta un halat de baie şi avea părul 

înfăşurat intr-un turban făcut dintr-un prosop alb. Ed nu pricepitft 
niciodată cum reuşesc femeile să facă aşa ceva. Şi fosta lui soţie put« 
Obişnuia să se întrebe dacă nu cumva femeile sunt învăţate de mici ift 
facă turbane din prosoape, la fel ca spălatul de mână şi menstruaţUk 
Chipul ei nemachiat era ciudat de frumos. 

-Poftim! 

Ed i-a întins un pahar cu vin. Femeia i l-a luat din mână ca 0 
cum abia dacă l-ar fi observat. El făcuse focul, aşa că ea s-a aşezat bl 
faţa flăcărilor, aparent pierdută în gânduri. Ed i-a întins pachetul CU 
mazăre congelată pentru picior, apoi s-a ocupat în continuare de pit* 
gătitul mâncării la microunde, urmând instrucţiunile de pe ambalaj, 

-I-am scris un mesaj Iui Nicky, a spus el, în timp ce străpungea 
folia de plastic cu o furculiţă. Doar ca să-i spun unde stăm. 

Jess a mai luat o gură de vin. 

-Era bine? 

- Se simţea bine. Se pregăteau de masă. 

Ea a tresărit uşor când a auzit asta, iar Ed a regretat numaidecât 
că-i sădise în imaginaţie acel mic tablou casnic. 

- Ce-ţi mai face piciorul? 

-Mă doare. 

Jess a mai luat o gură zdravănă de vin, iar Ed a observat că ei 
îşi golise deja paharul. Femeia s-a ridicat, chircindu-se de durere ţi 
scăpând pe podea pachetul cu mazăre, şi l-a umplut la loc. Apoi, ca ţi 
cum tocmai şi-ar fi amintit ceva, a băgat mâna în buzunarul halatului 
şi a ridicat o punguţă din plastic transparent. 

- Rezerva lui Nicky, a spus ea. M-am hotărât că ăsta e un moment 
potrivit pentru a-mi însuşi drogurile lui. 

O spusese pe un ton aproape sfidător, aşteptând ca el s-o contra¬ 
zică. Când a văzut că n-o face, a scos foiţele lui Nicky, după care şi-a 
tras în poală un ghid turistic de pe măsuţa de cafea şi s-a apucat să ru¬ 
leze la întâmplare o ţigară pe coperta lui. A aprins-o, apoi a tras adânc 
în piept. A încercat să-şi înăbuşe un acces de tuse şi a tras încă o dată. 
Turbanul făcut din prosop începuse să-i alunece de pe cap, aşa că şi 
1-a smuls nervoasă, lăsând ca părul ud să i se reverse pe umerii goi, 

A mai luat un fum, a închis ochii, după care i-a întins ţigara lui Ed. 

- De ia asta venea mirosul pe care l-am simţit când am intrat? 

Jess a deschis un ochi. 

- Crezi că sunt o ruşine. 

-Nu. Cred că unul din noi ar trebui să fie în stare să conducă, în 
caz că Tanzie vrea să fie luată cu maşina. 

Femeia a făcut ochii mari. 

-E-n regulă, a continuat el. Pe bune! Dă-i înainte. Cred... că ai 
nevoie... 

-De o nouă viaţă? Să mă adun? Să am grijă de mine? Jess a izbuc¬ 
nit într-un râs amar. Dh, nu! Am uitat. Nici măcar asta nu sunt în 
stare să fac cum trebuie. 

-Jess... 

Ea a ridicat o mână. 

- Scuze. OK. Hai să mâncăm! 

Au mâncat la măsuţa laminată de lângă bucătărie. Preparatele 
curry erau acceptabile, însă Jess abia dacă s-a atins de porţia ei, pre¬ 
ferând să bea. A împins de colo până colo, în farfurie, bucăţile de pui, 
până când a devenit clar că nu avea să ia mai mult de câteva îmbucă¬ 
turi, aşa că Ed s-a oferit să strângă. 

In timp ce el punea vasele deoparte şi se pregătea să le spele, ea i 
s-a aşezat în faţă. 

-Am fost complet idioată, nu-i aşa? 

Ed s-a sprijinit de dulapurile din bucătărie, ţinând o farfurie în 
mână. 

-Nu văd cum... 

-Am priceput totul cât eram în baie. Ani de zile, le-am trăncă¬ 
nit copiilor despre despre faptul că, dacă eşti cu băgare de seamă în 
privinţa oamenilor şi faci ceea ce trebuie, totul e în regulă. Nu fura! 
Nu minţi! Procedează corect! Cândva, universul o să aibă grijă de 
tine. Ei bine, sunt numai prostii, nu-i aşa? Nimeni altcineva nu gân¬ 
deşte în felul ăsta. 

Abia îngâna cuvintele, copleşită de durere. 

-Nu e... 

- Nu? Timp de doi ani n-am avut o para chioară. Timp de doi ani 
l-am protejat, nu i-am creat nici un stres, nu l-am deranjat cu privire 


294 


Jojo Moyes 


la propriii lui copii. Şi, în în tot timpul ăsta, el huzurea, în casa lui 
pricopsită, cu părul şuviţat, cu blugii lui de firmă şi cu noua lui iubită, 
Jess a scuturat uimită din cap. N-am bănuit absolut nimic. Nici măcar 
o clipă. Şi m-am lămurit, cât eram în baie... ştii vorba aia, „ce ţie nu-ţl 
place altuia nu-i face"? Ei bine, e valabilă numai dacă toată lumea ţine 
cont de ea. Şi nimeni nu mai ţine cont de ea. De fapt, lumea e plini 
de oameni cărora puţin le pasă. Sunt în stare să te calce în picioare, 
dacă asta înseamnă să obţină ce-şi doresc. îşi calcă în picioare până 
şi propriii copii. 

-Jess... 

Ed a ocolit dulapurile din bucătărie, ajungând la doar câţiva cen¬ 
timetri de ea. Habar nu avea ce să-i spună. Ar fi vrut s-o cuprindă 
în braţe, dar ceva la ea îl ţinea la distanţă. Jess şi-a umplut din nou 
paharul şi i-a ridicat către el. 

- Nu-mi pasă de femeia aia, ştii. Nu despre ea e vorba. Relaţia mea 
cu Marty s-a sfârşit acum multă vreme. Dar toate porcăriile pe care 
mi le îndruga cum că nu poate să-şi ajute copiii? Refuzul de a se gândi 
măcar s-o ajute pe Tanzie cu taxele pentru şcoală? A sorbit cu poftă 
din băutură, apoi a clipit încet. Ai văzut bluza fetiţei ăleia? Bluza aia 
de firmă? Ştii cât costă? Şaizeci şi şapte de lire. Şaizeci şi şapte de lire 
pentru o bluză de trening pentru copii. Am văzut eticheta când mi-a 
adus Aileen Drogata una. S-a şters cu furie la ochi. Ştii ce i-a trimis lui 
Nicky în februarie, de ziua lui? Un voucher de zece lire. Un voucher 
de zece lire pentru magazinul de jocuri video. Cu zece lire nu poţi 
să-ţi cumperi nici măcar un joc pentru calculator. Doar unul la mâna 
a doua. Iar cele la mâna a doua nu sunt întotdeauna resetate, aşa că 
altcineva a făcut deja toate punctele. Şi prostia e că toţi am fost mul¬ 
ţumiţi. însemna că Marty se însănătoşea, ne-am gândit noi. Le-am zis 
copiilor că zece lire înseamnă, de fapt, o groază de bani atunci când 
nu lucrezi. 

Jess a izbucnit în râs. Era un sunet groaznic, dezolant. 

-Şi, în tot timpul ăsta... în tot timpul ăsta el stătea în casa aia de 
director, cu canapeaua lui impecabilă, cu perdelele lui asortate şi cu 
nenorocita lui de freză de cântăreţ într-o trupă de băieţi. Şi nici măcar 
n-a avut bărbăţia să-mi spună! 

- E un laş, a spus Ed. 

- Da. Dar eu sunt o idioată. I-am târât pe copii cale de jumătate 
din ţară, umblând după cai verzi pe pereţi, doar fiindcă am crezut că 
le-aş putea îmbunătăţi cumva şansele. Am intrat în datorii de mii de 
lire. Mi-am pierdut slujba de la bar. Aproape i-am distrus lui Tanzie 
încrederea în sine, punând-o să treacă prin ceva la care n-ar fi trebuit 
s-o oblig niciodată. Şi pentru ce? Pentru că am refuzat să văd adevărul. 

- Adevărul? 

-Că oamenii ca noi nu progresează niciodată. Noi nu urcăm de¬ 
loc. Pur şi simplu, mişunăm pe la fund, îngrămădindu-ne peste alţi 
oameni de pe aceeaşi treaptă, precum nişte şobolani într-o pivniţă, 
toţi încercând să se ferească de umezeală. 

- Nu aşa stau lucrurile. 

- Ce ştii tu? 

în glasul ei nu se simţea nici urmă de furie, doar nedumerire. 

-Cum ai putea să înţelegi tu? Eşti cercetat pentru una dintre cele 
mai grave infracţiuni din sectorul financiar. La drept vorbind, ai co¬ 
mis-o. I-ai spus iubitei tale ce acţiuni să cumpere ca să câştige o că¬ 
ruţă de bani. Dar o să scapi. 

Paharul lui s-a oprit lângă buze. 

- O să scapi. O să primeşti vreo două săptămâni de închisoare, 
poate chiar cu suspendare, şi o mare amendă. Ai avocaţi scumpi, care 
o să te ferească de orice problemă reală. Ai oameni care-o să pledeze 
în favoarea ta, o să se lupte pentru tine. Ai case, maşini, resurse. Nu 
trebuie să te frămânţi cu adevărat. Cum ai putea tu să pricepi situaţia 
noastră? 

-Nu e drept, i-a spus el blând. 

-Nu-mi vorbi mie despre ce e drept! s-a răstit Jess. 

Apoi s-a întors cu spatele către Ed şi a tras un fum. A tras în piept, 
ca un om care, de fapt, vrea să-şi piardă cunoştinţa. A continuat să 
ducă iar şi iar ţigara la buze, închizând ochii şi suflând în sus, iar fil¬ 
mul dulceag plutea înspre tavan. 

Ed s-a aşezat lângă ea şi i-a luat ţigara dintre degete. 

- Cred că s-ar putea să nu fie o idee aşa de bună. 

Jess a înhăţat-o la loc. 

-Nu-mi spune mie ce e o idee bună! 

- Nu cred că o să te ajute. 

-Nu-mi pasă ce... 

- Nu eu sunt duşmanul aici, Jess. 

Femeia l-a săgetat cu privirea, după care s-a răsucit şi a rămas ca 
ochii aţintiţi spre foc. El nu-şi dădea seama dacă îl aştepta să se ridic* 
şi să plece. Sau poate să urle la ea. Măcar de data asta, şi-a spus Ed, 
n-o să plec nicăieri. O să stau aici până la sfârşit. 

- îmi pare rău, a zis ea în cele din urmă, cu o voce încordată. 

- E-n regulă. 

- Ba nu e! a oftat )ess. N-ar fi trebuit... N-ar fi trebuit să mă răzbun 
pe tine. 

- Nu-i nimic. A fost o zi de rahat. Uite, eu mă duc să fac o baie şi 
pe urmă cred că ar trebui să ne culcăm. 

- Urc şi eu după ce termin asta, a spus ea şi a tras iar din ţigară. 

Ed a mai aşteptat o clipă, după care a lăsat-o privind ţintă focul. 

Faptul că nu se gândea mai departe de baie arăta cât de obosit era. 

Probabil că a aţipit în apă. Umpluse cada ochi, turnând în ea toate 
unguentele şi poţiunile pe care le găsise pe margine, fără să se uite 
ce erau, după care se cufundase recunoscător, lăsând ca apa fierbinte 
să-i alunge treptat o parte din tensiunile de peste zi. încerca să nu se 
gândească. Nici la Jess, care rămăsese la parter, holbându-se depri¬ 
mată la focul din cămin, nici la mama lui, care locuia la doar două 
ore distanţă, aşteptând un fiu care nu avea să vină. Ed avea nevoie de 
câteva minute în care să nu se gândească la nimic. îşi lăsase cât putuse 
de mult capul în apă, fără a înceta să respire. 

Picotea. Dar o încordare ciudată părea să se fi furişat în oasele 
lui. Nu reuşea să se relaxeze pe deplin, nici măcar cu ochii închişi. Şi 
atunci a sesizat zgomotul: un zbârnâit îndepărtat, inegal şi disonant, 
ca acela scos de un ferăstrău cu lanţ sau de un şofer care învaţă să ac¬ 
celereze. A deschis un ochi, dorindu-şi ca sunetul neplăcut să dispari 
Crezuse că locul acela, dintre toate câte existau pe pământ, i-ar putea 
oferi un strop de linişte. Doar o noapte fără gălăgie şi drame. Oare 
cerea atât de mult? 


Un bărbat şi o femeie 


297 


- Jess? a strigat el, când zgomotul a devenit prea enervant. 

Se întreba dacă nu cumva era sistemul audio de la parter. Ceva ce 
ţa putea să dea tare ca să-şi înece gândurile. 

Apoi şi-a dat seama care era cauza vagului său disconfort. îşi au¬ 
zea propria maşină! 

Pentru o fracţiune de secundă a rămas pe loc, stând drept în ca¬ 
pul oaselor, după care a ţâşnit din cadă, înfaşurându-şi un prosop 
în jurul mijlocului. A coborât în fugă scările, a trecut pe lângă cana¬ 
peaua goală, pe lângă Norman, care şi-a ridicat întrebător capul din 
culcuşul pe care şi-l făcuse în faţa focului, apoi s-a căznit cu uşa de Ia 
intrare, până a reuşit s-o deschidă. Un val de aer rece l-a izbit în plin. 
A ajuns exact la timp pentru a-şi vedea maşina pornind, înecându-se, 
de pe loc din faţa cabanei, pe aleea curbă, acoperită cu pietriş. Ed a să¬ 
rit peste trepte şi, în timp se îndrepta în goană către maşină, a zărit-o 
pe Jess la volan, lungindu-şi gâtul în faţă pentru a vedea prin parbriz. 
Nu avea nici un far aprins. 

- Dumnezeule mare! JESS! 

Ed a rupt-o la fugă prin iarbă, cu apa picurându-i încă de pe trup, 
ţinându-şi cu o mână prosopul în jurul brâului, încercând să traver¬ 
seze peluza şi să-i taie calea femeii, înainte ca aceasta să apuce să co- 
tească înspre şosea. Ea şi-a întors pentru o clipă faţa către el şi a făcut 
ochii mari când l-a văzut. S-a auzit un trosnet în timp ce se lupta cu 
schimbătorul de viteze. 

-JESS! 

Ed ajunsese la maşină. S-a aruncat pe capotă, lovind-o cu putere, 
după care a trecut într-o parte şi a tras cu forţă de portiera din dreptul 
şoferului. Aceasta s-a deschis înainte ca Jess să dibuie încuietoarea, 
azvârlindu-I pe Ed într-o parte. 

- Ce dracu’faci? 

Dar ea nu s-a oprit. Acum, bărbatul alerga cu paşi neobişnuit de 
lungi, agăţat de portiera ce se legăna, ţinându-şi o mână pe volan şi 
Simţind pietrişul ascuţit sub tălpi. Prosopul dispăruse de mult. 

-Dă-te jos! 

- Opreşte maşina! JESS, OPREŞTE MAŞINA! 

-Dă-te jos, Ed! O să te loveşti! 

Jess i-a dat peste mână, iar maşina a virat periculos la stânga. 

-Ce... 

Dintr-un salt, Ed a reuşit să smulgă cheile din contact. Maşina s-a 
scuturat şi s-a oprit brusc. El s-a izbit cu umărul drept de portieră. 
Jess s-a lovit cu nasul de volan, moment în care s-a auzit un pârâit. Ca 
un gând întârziat, airbagul s-a deschis şi el cu zgomot. 

- LA DRACU’! Ed a aterizat în forţă pe o parte, nimerind cu capul 
peste ceva tare. LA DRACU’! 

A rămas întins pe pământ, gâfâind, simţind cum i se învârte capul. 
I-a trebuit o secundă ca să-şi limpezească gândurile, apoi s-a zbătut să 
se ridice cu mişcări nesigure, sprijinindu-se de portiera încă deschisă. 
Cu privirea împăienjenită, a priceput că se aflau la doar câţiva metri 
distanţă de lac, malul acestuia întinzându-se negru precum cerneala 
în apropierea roţilor maşinii lui. Jess stătea cu braţele sprijinite de 
airbag, cu faţa îngropată în spaţiul dintre ele, în timp ce un firişor 
de fum se înălţa dinspre volan. Ed s-a întins peste trupul ei şi a tras 
frâna de mână, înainte ca ea să poată cumva să pună din nou vehicu¬ 
lul în mişcare. 

- Ce naiba făceai? Ce FĂCEAI? 

Adrenalina şi durerea îi străbăteau tot corpul. Femeia aia era 
un coşmar! Era haosul în persoană! Ce dracu’ fusese în mintea ei? 
Ce dracu’ fusese în mintea lui când acceptase ceva din toate astea? 

-Doamne, capul meu! Oh, nu! Unde mi-e prosopul? Unde-i ne¬ 
norocitul ăla de prosop? 

Luminile începuseră să se aprindă în cabanele din jur. Ed şi-a ri¬ 
dicat ochii şi a zărit la ferestre siluete pe care nu le observase, chipuri 
care îl priveau. S-a acoperit cât a putut de bine cu o mână şi, mai mer¬ 
gând, mai alergând, a pornit în căutarea prosopului, care zăcea plin 
de noroi la jumătatea aleii, precum o flamură sclipitoare, mototolită, 
în timp ce înainta, şi-a ridicat cealaltă mână către privitori, ca pentru 
a le spune „nu-i nimic de văzut aici“ (afirmaţia devenise curând ade¬ 
vărată, având în vedere frigul nopţii), iar câţiva dintre ei şi-au tras tn 
grabă perdelele. 

Jess şedea acolo unde o lăsase. 

-Tu ştii cât ai băut în seara asta? i-a strigat Ed prin portiera des¬ 
chisă a maşinii. Câtă iarbă ai fumat? Ai fi putut să te omori. Ai fi putut 
să ne omori pe amândoi. Ii venea s-o scuture, ca să-i arate nebunia 
faptelor ei de mai devreme. Eşti chiar atât de hotărâtă să te afunzi tot 
mai adânc In rahat? Ce dracu’ e în neregulă cu tine? 

Şi atunci a auzit-o. Jess îşi ţinea capul în mâini şi plângea, scoţând 
un sunet slab şi trist. 

- îmi pare râu. 

Ed s-a mai calmat întru câtva şi s-a apucat să-şi tragă prosopul în 
jurul taliei. 

- Ce naiba făceai, Jess? Nu se poate să nu ştii că ăsta-i comporta¬ 
ment de om nebun. 

- Voiam să mă duc să-i iau. Nu puteam să-i las acolo. Cu el. 

Bărbatul a tras aer în piept, a strâns pumnul, apoi l-a relaxat. 

-Dar am mai discutat despre asta. Copiii n-au absolut nimic. 

Nicky a zis că sune dacă se iveşte vreo problemă. Şi o să-i luăm mâine, 
la prima oră. Ştii asta. Atunci ce dracu’... 

-Mi-e frică, Ed. 

- Frică? De ce? 

Lui Jess îi sângera nasul, un firişor stacojiu prelingându-i-se pe 
buză, iar ochii îi erau mânjiţi de rimei negru. 

-Mi-e teamă că... Mi-e teamă că s-ar putea să le placă la Marty. 
Chipul i s-a schimonosit de tot. Mi-e teamă că n-o să mai vrea să se 
întoarcă. 

Şi Jess Thomas s-a rezemat uşor de el, îngropându-şi faţa la piep¬ 
tul lui. în cele din urmă, Ed a cuprins-o în braţe, a ţinut-o strâns şi a 
lăsat-o să plângă. 

El auzise oameni religioşi vorbind despre revelaţii. Spuneau că ar 
exista un moment în care orice prostie, orice lucru efemer dispare, şi 
totul devine limpede. Lui i se păruse întotdeauna oarecum nevero¬ 
simil. Dar, apoi, Ed Nicholls a trăit el însuşi un asemenea moment. 
Intr-o cabană de bârne aflată undeva în apropiere de Carlisle, lângă 
o întindere de apă care, din câte ştia el, putea să fie un lac sau, la fel 
de bine, un canal. Altfel spus, Ed cunoscuse cândva o femeie care-şi 

zisese că poate să facă orice, însă hotărâse mai târziu că, de fapt, nu 
e în stare de nimic. O femeie care, găsindu-se în cel mai deprimam 
moment al vieţii ei, se străduise din răsputeri să-i alunge pe toţi de 
lângă ea. Atunci, şi-a dat Ed seama că trebuie să îndrepte lucrurile. 
Nedreptăţile suferite de ea îl îndârjeau mai mult decât orice i se în¬ 
tâmplase lui vreodată. Iar, în timp ce o ţinea la piept, o săruta pe creş¬ 
tet şi o simţea agăţându-se de el, îi era tot mai limpede că avea să faci 
tot ce-i stătea în putere pentru ca ea şi copiii ei să fie fericiţi, pentru 
a-i ocroti şi a le oferi o şansă corectă. 

Nu s-a întrebat cum putea să ştie asta după doar patru zile. Pur 
şi simplu, i se părea un lucru mai clar decât orice alt gând pe care-l 
avusese vreodată. 

Aşa că i l-a mărturisit şi ei. I-a spus, pe tonul blând al cuiva care 
face o confidenţă, că totul avea să fie bine. Că avea să facă el astfel 
încât totul să fie bine. Pentru că ea era cea mai grozavă femeie pe care 
o cunoscuse vreodată, şi Ed ştia asta cu aceeaşi simplitate cu care ştia 
că nu putea să nu îndrepte situaţia. Iar când femeia şi-a ridicat către 
el ochii umflaţi de plâns, încruntându-se în timp ce încerca să-i pri¬ 
ceapă vorbele, Ed Nicholls i-a şters nasul însângerat, apoi şi-a coborât 
buzele spre ale ei şi a făcut ceea ce-şi dorea să facă de patruzeci şi opt 
de ore, chiar dacă la început fusese prea tont ca să-şi dea seama. A 
sărutat-o. Şi când ea l-a sărutat la rândul său, mai întâi timid, dupi 
aceea cu o încântătoare pasiune înflăcărată, furişându-şi mâna spre 
gâtul lui şi închizând ochii, el a luat-o pe sus (avea să înceapă cu de¬ 
getul ei rupt), a dus-o înapoi în cabană şi a încercat să-i arate, în sin¬ 
gurul mod pe care i-1 putea oferi, fără a fi înţeles greşit, că urma si 
aibă grijă de ea. 

Pentru că, în acele clipe, Ed Nicholls înţelegea că îi semănase mai 
mult lui Marty decât lui Jess. Fusese un laş care-şi petrecuse viaţa fu¬ 
gind de probleme în loc să le înfrunte. Şi ceva trebuia să se schimbe. 

-Jess? i-a spus el ceva mai târziu, cu glas blând şi buzele lipite de 
pielea ei, în timp ce stătea treaz, minunându-se de întorsătura radi¬ 
cală pe care o luase viaţa lui. Vrei să faci ceva pentru mine? 

-Iar? a replicat ea somnoroasă. Mâna ei se odihnea uşoară pe 
pieptul lui. Doamne Dumnezeule! 


Un bărbat şi o femeie 


301 


-Nu. Mâine. 

Ed şi-a sprijinit capul de al ei. Jess s-a întors, astfel încât piciorul 
$ă-i alunece peste al lui. El a simţit-o cum îl sărută. 

- Sigur. Ce doreşti? 

Ed şi-a ridicat ochii spre tavan. 

- Vii cu mine acasă la taică-meu? 

NICKY 

Aşadar, vorba preferată a lui Jess, pe lângă „totul o să fie bine " „o scoa¬ 
tem noi la capăt“ şi „o, Doamne, NORMAN!“ e că familiile sunt de toatt 
felurile. „în ziua de azi, nu mai arată toate ca la carte" zice ea, de parcă 
dacă ar spune-o suficient de des, noi toţi ar trebui s-o şi credem. 

Ei bine, dacă până acum familia noastră era ciudată, acum a cam 
luat-o razna. 

Eu nu prea am o mamă cu normă întreagă, nu aşa cum probabil 
aveţi voi, dar se pare că am mai căpătat o versiune cu jumătate de 
normă. Linzie. Linzie Fogarty. Nu ştiu sigur ce crede despre mine: o 
văd urmărindu-mă cu coada ochiului, încercând să deducă dacă am de 
gând să fac vreo chestie întunecată şi gotică sau să înfulec o ţestoasă, ori 
ceva. Tata zice că Linzie face o treabă importantă în consiliul local. O 
spune ca şi cum ar fi foarte mândru, ca şi cum el ar fi avansat în lume. 
Nu cred că s-a uitat vreodată la Jess aşa cum se uită la ea. 

în prima oră după ce am ajuns la ei, m-am simţit doar foarte jenat, 
ca şi cum, pe scurt, tocmai m-aş fi trezit într-un loc, încă unul, în care 
n-am ce căuta. Casa lor e foarte ordonată şi fără nici o carte, spre de¬ 
osebire de a noastră, în care Jess a înghesuit cărţi prin toate încăperile, 

poate mai puţin în baie, unde oricum există mereu câte un volum lângă 
veceu. Eu mă tot holbam la tata, fiindcă nu-mi venea să cred că trăia 
aici, ca un om perfect normal, în timp cepe noi ne minţea mereu. Asta 
m-a făcut s-o urăsc şi pe Linzie aşa cum îl urăsc pe el. 

Dar pe urmă Tanzie a zis ceva la cină, iar Linzie a izbucnit în 
râs. Era un râs din ăla foarte caraghios, ca un grohăit (FOGARTY 
FORNĂITA, m-am gândit eu); apoi însă, ea şi-a acoperit repede gura 
cu mâna şi a făcut un schimb de priviri cu tata, ca şi cum râsul ar fi 
fost un sunet pe care ar fi trebuit să se străduiască din răsputeri să nu-l 
scoată. Şi, cumva, felul în care i s-au încreţit ochii m-a făcut să cred că 
poate e o ţipă de treabă. 

Vreau să zic că şi familia ei tocmai a căpătat o formă ciudată. Avea 
doi copii, Suze şi Josh, şi pe tata. Şi, brusc, s-a trezit cu mine (Băiatul 
Gotic, cum îmi spune tata, de parcă ar fi amuzant), cu Tanze, care s-a 
apucat să poarte două perechi de ochelari, puse una peste alta, fiindcă, 
zice ea, o pereche nu-i e tocmai bună, cu Jess, care a luat-o razna pe 
aleea din faţa casei, găurind cu şutul maşina lui Linzie, şi cu dom¬ 
nul Nicholls, care cu siguranţă o place pe mama şi care s-a tot învâr¬ 
tit pe acolo, încercând să-i împace pe toţi cu calm, de parcă el ar fi 
fost singurul adult din zonă. Şi, fără îndoială, tata trebuie să-i fi spus 
despre mama mea naturală, care, de ce nu, ar putea să ajungă şi ea 
tntr-o bună zi pe aleea lui Linzie să ţipe, ca în primul Crăciun după ce 
m-am mutat cu Jess, când a aruncat cu sticle în ferestrele noastre şi a 
urlat până a răguşit, iar vecinii au chemat poliţia. Deci, una peste alta, 
Fogarty Fornăita ar putea avea tot dreptul să simtă că nici familia ei nu 
arată tocmai cum s-a aşteptat. 

Nu prea ştiu de ce vă zic toate astea. Doar că e ora trei dimineaţa, 
toţi ceilalţi din casă dorm, iar eu stau cu Tanzie în camera lui Josh, 
care are un computer numai al lui (ambii copii au fiecare computerul 
lui, şi încă un Apple Mac), şi nu-mi amintesc codurile nici unuia dintre 
jocurile lui. Dar mă tot gândesc la ce mi-a spus domnul Nicholls despre 

bloguri şi despre faptul că, dacă scrii unul şi îl pui pe net, gaşca ta 0T 
putea cumva să te găsească. 

Probabil că voi nu sunteţi gaşca mea. Probabil că sunteţi nişte oa* 
meni care au tastat greşit o literă în timp ce căutau anvelope la redu¬ 
cere, sau pornografie, ori ceva. Dar eu tot îmi pun blogul pe net. în cat 
că, cine ştie, semănaţi un pic cu mine. 

Pentru că ultimele douăzeci şi patru de ore m-au făcut să înţeleg 
ceva. S-ar putea să nu-mi găsesc locul aşa cum vi-l găsiţi voi înfamilllU 
voastre, ordonat, ca într-un mic şir de butoane perfect rotunde, băgate 
în găuri perfect rotunde. în familia noastră a trebuit să ne mai ajustăm 
buloanele şi găurile, fiindcă acestea proveneau din alte părţi, aşa cd 
acum sunt vârâte cam forţat unele în altele şi stau un pic strâmb. Dar, 
uite care-i treaba. Atunci când tata s-a aşezat, şi mi-a zis că-i pare bine 
să mă vadă, şi ochii i s-au umezit, mi-am dat seama de o chestie: ofi 
el un nenorocit, dar e nenorocitul meu şi e singurul nenorocit pe cart-l 
am. Şi când am simţit mâna lui Jess în timp ce şedea lângă patul meu 
de spital, sau când am auzit-o cum se străduia să nu plângă la telefon, 
fiindcă trebuia să mă lase aici, ori când m-am uitat la surioara mea, 
care încearcă să fie foarte, foarte curajoasă în legătură cu şcoala, deşi 
îmi dau seama că, practic, lumea ei s-a sfârşit, văd că am un oarecare 
loc undeva. 


Cred că locul meu e lângă ei. 

l JESS 

Ed stătea rezemat de perne, urmărind-o pe Jess cum se fardează, 
! mascându-şi vânătăile de pe faţă cu ajutorul unui mic tub în care se 
afla fond de ten. Reuşise s-o acopere aproape complet pe cea albastră 
de pe tâmplă, căpătată atunci când se izbise cu capul de airbag. Dar 
nasul ei era vânăt, cu pielea bine întinsă peste o umflătură abia apă¬ 
rută, iar buza de sus arăta la fel de inflamată ca a unei femei care şi-a 
Îngăduit imprudentă o operaţie estetică de mâna a doua. 

- Arăţi de parcă te-ar fi pocnit careva în nas. 

Jess şi-a masat uşor gura cu degetul. 

- Şi tu la fel. 

-Pe mine chiar m-a pocnit! Propria mea maşină, mulţumită ţie. 

Ea şi-a lăsat capul într-o parte, uitându-se la imaginea lui reflec¬ 
tată în oglindă în spatele ei. Bărbatul îi zâmbea leneş, uşor pieziş, în 
vreme ce pe chipul lui se zărea umbra întinsă a bărbii abia crescute. 
Jess n-a putut să nu-i răspundă cu un surâs. 

-Jess, nu ştiu sigur dacă are vreun rost să încerci să le acoperi. 
Indiferent ce-ai face, tot bătută o să arăţi. 

- Mă gândeam să le zic, cu tristeţe, părinţilor tăi, că m-am ciocnit 
de o uşă. Eventual să mă şi uit puţin pe furiş într-o parte, către tine. 

Ed a oftat şi s-a întins, închizând ochii. 


306 


Joja Moyes 


- Dacă ăsta o să fie cel mai rău lucru pe care o să-l creadă despre 
mine până la sfârşitul zilei, atunci cred că o să fiu într-o situaţie destul 
de bună. 

Jess a renunţat să-şi mai înfrumuseţeze faţa şi a închis trusa dt 
machiaj. Ed avea dreptate: în afară de a-şi petrece ziua lipită de o 
pungă cu gheaţă, nu prea avea ce face pentru a nu mai părea atât dt 
bătută. Şi-a trecut curioasă limba peste buza de sus, care o durea. 

-Nu-mi vine să cred că n-am simţit-o în timp ce... mă rog, 
azi-noapte. 

Azi-noapte. 

S-a întors şi s-a urcat în pat, până când a ajuns complet lungită lângl 
el. îl cunoştea pe omul acela. îi cunoştea fiecare centimetru din trup 
Nu-i venea să creadă că, în urmă cu o săptămână, nici măcar nu se pre¬ 
zentaseră aşa cum se cuvine unul altuia. El a deschis somnoros ochii, t 
întins o mână şi a început să se joace alene cu o buclă din părul ei. 

- N-ai simţit graţie forţei pure a magnetismului meu animalic. 

-Sau celor două ţigări cu marijuana şi unei sticle şi jumătate de 

merlot. 

Ed a cuprins-o cu braţul de după gât şi a tras-o spre el. Jess a închil 
puţin ochii, inspirându-i aroma pielii. Bărbatul răspândea un miro* 
incitant. 

- Fii cuminte, i-a şoptit el blând. Azi sunt un pic defect. 

- O să-ţi pregătesc baia. 

Şi-a trecut degetul peste semnul de pe fruntea lui, acolo unde fu¬ 
sese lovit de maşină. S-au sărutat, un sărut lung, lent şi suav. 

- Eşti bine? 

- Mai bine ca niciodată. 

Ed a deschis un ochi. 

- Nu. Mă refer la prânz. 

Preţ de câteva clipe, el a părut serios, apoi şi-a lăsat capul să-i cadă 
înapoi pe pernă. Jess a regretat că deschisese subiectul. 

- Nu. Dar bănuiesc că o să mă simt mai bine după ce o să se ter¬ 
mine. 

Jess s-a închis în toaletă, chinuindu-se de una singură, după care, 
la nouă fără un sfert, l-a sunat pe Marty şi i-a spus că are ceva de 

rezolvat, aşa că avea să meargă după copii între orele trei şi patru. 
Nu era o rugăminte. Se hotărâse ca, începând din acea clipă, doar 
să-i comunice cum urmează să stea lucrurile. El i-a dat-o pe Tanzie 
la telefon, iar fetiţa n-a povestit nimic despre seara precedentă, dar a 
vrut să ştie cum se descurcase Norman fără ea. Câinele stătea lungit 
in faţa focului, precum un covor tridimensional. Jess nu era tocmai 
sigură că se clintise de acolo în ultimele douăsprezece ore, cu excepţia 
momentului în care îşi mâncase micul dejun. 

- A supravieţuit. La limită. 

- Tata zice că o să ne facă sendvişuri cu şuncă. Şi pe urmă s-ar pu¬ 
tea să mergem în parc. Doar el, cu mine şi cu Nicky. Linzie o duce pe 
Suze la balet. Are lecţii de balet de două ori pe săptămână. 

- Sună grozav, a răspuns Jess. 

S-a întrebat dacă nu cumva puterea ei supranaturală era aceea de 
a se preface veselă în legătură cu lucrurile care, de fapt, îi stârneau 
impulsul de a da cu şutul în ceva. 

- O să mă întorc cam după ora trei, i-a spus ea lui Marty, atunci 
când acesta a revenit la telefon. Te rog, ai grijă ca Tanzie să-şi pună 
haina pe ea! 

- Jess, a început el, când femeia era pe cale să închidă. 

-Ce? 

- Sunt grozavi. Amândoi. Eu doar... 

Jess a înghiţit în sec. 

- După ora trei. O să te sun dacă întârzii. 

A scos câinele la plimbare, 1-a lăsat lungit în antreu, iar când s-a 
întors, Ed deja se ridicase din pat şi luase micul dejun. Au parcurs în 
tăcere drumul de o oră până la locuinţa părinţilor lui. El se bărbierise 
şi îşi schimbase de două ori tricoul, chiar dacă ambele erau identice. 
Jess stătea lângă el, fără să scoată o vorbă, simţind cum intimitatea 
din seara precedentă dispare încet-încet, odată cu orele dimineţii 
şi cu kilometrii străbătuţi. De câteva ori a deschis gura ca pentru a 
vorbi, dar apoi a găsit de cuviinţă că nu ştia ce să zică. Avea senzaţia 
că cineva o jupuise de un strat de piele, lăsându-i toate terminaţiile 
nervoase la suprafaţă. Râsul ei era prea zgomotos, mişcările ei, prea 

stângace şi nefireşti. Parcă ar fi fost adormită de un milion de ani, iar 
cineva tocmai o trezise cu surle şi trâmbiţe. 

Ce-şi dorea cu adevărat era să-l atingă, să-şi împletească degetele 
cu ale lui, să-i pună o mână pe coapsă, şi totuşi nu era sigură că acum, 
când ieşiseră din dormitor Ia lumina necruţătoare a zilei, se mai cu* 
venea să facă aşa ceva. 

Nu ştia sigur nici ce părere avea el despre cele întâmplate recent. 
Şi se temea să-l întrebe. 

Jess şi-a ridicat piciorul vânăt şi a pus din nou pe el o pungă de 
mazăre congelată, pe care apoi a ridicat-o şi a aşezat-o la loc. 

- Eşti bine? 

-Da. 

îşi facea de lucru cu punga de mazăre ca să aibă ceva de făcut. I-a 
zâmbit în treacăt lui Ed, iar el i-a răspuns tot cu un surâs. S-a gândit si 
se aplece şi să-I sărute. S-a gândit să-şi treacă uşor degetul peste ceafă 
lui, pentru a-1 determina s-o privească ca în noaptea precedentă. S-a 
gândit să-şi desfacă centura şi să se apropie puţin câte puţin de scau¬ 
nul lui, forţându-1 să oprească maşina, numai pentru a-1 face să uite, 
pentru încă douăzeci de minute, de tot şi de toate. Apoi şi-a amintit 
de Nathalie care, cu trei ani în urmă, străduindu-se să fie spontană, 
îl surprinsese pe Dean cu o partidă de sex oral în timp ce acesta con¬ 
ducea camionul. El îi zbierase: „Ce naiba crezi că faci?" şi derapase, 
nimerind drept în dosul unui Mini Metro. Dar, până să apuce el să se 
încheie la pantaloni, Doreen, mătuşa lui Nathalie, ieşise în fugă din 
supermarket pentru a vedea ce s-a întâmplat. De atunci, femeia nu îşi 
mai privise niciodată cu aceiaşi ochi nepoata. 

Aşa că poate nu. în timp ce mergeau, Jess se tot uita pe furiş către 
Ed. Descoperea că nu-i poate privi mâinile fără să şi le imagineze 
mângâindu-i pielea, în vreme ce părul lui moale îi coboară încet de-a 
lungul pântecului dezgolit. Se gândea la mirosul lui, la muşchii lui pu¬ 
ternici şi la pielea lui netedă. Oh, Doamne! Şi-a încrucişat picioarele, 
aţintindu-şi ochii spre geam. 

Dar Ed era cu mintea în altă parte. Devenise tăcut, maxilarul i se 
încordase, iar mâinile lui ţineau cam strâns volanul. 

Jess s-a întors în faţă, şi-a aşezat mai bine mazărea congelată pe 
picior şi s-a gândit la trenuri. Şi la stâlpuri de iluminat. Şi la olimpiada 
de matematică. 

Eu sunt femeia căreia nu-i trebuie o relaţie, şi-a zis ea. Pur şi sim¬ 
plu, m-am zăpăcit de una singură din pricina necesităţii hormonale. 

Eu simt femeia care nu se implică. Şi, la drept vorbind, în clipa de 
faţă există destule complicaţii în viaţa mea fără s-o mai adaug şi pe asta. 
Sunt doar câteva zile din viaţa mea. Jess a continuat să se uite pe geam 
şi să-şi repete în gând cuvintele, până când acestea s-au golit de sens. 

Părinţii lui Ed locuiau într-o casă victoriană din piatră cenuşie, 
aflată în capătul uneia dintre acele străzi cu verdeaţă, genul acela de 
stradă pe care vecinii se întrec care mai de care în ceea ce priveşte 
îngrijirea ghivecelor de la ferestre, iar pubelele sunt ascunse atunci 
când nu sunt folosite. Ed a tras în faţa clădirii, a oprit motorul şi s-a 
uitat pe geam la căminul copilăriei sale, Ia poarta proaspăt vopsită şi 
la peluza care arăta de parcă cineva ar fi tuns-o cu forfecuţa de unghii. 
A rămas neclintit. 

Aproape fără să se gândească, Jess s-a întins şi l-a atins pe mână, 
iar bărbatul s-a întors brusc, de parcă ar fi uitat de prezenţa ei. 

-Eşti sigură că nu te deranjează să intri cu mine? 

- Sigur că nu, a bâiguit ea. 

- îţi sunt foarte recunoscător. Ştiu că voiai să-i iei pe copii. 

Jess şi-a lăsat câteva clipe mâna aşezată peste a lui. 

-E-n regulă. Hai să terminăm cu treaba asta. 

Au urcat pe alee, iar Ed s-a oprit, ca şi cum ar fi vrut să-şi revizu¬ 
iască ţinuta, apoi a bătut scurt la uşa de la intrare. S-au uitat unul ia 
altul, şi-au zâmbit jenaţi şi au aşteptat. Şi au tot aşteptat. 

După vreo treizeci de secunde, Ed a bătut iar, de data asta ceva mai 
tare. Apoi s-a lăsat pe vine pentru a trage cu ochiul prin fanta cutiei 
poştale. 

S-a ridicat şi a băgat mâna în buzunar după telefon. 

- Ciudat! Sunt sigur că Gem mi-a spus că prânzul e azi. Lasă-mă 
să verific! 

A parcurs în grabă câteva mesaje, a încuviinţat din cap, conta* 
mând informaţia, apoi a bătut încă o dată. 

- Sunt destul de sigură că, dacă ar fi fost cineva acasă, ar fi auzii 
a spus Jess. 

S-a gândit, în treacăt, că ar fi destul de plăcut ca, măcar o dată, li 
se apropie de o casă şi să-şi facă o idee în legătură cu ceea ce se petre* 
cea de cealaltă parte a uşii. 

Amândoi au tresărit la auzul unei ferestre ce se ridica deasupra 
capetelor lor. Ed a făcut un pas în spate şi a ridicat privirea către cast 
de alături. 

- Tu eşti, Ed? 

-Bună ziua, doamnă Harris! îi caut pe părinţii mei. Aveţi idee 
unde sunt? 

Femeia a făcut o grimasă. 

- Oh, Ed, dragule, au plecat la spital! Mă tem că tatălui tău i $*â 
făcut din nou rău azi, în zori. 

Ed şi-a dus mâna la ochi. 

- Care spital? 

Vecina a şovăit, ca şi cum nu îi venea să creadă că el nu ştia. 

- La Royal, dragule. E la vreo şase kilometri şi jumătate de aici, 
dacă o iei pe autostradă. Ar fi bine să faci la stânga la capătul străzii... 

Dar el deja se îndepărta. 

-E-n regulă, doamnă Harris. Ştiu unde e. Mulţumesc! 

-Transmite-i toate cele bune din partea noastră, a strigat femeia, 
apoi Jess a auzit cum fereastra e coborâtă la loc. 

Ed deja deschidea portiera maşinii. 

Au ajuns la spital în doar câteva minute. Jess nu a spus nimic. 
Habar nu avea ce să zică. La un moment dat, a bâiguit un „Ei bine, 
măcar se vor bucura să te vadă“, dar era o replică stupidă, iar Ed era 
atât de adâncit în gânduri, încât nici nu dădea impresia că o auzise. 
Le-a dat numele tatălui său celor de la recepţie, iar aceştia l-au îndru¬ 
mat către secţia Victoria. 

-Ştiţi unde e Oncologia, da? a adăugat recepţionera, serviabilă, 
ridicând ochii din ecranul ei. 

Ed a tresărit vizibil la auzul cuvântului. 

Au intrat într-un lift de oţel şi au urcat două etaje. Uşile s-au 
deschis, şi în faţa lor s-a ivit indicatorul care îi îndruma către secţia 
respectivă. Ed şi-a spus numele la interfon, şi-a curăţat mâinile cu 
soluţia antibacteriană aşezată lângă intrare şi, când uşile s-au deschis 
tn sfârşit, Jess l-a urmat înăuntru. 

O femeie străbătea coridorul spitalului, îndreptându-se către ei. 
Purta o fustă de fetru şi un dres colorat. Părul îi era tuns scurt, într-un 
stil nepretenţios, preferat de acele femei care insistă că sunt prea ocu¬ 
pate ca să-şi mai bată capul şi cu coafura. 

- Bună, Gem! a spus Ed, încetinind pasul pe măsură ce ea se apro¬ 
pia. 

Femeia se uita la el, nevenindu-i să creadă. Gura i s-a deschis larg 
şi, pentru o clipă, Jess a crezut că avea de gând să spună ceva. 

- îmi pare bine să te v... a început Ed. 

Ca din senin, mâna femeii s-a repezit şi l-a pălmuit cu putere. 
Sunetul chiar s-a auzit cu ecou pe tot culoarul. 

Ed s-a retras împleticindu-se şi ţinându-se de obraz. 

-Ce na... 

- Nenorocitule! a izbucnit ea. Nenorocitule, nenorocitule! 

Cei doi se holbau unul la altul, Ed lăsându-şi mâna în jos ca şi cum 
ar fi vrut să vadă dacă nu cumva e mânjită de sânge. Femeia stătea cu 
maxilarul încleştat, de parcă ar fi aşteptat ca el să zică ceva sau să facă 
ceva, însă el a rămas pe loc. 

Atunci, femeia şi-a scuturat mâna, uitându-se lung la ea, parcă 
surprinsă de propriul gest, apoi, după câteva clipe, i-a întins-o blând 
lui Jess. 

- Bună, eu sunt Gemma, s-a recomandat ea. 

Jess a ezitat, apoi i-a strâns cu precauţie mâna. 

-Ăăm... Jess. 

Gemma s-a încruntat. 

- Cea cu un copil care avea nevoie urgentă de ajutor? 

Când Jess a încuviinţat din cap, femeia a măsurat-o încet din cap 
până în picioare. Zâmbetul îi era mai degrabă precaut decât neprie¬ 
tenos. 

- Da, m-am gândit eu că s-ar putea ca tu să fii. Aşa! Mama e tft 
capătul coridorului, Ed. Ai face bine să vii şi s-o saluţi. 

■ U 

- El e aici? E Ed? Bătrâna avea părul de o nuanţă gri-albăstrulSţ 
strâns într-un coc îngrijit. Oh, Ed! Tu eşti! Oh, dragule! Ce frumOlt 
Dar ce ţi-ai făcut? 

El şi-a îmbrăţişat mama, după care s-a dat înapoi, ferindu-şi faţa 
când ea a încercat să-i atingă nasul şi aruncându-i lui Jess o scufii 
privire cu coada ochiului. 

- M-am... m-am lovit de o uşă. 

Bătrâna l-a tras iar la piept, bătându-1 uşor pe spate. 

- Oh, îmi pare atât de bine să te văd! 

Ed a lăsat-o să-l ţină strâns câteva minute, apoi s-a desprins CB 
blândeţe de ea. 

- Mamă, ea e Jess. 

- Sunt... prietena lui Ed. 

- Ei, ce bine-mi pare să te cunosc! Eu sunt Anne. Privirea i-a alu¬ 
necat iute peste chipul Iui Jess, observându-i nasul vânăt şi buza uşor 
umflată. A stat pe gânduri o clipă, apoi a decis, probabil, să nu întrebe. 
Din păcate, nu pot spune că Ed mi-a povestit o mulţime de lucruri de* 
pre tine, dar el nu-mi povesteşte niciodată o mulţime de lucruri despre 
vreun subiect, aşa că sunt foarte nerăbdătoare să aflu chiar de la tine. 

Bătrâna şi-a pus o mână pe braţul lui Ed, arborând un zâmbet uşot 
tremurând. 

- Pregătiserăm un prânz frumos, dar... 

Gemma a făcut un pas înspre mama ei şi a început să scotocească 
prin poşetă. 

- Dar tatei i s-a făcut rău iar. 

-Abia aştepta prânzul ăsta. A trebuit să-i amânăm pe Simon şi pe 
Deirdre. Tocmai plecau din Peak District. 

- îmi pare rău, a spus Jess. 

-Da. Eh! N-ai ce-i face. Femeia părea să se mai fi liniştit. Ştii, e 
într-adevăr cea mai revoltătoare boală. Trebuie să mă străduiesc 
din răsputeri să n-o iau personal. S-a aplecat spre Jess, surâzând cu 

amărăciune. Uneori, intru în dormitorul nostru şi o numesc în cele 
mai îngrozitoare feluri. Bob ar fi oripilat. 

Jess i-a zâmbit. 

- O să-i bag şi eu câteva vorbe de la mine, dacă vreţi. 

- Oh, te rog! Ar fi minunat. Cu cât mai murdare, cu atât mai bine. 
Şi tare. Trebuie să vorbeşti tare. 

-Jess poate să vorbească tare! a intervenit Ed, tamponându-şi 
buza. 

A urmat un scurt moment de tăcere. 

- Am cumpărat un somon întreg, a zis Anne, fără a se adresa cuiva 
anume. 

Jess simţea privirea cercetătoare a Gemmei. Fără să-şi dea seama, 
şi-a tras tricoul în jos, căci nu voia să i se vadă tatuajul peste marginea 
blugilor. Simplele cuvinte „asistent social" o făceau să se simtă pusă 
Sub lupă, ca şi cum femeia s-ar fi lămurit deja ce hram purta, iar acum 
o evalua. 

Atunci, Anna a trecut pe lângă ele şi a întins braţele. Aviditatea cu 
care l-a tras din nou la piept pe Ed a făcut-o pe Jess să tresară puţin. 

- Oh, dragul meu! Băiatul meu drag! Ştiu că sunt o mamă groaz¬ 
nic de insistentă, dar fit-mi pe plac. Chiar e atât de plăcut să te văd. 

El a îmbrăţişat-o la rândul lui, aruncându-şi ochii către Jess, cu un 
aer vinovat. 

-Pe mine mama m-a îmbrăţişat ultima oară în 1997, a murmurat 
Gemma. 

Jess nu ştia sigur dacă femeia îşi dădea seama că o spusese cu voce 
tare. 

-A mea nu cred că m-a îmbrăţişat niciodată, a zis ea. 

Gemma a privit-o ca şi cum uitase că s-ar fi aflat acolo. 

-Ăăm... apropo de chestia cu plesnitul lui frate-meu. Probabil că 
ţi-a spus cu ce mă ocup. Mă simt datoare să precizez că, de obicei, nu 
lovesc oamenii. 

- Am impresia că fraţii nu se pun la socoteală. 

în ochii Gemmei s-a ivit brusc o licărire de afecţiune. 

- E o regulă de mare bun-simţ. 

- Nici o problemă, a zis Jess. Oricum, eu însămi mi-am dorit să iac 
asta destul de des în ultimele câteva zile. 

Bob Nicholls zăcea pe un pat de spital, cu pătura ridicată până sub 
bărbiei şi cu mâinile aşezate uşor peste ea. Era clar, judecând dupi 
paloarea chipului său şi a felului în care oasele craniului îi deveniserl 
aproape vizibile, că nu stătea bine cu sănătatea. Răsufla greu şi şi-a ro¬ 
tit lent capul înspre uşă când i-a auzit intrând. Pe măsuţa de lângă pat 
era aşezată o mască pentru oxigen, şi două mici adâncituri pe obrajii 
bărbatului arătau faptul că fusese folosită de curând. Era dureros si-1 
priveşti. 

- Bună, tată! 

Jess l-a văzut pe Ed cum se chinuie să-şi ascundă şocul. S-a aplecai 
asupra tatălui său şi a şovăit, înainte de a-1 atinge uşor pe umăr. 

- Edward. 

Vocea bătrânului era doar un hârâit, însă tot avea ceva solemn In 
ea. 

- Nu-i aşa că arată bine, Bob? a spus mama lui Ed. 

Tatăl şi-a cercetat fiul pe sub pleoapele încercănate. A vorbit din 
nou lent şi cu atenţie, de parcă i-ar fi fost alocat un anumit număr de 
cuvinte pe care să le folosească. 

-Nu. Arată ca şi cum cineva l-ar fi bătut măr. 

Jess vedea nuanţa pe care o căpătase obrazul lui Ed acolo undi 
fusese lovit de sora lui. S-a trezit ducându-şi involuntar mâna spre 
buza ei umflată. 

- Oricum, pe unde-a umblat? 

-Tată, ea e Jess. 

Ochii bătrânului au alunecat către ea. Sprânceana i s-a ridicat 0 
jumătate de centimetru. 

- Şi tu ce naiba ai păţit la faţă? i-a şoptit el. 

- M-am luat la harţă cu o maşină. A fost vina mea. 

- Asta i s-a întâmplat şi lui? 

Jess nici n-a clipit. 

-Da. 

Bătrânul a mai privit-o câteva clipe. 

- Pari genul care aduce necazuri» i-a spus. Aşa e? 

Gemma s-a aplecat în faţă. 

- Tată! Jess e prietena lui Ed. 

Bărbatul n-a luat-o în seamă. 

- Dacă există vreun mic avantaj în faptul că mi-a mai rămas puţin 
timp de trăit, acela e că pot să zic ce poftesc. Ea nu se arată jignită. Eşti 
jignită? îmi pare rău, am uitat cum te cheamă. Se pare că nu mai am 
nici o celulă cerebrală. 

- Jess. Nu. Nu sunt jignită. 

Bătrânul continua s-o fixeze cu privirea. 

- Şi, da, probabil sunt o pacoste, a adăugat ea, uitându-se în ochii lui. 

Faţa i s-a destins încet într-un surâs, iar Jess şi-a putut da seama, 

în treacăt, cum trebuie să fi arătat el înainte de a se îmbolnăvi. 

- Mă bucur să aud asta. întotdeauna mi-au plăcut fetele care aduc 
necazuri. Iar ăsta a stat prea mult cu capul aplecat în faţa unui com¬ 
puter. 

- Cum te mai simţi, tată? 

Bătrânul a clipit. 

- Sunt pe moarte. 

- Cu toţii suntem pe moarte, tată, a intervenit Gemma. 

- Nu mă lua pe mine cu sofismele tale de asistent social. Eu ur¬ 
mează să mor neplăcut de rapid. Mi-au mai rămas doar câteva ap¬ 
titudini şi foarte puţină demnitate. Probabil n-o să apuc sfârşitul 
sezonului de crichet. Asta îţi răspunde la întrebare? 

- îmi pare rău, a zis încet Ed. îmi pare rău că n-am mai venit. 

- Ai fost ocupat. 

-în privinţa asta... a început Ed. îşi băgase mâinile adânc în bu¬ 
zunare. Tată. Trebuie să-ţi spun ceva. Tuturor trebuie să vă spun ceva. 

Jess s-a ridicat în grabă, 

- Ce-ar fi să mă duc după nişte sendvişuri pentru toţi? Să vă las să 
vorbiţi. Simţea că Gemma încerca să ghicească ceea ce ştia ea. Aduc 
ţi de băut. Ceai? Cafea? 

Bob Nicholls şi-a întors capul spre ea. 

-Abia ai ajuns aici. Rămâi! 

Jess s-a uitat în ochii lui Ed. Acesta a ridicat puţin din umeri, ca şi 
cum nu prea ar fi avut importanţă. 

- Ce e, dragule? a întrebat mama lui, punându-i o mână pe umăr. 
Eşti bine? 

- Sunt bine. Mă rog. Sunt oarecum bine. Adică sunt sănătos. Dar... 
A înghiţit în sec. Nu, nu sunt bine. Trebuie să vă spun ceva. 

- Ce? a întrebat Gemma. 

- OK. Ed a tras aer adânc în piept. Păi, uite. 

- Ce? a întrebat din nou Gemma. Pentru Dumnezeu, Ed! Ce? 
-Sunt anchetat pentru tranzacţionare pe bază de informaţii 

confidenţiale. Am fost suspendat de firmă. Săptămâna viitoare va tre¬ 
bui să merg la o secţie de poliţie unde, cel mai probabil, voi fi pus sub 
acuzare şi s-ar putea să ajung la închisoare. 

Puţin spus că în încăpere s-a lăsat tăcerea. Era ca şi cum cineva V 
fi venit şi ar fi tras tot aerul de acolo. Pentru o clipă, lui Jess i s-a părut 
că s-ar putea să leşine din pricina lipsei de oxigen. 

- E o glumă? a întrebat mama lui Ed. 

-Nu. 

- Zău că m-aş putea duce să aduc nişte ceai, a intervenit Jess. 
Nimeni nu i-a acordat vreo atenţie. Bătrâna s-a aşezat încet pe un 

scaun de plastic. 

- Tranzacţionare pe bază de informaţii confidenţiale? Gemma • 
fost prima care a vorbit. E... e ceva grav, Ed. 

- Da. înţeleg asta, Gem. 

-Tranzacţionare adevărată, cum vedem la ştiri? 

- Despre aia-i vorba. 

- Are avocaţi buni, a spus Jess. 

Nimeni n-a părut s-o audă. 

-Scumpi. 

Mama lui îşi dusese mâna până la jumătatea distanţei spre guri, 
apoi a lăsat-o încet în jos. 

- Nu pricep. Când s-a întâmplat asta? 

- Acum aproximativ o lună. Cel puţin partea cu tranzacţionarea. 
-Acum o lună? Dar de ce nu ne-ai zis? Te-am fi putut ajuta. 
-N-aţi fi putut, mamă. Nimeni nu mă poate ajuta. 

- Dar la închisoare? Ca un infractor? 

Anne Nicholls devenise extrem de palidă. 

- Cred că dacă ajungi să fii trimis la închisoare, cam eşti un infrac¬ 
tor, mamă. 

-Ei bine, o să se lămurească ei. O să vadă că s-a comis vreo gre¬ 
şeală, dar o să se rezolve. 

- Nu, mamă. Nu sunt sigur că merge aşa. 

A urmat încă un lung moment de tăcere. 

- O să te descurci? 

-O să-mi fie bine, mamă. După cum spunea Jess, am avocaţi buni. 
Am resurse. Deja au stabilit că eu n-ara obţinut nici un câştig financiar. 

- Nici măcar n-ai scos bani din asta? 

- A fost o greşeală. 

- O greşeală? a zis Gemma. Nu înţeleg. Cum se poate să te folo¬ 
seşti din greşeală de informaţii confidenţiale ca să faci tranzacţii? 

Ed şi-a îndreptat umerii şi s-a uitat drept la sora lui. A tras aer în 
piept, iar ochii i-au alunecat preţ de o secundă către Jess. Apoi s-au 
ridicat spre tavan. 

- Ei bine, am făcut sex cu o femeie. Mi se părea că o plac. Pe urmă, 
mi-am dat seama că nu era cine credeam eu că e şi am cam vrut să 
dispară fără să degenereze totul într-o încurcătură. Tot ce-şi dorea ea 
era să călătorească. Aşa că am luat o decizie pripită şi i-am spus cum 
mă gândeam eu că ar putea să câştige nişte bani în plus ca să-şi plă¬ 
tească datoriile şi să plece în călătorii. 

-I-ai dat informaţii confidenţiale. 

-Da. Despre SFAX. Marea noastră lansare. 

- Doamne Dumnezeule! Gemma a scuturat din cap. Nu-mi vine 
tă cred ca aud asta. 

-Numele meu n-a apărut încă în presă. Dar o să apară. 

Ed şi-a băgat mâinile în buzunare şi s-a uitat neclintit la familia 
lui. Jess s-a întrebat dacă numai ea putea să observe tremurai mâini¬ 
lor lui. 

-Deci... ăăm... ăsta-i motivul pentru care n-am mai trecut pe 
acasă. Speram să vă pot ascunde povestea, poate chiar să rezolv pro¬ 
blema, astfel încât să nu fiţi nevoiţi să aflaţi nimic. Dar se dovedeşte 

că va fi imposibil. Şi vreau să vă spun că-mi pare rău. Ar fi trebuit st 
vă mărturisesc şi ar fi trebuit să petrec mai mult timp aici. însă... însl 
îmi doream să nu ştiţi adevărul. îmi doream să nu vedeţi cât de rftu 
am dat-o-n bară. 

Nimeni n-a scos o vorbă. Piciorul drept al lui Jess începuse să * 
legene involuntar. Când şi-a ridicat în sfârşit privirea, Ed se uita fix 
la tatăl său. 

- Ei bine? 

- Ei bine, ce? 

-N-ai de gând să zici nimic? 

Bob Nicholls şi-a ridicat încet capul de pe pernă. 

- Ce vrei să zic? 

Ed şi tatăl lui se priveau unul pe altul. 

- Vrei să zic că ai fost un idiot? Zic că ai fost un idiot. Vrei să zic d 
ai făcut praf o carieră strălucită? O zic şi pe-asta. 

-Bob... 

-Păi, ce... 

Dintr-odată, bătrânul a început să tuşească, scoţând un sunet ri- 
guşit, cavernos. Anne şi Gemma s-au repezit să-l ajute, întinzândud 
şerveţele, pahare cu apă, agitându-se pe lângă el. De parcă se simţettt 
cu toţii recunoscători că li se dăduse o preocupare. 

Ed stătea la piciorul patului. 

-închisoare? a repetat mama lui. închisoare, închisoare adevărată? 

- Asta a zis Ed, mamă. 

- Dar e groaznic! 

- Stai jos, mamă. Inspiră adânc! 

Gemma a condus-o pe bătrână către un scaun. Nimeni nu s-a la* 
dreptat spre Ed. De ce nu-1 lua cineva în braţe? De ce nu vedeau cM 
de singur se simţea în acele clipe? 

-îmi pare rău, a rostit el încet. 

Nimeni n-a părut să-l audă. 

- Pot să zic şi eu ceva? Jess nu mai putea să îndure. Şi-a auzit vo* 
cea, clară şi un pic prea puternică. Vreau doar să vă spun că Ed 1-* 
ajutat pe cei doi copii ai mei când eu n-am putut s-o fac. Ne-a dua 01 


Un bărbat şi o femeie 


319 


maşina până în celălalt capăt al ţării, pentru că eram disperaţi. în ceea 
ce mă priveşte, fiul dumneavoastră e... minunat. 

Toţi şi-au ridicat ochii. Jess s-a întors către tatăl lui Ed. 

-E bun, deştept şi talentat, chiar dacă nu sunt întotdeauna de 
acord cu ceea ce face. E amabil cu oameni pe care abia dacă-i cu¬ 
noaşte. Cu sau fără informaţii confidenţiale, dacă din băiatul meu o 
să iasă un bărbat măcar pe jumătate ca fiul dumneavoastră, atunci 
o să fiu foarte fericită. Mai mult decât fericită. O să fiu în extaz! 

Toţi se holbau la ea. Jess a adăugat: 

- Şi gândeam toate astea încă dinainte să fac sex cu el. 

Nimeni n-a vorbit. Ed stătea cu privirea pironită în pământ. 

-Păi, a încuviinţat încet din cap Anne, asta-i, ăăă, asta-i... 

- Edificator, a spus Gemma. 

Vocea bătrânei s-a stins. 

-Of, Edward! 

Bob a oftat şi a închis ochii. 

- Hai să n-o luăm ca la Hollywood. 

I-a deschis la loc şi a făcut semn să-i fie ridicat puţin capul patului. 

- Vino încoace, Ed! Să te pot vedea. Afurisiţi fie-mi ochii! 

A făcut semn către pahar, iar soţia lui i l-a ridicat spre buze. 

Bătrânul a înghiţit cu durere, apoi a lovit uşor cu palma în marginea 
patului, pentru a-1 îndemna pe Ed să se aşeze. A întins o mână şi a 
»şezat-o uşor peste cea a fiului său. Era insuportabil de firav. 

- Eşti băiatul meu, Ed. Oi fi tu un idiot şi un iresponsabil, dar asta 
nu schimbă câtuşi de puţin ceea ce simt pentru tine. Tatăl lui s-a în¬ 
cruntat. Mă scoate din sărite faptul că tu ai putut să crezi altceva. 

- îmi pare rău, tată. 

Bătrânul a clătinat încet din cap. 

-Mă tem că nu-ţi pot fi de mare ajutor. Prostia asta care-mi taie 
răsuflarea... S-a strâmbat, după care a înghiţit cu durere. L-a strâns 
| de mână pe Ed. Cu toţii greşim. Du-te, primeşte-ţi pedeapsa, pe urmă 
| Intoarce-te şi ia-o de la capăt. 

Ed şi-a ridicat ochii către t el. Şi atunci Jess l-a văzut pe băieţelul 
Care trebuie să fi fost odinioară: rănit, dorindu-şi cu disperare apro¬ 
barea tatălui. Şi hotărât să nu lase niciodată să se vadă asta. 

- Data viitoare să faci treabă şi mai bună. Ştiu că poţi. 

în momentul acela, Anne a izbucnit în plâns, vărsând lacrimi ne* 
aşteptate, deznădăjduite, pe care şi le-a ascuns cu ajutorul mânecii 
Bob şi-a răsucit lent capul către ea. 

- Oh, draga mea! a spus el încet. 

Atunci şi-a dat seama Jess că, în sfârşit, devenise o intrusă. A dei* 
chis uşa fără zgomot şi s-a strecurat afară. 

Şi-a încărcat telefonul cu credit de la magazinul din spital, i-a tri¬ 
mis un mesaj lui Ed pentru a-i spune unde se află, apoi a aşteptai 
la secţia de urgenţă să-i fie consultat piciorul. învineţit rău, i-a spui 
un tânăr doctor polonez, care nici nu clipise când ea îi povestise ct 
păţise. A bandajat-o, i-a scris o reţetă pentru nişte analgezice puter* 
nice, i-a înapoiat şlapul şi i-a recomandat odihnă. 

- încercaţi să nu mai daţi cu piciorul în nici o maşină, a sfâtult*0 
medicul, fără să-şi ridice ochii din hârţoagele lui. 

Jess s-a întors şchiopătând la etaj, în Secţia Victoria, s-a aşezat pt 
unul dintre scaunele de plastic de pe coridor şi a aşteptat. Era cald, 
iar oamenii din jur vorbeau în şoaptă. S-ar putea să fi aţipit puţin. S-t 
trezit brusc atunci când Ed a ieşit din salon. Jess i-a întins haina, iard 
a luat-o fără nici un cuvânt. Câteva clipe mai târziu, pe coridor s-a tvft 
Gemma. Cei doi fraţi s-au oprit tăcuţi unul in faţa celuilalt. Femeii 
şi-a pus cu blândeţe mâna pe obrazul lui. 

- Fir-ai tu să fii de idiot! 

Ed a lăsat capul în jos, cu mâinile băgate în fundul buzunarelor 
ca Nicky. 

- Fir-ai tu să fii de prost şi de idiot! Să mă suni! 

El s-a retras. Avea ochii roşii. 

- Vorbesc serios. O să vin cu tine la tribunal. S-ar putea să cu* 
nosc nişte oameni de la eliberare condiţionată care te-ar putea ajuţi 
să ajungi într-o închisoare cu regim deschis. Vreau să zic, n-o să intri 
la categoria A, atâta vreme cât n-ai mai făcut nimic altceva. Genuni 
şi-a aruncat ochii către Jess, apoi din nou către el. N-ai mai făcut ni* 
mic altceva, nu? 

Ed s-a aplecat, a îmbrăţişat-o şi poate că numai Jess a remarcat fe¬ 
lul în care el a strâns cu putere din pleoape atunci când s-a îndepărtat. 

Au ieşit din spital în lumina strălucitoare a unei zile de primăvară. 
In mod inexplicabil, viaţa reală părea să-şi fi continuat cursul fără a 
ţine cont de ei. Maşinile intrau cu spatele în locuri de parcare prea 
mici, cărucioare pentru copii erau scoase din autobuze, radioul unui 
muncitor se auzea dat la volum maxim în timp ce acesta vopsea o ba¬ 
lustradă din apropiere. Jess s-a trezit inspirând adânc, recunoscătoare 
că scăpase de aerul închis, cu iz de medicamente, al salonului şi de 
spectrul apropiat al morţii ce plutea peste tatăl lui Ed. Acesta înainta 
cu privirea aţintită în faţă. Pentru o clipă, i-a amintit Iui Jess de Nicky, 
aşa cum arăta el înainte să ajungă acolo, pe vremea când toată energia 
lui părea concentrată spre a nu arăta nimic, a nu simţi nimic. Au tra¬ 
versat parcarea, până când au ajuns la maşina lui Ed, iar acolo el s-a 
oprit. Uşile s-au descuiat cu un păcănit răsunător. Bărbatul a rămas 
pe loc. Parcă nu se mai putea mişca. Stătea pur şi simplu, cu o mână 
uşor ridicată, uitându-se în gol la propriul automobil. 

Jess a aşteptat puţin, apoi a ocolit încet maşina. I-a luat legătura de 
chei din mână. Şi când, în cele din urmă, privirea lui a alunecat către 
ea, i-a cuprins strâns mijlocul cu braţele. L-a ţinut aşa până când el 
fi-a aşezat încet capul, ca pe o dulce povară, pe umărul ei. 


Capitolul 26 


TANZIE 

Spre surprinderea ei, Nicky a început o conversaţie la micul de¬ 
jun. Se aşezaseră în jurul mesei, ca o familie de la televizor - Tanzie 
primise ineluşe dintr-un amestec de mai multe cereale, iar Suzie Şl 
Josh mâncau cornuri cu ciocolată, despre care Suzie zicea că erau pre¬ 
feratele lor, aşa că le mâncau în fiecare dimineaţă şi părea un pic 
ciudat să stea acolo, lângă tata şi cealaltă familie a lui, dar nu era chiar 
atât de rău pe cât crezuse ea. Tata mânca dintr-un castron cu fulgi d« 
tărâţe, pentru că acum trebuia să rămână în formă, după cum spunea 
el, apoi se bătea des peste burtă. Fetiţa nu ştia însă exact din ce motiv 
făcea asta, fiindcă nu era ca şi cum el ar fi avut o slujbă adevărată. 

- Chestii pe ţeavă, Tanze, îi răspundea tata ori de câte ori îl întrebi 
cu ce se ocupă de fapt, iar Tanzie se întreba dacă şi Linzie avea un 
garaj plin cu aparate de aer condiţionat nefuncţionale. 

Nicky tocmai se juca cu o felie de pâine prăjită (de obicei el nu 
mânca nimic la micul dejun, pentru că, până la călătoria aceasta, nici 
nu se trezea înainte de micul dejun), când, deodată, s-a uitat la tata 
şi i-a zis: 

- Jess munceşte tot timpul. Tot timpul! Şi nu mi se pare corect. 

Lingura tatei s-a oprit la jumătatea distanţei spre gură, iar Tanzie 

s-a întrebat dacă el urma să se enerveze extrem de rău, aşa cum fă¬ 
cea când Nicky spunea ceva care i se părea lipsit de respect. Pentru 

o clipă, toată lumea a tăcut. Pe urmă, Linzie şi-a pus mâna peste a 
tatei şi a zâmbit. 

- Are dreptate, iubire. 

Iar tata a roşit puţin şi a zis că, da, ei bine, lucrurile aveau să se 
schimbe puţin de acum înainte, că toţi am făcut greşeli. Şi pentru că 
în momentul acela căpătase ceva curaj, Tanzie i-a replicat că nu, dacă 
e să fim corecţi, nu am făcut toţi greşeli. Ea greşise când lucrase algo¬ 
ritmii, şi Norman greşise când îi stricase ochelarii din cauza vacilor, şi 
mama greşise când luase Rolls-Royce-ul şi fusese arestată, dar Nicky 
a fost singurul din familia lor care nu făcuse nici o greşeală. însă la 
jumătatea discursului ei, Nicky a lovit-o tare cu piciorul pe sub masă 
şi i-a aruncat o privire. 

„Ce?“ l-a întrebat ea din priviri. 

„Ţine-ţi gura!" au părut să zică ochii lui. 

„GRRR, nu-mi spune tu mie să-mi ţin gura!" au ripostat ai ei. 

Apoi Nicky a refuzat să se mai uite la ea. 

- Vrei un corn cu ciocolată, iubire? a întrebat-o Linzie, apoi i-a pus 
unul pe farfurie înainte ca Tanzie să apuce să răspundă. 

Peste noapte, Linzie îi spălase şi îi uscase hainele, aşa că acum mi¬ 
roseau a balsam de rufe cu aromă de vanilie şi orhidee. Toate lucrurile 
din casa aceea aveau propriul parfum. Parcă nimic n-ar fi avut voie 
să-şi răspândească mirosul. Femeia aşezase din loc în loc, pe lângă 
plintă, nişte aparate care se băgau în priză şi împrăştiau o „bogată 
aromă de pădure tropicală şi flori rare". Mai avea castronaşe cu pot- 
pourri, pe care le stropea cu miresme din nişte sticluţe, şi un miliard 
de lumânări parfumate în baie („Adevărat, îmi plac la nebunie lumâ¬ 
nările parfumate"). Pe Tanzie o mânca nasul tot timpul cât se aflau 
Înăuntru. 

După ce s-au îmbrăcat, Linzie a dus-o pe Suze la balet. Tata şi 
Tanzie au mers în parc, cu toate că ea nu mai fusese în parc de vreo 
doi ani, pentru că se făcuse oarecum prea mare pentru asta. Dar nu 
voia să-i rănească sentimentele tatei, aşa că s-a aşezat în leagăn şi l-a 
lăsat s-o împingă de câteva ori, în vreme ce Nicky stătea şi-i privea, 
cu mâinile îndesate în buzunare. îşi lăsase jocul Nintendo în maşina 
domnului Nicholls, iar Tanzie ştia că el îşi dorea foarte mult o ţigară, 

dar nu credea că se simţea îndeajuns de curajos încât să fumeze di 
faţă cu tata. 

La prânz, au primit cartofi prăjiţi de la magazin („Să nu-i spuneţi 
lui Linzie“, le-a cerut tata, bătându-se pe burtă), iar tata i-a întrebi! 
despre domnul Nicholls, încercând să pară complet nepăsător: 

- Deci, cine era tipul ăla? Iubitul mamei voastre? 

-Nu, i-a răspuns Nicky într-un fel care l-a împiedicat pe tata 4 
mai pună şi alte întrebări. 

Tanzie se gândea că tatăl ei fusese şocat de felul în care îi vorbii 
Nicky. Nu era tocmai nepoliticos, ci doar părea să nu-i pese de ceea Ol 
crede tata. în plus, acum Nicky era mai înalt decât el, lucru care inal 
nu i s-a părut tatei deloc uimitor atunci când Tanzie i-a atras atenţii 
asupra lui. 

Apoi fetiţei i s-a făcut frig, pentru că nu-şi luase haina cu ea, aţi 
că s-au întors. Suze era deja acasă după lecţia de balet, prin urmii» 
Nicky s-a dus la etaj, să stea la calculator, iar ele au jucat nişte jocuri, 
s-au distrat cu ţestoasa lui Suzie, apoi s-au dus în camera fetiţei, undi 
ea a zis că se pot uita la un DVD, pentru că are un aparat la care vedl 
în fiecare seară câte un film întreg de una singură, înainte să se culci, 

- Mama ta nu-ţi citeşte? a întrebat-o Tanzie. 

-N-are timp. De-aia mi-a luat DVD playerul, a răspuns Suze. 

Avea şi un raft plin cu filme, toate preferatele ei, pe care putea li 
le urmărească la etaj, atunci când familia se uita jos la ceva ce ei nu-l 
plăcea. 

- Lui Marty îi plac filmele cu gangsteri, aşa că se uită la alea, a zii 
fata, strâmbând din nas, iar lui Tanzie i-au trebuit câteva minute d 
să-şi dea seama că se referea la tatăl ei. 

Şi n-a ştiut ce să-i răspundă. 

- îmi place haina ta, a zis Suze, cercetându-i geanta lui Tanzie. 

- Mama mi-a făcut-o de Crăciun. 

-Chiar mama ta a făcut-o? A ridicat haina, astfel încât nasturii 
cusuţi de mama pe mâneci să strălucească în lumină. Oh, Doamne, I 
creatoare de modă sau ceva? 

-Nu, a spus Tanzie. E menajeră. 

Suze a râs ca şi cum ar fi fost o glumă. 

- Ce sunt toate alea? a întrebat-o ea, când a dat cu ochii de foile cu 
probleme de matematică din geanta ei. 

De data asta, Tanzie a ţinut gura închisă. 

-Asta-i matematică? Oh, Doamne, parc-ar fi... mâzgălituri. 
Parc-ar fi... greacă. A chicotit, răsfoind hârtiile, apoi ridicându-le cu 
două degete, ca şi cum ar fi fost ceva oribil. Sunt ale fratelui tău? Ce e, 
vreun obsedat de matematică? 

- Nu ştiu. 

Tanzie s-a înroşit, căci nu se prea pricepea să mintă. 

-Câh! Ce cap mare! Ciudat! Tocilar! 

A azvârlit foile cât colo, în timp ce scotea din geantă celelalte haine 
ale lui Tanzie. 

Tanzie n-a spus nimic. A lăsat hârtiile pe podea pentru că nu voia 
să fie nevoită să explice. Şi nu voia să se gândească la olimpiadă. Şi se 
gândea că, poate, i-ar fi mai uşor dacă, de acum înainte, ar încerca să-i 
semene mai mult lui Suzie, deoarece ea părea foarte fericită, şi tata pă¬ 
rea foarte fericit acolo. Apoi Tanzie a zis că ar trebui să meargă jos şi să 
se uite la televizor, fiindcă nu mai voia să se gândească la absolut nimic. 

Văzuseră deja trei sferturi din Fantasia, când Tanzie l-a auzit pe 
tata strigând: 

- Tanzie, a venit mama ta. 

Mama stătea în prag, cu bărbia ridicată, ca şi cum ar fi fost pusă pe 
harţă, iar când Tanzie s-a oprit în loc şi s-a holbat la faţa ei, şi-a dus o 
mână la buză, de parcă abia atunci şi-ar fi amintit că e spartă, şi a zis: 

- Am căzut. 

Pe urmă Tanzie s-a uitat în spatele ei, la domnul Nicholls, care 
aştepta în maşină, iar mama a adăugat pe dată: 

- Şi el a căzut. 

Spusese asta chiar dacă Tanzie nu reuşise, de fapt, să îi zărească 
faţa bărbatului, ci voise doar să vadă dacă urmează să se urce în ma¬ 
şină sau dacă erau nevoiţi să ia totuşi un autobuz. 

Tata a zis: 

- Chiar e necesar ca orice chestie cu care intri tu în contact zilele 
astea să aibă cumva de suferit? 

Mama s-a uitat urât la el, iar tata a mormăit ceva despre nişte ft* 
paraţii, după care a zis că se duce să-i aducă geanta. Tanzie a răsuflet 
uşurată, apoi a fugit în braţele mamei, pentru că, deşi se simţise Mat 
acasă la Linzie, îi era dor de Norman şi voia să stea cu mama eii £ 
dintr-odată, se simţea nespus de obosită. ’ 

Cabana pe care o închiriase domnul Nicholls părea scoasă din* 
tr-un clip publicitar despre ceea ce îşi doresc bătrânii să facă dupi 
ce ies la pensie sau poate dintr-o reclamă 1a pastile pentru afecţiuni 
urinare. Era pe malul unui lac şi era înconjurată de alte câteva cabanţ 
însă cele mai multe se aflau în spatele copacilor sau fuseseră cl&dlfet 
înclinat, astfel încât nici o fereastră să nu dea direct spre vreo altft 
casă. Pe apă trăiau cincizeci şi şase de raţe şi douăzeci de gâşte, |i 
toate, mai puţin trei, erau încă acolo la ora ceaiului. Tanzie se gândit 
că era posibil ca Norman să le fugărească, dar el n-a făcut decât si flt 
trântească pe iarbă şi să privească. 

- Super! a zis Nicky, deşi lui nu-i prea plăceau ieşirile în natură. 

A inspirat adânc. Tanzie şi-a dat seama că fratele ei nu mai pusese 
ţigară în gură de patru zile. 

-Nu-i aşa? a spus mama. 

S-a uitat spre lac şi, o vreme, n-a mai scos nici o vorbă. A dat ti 
zică ceva despre achitarea cheltuielilor care le reveneau, dar domnul 
Nicholls a ridicat mâinile şi a negat vehement, ca şi cum nici n-ar A 
vrut să audă. Atunci, mama a roşit puţin şi a tăcut. 

Au luat cina afară, la grătar, chiar dacă nu era tocmai vreme potrt* 
vită pentru grătar, fiindcă mama le-a zis că ar fi distractiv să închei* 
călătoria în felul acesta şi, oricum, când avea ea timp să facă grătarf 
Părea hotărâtă să-i facă pe toţi fericiţi, aşa că sporovăia de vreo doui 
ori mai mult ca oricare dintre ei şi zicea că nu mai ţinea cont de bani, 
deoarece uneori trebuie să te bucuri de ceea ce ai şi să mai şi trăieşti 
Părea felul ei de a mulţumi. Aşa că au mâncat cârnaţi, carne de pui ca 
sos picant, chifle proaspete şi salată. Mama le cumpărase şi două cutii 
de îngheţată bună, nu din cea ieftină, care se vinde în caserole de plas¬ 
tic alb. N-a întrebat nimic despre noua casă a tatei, dar a îmbrăţişat-0 

I des pe Tanzie, zicându-i că îi fusese dor de ea şi că e caraghios fiindcă, 
kt urma urmei, nu lipsise decât o noapte. 

Fiecare a spus glume şi, chiar dacă Tanzie nu şi-o mai amintea 
decât pe cea despre un băţ maro şi lipicios, cu toţii au râs. Pe urmă 
iu jucat jocul acela în care îţi lipeşti fruntea de coada unei mături, 
ipoi te învârţi până cazi, ceea aproape întotdeauna îi face pe toţi să 
Izbucnească în râs. Mama a jucat o dată, chiar dacă abia mai putea să 
meargă cu piciorul bandajat, şi tot se văita de durere în timp ce se ro¬ 
tea. Iar asta i-a stârnit hazul lui Tanzie, pentru că era plăcut să-şi vadă 
mama purtându-se şi ea ca o caraghioasă. Domnul Nicholls refuza 
Întruna să se prindă în jocul lor, spunând că doar avea să se uite. Dar 
tpoi mama a şchiopătat până la el, i-a zis ceva foarte încet la ureche. 
Iar domnul Nicholls a ridicat o sprânceană şi a întrebat: 

- Serios? 

Şi mama a încuviinţat din cap. Iar el a spus: 

- Păi, bine, atunci. 

Şi când s-a răsturnat chiar a făcut pământul să se cutremure puţin. 
Până şi Nicky, care nu făcea niciodată nimic, a intrat în joc, cu picioa¬ 
rele lui lungi ca de păianjen, iar când a început să râdă, hohotele lui 
erau foarte stranii, ca de bufniţă. Tanzie a hotărât că nu-1 mai auzise 
râzând aşa de o veşnicie. Poate niciodată. 

Fetiţa s-a învârtit de vreo şase ori, până când lumea s-a prăbuşit şi 
s-a rostogolit, iar ea s-a aruncat pe spate în iarbă, uitându-se cum ce¬ 
rul se roteşte împrejurul ei şi gândindu-se că seamănă puţin cu viaţa 
familiei ei. Niciodată exact aşa cum ar trebui să fie. 

Au mâncat, mama şi domnul Nicholls au băut vin, iar Tanzie a 
curăţat toate resturile de pe oase şi i le-a dat lui Norman, deoarece 
câinii mor dacă le dai oase de pui. Apoi şi-au îmbrăcat hainele şi doar 
au stat pe frumoasele scaune de răchită aflate în dotarea cabanei, toţi 
înşiraţi pe malul lacului, admirând păsările de pe apă până când s-a 
întunecat. 

- îmi place la nebunie locul ăsta, a spus mama în tăcerea care se 
lisase. 

Tanzie nu ştia sigur dacă cineva ar fi trebuit să vadă asta, dar dom¬ 
nul Nicholls s-a întins şi a strâns-o de mână pe mama. 



328 


Jojo Moyes 


Bărbatul păruse mai toată seara trist. Tanzie nu ştia de ce. Se In* 
treba dacă motivul era faptul că se apropiau de sfârşitul micii lor că* 
lătorii. Dar a auzit gâştele şi raţele măcănind şi pleoscăind în celălalt 
capăt al lacului, apoi doar apa clipocind la mal, şi totul era cufun¬ 
dat în pace şi linişte, aşa că probabil a adormit, fiindcă îşi aminteşti 
ca prin ceaţă cum domnul Nicholls a dus-o în braţe până la etaj, iar 
mama a învelit-o şi i-a spus c-o iubeşte. Dar ce îşi aminteşte cel mit 
bine legat de întreaga seară e faptul că nimeni n-a pomenit despm 
olimpiadă, ceea ce a bucurat-o nespus de mult. 

Fiindcă, uite cum stă treaba: câtă vreme mama pregătea grătarul» 
Tanzie a cerut cu împrumut laptopul domnului Nicholls şi a căutat 
statisticile legate de copiii proveniţi din familii cu venituri scăzutţ 
care merg Ia şcoli particulare. Şi, în doar câteva minute, a constatat d 
probabilitatea ca ea să meargă într-adevăr la St. Anne’s fusese întot* 
deauna mai mică de zece la sută. Atunci a înţeles că nu conta cât de 
bine se descurcase la testul de admitere, ar fi trebuit totuşi să verifice 
statisticile înainte chiar de a pleca de acasă, deoarece în viaţă nu glt* 
şeşti decât atunci când nu eşti atent la numere. Nicky a urcat şi, când t 
văzut-o ce făcea, s-a oprit un minut, fără să zică nimic, apoi a bătut -0 
uşor pe braţ şi i-a spus că avea să vorbească el cu nişte cunoscuţi li 
lui de la McArthur, mai mici cu un an, pentru a se asigura că avem 
grijă de ea. 

Când erau acasă la Linzie, tata îi spusese iui Tanzie că şcolile part!* 
culare nu sunt o garanţie a succesului. îi zisese asta de trei ori. 

- Succesul ţine doar de ce ai în interiorul tău, îi explicase el. Dl 
hotărâre. 

Apoi îi sugerase s-o roage pe Suze să-i arate cum îşi aranjează CI 
părul, pentru că şi al ei ar putea să arate la fel de frumos. 

Mama spusese că avea să doarmă pe canapea în noaptea acMţ 
astfel încât Tanzie şi Nicky să poată sta în celălalt dormitor, însă fetiţi 
nu credea că se ţinuse de cuvânt, fiindcă atunci când ea se trezii! 
foarte însetată în toiul nopţii, din pricina mâncării gătite de manta» 
şi coborâse la parter, mama ei nu era acolo. Iar dimineaţă a apărut 
îmbrăcată cu tricoul gri al domnului Nicholls, cel pe care el îl purti 

tn fiecare zi, fără excepţie. Aşa că Tanzie a stat douăzeci de minute cu 
ochii aţintiţi la uşa lui, căci era curioasă să afle cu ce haine urma să 
coboare el îmbrăcat. 

în zori, o ceaţă uşoară plutea pe deasupra lacului. Se ridica din apă 
ca un truc de magician, în vreme ce toţi încărcau bagajele în maşină. 
Norman amuşina iarba, dând încet din coadă. 

-Iepuri, a spus domnul Nicholls (era îmbrăcat într-un alt tricou gri). 

Dimineaţa era rece şi cenuşie, porumbeii sălbatici uguiau încet 
prin copaci, şi pe Tanzie o cuprinsese acea tristeţe pe care o simţi 
când ai fost într-un loc foarte frumos şi totul se sfârşise. 

-Nu vreau să merg acasă, a spus ea încet, când mama a închis 
portbagajul. 

Femeia a tresărit. 

- Ce, scumpo? 

- Nu vreau să mă întorc acasă, a repetat Tanzie. 

Mama i-a aruncat o privire domnului Nicholls, apoi a încercat să 
Zâmbească, s-a apropiat încet şi a zis: 

- Adică vrei să rămâi cu tatăl tău, Tanzie? Pentru că dacă asta îţi 
doreşti cu adevărat, eu... 

- Nu. Pur şi simplu îmi place casa asta, e frumos aici. 

Ar fi vrut să adauge „şi nu ne aşteaptă nimic frumos la întoarcere, 
pentru că totul s-a stricat şi, în plus, aici nu există familia Fisher", dar 
şi-a dat seama, după expresia de pe chipul mamei, că şi ea se gândea 
Ia acelaşi lucru, fiindcă i-a aruncat imediat o privire lui Nicky, care a 
ridicat din umeri. 

- Ştii că nu-i nici o ruşine că ai încercat ceva, nu? Mama s-a uitat la 
amândoi. Cu toţii ne-am străduit din răsputeri să facem să se întâm¬ 
ple ceva şi n-am reuşit, dar din asta au ieşit alte lucruri bune. Am re¬ 
uşit să vedem nişte zone din ţară pe care nu le-am fi vizitat niciodată. 
Am învăţat câteva chestii. Am lămurit situaţia cu tatăl vostru. Ne-am 
făcut nişte prieteni. Poate că se referea la Linzie şi la copiii ei, însă 
când a rostit cuvintele, ochii ei erau îndreptaţi către domnul Nicholls. 
Aşa că, una peste alta, cred că n-am făcut rău că am încercat, chiar 

dacă treaba n-a ieşit tocmai aşa cum am plănuit. Şi, ştiţi ce, poate ci 
lucrurile n-or să stea atât de rău după ce o să ne întoarcem acasă. 

Faţa lui Nicky nu exprima nimic. Tanzie ştia că fratele ei se gândet 
la bani. 

Atunci, domnul Nicholls, care abia dacă scosese o vorbă toată di¬ 
mineaţa, a ocolit maşina, i-a deschis portiera mamei şi a zis: 

- Da. Bine. M-am tot gândit la asta. Şi o să facem un mic ocol. 

JESS 

în maşină, în drum spre casă, au format un mic grup tăcut. Nimeni 
n-a cerut să asculte muzică şi abia dacă au vorbit. Până şi câinele în¬ 
cetase să mai scâncească, de parcă ar fi acceptat că automobilul acela 
era acum casa lui. De când începuse să plănuiască acea călătorie, de-a 
lungul zilelor stranii şi agitate în care bătuseră drumurile, Jess nu-şi 
imaginase nimic dincolo de înscrierea lui Tanzie la olimpiadă. Urma 
s-o aducă la concurs, să aştepte până la încheierea acestuia, apoi totul 
avea să fie bine. Nici prin cap nu-i trecuse că era posibil ca toată ex¬ 
cursia să dureze cu trei zile mai mult decât se aşteptase sau că aveau să 
Jşi cheltuie tot bugetul în timpul ei. Nu se gândise nici măcar o dată că 
era posibil să aibă nevoie de un loc de cazare pe drumul de întoarcere 
spre casă. Sau că avea să rămână cu exact 13,81 de lire în buzunar şi 
cu un cârd bancar pe care se temea prea mult să-l introducă într-un 
bancomat, fiindcă risca să nu-1 mai primească înapoi. 

Jess nu i-a spus nimic din toate astea lui Ed. El era tăcut, cu ochii 
aţintiţi asupra drumului din faţa lor, poate adâncit în gânduri cu pri¬ 
vire la tatăl său. în spatele lui, Nicky tasta de zor pe laptop, cu căştile 
băgate în urechi, cu fruntea încruntată de concentrare. Jess bănuia 
că avea cine ştie ce dispozitiv de-al lui Ed, ce-i permitea să intre pe 
internet. Se simţea foarte recunoscătoare că băiatul vorbea, mânca 
şi dormea, aşa că nu a pus întrebări. Tanzie tăcea, cu mâna sprijinită 

pe capul uriaş al lui Norman, cu privirea îndreptată către peisajul ce 
alerga pe lângă geam. Ori de câte ori Jess o întreba dacă se simte bine, 
fetiţa se mulţumea să dea din cap în semn de încuviinţare. 

Dar nimic din toate acestea nu părea să conteze atât de mult pe 
cât ar fi trebuit. Pentru că în fiinţa ei ceva fundamental se schimbase. 

Ed. Jess îi tot repeta numele în minte, astfel că acesta se golise 
complet de orice înţeles real. Şedea la doar câţiva centimetri distanţi 
de omul care, acum înţelegea, era pur şi simplu cel mai grozav băr¬ 
bat din câţi întâlnise vreodată. Se mira doar că nimeni altcineva nu 
păruse să-şi dea seama de asta. Când el îi zâmbea, Jess nu se pute* 
abţine să nu îi zâmbească la rândul ei. Când chipul lui era de nepă¬ 
truns din pricina tristeţii, şi ea era întru câtva afectată. Il urmărea !n 
preajma copiilor ei, vedea uşurinţa cu care îi arăta lui Nicky vreo ca¬ 
racteristică a computerului său, seriozitatea cu care se gândea la cine 
ştie ce comentariu pasager al lui Tanzie (genul de comentariu care 
pe Marty l-ar fi făcut să-şi dea ochii peste cap) şi îşi dorea ca el să li 
intrat mult mai devreme în vieţile lor. Când rămâneau singuri, iar Ed 
o strângea la piept, aşezându-şi mâna pe coapsa ei într-un gest de po¬ 
sedare, şoptindu-i blând la ureche, ea simţea cu o calmă certitudine 
că totul avea să fie în regulă. Nu era vorba despre faptul că Ed urma si 
îndrepte lucrurile (avea şi el propriile probleme de care să se ocupe), 
ci despre convingerea că, într-un fel, ei doi se potriveau unul cu ce¬ 
lălalt. împreună aveau să îndrepte lucrurile. Dintre toţi cei pe care-1 
cunoscuse de-a lungul vieţii ei, Ed era primul om alături de care Jen 
înţelegea sensul sintagmei „le stă bine împreună". 

Se temea să-l întrebe dacă ceva din toate acestea avea vreo însem¬ 
nătate. Se temea că trăncănise atât amar de vreme despre faptul ci 
ea nu avea nevoie de nimeni, că se descurcă şi singură şi că, pe lângl 
serviciu, cei doi copii şi câine, nu mai era loc pentru nimeni altcinevi 
în viaţa ei, încât era posibil ca el s-o fi luat în serios. 

Pentru că îl dorea pe Ed Nicholls. Voia să se trezească lângă el, li 
bea cu el, să-i dea să mănânce pâine prăjită cu degetele ei lipicioase. 
Voia să-l cuprindă cu picioarele în întuneric, să-l simtă în ea, sâ M 
arcuiască lipită de trupul lui, în vreme ce el o imobiliza cu mâinile. 
Voia să-i simtă sudoarea, şi forţa, şi trupul solid, buzele peste ale d, 

ochii cufundaţi în ai ei. Mergeau cu maşina, iar Jess îşi amintea cele 
două nopţi precedente ca pe nişte frânturi de vise pasionale: mâinile 
lui, gura lui, felul în care el trebuia să-i acopere buzele când ea atingea 
orgasmul, ca să nu-i trezească pe copii, şi abia se abţinea să nu se în¬ 
tindă peste scaune şi să-şi lipească faţa de gâtul lui, să-şi lase mâinile 
să-i alunece pe spatele tricoului purtat de el, doar din pura plăcere de 
a-i simţi pielea lipită de a ei. 

îşi petrecuse prea mult timp gândindu-se numai la copii, la servi¬ 
ciu, la facturi şi la bani. Acum nu-i mai stătea mintea decât la el. Când 
îl vedea întorcându-se către ea, obrajii i se împurpurau. Când îl auzea 
rostindu-i numele, i se părea o şoaptă în întuneric. Când el îi întindea 
câte o cafea, clipa în care degetele li se atingeau îi curenta tot trupul, 
îi plăcea când îl simţea privind-o, cu un aer preocupat, şi se întreba 
la ce se gândea. 

Jess habar n-avea cum să-i comunice lui Ed măcar un crâmpei 
din toate acestea. Era foarte tânără când îl cunoscuse pe Marty şi, cu 
excepţia unei seri în care Liam Stubbs îşi băgase mâinile pe sub bluza 
ei în barul Feathers, ea nici măcar nu mai începuse vreo relaţie cu 
altcineva. 

Jess Thomas nu mai ieşise la o întâlnire în adevăratul sens al cu¬ 
vântului de pe vremea când era elevă. Asta o făcea să pară ridicolă, 
chiar şi în propriii ochi. Voia doar să-i arate lui Ed ce simţea. 

Tânjea să facă asta. 

- O să ne continuăm drumul spre Nottingham, dacă n-aveţi nimic 
împotrivă, a spus el, întorcându-se către Jess. 

încă avea o vânătaie estompată pe laterala nasului. 

- O să ne oprim târziu ca să ne stabilim tabăra pe undeva. Aşa o să 
putem face drumul până acasă joi, dintr-o singură bucată. 

Şi pe urmă? ar fi vrut să-l întrebe Jess. Dar şi-a ridicat picioarele 
pe bord şi a zis: 

-Sună bine. 

S-au oprit să ia prânzul într-un loc de popas de pe marginea şose¬ 
lei. Copiii renunţaseră să mai întrebe dacă există şansa să mănânce şi 
altceva decât sendvişuri, iar acum priveau dughenele de tip fast-food 

şi cafenelele de lux cu un sentiment vecin cu indiferenţa. S-au dat joi 
şi au început să se întindă. 

- Ce-aţi zice de rulouri cu cârnaţi? a întrebat Ed, arătând spre o 
prăvălie. Cafea şi rulouri calde cu cârnaţi. Sau pateuri cu carne. Fie 
eu cinste! Haideţi! 

Jess s-a uitat la el. 

-Am nevoie de nişte mâncare nesănătoasă. Ceva porcării plini 
de grăsime şi calorii. Copii, cine vrea nişte carbohidraţi unsuroşii 
A făcut semn către Jess. Haide, dictatorul mâncării! O să luăm şi niştt 
fructe după aia. 

-Nu ţi-e frică? După kebabul ăla? 

Ed îşi ţinea mâna streaşină la ochi, ferindu-şi ochii de soare, pen* 
tru a putea s-o vadă mai bine. 

- M-am hotărât că-mi place să trăiesc periculos. 

Noaptea trecută venise la ea, după ce Nicky, care şedea tăcut In 
colţul camerei, tastând de zor la laptopul lui Ed, se dusese la culcări. 
Jess se simţise ca o adolescentă în timp ce şedea pe canapeaua din fiţi 
lui, prefăcându-se că se uită la televizor şi aşteptând ca toţi ceilalţi a| 
se bage în pat, doar pentru a-1 putea atinge. Dar când Nicky plecase In 
sfârşit, în loc să se ducă drept la ea, Ed îşi deschisese laptopul. 

-Cu ce se ocupă Nicky? l-a întrebat Jess, în timp ce el cercel* 
ecranul. 

- Compune texte, i-a răspuns bărbatul. 

- Nu tu jocuri? Nu tu arme? Nu tu explozii? 

-Nimic. 

-Doarme, a şoptit ea. A dormit în fiecare noapte de când am ple¬ 
cat de acasă. Fără nici ţigară cu marijuana. 

- Bravo lui. Eu mă simt ca şi cum n-aş mai fi dormit de ani întregi. 

Ed părea să fi îmbătrânit cu un deceniu în scurtul răstimp de când 

erau pe drum. Jess s-a întrebat dacă nu era cazul să-şi ceară scuzţ 
dacă nu cumva prea mult timp petrecut cu mica ei familie haotică tt 
fi avut acelaşi efect asupra oricărui bărbat. Şi-a amintit ce-i spuse* 
Chelsea despre şansele ei de a avea viaţă amoroasă, de orice fel. Apoi, 
în timp ce ea stătea pe loc, brusc nesigură cu privire la ce să facă ta 
continuare, el a întins o mână şi a tras-o alături. 

-Deci, i-a zis încet, Jessica Rae Thomas. Ai de gând să mă laşi să 
dorm puţin în noaptea asta? 

Ea i-a studiat buza de jos, savurând felul în care îi simţea atingerea 
pe şold. Se simţea dintr-odată veselă. 

-Nu, i-a răspuns. 

- Excelent răspuns. 

Jess se gândea că era posibil ca partida să fi durat trei ore. Greu de 
apreciat. 

Acum schimbaseră direcţia, îndepărtându-se de magazinul ali¬ 
mentar şi croindu-şi drum printre pâlcurile de călători nemulţumiţi, 
aflaţi în căutarea bancomatelor sau a toaletelor mult prea aglomerate, 
Jess încerca să nu arate cât de încântată era la gândul că nu trebuia 
să facă încă un rând de sendvişuri. Simţea de la câţiva metri mirosul 
de aluat cu unt al plăcintelor fierbinţi. 

Copiii, strângând între degete un mănunchi de bancnote şi instruc¬ 
ţiunile Iui Ed, dispăruseră la coada lungă ce se formase în interiorul 
patiseriei. Bărbatul s-a îndreptat către Jess, astfel încât să se ascundă de 
cei mici în spatele mulţimii. 

- Ce faci? 

-Doar mă uit. 

De fiecare dată când el era prin apropiere, Jess se simţea mai în¬ 
fierbântată. 

- Te uiţi? 

- Mi se pare imposibil să stau lângă tine. 

Buzele lui erau la câţiva centimetri de urechea ei, iar vocea lui îi 
răsuna ca un murmur prin trup. Jess a simţit pielea înfiorându-i-se. 

-Ce? 

- Pur şi simplu îmi imaginez că-ţi fac chestii murdare. Aproape tot 
timpul. Lucruri complet necuviincioase. Lucruri ruşinoase. 

A apucat-o de partea din faţă a blugilor şi a tras-o către el. Un 
fulger atât de fierbinte a străbătut-o, încât s-a mirat că nimeni nu a 
observat. Jess s-a retras puţin, lungindu-şi gâtul pentru a se asigura 
că nu sunt văzuţi. 

- La asta te gândeai tu? în timp ce conduceai? în tot timpul ăla cât 
n-ai scos o vorbă? 

- Da. Ed a aruncat o privire în spatele ei, către patiserie. Mă n)£ 
la asta şi la mâncare. 

- Poftim, cele două subiecte preferate ale mele. 

El şi-a lăsat degetele să-i alunece pe pielea goală de sub bltUB 
ei. Jess a simţit cum stomacul i se încordează într-un mod plăcut. 
Picioarele i se înmuiaseră. Niciodată nu-1 dorise pe Marty aşa cum ( 
dorea pe Ed. 

- în afară de sendvişuri. 

- Hai să nu mai vorbim despre sendvişuri! Niciodată! 

Atunci, el şi-a lipit palma de partea de jos a spatelui ei, astfel incM 
să se apropie unul de altul atât cât le permitea decenţa. 

- Ştiu că n-ar trebui, a şoptit Ed, dar m-am trezit cu adevărat feri* 
cit. Chipul lui îl cerceta pe al ei. Vreau să spun foarte fericit, prosteşte! 
Deşi toată viaţa mea e un dezastru, eu pur şi simplu... mă simt binfc 
Mă uit la tine şi mă simt bine. Simt că o să trecem peste toate. 

Jess a simţit un nod uriaş în gât. 

- Şi eu la fel, a murmurat ea. 

Bărbatul a mijit ochii din cauza soarelui, încercând să-i desluşeaţi 
expresia. 

- Deci, nu sunt... doar un cal? 

- Nu eşti câtuşi de puţin un cal. Mă rog! în cel mai politicos fel, iş 
putea spune că ai fost... 

Ed şi-a lăsat capul în jos şi a sărutat-o. A sărutat-o şi a fost un 
sărut lipsit de orice îndoială, genul de sărut în timpul căruia e posibil 
să se prăbuşească cerul lângă tine, fără ca tu să observi măcar. C&nd 
Jess s-a desprins de el, a facut-o doar pentru că nu voia s-o vadă co» 
piii pierzându-şi capacitatea de a sta pe propriile picioare. Şi-a trecut 
degetul peste buzele lui, doar pentru plăcerea de a le atinge, iar el i>* 
zâmbit larg. 

- Vin! a spus Ed. 

Jess s-a trezit privindu-1 ca o nătângă. 

- Eşti o pacoste. Ed şi-a întors iar ochii către ea, în timp ce coptU 
se apropiau, ţinând în sus pungile de hârtie cu mâncarea cumpăraţi. 
Aşa a zis tata. 

- De parcă tu nu te-ai fi prins. 

I Jess simţea furnicături pe buze. Gândurile îi vâjâiau în minte. Avea 
I impresia că el e întipărit în toată fiinţa ei. A rămas în spate, urmărind 
| sporovăială dintre Ed şi Nicky, apoi momentul deschiderii pungilor, în 
r care băiatul a arătat ce cumpăraseră, şi a aşteptat să îi dispară roşeaţa 
; din obraji. Simţea soarele încălzindu-i pielea, auzea trilul păsărilor aco¬ 
perind vocile oamenilor şi, peste zgomotul motoarelor ambalate, per- 
i cepea mirosurile de benzină şi de mâncare ieftină, iar peste toate astea, 
câteva cuvinte îi răsunau spontan în minte: aşa arată fericirea. 

Au pornit încet înapoi către maşină, cu feţele deja îngropate în 
: pungile de hârtie. Jess îşi privea fiica mergând la câţiva paşi înaintea 
ei, târându-şi picioarele subţiri pe urmele celorlalţi, şi abia atunci a 
; observat că ceva lipsea. 

1 - Tanze? Unde-ţi sunt cărţile de matematică? 

j Copila nu s-a întors. 

! - Le-am lăsat la tata. 

- Oh! Vrei să-l sun? A început să scotocească prin geantă, după 
telefonul mobil. Cu siguranţă pot să-i cer să le pună la poştă. Probabil 
o să ajungă la destinaţie înaintea noastră. 

- Nu, a răspuns Tanzie. Şi-a înclinat uşor capul către mama ei, dar 
! fără să se uite drept în ochii ei. Mulţumesc. 

Când a ajuns Ia maşină, Nicky s-a oprit. Privirea i-a alunecat către 
Jess, apoi a revenit la sora lui. Şi femeia a simţit o greutate în stomac. 

Când în sfârşit au ajuns la locul în care urmau să rămână peste 
noapte, era deja aproape ora nouă şi picau de oboseală. Copiii, care 
; Se hrăniseră cu biscuiţi şi dulciuri în cea mai mare parte a ultimei 
bucăţi de drum, erau epuizaţi şi morocănoşi, aşa că s-au dus direct la 
etaj, pentru a cerceta dormitoarele. Ed căra bagajele, iar Tanzie ţâra 
câinele după ea. 

Hotelul era mare, alb, cu un aspect costisitor. Era genul de loc pe 
care doamna Ritter i l-ar fi putut arăta lui Jess pe ecranul mobilului, 
făcând-o să ofteze apoi împreună cu Nathalie. Ed făcuse rezervarea 
prin telefon, iar când Jess începuse să protesteze din pricina costuri¬ 
lor, el îi spusese pe un ton uşor tăios: 

- Toţi suntem obosiţi, Jess. Iar următorul meu pat s-ar putea să fie la 
Pofta Măriei Sale. Hai să stăm intr-un hotel frumos în seara asta, OK? 

Trei camere legate una de alta, pe un culoar ce părea să funcţio¬ 
neze ca o anexă a clădirii principale. 

- O cameră numai a mea! a oftat uşurat Nicky, descuind încăperea 
cu numărul douăzeci şi trei. Şi-a coborât vocea, în vreme ce Jess îm¬ 
pingea uşa. O iubesc, nu-i vorbă, dar n-ai idee cât de tare sforăie Titch. 

- Lui Norman o să-i placă aici, a spus Tanzie, când mama ei a des¬ 
chis camera cu numărul douăzeci şi patru. 

Câinele, pentru a-şi exprima acordul, s-a trântit numaidecât 
lângă pat. 

- Nu mă deranjează să stau cu Nicky, mamă, dar zău că sforăie râu 
de tot! 

Nici unul dintre ei nu părea să se întrebe unde avea să doarmă Jess. 
Ea nu-şi dădea seama dacă ştiau deja ce se întâmpla şi nu-i deranjl 
sau dacă presupuseseră doar că un adult avea să doarmă în maşină, 

Nicky a luat cu împrumut laptopul lui Ed. Tanzie s-a lămurit cum 
funcţiona telecomanda televizorului din camera ei şi a spus că avea si 
se uite la o emisiune, apoi avea să se culce. Nu voia să vorbească des¬ 
pre cărţile de matematică uitate. Jess nu îşi amintea s-o mai fi văzut 
vreodată pe Tanzie astfel. 

- Doar pentru că ceva n-a mers o dată, scumpo, nu înseamnă d 
nu poţi încerca din nou, a zis ea, întinzând pe pat pijamaua fetiţei. 

Expresia de pe chipul lui Tanzie părea să sugereze faptul d 
înţelegea lucrurile altfel decât înainte. Iar răspunsul ei i-a frânt inimă 
lui Jess. 

- Cred că ar fi mai bine să mă descurc doar cu ce am, mami. 

- Ce să fac? 

- Nimic. Pentru moment, pur şi simplu s-a săturat. Nu poţi s-0 
învinovăţeşti. 

Ed a trântit bagajele în colţul camerei. Jess s-a aşezat pe margineă 
patului uriaş, încercând să ignore durerea care-i pulsa în picior. 

-Dar nu-i stă deloc în fire. Tanzie e pasionată de matematică! 
întotdeauna i-a plăcut. Iar acum se poartă de parcă n-ar vrea să mai 
aibă nimic de-a face cu ea. 

-Au trecut doar două zile, Jess. A fost destul de zdruncinată. 
Doar... Ias-o în pace. O să se descurce ea. 

- Eşti foarte sigur. 

- Sunt copii deştepţi. Ed s-a dus la comutatorul electric şi a scă¬ 
zut intensitatea luminii, ridicând ochii spre becuri, până când acestea 
s-au întunecat suficient. La fel ca mama lor. însă doar pentru că tu te 
ridici la loc cu viteza unei mingi de cauciuc, nu trebuie să facă şi ei 
mereu la fel. 

Jess s-a uitat la el. 

- Nu e o critică. Spun doar că a fost o săptămână destul de plină. 
Cred că dacă o să-i laşi puţin timp să se relaxeze, Tanzie o să-şi revină. 
E aşa cum e. N-o văd schimbându-se. 

Ed şi-a tras tricoul peste cap dintr-o singură mişcare neîntreruptă 
şi l-a aruncat pe un scaun. Gestul acesta a tulburat-o numaidecât. Jess 
nu putea să se uite la bustul lui gol fără să vrea să-l atingă. Era, poate, 
puţin prea gros în talie pentru a fi desăvârşit. Dar asta îl făcea, cumva, 
şi mai frumos. 

-Cum de te-ai făcut atât de înţelept? l-a întrebat ea, sorbindu-1 
din ochi. 

- Nu ştiu! Bănuiesc că s-a luat. 

Ed a făcut doi paşi către ea, apoi a îngenuncheat şi i-a scos şlapii, 
desprinzându-1 cu mai multă grijă pe cel din piciorul rănit. 

- Cum e? 

- Doare. Dar e bine. 

Bărbatul a întins mâna către bluza ei. I-a tras încet fermoarul, fără 
să-i ceară permisiunea, rămânând cu privirea aţintită asupra pielii 
dezgolite. în clipele acelea, părea aproape distant, ca şi cum gândul 
i-ar fi fost la ea şi, totuşi, departe, cale de kilometri întregi. Fermoarul 
s-a blocat aproape de capăt, aşa că Jess i l-a luat cu blândeţe, aşe- 
zându-şi mâinile peste ale lui şi desprinzând cele două părţi, astfel 
încât el să-i poată da jos bluza de pe umeri. Ed a rămas în loc, doar 
privind-o. 

Apoi a sărutat-o şi i-a spus încet: 

- Cred că n-ar trebui să ne mai gândim la asta. I-a sărutat umărul 
Cred că n-ar trebui să ne mai gândim, punct. I-a sărutat gâtul. E ui* 
tima noapte pe care o petrecem pe drum, şi nu prea avem ce face in 
nici o privinţă. Cel puţin nu în seara asta. 

Şi-a dus mâna către cureaua ei, a desfăcut-o, apoi i-a descheiat 
blugii, mişcându-şi degetele domol şi cu precizie. Ea i le-a urmărit, 
iar inima a început să-i bubuie în piept. 

-A venit timpul, Jessica Rae Thomas, ca cineva să aibă grijă de tina, 

Edward Nicholls i-a spălat părul, încolăcindu-şi picioarele în ju* 
rul mijlocului ei, în timp ce Jess stătea sprijinită de el în cada mai 
mult decât încăpătoare. I l-a clătit cu mişcări blânde, netezindu-i-1 fi 
ştergându-i ochii cu un prosop pentru faţă, pentru a împiedica şam* 
ponul să intre în ei. Jess a dat să facă ea singură asta, însă bărbatul a 
împiedicat-o. Nimeni n-o mai spălase vreodată pe cap, cu excepţia 
coafezelor. Asta o făcea să se simtă vulnerabilă şi ciudat de emoţio* 
nată. Când a terminat, Ed s-a întins în apa fierbinte şi parfumată, a 
cuprins-o în braţe şi i-a sărutat vârfurile urechilor. Apoi, ca şi cum o 
parte din el şi o parte din ea ar fi căzut de acord că au făcut suficienta 
chestii romantice, Jess l-a simţit întărindu-se sub trupul ei, aşa că 8-a 
răsucit, s-a lăsat în jos peste el şi au făcut dragoste până când apa a 
început să se reverse peste marginile căzii, iar ea n-a mai fost în stare 
să-şi dea seama dacă durerea din picior era mai mare decât nevoia el 
de a-1 simţi în ea. 

Ceva mai târziu, stăteau pe jumătate scufundaţi, cu picioarele îm¬ 
pletite. Şi râdeau. Pentru că era un clişeu să fad sex sub duş, dar er« 
oarecum ridicol s-o faci în cadă, ba încă şi mai ridicol să ai atâtee 
necazuri pe cap şi totuşi să te simţi aşa de fericit. Jess s-a întors, Iun* 
gindu-se peste trupul lui, l-a cuprins cu braţele pe după gât, şi-a lipii 
obrazul ud de al lui şi a simţit, cu o neştirbită certitudine, că niciodată 
nu avea să mai fie atât de apropiată de o altă fiinţă umană. Doamne, 
cât te iubesc! i-a zis ea în gând. Pe urmă, ca să nu lase acele vorbe 8ft 
se reverse, nepoftite, de pe buzele ei, l-a sufocat cu sărutări. I-a ţinut 
faţa în mâini şi i-a sărutat maxilarul, şi suferinda tâmplă învineţită, (I 

buzele, simţind cum braţele lui o ţin lângă el şi spunându-şi că, orice 
s-ar întâmpla, avea să îşi amintească mereu trăirile din clipa aceea. 

Ed i-a mângâiat faţa, ştergând-o de umezeală. Căpătase, dintr-o- 
dată, o mină serioasă. 

- Crezi că asta e o bulă? 

- Ăăm, sunt multe bule. E de la... 

-Nu. Acum. O bulă. Ne aflăm în călătoria asta ciudată, în care 
regulile obişnuite nu se aplică. Viaţa reală nu se aplică. Tot drumul a 
fost... ca o pauză de la traiul adevărat. 

Jess a remarcat că apa începuse să se strângă pe podeaua băii. 

-Nu te uita acolo! Vorbeşte cu mine. 

Ea şi-a coborât buzele spre gâtul lui, gândindu-se. 

- Păi, a început ridicându-şi din nou capul, în cinci zile şi ceva am 
avut de-a face cu boli, copii zăpăciţi, rude suferinde, neaşteptate acte 
de violenţă, picioare aproape rupte, poliţie şi accidente de maşină. Aş 
zice că asta înseamnă destulă viaţă reală pentru oricine. 

- îmi place cum gândeşti. 

- Mie-mi place totul la tine. 

- Părem a ne petrece o grămadă de timp spunându-ne prostii. 

-Ei bine, şi asta-mi place. 

Apa începuse să se răcească. Jess s-a desprins din braţele lui şi s-a 
ridicat în picioare, ducând mâna către suportul încălzit pentru pro¬ 
soape. I-a întins un prosop cald lui Ed, iar cu altul s-a înfăşurat pe ea. 
Oh, desăvârşita plăcere senzuală pe care ţi-o oferă prosoapele pufoase 
de la hotel! Bărbatul s-a ridicat, ştergându-şi energic părul cu o sin¬ 
gură mână. 

Pentru o clipă, Jess s-a întrebat dacă Ed era atât de obişnuit cu 
prosoapele de la hotel, încât nici nu le mai lua în seamă. S-a uitat la 
el şi, brusc, s-a simţit ostenită până în străfundul fiinţei. S-a spălat pe 
dinţi, a stins lumina din baie, iar când s-a întors în cameră, Ed stătea 
deja culcat în patul uriaş, ţinând la o parte plapuma, pentru a-i face 
şi ei loc să intre sub ea. Apoi a stins veioza de pe noptieră, iar Jess a 
rămas culcată lângă el, în beznă, simţindu-i pielea udă lipită de a ei şi 
întrebându-se cum ar fi să aibă parte de aşa ceva în fiecare seară. Să 
aibă un bărbat numai al ei, pentru totdeauna. 

-Nu ştiu ce o să se întâmple cu mine, Jess, a spus Ed în întuneric, 
ca şi cum i-ar fi auzit gândurile. 

Vocea lui părea un avertisment. 

- N-o să păţeşti nimic. 

- Vorbesc serios. De data asta nu mai merge cu trucurile tale opti¬ 
miste. Orice s-ar întâmpla, probabil că o să pierd tot. 

-Şi? Asta-i starea mea obişnuită. 

- Dar eu s-ar putea să fiu închis. 

-N-o să fii. 

- S-ar putea, Jess. 

Glasul lui părea supărător de ferm. în acel moment, Jess a vorbit 
înainte să-şi dea seama ce spunea. 

-Atunci o să te aştept. A simţit cum capul lui se înclină întrebător 
către ea. O să te aştept. Dacă vrei. 

în timpul ultimei părţi din călătoria lor, Ed a primit trei telefoane, 
toate prin intermediul dispozitivului hands-free. Avocatul lui, un băr¬ 
bat cu un accent atât de solemn, încât ar fi trebuit să anunţe sosirea la 
cină a familiei regale, i-a zis că trebuie să se prezinte la secţia de poli¬ 
ţie joia următoare. Nu, nu s-a schimbat nimic. Da, a zis Ed, înţelegea 
ce se întâmplă. Şi, da, vorbise cu familia lui. Felul în care a spus asta 
a facut-o pe Jess să simtă un nod în stomac. După aceea nu s-a mal 
putut abţine. S-a întins şi l-a luat de mână. El n-a privit-o în timp ce-i 
strângea degetele între ale lui. 

Sora lui l-a sunat pentru a-i spune că tatăl lor avusese parte de o 
noapte mai bună. Au purtat o lungă discuţie despre nişte poliţe de 
asigurare care-1 îngrijorau pe bătrân, despre nişte chei care lipseau 
dintr-un fişet şi despre ce mâncase Gemma la micul dejun. Nimeni 
n-a pomenit nimic despre moarte. Femeia i-a cerut fratelui ei si 
transmită salutări şi atunci Jess a intervenit strigându-i un „bună", 
oarecum jenată şi puţin încântată în acelaşi timp. 

După prânz, Ed a primit un telefon din partea unui bărbat pe 
nume Lewis, cu care a discutat despre valori comerciale, procente şi 
starea pieţei ipotecilor. Lui Jess i-a trebuit ceva vreme ca să-şi dea 
seama că se refereau la Beachfront. 

-E timpul să vând, a spus Ed, după ce a încheiat convorbirea. 
Totuşi. Cum ziceai şi tu, măcar mai am bunuri la dispoziţie. 

- Cât o să te coste totul? Procesul? 

-Oh! Nimeni nu-mi spune. Dar, citind printre rânduri, cred că 
răspunsul e: „mare parte din ce am“. 

Jess n-a reuşit să-şi dea seama dacă era mai necăjit decât lăsa să 
se vadă. 

Ed a încercat şi el să sune pe cineva, dar a intrat robotul telefonic. 
„Sunt Ronan. Lăsaţi un mesaj.“ A închis fără să scoată nici un cuvânt. 

Cu fiecare kilometru străbătut, viaţa reală se apropia vertiginos 
de ei, năvălind ca un şuvoi rece, imposibil de stăvilit. Jess a înţeles că 
exista o perioadă întreagă din viaţa lui despre care ea nu ştia nimic şi 
a încercat să nu facă scenarii. 

Au ajuns, în sfârşit, puţin după ora patru. Când Audiul a intrat pe 
strada lor, ploaia se mai domolise, transformându-se în burniţă, iar 
asfaltul părea uleios din pricina umezelii, în vreme ce vastul cartier 
Danehall se chinuia să arate semnele primăverii. Iată şi căsuţa familiei 
Thomas, cumva mai mică şi mai neîngrijită decât şi-o amintea Jess, 
părând, în mod ciudat, un lucru cu care ea nu avea nici o legătură. 
Ed a oprit în faţă, iar femeia s-a uitat, pe geamul maşinii, la ramele 
scorojite ale ferestrelor de Ia etaj, pe care Marty nu apucase niciodată 
să le vopsească, pentru că, zicea el, chiar trebuie să faci o treabă ca 
lumea - mai întâi să cureţi cu şmirghel şi să dai jos vopseaua veche, 
după care să umpli crăpăturile -, iar el era mereu ori prea ocupat, ori 
prea obosit ca să se apuce de ceva din toate astea. Pentru o clipă, Jess 
a simţit cum o cuprinde un val de tristeţe la gândul de a înfrunta toate 
problemele rămase acolo, aşteptându-le întoarcerea. Şi pe cele chiar 
mai mari pe care le crease cât lipsise. Dar apoi s-a uitat la Ed, care o 
ajuta pe Tanzie să-şi care geanta şi râdea de ceva ce-i spunea Nicky, 
aplecându-se către băiat pentru a-1 auzi mai bine, şi i-a trecut. 

Bărbatul se oprise la un uriaş magazin de bricolaj, aflat la vreo oră 
distanţă în afara oraşului (acela fusese ocolul despre care vorbise), 
şi ieşise de acolo cu o ditamai cutia plină de obiecte, cu care fusese 
nevoit să se lupte pentru a o înghesui în portbagaj, lângă valizele lor. 

Poate avea nevoie să-şi pună la punct casa înainte de a o vinde. Je« 
nu reuşea să-şi imagineze ce i-ai fi putut face locuinţei aceleia ca si 
arate şi mai frumos. 

Ed a aşezat şi ultimele bagaje lângă uşa de la intrare, apoi a rămâi 
acolo, ţinând în mâini cutia de carton. Copiii dispăruseră numaide¬ 
cât în camerele lor. Lui Jess îi era ruşine de căsuţa lor dezordonată, 
de tapetul coşcovit, de cărţile ferfeniţite care se înşirau de-a lungul 
coridorului. 

- Mâine o să mă întorc la tata. 

Jess a tresărit din reflex la gândul că el avea să lipsească. 

- Bine. Asta-i bine. 

-Doar pentru câteva zile. Până la chestia cu poliţia. Dar m-am 
gândit ca, mai întâi, să instalez astea. 

Jess şi-a coborât privirea către cutie. 

- O cameră de supraveghere şi lumini cu senzori de mişcare. N-ar 
trebui să-mi ia mai mult de două ore să le montez. 

- Le-ai cumpărat pentru noi? 

-Nicky a fost bătut. E evident că Tanzie nu se simte în siguranţă, 
M-am gândit că astea v-ar putea face pe toţi să vă simţiţi mai bine. Ştii 
tu... dacă nu sunt eu aici. 

Ea s-a uitat îndelung la cutie, dându-şi seama ce însemnătate avei. 
Brusc se simţea copleşită de faptul că bărbatul acela ţinuse seama di 
tot ce se întâmplase şi voia să-i ocrotească. A vorbit înainte de a şti Ci 
voia să zică. 

-Tu... nu-i nevoie să faci asta, s-a bâlbâit ea. Mă pricep la bricolit, 
Le instalez eu. 

-Stând cocoţată pe o scară. Cu un picior rănit. Ed a ridicat o 
sprânceană. Ştii, Jessica Rae Ihomas, la un moment dat va trebui 4 
laşi pe cineva să te ajute. 

-La un moment dat va trebui să renunţi să-mi mai spui Jessitit 
Rae Thomas. 

-Nu pot să mă abţin. îmi place. 

Şi ei îi plăcea. 

- Păi şi atunci eu ce să fac? 

- Aşază-te. Stai liniştită. Relaxează-ţi piciorul. Pe urmă, o să mă 
duc cu Nicky în oraş şi o să aruncăm cu banii pe nişte mâncare la 
pachet dezgustător de nesănătoasă, fiindcă s-ar putea să fie ultima de 
care o să am parte pentru ceva vreme de acum încolo. Apoi o să stăm 
aici, o să mâncăm, după care noi doi o să ne întindem, minunându-ne 
fiecare de mărimea burţii celuilalt. 

- Oh, Doamne, îmi place Ia nebunie când îmi vorbeşti murdar! 

Aşa că Jess s-a aşezat. Fără să facă nimic. Pe canapeaua ei. Tanzie 

a venit şi i-a ţinut companie pentru o vreme, în timp ce Ed a ieşit cu 
o scară, a fluturat bormaşina prin faţa ferestrei şi s-a prefăcut că stă să 
cadă, până când a reuşit s-o îngrijoreze. 

- Am fost la două spitale în opt zile, i-a strigat Jess, scoţând supă¬ 
rată capul pe geam. Nu vreau să ajung şi la al treilea. 

Mai târziu, pentru că ei nu prea îi stătea în fire să nu facă nimic, 
a sortat nişte rufe murdare şi a umplut maşina de spălat, dar apoi s-a 
aşezat la loc, lăsându-i doar pe ceilalţi să se mişte, deoarece trebuia să 
recunoască faptul că a-şi odihni piciorul era mult mai puţin dureros 
decât a încerca să trebăluiască. 

Era ceva foarte plăcut să-i vadă pe toţi umblând pe lângă ea, să 
asculte zgomotul bormaşinii mânuite de Ed şi să-i surprindă privirea 
prin fereastră, în timp ce el monta camera de supraveghere şi o în¬ 
demna să vină să se uite. Jess nici nu-şi mai amintea când se ocupase 
ultima oară de casă altcineva în afară de ea. 

- E bine? 

A şchiopătat până afară pentru a se uita la el. Ed se retrăsese pe 
aleea din grădină şi stătea cu ochii ridicaţi către faţada clădirii. 

- M-am gândit că dacă o pun acolo, o să surprindă nu doar pe ori¬ 
cine intră în grădina ta din faţă, ci şi pe oricine ar da târcoale pe-afară. 
Are o lentilă convexă, vezi? 

Jess a încercat să se arate interesată. Se întreba dacă, după ce copiii 
se vor fi culcat, l-ar putea convinge să rămână peste noapte. 

- Iar cu chestiile astea deseori descoperi că simpla existenţă a unei 
camere de supraveghere descurajează. 

Oare ar fi fost chiar atât de rău? Ed putea oricum să plece pe furtş 
înainte ca ei să se trezească. Dar, la urma urmei, pe cine păcăleau dî 
Nicky şi Tanzie cu siguranţă ghiciseră deja ce se petrecea. 

-Jess? 

Bărbatul stătea în faţa ei. 

-Mm? 

- Tot ce trebuie să mai fac e să dau o gaură acolo şi să bag firele 
prin zid. Să sperăm că voi putea să instalez un nod de legătură chiar 
pe unde intră cablurile, pentru că aşa ar fi foarte simplu de conectat 
întreg sistemul. 

Ed avea aerul acela satisfăcut pe care îl emană bărbaţii când sunt 
în posesia unor unelte foarte puternice. S-a lovit uşor peste buzunar, 
verificând dacă avea destule şuruburi, apoi a privit-o cu atenţie. 

-Ai ascultat vreun cuvânt din ce-am zis? 

Jess a afişat un zâmbet vinovat. 

- Of, eşti incorigibilă! a spus el după câteva clipe. Zău aşa! 

Aruncând o privire în jur, pentru a se asigura că nu-i vede nimeni, 

a cuprins-o blând cu braţul de după gât, a tras-o mai aproape şi a să- 
rutat-o. Bărbia îi era aspră din cauza bărbii abia crescute. 

- Acum lasă-mă să-mi văd de treabă. Fără să-mi distragă nimeni 
atenţia. Du-te şi răsfoieşte meniul ăla cu mâncare la pachet. 

Jess a şchiopătat, zâmbind larg, până în bucătărie, unde a începui 
să scotocească prin sertare. Nu-şi amintea când comandase ultimi 
oară mâncare la pachet. Era aproape sigură că nici unul dintre me¬ 
niuri nu mai era de actualitate. Ed a urcat la etaj pentru a conect* 
cablurile. De acolo i-a strigat că trebuia să mute nişte mobilă ca să 
poată ajunge la plintă. 

- Eu n-am nimic împotrivă, a strigat la rândul ei Jess. 

A auzit hârâitul zgomotos scos de obiectele grele care erau târâte 
pe podeaua de deasupra capului ei, în timp ce Ed încerca să ajungă!« 
reţeaua electrică, şi s-a minunat încă o dată că altcineva în afară de et 
se ocupa cu aşa ceva. 

Apoi s-a întins înapoi pe canapea, şi-a aşezat o pungă cu gheaţă 
proaspătă pe piciorul rănit şi a început să răsfoiască teancul de me¬ 
niuri vechi, pe care îl descoperise în sertarul cu şerveţele, dezlipind 

paginile stropite cu sos sau îngălbenite de vreme, şi eliminând localu¬ 
rile aflate la câţiva kilometri distanţă ori de mult închise. Era aproape 
sigură că restaurantul chinezesc nu mai exista. O chestie cu sănătatea 
mediului. Pe pizzerie nu te puteai baza. Meniul localului care servea 
curry nu părea să aibă nimic ieşit din comun, dar Jess nu-şi putea 
alunga din minte imaginea acelui firişor de păr creţ pe care Nathalie 
11 găsise în puiul Jalfrezi. Totuşi, bălti cu pui. Pilaf. Lipii indiene. S-a 
gândit la imaginea pe care i-o crease Ed despre ei doi, întinşi unul 
lângă altul, fiecare minunându-se de mărimea burţii celuilalt. Apoi a 
uitat de curry şi s-a gândit doar la abdomenul lui dezgolit. 

Era aşa de neatentă, încât nici nu i-a auzit paşii lui Ed când acesta 
a coborât încet scările. 

-Jess? 

- Cred că ăsta merge. Ea a ridicat meniul. Am hotărât că un fir 
de păr de origine necunoscută e un preţ mic pentru o porţie decentă 
de... 

Abia atunci a zărit expresia de pe chipul lui. Şi obiectul pe care el 
11 ţinea, neîncrezător, în mână. 

- Jess? a întrebat-o Ed, cu un glas care parcă nu era al lui. Ce caută 
ecusonul meu în sertarul tău cu şosete? 

NICKY 

Jess a stat în pat aproape două ore. 

Nicky a coborât la parter şi a găsit-o stând pur şi simplu pe cana* 
pea, cu privirea fixată înainte, de parcă ar fi fost în transă. Bormaşina 
Black & Decker rămăsese pe pervaz, iar scara era încă sprijinită de 
faţada casei. 

- Domnul Nicholls s-a dus să ia mâncarea la pachet? 

Era puţin supărat că nu apucase să ceară gustări indiene cu ceapă. 
Dar ea parcă nici nu l-a auzit. 

-Jess? 

Chipul ei era oarecum îngheţat. Femeia a clătinat scurt din cap fi 
a răspuns încet: 

-Nu. 

- Dar se întoarce, nu? a întrebat Nicky, după câteva clipe. 

Apoi a deschis uşa frigiderului. Nu ştia ce se aştepta să găsească 
acolo. înăuntru mai erau doar o pungă cu lămâi veştejite şi un borcan 
de murături Branston, pe jumătate gol. 

A urmat o lungă pauză. 

- Nu ştiu, a zis Jess. Apoi, ca şi cum ar fi uitat ceea ce tocmai afir¬ 
mase deja, a repetat: Nu ştiu. 

- Deci... nu luăm mâncare la pachet. 

-Nu. 


Un bărbat şi o femeie 


349 


Nicky a scos un geamăt de dezamăgire. 

- Ei bine, bănuiesc că va trebui să se întoarcă la un moment dat. 
Laptopul lui e sus, la mine. 

Era evident că Jess şi domnul Nicholls se certaseră, dar ea nu se 
purta ca pe vremea când se lua la harţă cu tata. Atunci trântea câte o 
uşă şi o auzeai bombănind „nemernic" sau o vedeai cu o figură foarte 
încordată, pe care se citea: De ce trebuie să trăiesc eu cu idiotul ăsta?, 
cu toate că nu spunea nimic atunci când el ţipa la ea, pentru a-i me¬ 
naja pe copii. Acum însă, arăta ca un om care tocmai aflase că mai are 
şase luni de trăit. 

- Eşti bine? 

Jess a clipit, apoi şi-a lipit o mână de frunte, ca şi cum şi-ar fi con¬ 
trolat temperatura. 

-Ăăm. Nicky. Am nevoie... am nevoie să mă întind puţin. Poţi 
să... poţi să te descurci singur? Sunt nişte chestii. De mâncare. în 
congelator. 

în toţi anii de când locuiau împreună, Jess nu-i ceruse niciodată 
lui Nicky să se descurce singur. Nici măcar în cele două săptămâni 
cât fusese bolnavă de gripă. Până să apuce el să zică ceva, femeia i-a 
întors spatele şi, mişcându-se foarte încet, a început să urce şchiopă¬ 
tând scările, lăsându-1 pe băiat în plata Domnului. 

La început, când a văzut că Jess nu coboară, Nicky a crezut că ea 
pur şi simplu se certase cu domnul Nicholls şi făcea din ţânţar ar¬ 
măsar. El şi Tanzie s-au tot învârtit pe lângă dormitorul mamei lor, 
discutând în şoaptă despre cele întâmplate. I-au dus nişte ceai şi pâine 
prăjită, însă ea stătea pur şi simplu cu ochii pironiţi în perete, chiar 
dacă fereastra era deschisă şi afară se făcuse frig. Nu păruse să ob¬ 
serve. Nicky a închis geamul, după care a dus scara şi bormaşina îna¬ 
poi în garajul ce acum părea enorm, fără Rolls în el. Două ore mai 
târziu, când s-a dus să ia tava, ceaiul şi pâinea prăjită erau neatinse, 
răcindu-se pe noptiera de lângă Jess. 

- Probabil e epuizată după atâta drum, a zis Tanzie, pe un ton 
înţelept. 

Dar Jess a rămas în pat şi a doua zi. Când a intrat în camera ei 
Nicky a observat că plapuma abia dacă era mototolită şi că ea purta 
exact aceleaşi haine cu care se culcase. 

-Eşti bolnavă? a întrebat-o, trăgând draperiile. Vrei să chem doc* 
torul? 

- Am nevoie doar de o zi în pat, Nicky, i-a răspuns încet Jess. 

-A trecut Nathalie pe aici. I-am zis că o s-o suni. Era ceva legat 

de curăţenie. 

- Spune-i că sunt bolnavă. 

-Totuşi, nu eşti bolnavă. A sunat şi poliţia, ca să întrebe când vU 
să ridici maşina. Şi domnul Tsvangarai a sunat, dar n-am ştiut ce sl*l 
zic, aşa că l-am lăsat să dea un mesaj pe robotul telefonic. 

-Nicky. Te rog? 

Chipul ei era atât de trist, încât băiatului i-a părut rău că deschl* 
sese gura. Jess a mai aşteptat o clipă, apoi şi-a tras plapuma până sub 
bărbie şi s-a întors cu spatele. 

Nicky i-a pregătit micul dejun surorii lui. Acum se simţea ciudat de 
util dimineaţa. Nici măcar nu îi lipseau ţigările. L-a lăsat pe Normaft 
să iasă în grădină şi a curăţat după el. Domnul Nicholls uitase becul 
cu senzor de mişcare pe pervazul ferestrei. Era încă în cutia lui, care 
se umezise din pricina ploii, dar nu-1 şterpelise nimeni. Nicky l-a luat, 
l-a dus în casă şi a rămas pe loc, uitându-se la el. 

Se gândea să-i dea un telefon domnului Nicholls, însă n-ar fi ştiut 
ce să-i spună. Şi i se părea cam straniu să-l roage pentru a doua oară ti 
se întoarcă la el. La urma urmei, dacă un om vrea să fie lângă tine, pur 
şi simplu face în aşa fel încât să fie. Nicky ştia asta mai bine decât ori* 
cine. Indiferent ce se întâmplase între mama lui şi domnul NicholU, 
părea o treabă îndeajuns de serioasă încât băiatul să fie sigur că nu ert 
cazul să se amestece. Era şi aşa destul de grav că domnul Nicholls nu 
se întorsese să-şi ia laptopul. 

Nicky s-a apucat să-şi facă ordine prin cameră. A intrat un pic p# 
internet, dar se plictisise de jocuri. în timp ce se uita pe fereastră, la 
acoperişurile din susul străzii şi la îndepărtatele ziduri de cărămidă 
portocalie ale centrului de petrecere a timpului liber, şi-a dat seama 
că nu mai voia să fie un android îmbrăcat în armură, care trage In 

I extratereştrii de pe cer. Nu mai voia să stea blocat în camera lui. Şi-a 
I amintit de şoselele neîngrădite, de senzaţiile pe care le trăise în timp 
; ce maşina domnului Nicholls îi purta pe distanţe lungi, de momen¬ 
tele acelea, parcă nesfârşite, în care nici măcar nu ştiau încotro se în¬ 
dreptau, şi a realizat că, mai mult decât orice, îşi dorea să plece din 
i orăşelul acela. 

I îşi dorea să-şi găsească tribul. 

t- 

1 

Nicky stătuse mult pe gânduri şi ajunsese la concluzia că, în după-a- 
î miaza Zilei Numărul Doi, avea deja dreptul să fie puţin speriat. După 
; weekendul acela urma să reînceapă şcoala, iar el nu ştia sigur cum 
ar fi trebuit să se îngrijească şi de Jess, şi de Titch, şi de câine, şi de 
ţ toate celelalte. A dat cu aspiratorul prin casă şi a spălat din nou ru- 
\ fele umede pe care le găsise în maşina de spălat şi care începuseră să 
[ miroasă a mucegai, iar Tanzie l-a ajutat să le pună la uscat. S-a dus cu 
sora lui până la magazin, de unde au cumpărat pâine, lapte şi mâncare 
pentru câini, şi, cu toate că nu s-a manifestat faţă de Tanzie, a fost 
foarte uşurat că n-a întâlnit în drum pe nimeni care să-i zică „popo- 
1 năruie", sau „ciudatule", sau cine ştie cum. Nicky se gândea că poate, 
era doar o posibilitate, Jess avusese dreptate, şi situaţia chiar se schim¬ 
base. Şi că, poate, în sfârşit urma să înceapă o nouă etapă a vieţii lor. 

Ceva mai târziu, în timp ce el răsfoia corespondenţa, Tanzie a in¬ 
trat în bucătărie. 

- Putem să ne întoarcem la magazin? 

Nicky n-a ridicat privirea. Se întreba dacă să deschidă sau nu scri¬ 
soarea oficială adresată doamnei J. Thomas. 

- Abia ne-am întors de la magazin. 

- Atunci pot să mă duc singură? 

Atunci băiatul şi-a ridicat ochii uşor speriat. Sora lui făcuse ceva 
ciudat cu părul ei: îl ridicase într-o parte şi-l prinsese cu un rând de 
agrafe sclipitoare. Nu mai semăna cu Tanzie. 

- Vreau să-i iau mamei o felicitare, a explicat ea. Ca s-o mai înve¬ 
selesc puţin. 

Nicky era aproape sigur că o felicitare nu avea să rezolve problema. 

- De ce nu-i faci tu una, Titch? Economiseşte-ţi banii. 

- Mereu îi fac eu una. Câteodată, e frumos să primeşti o feliciţi!» 
de la magazin. 

Nicky s-a uitat cu atenţie la faţa ei. 

- Te-ai machiat? 

- M-am dat doar cu puţin ruj. 

- Jess nu te-ar lăsa să te dai cu ruj. Şterge-1! 

-Suze se rujează. 

- Nu cred că asta o s-o bucure mai mult pe Jess, Titch. Uite ce c, 
şterge-1 şi, când te întorci, te învăţ eu cum să te machiezi ca lumea. 

Fata şi-a luat haina din cui şi a plecat. Mama o lăsa să meargă sin* 
gură până la magazin şi înapoi de când Tanzie avea nouă ani. 

- O să-l şterg pe drum, a strigat ea peste umăr. 

- Ia-1 pe Norman cu tine, a ţipat Nicky. 

Pe urmă a făcut o cană de cafea şi a dus-o sus. Venise timpul s*0 
scoată la capăt cu Jess. Faptul că îşi spunea în gând cuvintele acestei 
îl făcea să se simtă neobişnuit de matur. Venise timpul s-o scoată I* 
capăt cu Jess. 

în dormitor era întuneric. Se făcuse ora trei şi un sfert după-i* 
miaza, dar Jess nici măcar nu se deranjase să deschidă draperiile. 

- Las-o alături, a murmurat ea. 

Aerul din cameră era închis şi avea un iz de trupuri nespălate. 

- S-a oprit ploaia. 

- Bine. 

- Jess, trebuie să te ridici. 

Ea n-a spus nimic. 

- Pe bune! Trebuie să te ridici. începe să pută aici. 

- Sunt obosită, Nicky. Pur şi simplu am nevoie... de odihnă. 

-Tu n-ai nevoie de odihnă! Tu eşti... tu eşti Iepuraşul Duracell al 

casei. 

-Te rog, iubire! 

- Nu pricep, Jess. Ce se întâmplă? 

Ea s-a răsucit, foarte încet, şi s-a ridicat intr-un cot. La parter, căi* 
nele a început să latre insistent şi haotic la ceva. Jess s-a frecat la ochL 

- Unde-i Tanzie? 

- La magazin. 

I - A mâncat? 

I - Da. Dar mai mult cereale. Nu prea ştiu să gătesc altceva în afară 
[ de batoane din peşte, şi de-alea i s-a acrit. 

Femeia s-a uitat la Nicky, apoi spre fereastră, ca şi cum ar fi cântă¬ 
rit ceva în minte. După care a zis: 

- El n-o să se mai întoarcă. 

Şi faţa parcă i s-a încreţit. 

Afară, câinele deja lătra în toată regula, tâmpitul! Nicky a încercat 
să rămână atent la ceea ce-i spunea Jess. 

-Serios? Niciodată? 

O lacrimă mare şi grea s-a rostogolit pe obrazul ei. Jess şi-a şters-o 
cu podul palmei şi a scuturat din cap. 

- Ştii care-i partea cu adevărat stupidă, Nicky? Eu chiar uitasem. 

' Uitasem că-i luasem. Am fost aşa de fericită în călătorie, parcă tot ce 

fusese înainte i se întâmplase altcuiva. Of, nenorocitul ăla de câine! 
Nu prea avea logică ce spunea ea. Nicky s-a întrebat dacă nu 
| cumva era, de fapt, bolnavă. 

; - Ai putea încerca să-l suni. 

i - Am încercat. Nu răspunde. 

- Vrei să mă duc eu la el? 

Chiar în timp ce rostea întrebarea, simţea un oarecare regret. 
Pentru că, deşi îl plăcea foarte mult pe domnul Nicholls, ştia mai bine 
; decât oricine că nu poţi sili pe cineva să stea cu tine. Nu are nici un 
: rost să încerci să te agăţi de un om care nu te vrea. 

Era posibil ca Jess să fi vorbit cu el pentru că nu avea cu cine alt- 
' cineva. 

- L-am iubit, Nicky. Ştiu că sună prosteşte după atât de puţin timp, 
dar l-am iubit. 

I se părea şocant s-o audă spunând una ca asta. Toată acea emoţie, 
exprimată aşa, dintr-odată. Dar, pentru prima dată, nu l-a făcut s-o ia 
la fugă. Nicky s-a aşezat pe pat, s-a aplecat deasupra ei şi, cu toate că 
se simţea încă puţin stânjenit de contactul fizic, a îmbrăţişat-o pe Jess. 
Şi a simţit-o foarte mică, în ciuda faptului că mereu o considerase 
întru câtva mai mare decât el. Iar ea şi-a sprijinit capul de trupul Iui, 


354 


Jojo Moyes 


facându-1 să se simtă extrem de trist, fiindcă, pentru prima oară, chiar 
ar fi vrut să zică ceva, şi nu ştia ce. 

în clipa aceea, lătratul lui Norman a devenit isteric. Ca atunci când 
văzuse vaci în Scoţia. Nicky s-a retras, cu atenţia îndreptată în alţi 
parte. 

- Parcă a-nnebunit! 

- Al naibii câine! Chihuahua ăla de la patruzeci şi şase trebuie să fie 
de vină. Jess şi-a tras nasul şi s-a şters la ochi. Jur că-1 sâcâie intenţionat 

Nicky s-a ridicat de pe pat şi s-a dus la fereastră. Norman era tn 
grădină, lătrând isteric, cu capul vârât prin gaura din gard, acolo 
unde lemnul putrezise şi două dintre scânduri se rupseseră pe ju¬ 
mătate. Băiatului i-au trebuit câteva secunde ca să-şi dea seama ci 
Norman nu mai semăna cu el însuşi. Stătea ciudat de drept, cu părul 
zbârlit. Nicky a mai tras puţin de draperie şi atunci a zărit-o pe Tanzie 
de cealaltă parte a drumului. Doi băieţi din familia Fisher şi încă unul 
pe care nu-1 recunoştea o înghesuiseră lângă un zid. Sub ochii lui, 
unul dintre ei a apucat-o de haine, iar fata a încercat să-i dea mâna la 
o parte. 

- Hei! Hei! a urlat Nicky, însă cei de jos nu l-au auzit. Simţind 
cum inima îi bubuie în piept, a început să se lupte cu fereastra, care 
a refuzat să se clintească. A bătut cu pumnii în geam, încercând sft-1 
oprească. HEI! Fir-ar să fie! HEI! 

- Ce e? a întrebat Jess, răsucindu-se în pat. 

- Fisher. 

Au auzit ţipătul ascuţit al lui Tanzie. în timp ce Jess ţâşnea din pat, 
Norman s-a oprit pentru o fracţiune de secundă, apoi s-a aruncat 
către cea mai slabă secţiune din gard. A trecut prin ea ca un berbec, 
azvârlind aşchii de lemn împrejurul lui. S-a năpustit direct spre locul 
din care se auzea vocea lui Tanzie. Nicky s-a uitat cum cei doi Fisher 
se întorc şi rămân cu gura căscată când văd cum un uriaş proiectil 
negru se îndreaptă către ei. După care a auzit scrâşnet de frâne, o buf¬ 
nitură surprinzător de puternică, pe Jess zicând „Oh, Doamne! Oh, 
Doamne!" apoi o tăcere ce părea să se întindă la nesfârşit. 

Tanzie stătuse în camera ei timp de aproape o oră, încercând să de¬ 
seneze o felicitare pentru mama. Nu se hotăra ce să scrie pe ea. Mama 
părea bolnavă, dar Nicky îi spusese că nu e cu adevărat bolnavă, nu 
aşa cum fusese domnul Nicholls, prin urmare nu părea potrivit să-i 
scrie o felicitare de tipul „însănătoşire grabnică!" S-a gândit la me¬ 
sajul „Fii fericită!" dar suna ca o instrucţiune. Sau chiar o acuzaţie. 
Pe urmă, s-a gândit să scrie doar „Te iubesc!", însă voia ca literele să 
fie roşii, şi toate cariocile ei roşii se terminaseră. Atunci s-a gândit să 
cumpere o felicitare, deoarece mama spunea mereu că tata nu i-a luat 
toată viaţa decât una singură, o foarte siropoasă felicitare tridimen¬ 
sională de Sfântul Valentin, pe vremea când îşi făceau curte. Mama 
izbucnise în râs când spusese cuvântul „curte". 

Tanzie voia, mai cu seamă, să o înveselească. O mamă ar trebui 
să fie în fruntea tuturor, având grijă de diverse lucruri şi trebăluind 
pe Ia parterul casei, nu să zacă pe întuneric, de parcă ar fi, de fapt, 
la un milion de kilometri depărtare. Asta o speria pe fetiţă. De când 
plecase domnul Nicholls, casa părea ciudat de tăcută, şi ea simţea un 
nod uriaş în stomac, ca şi cum ar fi urmat să se întâmple ceva rău. în 
dimineaţa aceea, după ce se trezise, se furişase în camera mamei sale 
şi se băgase în patul acesteia, pentru a se alinta, iar mama o luase în 
braţe şi o sărutase pe creştet. Avea părul cam slinos şi nu se machiase, 
dar Tanzie tot s-a cuibărit lângă ea. 

- Eşti bolnavă, mami? a întrebat-o. 

-Sunt doar obosită, Tanze. Vocea mamei părea cea mai tristă ţi 
mai istovită din lume. O să mă ridic curând, promit. 

-E... din cauza mea? 

- Poftim? 

- Pentru că nu vreau să mai fac matematică. Asta te întristează? 

Atunci, ochii mamei s-au umplut de lacrimi, iar Tanzie a simţit ci, 

într-un fel, înrăutăţise situaţia. 

- Nu, Tanze, i-a răspuns ea şi a tras-o mai aproape. Nu, draga met. 
N-are absolut nici o legătură cu tine şi cu matematica. Ăsta-i ultimul 
lucru la care ar trebui să te gândeşti. 

Dar tot nu s-a ridicat din pat. 

Aşa că Tanzie mergea pe trotuar, având în buzunar două lire ţi 
cincisprezece penny, bani primiţi de la Nicky (deşi îşi dăduse seami 
că, în opinia lui, felicitarea era o idee stupidă), şi se întreba dacă nu 
cumva ar fi fost mai bine să ia o felicitare ieftină şi nişte ciocolată, 
sau o felicitare ieftină ar fi stricat complet ideea de a oferi o felicitare, 
când o maşină a tras lângă ea. A crezut că e cineva care vrea să ceară 
îndrumări spre Beachfront (oamenii cereau mereu îndrumări spre 
Beachfront), dar era Jason Fisher. 

- Ei! Ciudăţenie! i-a spus el, însă Tanzie şi-a văzut de drum. Băiatul 
avea părul dat cu gel, aranjat în formă de ţepi, şi ochii îngustaţi, de 
parcă şi-ar fi petrecut toată viaţa uitându-se chiorâş la lucruri care 
nu-i plăceau. Am zis: ciudăţenie! 

Tanzie a încercat să nu-1 privească. Inima începuse să-i bată cu 
putere. A grăbit pasul. 

Băiatul a înaintat puţin, făcând-o să creadă că s-ar putea să plece. 
Dar el a oprit maşina, s-a dat jos şi s-a apropiat ţanţoş, până când • 
ajuns în faţa ei, iar ea n-a mai putut să înainteze fără să-l împingă pen¬ 
tru a-1 da la o parte. Jason Fisher s-a aplecat, ca şi cum i-ar fi explicai 
ceva unui prost. 

-E nepoliticos să nu răspunzi când cineva îţi vorbeşte. Mama ta 
nu te-a învăţat asta? 

Tanzie era atât de speriată, încât amuţise. N-a făcut decât să scu¬ 
ture din cap. 

-Unde-i frate-tu? 

-Nu ştiu. 

Răspunsul i-a ieşit sub forma unei şoapte. 

- Ba da, ştii, ciudăţenie cu patru ochi. Frate-tu se crede cam isteţ 
când îşi face de cap pe Facebookul meu. 

-Nu şi-a făcut de cap, a zis Tanzie. 

Dar nu se pricepea absolut deloc să mintă şi a ştiut, de cum a rostit 
vorbele, că el n-o credea. Băiatul a făcut doi paşi către ea. 

- Să-i zici că o să pun mâna pe el, rahat mic şi tupeist ce e. Se crede 
tare deştept! Spune-i că eu o să-mi bat joc pe bune de profilul lui. 

Celălalt Fisher, vărul pe care Tanzie nu mai ştia cum îl chema, a 
murmurat ceva fără ca ea să-l poată auzi. Acum coborâseră cu toţii 
din maşină, îndreptându-se încet către fată. 

- Da, a zis Jason Fisher. Frate-tu tre’ se priceapă o chestie. Dacă s-a 
jucat cu ceva al meu, ne jucăm şi noi cu ceva al lui. 

Şi-a ridicat bărbia şi a scuipat zgomotos pe caldarâm. Saliva a ră¬ 
mas acolo, în faţa ei, ca un melc fără cochilie, mare şi verde. Tanzie a 
ezitat, căci nu voia să calce în ea. 

Se întreba dacă băieţii vedeau cât de greu respira. 

- Urcă-n maşină! 

-Ce? 

- Urcă în nenorocita de maşină! 

-Nu. 

Tanzie a început să dea înapoi. Şi-a aruncat ochii în jur, încercând 
să-şi dea seama dacă se apropia cineva. Inima i se zbătea sub coaste 
ca o pasăre într-o colivie. 

- Urcă în nenorocita de maşină, Costanza! 

A spus-o ca şi cum numele ei ar fi fost ceva dezgustător. Ea ar fi 
vrut s-o ia la fugă, dar nu se pricepea deloc să alerge (picioarele i se le¬ 
gănau mereu în laterale, într-un unghi nepotrivit) şi îşi dădea seama 
că ei ar fi ajuns-o din urmă. Ar fi vrut să traverseze şi să se întoarcă 
acasă, dar ştia că, de îndată ce ar fi luat-o la goană, băieţii s-ar fi luat 
după ea. Atunci a simţit o mână pe umăr. 

- Ia uită-te la părul ei! 

- Tu ştii de băieţi. Patru Ochi? 

- Bineînţeles că nu ştie de băieţi. Uite-o în ce hal e! 

- S-a dat cu ruj, târâtura asta mică! Şi tot a dracului de urâtă e. 

- Da, dar nu trebuie să te uiţi la faţă, nu? 

Au început să râdă. Vocea ei s-a auzit de parcă ar fi fost a altcuiva. 

- Lăsaţi-mă în pace! Nicky n-a făcut nimic. Vrem doar să fim 11- 
saţi în pace. 

-Vrem doar să fim lăsaţi în pace, repetau în batjocură glasurile lor. 

Fisher a făcut un pas mai aproape. A vorbit pe un ton mai scăzut 

- Doar urcă în afurisita de maşină, Costanza. 

- Lasă-mă-n pace! 

Atunci, el a dat s-o înşface, apucând-o cu mâinile de haine. Groaze 
a cuprins-o ca un val de gheaţă, sugrumând-o şi lăsând-o fără aer. A 
încercat să-l respingă. Poate că a şi ţipat, dar nu i-a sărit nimeni în aju¬ 
tor. Cei doi băieţi au luat-o de braţe şi au început s-o târască înspre 
maşină. Tanzie îi auzea gemând din pricina efortului şi simţea mirosul 
deodorantului lor, în timp ce picioarele i se zbăteau să se prindă de 
asfalt. Ştia clar că nu trebuia să urce în maşină. Pentru că, în timp ce 
portiera se căsca în faţa ei precum falca unui animal uriaş, Tanzie şi-« 
amintit brusc de o statistică americană referitoare la fetele care se urcau 
în automobilele unor bărbaţi străini. Şansele de supravieţuire îţi scă¬ 
deau cu şaptezeci şi doi la sută din momentul în care puneai piciorul 
în maşină. Sub ochii ei, cifrele s-au transformat într-un obiect solid. 
Tanzie s-a agăţat de ele şi a început să dea cu pumnii, cu picioarele, să 
muşte, până când a auzit pe cineva înjurând în clipa în care piciorul ei a 
nimerit peste o bucată de carne moale. Apoi, ceva a lovit-o în tâmplă şl 
a cuprins-o ameţeala, s-a răsucit şi s-a izbit de pământ cu o bufnitură. 
Totul s-a răsturnat. Au urmat o busculadă, un ţipăt îndepărtat. Fata 
şi-a ridicat capul şi, cu toate că privirea îi era înceţoşată, i s-a părut că-l 
zăreşte pe Norman, traversând strada către ea cu o viteză nemaivăzută, 
cu dinţii dezveliţi şi cu ochii negri, semănând nu cu Norman, ci cu un 
soi de demon, după care a apărut un fulger roşu, însoţit de scrâşnet de 
frâne, şi Tanzie n-a mai văzut decât ceva negru, zburând prin aer ca o 
rufa mototolită, pusă la spălat, şi n-a mai auzit decât un urlet, un urlet 
care nu se mai oprea, un sunet care anunţa sfârşitul lumii, cel mai rău 
sunet cu putinţă, apoi şi-a dat seama că era al ei, era ea, era sunetul 
propriei voci. 


Capitolul 30 


JESS 

El era căzut la pământ. Desculţă, cu răsuflarea tăiată, Jess a alergat 
în stradă, unde bărbatul stătea pe loc, ţinându-şi ambele mâini pe 
cap, legănându-se pe tălpi şi zicând: 

-Nici nu l-am văzut. Nu l-am văzut deloc. Pur şi simplu a fugit 
direct în stradă. 

Nicky era pe asfalt, lângă el, ţinându-i capul în braţe, alb ca varul 
şi murmurând: 

- Haide, amice! Haide! 

Tanzie avea ochii mari de groază şi braţele încremenite pe lângă 
corp. 

Jess s-a lăsat în genunchi. Ochii lui Norman păreau două bile de 
sticlă. Din gură şi dintr-o ureche îi curgea sânge. 

- Of, nu, moşneag năuc! Of, Norman! Of, nu! 

Şi-a lipit urechea de pieptul lui. Nimic. Un suspin uriaş i s-a ridicat 
în gât. A simţit cum Tanzie îi pune o mână pe umăr, îi strânge tricoul 
în pumn şi începe să tragă fără încetare de el. 

-Mami, fa să fie bine! Mami, fa-1 bine! Apoi fetiţa a căzut în ge¬ 
nunchi, îngropându-şi faţa în blana câinelui. Norman! Norman! 

Şi a început să urle. 

Peste zbieretele ei, vorbele lui Nicky s-au auzit distorsionate şi 
confuze. 

-încercau s-o bage pe Tanzie într-o maşină. Eu încercam să te 
strig, dar nu reuşeam să deschid fereastra. Pur şi simplu, nu puteam 
s-o ridic şi strigam, iar el a trecut drept prin gard. Până să apuc si 
ajung acolo. Ştia. A trecut direct prin gard. încerca s-o ajute. 

Nathalie a venit în fugă pe stradă, cu cămaşa strâmb încheiată, cu 
părul pe jumătate prins în bigudiuri. A luat-o pe Tanzie în braţe şi a 
strâns-o la piept, legănând-o, încercând să pună capăt zarvei. 

Ochii lui Norman se opriseră. Poate aţintiţi spre vreo bucăţică de 
mâncare aflată undeva departe. Jess şi-a coborât capul lângă al lui şi a 
simţit cum i se sfâşie inima. 

- Am chemat veterinarul de la urgenţe, a spus cineva. 

Ea a mângâiat urechea mare şi moale a câinelui. 

- Mulţumesc, a şoptit. 

- Trebuie să facem ceva, Jess. Nicky a repetat cuvintele, mai stăru* 
itor. Acum! 

Jess i-a pus o mână tremurătoare pe umăr. 

- Cred că s-a dus, scumpule. 

- Nu! Să nu spui aşa ceva! Tu ai zis că noi nu spunem aşa ceva. Noi 
nu renunţăm. Tu eşti cea care zice mereu că totul o să fie bine. Să nu 
spui aşa ceva! 

Şi, în timp ce Tanzie începea din nou să jelească, chipul lui Nicky 
s-a frânt. Iar băiatul a izbucnit în plâns, acoperindu-şi faţa cu cotul, 
hohotind sfâşietor, de parcă în sfârşit s-ar fi rupt un zăgaz. 

Jess a rămas în mijlocul drumului şi, în vreme ce maşinile se tâ- 
rau pe lângă ea, iar vecinii curioşi se agitau pe treptele de la intrările 
caselor, a ţinut în poală uriaşul cap însângerat al bătrânului ei câine, 
şi-a ridicat faţa către cer şi a întrebat în tăcere: Acum ce fac? ACUM 
CE DRACU’ FAC? 

Ea nu l-a văzut pe Jason Fisher urcându-se în maşină şi plecând. 

însă camera de supraveghere l-a văzut. 


Capitolul 31 


TANZIE 

Mama ei a băgat-o în casă. Tanzie nu voia să-I lase. Nu voia ca 
Norman să moară acolo, pe caldarâm, singur, în timp ce nişte străini 
se uită la el cu gurile căscate, vorbind în şoaptă, însă mama n-a as¬ 
cultat-o. Nigel de alături a venit în fugă şi a zis că se ocupă el, iar în 
clipa următoare mama o trăgea pe Tanzie înăuntru, ţinând-o strâns 
în braţe, în vreme ce fetiţa se zbătea şi ţipa după el. Tanzie auzea vocea 
mamei aproape de urechea ei şi simţea cum mâinile acesteia îi prind 
mijlocul ca într-un cleşte. 

- Scumpo, e în regulă, scumpo, hai înăuntru, nu te uita, totul o să 
fie bine. 

Dar, tocmai când mama închidea uşa de la intrare, lipindu-şi capul 
de al ei şi trăgând-o la piept, cu ochii împăienjenţi de lacrimi, Tanzie 
l-a auzit pe Nicky plângând în hohote în spatele lor, în hol. Auzea 
nişte suspine ciudate, întretăiate, de parcă plânsul ar fi fost un lucru 
pe care el nici măcar nu ştia cum să-l facă, şi acela a fost momentul în 
care mama a minţit-o în sfârşit pe Tanzie, fiindcă nu avea să fie bine, 
niciodată nu mai putea fi bine, pentru că, de fapt, totul se sfârşise. 


Capitolul 32 


ED 

- Uneori, a spus Gemma, aruncând o privire în spatele ei, spre co¬ 
pilul care ţipa, roşu la faţă, arcuindu-şi spatele lângă masa de alături, 
cred că, de fapt, nu asistenţii sociali, ci angajaţii din cafenele văd cele 
mai rele mostre de educaţie parentală. 

A început să amestece energic în cafea, ca şi cum şi-ar fi reprimat 
pornirea firească de a spune ceva. Mama, cu buclele ei blonde în formă 
de spirale atârnându-i elegant pe spate, continua să-şi roage copilul, 
pe un ton liniştitor, să înceteze şi să-şi bea „bebecinour. Acesta n-o 
lua în seamă, poate pentru că nu putea s-o audă din pricina gălăgiel 
pe care chiar el o crea. 

- Nu văd de ce n-am putea merge la un bar. 

- La ora unsprezece şi un sfert dimineaţa? Dumnezeule, de ce nu-1 
spune pur şi simplu să termine? Sau de ce nu-1 scoate afară? Nu mal 
ştie nimeni cum să-i distragă atenţia unui copil? 

Micuţul s-a pus şi mai tare pe urlat. Pe Ed îl apucase durerea de cap. 

- Am putea merge. 

- Unde? 

- La bar. Ar fi mai multă linişte. 

Gemma s-a uitat lung la el, apoi şi-a trecut curioasă un deget peste 
bărbia lui. 

- Ed, cât ai băut aseară? 

El ieşise stors din secţia de poliţie. După aceea, el şi Gemma se 
întâlniseră cu avocatul lui pledant (Ed îi uitase deja numele), cu Paul 
Wilkes şi cu alţi doi avocaţi, dintre care unul specializat în cazuri de 
tranzacţionare pe bază de informaţii confidenţiale. Cu toţii se aşeza¬ 
seră în jurul mesei de mahon şi vorbiseră de parcă ar fi respectat o co¬ 
regrafie, expunând fără ocolişuri cazul acuzării, astfel încât Ed să nu 
mai aibă nici o îndoială cu privire la ceea ce îl aştepta. împotriva lui: 
schimbul de e-mailuri, mărturia Deannei Lewis, apelurile formate de 
fratele acesteia, noua hotărâre a celor de la FSA de a-i anihila pe in¬ 
fractorii care se folosesc de informaţii confidenţiale. Cecul lui, cu tot 
cu semnătură. 

Deanna se jurase că ea nu ştiuse despre caracterul ilicit al faptelor 
ei. Declarase că Ed o forţase să ia banii. Spusese că, dacă şi-ar fi dat 
seama că el îi sugerează ceva ilegal, n-ar fi tranzacţionat niciodată. Şi 
nici nu i-ar fi zis fratelui ei. 

Dovezile în favoarea lui: faptul că, în mod evident, el nu câşti¬ 
gase nici un cent de pe urma operaţiunilor. Avocaţii lui l-au anunţat 
- după părerea lui Ed cu puţin prea multă veselie - că aveau să pună 
accent pe ignoranţa lui, pe stupiditatea lui, pe faptul că nu era obiş¬ 
nuit cu banii, cu implicaţiile şi responsabilităţile funcţiei de director. 
Urmau să susţină că Deanna Lewis ştia foarte bine ce făcea; că foarte 
scurta relaţie dintre ea şi Ed era, practic, o dovadă a faptului că pu¬ 
sese la cale o capcană împreună cu fratele ei. Echipa de anchetatori 
cercetase toate conturile lui Ed şi le găsise puţin valoroase, în mod 
mulţumitor. El îşi plătise Ia timp toate impozitele ce-i reveneau. Nu 
făcuse investiţii. întotdeauna îi plăcuse ca lucrurile să rămână simple. 

Iar cecul nu-i era adresat Deannei. Se afla în posesia ei, dar numele 
şi-l scrisese singură. Avocaţii aveau să afirme că femeia luase un cec 
din casa lui, la un moment dat în timpul relaţiei. 

- Dar nu l-a furat, a spus Ed. 

Nimeni n-a părut să-l audă. 

Apărătorii au zis că, în ceea ce priveşte sentinţa de condamnare 
la închisoare, lucrurile puteau să ia orice întorsătură, însă, indiferent 
ce s-ar fi întâmplat, pe Ed îl aştepta fără îndoială o amendă grasă. Şi, 
evident, acesta avea să fie sfârşitul colaborării lui cu Mayfly. Urma să 

i se interzică a mai ocupa funcţia de director, poate chiar pentru o 
perioadă considerabilă. El trebuia să fie pregătit pentru toate acestea. 
Avocaţii au început să se consulte între ei. 

Şi atunci Ed a zis: 

- Vreau să pledez vinovat! 

- Poftim? 

In încăpere s-a lăsat tăcerea. 

-E adevărat că eu i-am spus Deannei să cumpere acţiunile. Nu 
m-am gândit că ar fi ilegal. Voiam doar să plece, aşa că i-am zis cum 
ar putea să câştige nişte bani. 

Toţi cei din încăpere s-au uitat unii la alţii. 

- Ed... a început sora lui. 

-Vreau să spun adevărul. 

Unul dintre avocaţi s-a aplecat spre el. 

- Chiar avem o apărare destul de puternică, domnule NicholU. 
Cred că, dată fiind lipsa scrisului dumneavoastră pe cec, singura lor 
dovadă substanţială, putem susţine cu succes că doamna Lewis s-a 
folosit de contul dumneavoastră pentru a-şi atinge propriile scopuri. 

- Dar e adevărat că eu i-am dat cecul. 

Paul Wilkes s-a aplecat şi el înainte. 

- Ed, trebuie să înţelegi clar situaţia. Dacă pledezi vinovat, îţi creşti 
în mod considerabil riscul de a primi o sentinţă cu executare. 

-Nu-mi pasă. 

-O să-ţi pese, când, pentru protecţia ta, o să-ţi petreci câte două¬ 
zeci şi trei de ore pe zi într-un izolator din Winchester. 

Ed abia dacă a auzit-o pe Gemma. 

- Vreau doar să spun adevărul. Aşa s-a întâmplat. 

- Ed, a zis sora lui, apucându-1 de braţ, adevărul n-are ce căuta 
într-o sală de judecată. înrăutăţeşti situaţia. 

Dar el a scuturat din cap şi s-a lăsat pe spătarul scaunului. Apoi 
n-a mai scos nici o vorbă. 

Ştia că-1 considerau un ciudat, dar nu-i păsa. Nu reuşea să afişeze 
un aer neliniştit. Doar şedea acolo, amorţit. Sora lui punea majori¬ 
tatea întrebărilor. Ed a auzit despre Legea 2000 privind Serviciile şl 
Pieţele Financiare şi bla, bla, bla. A auzit despre penitenciare cu regim 

deschis, şi amenzi punitive, şi Codul Penal 1993, şi bla, bla, bla, iar în 
timpul acesta a rămas neclintit, căci, sincer, nu reuşea să se convingă 
să-i pese de ceva din toate acestea. Deci, urma să meargă pentru o 
vreme la închisoare? Şi ce? Oricum pierduse deja totul, de două ori. 

- Ed? Ai auzit ce-am spus? 

-Scuze! 

Scuze! în ultima vreme, parcă numai asta spunea. Scuze, nu te-am 
auzit! Scuze, nu eram atent! Scuze că am dat-o-n bară. Scuze că am 
fost atât de prost, încât să mă îndrăgostesc de cineva care, de fapt, mă 
credea un idiot. 

Şi iacătă: deja familiara strângere de inimă pe care o simţea ori de 
câte ori se gândea la ea. Cum putuse să-l mintă? Cum putuse să stea 
lângă el în maşina aia timp de aproape o săptămână şi nici măcar să 
nu încerce să-i vorbească despre ce făcuse? 

Cum putuse să-i mărturisească temerile ei privind situaţia finan¬ 
ciară? Cum putuse să discute cu el despre încredere şi să se prăbu¬ 
şească în braţele lui, ştiind, în tot timpul acela, că-i furase bani chiar 
din buzunar? 

La sfârşit, nici măcar nu mai fusese nevoie ca ea să zică ceva. 
Tăcerea ei spusese totul. în acea pauză de o fracţiune de secundă ce 
se crease între momentul în care ea văzuse ecusonul ţinut de Ed în 
mână, nevenindu-i să creadă, şi încercarea de a bâigui o explicaţie. 

Urma să-ţi zic. 

Nu e ceea ce crezi. 

O mână dusă la gură. 

Nu m-am gândit. 

Oh, Doamne! Nu e... 

Era mai rea decât Lara. Măcar Lara fusese sinceră, în felul ei, cu 
privire la ce o atrăgea la el. îi plăceau banii. îi plăcea aspectul lui fi¬ 
zic, odată ce reuşise să-l facă să arate după gustul ei. Ed se gândea că 
amândoi înţeleseseră, în adâncul sufletului, că mariajul lor era un soi 
de înţelegere. îşi zicea că toate mariajele sunt aşa, într-un fel sau altul. 

Dar Jess? Jess se purtase ca şi cum Ed ar fi fost singurul bărbat pe 
care şi-l dorise vreodată. îi dăduse de înţeles că îl place aşa cum e el cu 
adevărat, chiar şi atunci când vomită, ori când are faţa învineţită, ori 

când se teme să-şi viziteze propriii părinţi. îi zâmbise suav şi-i dădu** 
impresia că totul i se datora lui. 

-Ed? 

- Scuze? 

Bărbatul şi-a ridicat capul din mâini. 

- Ştiu că e greu. Dar o să treci peste asta. 

Gemma s-a întins peste masă şi l-a strâns de mână. Undeva, In 
spatele ei, copilul continua să ţipe. Lui Ed îi pulsau tâmplele de du¬ 
rere. 

- Sigur, a spus el. 

în clipa în care sora lui a plecat, Ed s-a dus la bar. 

Grăbiseră audierea în urma pledoariei lui revizuite, aşa că Ed şl-* 
petrecut ultimele zile dinaintea acesteia împreună cu tatăl său. în 
parte, era alegerea lui, în parte o făcea pentru că nu mai avea un apar¬ 
tament în Londra care să conţină vreo piesă de mobilier. Totul fusese 
împachetat şi pus la păstrare, pregătit pentru perfectarea vânzării. 

Locuinţa îşi găsise cumpărător la preţul cerut şi fără să fie vizio¬ 
nată nici măcar o singură dată. Agentul imobiliar nu părea surprins. 

- Avem o listă de aşteptare pentru cvartalul ăsta, i-a zis el lui Ed, 
când acesta i-a înmânat cheile. Investitori, care vor să-şi pună banii 
la loc sigur. Sincer să fiu, probabil că apartamentul o să stea gol câţiv* 
ani, până când proprietarul o să aibă chef să-l vândă. 

Atunci şi-a dat Ed seama că aproape toate locuinţele din jurul lui 
se goliseră încetul cu încetul. Acum înţelegea de ce obişnuia să vină 
seara acasă şi să se mire de numărul mic al luminilor aprinse. Pentru 
o clipă, a vrut să se repeadă şi să-şi ia cheile înapoi. Cum putea să fie 
drept? Cum rămânea cu toţi oamenii care aveau nevoie de un aco¬ 
periş deasupra capului? Dar Ed şi-a înăbuşit protestul. Imediat după 
vânzarea ambelor proprietăţi, trebuia să-şi găsească o casă mai mici 
şi mai ieftină, odată ce ştia câţi bani îi rămâneau. Odată ce avea si 
ştie unde, şi dacă avea să se întâmple asta, se întrezărea probabilitate* 
să-şi găsească o nouă slujbă. I se părea ciudat să nu ştie în ce loc ave* 
mai multe şanse să lucreze. 

Trei nopţi la rând, Ed a stat în casa părinţilor săi, dormind în fosta 
cameră a copilăriei lui, trezindu-se înainte de ivirea zorilor şi tre- 
cându-şi degetele peste tapetul din spatele tăbliei patului, amintindu-şi 
zgomotul pe care îl făceau paşii surorii lui pe vremea când aceasta era 
adolescentă şi urca tropăind scările, apoi trântea uşa, pentru a analiza 
cea mai recentă insultă pe care, se pare, i-o aruncase tatăl ei. 

Dimineaţa, Ed se aşeza pentru a lua micul dejun împreună cu 
mama lui, în bucătăria mult prea tăcută, obişnuindu-se treptat cu 
ideea că tatăl său nu avea să se mai întoarcă acasă. Că nu aveau să-l 
mai vadă niciodată acolo, scuturându-şi nervos ziarul pentru a-i în¬ 
drepta paginile şi întinzând mâna, fără să se uite, spre cana lui cu ca¬ 
fea neagră şi tare, fără zahăr. Din când în când, mama lui Ed izbucnea 
în plâns, cerându-şi scuze şi făcând semne că n-are nimic, în timp ce 
îşi acoperea ochii cu un şerveţel. Sunt bine, sunt bine. Serios, iubire. 
Pur şi simplu nu mă băga în seamă. 

în interiorul mult prea bine încălzit al salonului numărul trei din 
Secţia Victoria, Bob Nicholls vorbea tot mai puţin, mânca tot mai 
puţin, făcea tot mai puţine lucruri. Ed nu avea nevoie să discute cu un 
doctor ca să înţeleagă ce se petrecea. Carnea părea să dispară de pe 
trupul bătrânului, topindu-se, lăsându-i pielea aproape străvezie să se 
întindă peste craniu, peste ochii mari şi încercănaţi. Moartea punea 
stăpânire pe el. 

Jucau şah. Vorbitul părea să-l obosească pe muribund, dar, în mod 
ciudat, putea să joace şah. Deseori, adormea la jumătatea partidei, 
aţipind în timpul unei mutări, iar Ed se aşeza răbdător la căpătâiul lui 
şi îl aştepta să se trezească. Iar când bătrânul deschidea ochii şi stătea 
o clipă sau două pentru a-şi da seama unde rămăsese, închizând gura 
şi coborându-şi sprâncenele pe măsură ce înţelegea cum stăteau lu¬ 
crurile pe tablă, Ed obişnuia să mişte câte o piesă şi să se poarte ca şi 
cum tatăl său ar fi ratat doar o secundă din partidă, nu o oră întreagă. 

Discutau. Nu despre chestiile importante. Ed nu ştia sigur dacă 
vreunul dintre ei era făcut pentru aşa ceva. Vorbeau despre crichet, 
despre vreme, despre costul ridicol al sistemului audio-video cu plată 
aşezat la capul patului. Tatăl lui povestea despre asistenta cu gropiţe 
în obraji, care mereu născocea câte o replică amuzantă pentru el. 



368 


Jojo Moyes 


îl ruga pe Ed să se ocupe de mama lui. Bătrânul era îngrijorat că soţii 
lui muncea prea mult. Era îngrijorat că, în lipsa lui, omul care le cu* 
raţa jgheaburile avea să-i ceară un preţ prea mare. Era supărat că b) 
toamna precedentă cheltuise o grămadă de bani ca să cureţe peluii 
de muşchi şi nu avea să mai apuce să vadă rezultatele. Ed nu încerci 
să-l contrazică. Ar fi părut că îi vorbeşte cu un aer de superioritate. 

- Deci, unde-i petarda? a întrebat el într-o seară. 

Mai avea două mutări până la şah-mat. Ed încerca să găsească o 
cale de a-1 bloca. 

-Ce? 

- Fata ta. 

- Lara? Tată, ştii că noi am... 

-Nu ea. Cealaltă. 

Ed a tras aer în piept. 

- Jess? E... ăăă... e acasă, cred. 

-Mi-a plăcut de ea. Avea un fel de-a se uita la tine. Bătrânul şi*i 
împins încet tura pe un pătrat negru. Mă bucur că o ai, a continuat el, 
încuviinţând uşor din cap. O pacoste, a murmurat mai mult pentru 
sine şi a zâmbit. 

Strategia lui Ed s-a făcut praf. Tatăl lui l-a bătut din trei mutări. 

JESS 

Bărbatul cu barbă a ieşit printre uşile batante, ştergându-şi mâi¬ 
nile pe halatul alb. S-a oprit în prag, ca un om care tocmai a intrat 
într-o încăpere, dar nu-şi mai aminteşte de ce s-a dus acolo. 

- Norman Thomas? 

Jess nu se gândise niciodată că ar putea să existe un nume de fami¬ 
lie pentru câinele lor. 

-Norman Thomas? Talie mare, rasă incertă? a continuat bărbatul, 
lăsându-şi bărbia în jos şi uitându-se drept la ea. 

Jess s-a repezit să se ridice în faţa scaunelor de plastic. 

-A suferit grave leziuni interne, i-a zis bărbosul, fără nici un pre¬ 
ambul. Are şoldul rupt, câteva coaste şi o labă din faţă fracturate; cât 
despre traumatismele interne, o să aflăm mai multe abia după ce se 
mai reduce inflamaţia. Şi mă tem că şi-a pierdut definitiv ochiul stâng. 

Jess a observat dâre proaspete de sânge pe botoşii din plastic al¬ 
bastru ai bărbatului. A simţit cum mâna lui Tanzie se strânge într-a ei. 

- Dar trăieşte încă? 

- Nu vreau să vă dau speranţe deşarte. în vocea lui se simţea acea mo¬ 
dulaţie grijulie a cuiva care a văzut cum oamenii aflaţi la un pas de înec 
se agaţă şi de un pai. Următoarele patruzeci şi opt de ore vor fi critice. 

Lângă ea, Tanzie a scos un geamăt slab, pe care cu greu îl putea 
cataloga drept un semn de bucurie ori de îngrijorare. 

- Haideţi cu mine! Bărbatul a luat-o pe Jess de cot, s-a întors cu 
spatele către copii, apoi şi-a coborât glasul. Trebuie să vă spun că nu 
sunt sigur dacă nu cumva, dată fiind gravitatea rănilor lui, n-ar fi mal 
bine să-l lăsaţi să se stingă. 

- Dar dacă supravieţuieşte patruzeci şi opt de ore? 

-Atunci s-ar putea să aibă o şansă de a-şi reveni. Dar, aşa cum 
ziceam, doamnă 'Ihornas, nu vreau să vă dau speranţe deşarte. Chiar 
nu e un flăcău în putere. 

în jur, clienţii din sala de aşteptare îi priveau în tăcere, alături de pi¬ 
sicile lor, cuibărite în cutii pentru transport ţinute în poală, şi de câinii 
lor de talie mică, gâfâind pe sub scaune. Nicky se uita fix la veterinar cu 
maxilarul încordat. Rimelul i se întinsese în jurul ochilor. 

- Iar dacă vom continua totuşi tratamentul, acesta nu va fi ieftin. 
S-ar putea ca Norman să aibă nevoie de mai multe operaţii. Poate 
chiar de foarte multe. Are asigurare? 

)ess a scuturat din cap. Atunci veterinarul a căpătat un aer stân¬ 
jenit. 

- Trebuie să vă avertizez că e probabil ca îngrijirea medicală pe 
termen lung să vă coste o sumă semnificativă. Şi nu există nici o ga¬ 
ranţie privind recuperarea. E foarte important să înţelegeţi asta îna¬ 
inte de a merge mai departe. 

Vecinul ei Nigel îl salvase pe Norman. Venise în fugă din casa lui, 
aducând două pături: una pentru a o înfăşură pe Tanzie, care dârdâia, 
şi alta pentru a înveli trupul câinelui. 

-Du-te înăuntru! o sfătuise el pe Jess. Du-i pe copii înăuntru! 

Dar, în timp ce trăgea cu blândeţe pledul cadrilat peste capul lui 
Norman, Nigel se oprise şi-i spusese lui Nathalie: 

- Tu ai văzut? 

La început Jess nu-1 auzise din pricina zarvei făcute de mulţime, a 
vaietelor înăbuşite ale lui Tanzie şi a copiilor care plângeau prin apro¬ 
piere, pentru că, deşi nu-1 cunoşteau pe Norman, înţelegeau adânca 
tristeţe a faptului că un câine zăcea nemişcat în mijlocul drumului. 

-Nathalie? Limba lui! Uite! Cred că gâfâie. Ia, ridică-l! Urcă-1 în 
maşină! Repede! 

Fusese nevoie de ajutorul a trei dintre vecinii lui Jess pentru a-1 
ridica. îl aşezaseră cu grijă pe bancheta din spate şi îl duseseră în 
goană până la uriaşa clinică veterinară de la marginea oraşului. Era 
mai departe decât cabinetul doctorului Miller, cel de lângă intersec¬ 
ţie, dar avea o sală de operaţie, linii telefonice de urgenţă şi tot felul de 
specialişti. Nathalie îl cuibărise pe Norman pe bancheta din spate şi 
stătuse ghemuită pe podeaua maşinii, ca să-i poată sprijini capul. Jess 
îl iubea pe Nigel pentru faptul că nu pomenise nici măcar o singură 
dată despre sângele care-i murdărise toată tapiseria. El şi Nathalie o 
sunaseră de la veterinar şi-i spuseseră să vină acolo cât poate de re¬ 
pede. Pe sub haină, Jess era încă îmbrăcată în pijama. 

- Deci, ce vreţi să faceţi? 

Lisa Ritter îi povestise cândva despre o afacere extrem de costisi¬ 
toare pe care o făcuse soţul ei şi care mersese prost. 

- Dacă împrumuţi cinci mii de lire şi nu le poţi da înapoi e pro¬ 
blema ta, îi explicase doamna Ritter, citându-şi bărbatul. Dacă îm¬ 
prumuţi cinci milioane e problema băncii. 

Jess s-a uitat la chipul rugător al fiicei sale. S-a uitat la faţa răvăşită 
a lui Nicky, la durerea, şi dragostea, şi frica pe care băiatul în sfârşit 
se simţea capabil să le exprime. Ea era singura care putea să îndrepte 
lucrurile. Era singura în stare vreodată să îndrepte lucrurile. 

-Faceţi orice e nevoie, a spus Jess. O să fac eu rost de bani. Doar 
mergeţi înainte. 

Scurta pauză care a urmat i-a dat de înţeles că medicul o credea 
nebună. Dar o nebună dintre cele cu care era foarte obişnuit să aibă 
de-a face. 

-Atunci, poftiţi pe-aici, i-a zis el. Trebuie să semnaţi nişte acte. 

Nigel i-a dus cu maşina înapoi acasă. Jess a încercat să-i dea nişte 
bani, însă bărbatul a fluturat cu asprime mâna în semn de refuz şi i-a 
spus: 

- Pentru ce sunt vecinii? 

Belinda le-a ieşit în întâmpinare plângând. 


L 

-Suntem bine, a murmurat tristă Jess, cuprinzând-o cu braţul 
pe Tanzie, care încă mai tremura din când în când. Suntem bine. 
Mulţumesc! 

Veterinarul le promisese că urma să fie sunaţi dacă aveau veşti. 

Jess nu le-a cerut copiilor să meargă la culcare. Nu era sigură c! 
voia să-i ştie singuri în camerele lor. A încuiat uşa, a zăvorât-o de 
două ori, apoi a dat drumul la un film vechi. A dat o raită prin casi 
şi a închis bine toate ferestrele, a tras perdelele şi a proptit un scaun 
sub clanţa uşii din spate, pentru mai multă siguranţă. După aceea a 
pregătit trei căni cu ciocolată caldă, şi-a adus la parter plapuma şi s-a 
băgat sub ea, între cei doi copii, ca să se uite la televizor; de fapt, nid 
unul dintre ei nu era atent decât la propriile gânduri. Rugându-se din 
toată inima să nu sune telefonul. 






Capitolul 34 


NICKY 

Asta e povestea unei familii care nu se potrivea nicăieri. A unei fetiţe 
cam ciudate şi tocilare, căreia îi plăcea mai mult să facă matematică 
decât să se fardeze. A unui băiat căruia îi plăcea să se machieze şi nu-şi 
găsea locul în nici o familie. Şi iată ce se întâmplă cu familiile care nu 
se potrivesc nicăieri: sfârşesc destrămate, falite şi triste. Aici nu e loc de 
finaluri fericite, oameni buni. 

Mama nu mai stă în pat, dar o surprind ştergându-şi lacrimile în 
timp ce spală câte ceva sau se uită în jos, la coşul lui Norman. E tot 
timpul ocupată: munceşte, face curăţenie, pune casa la punct. O face cu 
capul plecat şi cu dinţii încleştaţi. A umplut trei cutii cu cărţile ei şi le-a 
dus înapoi la magazinul social pentru că, zice ea, n-o să aibă niciodată 
timp să le citească şi, în plus, n-are nici un rost să crezi în poveşti. 

Mi-e dor de Norman. E straniu cum poate să-ţi fie dor de ceva de care 
doar te plângeai. Casa noastră e ciudat de tăcută fără el. Dar, de când 
au trecut primele patruzeci şi opt de ore, iar domnul Adamson ne-a zis 
că există o şansă, şi noi am izbucnit cu toţii în urale la telefon, eu am 
început să-mi fac griji pentru alte chestii. Aseară, după ce Tanzie aplecat 
la culcare, şedeam pe canapea, telefonul tot nu mai suna, şi atunci i-am 
zis mamei: 

-Deci, ce ne facem? 

Ea ţi-a ridicat ochii de la televizor. 

- Vreau să zic, dacă trăieşte. 

Mama a oftat îndelung, ca şi cum deja s-ar fi gândit la asta. Pe 
urmă a zis: 

- Ştii ce, Nicky? N-am avut de ales. E câinele lui Tanzie şi a salvat-o. 
Dacă n-ai de ales, atunci e, de fapt, foarte simplu. 

Mi-am dat seama că, deşi chiar credea ce spunea, şi s-ar putea să 
fie, intr-adevăr, foarte simplu, datoria suplimentară apasă ca o nouă 
povară pe umerii ei. Mi-am dat seama că, odată cu fiecare nouă pro¬ 
blemă, pare un pic mai bătrână, şi mai abătută, şi mai obosită. 

Nu mai vorbeşte despre domnul Nicholls. 

Nu-mi vine să cred că, după cum s-au purtat unul cu celălalt, totul 
s-a putut termina în felul ăsta. Adică, acum pari foarte fericit şi pe 
urmă, nimic. Credeam că toate treburile astea se lămuresc pe măsură 
ce înaintezi în vârstă, dar e clar nu se întâmplă aşa. Deci, încă o chestie 
care mă aşteaptă. 

Atunci m-am dus la ea şi am luat-o în braţe. în familia voastră o 
îmbrăţişare s-ar putea să nu fie mare lucru, dar vă pot spune că în a 
mea este. E cam singura schimbare, neînsemnată, nu-i vorbă, pe care 
pot s-o aduc. 

Uite ce nu pricep eu: nu pricep cum se poate ca familia noastră si 
facă, în principiu, ceea ce trebuie şi totuşi să ajungă mereu în încurcă¬ 
tură. Nu înţeleg cum poate sora mea mai mică să fie deşteaptă, şi bună, 
şi, la dracu’, un fel de geniu, dar cu toate astea să piardă cam tot ce iu¬ 
beşte, doar pentru că e puţin diferită. Nu înţeleg cum se poate ca acum 
să aibă coşmaruri şi să se trezească plângând, iar eu să trebuiască s<J 
stau treaz şi s-o aud pe mama cum se învârte prin hol la ora patru di¬ 
mineaţa, încercând s-o calmeze. Nu înţeleg cum se poate să stea toată 
ziua în casă, deşi vremea s-a făcut în sfârşit frumoasă şi însorită, pen¬ 
tru că îi e prea frică să iasă, ca nu cumva familia Fisher să se întoarcă 
după ea. Şi cum, peste şase luni, va merge la o şcoală al cărei principal 

mesaj e că ar trebui să fie la fel ca toată lumea, altfel o să fie bumbăcită, 
cum a păţit ciudatul de frate-sâu. Mă gândesc la Tanziefără matema¬ 
tică şi mi se pare că tot universul a luat-o razna. E ca... Stan fără Bran 
sau ca biscuiţii Jaffa fără umplutura de portocală. Pur şi simplu, nu-mi 
pot închipui cine o să fie Tanzie dacă n-o să mai facă matematică. 

Nu pricep de ce abia mă obişnuisem să dorm, iar acum stau treaz, 
trăgând cu urechea la sunete inexistente, pe care mi se pare că le aud 
de la parter, şi de ce, când vreau să mă duc la magazin, ca să cumpăr 
un ziar ori nişte dulciuri, mi se face din nou greaţă şi trebuie să mă lupt 
cu impulsul de a mă uita peste umăr. 

Nu înţeleg de ce un câine mare, inutil şi drăgăstos, care în viaţa lui 
n-a făcut, în esenţă, nimic mai rău decât să umple de bale pe toată lu¬ 
mea, a ajuns să-şi piardă un ochi şi să-i fie reaşezate la loc măruntaiele, 
doar pentru că a încercat să o apere pe persoana iubită. 

Mai cu seamă nu pricep cum se face că bătăuşii, hoţii şi cei care doar 
distrug totul în jur (ticăloşii) scapă basma curată. Băieţii care-ţi trag 
pumni în rinichi ca să-ţi ia banii de mâncare, poliţiştii cărora li se pare 
amuzant să te trateze cape un idiot, puştii care îşi bat joc de oricine nu 
e exact ca ei, fie că sunt nişte fiţoşi la un concurs de matematică, ori un 
ignorant fără creier, care nu ştie diferenţa dintre un nume de utilizator 
şi o parolă. Sau taţii care pleacă pur şi simplu, ca s-o ia de la capăt 
într-un loc nou, unde miroase a odorizant de cameră, lângă o femeie 
care îşi conduce propria Toyota, are un apartament cu trei dormitoare 
impecabile şi râde la toate glumele lui stupide, de parcă el ar fi un dar 
de la Dumnezeu, şi nu o jigodie care, timp de doi ani întregi, i-a minţit 
pe toţi cei care l-au iubit. Doi ani întregi! 

Mama ne spunea mereu că oamenilor buni li se întâmplă lucruri 
bune. Ştiţi ce? Nu mai zice aşa. 

îmi pare rău dacă blogul ăsta tocmai a devenit foarte deprimant, 
dar aşa arată viaţa noastră în clipa asta. Familia mea, eternii perdanţi. 
De fapt, nu-i o poveste, nu? E un blestemat de avertisment! 

Capitolul 35 


JESS 

Poliţia a venit la ei în a patra zi după accidentul lui Norman. Jes* 
s-a uitat, prin fereastra camerei de zi, la agenta care se apropia pe 
aleea din grădină şi, pentru o secundă prostească, a crezut că venise 
să o anunţe despre moartea câinelui. Era o femeie tânără, cu părul 
roşcat, strâns la spate într-o coadă îngrijită. Jess n-o mai văzuse nici¬ 
odată până atunci. 

Venise în urma reclamaţiilor privind un accident rutier, i-a spus 
poliţista, în momentul în care i s-a deschis uşa. 

- Nu-mi ziceţi! a replicat Jess, luând-o prin hol, înapoi spre bucă¬ 
tărie. Şoferul o să ne dea în judecată pentru avarierea maşinii. 

! Nigel o avertizase că era posibil să se întâmple aşa ceva. Jess chiar 

j: izbucnise în râs când îl auzise. 

Poliţista şi-a coborât ochii spre agenda sa. 

- Ei bine, nu, cel puţin deocamdată. Avariile pricinuite maşinii par 

1 să fi fost minore. Plus că au existat declaraţii contradictorii privind 

| faptul că ar fi depăşit viteza legală. Dar am primit diverse reclamaţii 

- legate de evenimentele care au dus la producerea accidentului şi mă 

întrebam dacă aţi putea lămuri câteva chestiuni? 

- Ce rost are? a întrebat Jess, apucându-se din nou de spălat. Voi 
nu sunteţi niciodată atenţi. 

Ştia ce impresie făcea: la fel ca jumătate din locuitorii cartierului - 
ostilă, pusă pe scandal, nemulţumită. Nu-i mai păsa. Dar agenta era 
prea nouă, prea dornică să intre în joc. 

- Păi, credeţi că mi-aţi putea spune, totuşi, ce s-a întâmplat? V-ar 
lua doar cinci minute din timpul dumneavoastră. 

Aşa că Jess i-a povestit totul, pe tonul nepăsător al cuiva care nu 
se mai aşteaptă să fie crezut. I-a vorbit despre familia Fisher şi despre 
problemele pe care le avuseseră în trecut cu aceasta, despre faptul că 
acum fiica ei se temea să se joace în propria grădină, deşi Jess reparase 
gaura din gard. I-a spus despre câinele ei cel nerod şi mare cât o vită, 
care aduna facturi de la veterinar aproximativ echivalente cu costul 
cazării lui într-un apartament al unui hotel de lux. I-a spus că, în pre¬ 
zent, singurul scop al fiului ei era să plece cât mai departe cu putinţă 
de oraşul acela, ceea ce era puţin probabil să se întâmple, mulţumită 
familiei Fisher, care-i transformase într-un chin anul şcolar şi promo¬ 
varea examenelor. 

Poliţista nu s-a arătat plictisită. A stat în picioare, sprijinită de du¬ 
lapurile din bucătărie, şi a luat notiţe. Apoi a rugat-o pe Jess să-i arate 
gardul. Femeia nu s-a deranjat să iasă din casă. 

-Acolo, a spus ea, arătând cu degetul prin fereastră. Se vede locul 
unde l-am reparat, pentru că lemnul e mai deschis la culoare. Iar ac¬ 
cidentul, dacă aşa-1 numim, s-a petrecut cu vreo patruzeci şi cinci de 
metri mai la dreapta. 

A urmărit-o pe agentă cum iese în grădină şi s-a întors spre chiu¬ 
vetă. Aileen Trent, trăgând după ea căruciorul de cumpărături, a sa¬ 
lutat-o peste gardul viu, fluturând veselă mâna înspre Jess. Pe urmă, 
când a observat cine era în grădină, a lăsat capul în jos şi a pornit-o 
grăbită în direcţia opusă. 

Agenta de poliţie Kenworthy 1 a stat afară vreme de aproape zece 
minute. Jess aproape că uitase de ea. Tocmai golea maşina de spălat, 
când poliţista a intrat singură înapoi în casă. 

1 Elizabeth Kenworthy, poiiţistă aflată în afara serviciului, devenită eroină după 
ce le-a acordat primul ajutor victimelor de la staţia de metrou londoneză 
Aldgate, în timpul atacurilor teroriste din 7 iulie 2005 (n.tr.) 

- Pot să vă întreb ceva, doamnă Thomas? a spus ea, închizând uşa 
din spate în urma ei. 

- Asta-i treaba dumneavoastră, i-a răspuns Jess. 

- Probabil că aţi mai trecut deja prin asta de zece ori. Dar camera 
dumneavoastră de supraveghere? A captat vreo imagine? 

Jess a urmărit înregistrarea de trei ori, după ce poliţista Kenworthy 
a chemat-o la secţie şi a rugat-o să se aşeze lângă ea, pe un scaun de 
plastic, în Sala de Interogatorii Numărul Trei. Filmul îi dădea fiori 
reci de fiecare dată: silueta măruntă, ale cărei mâneci împodobite cu 
nasturi scânteiau în razele soarelui, mergând încet pe marginea ecra¬ 
nului şi oprindu-se ca să-şi împingă ochelarii pe nas. Maşina care 
încetineşte, portiera care se deschide. Unu, doi, trei băieţi. Tanzie şl 
limbajul corpului ei. Micul pas înapoi pe care îl face, privirile îngrijo¬ 
rate pe care le aruncă peste umăr, de-a lungul străzii. Mâinile ridicate. 
Apoi băieţii o atacă, şi Jess nu se mai poate uita. 

-Aş zice că sunt nişte dovezi destul de concludente, doamnă 
Thomas. Şi surprinse de imagini de bună calitate. Procurorul o să fie 
încântat, a spus veselă poliţista, iar lui Jess i-au trebuit câteva secunde 
ca să-şi dea seama că femeia vorbea serios. 

Cineva chiar îi lua în serios. 

La început, Fisher negase totul, bineînţeles. Spusese că „făceau o 
glumă" cu Tanzie. 

- Dar avem mărturia fetei. Şi doi martori care au acceptat să vor¬ 
bească. Avem şi imagini de pe contul de Facebook al lui Jason Fisher, 
unde vorbeşte despre felul în care îşi propunea să o facă. 

-Ce să facă? 

Zâmbetul tinerei a pălit pentru o clipă. 

- Ceva nu tocmai frumos fiicei dumneavoastră. 

Jess n-a mai pus nici o întrebare. 

Poliţia primise o informaţie anonimă, conform căreia băiatul îşi fo¬ 
losea numele drept parolă. Tâmpitul, a comentat poliţista Kenworthy. 
Chiar l-a numit „tâmpit"! 

- între noi fie vorba, a spus ea, în timp ce o conducea pe Jess că¬ 
tre ieşire, dovezile obţinute prin spargerea contului s-ar putea să nu 

fie admisibile în instanţă. Dar haideţi să spunem că ne-au oferit un 
avantaj. 

La început, cazul a fost relatat în termeni vagi. Câţiva tineri lo¬ 
calnici, au scris ziarele. Arestaţi pentru agresarea unei minore şi 
tentativă de răpire. Dar făptaşii au apărut în presă şi în săptămâna ur¬ 
mătoare, de data asta fiindu-le menţionate numele. Din câte se pare, 
familiei Fisher i se ceruse să se mute din casa primită de la stat. Fraţii 
Thomas nu erau singurii pe care îi hărţuiseră. Reprezentanţii oficiu¬ 
lui pentru locuinţe erau citaţi susţinând că familia se afla de mult la 
ultimul avertisment. 

La ora ceaiului, Nicky a luat ziarul local şi a citit articolul cu voce 
tare. Toţi au tăcut pentru o clipă, nevenindu-le să-şi creadă urechilor. 

- Chiar scrie că familia Fisher trebuie să se multe în altă parte? 

- Aşa zice aici, a răspuns Nicky. 

- Dar ce-o să se întâmple cu ei? s-a întrebat Jess, ţinând încă fur¬ 
culiţa în aer. 

- Păi, aici scrie că o să plece în Surrey, aproape de cumnatul lui. 

- Surrey? Dar... 

-Nu mai sunt răspunderea oficiului pentru locuinţe. Nici unul 
dintre ei. Nici Jason Fisher. Nici vărul lui, nici familia lui. Se mută la 
nu ştiu ce unchi. Ba mai mult, s-a emis un ordin de excluziune care 
le interzice să revină în cartier. Uite, au publicat două poze cu mama 
lui care plânge şi zice că ei au fost mereu greşit înţeleşi şi că Jason n-ar 
face rău nici unei muşte. 

Băiatul a împins ziarul pe masă, către ea. Jess a citit articolul de 
două ori, doar pentru a verifica dacă Nicky înţelesese corect. Dacă ea 
însăşi înţelesese corect. 

- Chiar ar fi arestaţi dacă s-ar întoarce aici? 

-Vezi, mamă? a spus el, mestecând o bucată de pâine. Ai avut 
dreptate. Lucrurile se pot schimba. 

Jess a rămas neclintită. S-a uitat la ziar, apoi din nou la Nicky, până 
când băiatul şi-a dat seama cum o apelase şi l-a văzut că roşeşte, spe¬ 
rând ca ea să nu facă mare caz din asta. Aşa că Jess a înghiţit în sec, s-a 
şters la ochi cu podul palmelor, apoi a rămas cu privirea pironită în 
farfurie câteva clipe, înainte de a se apuca din nou să mănânce. 

-Aşa, a zis ea, cu vocea gâtuită. Păi. Asta-i o veste bună. O veste 
foarte bună. 

- Chiar crezi că lucrurile se pot schimba? 

Ochii lui Tanzie erau mari, întunecaţi şi prudenţi. Jess a lăsat joi 
cuţitul şi furculiţa. 

-Cred că da, iubire. Vreau să spun, toţi trecem prin momente 
grele. Dar cred din toată inima. 

Tanzie s-a uitat la Nicky, apoi din nou la mama ei, după care a 
continuat să mănânce. 

Viaţa şi-a urmat cursul. Sâmbătă, la ora prânzului, Jess s-a dus la 
Feathers, ascunzându-şi mersul şchiopătat în timp ce străbătea ul¬ 
timii douăzeci de metri până la intrarea în local, şi a implorat să fie 
reangajată. Des i-a spus că luase în locul ei o fată din Oraşul Paris. 

- Nu din adevăratul oraş Paris. Ar fi o risipă. 

- E în stare să demonteze pompele când se strică? l-a întrebat Jess. 
O să repare bazinul din toaleta bărbaţilor? 

Des s-a rezemat de tejghea. 

- Probabil că nu, Jess. Şi-a trecut o mână grăsună prin păr. Dar 
am nevoie de cineva pe care să mă pot baza. Pe tine nu mă pot baza. 

- Ia mai scuteşte-mă, Des! Am lipsit o săptămână în doi ani de 
zile. Te rog! Am nevoie de slujba asta. Chiar am mare nevoie de ea. 

El a zis că se mai gândeşte. 

Copiii s-au întors la şcoală. Tanzie voia ca mama ei s-o ia acasă 
în fiecare după-amiază. Nicky se dădea jos din pat fără ca Jess să fie 
nevoită să intre de câte şase ori în camera lui pentru a-1 trezi. De fapt, 
când ea ieşea din duş, el deja îşi mânca micul dejun. Băiatul nu a cerut 
să-i fie reînnoită reţeta pentru medicamente împotriva anxietăţii, iar 
conturul cu creion dermatograf din jurul ochilor lui era fără cusur. 

-M-am mai gândit. Până la urmă s-ar putea să vreau să fac clasa 
a douăsprezecea la McArthur. Şi apoi, ştii tu, aş fi prin preajmă când 
Tanzie ar începe şcoala în ciclul superior. 

Jess a clipit. 

- E o idee grozavă. 

Ea facea curăţenie împreună cu Nathalie şi o asculta pe aceasta bâr¬ 
find despre ultimele zile ale familiei Fisher: cum smulseseră ei toate 
prizele din pereţi şi cum, înainte de a părăsi casa de pe Pleasant View, 
dăduseră cu picioarele în tencuiala din bucătărie până când o găuriseră. 
Duminică seară, cineva (Nathalie a făcut o grimasă când a rostit cuvân¬ 
tul) dăduse foc unei saltele în faţa sediului oficiului pentru locuinţe. 

- Dar probabil că te simţi uşurată, eh? a spus ea. 

- Normal, i-a răspuns Jess. 

Nathalie s-a îndreptat şi s-a apucat să-şi maseze spatele. 

-Voiam să te întreb. Cum a fost să mergi taman până în Scoţia cu 
domnul Nicholls? Trebuie să fi fost tare ciudat. 

Jess s-a aplecat deasupra chiuvetei şi s-a oprit, privind pe fereastră, 
la întinderea nesfârşită a mării. 

- A fost bine. 

-N-ai rămas fără subiecte de discuţie cu el, blocată acolo, în ma¬ 
şina aia? Eu, una, ştiu că aş fi rămas. 

Pe Jess au început s-o înţepe ochii din pricina lacrimilor şi a tre¬ 
buit să se prefacă ocupată cu frecatul unei pete invizibile de pe oţelul 
inoxidabil. 

-Nu, a zis ea. Ciudat. N-am rămas fără subiecte. 

Iată cum stăteau lucrurile: Jess percepea absenţa lui Ed ca pe o pă¬ 
tură groasă, ce înăbuşea totul. îi era dor de zâmbetul lui, de buzele lui, 
de pielea lui, de locul în care o şuviţă de păr negru şi moale şerpuia 
până la buricul lui. îi era dor de felul în care se simţea în prezenţa lui: 
cumva mai atrăgătoare, mai sexy, mai... oricum altfel. îi era dor de 
sentimentul că orice e posibil. Nu-i venea să creadă că pierderea unui 
om pe care îl cunoşti de foarte puţină vreme poate fi resimţită precum 
pierderea unei părţi din tine, că, din această cauză, mâncarea poate 
să-ţi pară fără gust, iar culorile, fără strălucire. în unele seri, după ce 
Nicky se ducea la culcare, Jess nu se băga în patul ei mult prea mare, ci 
aţipea pe canapea, în faţa televizorului, cu genunchii strânşi la piept, 
pentru a încerca să alunge senzaţia de gol din interior. 

Acum înţelegea că, după plecarea lui Marty, toate trăirile ei fu¬ 
seseră legate de chestiuni practice. Se simţise lipsită de apărare. îşi 

făcuse griji cu privire la starea emoţională a copiilor în lipsa lui. Se 
frământa îngrijorată cu privire la bani, la cine avea să se ocupe de 
cei mici când ea trebuia să lucreze seara la bar, la cine avea să scoată 
pubelele afară în fiecare zi de joi. Dar sentimentul care predominase 
fusese o vagă uşurare, pentru că viaţa ei nu avea să mai fie dominată 
de toanele lui. Pentru că nu mai trebuia să joace rolul de arbitru între 
el şi copii. Pentru că nu mai era nevoită să se convingă singură că 
relaţia lor merită salvată. 

Mai mult decât orice, detesta faptul că un om care văzuse doar ce 
era mai bun în ea, acum credea despre ea tot ce era mai rău. în ochii 
lui Ed, Jess nu se deosebea cu nimic de toţi aceia care îl dezamăgiseră 
sau îi dăduseră viaţa peste cap. De fapt, probabil că era chiar mai rea 
decât ei. Şi vina îi aparţinea în totalitate. Acesta era gândul de care nu 
putea să scape nici o clipă. Vina îi aparţinea în întregime. 

A meditat vreme de trei nopţi, apoi i-a scris o scrisoare: 

Aşadar, într-o secundă de nechibzuinţă, tn-am transformat într-un 
om aşa cum i-am învăţat mereu pe copiii mei să nu fie. Până la urmă, 
toţi suntem puşi la încercare, iar eu am eşuat. 

îmi pare rău. 

Mi-e dor de tine. 

P.S. Ştiu că n-o să mă crezi niciodată. Dar nici o secundă nu mi-a 
trecut prin minte să nu-ţi returnez banii. 

A notat numărul ei de telefon şi a adăugat douăzeci de lire într-un 
plic pe care a scris: Prima Rată. I-a dat mesajul lui Nathalie, rugând-o 
să-l lase la recepţia complexului Beachfront, alături de corespondenţa 
domnului Nicholls. A doua zi, colega ei i-a spus că în faţa casei de la 
numărul doi a apărut un afiş pe care scrie „De vânzare". Nathalie a 
urmărit foarte atent reacţia lui Jess la vestea aceasta, apoi a încetat să 
o mai întrebe despre domnul Nicholls. 

După cinci zile, când şi-a dat seama că el nu avea să-i răspundă, 
Jess a stat trează o noapte întreagă, după care şi-a zis cu hotărâre că 
nu mai poate să zacă şi să se simtă mizerabil. Venise timpul să meargă 

mai departe. O inimă frântă e un lux prea costisitor pentru un părinte 
care-şi creşte singur copiii. 

Luni, şi-a făcut o ceaşcă de ceai, s-a aşezat la masa din bucătărie 
şi a sunat la compania care-i emisese cârdul de credit. I s-a spus că 
trebuie să-şi crească rata minimă lunară. A deschis o scrisoare din 
partea poliţiei prin care era anunţată că fusese amendată cu o mie de 
lire pentru conducere fără asigurare şi fără vinietă, iar dacă voia să o 
conteste, trebuia să depună actele pentru o audiere în instanţă, şi erau 
menţionate căile prin care putea face asta. Jess a deschis şi scrisoarea 
primită de la parcul auto, care o anunţa că, până în ziua de joi din săp¬ 
tămâna precedentă, datora deja o sută douăzeci de lire pentru păstra¬ 
rea în siguranţă a Rollsului. A despăturit prima factură de la veterinar 
şi a îndesat-o înapoi în plicul ei. Există un număr limitat de veşti pe 
care le poţi primi într-o singură zi. Apoi a primit un SMS de la Marty, 
care voia să ştie dacă poate veni să-i viziteze pe copii în vacanţa de la 
jumătatea trimestrului. 

- Ce părere aveţi? i-a întrebat Jess la micul dejun. 

Ei au ridicat din umeri. 

Marţi, după ce şi-a terminat tura la serviciul de curăţenie, Jess a 
mers în oraş, la cabinetul avocaţilor cu tarife mici şi a plătit douăzeci 
de lire pentru ca aceştia să-i redacteze o acţiune prin care să-i ceară 
lui Marty divorţul şi achitarea retroactivă a pensiei alimentare. 

- Pe ce perioadă? a întrebat-o avocata. 

-Doi ani. 

Femeia nici măcar n-a ridicat ochii. Jess s-a întrebat ce fel de po¬ 
veşti auzea femeia în fiecare zi. Avocata a tastat nişte cifre, apoi a în¬ 
tors ecranul calculatorului către Jess. 

- La atât se ridică. O sumă frumuşică. El va cere s-o achite în rate. 
De obicei, aşa se întâmplă. 

- Bine. Jess a dus mâna spre geantă. Are cine să-l ajute. 

A continuat să-şi parcurgă metodic lista cu lucruri pe care le 
avea de făcut şi a încercat să vadă priveliştea de ansamblu din spatele 
orăşelului. Din spatele micii lor familii care se confrunta cu probleme 
financiare şi a scurtei poveşti de dragoste ce se frânsese chiar înainte 

de a începe cu adevărat. Uneori, şi-a spus ea, viaţa e formată dintr-un 
şir de obstacole care pur şi simplu trebuie depăşite, poate printr-un 
act de voinţă pură. 

în timp ce străbătea orăşelul de la malul mării, Jess s-a jurat ci 
avea să le ascundă celor doi copii adevărata gravitate a grijilor ei fi¬ 
nanciare. Era important ca lor să li se îngăduie să spere şi să viseze, 
chiar dacă ea nu mai făcea asta. Dacă nu le putea oferi nimic altceva, 
putea măcar să le dăruiască asta. A privit spre albastrul întunecat al 
oceanului nesfârşit, a tras cu nesaţ aer în piept, şi-a ridicat bărbia şi 
a hotărât că putea să supravieţuiască. Putea să supravieţuiască celor 
mai multe lucruri. La urma urmei, fericirea nu e dreptul nimănui. 

Jess s-a plimbat de-a lungul plajei cu prundiş, scufundându-şi pi¬ 
cioarele în apă, păşind peste diguri şi numărându-şi binecuvântările pe 
trei degete, ca şi cum ar fi cântat la un pian aflat în buzunarul ei: Tanzie 
era în siguranţă; Nicky era în siguranţă; Norman se înzdrăvenea. în cele 
din urmă la acestea se reducea totul, nu-i aşa? Restul erau doar detalii. 

Dacă avea s-o spună suficient de des, era chiar posibil să înceapă 
s-o creadă. 

Două seri mai târziu, seara, şedeau în grădină pe vechile scaune 
din plastic. Tanzie se spălase pe cap şi se aşezase în poală la Jess, care 
îi trecea pieptănul prin părul ud şi încâlcit. în acest timp, le povestea 
de ce nu avea să se mai întoarcă domnul Nicholls. 

Nicky s-a uitat lung la ea. 

-Din buzunarul lui? 

-Nu. îi căzuseră din buzunar. Erau intr-un taxi. Dar ştiam ai cui arau. 

A urmat o tăcere uluită. Jess nu-i vedea faţa lui Tanzie. Nu era sigură 
că voia să se uite la cea a lui Nicky. A continuat să mânuiască blând 
pieptănul, netezindu-i părul fiicei sale şi vorbind pe un ton calm, cum¬ 
pătat, ca şi cum asta ar fi putut să dea cumpătare şi faptelor ei. 

- Ce-ai făcut cu banii? 

în chip straniu, Tanzie nu îşi mai foia capul. Jess a înghiţit în sec. 

-Nu-mi mai amintesc acum. 

- I-ai folosit ca să mă înscrii pe mine la şcoală? 

Jess a continuat pieptănatul. Să netezească şi să pieptene. Să tragă, 
să tragă, să descâlcească. 

-Sincer, nu-mi aduc aminte, Tanzie. N-are nici o relevanţă ce am 
făcut cu ei. 

Tot timpul cât vorbise, Jess simţise privirea lui Nicky aţintită asu¬ 
pra ei. 

- Şi de ce ne spui acum? 

A tras, a netezit, a desprins. 

- Deoarece... deoarece vreau să ştiţi că am comis o greşeală îngro¬ 
zitoare şi că-mi pare rău. Chiar dacă aveam de gând să-i dau înapoi, 
n-ar fi trebuit să iau sub nici o formă banii ăia. Nu există scuză pentru 
ce-am făcut. Iar Ed... domnul Nicholls a avut tot dreptul să plece 
când a aflat, pentru că, ei bine, cel mai important lucru pe care îl ai 
raportat la o altă fiinţă umană e încrederea. Jess încerca să-şi păs¬ 
treze vocea măsurată, lipsită de emoţie. începea să-i fie tot mai greu. 
Aşadar, vreau să ştiţi că-mi pare rău fiindcă v-am dezamăgit. Sunt 
conştientă de faptul că mereu v-am spus cum să vă purtaţi, iar apoi 
am procedat exact pe dos. Vă zic toate astea pentru că, dacă vi le-aş 
ascunde, aş fi o ipocrită. Dar şi pentru că vreau să înţelegeţi ce conse¬ 
cinţe decurg atunci când nu procedezi corect. Eu am pierdut un om 
la care ţineam. Foarte mult. 

Nici unul din copii n-a scos o vorbă. 

După o clipă, Tanzie a întins o mână în spate. Degetele ei le-au 
căutat pe ale lui Jess şi le-au strâns pentru o clipă. 

- E în regulă, mami, a spus ea. Toţi greşim. 

Jess a închis ochii. 

Când i-a deschis din nou, Nicky şi-a ridicat capul. Părea sincer 
uimit. 

- Ţi-ar fi dat banii, a spus băiatul, iar în glasul lui s-a simţit o urmă 
slabă, dar evidentă, de furie. 

Jess l-a privit drept în ochi. 

- Ţi i-ar fi dat. Dacă i-ai fi cerut. 

-Da, a răspuns ea, şi mâinile i s-au oprit în părul lui Tanzie. Da, 
asta-i partea cea mai rea. Cred că mi i-ar fi dat. 

A trecut o săptămână. în fiecare zi luau autobuzul pentru a merge 
în vizită la Norman. Veterinarul îi suturase orbita din care fuseseră 
nevoiţi să-i scoată ochiul. Nu rămăsese o gaură în adevăratul sens al 
cuvântului, dar câinele tot arăta cumplit. Prima dată când îl văzuse, 
Tanzie izbucnise în plâns. Medicii le-au spus că s-ar putea ca, pentru 
o vreme, Norman să se mai lovească de diverse obiecte, odată ce în¬ 
cepea să umble. Le-au zis, de asemenea, că avea să-şi petreacă mult 
timp dormind. Nicky n-a vrut să le spună că, probabil, nimeni nu 
avea să observe diferenţa. Jess l-a mângâiat pe Norman pe cap, i-a zis 
că e un băiat grozav şi curajos, iar când coada lui a lovit uşor podeaua 
acoperită cu gresie a ţarcului din cabinetul veterinar, ea a început să 
clipească des şi a întors capul. 

Vineri, Jess l-a rugat pe Nicky să aştepte la recepţie împreună cu 
Tanzie, iar ea s-a dus la secretariat pentru a vorbi cu angajata de acolo 
despre factură. Cel puţin acesta bănuia el că era subiectul discuţiei. 
Cei de Ia birou au imprimat o foaie de hârtie, apoi încă una, apoi, 
de necrezut, o a treia, pe care Jess le-a parcurs cu degetul, înghiţind 
vizibil în sec în clipa în care a ajuns la ultimul rând. în ziua aceea s-au 
întors pe jos până acasă, chiar dacă Jess încă şchiopăta. 

Oraşul a început să se aglomereze, pe măsură ce apa oceanului 
se transforma dintr-un cenuşiu tulbure într-un albastru scânteietor. 

La început, totul părea ciudat fără familia Fisher. Parcă nimănui nu-i 
venea să creadă. Cineva zicea că plecaseră în Sussex, nu în Surrey. 
Altcineva zicea că tatăl lui Fisher fusese arestat în Northampton, pen¬ 
tru vătămare corporală gravă. Nimeni nu-şi mai găsea cauciucurile 
tăiate. Doamna Worboys a reînceput să meargă seara pe jos ca să 
joace bingo. Nicky s-a obişnuit cu gândul că putea să străbată dru¬ 
mul până la magazin şi a realizat că emoţiile pe care încă le simţea în 
stomac nu trebuiau să rămână acolo. Şi-a tot repetat asta, însă acestea 
refuzau să dispară. Tanzie nu ieşea deloc din casă dacă nu era însoţită 
de Jess. 

Nicky nu şi-a mai accesat blogul o perioadă de aproape zece zile. 
Scrisese o postare imediat după ce Norman fusese rănit, intr-un mo¬ 
ment în care era atât de furios, încât trebuia să se descarce undeva. 
Până atunci el nu mai simţise niciodată furie - furie adevărată -, din 
pricina căreia să-i vină să spargă lucruri şi să bată oameni, dar, zile 
întregi după ce băieţii Fisher făcuseră ce făcuseră, aceasta pusese stă¬ 
pânire pe Nicky. îi clocotea în sânge ca o otravă. îl făcea să vrea să 
ţipe. Măcar, în timpul acelor zile groaznice, faptul că scrisese totul şi 
postase pe internet chiar îl ajutase. îi dăduse impresia că spune cuiva, 
fie şi cuiva care, practic, nu-1 cunoştea şi căruia probabil că nici nu-i 
păsa. Nicky simţea doar nevoia să ştie că cineva avea să afle ce se în¬ 
tâmplase şi să vadă nedreptatea. 

Dar apoi, după ce furia i s-a mai domolit, după ce au auzit că fa¬ 
milia Fisher era constrânsă să răspundă pentru faptele comise, Nicky 
s-a simţit, în mod ciudat, ca un idiot. Aşa cum se întâmplă când îi 
mărturiseşti cuiva prea mult, după care te simţi vulnerabil şi îţi pe¬ 
treci următoarele săptămâni rugându-te ca respectivul să uite ce i-ai 
zis şi temându-te că s-ar putea să folosească informaţiile împotriva 
ta. Şi, oricum, ce rost avusese să înşire totul acolo? Singurii oameni 
care ar vrea să se uite la un asemenea blog ar fi cei care au obiceiul să 
încetinească pentru a se holba la accidente de maşină. 

Iniţial, Nicky a deschis postarea pentru că voia să o şteargă. Apoi 
s-a gândit: nu, e posibil ca cineva să o fi văzut. Aş părea şi mai prost 
dacă aş şterge-o. Aşa că s-a hotărât să scrie câteva rânduri despre eva¬ 
cuarea clanului Fisher, şi cu asta basta. Nu intenţiona să dea nume, 

însă voia să scrie ceva pozitiv, astfel încât, dacă cineva ar da vreodatl 
peste blogul Iui, să nu creadă că toată familia e îngrozitoare. A recitit 
ce scrisese în săptămâna precedentă, emoţia nealterată din cuvintele 
lui, şi i s-a făcut realmente ruşine. S-a întrebat ce internauţi or fi ci¬ 
tit postarea respectivă. S-a întrebat câţi oameni din lume îl credeau 
acum nu doar un ciudat, dar şi un tâmpit. 

Apoi a ajuns la finalul articolului. Şi a văzut comentariile. 

Rezistă, Băiat Gotic! Oameni ca ăia îmi întorc stomacul pe dos. 

Blogul tău mi-a fost trimis de un prieten şi m-a făcut să plâng. Sper 
să se facă bine câinele vostru. Te rog, scrie şi dă-ne veşti când ai timp. 

Bună, Nicky! Sunt Victor din Portugalia. Nu te cunosc, dar un pri¬ 
eten mi-a dat linkul blogului tău pe Facebook şi vreau doar să-ţi spun 
că acum un an şi eu m-am simţit ca tine, iar situaţia s-a îmbunătăţit. 
Nu-ţiface griji. Pace! 

Nicky a derulat pagina şi mai jos. Erau mesaje după mesaje. 
Binevoitoare, prietenoase, menite a ajuta. Şi-a pus numele blogului 
într-un motor de căutare: fusese copiat şi trimis ca link de sute, de 
zeci de mii de ori. Nicky a căutat datele statistice şi s-a lăsat pe spăta¬ 
rul scaunului, holbându-se fără a-i veni să creadă: 2 876 de persoane 
îl citiseră. într-o singură săptămână! Aproape trei mii de oameni citi¬ 
seră cuvintele scrise de el. Peste patru sute dintre ei se deranjaseră să-i 
lase mesaje. Şi numai doi îl numiseră „labagiu". 

Dar asta nu era tot. Oamenii trimiseseră şi bani. Bani adevăraţi! 
Fiindcă voiau ca Norman să se însănătoşească; cineva deschisese un 
cont de donaţii online, menit să-i ajute cu plata facturilor de la vete¬ 
rinar, şi-i lăsase un mesaj prin care-i spunea cum poate ridica banii 
folosind un cont PayPal. 

Nu pot dona suficient pentru ca sora ta să meargă la şcoală, dar 
pot să contribui cu ceva pentru a-i cumpăra un alt căţeluş, în caz că al 
vostru nu supravieţuieşte. Mă bucur că ea te are pe tine. 

Hei, Băiat Gotic (ăsta-i numele tău adevărat??), te-ai gândit la un 
câine salvator? Aşa, ar putea să iasă şi ceva bun din treaba asta. Trimit 
o donaţie! Centrele de salvare au oricând nevoie de donaţii;-) 

Câte ceva care să vă ajute să plătiţi facturile la veterinar. îmbră- 
ţişeaz-o pe sora ta din partea mea. Sunt foarte furios pe ceea ce vi s-a 
întâmplat tuturor. 

Câinele meu a fost lovit de o maşină şi a fost salvat de organizaţia 
caritabilă a veterinarilor. Bănuiesc că voi n-aveţi una prin preajmă. 
M-am gândit că ar fi frumos, ţinând cont că pe mine m-a ajutat cineva, 
să vă ajut şi eu puţin. Vă rog să primiţi din partea mea zece lire pentru 
recuperarea câinelui. 

De la o colegă tocilară, pasionată de matematică. Te rog să-i spui 
surorii tale să meargă înainte. Nu-i lăsaţi să câştige! 

Povestea se răspândise. Fusese distribuită de 459 de ori. Nicky a 
numărat o sută treizeci de nume pe pagina cu donaţii, două lire fiind 
cea mai mică sumă donată, iar două sute cincizeci, cea mai mare. Un 
om care le era complet străin le trimisese două sute cincizeci de lire! 
Totalul se ridica la 932,50 lire, ultimele sume fiind primite cu doar o 
oră în urmă. Nicky tot reîncărca pagina şi se holba la suma respectivă, 
întrebându-se dacă nu cumva virgula era greşit pusă. 

îşi simţea inima foarte ciudat. Şi-a lipit palma de piept, întrebân¬ 
du-se dacă acestea erau simptomeîe unui atac de cord. S-a întrebat 
dacă avea să moară. Dar şi-a dat seama că, de fapt, nu îşi dorea să 
facă altceva decât să râdă. îi venea să râdă constatând cât de grozavi 
erau nişte oameni complet străini. Pentru amabilitatea şi bunătatea 
lor, pentru că existau pe lume persoane prietenoase şi cumsecade, 
dispuse să le dea bani unora pe care nu-i întâlniseră niciodată şi pe 
care nici nu aveau să-i întâlnească. Şi, mai ales, pentru că toată acea 
mărinimie exista doar datorită cuvintelor scrise de el. 

Când Nicky a intrat în fugă în camera de zi, Jess stătea lângă dulap, 
ţinând în mâini o ţesătură roz împăturită. 

-Poftim! a spus el. Uită-te! 

A tras-o de braţ, târând-o până pe canapea. 

-Ce? 

- Lasă aia jos! 

Nicky a deschis laptopul şi i l-a pus în poală. Jess aproape că t 
tresărit, ca şi cum chiar ar fi durut-o să stea aşa aproape de un obiect 
care-i aparţinea domnului Nicholls. 

-Uite! Băiatul a arătat către pagina cu donaţii. Uită-te la asta! 
Lumea ne-a trimis bani! Pentru Norman. 

- Cum adică? 

- Doar uită-te, Jess! 

Femeia a mijit ochii spre ecran, derulând pagina în sus şi în jos pe 
măsură ce citea, apoi recitea. 

- Dar... nu-i putem lua. 

-Nu sunt pentru noi. Sunt pentru Tanzie. Şi pentru Norman. 

- Nu pricep. De ce ne-ar trimite bani nişte necunoscuţi? 

- Pentru că i-au revoltat cele întâmplate. Pentru că înţeleg nedrep¬ 
tatea. Pentru că vor să ajute. Nu ştiu. 

- Dar de unde au ştiut? 

-Am scris un blog despre asta. 

- Ce-ai făcut? 

- E ceva ce mi-a spus domnul Nicholls. Cum să îi găseşti pe cei ca 
tine. Eu doar... am postat pe net. Ce am păţit noi. 

-Arată-mi! 

Nicky a schimbat pagina şi i-a arătat blogul. Jess l-a citit lent, în¬ 
cruntată din pricina concentrării, făcându-1 să se simtă oarecum ciu¬ 
dat, ca şi cum i-ar fi dezvăluit o fărâmă din el pe care n-o mai arătase 
nimănui. Cumva, îi era mai greu să-i împărtăşească toate chestiile 
acelea emoţionale unui cunoscut. 

- Cât costă veterinarul? a întrebat Nicky, când a văzut că ea termi¬ 
nase de citit. 

Jess i-a răspuns buimacă. 

- Opt sute şaptezeci şi opt de lire. Şi patruzeci şi doi de penny. 
Până acum. 

Băiatul a ridicat braţele în aer. 

- Deci, suntem OK, da? Uită-te la total! Suntem OK! 

Jess l-a privit, iar Nicky a putut distinge pe chipul ei exact aceeaşi 
expresie pe care probabil o avusese şi el cu o jumătate de oră în urmă. 

- Bunătatea unor străini, a spus băiatul. 

Ea şi-a dus o mână la gură. 

-Pur şi simplu nu-mi vine să cred că lumea le-ar trimite bani 
unora pe care nici nu-i cunosc. 

- Exact cum ai spus tu. Se întâmplă şi lucruri bune. Nicky voia 
s-o vadă zâmbind. îşi dorea să se simtă şi ea ca el, ca şi cum i s-ar fi 
deschis o poartă către o lume despre care nici măcar nu ştiuse, o lume 
plină de oameni cumsecade şi de şanse la fericire. Sunt veşti bune, 
Jess! Bucură-te! 

Şi, pentru o clipă, ochii ei s-au umplut de lacrimi. Apoi a părut atât 
de nedumerită, încât Nicky s-a aplecat şi a luat-o în braţe. Era a treia 
îmbrăţişare voluntară pe care o oferea în trei ani. 

- Rimelul! a spus Jess, când s-a retras. 

-Oh! 

El s-a şters sub ochi. La fel a făcut şi ea. 

- E bine? 

- Bine. La mine? 

Jess s-a aplecat în faţă, apoi şi-a trecut degetul mare pe sub colţul 
ochiului lui. Apoi a oftat şi, dintr-odată, a început să semene puţin cu 
Jess cea de odinioară. S-a ridicat în picioare şi s-a apucat să-şi nete¬ 
zească blugii. 

- Bineînţeles, va trebui să înapoiem toţi banii. 

-Majoritatea contribuţiilor sunt de vreo trei lire. Mult noroc s-o 
scoţi la capăt! 

- Tanzie o să găsească o soluţie. 

Jess a ridicat ţesătura roz împăturită şi, ca şi cum ideea i-ar fi venit 
oarecum cu întârziere în minte, a vârât-o într-un dulap. Apoi şi-a dat 
la o parte părul de pe faţă. 

-Şi trebuie să-i arăţi mesajele legate de matematică. E foarte im¬ 
portant să le vadă pe alea. 

Nicky şi-a ridicat ochii către dormitorul lui Tanzie. 

- O să i le arăt, a spus el şi, pentru o clipă, s-a întristat. Dar nu sunt 
sigur că o să schimbe ceva. 


Capitolul 37 


JESS 

Norman s-a întors acasă. Domnul Adamson le-a făcut o reducere 
pentru că, spunea el, cazul fusese „fascinant". Jess crezuse că se referea 
la rănile suferite de câine, dar s-a dovedit că una dintre asistentele de 
la clinica veterinară citise blogul lui Nicky, după ce Tanzie pomenise 
despre el, iar veterinarul voia să spună că fusese fascinat de Norman, 
care, în ciuda tuturor aşteptărilor şi a trăsăturilor sale obişnuite de 
caracter, se trezise din leneveală pentru a încerca s-o apere pe fetiţă. 

-Şi trebuie să ajutăm un erou, nu-i aşa, dragă prietene? a spus 
medicul, bătându-1 uşurel pe Norman peste coaste. 

Felul în care îi vorbea veterinarul şi faptul că Norman s-a trântit 
numaidecât pe podea pentru a fi mângâiat pe burtă i-au dat de înţeles 
lui Jess că nu era prima scenă de felul acesta. Când medicul s-a lăsat 
imediat pe vine pentru a dezmierda animalul, ea a putut să-l întreză¬ 
rească pe omul din spatele halatului de medic. Zâmbetul lui larg, felul 
în care ochii i se încreţeau când se uita la câine. Şi a auzit din nou 
cuvintele lui Nicky reverberându-i în minte, aşa cum se întâmpla de 
zile întregi: bunătatea străinilor. 

- Mă bucur că aţi luat decizia asta, doamnă Thomas, a spus docto¬ 
rul, ridicându-se din nou în picioare, în timp ce amândoi au ignorat 
cu discreţie trosnetul genunchilor lui. 

Norman a rămas întins pe spate, cu limba atârnându-i, mereu plin 
de speranţă. Sau poate doar prea gras ca să se mai ridice. 

- Merita o şansă. Dacă aş fi ştiut cum a fost rănit, aş fi fost mai 
puţin reticent cu privire la continuarea tratamentului. 

Jess a plătit cu cârdul pe care şi-l încărcase în prealabil. A lăsat 
douăzeci de lire în cutia cu donaţii pentru animale. Da, probabil ar fi 
fost mai util să cheltuie banii în altă parte, dar a simţit că aşa e corect 
să procedeze. 

In timp ce se îndreptau anevoie către casă, Tanzie stătea lipită de 
enormul trup negru al lui Norman, agăţându-se de lesa lui ca de un 
colac de salvare. Drumul spre casă de la cabinetul veterinarului era 
primul pe care îl făcea în ultimele trei săptămâni în afara locuinţei 
fără a insista ca mama ei s-o ţină de mână. 

Jess sperase că întoarcerea câinelui avea să-i ridice moralul fiicei 
sale. Dar Tanzie era în continuare o micuţă umbră, care o urma în 
tăcere prin casă, privea pe după colţuri, iar după ore aştepta neliniş¬ 
tită lângă învăţătoare sosirea lui Jess la poarta şcolii. Acasă, citea în 
camera ei sau şedea tăcută pe canapea, uitându-se la desene animate, 
cu o mână aşezată pe trupul câinelui de alături. Domnul Tsvangarai 
era în concediu de la începutul trimestrului (o urgenţă în familie), iar 
Jess simţea o tristeţe reflexă când şi-l imagina aflând despre hotărârea 
lui Tanzie de a respinge matematica din viaţa ei şi despre dispariţia 
fetiţei unice şi excentrice de odinioară. Uneori, avea impresia că nu 
făcuse decât să schimbe un copil tăcut şi nefericit cu un altul. 

Cei de la St. Anne’s au sunat pentru a discuta despre ziua în care 
Tanzie urma să vină să facă turul şcolii, iar Jess a fost nevoită să îi 
înştiinţeze că nu avea să fie prezentă. Simţea cuvintele blocate în gât. 

- Ei bine, vă recomandăm să vină, doamnă Thomas. Am constatat 
că cei mici se adaptează mult mai bine dacă s-au familiarizat puţin. 
De asemenea, e bine să-i cunoască pe câţiva dintre colegi. E vreo pro¬ 
blemă că ar lipsi de la şcoala pe care o frecventează acum? 

- Nu. Vreau să spun că... n-o să mai vină. 

- Deloc? 

-Nu. 

Un scurt moment de tăcere. 

- Oh! a exclamat secretara. 

Jess a auzind-o scormonind printre hârtii. 

- Dar e vorba despre fetiţa care a primit bursa de nouăzeci la sută, 
da? Costanza. 

Jess a simţit cum se înroşeşte. 

-Da. 

-Va merge în schimb la Academia Petersfield? I-au oferit şi ei o 
bursă? 

- Nu. Nu ăsta-i motivul, a răspuns Jess. A închis ochii în timp ce 
vorbea. Uitaţi ce e, presupun că nu.., Aţi putea cumva... să măriţi 
bursa şi mai mult? 

-Mai mult? Femeia a părut luată prin surprindere. Doamnă 
Thomas, e deja cea mai generoasă bursă pe care am oferit-o vreodată, 
îmi pare rău, dar nici nu se pune problema. 

Jess a insistat, bucuroasă că nimeni nu putea să-i vadă ruşinea. 

- Dacă aş putea să strâng banii necesari până anul viitor, aţi lua In 
considerare ideea de a-i păstra locul? 

- Nu sunt sigură că ar fi posibil. Sau măcar dacă ar fi corect faţă 
de alţi candidaţi. Secretara a şovăit, poate dându-şi brusc seama de 
tăcerea lui Jess. Dar cu siguranţă i-am acorda un avantaj dacă ar dori 
vreodată să se reînscrie. 

Jess a fixat cu privirea o pată de pe covor, unde se scursese ulei de 
la o motocicletă pe care Marty o adusese în sufragerie. Un nod uriaş 
i s-a pus în gât. 

- Ei bine, vă mulţumesc că mi-aţi spus. 

- Uite ce e, doamnă Thomas, a continuat femeia, pe un ton brusc 
conciliant, mai e încă o săptămână până la data-limită de ocupare a 
locului. Vi-1 păstrăm până în ultima clipă. 

- Mulţumesc. Sunteţi foarte amabilă. Dar, zău, n-are nici un rost! 

Jess ştia asta, la fel şi secretara. Pentru ei nu era posibil. Unele sal¬ 
turi sunt pur şi simplu prea mari ca să le faci. 

Femeia i-a transmis lui Tanzie cele mai bune gânduri referitor la 
şcoala pe care urma să o frecventeze. în timp ce lăsa telefonul în jos, 
Jess parcă o şi auzea cercetându-şi listele în căutarea următorului can¬ 
didat potrivit. 

Nu i-a spus lui Tanzie. Bănuia că fata ştia deja. Cu două seri în 
urmă, constatase că Tanzie îşi scosese toate cărţile de matematică din 
dulap şi le stivuise printre volumele care-i mai rămăseseră lui Jess pe 
palierul de la etaj, inserându-le atent între romanele thriller şi poveş¬ 
tile de dragoste istorice, astfel încât mama ei să nu bage de seamă. Jess 
le scosese cu grijă şi le aranjase într-un teanc ordonat în şifonierul 
ei, unde nu puteau fi văzute. Nu ştia dacă îi proteja sentimentele lui 
Tanzie sau pe ale ei. 

Marty primise notificarea de la avocat, aşa că a sunat-o, protestând 
şi explicând pe un ton ridicat motivele pentru care nu putea plăti. Jess 
i-a spus că problema nu mai ţinea de ea. Şi-a exprimat speranţa că 
aveau să se comporte civilizat în privinţa aceasta. I-a spus că Tanzie 
şi Nicky au nevoie de pantofi. El n-a mai pomenit nimic despre vizita 
de la jumătatea trimestrului. 

Jess şi-a recăpătat slujba de la bar. Din câte se pare, fata din Oraşul 
Paris dispăruse la localul Texas Rib Shack după doar trei ture de la 
începerea serviciului. Acolo, bacşişurile erau bune şi nu exista nici un 
Stewart Pringle care să te apuce tam-nesam de fond. 

-Nici o pierdere. Nu ştia să-şi ţină gura în timpul recitalului de 
chitară din Layla, cugeta Des. Ce fel de barmaniţă nu ştie să-şi ţină 
fleanca în timpul recitalului de chitară din Layla ? 

Patru zile pe săptămână, Jess facea curăţenie împreună cu Nathalie, 
evitând casa de Ia numărul doi din Beachfront. Prefera să se ocupe de 
treburi precum frecatul cuptoarelor, în timpul cărora era puţin pro¬ 
babil să se uite întâmplător pe vreo fereastră şi să zărească locuinţa, 
cu eleganta ei pancartă „de vânzare*', colorată în alb şi albastru. Dacă 
lui Nathalie i se părea că se purta cam ciudat, n-a spus nimic. 

Jess a publicat un anunţ în ziarul local, prin care îşi oferea servici¬ 
ile ca femeie bună la toate. Nici O Treabă Nu-i Prea Măruntă. Prima 
solicitare a apărut în mai puţin de douăzeci şi patru de ore: trebuia să 
monteze un dulăpior în baie pentru o pensionară din Aden Crescent. 
Bătrâna a fost aşa mulţumită de rezultat, încât i-a oferit lui Jess un 
bacşiş de cinci lire. A spus că nu-i plăcea să primească bărbaţi în casă 
şi că în cei patruzeci şi doi de ani de căsnicie, soţul ei nu o văzuse 

decât îmbrăcată cu vesta ei bună de lână. I-a recomandat-o pe )eu 
unei prietene din căminul de bătrâni, care avea o maşină de spălat de 
înlocuit şi o mochetă de întins. Au urmat încă doi clienţi, ambii pen¬ 
sionari. Jess a trimis a doua tranşă de bani către casa de la numărul 
doi din Beachfront. Nathalie a lăsat plicul. Anunţul era neclintit. 

Nicky era singurul din familie care părea cu adevărat vesel. Parcă 
blogul i-ar fi dat un nou sens în viaţă. Scria aproape în fiecare seară, 
publicând noutăţi despre progresele făcute de Norman sau sporovă- 
ind cu noii lui prieteni. Cu unul dintre ei se întâlnise ÎVR, adică „In 
Viaţa Reală", după cum îi tradusese el lui Jess. Tipul era ca lumea, 
povestise Nicky. Şi, nu, nu în felul ăla. 

Nicky voia să meargă la „zilele porţilor deschise" la două facultăţi 
diferite. Discuta cu îndrumătorul lui despre posibilitatea de a aplica 
pentru o bursă socială. Căutase informaţii pe tema asta. Zâmbea, 
deseori de mai multe ori pe zi şi fără să fie mituit, se lăsa în genunchi 
cu plăcere atunci când îl vedea pe Norman dând din coadă în bucă¬ 
tărie, îi făcea nestingherit semne cu mâna Lolei, fata de la numărul 
patruzeci şi şapte, care, din câte observase Jess, îşi vopsise părul în 
aceeaşi nuanţă pe care o avea al lui şi, stând în sufragerie, interpretase 
un solo la o chitară imaginară. Nicky mergea frecvent în oraş, picioa¬ 
rele lui subţiri părând să facă paşii ceva mai mari, iar umerii lui nefi- 
ind tocmai drepţi, dar nici aduşi în faţă, ca în săptămânile precedente. 
O dată chiar s-a îmbrăcat într-un tricou galben. 

-Unde a dispărut laptopul? a întrebat Jess într-o după-amiază, 
când a intrat în camera lui şi l-a găsit lucrând la vechiul lor calculator. 

-L-am dus înapoi, a ridicat din umeri băiatul. Nathalie mi-a des¬ 
cuiat uşa. 

-Pe el l-ai văzut? a întrebat Jess, înainte să apuce să-şi reţină vor¬ 
bele. 

Nicky şi-a ferit privirea. 

- îmi pare rău. Lucrurile lui sunt în casă, dar băgate toate în cutii. 
Nu sunt sigur că mai locuieşte acolo. 

N-ar fi trebuit să o surprindă, dar, în timp ce cobora scările, Jess s-a 
trezit ţinându-se cu mâinile de stomac, de parcă i s-ar fi tăiat răsuflarea. 

Trei săptămâni mai târziu, într-o zi caniculară, în care parcă totul 
era încremenit şi traficul se ţâra de parcă arşiţa ar fi încetinit însăşi 
mişcarea de pe străzile Londrei, Ed a mers la tribunal însoţit de sora 
lui. îi ceruse mamei sale să nu vină şi ea. Deja nu mai erau niciodată 
siguri, de la o zi la alta, dacă era o idee bună să-l lase cât de puţin 
singur pe tatăl lor. în timp ce înaintau cu greu prin oraş, sora lui Ed 
s-a aplecat în faţă pe scaunul ei din taxi, lovindu-şi nerăbdătoare ge¬ 
nunchiul cu degetele şi ţinându-şi maxilarul încordat. Era, în mod 
evident, chiar mai tensionată decât el. Ed se simţea ciudat, anormal 
de relaxat Greutatea altor pierderi ulterioare apăsa pe umerii lui, fă¬ 
când ca necazurile din ziua respectivă să pară banale. 

Sala de judecată era aproape goală. Graţie unei nemaipomenite 
combinaţii între o crimă extrem de înspăimântătoare, petrecută în 
Old Bailey, un scandal amoros în politică şi căderea nervoasă ma¬ 
nifestată în public de o tânără actriţă britanică, procesul ce s-a des¬ 
făşurat pe durata a două zile n-a fost considerat o ştire importantă, 
ci interesant doar cât să fie urmărit de un grefier şi de un reporter 
stagiar de la Financial Times. Iar Ed deja pledase vinovat, în pofida 
sfaturilor primite de la echipa sa de avocaţi. 

Pretinsa nevinovăţie a Deannei Lewis fusese întru câtva infir¬ 
mată de dovezile provenite de la o prietenă care lucra într-o bancă 

şi care, din câte se pare, o informase în termeni foarte categorici că 
ceea ce era pe cale să facă reprezintă tranzacţionare pe bază de infor¬ 
maţii confidenţiale. Prietena respectivă putuse să pună la dispoziţia 
instanţei un e-mail prin care o informa pe Deanna despre ceea ce 
făcea şi unul primit drept răspuns, în care aceasta din urmă o acuza 
că e „pisăloagă", „enervanta* şi „sincer vorbind, puţin prea implicată 
în treburile mele. Nu vrei să am şansa de a merge înainte?" 

Ed a stat şi s-a uitat cum grefierul scrie de zor, iar avocaţii se 
apleacă unul spre celălalt, arătând către nişte foi de hârtie, şi totul i 
s-a părut nefiresc de puţin palpitant. 

- Ţin cont de faptul că v-aţi mărturisit vina şi că, în ceea ce vă 
priveşte pe dumneavoastră şi pe doamna Lewis, acesta pare să fie un 
comportament infracţional izolat, motivat de alţi factori decât banii. 
Nu se poate spune acelaşi lucru şi despre Michael Lewis. 

S-a dovedit că FSA depistase şi alte tranzacţii „suspecte" făcute de 
fratele Deannei, contracte pe diferenţa de preţ şi opţiuni. 

- E necesar, totuşi, să tragem un semnal de alarmă că acest gen 
de comportament e complet inacceptabil, indiferent de factorul care 
îl generează. Distruge încrederea investitorilor în mişcarea transpa¬ 
rentă a pieţelor şi slăbeşte întreaga structură a sistemului nostru fi¬ 
nanciar. Din acest motiv, am datoria să mă asigur că nivelul pedepsei 
este clar descurajant pentru oricine ar putea crede că aceasta repre¬ 
zintă o infracţiune „lipsită de victime". 

Ed stătea în boxa acuzaţilor, încercând să-şi dea seama ce expre¬ 
sie să afişeze. A fost amendat cu 750 000 de lire, la care s-au adăugat 
cheltuieli de judecată, şi a fost condamnat la şase luni de închisoare 
cu suspendare şi termen de probă de un an. 

Şi gata. 

Gemma a scos un suspin lung, tremurând, după care şi-a lăsat ca¬ 
pul în mâini. Ed se simţea curios de amorţit. 

- Atât? a întrebat el încet, iar sora lui şi-a ridicat ochii, nevenindu-i 
să creadă. 

Un funcţionar a deschis uşa boxei şi l-a condus afară. Paul Wilkes 
l-a bătut pe spate în timp ce ieşeau pe culoar. 

- Mulţumesc, i-a spus Ed. 

Părea reacţia cuvenită. 

A zărit-o pe Deanna Lewis pe culoar, angrenată într-o discuţie 
aprinsă cu un bărbat roşcat. Părea că acesta încerca să-i explice ceva, 
însă ea tot scutura din cap, tăindu-i vorba. Ed i-a urmărit preţ de 
câteva secunde, apoi, aproape fără să se gândească, a trecut prin mul¬ 
ţimea de oameni şi s-a dus drept la ea. 

- Voiam să spun că-mi pare rău, a început el. Dacă aş fi ştiut măcar 
pentru o clipă... 

Femeia s-a răsucit şi a făcut ochii mari. 

- Oh, du-te dracului! a izbucnit ea, cu chipul livid de furie. Fraier 
nenorocit! 

Feţele care s-au întors la auzul vocii ei l-au observat pe Ed, dar 
s-au ferit ruşinate. Cineva a chicotit. în vreme ce el stătea acolo, cu 
mâna încă pe jumătate ridicată, ca pentru a face o precizare, a auzit 
un glas vorbindu-i la ureche: 

- Nu e proastă, să ştii. întotdeauna a fost conştientă că nu trebuia 
să-i fi spus fratelui ei. 

Ed s-a întors şi acolo, în spatele lui, se afla Ronan. I-a văzut cămaşa 
cadrilată, ochelarii negri cu lentile groase, geanta cu laptopul arun¬ 
cată pe umăr, şi undeva în fiinţa lui a simţit o uşurare enormă. 

- Ai... ai fost aici toată dimineaţa? 

- Drept să spun, mă cam plictiseam la birou. M-am gândit să vin 
să văd cum e un proces pe viu. 

Ed nu-şi mai putea lua ochii de la el. 

- Supraevaluat. 

- Da. Aşa-mi ziceam şi eu. 

Gemma îi strângea mâna lui Paul Wilkes. S-a apropiat de fratele 
ei, îndreptându-şi haina. 

-Aşa! Mergem s-o sunăm pe mama şi să-i dăm vestea cea bună? 
Spunea că o să-şi lase mobilul deschis. Dacă avem noroc, şi-a amintit 
să-l şi încarce. Bună, Ronan! 

Bărbatul s-a aplecat şi a sărutat-o pe obraz. 

- îmi pare bine să te văd, Gemma. A trecut multă vreme. 

- Prea multă! Hai la mine! a propus ea, întorcându-se către Ed. Nu 
i-ai mai văzut pe copii de o veşnicie. Am în congelator nişte spaghete 

pe care le putem mânca diseară. Hei, Ronan! Poţi să vii şi tu, dacă 
vrei. Sunt sigură că am putea să aruncăm câteva paste în plus într-o 
oală. 

Ochii lui Ronan au alunecat în altă direcţie, aşa cum se întâmpla 
pe vremea când el şi Ed aveau optsprezece ani. Bărbatul a lovit cu 
piciorul în ceva aflat pe podea. Ed s-a întors către sora lui. 

-Ăăm... Gem... te-ai supăra dacă te-aş refuza? Doar azi? A în¬ 
cercat să nu observe felul în care a pălit entuziasmul ei. Negreşit o să 
vin altă dată. Doar că... Sunt nişte chestii despre care chiar aş vrea să 
discut cu Ronan. Nu ne-am mai văzut de... 

Cei doi au făcut un scurt schimb de priviri. 

-Sigur, a spus Gemma veselă, dându-şi la o parte bretonul care-i 
intra în ochi. Păi. Sună-mă! 

Şi-a pus geanta pe umăr şi a pornit către scări. Ed a strigat după 
ea de-a lungul coridorului aglomerat, facându-i pe câţiva să-şi ridice 
ochii din hârtiile lor. 

-Hei! Gem! 

Femeia s-a răsucit, ţinându-şi geanta la subraţ. 

- Mersi! Pentru tot. 

Ea a rămas în loc, întoarsă pe jumătate spre fratele ei. 

- Serios! îţi sunt recunoscător. 

Gemma a încuviinţat din cap şi a schiţat un surâs. Apoi a dispărut, 
pierzându-se în mulţimea de pe trepte. 

- Deci. Ăăm. Ai chef să bei ceva? Ed încerca să nu pară rugător. Nu 
era sigur că reuşea pe deplin. Fac eu cinste. 

Ronan a lăsat cuvintele să plutească în aer. Doar pentru o secundă. 
Ticălosul! 

- Ei bine, în cazul ăsta... 

Mama lui fusese cea care îi spusese cândva lui Ed că prietenii ade¬ 
văraţi sunt cei cu care reiei relaţia de acolo de unde ai lăsat-o, fie că nu 
i-ai mai văzut de o săptămână sau de doi ani. Ed nu avusese niciodată 
îndeajuns de mulţi prieteni încât să testeze teoria aceasta. El şi Ronan 
trăgeau fiecare de câte o bere, stând faţă în faţă la o masă de lemn ce se 
clătina, într-un bar aglomerat, la început puţin stânjeniţi, după aceea 

din ce în ce mai degajaţi, glumele familiare croindu-şi tot mai mult 
drum în conversaţia lor. Ed trăia o senzaţie aproape fizică de uşurare 
la gândul că îl avea alături pe Ronan, ca şi cum luni de zile ar fi plutit 
în derivă, iar cineva l-ar fi tras în sfârşit la mal. S-a trezit cercetân- 
du-şi curios prietenul, observând lucrurile pe care şi le amintea (râsul 
acestuia, picioarele lui uriaşe, felul în care se cocoşa, chiar şi la o masă 
de bar, de parcă s-ar fi uitat atent la un ecran) şi cele pe care înainte 
nu le remarcase la el: râsul lui mai relaxat, noii lui ochelari de firmă, 
un soi de încredere tăcută. Când Ronan şi-a deschis portofelul pentru 
a scoate nişte bani, Ed a zărit fotografia unei fete strălucind printre 
cărţile de credit. 

- Deci... ce mai face fata de la cantină? 

- Karen? E bine. Ronan a zâmbit. Era genul de zâmbet care denotă 
o fericire intimă, fără a trebui să demonstrezi ceva. E bine. De fapt, ne 
mutăm împreună. 

-UaulDeja? 

Ronan şi-a ridicat ochii, aproape sfidător. 

- Au trecut şase luni. Şi, având în vedere cât sunt chiriile în Londra, 
cantinele alea nonprofit nu aduc tocmai o avere. 

-E grozav! s-a bâlbâit Ed. Fantastică veste! 

- Da. Păi. E bine. Ea e grozavă. Sunt cu adevărat fericit. 

Au rămas tăcuţi preţ de câteva momente. Ed a remarcat că priete¬ 
nul lui se tunsese. Şi purta o haină nouă. 

- Sunt foarte încântat pentru tine, Ronan. întotdeauna am crezut 
că vouă o să vă meargă de minune împreună. 

-Mersi! 

I-a zâmbit, iar Ronan i-a răspuns tot cu un zâmbet, făcând o gri¬ 
masă, ca şi cum toată discuţia despre fericire ar fi fost puţin jenantă. 

Ed şi-a îndreptat privirea către berea lui, încercând să nu se simtă 
părăsit. încercând să nu se gândească la faptul că propria viaţă era, în 
esenţă, un haos, în vreme ce prietenul lui cel mai vechi se îndrepta 
nonşalant spre un viitor mai luminos şi mai fericit. în jurul lor, barul 
se umplea de funcţionari ieşiţi de la serviciu, de secretare încălţate cu 
tocuri prea înalte şi de tineri care încercau să arate că, de fapt, ei sunt 

bărbaţi. Pe Ed l-a cuprins brusc senzaţia că secundele îi erau numă¬ 
rate şi că era important să expună, fără ocoliş, întreaga situaţie. 

- îmi pare rău, a spus el. 

-Poftim? 

-Pentru tot. Pentru Deanna Lewis. Nu ştiu de ce am facut-o. 
Vocea îi era răguşită. Urăsc felul în care am dat-o-n bară. Vreau si 
spun că, da, sunt trist din cauza serviciului, dar cel mai mult mă ma¬ 
cină faptul că am stricat prietenia noastră. 

Nu se putea uita la Ronan, dar era o uşurare să-i vorbească. Acesta 
a luat o gură de bere. 

-Nu-ţi face griji. în ultimele luni m-ara gândit mult la ce s-a în¬ 
tâmplat şi, cu toate că nu prea vreau s-o recunosc, sunt mari şanse 
ca şi eu să fi procedat la fel, dacă Deanna Lewis s-ar fi dat la mine. 
A arborat un zâmbet trist. Era Deanna Lewis. 

- Ea chiar... nu-i aşa cum ne-o imaginam noi. 

- Mă crezi sau nu, pricep asta, a zâmbit Ronan. 

-Dar, serios vorbind, îmi pare rău pentru tot ce s-a întâmplat. 
Pentru că am făcut-o de oaie. Cu firma noastră. Cu prietenia noastră. 
Dacă ai şti cum m-am simţit în ultimele... 

Ronan a ridicat din umeri, ca şi cum Ed n-ar fi trebuit să zică mai 
mult. 

între ei s-a lăsat tăcerea. Ronan s-a rezemat de spătarul scaunului. 
A îndoit un şerveţel în două, apoi în patru. 

- Ştii... a fost oarecum interesant fără tine acolo, a zis el în cele 
din urmă. Asta m-a făcut să înţeleg ceva. Nu-mi prea place să lucrez 
la Mayfly. îmi plăcea mai mult când eram doar noi doi. Toţi ăia la 
costum, toate poveştile despre profituri şi pierderi, acţionarii... nu-s 
de mine. Nu asta m-a atras pe mine în domeniu. Nu ăsta-i motivul 
pentru care ne-am apucat de treabă. 

- La fel şi în cazul meu. Mi-e dor de tine, dar nu şi de ei. 

- Adică, şedinţele nesfârşite... faptul că trebuie să-ţi prezinţi ideile 
celor de la marketing fie şi numai ca să poţi continua cu bazele unui 
program. Faptul că trebuie să-ţi justifici activitatea din fiecare oră. Ştii 
că vor să aducă fişe de pontaj pentru toţi? Fişe de pontaj adevărate? 

Ed a aşteptat. 

- Nu pierzi prea multe, îţi zic eu. 

Ronan a scuturat din cap, de parcă ar fi avut mai multe de spus, 
dar simţea că n-ar trebui să continue. 

Părea un moment important, oarecum asemănător celui din tim¬ 
pul unei întâlniri, în care eşti pe cale să-i mărturiseşti celuilalt senti¬ 
mentele tale, fără a fi tocmai sigur cum va reacţiona. 

- Ronan? 

-Da? 

- Mi-a venit o idee. Acum o săptămână sau două. în legătură cu 
un soft nou. Mi-am făcut de lucru cu un program predictiv, o chestie 
foarte simplă, care să-i ajute pe oameni să-şi facă un plan financiar. 
Un soi de analiză contabilă pentru cei cărora nu le place contabilita¬ 
tea. Pentru cei care nu ştiu cum să-şi gestioneze banii. Ar avea nişte 
alerte ce ar apărea ori de câte ori utilizatorul urmează să fie debitat de 
către bancă. Ar avea o opţiune de calcul care ar arăta la cât s-ar ridica 
suma diferitelor comisioane pe o anumită perioadă. Nimic prea com¬ 
plicat. Mă gândeam că ar fi genul de program pe care l-ar putea oferi 
la Biroul de Informare a Cetăţenilor. 

- Interesant. 

-Ar trebui să fie compatibil pe calculatoarele ieftine, cu soituri 
vechi poate de câţiva ani. Şi cu telefoanele mobile mai ieftine. Nu sunt 
sigur că ar aduce prea mulţi bani, dar e ceva la care mă tot gândesc. 
Am schiţat un proiect. Dar... 

Ronan căzuse pe gânduri. Ed vedea mintea lui îşi pusese rotiţele în 
mişcare, analizând deja parametrii. 

- Chestia e că aş avea nevoie de un om cu adevărat priceput la 
programare. Ca să-l execute. 

Ronan şi-a privit halba de bere, păstrând o expresie neutră pe chip. 

- Ştii că tu nu poţi să te întorci la Mayfly, nu-i aşa? a întrebat el. 

Ed a dat din cap în semn de încuviinţare. Cel mai bun prieten al 

lui din facultate. 

- Da. Ştiu. 

Ronan s-a uitat în ochii lui şi, dintr-odată, amândoi afişau un zâm¬ 
bet larg. 

ED 

Trecuseră ani de zile, şi Ed tot nu ştia pe dinafară numărul de te¬ 
lefon al surorii lui. De ani de zile aceasta locuia în aceeaşi casă, iar ei 
încă nu-i căutase adresa. Aceste două lucruri erau îndeajuns pentru 
a-1 face să se simtă prost. Părea să aibă o listă tot mai lungă de motive 
să se simtă prost. 

Ed stătuse în faţa barului King’s Head, în timp ce Ronan se îndrep¬ 
tase către staţia de metrou şi către o fată drăguţă, care servea mâncare 
la cantină şi a cărei prezenţă părea să fi dat o cu totul altă dimensiune 
vieţii lui, şi ştiuse că nu se putea întoarce într-un apartament pustiu, 
înconjurat de cutii, şi simţind în plămâni răsuflarea rece a următoru¬ 
lui proprietar. 

Fusese nevoit să lase telefonul să sune de şase ori înainte ca sora 
lui să-i răspundă. Iar apoi auzise pe cineva ţipând în fundal, înainte 
ca ea să-i vorbească. 

-Gem? 

- Da? a spus femeia, gâfâind. LEO, SĂ NU ARUNCI AIA PE SCĂRI! 

- Mai e valabilă oferta cu spaghetele bolognese ? 

Toţi au fost jenant de încântaţi să-l vadă. Uşa căsuţei din Finsbury 
Park s-a deschis, iar Ed a intrat printre biciclete, mormane de pan¬ 
tofi şi cuierul supraîncărcat, ce părea să se întindă pe toată lungimea 
holului. La etaj, bubuitul neîncetat al muzicii pop răsuna prin pereţii 

despărţitori. Concura cu sunetele ca de cinematograf ale unui război 
purtat pe vreo consolă de jocuri. 

-Bună, tu! 

Sora lui l-a tras spre ea şi l-a strâns în braţe. Se schimbase de cos¬ 
tum, iar acum era îmbrăcată în blugi şi o bluză de trening. 

- Nici nu-mi mai aduc aminte când ai fost ultima dată aici. Când 
a venit ultima dată pe la noi, Phil? 

- Cu Lara, s-a auzit o voce din coridor. 

- Acum doi ani? 

-Unde-i tirbuşonul, iubire? 

Totul era numai gălăgie şi haos. Aerul bucătăriei era încărcat de 
aburi şi de miros de usturoi. în capătul îndepărtat al încăperii, două 
suporturi pentru uscat rufe se încovoiau sub greutatea mai multor 
rânduri de haine abia spălate. Toate suprafeţele, cele mai multe dintre 
ele din lemn de pin neşlefuit, erau acoperite cu cărţi, vrafuri de hârtii 
sau desene ale copiilor. Phil s-a oprit şi i-a strâns mâna lui Ed, apoi 
s-a scuzat. 

- Am de răspuns la câteva e-mailuri înainte de cină. Te superi? 

- Probabil că eşti oripilat, a spus Gemma, punându-i în faţă un 
pahar. Va trebui să scuzi dezordinea. Eu am lucrat până târziu, Phil e 
terminat şi nici menajeră nu mai avem de când a plecat Rosario. Toate 
celelalte sunt un pic cam scumpe. 

Lui Ed îi lipsise haosul. îi lipsise senzaţia de a face parte dintr-o 
inimă zgomotoasă, care bate cu putere. 

-îmi place la nebunie! a spus el, iar sora lui l-a cercetat scurt din 
priviri, căutând să depisteze sarcasmul. Nu. Serios! îmi place la nebu¬ 
nie. Parcă ar fi... 

- O debandadă. 

- Şi asta. E bine. 

Ed s-a lăsat pe spătarul scaunului de la masa din bucătărie şi a 
oftat îndelung. 

- Bună, unchiule Ed! 

El a clipit. 

-Tu cine eşti? 

O adolescentă cu părul blond, lucios şi cu un strat gros de rimei 
aplicat la fiecare ochi i-a zâmbit larg. 

- Amuzant! 

Ed s-a uitat către sora lui, disperat după ajutor. Aceasta a ridicat 
mâinile. 

- A trecut ceva vreme, Ed. Cresc. Leo! Vino şi salută-1 pe unchiul Ed! 

- Credeam că unchiul Ed merge la închisoare! a venit un strigăt 
din camera vecină. 

- Scuză-mă o clipă. 

Gemma a lăsat cratiţa cu sos şi a dispărut în hol. Ed a încercat să 
ignore ţipetele îndepărtate. 

- Mama zice că ţi-ai pierdut toţi banii, a început Justine, aşezân- 
du-se în faţa lui şi desprinzând coaja de pe o bucată de baghetă fran¬ 
ţuzească. 

Creierul lui Ed se străduia cu disperare să facă legătura între co¬ 
pila stângace, slabă ca o trestie, pe care o văzuse ultima oară, şi fata 
superbă, bronzată, care acum îl privea uşor amuzată, de parcă s-ar fi 
uitat la vreo ciudăţenie dintr-un muzeu. 

- Cam da. 

-Ţi-ai pierdut şi apartamentul ăla elegant? 

-Urmează, dintr-o clipă-n alta. 

- Drace! Voiam să te întreb dacă pot să-mi organizez acolo petre¬ 
cerea de şaisprezece ani. 

- Ei bine, m-ai scutit de deranjul unui refuz. 

- Exact aşa a zis şi tata. Deci, eşti fericit că n-ai fost băgat la zdup? 

- Oh, cred că tot o şă rămân pentru un timp oaia neagră a familiei. 

Fata i-a zâmbit. 

-Să nu fiţi neascultători ca unchiul Edward! 

- Aşa e prezentată situaţia? 

- Oh, o cunoşti pe mama! Nici o lecţie de morală nu rămâne neîn¬ 
văţată în casa asta. „Vedeţi cât de uşor e să ajungi pe drumul greşit? El 
avea absolut totul, iar acum.. 

-... cerşesc de mâncare şi conduc o maşină veche de şapte ani. 

- Bună încercare! Dar a noastră tot o întrece cu trei ani pe a ta. 
Copila a aruncat o privire către hol, unde mama sa îi vorbea încet 

fratelui ei. De fapt, nu trebuie să fii rău cu mama. Ştii că ieri a stat 
toată ziua pe telefon, încercând să te bage într-o închisoare cu regim 
deschis? 

- Serios? 

- Era cât se poate de stresată din cauza asta. Am auzit-o spunân- 
du-i cuiva că n-ai rezista nici cinci minute la Pentonville. 

Ed a simţit o vagă durere la gândul că nu ştiuse absolut nimic des¬ 
pre eforturile făcute de sora sa în numele lui. Fusese aşa de ocupat 
să-şi plângă de milă, încât nici nu se gândise la felul în care i-ar fi 
afectat pe alţii privarea lui de libertate. 

- Probabil că are dreptate. 

Justine şi-a băgat o şuviţă de păr în gură. Părea să se distreze. 

-Deci, ce-o să faci acum, că eşti ruşinea familiei, fără slujbă şi, 
poate, fără casă? 

- Habar n-am. Să mă apuc de droguri? Doar ca să completez ta¬ 
bloul? 

-îh! Nu! Drogaţii sunt tare plicticoşi. Fata şi-a desprins picioarele 
lungi de pe scaun. Iar mama e şi aşa destul de ocupată. Deşi ar trebui, 
de fapt, să spun „da“. Pentru că ai luat absolut toată presiunea de pe 
capul meu şi al lui Leo. Acum avem un standard atât de scăzut! 

- Mă bucur să fiu de ajutor. 

- Pe bune! Dar îmi pare bine să te văd. Justine s-a aplecat şi i-a 
şoptit: Chiar i-ai luminat ziua mamei. N-ar zice-o, dar e extrem de 
încântată că ai venit. Ruşinos de încântată. A curăţat până şi toaleta 
de la parter, în caz că o să apari. 

- Da. Păi, o să am grijă să vin mai des. 

Fata a mijit ochii, de parcă ar fi încercat să-şi dea seama dacă el 
vorbea serios, apoi s-a întors şi a dispărut înapoi la etaj. 

- Deci, care-i treaba? Gemma s-a servit din salata verde. Ce s-a 
întâmplat cu fata de la spital? Joss? Jess? Credeam c-o să fie azi aici. 

Era pentru prima dată după un lung răstimp când Ed avea parte 
de mâncare gătită în casă şi i se părea delicioasă. Ceilalţi terminaseră 
şi se ridicaseră de la masă, dar el era la a treia porţie, căci, brusc, îşi 
recăpătase apetitul care-i pierise In ultimele câteva săptămâni. Prin 

urmare, îmbucătura pe care tocmai apucase să o ia fusese puţin prea 
mare, aşa că a stat şi a mestecat îndelung, înainte de a răspunde. 

- Nu vreau să vorbesc despre asta. 

-Tu nu vrei să vorbeşti despre nimic. Haide! E preţul unei mân¬ 
cări gătite în casă. 

- Ne-am despărţit. 

- Poftim? De ce? Trei pahare de vin o făcuseră pe Gemma vorbă¬ 
reaţă şi prea sigură pe propriile opinii. Păreai foarte fericit. Oricum, 
mai fericit decât cu Lara. 

- Eram fericit. 

-Şi atunci? Doamne, tâmpit mai eşti uneori, Ed! Există o femeie 
care chiar arată normal, care pare să te înţeleagă, iar tu fugi mâncând 
pământul. 

- Zău că nu vreau să vorbesc despre ea, Gem! 

- Care-a fost problema? Prea speriat ca să-ţi iei un angajament? 
Prea curând după divorţ? Doar nu suspini încă după Lara, nu-i aşa? 

Ed a luat o bucăţică de pâine şi a şters cu ea nişte sos din farfurie. 
A mestecat-o ceva mai mult decât ar fi fost nevoie. 

- A furat de la mine. 

- Ce-a făcut? 

Trântită în felul acesta, informaţia părea un subiect savuros de dis¬ 
cuţie. La etaj, copiii începuseră să se certe. Ed s-a trezit amintindu-şi 
cum făceau Nicky şi Tanzie pariuri pe bancheta din spate. Simţea că, 
dacă nu spunea cuiva adevărul, risca să explodeze de-a binelea. Aşa 
că i l-a spus surorii lui. 

Aceasta şi-a împins farfuria pe masă. S-a lăsat în faţă, sprijinin- 
du-şi bărbia cu mâna şi încruntându-se uşor în timp ce asculta. Ed i-a 
spus povestea camerei de supraveghere, i-a zis cum scosese el serta¬ 
rele comodei, ca s-o mute în celălalt capăt al camerei, şi cum o văzuse 
acolo, aşezată peste o pereche de şosete albastre împăturite cu grijă: 
propria lui fotografie laminată. 

Urma să-ţi zic. 

Nu e ceea ce pare. 

O mână dusă la gură. 

Adică e ceea ce pare, dar, oh. Doamne, oh, Doamne... 

- O credeam altfel. O credeam cea mai grozavă, curajoasă, prin¬ 
cipială, uimitoare... Dar, la dracu’, e exact ca Lara! Exact ca Deanna! 
Interesată doar de ceea ce poate să stoarcă de la mine. Cum a putut 
să facă aşa ceva, Gem? De ce nu reuşesc să le depistez pe femeile de 
genul ăsta de la un kilometru? 

Ed a încheiat, s-a rezemat de spătarul scaunului şi a aşteptat. Sora 
lui n-a scos o vorbă. 

-Ce? N-ai de gând să zici nimic? Despre cât de puţin mă pricep 
să judec caracterele? Despre faptul că, din nou, am lăsat o femeie să 
mă jefuiască de ceea ce era al meu? Despre cum sunt un tâmpit încă 
într-o altă privinţă? 

- Categoric nu intenţionez să spun aşa ceva. 

- Dar ce intenţionezi să spui? 

-Nu ştiu. Gemma stătea cu ochii pironiţi în farfurie. Nu se arăta 
câtuşi de puţin surprinsă. Ed se întreba dacă acesta era rezultatul ce¬ 
lor zece ani de muncă în domeniul asistenţei sociale, dacă se înrădă¬ 
cinase în atitudinea ei obiceiul de a-şi lua un aer indiferent oricât de 
şocant ar fi lucrul auzit. Că am văzut şi chestii mai urâte? 

El s-a uitat lung la sora lui. 

- Decât furatul de la mine? 

- Of, Ed! Tu habar n-ai ce înseamnă să fii cu adevărat disperat. 

- Asta nu înseamnă că e în regulă să furi bunul altuia. 

-Nu, nu înseamnă. Dar... ăăm... unul dintre noi tocmai şi-a pe¬ 
trecut ziua la tribunal, pledând vinovat pentru tranzacţionare pe bază 
de informaţii confidenţiale. Nu prea cred că eşti cel mai grozav arbi¬ 
tru moral de pe-aici. Se întâmplă tot felul de lucruri. Oamenii mai fac 
şi greşeli. Gemma s-a ridicat şi a început să strângă farfuriile. Cafea? 

Ed încă se holba la ea. 

-O să iau tăcerea ta drept un răspuns afirmativ. Şi, în timp ce 
strâng masa, tu poţi să-mi spui mai multe despre ea. 

în vreme ce Ed vorbea, sora lui se mişca prin micuţa ei bucătărie 
cu o graţie moderată, fără să se uite vreun moment în ochii lui. Avea 
pe chip obişnuita ei expresie îngândurată. Când n-a mai ştiut ce alt¬ 
ceva să facă decât să stea pe scaun, Ed s-a ridicat şi a ajutat-o să pună 
farfuriile în chiuvetă. 

Gemma a împins către el un prosop pentru şters vasele. 

- Deci, uite cum văd eu treaba. Ea e disperată, nu? Copiii îi sunt 
hărţuiţi. Băiatul ei încasează pumni în cap. Se teme că fetiţa o să ur¬ 
meze. Găseşte un sul de bancnote la bar sau unde l-o fi găsit. îl ia. 

- Dar ştia că erau banii mei. Gem! 

- Dar nu te ştia pe tine. 

- Şi asta schimbă cu ceva situaţia? 

Sora lui a ridicat din umeri. 

- O naţiune de oameni care fraudează sistemul de asigurări aşa 
ar zice. 

înainte ca el să apuce să protesteze iar, ea a continuat. 

-Sincer? Nu-ţi pot spune ce-a fost în mintea ei. îţi pot spune însă 
că oamenii aflaţi la ananghie fac gesturi stupide, impulsive şi necuge¬ 
tate. Văd asta în fiecare zi. Acţionează necugetat din motive pe care ei 
le consideră corecte, iar unii scapă nepedepsiţi, alţii, nu. Când a văzut 
că Ed nu-i dă nici o replică, l-a întrebat: Bun, ei bine, tu n-ai venit 
niciodată acasă cu un pix luat de la serviciu? 

- E vorba despre cinci sute de lire! 

- Tu n-ai „uitat" niciodată să plăteşti parcarea, pentru ca apoi să te 
bucuri dacă scăpai basma curată? 

- Nu-i acelaşi lucru. 

-Tu n-ai depăşit niciodată viteza legală? N-ai muncit niciodată 
doar pentru bani? N-ai profitat de conexiunea Wi-Fi a altcuiva? 
Gemma s-a aplecat spre el. Nu ţi-ai exagerat niciodată cheltuielile 
pentru fisc? 

- Nu e deloc acelaşi lucru, Gem! 

- Eu doar îţi atrag atenţia că, deseori, felul în care priveşti o infrac¬ 
ţiune depinde de poziţia în care te afli. Iar tu, frăţiorul meu mai mic, 
eşti azi un bun exemplu în privinţa asta. Nu spun că ea n-a greşit. Zic 
doar că, poate, acel moment n-ar trebui să fie singurul care o defi¬ 
neşte. Sau care defineşte relaţia dintre voi. 

Femeia a terminat de spălat vasele, şi-a scos mănuşile de cauciuc 
şi le-a aşezat cu grijă pe marginea suportului pentru uscat vase. Apoi 
a turnat câte o cană de cafea pentru fiecare şi a rămas pe loc, rezemată 
de chiuvetă. 

- Nu ştiu. Poate că eu pur şi simplu cred în a doua şansă. Poate că 
şi tu ai crede, dacă de-a lungul fiecărei zile de lucru ţi s-ar înşira încet 
litania mizeriei umane. Gemma s-a îndreptat şi s-a uitat la el. Poate 
că, dacă aş fi în locul tău, aş vrea măcar să aud ce are ea de spus. 

Ed n-a ştiut ce să-i răspundă. 

-Ţi-e dor de ea? 

Dacă îi era dor de ea? îi simţea lipsa aşa cum ar fi simţit lipsa unui 
membru de pe corpul fizic. îşi petrecea fiecare zi încercând să scape 
de imaginea ei, îndepărtându-se în goană de direcţia în care o luau 
propriile gânduri. încerca să se ferească de faptul că toate lucrurile 
care îi ieşeau în cale - mâncărurile, maşinile, patul - îi aminteau de 
ea. în mintea lui, se certau de zece ori înainte de fiecare mic dejun şi 
se împăcau pasional de o mie de ori seara, înainte de culcare. 

într-unul din dormitoarele de la etaj, un bubuit ritmic a întrerupt 
tăcerea. 

- Nu ştiu dacă pot să mai am încredere în ea, a spus Ed. 

Gemma i-a aruncat aceeaşi privire pe care i-o arunca ori de câte 

ori el îi spunea că nu poate să facă ceva. 

- Ba cred că ştii, Ed. Undeva. Cred că probabil ştii. 

Ed a terminat singur restul vinului, a golit şi sticla pe care o adu¬ 
sese el, după care s-a prăbuşit pe canapeaua surorii lui. S-a trezit la 
cinci fără un sfert dimineaţa, transpirat şi ciufulit, i-a lăsat Gemmei 
un bilet de mulţumire, a ieşit fără zgomot din casă şi a pornit cu 
maşina spre Beachfront, pentru a pune lucrurile la punct cu agenţii 
imobiliari. Audiul luase drumul reprezentanţei auto, în săptămâna 
precedentă, laolaltă cu BMW-ul pe care Ed îl ţinea la Londra, iar 
acum el conducea un Mini Cooper vechi de şapte ani, cu bara din 
spate îndoită. Ceea ce nu-1 deranja atât de mult pe cât crezuse. 

Era o dimineaţă plăcută, pe şosele traficul era lejer şi, cu toate că 
se făcuse abia ora zece, când Ed a ajuns în satul de vacanţă, acesta 
gemea de turişti, principalele baruri şi restaurante fiind pline de oa¬ 
menii care profitau la maximum de rarele momente însorite. Alţii se 
îndreptau către plajă, încărcaţi cu genţi, prosoape şi umbrele. Copii 
bine îmbrăcaţi ţopăiau pe lângă restaurantul în aer liber, unde pizza 

se cocea într-un cuptor instalat afară, sau îşi târau părinţii spre pis¬ 
cina acoperită. 

Pe asfalt, erau aşezate din loc în loc ghivece cu flori de sezon, să¬ 
dite sub forma unor aranjamente extravagante, etalate ţipător. Ed a 
condus cu grijă printre ele, simţind o furie iraţională la vederea lor, la 
vederea acelei sterile imitaţii de comunitate, în care toţi intrau în ace¬ 
eaşi categorie de venituri, şi nimic atât de dezordonat ca viaţa reală nu 
putea trece dincolo de aranjamentele florale perfect aliniate. După ce 
a înaintat lent pe lângă toate, a pătruns în zona rezidenţială şi a parcat 
pe aleea imaculată din faţa casei cu numărul doi, oprindu-se în timp 
ce se dădea jos din maşină, pentru a asculta foşnetul valurilor. 

Când a intrat în locuinţă, şi-a dat seama că nu-i păsa de faptul că 
aceea avea să fie ultima lui vizită acolo. Mai avea doar o săptămână 
până la încheierea vânzării apartamentului din Londra. Planul lui vag 
era să-şi petreacă timpul rămas alături de tatăl său. După aceea, nu 
mai avea nimic stabilit. 

De-a lungul holului erau înşirate cutii inscripţionate cu numele 
companiei de mutări care împachetase totul în lipsa lui. Ed a închis 
uşa, auzind cum sunetul propriilor paşi răsună în interiorul gol. A 
urcat încet la etaj, trecând pe lângă încăperile pustii. Ici şi colo zărea 
dovezi ale strădaniei muncitorilor: o rolă de bandă adezivă rătăcită 
sau o fâşie de ambalaj cu bule de aer. Dar, în esenţă, toată casa fusese 
golită şi strânsă în cutii. Marţea următoare trebuia să vină camionul, 
să le încarce şi să le depună într-un depozit, până când Ed avea să 
decidă cum să procedeze cu obiectele. Asta e problema când ai mai 
mult de o casă: ce faci cu canapelele şi paturile suplimentare, dacă tu 
te chinui să-ţi dai seama cum o să înghesui fie şi un singur rând de 
mobilă într-o garsonieră? 

Ed se gândea că, până în clipa aceea, parcursese cu greu, dar hotă¬ 
rât, ceea ce fuseseră cele mai urâte săptămâni din viaţa lui. Dacă l-ai fi 
privit din afară, probabil că ai fi văzut un om care-şi încasează neabă¬ 
tut pedeapsa. Lăsase capul în pământ şi mersese mai departe. Poate că 
băuse puţin prea mult, dar, hei, având în vedere că pierduse o slujbă, o 
casă, o soţie, ba era pe cale să piardă şi un părinte, toate în puţin peste 
un an, după părerea lui, ar fi putut susţine că se descurca bine. 

Şi atunci a dat cu ochii de cele patru plicuri galbene, proptite pe 
blatul de lucru din bucătărie, care aveau scrise pe ele, cu pixul, nu¬ 
mele lui. La început, a presupus că erau scrisori de la administraţie, 
lăsate de agenţii imobiliari, dar apoi a deschis un plic şi a dat peste 
filigranul purpuriu al unei bancnote de douăzeci de lire. A scos banii, 
apoi biletul ce-i însoţea şi pe care scria doar „A TREIA RATĂ". 

A desfăcut şi celelalte scrisori, rupând cu grijă plicul atunci când 
a ajuns la prima dintre ele. în timp ce citea mesajul lăsat de Jess, ima¬ 
ginea ei i s-a ivit automat în minte, iar Ed a fost şocat de felul în care, 
brusc, o simţea aproape, de faptul că ea îl aşteptase acolo tot timpul. 
Parcă-i şi vedea chipul, încordat şi stânjenit în timp ce scria, poate 
tăind anumite cuvinte şi regândindu-le. Aici probabil că-şi desfăcuse 
coada de la spate şi apoi o strânsese din nou. 

îmi pare rău. 

îi auzea vocea în minte. îmi pare rău. Şi, atunci, ceva a început 
să se destrame. Ed ţinea banii în mână şi nu ştia ce să facă. Nu voia 
scuzele ei. Nu voia nimic. 

A ieşit din bucătărie şi s-a întors în hol, strângând în pumn banc¬ 
notele mototolite. îi venea să le arunce pe toate. îi venea să nu le mai 
lase niciodată din mână. Se simţea ca şi cum ceva ardea în fiinţa lui. A 
început să se plimbe dintr-un capăt până în celălalt al casei, umblând 
încolo şi-ncoace, încercând să-şi dea seama ce trebuia să facă. S-a 
uitat în jur, la pereţii pe care nu apucase să-i uzeze, la priveliştea spre 
ocean de care nici un musafir nu apucase să se bucure. Ed nu se sim¬ 
ţise niciodată acolo ca acasă. Nici nu era sigur că se simţise vreodată 
undeva ca acasă. 

Brusc, l-a copleşit gândul că nicăieri nu avea să fie în largul lui, că 
nicăieri nu avea să-şi găsească locul. A reînceput să bată holul încoace 
şi încolo, agitat şi epuizat, încă stăpânit de impresia că ar fi trebuit 
să facă ceva. A deschis un geam, sperând ca foşnetul oceanului să-l 
calmeze, dar strigătele familiilor fericite de afară sunau ca un reproş. 

Pe una dintre cutii stătea împăturit un exemplar dintr-un ziar gra¬ 
tuit, care acoperea ceva aflat dedesubt. Epuizat de iureşul ameţitor 
din propria minte, Ed s-a oprit şi a ridicat absent ziarul. Sub el, ci¬ 
neva aşezase un laptop şi un telefon mobil. Descoperirea a fost atât 

de neaşteptată, încât bărbatul s-a văzut nevoit să se gândească puţin 
pentru a-şi da seama de ce obiectele s-ar fi putut afla acolo. A ezitat, 
apoi a luat telefonul şi l-a întors pe toate părţile. Era cel pe care i-1 
dăruise lui Nicky în Aberdeen, ascuns acum cu grijă de privirile vreu¬ 
nor vizitatori ocazionali. 

Săptămâni întregi, mintea lui Ed fusese alimentată de furia tră¬ 
dării. Iar după ce înflăcărarea iniţială se risipise, o parte din fiinţa Iui 
pur şi simplu îngheţase. Se simţise în siguranţă în revolta lui, protejat 
de sentimentul nedreptăţii. însă acum ţinea în mână un telefon mobil 
pe care un adolescent, care nu avea mai nimic, se simţise obligat să i-I 
înapoieze. în urechi i-au răsunat cuvintele Gemmei, şi ceva a început 
să se deschidă, aproape perceptibil cu simţurile, în sufletul lui. Ce 
naiba ştia el? Cine era el să judece pe cineva? 

La dracu’! şi-a spus Ed. Nu pot să mă duc s-o văd. Pur şi simplu 
nu pot. 

De ce ar trebui s-o fac? 

Şi ce i-aş zice? 

Se învârtea dintr-un capăt în altul al casei pustii, paşii lui auzin- 
du-se cu ecou pe podelele de lemn, în timp ce continua să strângă în 
pumn bancnotele. 

Ce prost ar ierta una ca asta? 

S-a uitat pe fereastră, către ţărm, şi, dintr-odată, şi-a dorit să fi 
ajuns la închisoare. Şi-a dorit ca mintea să-i fi fost ocupată de pro¬ 
bleme curente, de ordin fizic, privind siguranţa, organizarea, supra¬ 
vieţuirea. 

Nu voia să se mai gândească la ea. 

Nu voia să-i mai vadă chipul de fiecare dată când închidea ochii. 

Avea să plece. Avea să plece de acolo, să-şi găsească o altă locuinţă, 
o altă slujbă şi s-o ia de la capăt. Avea să lase totul în urmă. Iar atunci 
situaţia avea să fie mai uşoară. 

Un sunet ascuţit (un ton de apel pe care Ed nu îl recunoştea) a 
spulberat tăcerea. Era mobilul lui, reconfigurat după preferinţele lui 
Nicky. S-a uitat lung la el, la ecranul ce se lumina ritmic. Apelant ne¬ 
cunoscut. După ce a sunat de cinci ori, când zgomotul a devenit insu¬ 
portabil, Ed a înşfăcat în sfârşit aparatul. 

- Doamna Thomas e acolo? 

Ed a îndepărtat puţin telefonul de el, ca şi cum acesta era ceva 
periculos. 

- E vreo glumă? a întrebat, ducându-1 din nou la ureche. 

O voce nazală, printre strănuturi: 

- Scuze! O alergie groaznică la polen. Am numărul corect? Părinţii 
Costanzei Thomas? 

-Ce... cine-iacolo? 

- Mă numesc Andrew Prentiss. Vă sun de la olimpiadă. 

Lui Ed i-au trebuit câteva clipe ca să-şi adune gândurile. S-a aşezat 
pe scări. 

- Olimpiadă? Mă scuzaţi... de unde aveţi numărul ăsta? 

- Era pe lista noastră cu date de contact. L-aţi lăsat în timpul con¬ 
cursului. Am sunat la numărul corect? 

Ed şi-a amintit că telefonul lui Jess rămăsese fără credit. De aceea 
probabil că ea lăsase, în schimb, numărul mobilului pe care i-1 dăduse 
el lui Nicky. Ed şi-a sprijinit capul cu mâna liberă. Undeva sus, în 
ceruri, cineva chiar avea simţul umorului! 

-Da. 

-Of, slavă Domnului! De zile întregi încercăm să dăm de dum¬ 
neavoastră. N-aţi primit nici unul dintre mesajele mele? Vă sun în le¬ 
gătură cu concursul... Am descoperit o neregulă în timp ce corectam 
lucrările. Primul exerciţiu conţinea o greşeală de tipar, ceea ce făcea 
ca problema legată de algoritm să fie imposibil de rezolvat. 

- Poftim? 

Bărbatul de la telefon a început să-i explice, ca şi cum ar fi recitat 
o serie de afirmaţii perimate. 

- Am observat abia după ce au fost puse laolaltă rezultatele finale. 
Ne-a atras atenţia faptul că absolut toţi elevii greşiseră la prima între¬ 
bare. Nu ne-am dat seama de la început, fiindcă am avut mai mulţi 
profesori la corectat. Oricum, ne pare foarte rău şi am vrea să-i ofe¬ 
rim fiicei dumneavoastră şansa de a participa din nou. Organizăm 
din nou concursul. 

- Să participe din nou la olimpiadă? Când? 

- Ei bine, asta-i problema. Concursul are loc în după-amiaza asta. 
Trebuia să fie într-o zi de weekend, căci nu ne puteam aştepta ca elevii 
să lipsească de la şcoală în acest scop. Chiar am încercat toată săp¬ 
tămâna să luăm legătura cu dumneavoastră la numărul acesta, dar 
n-am primit nici un răspuns. Eu am făcut doar o ultimă încercare, 
gândindu-mă că poate totuşi vă găsesc. 

- Vă aşteptaţi ca ea să ajungă până în Scoţia în... patru ore? 

Domnul Prentiss s-a oprit pentru a strănuta iar. 

- Nu, de data asta nu e în Scoţia. A trebuit să acceptăm spaţiul care 
era disponibil. Dar, uitându-mă la datele dumneavoastră, văd că s-ar 
putea să fie chiar mai bine, ţinând cont că locuiţi pe coasta de sud. 
Evenimentul e programat să aibă loc în Basingstoke. Vreţi să-i trans¬ 
miteţi mesajul Costanzei? 

X V w 

-Aaa... 

- Mulţumesc mult de tot! Presupun că asemenea incidente sunt de 
aşteptat în primul an. Totuşi, încă unul şi gata! Mai am de luat legă¬ 
tura cu un singur concurent! Restul informaţiilor sunt disponibile pe 
site-ul nostru, dacă aveţi nevoie de ele. 

Un strănut straşnic. Apoi telefonul s-a închis. 

Iar Ed a rămas în casa lui pustie, holbându-se la mobil. 

JESS 

Jess tot încerca s-o convingă pe Tanzie să deschidă uşa. Consilierul 
psihologic de la şcoală îi spusese că ar fi o metodă bună prin care să 
înceapă să-i reclădească fetei încrederea în lumea exterioară, încă di¬ 
nainte de a ieşi din casă. Tanzie urma să deschidă uşa vizitatorilor, 
simţindu-se în siguranţă pentru că o ştia pe Jess în spatele ei. Această 
încredere avea să se extindă încet şi spre alţi oameni, odată ce ieşea 
în grădină. Deschiderea uşii urma să fie o etapă. Asemenea lucruri se 
desfăşoară treptat. 

Era o teorie frumoasă. Numai să fi acceptat şi Tanzie să participe. 

-Uşa! Mamă! 

Vocea fetiţei s-a auzit peste zgomotul desenelor animate. Jess se 
întreba când să devină mai dură cu ea în legătură cu timpul petrecut 
în faţa televizorului. Cu o săptămână în urmă, calculase că Tanzie îşi 
petrecea acum până la cinci ore zăcând pe canapea. 

- A suferit un şoc, îi spusese doamna Liversedge. Dar cred că se va 
simţi mai bine de îndată ce se va implica într-o activitate puţin mai 
constructivă. 

-Nu pot să deschid, Tanzie! a strigat Jess către parter. Sunt aici, cu 
mâinile într-un vas plin de clor. 

Din nou glasul fetei, vorbind pe un ton tânguitor, o altă deprin¬ 
dere căpătată în ultima vreme. 

- Nu poţi să-i zici Iui Nicky să deschidă? 

- Nicky s-a dus la magazin. 

Tăcere. 

Râsetele de la televizor se auzeau până la etaj. Chiar dacă n-o ve¬ 
dea, Jess simţea prezenţa persoanei care aştepta în faţa uşii, a umbrei 
de dincolo de geam. Se gândea dacă era Aileen Trent. Aceasta so¬ 
sise nepoftită de vreo patru ori în ultimele două săptămâni, aducând 
„chilipiruri care nu trebuie ratate" pentru copii. Jess s-a întrebat dacă 
Aileen auzise despre banii strânşi de Nicky datorită blogului. Toţi cei 
din cartier păreau să fi aflat. 

Jess a strigat către parter: 

-Uite ce e, eu o să stau în capătul scărilor. Nu trebuie decât să 
deschizi uşa. 

Soneria s-a auzit din nou, de două ori. 

-Haide, Tanze! N-o să se întâmple nimic rău. Uite, pune-i lesa lui 
Norman şi ia-1 cu tine. 

Tăcere. 

Nevăzută, Jess şi-a lăsat capul în jos şi s-a şters la ochi cu îndoitura 
braţului. Nu mai putea să ignore situaţia: starea lui Tanzie se înrău¬ 
tăţea, nu se îmbunătăţea. în ultimele două săptămâni, fata căpătase 
obiceiul de a dormi în patul mamei. Nu se mai trezea plângând, dar se 
furişa în hol în toiul nopţii şi se băga pur şi simplu în aşternut, astfel 
că Jess se trezea cu ea lângă ea, fără să aibă idee de câtă vreme se afla 
acolo. N-o lăsase inima s-o trimită în camera ei, însă consilierul îi 
spusese, pe un ton critic, că Tanzie e cam mare ca să doarmă cu mama 
la nesfârşit. 

- Tanze? 

Nimic. Soneria a zbârnâit pentru a treia oară, de data asta insis¬ 
tent. 

Jess a aşteptat, cu urechile ciulite în tăcere. Era nevoită să coboare 
şi să deschidă chiar ea. 

- Aşteaptă! a strigat ea obosită. 

A început să-şi scoată mănuşile de cauciuc, după care s-a oprit, 
căci a auzit paşi pe hol. A auzit zgomotele făcute de mişcările greoaie 
şi de gâfâitul lui Norman, care era tras prin casă. Vocea blajină a lui 

Tanzie, îndemnând câinele s-o însoţească, pe un ton pe care în ultima 
vreme nu părea să-l mai folosească decât cu el. 

Apoi Jess a auzit uşa de la intrare deschizându-se. Satisfacţia i-a 
fost temperată când şi-a dat brusc seama că ar fi trebuit să-i ceară lui 
Tanzie s-o expedieze pe Aileen. Dacă i s-ar fi oferit o ocazie cât de 
mică, femeia ar fi fost în stare să intre cu valiza ei neagră pe rotile, să 
treacă drept pe lângă fată şi să se instaleze pe canapea, înşirându-şi 
„chilipirurile" pe podeaua camerei de zi. 

Dar nu vocea lui Aileen a fost aceea care a spus: 

- Salut, Norman! 

Jess a încremenit. 

- Uau! Ce-a păţit faţa lui? 

- Acum are doar un ochi, a explicat glasul lui Tanzie. 

Jess s-a dus tiptil până în capătul scărilor. I-a văzut picioarele. I-a 
văzut încălţările Converse. Inima a început să-i bată cu putere. 

- A avut vreun accident? 

- M-a salvat pe mine. De familia Fisher. 

- Ce-a făcut? 

A urmat vocea lui Tanzie, care a început să turuie. 

-Băieţii Fisher au încercat să mă urce într-o maşină, iar Norman 
a sărit prin gard ca să mă salveze, dar a fost lovit de o maşină, şi noi 
n-aveam bani, dar o mulţime de oameni ne-au trimis bani, pentru 
că au citit ce-a scris Nicky, iar veterinarul ne-a scutit de jumătate din 
factură pentru că, zicea el, n-a mai văzut niciodată un câine aşa de 
curajos. 

Fiica ei. Vorbind de parcă n-ar mai fi vrut să se oprească. Jess a 
făcut un pas în jos, apoi încă unul. 

-A fost cât pe ce să moară, a continuat Tanzie. A fost cât pe ce 
să moară, iar veterinarul nici n-a vrut să-i facă operaţie, pentru că 
Norman era prea bolnav din cauza unor răni foarte grave, şi el credea 
că ar trebui să-l lăsăm pur şi simplu să moară. Dar mama a zis că nu 
vrea şi că ar trebui să-i dăm o şansă. Pe urmă Nicky a scris un blog 
despre cum totul a mers rău, şi nişte oameni i-au trimis bani. Mă rog, 
mulţi oameni au trimis sume mici de bani. Fără nici un motiv! Şi am 
avut destul cât să-l salvăm. Aşa că Norman m-a salvat pe mine, iar 

nişte oameni pe care nu-i cunoaştem l-au salvat pe el, ceea ce e oare¬ 
cum mişto. Dar acum are doar un ochi şi oboseşte foarte tare, pentru 
că e încă în convalescenţă, aşa că nu face prea multe. 

Jess îl vedea acum. Bărbatul se lăsase pe vine şi îi mângâia capul 
lui Norman. Ea îl privea ca şi cum nu şi-ar mai fi putut lua ochii de la 
el, de la părul lui brunet, de la felul în care tricoul i se aşeza pe umeri. 
Tricoul acela gri! Ceva s-a trezit în ea, şi un suspin înăbuşit a izbuc¬ 
nit cu atâta putere, încât a fost nevoită să-şi acopere gura cu braţul. 
Atunci el, stând în continuare pe vine, şi-a ridicat ochii către fiica lui 
Jess şi a întrebat-o cu un aer cât se poate de serios: 

- Tu eşti bine, Tanzie? 

Fetiţa a ridicat o mână şi a început să-şi răsucească pe deget o şu¬ 
viţă de păr, de parcă ar fi cumpănit cât de multe să-i spună. 

- Oarecum. 

-Of, scumpo! 

Tanzie a şovăit, învârtindu-şi vârful unui pantof pe podeaua din 
spatele ei, după care a făcut un pas înainte şi s-a dus drept în bra¬ 
ţele lui deschise. Bărbatul a strâns-o la piept, de parcă exact asta ar 
fi aşteptat, a lăsat-o să-şi aşeze căpşorul pe umărul lui şi au rămas 
aşa, în mijlocul holului, ea înfăşurată în braţele lui. Jess l-a văzut cum 
închide ochii şi a trebuit să se retragă într-un loc din care să nu fie 
văzută, deoarece se temea că, dacă el ar fi zărit-o, nu s-ar mai fi putut 
opri din plâns. 

-Ei bine, ştii, mi-am dat seama, a spus bărbatul în cele din urmă, 
după ce s-a tras înapoi. Vocea lui părea ciudat de hotărâtă. Mi-am dat 
seama că e ceva special la câinele ăsta. Vedeam asta. 

- Serios? 

-Oh, da! Tu şi el. O echipă. Orice om de bun-simţ ar fi putut să 
observe. Şi ştii ce? îi stă destul de bine cu un singur ochi. Pare mai 
dur. Nimeni n-o să se pună cu Norman. 

Jess nu ştia ce să facă. Nu voia să coboare, fiindcă n-ar fi îndurat ca 
el s-o privească aşa cum o făcuse înainte să plece. Nu era în stare să se 
mişte. Nu putea să coboare şi nu putea să se clintească. 

-Mama ne-a spus de ce n-aţi mai venit. 

-Da? 

- Pentru că v-a luat banii. 

O tăcere lungă şi dureroasă. 

- Zicea că a comis o mare greşeală şi că nu vrea ca noi să facem 
la fel. 

Alt moment de tăcere. 

- Aţi venit ca să-i luaţi înapoi? 

-Nu. N-am venit deloc pentru asta. Bărbatul a privit în spate. 
Ea e aici? 

Nu mai avea cum să-l evite. Jess a făcut un pas în jos, apoi altul, 
ţinându-se de balustradă. S-a oprit pe trepte, cu mănuşile de cauciuc 
în mână, aşteptând ca el să-şi ridice ochii spre ea. Dar cuvintele pe 
care le-a rostit bărbatul au fost ultimele pe care s-ar fi aşteptat să le 
audă din gura lui. 

- Trebuie s-o ducem pe Tanzie în Basingstoke. 

-Ce? 

-La olimpiadă. Data trecută s-a făcut o greşeală pe foaia de exa¬ 
men. Aşa că refac concursul. Azi! 

Tanzie s-a întors şi s-a uitat în lungul scărilor, încruntându-se la 
fel de nedumerită ca Jess. Apoi a dat impresia că tocmai i s-ar fi aprins 
un beculeţ în minte. 

- E vorba de prima întrebare? a spus ea. 

Ed a dat din cap în semn de încuviinţare. 

- Ştiam eu! 

Şi fetiţa a zâmbit. Era un zâmbet radios, răsărit din senin. 

- Ştiam eu că era ceva greşit la ea! 

- Vor să dea din nou toată proba? 

- în după-amiaza asta. 

- Dar e imposibil! 

- Concursul nu se ţine în Scoţia. Ci în Basingstoke. Putem ajunge. 

Jess nu ştia ce să zică. S-a gândit la toate modurile în care îi distru¬ 
sese încrederea copilei când o forţase să meargă prima oară la olim¬ 
piadă. Şi-a amintit de toate planurile ei nebuneşti, şi-a amintit câtă 
suferinţă şi câte eşecuri adusese o singură călătorie. 

-Nu ştiu... 

Ei încă se balansa pe călcâie. A întins o mână şi i-a atins braţul lui 
Tanzie. 

- Vrei să încerci? 

Jess vedea nesiguranţa fetiţei. Tanzie a strâns mai tare în mână 
zgarda lui Norman. Şi-a mutat greutatea de pe un picior pe altul. 

-Nu eşti obligată, Tanzie, a spus Jess. Nu contează câtuşi de puţin 
dacă ai prefera să nu mergi. 

-Dar trebuie să ştii că nimeni n-a răspuns corect. Vocea lui Ed 
era calmă şi sigură. Omul care m-a sunat mi-a spus că problema era 
imposibil de rezolvat. Nici măcar o singură persoană din sala aia n-a 
răspuns corect la întrebare. 

Nicky se ivise în spatele lui, ţinând în mână o pungă de plastic 
plină cu obiecte de papetărie cumpărate de la magazin. Era greu de 
spus de câtă vreme stătea acolo. 

- într-adevăr, mama ta are perfectă dreptate, în nici un caz nu eşti 
obligată să te duci, a continuat Ed. Dar trebuie să recunosc că mie, 
unul, tare mi-ar plăcea să te văd cum îi faci praf la matematică pe 
puştii ăia. Şi ştiu că poţi! 

-Du-te, Titch! a intervenit Nicky. Du-te şi arată-Ie de ce eşti în 
stare! 

Fata s-a uitat în spate, la Jess. Apoi s-a întors, împingându-şi oche¬ 
larii pe nas. E posibil ca toţi patru să-şi fi ţinut pentru o clipă răsu¬ 
flarea. 

- Bine, a spus ea. Dar numai dacă putem să-l luăm şi pe Norman. 

Jess şi-a dus mâna la gură. 

- Chiar vrei să faci asta? 

-Da. Puteam să efectuez toate celelalte probleme, mamă. Doar că 
am intrat în panică atunci când am văzut că prima nu-mi iese. Şi de 
acolo înainte totul a mers cam prost. 

Jess a mai coborât două trepte, cu inima bătându-i nebuneşte. 
Mâinile începuseră să-i transpire pe mănuşile din cauciuc. 

- Dar cum o să ajungem acolo la timp? 

Ed Nicholls s-a îndreptat şi a privit-o în ochi. Avea o expresie ho¬ 
tărâtă pe chip şi, în acelaşi timp, ciudat de impenetrabilă. 

- Vă duc eu. 

Nu-i uşor ca patru oameni şi un câine uriaş să călătorească într-un 
Mini Cooper, mai ales dacă afară e cald, iar maşina nu are aer condiţi¬ 
onat. Şi mai ales dacă sistemul digestiv al câinelui e chiar mai chinuit 
decât pe vremuri, iar timpul limitat te obligă să mergi cu peste şaizeci 
de kilometri la oră, suportând consecinţele inevitabile. Mergeau cu 
toate cele patru geamurile deschise, aproape muţi, în vreme ce Tanzie 
murmura ca pentru sine, încercând să-şi amintească toate lucrurile 
pe care era convinsă că le uitase, şi se oprea din când în când pentru 
a-şi îngropa faţa într-o pungă de plastic aşezată strategic. 

Jess urmărea harta, căci noua maşină a lui Ed nu mai avea încor¬ 
porat un sistem de navigaţie prin GPS, şi încerca să identifice o rută 
care să ocolească blocajele de pe autostradă şi centrele comerciale 
aglomerate. După un drum de o oră şi trei sferturi, parcurs într-o 
linişte stranie, aproape desăvârşită, au ajuns la destinaţie: o clădire 
din sticlă şi beton, construită în anii 1970, în faţa căreia, lipită de o 
plăcuţă cu avertismentul „Nu călcaţi iarba", flutura în vânt o foaie de 
hârtie pe care scria OLIMPIADĂ. 

De data asta erau pregătiţi. Jess a înscris-o pe Tanzie, apoi i-a dat 
fiicei sale o pereche de ochelari de rezervă („ Acum nu mai merge nică¬ 
ieri fără o pereche în plus", i-a spus Nicky lui Ed), un stilou, un creion 
şi o gumă de şters. Toţi au îmbrăţişat-o, au asigurat-o din nou că acea 
competiţie nu contează câtuşi de puţin, apoi au rămas tăcuţi pe loc, 
în vreme ce Tanzie intra să se lupte cu o mulţime de cifre abstracte şi, 
poate, cu demonii din propria minte. Uşa s-a închis în urma ei. 

Jess s-a mai învârtit pe lângă biroul de la secretariat şi a terminat 
de semnat toate actele, foarte conştientă de faptul că Nicky şi Ed spo¬ 
rovăiau pe bordura de iarbă din faţa uşii. îi urmărea pe furiş, arun- 
cându-le priviri curioase cu coada ochiului. Nicky îi arăta domnului 
Nicholls ceva pe vechiul telefon al acestuia. Din când în când, bărba¬ 
tul scutura din cap. Jess se întreba dacă vorbeau despre blog. 

-O să fie în regulă, mamă, a spus vesel Nicky, când Jess a ieşit în 
curte. Nu te stresa. 

Băiatul ţinea în mână lesa lui Norman. îi promisese lui Tanzie că 
nu aveau să se îndepărteze mai mult de o sută cincizeci de metri de 

clădire, astfel încât fetiţa să îi poată simţi lângă ea în ciuda zidurilor 
sălii de examen. 

- Da. O să se descurce grozav, a spus Ed, cu mâinile adânc băgate 
în buzunare. 

Nicky s-a uitat scurt la ei doi, apoi Ia câine. 

- Păi, noi o să luăm o pauză de făcut nevoile. Ale câinelui. Nu ale 
mele, a spus băiatul. Mă întorc puţin mai târziu. 

Jess l-a urmărit cum traversează agale curtea şi s-a luptat cu im¬ 
pulsul de a spune că îl însoţeşte. 

Au rămas doar ea şi Ed. 

- Ei bine, a început ea. 

S-a apucat să-şi facă de lucru cu o pată de vopsea de pe blugi. îşi 
dorea să fi avut ocazia de a se schimba în ceva mai elegant. 

- Ei bine. 

- Ne-ai salvat încă o dată. 

- Se pare că aţi făcut o treabă destul de bună, salvându-vă singuri. 
Au rămas tăcuţi. în capătul celălalt al parcării, o maşină a oprit cu 

scrâşnet de roţi, iar o mamă şi băieţelul ei au ţâşnit de pe bancheta din 
spate şi au rupt-o la fugă spre uşă. 

- Ce-ţi mai face piciorul? 

-Se vindecă. 

- Nu mai porţi şlapi. 

Ea şi-a coborât ochii spre tenişii albi pe care îi avea în picioare. 
-Nu. 

Bărbatul şi-a trecut o mână prin păr şi s-a uitat spre cer. 

- Am primit plicurile de la tine. 

Jess a amuţit. 

- Am intrat în posesia lor azi-dimineaţă. Nu te ignoram. Dacă aş fi 
ştiut... totul... nu te-aş fi lăsat să te lupţi de una singură. 

- E în regulă, s-a grăbit ea să spună. Ai făcut destule. 

O bucată mare de cremene era înfiptă în pământul din faţa ei. Jess 
a lovit în ţărână cu piciorul sănătos, încercând s-o desprindă. 

-Şi a fost foarte amabil din partea ta să ne aduci la olimpiadă. 
Orice s-ar întâmpla, întotdeauna o să-ţi fiu... 

- Vrei să termini? 

- Poftim? 

-Nu mai da cu şutul în tot felul de chestii. Şi nu mai vorbi de 
parcă... 

Ed s-a întors către ea. 

-Haide! Să mergem să stăm în maşină! 

-Ce? 

- Şi să vorbim. 

-Nu... mulţumesc. 

- Poftim? 

- Pur şi simplu... Nu putem să vorbim aici? 

- De ce nu putem să stăm în maşină? 

- Aş prefera să nu mergem acolo. 

- Nu pricep. De ce nu putem să stăm în maşină? 

-Nu te preface că nu ştii. 

Lui Jess i-au dat lacrimile. Şi le-a şters furioasă cu palma. 

-Nu ştiu, less. 

- Atunci nu pot să-ţi spun. 

- Oh, e ridicol! Doar vino şi stai în maşină. 

-Nu! 

- De ce? N-o să rămân aici dacă nu-mi dai un motiv întemeiat. 

-Pentru că... Vocea i s-a frânt.... pentru că acolo am fost fericiţi. 

Acolo am fost eu fericită. Mai fericită decât m-am simţit în ani în¬ 
tregi. Şi nu sunt în stare. Nu sunt în stare să stau în maşină, singură 
cu tine, acum că... 

Glasul i s-a stins. S-a întors cu spatele către el, căci nu voia ca Ed 
să afle ce simţea. Nu voia ca el să-i vadă lacrimile. L-a auzit apropiin- 
du-se şi oprindu-se lângă ea. Cu cât se apropia el mai tare, cu atât 
respira ea mai greu. Ar fi vrut să-i ceară să plece, însă n-ar fi îndurat 
ca el să se supună rugăminţii ei. 

Ed i-a şoptit la ureche: 

- încerc să îţi spun ceva. 

Jess a rămas cu ochii înfipţi în pământ. 

- Vreau să fiu cu tine. Ştiu că am iscat o încurcătură teribilă, dar 
tot mă simt mai bine greşind împreună cu tine decât făcând ceea ce 

se presupune că ar fi corect, dar fără tine. Fir-ar să fie! Nu mă pricep 
la chestiile astea. Nu ştiu ce zic. 

Jess s-a întors încet. El se uita în jos, ţinându-şi mâinile în buzu¬ 
nare. Dintr-odată, şi-a ridicat privirea. 

- Mi-au spus despre ce era vorba în întrebarea greşită a lui Tanzie. 

-Despre ce? 

-Despre teoria emergenţei. Emergenţa zice că un întreg poate 
să reprezinte mai mult decât suma părţilor componente. înţelegi ce 
spun? 

-Nu. Sunt varză la matematică. 

- Nu vreau să reiau toată discuţia. Despre ce ai făcut tu. De parcă 
eu aş fi perfect. îmi doresc numai... să încerc. S-ar putea dovedi un 
eşec de proporţii. Dar o să-mi asum riscul. 

Ed a întins o mână şi a apucat-o uşor de una dintre găicile de la 
cureaua blugilor. A tras-o încet către el. Jess nu-şi mai putea lua ochii 
de la mâinile lui. Apoi, când şi-a ridicat în sfârşit faţa către el, bărbatul 
o privea drept în ochi, iar ea s-a trezit plângând şi zâmbind. Era poate 
pentru prima dată într-un milion de ani când zâmbea cu adevărat. 

- Jessica Rae Thomas, vreau să văd ce poate să iasă dacă ne adu¬ 
năm. Cu toţii. Ce zici? 

TANZIE 

Aşadar, uniforma de la St. Anne’s e bleumarin cu o dungă galbenă. 
Nu poţi să te ascunzi într-un sacou de la St. Anne’s. Unele fete din clasa 
mea îşi scot sacourile când se duc acasă, dar pe mine nu mă deran¬ 
jează. Când munceşti mult ca să obţii ceva, e plăcut să le arăţi oameni¬ 
lor unde ţi-e locul. Amuzant e că, atunci când întâlneşti în afara şcolii 
un coleg de la St. Anne’s, obiceiul e să-i faci un semn cu mâna, aşa cum 
se salută oamenii care conduc maşini Fiat 500. Uneori, dai tare din 
mâini, cum face Sriti, cea mai bună prietenă a mea, care întotdeauna 
pare că e pe o insulă pustie şi încearcă să atragă atenţia unui avion 
care trece pe acolo, iar alteori doar ridici puţin degetele de pe breteaua 
ghiozdanului, cum face Dylan Carter, care se ruşinează atunci când 
vorbeşte cu oricine, chiar şi cu fratele lui. Dar toată lumea se salută. 
Poate că nu-l cunoşti pe cel care-ţiface cu mâna, dar îi răspunzi dacă-l 
vezi în uniformă. Aşa au făcut mereu cei din şcoală. Din câte se pare, 
asta denotă că suntem o familie. 

Eu fac de fiecare dată cu mâna, mai ales dacă sunt în autobuz. 

Ed mă ia cu maşina marţea şi joia, pentru că atunci am cercul de 
matematică, iar mama lucrează până târziu, ca femeie bună la toate. 
Acum are trei oameni care muncesc pentru ea. Mama zice că muncesc 

„cu ea", dar mereu le arată cum să facă diverse chestii şi le spune unde 
să se ducă, iar Ed zice că ea încă nu se simte în largul ei în poziţia de 
şefă. Zice că o să se obişnuiască. Atunci când vorbeşte despre asta, se 
strâmbă, ca şi cum mama ar fi şefa lui, deşi se vede că-i place. 

Mama îşi ia liber vinerea după-amiaza, mă aduce de la şcoală şi 
facem biscuiţi împreună, doar ea şi cu mine. E frumos, dar va trebui 
sâ-i spun că aş prefera să rămân până târziu la şcoală, mai ales acum 
că, din primăvară, o să trec la nivelul superior. Tata n-a apucat încă 
să vină în vizită, dar vorbim săptămânal pe Skype, şi el promite că o 
să vină. Are două interviuri de angajare săptămâna viitoare şi multe 
proiecte în lucru. 

Nicky elaun colegiu cu douăsprezece clase din Southampton. Vrea să 
meargă la şcoala de artă. Are o iubită pe care o cheamă Lila şi despre care 
mama spune căeo surpriză din multe puncte de vedere. El încă se dă cu 
mult creion dermatograf, dar îşi lasă pârul să crească fără să-l mai vop¬ 
sească, iar culoarea lui naturală e un fel de castaniu-închis. Acum e cu 
un cap mai mare decât mama şi uneori, când sunt în bucătărie, i separe 
amuzant să se sprijine cu cotul de umărul ei, de parcă ar fi o tejghea de 
bar sau ceva de genul ăsta. Mai scrie din când în când pe blog, dar de cele 
mai multe ori zice că e prea ocupat, aşa că ar fi bine dacă m-aş ocupa eu 
un pic de asta. Săptămâna viitoare o să scriu mai puţine chestii personale 
şi mai multe despre matematică. Sper din suflet că multora dintre voi vă 
place matematica. 

Oamenii care au făcut donaţii pentru Norman şi-au primit banii 
înapoi de la noi în proporţie de 77%. Alţii, 14%, au spus că preferă să 
redirecţionăm suma către o acţiune caritabilă, iar pe ceilalţi 9% n-am 
mai reuşit sâ-i găsim. Mama zice că nu-i nimic, contează că am încer¬ 
cat, şi uneori e bine să accepţi generozitatea oamenilor, atâta vreme cât 
mulţumeşti. Mi-a spus să vă mulţumesc şi să vă transmit că ea n-o să 
uite niciodată bunătatea străinilor. 

Ed e aici TOT timpul. Şi-a vândut casa din Beachfront, iar acum 
are un apartament foarte mic în Londra, unde eu şi Nicky trebuie să 

dormim pe paturi pliante, dar cea mai mare parte a timpului şi-o pe¬ 
trece la noi. Lucrează la laptop în bucătărie, discută cu prietenii lui de 
la Londra printr-un microfon cu căşti foarte mişto şi se duce la întâlniri 
cu Mini Cooperul. Tot vrea să-şi ia o maşină nouă, pentru că în asta 
ne e foarte greu să încăpem cu toţii când mergem undeva, dar, deşi e 
ciudat, nici unul dintre noi nu prea vrea să schimbe Mini Cooperul. 
Cumva, e plăcut în maşina aia mică, toţi înghesuiţi laolaltă, unde nu 
mă mai simt aşa vinovată din cauza balelor. 

Norman e fericit. Face toate chestiile pe care veterinarul a zis că o 
să le poată face, iar mama spune că asta e suficient pentru noi. Legea 
probabilităţii, combinată cu legea numerelor mari, arată că, pentru a 
învinge şansele, uneori trebuie să repeţi un eveniment de măi multe ori, 
astfel încât să obţii rezultatul dorit. Cu cât faci mai multe, cu atât te 
apropii mai mult. Sau, aşa cum i-am explicat mamei, pe scurt, uneori 
trebuie doar să mai încerci. 

Săptămâna asta l-am dus pe Norman în grădină şi i-am aruncat 
mingea de optzeci şi şase de ori. încă n-a adus-o niciodată înapoi. 


Dar eu cred că o să ajungem şi acolo. 




